
Tue Puitosopxy or Reuicion (Hodder € Stoughton; 1924; 
324 pp-s 7/6). 

“ A first-rate piece of work. It shows wide reading of the literature 
of the subject, a great power of lucid presentation and exposition, and 
something like genius for giving coherence and interest to the subject.” 
—Artifex (Canon Peter Green, M.A.), in the Manchester Guardian. 


Crerypp a Bywyp: Traethodau ar Faterion Athronyddol, Diwinyddol a 
Chymdeithasol (Dolgellau, y Brodyr Hughes; 1915; 373 tt.; 4/6). 

Crist a Gwareippiap: Traethodau ar Faterion Diwinyddol a Chymdeithasol 
(Dolgellau, y Brodyr Hughes; 1921; 421 tt.; 7/6). 

CristnoGAETH A Cureryppau Erait (Dolgellau, y Brodyr Hughes; 
19233; 131 tt.; 2/6). 

LuznyppiaETH A DiwinyppIAETH YR Erencytau (Abertawe, Llyfrfa’r 
Annibynwyr; 1921; 168 tt.; 2/3). 

EsgontaD aR Epistot Iaco (Abertawe, Llyfrfa’r Annibynwyr; 1910; 
arg. newydd, 1923; 2/- a 1/6). 

TrarTHAwD AR Drern WrpponoL: Cyfeithiad o Ffrangeg René Descartes, 
Cyfres y Werin, rhif ro (Wrecsam, Hughes a’i Fab; 1923; 2/6). 

Rezicion 1x Wares, Traethodau’r Deyrnas, English Series, No. 3 
(Wrexham, Hughes and Son; 1926; 3d.). 

Tartu a Diwytuiant Cenevt (Dolgellau, y Brodyr Hughes; 1927; 126 tt.; 
3/-). 

Golygydd Erencys y Deyrnas: Traethodau ar Faterion Moesol a 
Chymdeithasol (Gwasg y Bala; 1927; 160 tt.; 2/-). 


Essay 4 Christology in Modern Terms in Tur Lorp or Lire, edited by 
Malcolm Spencer (Student Christian Movement; 1929; I0/-). 


Ysgrifau yn INTERNATIONAL STANDARD Biste Dictionary (Chicago; 1915) 
a Gerrtrapur Bersiarpp (Wrecsam, Hughes a’i Fab; 1926). 


BANNAU’R FFYDD 


BRIF ATHRAWIAETHAU’R 
GREFYDD GRISTNOGOL 


GAN 


D. MIALL EDWARDS, 


M.A. (Rhyd.); B.A., Pu.D. (Llund.); D.D. (Cymru) 


WRECSAM 
HUGHES A’I FAB 
CYHOEDDWYR 


1920 


MADE AND PRINTED IN GREAT BRITAIN 


t 


\ 


a 


Cyflwynedig 
I’M PRIOD 


\ 


he 


ing lg 


CYNNWYS. 


PENNOD TUDALEN 
ISIRGAIR oe D0 een Amie | ot Red ahs nh cS ix 
SEALRERINDAU SS 6g) 0)" oul eae oa Gu ee ern ee a ks SEN: 

I RwacarRweEINioL: CristnocaAETH A Meppwt yr Oss. 19 


II Y Prortap Cristnocot yn y Testament Newypp. . 35 


IIT} Ararawiartu IgcnypwriarTH (yn cynnwys yr lawn) 
Rhan I: Dysgeidiaeth y Testament Newydd . . 60 


IV Arurawiaetu JecnypwriaETH (yn cynnwys yr lawn) 


Rhan 17;. Yn Hanes yr Eglwys->) =. = . 2 96 
V ArurawiaEtH IecuypwriaETH (yn cynnwys yr Iawn) 
Rhan III: Ei Dehongli o'r Newydd . . . . 124 


VI ArurawiaetTH Person Crist 
Rhan I: Yn y ‘Testament Newydd ac yn 


Niwinyddiaeth yr Eglwys 166 

VII ArurawiaetTH Person Crist 
Rhan II: Ei Dehongli mewn Termau Modern . 200 

VIII Yr ArurawiaetH am Dpouw 
Rhan I: Ysgrythurol a Hanesyddol . . . . 244 


IX Yr AturawiaeTtH am Douw 
Rhan II: Mynegiad Cyfundrefnus o’r Athrawiaeth. 276 


oh  ATHRAWIARTH Y DaInpop "so lis Poe ea ZO 
XI Cyrres Frypp Semt—ArcLwyppiaAETH CrisT . . . 363 
Atopiap I: DiwinyppiarTH Kart Barto. . . . 383 
Atopiap II: Ruar Termau Trecunecoh . . . . 391 
Divuecar 3s: PRRSOWAG. 6) 6 3 Ga Ge a SOS 
Mynecar IJ: Marerion Ppa rede oe Uru Re ren ey ts: 


Menecas Tic Ysourruuron... «) "si is es 2h OF 


Vil 


RHAGAIR. 


DD y gyfrol hon o dan yr ymdeimlad 

bod yn bryd i rywrai yng Nghymru wynebu o 
ddifrif y cwestiwn pa le y safwn ynglyn ag athrawiaethau 
mawr y ffydd Gristnogol. Y mae diddordeb yn y pynciau 
hyn ymhell o fod wedi marw o’r tir. Pan gyfyd rhyw 
achos dad] ar bwnc o athrawiaeth neu ddefod yn yr eglwysi, 
gwelir ar unwaith mor fyw yw’r diddordeb mewn pethau 
o'r fath. Y mae’r lle a roddir iddynt ym mhapurau 
newydd Lloegr a Chymru yn dysto hyn. Cyfyd dadleuon 
o’r fath o dro i dro yng Nghymru, pryd y daw pynciau 
fel Person Crist, yr lawn, a’r Drindod 1 gryn sylw, eithr 
mewn modd rhy fratiog a llymrig ac yn awyrgylch cyffro’r 
foment. Y mae’n rhaid i rywrai geisio meddwl yn 
hamddenol a thrylwyr ar y materion hyn, a hynny ar eu 
a eee ean ae 
awr. Heblaw hynny, yr ydym yn byw mewn cyfnod 
trawsnewidiol yn hanes ein gwlad ac yn hanes crefydd. 
Wrth gwrs, y mae hyn yn wir iryw raddau am 40d cyfnod; 
o ganlyniad y mae’n rhaid i bob oes ddehongli’r gwirionedd 
o’r newydd drosti ei hun ac yn ei hiaith ei hun. Ond 
credwn fod hyn yn neilltuol o wir am y cyfnod hwn. 
A theimlwn fod yn bryd i rywrai anturio ar y dasg o geisio 
ailfynegi athrawiaethau’r ffydd Gristnogol mewn termau 
a fyddo’n gyson 4 gwybodaeth a delfrydau gorau’r oes 
hon, ac ar yr un pryd yn gwneuthur cyfiawnder 4 hanfodion 
y profiad o Dduw yng Nghrist a ffynnodd bellach yn 
ddidor am agos i ugain canrif. Gellir edrych ar y gyfrol 
hon fel cynnig bychan at hyn, nid o gwbl mewn ffordd 

swyddogol, canys ni honna’r awdur hawl i lefaru dros 
neb ond drosto’i hun, eithr yn unig fel arbrawf a chyffes 
bersonol. 


Nid digon yw adgynhyrchu’n wasaidd uniongrededd 
y gorffennol; rhaid ailfeddwl y cyfan yn awyrgylch 
meddwl ac anghenion ein hoes ni. Ni olyga hyn anwy- 
byddu tystiolaeth profiad a meddylgarwch y gorffennol. 
I’r-gwrthwyneb, yn y llyfr hwn ceisiais roi sylw dyladwy 
i hanes pob athrawiaeth—ei sail hanesyddol yn nysgeid- 
jaeth y Testament Newydd, a’i datblygiad (neu ei dirywiad) 
hanesyddol yn yr eglwys ar hyd y canrifoedd. Ni cheisiais 
lunio neu fynegi’r athrawiaeth “o’m pen a’m pastwn”’ 
fy hun yn unig. Wrth weled dull dogmatic ambell un 
o draethu ei farn, gan ysgubo’r gorffennol o’r neilltu gydag 
ystum anffaeledig, tueddwn 1 ofyn iddo gydag Eliffas y 
Temaniad, “ A aned tydi yn gyntaf un, a lunied tydi o 
flaen y bryniau? A glywaist ti gyfrinach Duw? ac 
a ateli di ddoethineb gyda thi dy hun?” Ond mwy 
llesteiriol byth i gynnydd dynolryw yw bod yn gaeth i’r 
gorffennol, fel petai’r cread wedi datguddio’i holl gyfrinach 
ir tadau. Ni ddylai “‘llaw farw” y gorffennol barlysu 
ein hannibyniaeth fel dynion byw. A dyna’r pam y 
mentrais roi’r gair “ beirniadol”’ i mewn yn is-deitl y 
llyfr hwn a’i alw’n “‘ ddehongliad beirniadol.”  Ceisiais 
ymdrin yn feirniadol 4 dysgeidiaeth y Testament Newydd, 
ac 4 datblygiad a dirywiad yr athrawiaeth yn hanes yr 
eglwys. Ond saif y gair ‘‘dehongliad”’ yn yr is-deitl 
am bwrpas cadarnhaol y gyfrol (‘‘ constructive’’ sydd ar fy 
meddwl, ond nid oes air Cymraeg da am hyn). Bwriedais 
1’r ymdriniaeth fod yn llawer mwy cadarnhaol na negyddol, 

yn fwy o ymgais i adeiladu nac i dynnu i lawr. Ond 
pan dybiais fod gofyn am fod yn negyddol tuag at hen 
syniadau, ni phetrusais ddywedyd fy marn yn gwbl 
ddifloesgni. Ni chredaf mewn “ darnguddio peth” o’r 
gwir (mwy neu lai yn null Ananeias a Sapffira) rhag dolurio 
teimlad y gorofnus a’r gorgeidwadol. “‘ Mawr yw 
gwirionedd, a threchaf,” medd yr Apocryffa (1 Esd. 44"). 
Ond dywedaf eto mai adeiladu ac nid tynnu i lawr yw’r 
prif beth yr amcenais ato. Peth cadarnhaol yw gwirionedd. 


Ni honna’r gyfrol hon orchuddio holl faes diwinydd- 
iaeth athrawiaethol. Y mae amryw o’r prif athrawiaethau 
na cheir penodau arnynt yma. Ond y mae’r Ilyfr yn 
llawer mwy cynhwysfawr nag y gellid casglu’n unig 
oddi wrth deitlau’r gwahanol benodau. Gwél y neb a 
ymgynghoro 4’r Mynegai fod rhai athrawiaethau, na 
roddir penodau arbennig iddynt, yn dyfod o dan ystyriaeth 
weddol helaeth wrth ein bod yn trin prif bynciau’r Ilyfr 
(e.g. yr Eglwys a’r Sacramentau ym mhenodau 11 a v, 
yr Ysbryd Glan yn y bennod ar y Drindod, etc.). 
Hoffaswn ychwanegu pennod ar yr Athrawiaeth am Ddyn, 
ac un arall ar Y Pethau Diwethaf, ond ofnais i’r Ilyfr 
fynd yn rhy fawr ac o ganlyniad i’r pris fynd yn uwch 
nag y byddai’n ddymunol; a daw’r ddau bwnc o dan 
sylw i ryw raddau wrth drin pwnc “ lechydwriaeth.”’ 
Gwelir bod y tair pennod ar Iechydwriaeth ynddynt eu 
hunain bron yn ffurfio “‘ corff o ddiwinyddiaeth ”’ gyflawn, 
gan mor eang a lluosog y pynciau a gymerir 1 mewn. 
Rhoddir mwy o le i Athrawiaeth Iechydwriaeth nag i un 
arall, am y credaf mai hon yw’r bwysicaf a’r fwyaf 
sylfaenol ohonynt oll. Onid oes yn ein crefydd 

iechydwriaeth i ddynion yn unigol ac yn gymdeithasol, nid 
teilwng mohoni o’i galw’n “efengyl” neu newyddion 
da o lawenydd mawr i’r byd. Ac o’r profiad o 
iechydwriaeth yn bennaf y cyfyd yr athrawiaethau eraill. 


Credaf y ffurfia’r penodau gyfres sy’n dilyn ei gilydd 
yn naturiol. Ond fe sylwir bod trefn y pynciau’n wahanol 
ir un a geir fel rheol mewn Ilyfrau ar ddiwinyddiaeth 
gyfundrefnol. Dilynir yma drefn profiad yn hytrach 
na threfn rhesymeg. Dechreuwn gyda’r materion sy 
agosaf at y profiad Cristnogol diriaethol, ac eir ymlaen 
bob yn gam at y pynciau mwy haniaethol. O ddilyn 
trefn rhesymeg buasem yn dechrau gyda Duw yn 
nhragwyddoldeb, gan mai Ef yw major premise bodolaeth 
oll; yna deuem i lawr at Grist fel datguddiad ohono ym 
myd amser, yn gyntaf natur Ei Berson, yna Ei waith fel 
lachawdwr; yna deuem at athrawiaeth lechydwriaeth 
dynion. Ond croes 1 hyn yw ein trefn ni yma. Ar 6l 
pennod ragarweiniol (i), dechreuwn gyda’r profiad 
Cristnogol yn ei gyfanswm (pen. ii), yna athrawiaeth 
iechydwriaeth, gan gynnwys gwaith Crist fel lachawdwr 
(ili-v), yna symudwn at natur Ei berson (vi, vii), ac yna 
at Dduw (viii, ix) a’r Drindod (x). Yn 61 y drefn hon, 
daw gwaith Crist (neu’r Iawn) o flaen athrawiaeth 
Ei Berson, gan mai trwy Ei waith y deuwn i adnabod Ei 
Berson (“a thing is what it does,”’ chwedl Henry Jones), 
a daw Person Crist o flaen yr athrawiaeth am Dduw, 
oblegid trwy Grist y deuwn i adnabyddiaeth Gristnogol 
o Dduw,—ond hollol fel arall oedd y drefn yn yr hen 
lyfrau. Ejithr yn y bennod olaf (xi) deuwn yn 61 at 
Arglwyddiaeth Crist—byrdwn yr holl lyfr—gan bwysleisio 

ochr ymarferol y pwnc a’r ffaith mai teyrngarwch 
personol i Grist ac nid credo yw hanfod y grefydd Grist- 
nogol. Gwelir ein bod trwy’r cwbl yn symud ar yr 
egwyddor mai profiad yw’r allwedd i athrawiaeth; er bod 
athrawiaeth yn ei thro yn adweithio’n 6] ar y profiad 
ac yn ei liwio 4’i harlliw ei hun, yn ei grebachu neu yn ei 
ehangu, yn ei dlodi neu yn ei gyfoethogi. 


Ceisiais arlwyo ar gyfer dau ddosbarth o ddarllenwyr: 
(1) Gweinidogion yr efengy], a hefyd myfyrwyr ein Colegau 
Diwinyddol, yn wyneb prinder llyfrau Cymraeg cymwys 
fel gwerslyfrau coleg (er na cheisiais roddi ffurf gwerslyfr 
ir gyfrol); (2) Lleygwyr meddylgar, sef pobl nad ydynt 
na phregethwyr na diwinyddion wrth eu swydd, ond 
sy'n awyddus i gael goleuni ar bynciau mawr y ffydd. 
Y mae Jlu mawr yn perthyn i’r ail ddosbarth hwn, a 
gobeithio y bydd y gyfrol hon o ryw help iddynt. 


Traddodais sylwedd y bennod gyntaf i Sasiwn 
Methodistiaid Deheudir Cymru yn _ Aberystwyth, 
Tachwedd 1925; y rhan fwyaf o’r ail bennod (yn Saesneg) 
yng nghyfarfodydd Undeb Annibynwyr Lloegr a Chymru 
yn Newcastle-on-Tyne, Hydref 1927; gnewyllyn y 
bennod ar y Drindod yng nghyfarfod diwinyddol Undeb 
yr Annibynwyr Cymreig yn Rhydaman, Mehefin 1927; 
a rhannau o’r bennod olaf (yn Saesneg) yng nghynhadledd 
flynyddol Presbyteriaid Saesneg Cymru yn_ Llanelli, 
Medi 1926. Ond adolygwyd a helaethwyd y penodau 
hyn ar gyfer y gyfrol hon. Rhydd-gyfieithiad yw pennod 
vii o’m cyfraniad i gyfrol Saesneg gan wahanol awduron, 
sef The Lord of Life, o dan olygiaeth y Dr. Vernon 
Bartlet a Mr. Malcolm Spencer (S.C.M.; 1929), a 

diolchaf am ganiatéad i’w gynnwys yma yn Gymraeg. 
Ond ar gyfer y gyfrol hon yn arbennig yr ysgrifennais 


y chwe phennod arall, sef y rhan helaethaf o’r Ilyfr. 
Ychwanegais restr o lyfrau ar ddiwedd pob adran. 


Dymunaf ddiolch o galon i’r Athro John Evans, o’r 
Coleg hwn, am lawer cymwynas a chyngor parod, yn 
arbennig am ei gymorth gwerthfawr gyda’r proflenni; 
hefyd i’r Parch. Thomas Jones, Griffithstown, am ei 
garedigrwydd yn paratoi’r Mynegeion manwl ar ddiwedd y 
llyfr. 


D. MIALL EDWARDS. 


Y Coleg Coffa, Aberhonddu, 
Gorffennaf, 1929. 


TALFYRIADAU. 


adnod. 

a’r hyn sy’n canlyn; rhif Iluosog, cc. 

Cyn Crist (B.c.) 

y Cyfieithiad Diwygiedig Saesneg o’r Beibl. 

(Lladin confer) cymharer. 

Cyfieithiad Saesneg. 

(Lladin exempli gratia) er enghraifft. 

(Lladin e¢ cetera) ac felly ymlaen. 

yr Hen Destament. 

(Lladin ididem) yr un llyfr ag a nodwyd o’r blaen. 
Blwyddyn Oed Crist (a.p.). 

(Lladin opere citato), yr un llyfr ag a nodwyd o’r blaen. 
pennod 

tudalen. 

tudalennau. 


y Testament Newydd. 

PENNOD I. 


RHAGARWEINIOL: CRISTNOGAETH A 
MEDDWL YR OES. 


CRISTNOGAETH A MEDDWL YR OES. 
AMLINELLIAD O’R BENNOD. 


Y pennawd yn rhagdybio dau beth: (1) Y mae a@ fynno Cristnogaeth ar 
“ meddwl.” Profiad o Dduw yw hanfod crefydd; ond y mae’r 
profiad o Dduw yn cynnwys syniadau amdano. Y deall yn dehongli 
a chyfundrefnu’ r panes (?) Y mae a hud aeiceyt mar cs repeesse 
| a ae : . 19-22 


I. CristnocartH. Y mae ynddi ddwy elfen: (a2) Elfen jes 
“Y ffydd a rodded unwaith i’r saint.” (6) Elfen gynyddol. Gall 
ei haddasu ei hun ar gyfer gofynion pob oes. Cristbyw. tt. 22-23 


II. Meppwi yr Ors. Dwy oi nodweddion. (1) Meddwl Ilawn o 
ansicrwydd ynglyn ag athrawiaethau traddodiadol yr Eglwys. 
Gwrthod derbyn unrhyw beth ar sail awdurdod yn unig. “ Amheu- 
aeth onest.” (2) Meddwl gwyddonol. Y frwydr rhwng 
gwyddoniaeth a chrefydd . Fi . ; . tt. 23-27 


III. Beth ddylai fod ein hagwedd at wyddoniaeth? (a) Dylem dderbyn 
casgliadau profedig gwyddoniaeth yn Ilawen. Dysgasom ddau beth, 
sef (1) egwyddor deddf a threfn yn y byd, (2) egwyddor datblygiad. 
(4) Ond y mae gan Gristnogaeth ei chyfraniad annibynnol ei hun. 
Y mae i wyddoniaeth ei therfynau. Gwerthfarnau crefydd. Dysgeid- 
iacth Cristnogaeth am ddyn a Duw. _Iesu Grist a r allwedd i ystyr 
ddyfnaf y cread , ‘ . tt. 27-31 


Rurstr o Lyrrau.. 5 : : : . . =| ae 


PENNOD I. 


Rhagarweiniol: Cristnogaeth a Meddwl 
yr Oes. 


Y Maz’R pennawd uchod (“ Cristnogaeth a Meddwl yr 
Oes ’’) fel petai’n Iled-awgrymu bod yr oes hon yn oes 
sy'n meddwi, yn oes nodedig o feddylgar. Pe bawn i’n 
dipyn o synic tueddid fi i ddywedyd mai testun llawn mwy 
priodol i’w drafod fuasai “ Cristnogaeth a diffyg meddwl 
yr oes.” Ofnaf fod llu mawr, efallai’r mwyafrif, o bobl 
nad ydynt yn ymboeni i feddwl o gwbl, o leiaf am bethau 
sylfaenol a therfynol bywyd. Y maent yn hollol fodlon 
i fyw’n feddyliol ar friwsion y wasg geiniog neu straeon 
y stryd. Nid ydynt yn awyddus o gwhbl 1 gloddio at 
sylfeini pethau ac 1 adeiladu ar y seiliau hynny gyfundrefn 
o fywyd yn unol ag egwyddorion saerniol a chynhwysfawr. 
Y mae eu meddwl fel petai’n cysgu mewn rhyw “ hafod- 
unos ”’ o fwthyn wedi ei daflu ynghyd heb na threfn na 
chynllun. Byddai’n hawdd chwanegu — sylwadau 
gwawdlym ddigon am y bobl hyn sy’n byw ar weddillion 
meddyliau ail-law, ac ar wehilion meddyliau diwerth. 
Rhaid cofio er hynny fod lIlu o’n cyd-ddynion yn byw o 
dan amodau sy’n gwneuthur meddwl yn drwyad] ar unrhyw 
fater, yn enwedig ar faterion ysbrydol, yn bur anodd 
iddynt. Ac efallai mai ein dyletswydd ydyw llai o 
gondemnio noeth a mwy o gydymdeimlo a chynorthwyo. 
Ond cyfeirio y mae ein pennawd at ogwyddiadau meddyliol 
yr oes yn y cylchoedd mwyaf goleuedig, dyweder ym myd 
llenyddiaeth a gwyddoniaeth ac athroniaeth. 

Y mae gennyf ddau osodiad rhagarweiniol i’w 
gwneuthur ar fy ffordd at fater y bennod hon. 

(1) Y mae a fynno Cristnogaeth d’r meddwl,—dyna fy 
ngdsodiad cyntaf. Gwir bod mathau o grefydd, ie, 
mathau o Gristnogaeth, nad ydynt yn gofyn ond y nesaf 
peth i ddim o feddwl oddi wrth eu proffeswyr. Y mae’r 
crefyddau hyn yn ffynnu’n well yn y tywyllwch nag yn 

y goleuni. Hoff ganddynt y Ilwyni a’r fforestydd a’r 
gwyllnos. Nid dyna’r teip o grefydd y safwn ni drosto. 
Gwell gennym fuasai bod yn blant goleuni ffydd resymol 
na bod yn blant tywyllwch ofergoeliaeth ddall. Ni 
chredwn fod anwybodaeth yn rhinwedd grefyddol nac yn 
fam defosiwn, neu fod ffydd a rheswm o anghenraid yn 
anghyson 4’i gilydd. Nid ydym yn barod i dderbyn 
y diffiniad o ffydd a roddwyd gan fachgen y cyfeiria’r 
Athro Wm. James ato, “‘ Faith is when you believe something 
which you know ain’t true”: 

Cydnabyddaf fod ffydd yn fwy anturiaethus na 
rheswm a gwybodaeth, ac am hynny yn well arloesydd 
mewn tiriogaethau cymharol ddieithr. Y mae rhyw 
penumbra,—trhyw ranbarth hanner tywyll hanner golau— 
bob amser yn amgylchu goleuni tanbaid rheswm, ac yn 
yr hanner cysgodion llwydolau hyn yr ydym yn rhodio 
wrth ffydd ac nid wrth olwg. “ There are more things 
in heaven and earth, Horatio, than are dreamt of in your 
philosophy,” ebr Hamlet. Ond peidiwn 4 gwneuthur 
hyn yn esgus dros ddiogi meddwl. Nid yw’r ffaith na 
allwn ddeall popeth yn rheswm dros inni beidio 4 
defnyddio’n deall o gwbl. Y mae yna ddirgelwch y tu 
hwnt i orwelion ein gwybodaeth. Ond symbyliad 1 
feddwl yn ddyfnach ac nid esgus i beidio 4 meddwl o 
gwbl yw’r dirgelwch a’n hamgylcha. Credaf fod 
Cristnogaeth yn datguddio inni mai o ysblander goleuni 
sy'n ein dallu gan ei orddisgleirdeb yn hytrach nag o 
grombil tywyllwch dibelydr y daw’r dirgelwch. Nid 
dywedyd y mae dirgelwch wrth y deall, ““ Hyd yma yr 
e1 ac nid ym mhellach,” ond ei herio i anturio ymlaen i 
chwilio am y “ goleuni sydd uwchlaw’r cymylau.” 

Y mae a fynno Cristnogaeth 4’r meddwl. “‘ Y mae 
meddwl yn ffurf ar addoli,”” medd von Hiigel. Wrth 
gwrs, y gwirionedd llawn yw bod a fynno Cristnogaeth 
a’r dyn 1 gyd, yn ddeall, teimlad ac ewyllys. Yn wir y 
mae a fynno hefyd 4’r tiriogaethau annelwig ac anhysbys 


* William James, The Will to Believe (1899), t. 29. 

islaw’r ymwybyddiaeth,—dyweder y nwydau a’r greddfau 
sy'n gwreiddio yn yr isymwybod a’r diymwybod. Fe 
ganodd Pantycelyn 


Rho fy nwydau fel cantorion 
Oll yn chwarae’r bysedd cun 
Ar y delyn sydd yn seinio 


Enw Iesu mawr ei hun. 


Crefydd anghyflawn iawn yw’r un sy’n ymwneuthur 4’r 
deall yn unig, heb ennill y serch 1 garu Duw a dyn, heb 
gaethiwo’r ewyllys 1 ufudd-dod a gwasanaeth ymarferol, 
a heb ddyrchafu a santeiddio (nid dinistrio)’r greddfau 
a’r nwydau. Ond 4a’r wedd ddeallol, feddyliol, i grefydd, 
y mae a fynnwyf yn awr. Credaf mor gryf 4 neb mai 
mater o brofiad yn fwy na dim yw crefydd, os yw’n onest 
a diffuant. Profiad o Dduw yw hanfod pob crefydd, 
a phrofiad o Dduw yng Nghrist yw hanfod Cristnogaeth. 
Nid damcaniaeth am Dduw, nid syniadau amdano, ond 
profiad ohono. Pwysleisir hyn drosodd a throsodd yn 
y gyfrol hon. Ond y mae’r profiad o Dduw o angen- 
rheidrwydd yn cynnwys syniadau amdano,—syniadau 
sy'n rhaid inni eu dal wyneb yn wyneb 4 ffeithiau eraill 
bywyd y mae gennym hefyd brofiad ohonynt. Ac ni ellir 
cadw ein syniadau crefyddol a’r gweddill o’n syniadau 
mewn ystafelloedd ar wahan ; ni ellir torri profiad yn 
ddau ddarn heb berthynas 41 gilydd. Rhaid ceisio eu 
cysoni oddi mewn i gyfanrwydd bywyd. Nid castell 
y llwfr yw ein profiad o Dduw i fod, inni ddianc iddo rhag 
picellau tanllyd beirniadaeth o gyfeiriad gwyddoniaeth 
ac athroniaeth, nid dinas noddfa inni ffoi iddi rhag goleuni 
gwybodaeth ac ymchwil. Rhaid inni fod yn_ barod 
i ddwyn ein crefydd allan o’r cysgodion i olau dydd a’i 
harchwilio “yn wyneb haul, llygad goleuni.” A dyna 
waith y meddwl neu’r deall, sef beirniadu a pherthynasu 
a chysoni a chyfundrefnu gwahanol adrannau ein profiad. 
Eiddo’r deall hefyd yw dehongli profiad a’i droi yn 
syniadau trefnus a chlir. Meddai Paul: ‘‘ Mi a weddiaf 
a’r ysbryd, ac a weddiaf 4’r deall hefyd: canaf a’r ysbryd, 

a chanaf 4’r deall hefyd ” (1 Cor. xiv, 15). Yn y cysylltiad 
hwn tybia gweddio a chanu “4’r ysbryd” gyflwr “o 
deimlad dwys a phrofiad diymwad o ddylanwad ysbrydol 
grymus, ond yr oedd profiad o’r fath yn tueddu 1 fod yn 
afluniaidd ac anhrefnus ac amhenodol. Gwaith y deall 
oedd dwyn trefn ar bethau—dehongli’r profiad a’i droi’n 
syniadau clir a’i fynegi mewn ymadroddion dealladwy.’” 

(2) Y mae a fynno Cristnogaeth 4 meddwl yR oFs,— 
dyna fy ail osodiad. Disgyn arnom y dasg o geisio deall 
Cristnogaeth ar y naill law, a meddwl yr oes—meddwl 
gorau’r oes hon—ar y llaw arall, ac yna dwyn y naill 
wyneb yn wyneb 4’r llall i gael gweld ym mha le y safant 
yn eu perthynas 4’i gilydd. A ydynt yn gyson 4’1 gilvdd ? 
Os nad ydynt, a yw’n rhaid inni daflu un o’r ddau dros y 
bwrdd, ai ynteu a ellir eu dwyn i gysondeb trwy 
gyfaddasiad o bobtu heb aberthu dim sy’n wir a 
ewerthfawr yn y naill na’r Ilall? 

(1) Cristnogaeth. 1 arbed gofod cyfyngaf fy hun yn 
y fan hon i ddau sylw, sef galw sylw at ddwy elfen yn 
y_grefydd Gristnogol: (g)-Perthyn iddi e/fen geidwadol. 
Honna fod Iesu Grist yn ddatguddiad perffaith a therfynol 
o Dduw. Proffesa roddi’r gair olaf ir byd am natur 
a phwrpas Duw. Od yw’r honiad yn gywir, yna nid oes 
le 1 newid na gwella dim ar hanfod yr efengyl. Y mae’r 
gair terfynol wedi ei lefaru unwaith am byth,—‘‘ Un 


waith am byth oedd ddigon.” Yr unig beth, felly, sydd 


2 Yr Athro John Evans, Esboniad ar 1 Corinthiaid (1926), t. 163. Am 
ddysgeidiaeth ddoeth Paul darllener drwyddo 1 Cor. 14. Ebr Mr. Saunders 
Lewis yn ei lyfr ar Williams Pantycelyn (1927): “ Rhoes ef i’r deall ran 
hanfodol yn ffurfio’i bersonoliaeth. Nid oes brofiad nad ymdry¥ ef i’w 
chwilio a’i ddeffinio. Ni all dderbyn anneffiniad yn gyflwr uchaf meddwl. 

. Trwy ddeffiniad y gellir meistroli anarchiaeth y nwydau a dwyn 
cytgord i’r cymeriad. Deffinio yw Ieoli a chreu perthynas mewn cyf- 
undrefn, a dyna hanfod cytgord mewn miwsig. ‘Troes Williams ddeffinio 
yn ddull meddiannu profiad a ffurfio personoliaeth gyfan” (tt. 233 c.). 
Prin y credaf, fodd bynnag, fod diffinio ynddo’i hun yn ddigon i droi 
anarchiaeth y nwydau yn gytgord. Ni wna hynny heb i’r ewy//ys droi’r 
diffiniadau ffurfiol yn faeth bywyd ac yn rymusterau moesol. Ond cytunaf 
fod i’r deall swyddogaeth bwysig yn y profiad. 


CRISTNOGAETH A MEDDWL YR OES 23 


gyda ni i'w wneuthur yw diogelu purdeb digymysg 
y ffydd a rodded unwaith i’r saint,” bod yn deyrngarol 
ir Fis o wirionedd a drosglwyddwyd inni o’r gorffennol 
yn ymddiriedaeth gysegredig. Dyna _ orchwyl a 
gyflawnwyd gyda sél mawr, hyd at gulni penboeth yn 
aml, gan y rhai yr arferid eu galw’n “ geidwaid yr 
athrawiaeth.” Wel, chwarae teg iddynt. Y mae i 
Gristnogaeth elfen geidwadol,—pethau na all gefnu arnynt 
heb beidio 4 bod yn Gristnogaeth, heb fynd yn efengyl 
arall nad yw efengyl. Ac yn hyn o beth ni saif Cristnogaeth 
areipheneihun. Y maeifywyd drwyddo ochr geidwadol. 
Rhaid diogelu o hyd enillion profiad y gorffennol yn 
gyfraniad i fywyd y presennol a’r dyfodol, onid e ni byddai 
hanes y byd yn ddim ond tryblith digyswllt heb berthynas 
rhwng ei ddoe, ei heddiw, a’i fory, ac felly heb 
bosibilrwydd cynnydd. _—— 


(4) Ond y mae i Gristnogaeth hefyd elfenc ade vd 
Perthyn iddi ddigon o hyblygrwydd ac ystwythder-1’'w 


haddasu ei hun ar gyfer gofynion ac amodau meddwl 
oes ar 6] oes, a hynny heb golli ei henaid a’i hunaniaeth 
hanfodol yn y proses. Mewn ystyr xi lefarodd lesu mo’i 
air olaf yn nyddiau Ei gnawd. ‘‘ Y mae gennyf eto lawer 
o bethau i’w dywedyd i chwi, ond ni ellwch eu dwyn yr 
awr hon. Ond pan ddél efe, sef Ysbryd y gwirionedd, 
efe a’ch tywys chwi i bob gwirionedd.’3 ‘“ Wele, " 
ydwyf fi gyda chwi bob amser hyd ddiwedd y byd,’s 

ac y mae Crist byw yn golygu datguddiad cynyddol o 
Dduw. Gwyliwn rhag yr anffyddiaeth erchyll o feddwl 
bod Duw wedi marw tua diwedd yr O6es Apostolaidd, 
neu tua diwedd y Diwygiad Protestannaidd neu’r Diwygiad 
Methodistaidd, neu o leiaf Ei fod wedi encilio 1 fudandod 


dwfn byth oddi ar hynny. Malltod a melltith i grefydd 


_yw._ceidwadaeth o’r fath. 
(ii) Meddwl yr Oces. Beth yw ei nodweddion? Ni 
allwn yma ond enwi dwy nodwedd yn unig. 


8 To. 161-33, 
4 Math. 28. 


Te, 

(1) Meddwi lawn o ansicrwydd yngljn a dogmau ac 
athrawiaethau traddodiadol yr Eglwys. Credaf fod meddwl 
gorau ein hoes yn gwrthod materoliaeth yn Ilwyr fel 
damcaniaeth i gyfrif am y cread, ac mewn modd amwys 
ac annelwig yn credu bod i fywyd ryw bwrpas a gogwydd 
ysbrydol. Ond tu hwnt i hyn y mae meddwl yr oes yn 
dra phetrusgar ac ansicr. Y mae’r gynneddf feirniadol 
wedi ei datblygu i’r fath raddau fel nad ydys yn fodlon 
cymryd dim yn ganiataol, hyd yn oed yr athrawiaethau 
a gredid yn ddiamheuol gynt. Teflir popeth 1 bair 
beirniadaeth, ac yn y tawdd-lestr cyll yr hen gredoau 
eu hamlinelliad clir a phendant. Ysbryd aflonydd, 
ymchwilgar, yn ymbalfalu yn y niwl ond yn dyheu am 
y wawr yw ysbryd yr oes. Ond, a siarad yn gyffredinol, 
nid yw meddwl yr oes hon yn troi tua’r eglwys am oleuni 
ac arweiniad ar broblemau’r meddwl. 

Y ffaith yw, bod meddwl yr oes yn _ tueddu’n 
gryf i wrthod derbyn unrhyw beth ar sail traddodiad ac 
awdurdod yn unig. Nid yn unig y mae meddwl an- 
eglwysig a gwrtheglwysig-yr oes yn gwrthod pob awdurdod 
oddieithr awdurdod gynhenid y gwirionedd ei hun, ond 
y mae diwinyddiaeth yr eglwys ei hun ers amser bellach 
yn gogwyddo i’r un cyfeiriad. Meddai’r Deon Inge, 
“The centre of gravity in religion has shifted from authority 
to experience.’ Nid yw hyn yn wir am Eglwys Rufain 
nac am Eglwys y Dwyrain, ond y mae’n wir am y byd 
Protestannaidd. Nid yw meddwl ein hoes ni yn barod 
i dderbyn anffaeledigrwydd nac Eglwys na Beibl, ac felly 
ni all bwyso ar y naill na’r Ilall fel awdurdod ddisig] neu 
fel oracl terfynol a pharod ei ateb ar bob pwynt. Ac 
yn niffyg awdurdod sicr, bendant o’r tu allan, tra ar yr 
un pryd y mae’r profiad crefyddol o’r tu mewn hefyd yn 
niwlog ac annelwig, y mae llawer o bobl feddylgar mewn 
cors o ansicrwydd ynglyn 4’r pethau a gredid yn 
ddiamheuol gynt. 

Yn awr, beth sydd i’w ddywedyd am y cyflwr hwn ? 
Hyn a ddywedaf: I’r graddau y nodweddir ef gan awydd 
onest ac ymchwil ddiwyd am Wirionedd a Realiti, ni 

all dim ond daioni yn y pen draw ddeillio o’r ansicrwydd 
hwn. Y mae hyd yn oed amheuaeth yn well na 
thrwmgwsg a gwaseidd-dra meddwl. Poenau tyfiant 
yw poenau amheuaeth o’r iawn ryw. 
There lives more faith in honest doubt, 
Believe me, than in half the creeds.s 

Y mae’r geiriau hyn o eiddo Tennyson wedi eu dyfynnu 
mor fynych nes bron mynd yn ystrydebol. Ond y maent 
yn wir. Wrth gwrs, nid yw pob amheuaeth yn “ onest,’’ 
h.y., yn cynrychioli angerdd arteithiol enaid mewn ymchwil 
am Wirionedd. Yn aml y mae’r hyn a elwir yn amheuaeth 
yn arwynebol, trahaus, a diamynedd ryfeddol. Ar y llaw 
arall nid oes ond malltod a musgrellni yn dilyn union- 
grededd farw, wasaidd, ddioglyd, ragrithiol. (Trwy 
drugaredd nid yw pob uniongrededd felly!) “4 hving 
error is better than a dead truth,” ebr Syr William Hamilton ; 
gwell na’r ddau, wrth gwrs, yw “ving truth. Ar y cyfan 
credaf mai bendith oedd inni daflu ymaith ffyn baglau 
awdurdod, er mwyn inni ddysgu cerdded ar ein gwadnau 
ein hunain fel bodau ysbrydol rhydd, er i’r cerdded hwnnw 
fod ar y cyntaf yn wWyrgam a sigledig ddigon. Gwelais 
ymadrodd trawiadol yn un o’r areithiau a draddodwyd 
mewn Cynhadledd o Bresbyteriaid y Byd. Nid wyf yn 
cofio ym mha gysylltiad y llefarwyd ef, ond dyma fo: 
“ Shipwrecked upon the will of God.” FE fallai fod ymhlith 
ein darllenwyr Wr ieuanc meddylgar yn ofni ei fod wedi 
“owneuthur Ilongddrylliad am y ffydd” ar greigiau 
amheuaeth a beirniadaeth. Ond beth os mynd yn llong- 
ddrylliad a wnest ti ar graig yr Ewyllys Ddwyfol? Ti 
gei loches yng nghysgod y Graig, a diogelach fyddi yno 
nag yn hen long fregus ail-law y tipyn credo nad oedd 
yn gallu dal storm o gyfeiriad “ meddwl yr oes.” A yw 
dy ffydd wedi mynd yn wreck? Gorau oll, os gwesgir 
di i gilfachau’r Graig. Cei hamdden a defnyddiau yno 
i fildio Mong arall, un mwy cyfaddas at bwrpas dy 
fordeithiau ar gefnfor bywyd heddiw. Nid _ credo 


5 Alfred Tennyson, Jn Memoriam, xcvi. 

anffaeledig, cyfforddus fel gobennydd 1 gysgu arno yw 
angen yr oes, ond ffydd bersonol, anturiaethus, filwriaethus, 
sy’n barod i ddysgu yn ysgol profiad. Nid Security Pact 
yn unig yw ein credo i fod, ond Marching Orders. 

(2) Meddwi gwyddonol yw meddwi yr oes. Od yw'r 
oes hon yn ansicr ynglfn 4’r goruwchnaturiol, y mae 
gwyddoniaeth fel petai’n cynnig inni wybodaeth sicr a 
phendant am y byd naturiol, lle caiff dynion lonydd oddi 
wrth amheuon. Ac yn ddiddadl, y mae’r oes hon yn 
drom iawn o dan ddylanwad gwyddoniaeth,—nid ei 
dyfeisiau ymarferol yn unig, megis yr awyrlong a’r telegraff 
diwifr, ond ei dull o feddwl, ei safbwynt o edrych ar 
bethau, ei gwaith yn canoli ei sylw mewn modd mor 
drylwyr ar y byd gweledig a thymhorol, gan anwybyddu’r 
cwestiynau dyrys ynglyn 4 Duw a phwrpas a gwerth 
ysbrydol bywyd. Yn ddiamau gellir galw’r ganrif 
ddiwethaf a dechrau’r ganrif hon yn Oes Aur Gwyddon- 
iaeth. Y mae meddyliau craffaf y cyfnod wedi troi eu 
sylw’n bennaf tuag allan at y cread materol o’n cwmpas, 
yn hytrach na thuag at werthoedd® (values) y bywyd 
ysbrydol sydd a’u mangre o’r tu mewn inni. 

Llawer brwydr a ymladdwyd gynt rhwng gwyddon- 
iaeth a chrefydd. Rhaid cydnabod mai brwydro’n ddall 
a wnaeth yr eglwys lawer tro. Bron bob tro yr aeth yr 
eglwys allan o’i thiriogaeth briod ei hun i ymladd ar 
feysydd ffeithiau gwyddonol, colli’r frwydr a wnaeth yn 
y pen draw. Bellach y mae sWn y magnelau o boptu 1 
raddau helaeth wedi distewi, a gwyddoniaeth a chrefydd 
wedi hanner cytuno i rannu maes bywyd rhyngddynt 
heb aflonyddu ar ei gilydd, gan ddywedyd y naill wrth y 
Iall fel Abram wrth Lot, “Na fydded cynnen, atolwg, 
rhyngof fi a thi; na rhwng fy mugeiliaid i a’th fugeiliaid 
di; oherwydd brodyr ydym ni. Onid yw’r holl dir o’th 
flaen di? Ymneilltua, atolwg, oddi wrthyf.”7 Ond 
hanner cytuno a ddywedais. Yn y pen draw ni ellir torri ~ 


bywyd i fyny’n ddau yn y modd hwn. Rhaid i grefydd 


6 Gwél Aroprap II ar ddiwedd y Ilyfr. Tagen B35). 

a gwyddoniaeth ddyfod 1 delerau agosach eto 4’i gilydd, 
nid trwy gyfaddawd ond trwy ddeall ei gilydd yn well. 

Y mae’n bosibl hyd yn oed heddiw i wyddonydd o safle 
Julian Huxley ddywedyd: “At the present moment 
there appears to be an irreconcilable conflict between 
orthodox Christianity and orthodox science.”8 Ond 
sylwer mai “‘ Cristnogaeth uniongred ” a “‘ gwyddoniaeth 
uniongred ”’ a ddywed. Ni allwn gydnabod bod anghys- 
ondeb terfynol rhwng crefydd a gwyddoniaeth o’u deall yn 
iawn. Un yw gwirionedd ac un yw profiad yn y pen draw. 

(ii1) Beth gan hynny a ddylai fod ein hagwedd meddwl 
ni fel Cristnogion tuag at wyddoniaeth ? 

(4) Dylem gydnabod yn lIlawn a lIlawen fod gan 
Wyddoniaeth ei chyfraniad amhrisiadwy i’w wneuthur 
tuag at ein gwybodaeth o’r cread ac felly’n anuniongyrchol 
ein gwybodaeth o Dduw. Dylem dderbyn casgliadau 
profedig y gwyddonwyr yn eu meysydd priod eu hunain, 
er i hynny ein gorfodi i roddi ffurf newydd i’r hen 
athrawiaethau. A dylem groesawu ffrwyth eu llafur yn 
galonnog a diolchgar, ac nid mewn ysbryd crintachlyd ac 
ofnus, fel yr hen wraig dduwiol honno, pan glywodd 
gyntaf am ddysgeidiaeth Darwin fod dyn wedi datblygu 
o'r epa, a ddywedodd mewn braw a dychryn, “ Let’s 
mope it isn't true; and if it 1s true, /ef's hush at up lt” 
Y mae ymchwil ddiweddar mewn Seryddeg, Daeareg, 
Bywydeg, Anthropeg,s Gwyddor Cymharu Crefyddau, 
Beirniadaeth Feiblaidd, etc., wedi chwyldroi’n fawr ein 
syniadau am faintioli’r cread, lle a phwysigrwydd cymharol 
y ddaear yn y cyfanfyd mawr, hynafiaeth dyn a’r modd 
y daeth i fod, perthynas Cristnogaeth a’r crefyddau eraill, 
datguddiad ac ysbrydoliaeth y Beibl, etc. Llifodd 
dyfroedd lawer o dan y pontydd er pan ddywedodd y 
Dr. John Lightfoot, ysgolhaig Hebraeg mawr yn yr 17eg 
ganrif, “‘ Crewyd dyn gan y Drindod ar y 23 o Hydref, 
4004 C.c.. am 9 o'r gloch y bore.” Ofer inni bellach 


* 8 Julian Huxley, Essays of a Biologist (t. 246). 
9 Gwél Aropiap II ar ddiwedd y llyfr. 

sefyll ar y traeth fel Mrs. Partington gynt a cheisio trot 
llanw’r wybodaeth newydd yn 6l ag ysgub yr hen syniadau. 
Ac y mae’r chwyldroad yn ein gwybodaeth wyddonol yn 
rhwym o effeithio ar ein diwinyddiaeth. 

Dysgasom ddau beth o leiaf oddi wrth wyddoniaeth. 
Yn un peth, nad Duw anhrefn ond Duw trefn a deddf 
yw ein Duw ni. Yr oedd yr hen fyd yn gweld Duw’n 
bennaf yn yr eithriadol, y gwyrthiol, y toriadau a 
ddigwyddai’n achlysurol (fel y tybid) yng nghadwyn 
deddf naturiol. Ond y mae’r meddwl gwyddonol yn 
gweithredu ar y dybiaeth nad oes eithriad i ddeddf, nad 
yw'r gair “‘ eithriad’” ond enw ar ein hanwybodaeth ni, 
a bod olyniaeth achos ac effaith yn gadwyn ddidor trwy 
holl broses y cydfyd. Effaith hyn yw ein disgyblu i 
olrhain gweithgarwch Duw yn y cyson a’r rheolaidd yn 
fwy nag yn yr afreolaidd a’r eithriadol. Rhaid cofio, 
er hynny—ac y mae tuedd mewn gwyddoniaeth i beri 
inni anghofio hyn—nad yw unffurfiaeth deddf yn golygu 
unffurfiaeth gwerth fel petai popeth yn y cread o werth 
cyfartal, neu fod y cread._ yn ddibris o bob gwerth. Er 
i bopeth fod yn ddarostyngedig i ddeddf, eto y mae 
gwahaniaeth rhwng pethau a’i gilydd ar raddfa gwerth a 
phwysigrwydd. Ond fe ddysgir inni gan wyddoniaeth 
mai gwahaniaethau neu raddoliad gwerth oddi mewn 
i olyniaeth deddf ac nid y tu allan iddi yw’r hyn a geir 
yn y cread. 

Y peth arall a ddysgasom oddi wrth wyddoniaeth 
heblaw egwyddor deddf yw egwyddor datblygiad. Y mae 
diwinyddiaeth ddiweddar wedi croesawu egwyddor 
datblygiad a’i derbyn yn gyflawn aelod o’r seiat,—er 
gwaethaf Kentucky a Tennessee! Ac ni olyga hyn ein 
bod yn alltudio Duw o’r byd, ond ein bod wedi newid 
ein syniad yn fawr am y modd y gweithia Duw yn y byd. 

Y ffaith yw, y mae gwirionedd hanfodol Cristnogaeth 
yn annibynnol ar y ffurf a roddwyd iddo yn y canrifoedd 
bore a’r oesoedd canol yn unol 4 syniadau gwyddonol 
y cyfnodau hynny—rhywbeth yn debyg i’r fel y mae 
gwerth y meddylddrych mewn darlun yn gymharol 

annibynnol ar y ffram a rodded amdano, a hyd yn oed ar 
ddeunydd y cynfas y paentiwyd y darlun yn wreiddiol 
arno. A Be waith diwinyddiaeth_heddiw_yw_ailbaentio’r 
darlun o Dduw_yng Nghrist ar gynfas mwy a’i_fframio 
o'r newydd, ac nid newid ystyr y darlun éi hun. 

(4) Y mae gan Gristnogaeth ei chyfraniad annibynnol 
a gwreiddiol ei hun i athroniaeth byd a bywyd. Nid 
gwas bach i wyddoniaeth yw crefydd, ond profiad o bethau 
dyfnaf y cread na fedr gwyddoniaeth wedi’r cwbl ein 
harwain ni atynt. Gwyr pob gwyddonydd sy’n deall ei 
waith fod i wyddoniaeth ei therfynau. Nid yw gwyddon- 
iaeth yn proffesu ein harwain 1 gyfrinachau mwyaf mewnol 
a chyfoethog y cread a bywyd. Gramadeg ac anatomi’r 
cread yw ei maes hi, ac nid ystyr ac enaid y cyfan,—ag 
olwynion y byd y mae a fynno hi, ac nid ag ysbryd y peth 
byw yn yr olwynion. Nid yw gwyddoniaeth fel y cyfryw 
yn abl 1 wahaniaethu rhwng gwerth cymharol pethau 
o safbwynt daioni moesol a phrydferthwch, oblegid nid 
oes a fynno hi 4 safonau gwerth o gwbl. Yn y pen draw, 
categoriaure amhersonol rhif a mesur ac nid categoriau 
personol gwerth ac ansawdd yw’r eiddi; guantity ac nid 
guality yw ei safon. Ond ni ellir dehongli ystyr eithaf 
a chyfan y cread heb y gwerthfarnau sy’n gynnyrch y 
profiad moesol, esthetig, a chrefyddol. Ac o bob math 
ar brofiad, y profiad crefyddol yw’r un sy’n Ilwyddo orau 
i “dreiddio i1’r adnabyddiaeth” o natur Realiti.™ 

Y mae’r portread a roddir o’r byd gan wyddoniaeth— 
a’n bod yn dibynnu arni hi’n unig—yn dra anghyflawn, 
yn wir yn gyfeiliornus. Tuedda, 0’1 throi’n athroniaeth 


10 Gwél Artopiap II ar ddiwedd y llyfr. 


11 Gweler yn Ilawnach ar hyn fy llyfr, The Philosophy of Religion (1924), 
tt. 172-176. Yno fe ddyfynnir y geiriau a ganlyn gan Stanley A. Mellor: 
“* [Science] sets no emotional value of any kind on the facts of life: for the 
true scientific spirit the investigation of the history of the worm is as worthy 
as the study of Shakespeare, and inquiry into the activities of a criminal as 
perfect as the contemplation of the stars. ‘The scientific attitude can make 
no distinction of value between ‘ push-pin and poetry.’” Cf. Rea/ity gan 
B. H. Streeter (1926)), pen. I a II. 

derfynol, i fyned o dan seiliau crefydd mewn dwy ffordd, 
sef trwy ddiorseddu dyn o’r safle uchel a roddir iddo gan 
Gristnogaeth, a thrwy alltudio Duw allan o’r cread. 

Yn gyntaf, y mae perygl iddi ddiorseddu dyn o fod 
yn “‘arglwydd y greadigaeth,” a’i ddiraddio o fod yn 
blentyn Duw nes iddo beidio 4 bod yn ddim mwy nag 
“uchter Ilwch y byd.” Dyna’r casgliad a dynnodd 
rhai oddi wrth ddysgeidiaeth Darwin, sef nad yw dyn yn 
ddim ond cynnyrch datblygiad dall,—math o sublimated 
animal, rhyw epa digynffon, ac nid dim rhagor! Yn 
ddiweddar daeth y Feddyleg Newydd i gadarnhau’r 
rhagfarn hon. A ni yn arfer diffinio dyn fel “ bod 
rhesymol”’ neu fel math o angel syrthiedig, dywed y 
Feddyleg Newydd nad yw dyn yn ddim ond creadur 
greddfau anifeilaidd sy’n teyrnasu arno o seleri tanddaearol 
yr is-ymwybyddiaeth. Yr ateb gorau i’r safbwynt hwn yw 
geiriau’r 8fed Salm sydd mor wir heddiw a phan ysgrifen- 
nwyd hwynt gyntaf: “ Pan edrychwyf ar y nefoedd .. . 
pa beth yw dyn ...? Canys gwnaethost ef ychydig yn 
is na Duw, ac a’i coronaist ef 4 gogoniant ac 4 harddwch. 
Gwnaethost iddo arglwyddiaethu ar weithredoedd dy 
ddwylaw, gosodaist bob peth dan ei draed ef.”” Ac yn dl 
dysgeidiaeth Crist y mae dyn yn blentyn Duw, ac fel y 
cyfryw yn meddu ar werth anfeidrol. Yn wyneb y dyn 
Crist lesu y cawn y datguddiad llawnaf o ddyn o ran ei 
natur ysbrydol a phwrpas eithaf ei fod. 

Yn ail, y mae perygl 1 wyddoniaeth, 0’1 throi’n athron- 
iaeth derfynol, alltudio Duw oi fyd Ei Hun. Pan 
ddangosodd y seryddwr Laplace ei lyfr newydd La 
Mécanique Celeste i Napoleon Bonaparte, a phan ofynnodd 
Napoleon iddo paham nad enwodd Dduw gymaint ag 
unwaith trwy’r gwaith i gyd, ei ateb oedd, “ Syr, nid 
oedd yn rhaid imi wrth y ddamcaniaeth honno.” 
Seryddwr arall, Lalande, a ddywedodd, ‘‘ Chwiliais y 
ffurfafennau 4’m telescop, ac ni ddeuthum o hyd i Dduw.” 
Colli’r Deddfroddwr yn rhwydwaith cymhleth y deddfau! 
Ond y mae Duw eto’n anghenraid y Cread. Rhaid wrth 

™ Gwél Aropiap II ar ddiwedd y llyfr. 

Bensaer Celfydd i gyfrif am y cyfanfyd trefnus hwn. 
Ac os ydym am wybod ym mbhellach fath un yw Duw, 
cawn ddatguddiad ysbrydol ohono yng Neghrist. 

Iesu Grist yw’r allwedd i ystyr ddyfnaf y cread. Ef 
ywr Dehonglwr Mawr. ‘Y mae gennym ni feddwl 
Crist.” Gwaedd fawr y natur ddynol ydyw, ‘‘ Dangos 
innit y Tad, a digon ywi ni.” A cheir yr ateb i’r waedd 
yn lesu Grist: ‘ Y neb a’m gwelodd i a welodd y Tad.” 
A dyna paham y mae’r efengyl yn “ newyddion da o 
lawenydd mawr, yr hwn a fyddi’r holl bobloedd.”” A dyna 
yw Cristnogaeth, y datguddiad terfynol o Dduw, nid 
mewn geiriau, athrawiaethau, seremoniau, ond mewn 
person, mewn bywyd dynol sy’n berffaith ddwyfol. 

A yw Duw yn ddirgelwch i1,ti? Ti gei oleuni ar 
y dirgelwch yn Iesu Grist. “God is Fesus Christ 
everywhere.’ Edrych yn wyneb Iesu Grist. Un fel 
yna yw Duw! A dyna paham y mae gan lIesu hawl 
1 ddywedyd, “‘ Deuwch ataf fi bawb a’r y sydd yn flinderog 
ac yn llwythog, a mi a esmwythaf arnoch . . . a chwi 
a gewch orffwystra i’ch eneidiau.’’ Gorffwystra! E/ithr 
Duw’n unig a all roddi gorffwystra terfynol 1 feddwl a 
chalon dyn. “Tia’n gwnaethost i Ti Dy Hun, ac nid oes 
i’n calon orffwystra hyd oni orffwyso ynot Ti,” ebr Awstin, 
gan annerch y Bod Anfeidrol. Ond dyma Iesu Grist 
yn cynnig ac yn rhoi gorffwystra. Wrth ddyfod at 
Grist yr wyt yn dyfod at rywbeth ultimate, rhywbeth 
terfynol, rhywbeth Ilwyr foddhaol, rhywbeth na ellir 
dymuno’i well—mewn gair, wrth ddyfod at Iesu yr wyt yn 
dyfod at Dduw! ‘‘ A chwia gewch orffwystra 1’ch eneidiau.”” 
“ Duw yng Nghrist,’’—dyna ateb Cristnogaeth 1 gwestiynau 
meddwl a chalon yr oes hon a holl oesoedd y byd. 

Ni honnwn o gwbl inni drafod fel y teilyngant y 
materion eang a awgrymwyd yn hyn o bennod. Ni 
cheisiwyd gwneuthur mwy na dadlennu  safbwynt 
cyffredinol yr awdur, fel rhagarweiniad i’r ymdriniaeth 
o brif bynciau’r gyfrol hon. 

3 Ceir trafodaeth bellach ar briod-ddulliau meddwl ein hoes yn y bennod 
ar Berson Crist (pen. VI, adran I, “‘ Yr Ymchwil am Gategoriau ”). 

PENNOD II. 


Y Profiad Cristnogol yn y 
Testament Newydd. 


Anturiais ddisgrifio’r gyfrol hon ar y ddalen deitl fel 
““Dehongliad Beirniadol o Brif Athrawiaethau’r Grefydd 
Gristnogol.”” Wrth hyn gwelir y bwriedir i'r gyfrol 
fod yn gyfraniad, pa mor fychan a distadl bynnag, i 
ddiwinyddiaeth athrawiaethol. Ond yn wyneb y perygl 
parhaus i athrawiaeth fyned yn rhywbeth haniaethol 
a phell oddi wrth fywyd, ceisiaf gadw mewn cof beunydd, 
ac atgofio’r darllenydd yn fynych o’r ffaith, nad yw 
athrawiaeth o fawr gwerth—yn wir, y gall fod yn niweidiol 
a llesteiriol—onid yw’n fynegiant o brofiad byw a dilys, 
neu’n ymgais 1 ddiogelu a Iledaenu gwerthoedd (values) 
sydd o bwys 1 fywyd a chymeriad. Mynych y pwysleisir 
yn y gyfrol hon fod profiad ac athrawiaeth yn perthyn yn 
agos i'w gilydd. Ac o’r ddau, profiad sydd ar y cyfan 
yn blaenori. Ymgais yw athrawiaeth fel rheol i roi 
datganiad rhesymegol neu ddeallol i wirioneddau sy’n 
oblygedig ym mhrofiadau dynion. Ond y mae athraw- 
iaeth hithau yn adweithio ar y profiad ei hun, ac yn tueddu 
i newid y profiad a’i ffurfio ar ei Ilun a’1 delw ei hun. Od 
yw profiad yn tueddu i greu athrawiaeth, y mae athraw- 
iaeth hefyd yn tueddu i greu profiad cyfatebol iddi ei hun. 
Ond dymunaf gydnabod gyda phwyslais dyladwy ar y 
dechrau, a thrwy’r llyfr, fod adnabyddiaeth bersonol o 
Dduw yng Nghrist a theyrngarwch 1 Grist yn holl gysyllt- 
iadau bywyd yn llawer pwysicach, o safbwynt crefydd, 
na’r ymchwil ddeallol am syniadau cywir am Dduw a 
Christ a’r cread. Y mae hyn o leiaf 1’w ddywedyd,— 
tra y mae’n bosibl i athrawiaeth fod yn fater o syniadau 
deallol yn unig, y mae profiad yn cynnwys ho// bersonol- 
iaeth y dyn. Ac y mae a fynno crefydd Crist a’r dyn 
i gyd. Crin, meddai Goethe, yw damcaniaeth, ond 


30. 


36 BANNAU R FFYDD 


iraidd yw pren y bywyd.« Ond nid yw hyn am eiliad 
yn golygu nad oes i’r deall le mewn crefydd. Credaf 
fod yr ymchwil ddeallol am wirionedd yn anghenraid 
y profiad crefyddol ei hun. Ar waethaf Goethe, iraidd 
ac nid crin yw athrawiaeth hithau, od yw’n tyfu’n naturiol 
o bren y bywyd. 

I, 


Yn awr, cytunir yn bur gyffredinol mai yn y Testament 
Newydd y ceir y mynegiant cyfoethocaf o’r profiad 
Cristnogol yn ei burdeb a’i rymuster. Yn y bennod 
hon, gan hynny, awn i’r Testament Newydd 1 gael cipolwg 
ar brif nodweddion y profiad sydd tu 6] 1’r athrawiaethau 
yr ymdrinir 4 hwynt yn nes ymlaen. Y mae’n wir, er 
mwyn gwneuthur chwarae teg 4’r pwnc, y byddai’n 
ofynnol inni olrhain y profiad Cristnogol yn ei dyfiant 
a’1 ddirywiad trwy’r canrifoedd oll, oblegid nid peth static, 
sefydlog, unffurf mohono, mwy na dim arall a berthyn 
i fywyd dyn ar y ddaear. Ond Ilawer gormod o dasg 
a fyddai hyn inni o fewn ein gofod prin. Rhaid inni, 
felly, yn y bennod hon ein cyfyngu ein hunain i'r 
Testament Newydd, clasur mawr y bywyd a’r ffydd 
Gristnogol. 

Yn rhy fynych yr edrychwyd ar y Testament Newydd 
fel gwerslyfr diwinyddiaeth ffurfiol a chyfundrefnol, 
neu fel brithwaith o “‘adnodau 1 brofi”’ gwahanol athraw- 
laethau. Diamau y ceir yma fwyngloddiau goludog 
y gellir ohonynt gloddio defnyddiau cyfundrefn o ddiwin- 
yddiaeth. Ond nid “corff o ddiwinyddiaeth” yw’r 
Testament Newydd, eithr cofnodiad o’r pethau a welwyd, 
a deimlwyd ac a brofwyd gan y Cristnogion boreol. Ac 
y mae a fynno’r bennod hon 4’r profiad crefyddol sydd 


r “ Grau teurer freund, ist alle Theorie, 
Und griin des Lebens goldner Baum.” (Goethe.) 
Yn 61 cyfieithiad T. Gwynn Jones : 
“Fy nghyfaill annwyl, crin yw pob damcaniaeth, 
A gwerthfawr bren y bywyd, yntau’n ir.” 
(Faust, Cyfres y Werin, t. 85.) 

tu 6/1 ddiwinyddiaeth y Testament Newydd, yn hytrach 
nag 4’r ddiwinyddiaeth honno ei hun, er mor anodd yw 
cadw’r ddeupeth ar wahan. Disgrifiadol yn unig, ac 
nid beirniadol ac athrawiaethol, yr amcenir i’r bennod 
hon fod. Ceir digon o gyfle i feirniadu ac athrawiaethu 
yn y gweddill o’r gyfrol. 

| Nid gorchwyl hawdd yw rhoddi disgrifiad cryno o’r 
profiad Cristnogol cynnar. Oblegid fe geir amrywiaeth 
mawr yn y profiad crefyddol hyd yn oed o fewn terfynau’r 
Testament Newydd ei hun. Nid rhyw wz teip, unffurf, 
anhyblyg, safonol a geir yma. Erys y profiad Cristnogol 
eto yn debyg 1 fetel poeth yn y cyflwr tawdd. Nid yw 
wedi oeri digon 1 gymryd ffurf sefydlog, ystrydebol. 
Gwelwn ef yn wir yn y proses o risialu a chymryd pump 
neu chwech o wahanol ffurfiau, a gynrychiolir yn yr 
Efengylau Synoptig, Epistolau Jago, Pedr, Paul, yr 
Hebreaid, ac Efengyl Ioan. Gwahaniaetha’r teipiau hyn 
yn fawr oddi wrth ei gilydd, nid yn unig o ran dulliau 
mynegiant ond mewn ffyrdd mwy sylfaenol. Er hynny 
y mae’n bosibl gorliwio’r gwahaniaethau rhyngddynt. 
O dan yr amrywiaeth ceir unoliaeth bywyd ac ysbryd, 
yr un osgo meddwl, yr un ymddiried Ilwyr yng Nghrist 
fel datguddiad o Dduw ac Arglwydd bywyd. 

Y mae’n wir na allwn deimlo’n rhy hyderus fod y 
profiad crefyddol a gorfforir yn y Testament Newydd yn 
cynrychioli profiad y Cristion cyffredin yn y ganrif gyntaf. 
Y mae’n fwy na thebyg bod y mwyafrif, o leiaf ymhlith 
Cristnogion Iddewig, yn ymdebygu i'r teip cymharol ' 
Iwm a gynrychiolir yn Epistol Iago. Ond nid wrth 
“oyfrif pennau”’ y mae dyfod o hyd 1 wir nodweddion 
y profiad Cristnogol. Nid yr average o angenrheidrwydd 
ywr nodweddiadol. Rhaid astudio’r ymwybyddiaeth 
Gristnogol ar ei lefel uchaf ac nid Ile y bo dlotaf, od ydys 
i amgyffred yn iawn yr hyn sy’n wir wahaniaethol a 
chreadigol yng Nghristnogaeth yr Eglwys fore, ac od 
ydys i ddarganfod dirgelwch ei nerth buddugoliaethus. 
Rhaid inni felly wneuthur defnydd helaeth o Epistolau 
Paul ac Efengyl Ioan, tra y cydnabyddwn fod y rhain 

yn dwyn argraff ddigamsyniol personoliaeth wreiddiol eu 
hawduron yn ogystal ag yn dwyn tystiolaeth i’r ffydd 
gyffredin. Ond ni ddylem ar un cyfrif anwybyddu 
tystiolacth yr Efengylau Synoptig a phenodau cyntaf 
yr Actau, oblegid y maent hwythau hefyd yn adlewyrchu’n 
ffyddlon y bywyd Cristnogol cynnar, er bod eu 
hathrawiaeth am Grist yn symlach a mwy cyntefig. 

Y cwestiwn sy’n rhaid inni ei wynebu yw hwn: Ym 
mha le y gorwedd nodwedd wahaniaethol ac arbennig 
y profiad crefyddol sy’n dychlamu ac yn dygyfor mewn 
modd mor egniol trwy’r Testament Newydd? Pa fodd 
y mae’n wahanol 1 brofiad crefyddol y cyfnod hwnnw 
ar ei orau,—yn neilltuol i’r ffurf ohono sy’n perthyn 
agosaf ir grefydd Gristnogol, sef y ffurf a geir yn 
Iddewiaeth y cyfnod? Oblegid afraid dywedyd bod 
y ffydd Gristnogol, yn arbennig ar y dechrau, yn bur 
debyg mewn lIlawer o bethau i’r ffydd Iddewig. Beth, 
ynteu, yw'r gwahaniaeth hanfodol rhwng y profiad 
Cristnogol a’r profiad crefyddol Iddewig yn yr un cyfnod ? 
Y mae’r cwestiwn yn dyfod 1 hyn: Pa wahaniaeth a 
wnaeth Crist ? Oblegid nodwedd wahaniaethol y grefydd 
Gristnogol yw Crist. Y mae’n wir i Grist ddyfod nid 
i dorri ond i gyflawni. Er hynny, hyd yn oed yn y 
weithred o gyflawni’r ddeddf a’r proffwydi fe draws- 
newidiodd a chreodd o’r newydd yr hyn a gyflawnodd. 
Ebr Paul, ‘‘ Od oes neb yng Nghrist, y mae efe yn greadur 
newydd: yr hen bethau a aethant heibio; wele, 
gwnaethpwyd pob peth yn newydd.”2 Yr oedd bod 
yng Nghrist yn golygu rywfodd drawsnewid gwerthoedd 
bywyd. Er bod y grefydd newydd mewn modd 
gwirioneddol yn barhad a datblygiad o’r hen, fe wnaeth 
Crist wahaniaeth nad oedd yn ddim Ilai na chwyldroadol. 


II. 


Y mae hyn yn ein harwain yn y lle cyntaf i ystyried 
yn fyr brofiad crefyddol Iesu Grist Ei Hun. Oblegid 


a2 Cor. 517. 

y ffactor creadigol tu 61 i grefydd y Testament Newydd 
yw ymwybyddiaeth grefyddol Iesu Ei Hun, gyda’i ym- 
deimlad byw o’1 berthynas fabol 4 Duw ac o0’i uchel 
alwedigaeth ynglyn 4 Theyrnas Dduw. Ni allaf yma 
drafod y cwestiwn yn deilwng: 1 ba raddau y mae profiad 
Crist o Dduw yn safon i Gristnogion bawb? I ba raddau 
y mae Ei grefydd bersonol Ef yr un 4’r grefydd y geilw 
Ef Ei ganlynwyr iddi? Ond rhaid dywedyd cymaint 
ahyn: Er bod y Testament Newydd drwyddo yn pwysleisio 
arbenigrwydd digymar hunan-ymwybyddiaeth Crist a’1 
swydd fel Meseia a Mab Duw, y mae ystyr y gellir gyda 
pharchedigaeth Ei alw “‘y Cristion cyntaf,” ac y mae’r 
teip o brofiad crefyddol a moesol oedd yn eiddo Ef yn 
un sydd i’w adgynhyrchu yn Ei ganlynwyr, “ fel y byddai 
efe yn gyntaf-anedig ymhlith brodyr lawer,” “ gan adael 
i ni esampl, fel y canlynech ei 61 ef.”3 Gesyd yr awdur 
at yr Hebreaid Ef yn gyntaf yn rhengoedd y rhai oedd 
yn byw trwy ffydd yn Nuw pan eilw Ef yn “ arloesydd 
(pioneer) a pherffeithydd ffydd.”4 Yr oedd yn wir ddyn 
yn hyn ymhilith pethau eraill, Ei fod yn Ei fywyd crefyddol 
yn arddangos teip dynol o dduwiolfrydedd. Y mae’n 
amlwg oddi wrth yr Efengylau fod gweddi yn llanw lle 
cyffelyb yn Ei fywyd i’r hyn a wna ym mywydau duwiolion 
gorau’r byd. Gweddi yn ddiamau oedd gwraidd Ei 
d mewnol. Ac nid gweddio a wnai yn nhermau 
traddodiad yn unig. Cyfarchai Dduw fel ‘‘ Tad”’ ac fel 
“ Arglwydd,” ond yr oedd y teitlau hyn iddo Ef yn llawer 
mwy nag etifeddiaeth o’r gorffennol. Cyffes oeddynt 
oi brofiad personol o Dduw. Wrth brofi Duw yn Dad, 
saif Iesu ger Ei fron fel Mab mewn cariad, ymddiried 
a llawenydd. Wrth brofi Duw yn Arglwydd, saif o flaen 
Ei fawrhydi a’i santeiddrwydd, gan blygu ger Ei fron 
mewn teyrngarwch ac ufudd-dod Ilwyr a dywedyd, ‘‘ Nid 
llys i, ond yr eiddot ti a wneler.” Yr allwedd 

i nodwedd ddyfnaf Ei brofiad crefyddol yw Ei ymwybydd- 
iaeth fabol yn Ei berthynas 4 Duw. Y mae Ei grefydd 


3 Rhuf. 829, cf. Heb. 217; 1 Pedr 22, 4 Heb. 122. 

bersonol yn datguddio osgo meddwl o ymddibyniaeth 
lwyr ar Dduw ac o gyfeillach fabol 4 Duw. Nid oedd 
y syniad o Dduw fel Tad yn beth cwbl newydd; ond i 
Iesu yr oedd yn beth mor ganolog a Ilywodraethol, nid 
yn unig fel syniad ond fel profiad, fel y gellir dywedyd 
iddo roddi ystyr newydd i’r dadolaeth ddwyfol. Awgrym- 
iadau cynnil, sydyn, yn ffachio ar draws yr wybren ac yna 
yn diflannu yn y nos drachefn, dyna a gafwyd cyn Crist 
am dadolaeth Duw. Ond yng Nghrist fe aeth y flachiadau 
byr yn oleuni sefydlog a-chlir, yn oleuni yr oedd Iesu Ei 
Hun yn byw yneibelydrau. O hyn allan aeth yr ymadrodd 
““Tad yr Arglwydd Iesu Grist” i fod yn ddiffiniad 
arwyddocaol o Dduw. Y mae’n ddiamau bod geiriau 
Iesu ar y mater hwn yn adlewyrchu ymwybyddiaeth yr 
Eglwys fore, pan ddywedodd, ‘‘ Nid edwyn neb y Tad 
ond y Mab, a’r hwn yr ewyllysio’r Mab ei ddatguddio 
iddo.’’s 


Hk 
Awn ymlaen bellach i archwilio profiad crefyddol 


y Cristnogion boreol, Yr hyn a’n tery ar unwaith yw 
ymdeimlad y bobl hyn o bwysigrwydd eithriadol y pethau 
a ddigwyddasai megis ger bron eu llygaid. ‘‘ Yr Arglwydd 
a wnaeth 1 ni bethau mawrion; am hynny yr ydym yn 
llawen.”” Fe’u teimlent eu hunain wyneb yn wyneb 
a ffaith newydd a phrofiad newydd, a lanwodd eu calonnau 
a syndod gorfoleddus mil angerddolach nag eiddo’r 
bardd Keats pan ganodd: 


Then felt I like some watcher of the skies 

When a new planet swims into his ken.6 
Y ffaith newydd ydoedd Jesu Grist, a’r profiad newydd 
oedd y profiad o gariad a gras a nerth rhyfeddol Duw 
a ddatguddiwyd yng Nghrist. Y nodwedd amlycaf yn 
eu profiad newydd yw’r lle canolog ac arglwyddiaethol 


5 Math. 1127, cf. Ioan 17. 
6 John Keats, Ox first looking into Chapman’s Homer. 

y daeth Crist 1’w lanw yn eu bywydau. Daeth eu holl 
fywyd i gael ei liwio a’i drwytho a’i reoli gan yr ymdeimlad 
o Grist, yr Hwn oedd bellach 


Fyth yn ffynhonnell leufer eu holl ddydd, 
Fyth yn brif lewych eu holl weledigaeth.7 


A’r broblem i ni heddiw yw, pa fodd y gallwn ailddarganfod 
ac ailfeddiannu graddau o ffresni ac ysblander y weledig- 
aeth gyntaf honno o Dduw yng Neghrist, sydd bellach 
i gynifer ohonom wedi “ Ilwydo i leufer y cyffredin ddydd ”” 
(‘ faded into the light of common day’’).8 

Ceir dwy elfen yn ymwybyddiaeth yr Eglwys fore 
o Grist—dwy elfen sy’n perthyn yn agos i’w gilydd ond 
y gellir gwahaniaethu rhyngddynt, sef yr Iesu hanesyddol, 
a’r Crist byw, dyrchafedig. 

(1) lesu hanes. Yr hyn sydd gennyf mewn golwg 
yma yw'r argraff ryfeddol ac annileadwy a adawyd ar 
y disgyblion cyntaf gan bersonoliaeth Iesu “ yn nyddiau 
Fi gnawd,”—Ei fywyd a’i gymeriad, Ei ddysgeidiaeth 
a’i weithredoedd, yn cyrraedd eu hanterth yn Ei weithred 
o hunan-aberth eithaf ym marw’r groes,—gweithred oedd 
mor ddwys ei dylanwad ac eto mor anodd ei deall i’r rhai 
a ddaethai i edrych arno fel y Meseia disgwyliedig. Yr 
ydym yn dueddol o golli golwg ar bwysigrwydd lesu 
hanes i’r Eglwys fore, am y rheswm bod bywyd daearol 
Iesu, ar wahan i’w farw a’1 atgyfodi, yn ymddangos fel 
petai’n llanw lle mor fychan yn Ilyfr yr Actau ac yn yr 
Epistolau. Nid yw Paul, er enghraifft, yn ei Epistolau 
yn arddangos fawr o wybodaeth am fywyd a dysgeidiaeth 
Tesu ar y ddaear, nac ychwaith fawr o ddiddordeb ynddynt. 
Cymharol ddibwys yw’r lle a rydd i’r hyn a eilw yn Grist 
“yn 61 y cnawd” o'1i gymharu 4’r Crist ysbrydol, 
dyrchafedig.9 Er hynny rhaid cofio bod yr Efengylau 
Synoptige yn dystion parhaus i ddiddordeb yr Eglwys 


7 Wordsworth, Intimations of Immortality, cyfieithiad D. Tecwyn Evans. 
876. 9 Gwél, e.g., 2 Cor. 56. 
10 Gwél Aropiap II ar ddiwedd y llyfr. 

fore yn yr Iesu hanesyddol. Cytuna mwyafrif ysgol- 
heigion diweddar fod y tair Efengyl hyn yn seiliedig 
ar atgofion am lesu a ddiogelwyd ym mhregethau Pedr 
ac eraill. 

(2) Y Crist byw, dyrchafedig, fel yi gwelir ym 
mhrofiadau’r Cristnogion cynnar ar 6l yr atgyfodiad. 
Gwnaeth atgyfodiad Crist—beth bynnag a feddyliwn ni 
ohono yn y dyddiau hyn—wahaniaeth enfawr iddynt hwy. 
Diamau i’r argyhoeddiad bod Iesu yn awr yn fyw ddwyn 
oddi amgylch chwyldroad yn eu meddyliau. Yr oeddynt 
yn awr yn teimlo eu bod yn dal cymdeithas uniongyrchol 
a Pherson byw, yr Hwn oedd ar ddeheulaw Duw, ac ar 
yr un pryd yn dra agos atynt ac yn preswylio o’u mewn 
yma ar y ddaear, 

A presence that disturbed them with the joy 


Of elevated thoughts, a sense sublime 
Of something far more deeply interfused.™ 


Arweiniwyd hwynt gan y sicrwydd hwn 1 briodoli gwerth 
ac ystyr newydd i fywyd hanesyddol Iesu, ac yn arbennig 
iw farwolaeth. Cyn hynny yr oedd y groes yn 
dramgwydd ac yn broblem, ac fel pe byddai yn gosod 
nod cabledd ar Ei honiad mai Ef oedd y Meseia. Ond 
gwelid yn awr fod y croeshoeliad mewn rhyw ystyr yn 
fynegiant o gariad achubol Duw, er ei fod ar yr un pryd 
yn weithred a wnaed gan “‘ ddwylaw anwir”’ a phechadurus. . 
Rhoddent enwau gwahanol ar y Presenoldeb byw hwn,— 
megis. “ Crist,” “ yr ¥sbryd,""" Ysbryd Crist," Yebryd 
Duw,” ond yr un oedd y profiad o dan wahanol dermau. 
Teimlent yn berffaith sicr fod yma rywbeth mwy na 
goroesiad dylanwad un a fu byw unwaith ond oedd bellach 
yn farw. Gwahaniaethent yn glir rhwng y dylanwad 
a gawsai’r Iesu hanesyddol arnynt a’r profiad o “ dderbyn 
yt Ysbryd” ar 61 Ei atgyfodiad. Ni ddefnyddient y 
term ‘“‘ ysbryd ” am eu cyfeillach 4 Christ yn nyddiau Ei 
gnawd. “ Disgybl” oedd y gair a ddisgrifiai natur 
y berthynas honno. Yr oedd yr ail brofiad yn cynnwys 


11 Wordsworth, Tintern Abbey. 

y cyntaf ond hefyd yn ei drawsffurfio a’i weddnewid. 
Nid ydym mewn ffordd i amgyffred ymwybyddiaeth yr 
Eglwys fore onid ydym yn gwerthfawrogi’r pwynt bod 
eu profiad o Grist ac o ganlyniad o Dduw, ar 61 y Pentecost 
ac wedi hynny, bron na ddywedwn yn wahanol ei natur 
i'w profiad cyn y Pentecost. Ond y mae’r un mor bwysig 
sylweddoli bod y ddau brofiad yn perthyn yn agos i’w 
gilydd ac yn arweddu ar ei gilydd. Yr un un iddynt 
hwy oedd y Crist dychafedig a’r Iesu hanesyddol. Yr 
un nodweddion, yr un cymeriad, yr un gwerthoedd ysbrydol 
a briodolent 1’r Crist dyrchafedig ag a ganfuasent yn lesu 
yn nyddiau Ei gnawd, ond eu bod yn awr yn eu canfod 
mewn Setting ehangach ac yng ngoleuni’r tragwyddol— 
sub specie aeternitatis, fel y dywed yr athronwyr. Y mae’r 
profiad Cristnogol 4’1 wraidd yn naear hanes, er ei fod 
ar sail hanes yn esgyn i’r entrych tragwyddol. Daeth 
y Cristnogion cynnar yn awr i weled mai cymeriad Crist 
oedd cymeriad Duw Ei Hun, mai cariad Crist oedd 
cariad Duw, a bod “ Duw yng Neghrist yn cymodi y byd 
ag ef ei hun.” Dysgasant ddehongli Duw Ei Hun 
yng ngoleuni eu hadnabyddiaeth o Iesu o Nasareth. 


LV 


Gwelir felly mai nodwedd wahaniaethol y profiad 
Cristnogol oedd cymundeb y credinwyr 4 Duw yn Iesu Grist 
a thrwy Iesu Grist. Cymerth y profiad hwn ddwy ffurf 
yn 61 fel y gosodid y pwyslais ar Dduw neu ar Grist. 
Yr atitiwd hawsaf a mwyaf naturiol, yn arbennig i’r rhai 
a feithrinesid ar undduwiaeth y ffydd Iddewig, ydoedd 
edrych ar Dduw fel gwir wrthrych, neu wrthrych eithaf, 
cymundeb crefyddol ac addoliad y credinwyr, a Christ 
fel dirprwy neu gyfryngwr rhwng Duw a dynion ac felly 
yn israddol i Dduw. Ceir adlewyrch o hyn yn y teip 
o ddiwinyddiaeth a elwir yn israddoliaeth (subordinationism), 
a awgrymir yn eglur mewn rhai mannau yn y Testament 
Newydd ac a ffynnodd mewn rhai cylchoedd o’r Eglwys 
am ganrifoedd. 

Ond brydiau eraill ymddengys fel ped edrychid ar 
Grist Ei Hun fel gwrthrych eithaf cariad a moliant ac 
addoliad y credadun. Ar y lefel hwn o brofiad, prin 
y gellir gwahaniaethu rhwng cymundeb 4 Duw yng 
Nghrist a chymundeb 4 Christ yn yr Ysbryd. Y mae’n 
wir y gwahaniaethir yn eithaf clir ar brydiau rhwng Duw’r 
Tad, Crist y Mab, a’r Ysbryd Glan, yn arbennig yn yr 
hyn a elwir ‘“‘y Fendith Apostolaidd”’ (2 Cor. xiii, 14). 
Ond y mae lle i gredu mai gwahaniaeth rhesymegol ydoedd 
hwn, yr arweiniwyd yr Eglwys iddo o dan bwysau 

roblemau diwinyddol ac o dan ddylanwad categoriau 
traddodiadol a impiwyd ar y profiad Cristnogol cyntefig, 
yn hytrach na mynegiant uniongyrchol o gynnwys y 
profiad hwnnw.2 Nid ymddengys bod y gwahaniaeth 
ffurfiol hwn yn un o bwys mawr i'r profiad Cristnogol 
ar y lefel y soniwn yn awr amdano, oi wahaniaethu oddi 
wrth resymeg. O ran ansawdd a swydd (function) prin 
y gellid gwahaniaethu Duw a Christ oddi wrth ei gilydd; 
ac am yr Ysbryd yntau, fe’i disgrifir weithiau fel Ysbryd 
Duw, brydiau eraill fel Ysbryd Crist, fel modd gweith- 
garwch Duw neu Grist. Y mae Crist bron 4 chymryd 
lle Duw, oblegid y mae’r Crist byw, dyrchafedig yn meddu 
ar holl werth Duw i’r profiad crefyddol. A thueddir 
i wneuthur yr Ysbryd yn un 4 Christ; gwneir hynny’n 
bur ddiamwys yn y geiriau hynny o eiddo Paul, “ Eithr 
yt Arglwydd yw yr Ysbryd ’’33 cymharer y geiriau, “‘ A’r 
Adda diweddaf yn Ysbryd yn bywhau.’4. A hyd yn oed 
Ile na ddywedir mewn cynifer o eiriau mai’r un ywr 
Crist byw a’r Ysbryd, mewn rhannau gwahanol o’r 
Epistolau priodolir yn fynych yr un swyddi iddynt yn eu 
perthynas 4 phrofiad y credadun. Ac yn y Bedwaredd 
Efengyl dywedir yn bendant mai “ Ysbryd yw Duw.’’s 
Mewn gair, y mae holl briodoleddau ac ansoddau Duw yn 
Ei weithgarwch achubol tuag at ddynion yn cael eu priodoli 
hefyd i Grist y Gwaredwr, a theimlid bod cymundeb 4 


1% Gwél yn Ilawnach ar hyn Ben. X (“ Y Drindod ”), 
3.2 Cor. 317. ™ 1 Cor. 1545. 15 Ioan 4%. 

Christ yn ymarferol yn gyfystyr 4 chymundeb 4 Duw. 
Yn wir y mae Crist yn gweithredu fel Duw, neu mewn 
cysylltiad agos 4 Duw, yn y cosmos cyfan fel ei egwyddor 
greadigol a chynhaliol.6 ‘‘ Trwyddo (neu ganddo) Ef 
y gwnaethpwyd pob peth.” ‘“ Trwyddo Ef y crewyd 
pob peth a’r sydd yn y nefoedd, ac sydd ar y ddaear .. . , 
ac ynddo Ef y mae pob peth yn cyd-sefyll.” 

Yn yr adnodau yr ydys newydd eu dyfynnu a’u cyffelyb, 
sef y rhai sy’n cyfeirio at swydd a safle hollfydol y Mab, 
ymddengys bod y profiad crefyddol yn pwyntio tu hwnt 
i'w diriogaeth briod a chyfreithlon ei hun i dir damcan- 
iaeth neu ddyfaliaeth noeth, lle mae perygl inni golli 
cyffyrddiad a’r Iesu dynol, hanesyddol, a cholli ein ffordd 
yn yr eangderau dirfawr. Cydnabyddwn fod llawer 
o wir yn y gosodiad hwn. Ejithr hyd yn oed yma, nid 
naid ar antur i froydd theori a geir yn yr adnodau hyn. 
Fel dynion oedd 4 phrofiad personol ganddynt o Grist 
fel Jachawdwr, ceisiai rhai o ysgrifenwyr y Testament 
Newydd ddehongli tarddiad a chyrchnod y cread oll yng 
ngoleuni’r profiad hwnnw. ‘Teimlent yn sicr nad Iledrith 
gau yn eu calonnau hwy eu hunain oedd y profiad, eithr 
yn hytrach fod y cyfanfyd mawr rywfodd y tu 61 iddo. 
Ni allent lai na chredu mai’r cariad achubol a gorfforwyd 
yng Nghrist oedd egwyddor greadigol a phensaerniol 
yr hollfyd. Teimlent mai’r un oedd y cariad a ddatgudd- 
iwyd yng Nghrist a’r “ cariad sy’n ysgogi’r haul a’r sér,” 
chwed] Dante,—neu, yng ngeiriau’r Dr. D. S. Cairns, 
“The stars themselves move on the lines of Jesus.” 
Ceir yma broblemau ac anawsterau ddigon, i ddiwinydd- 
iaeth ymgodymu 4 hwynt, yn enwedig os ydym i ddal 
gafael ddiysgog yn y gwirionedd hollbwysig 0 wir ddyndod 
lesu Grist ac yn y datguddiad hanesyddol o Dduw. Ond 
nid 4 phroblemau diwinyddol fel y cyfryw y mae a fynnom 
yn hyn o bennod. Ac nid rhaid inni yn y fan hon ddilyn 
yr apostolion ym mbhellach yn yr ehediadau beiddgar 
hyn yn nwyfre dychymyg a damcaniaeth. 


6 Joan 1%3, 1; Col. 11528; Heb. 17%. 

Digon yw dywedyd bod Crist bellach i’r credinwyr 
yn sefyll am yr un gwerthoedd ysbrydol 4 Duw Ei Hun, 
y Duw y mae Ei gymeriad a’1 bwrpas a’l ogoniant yn 
disgleirio “yn wyneb Iesu Grist,” sef y Crist byw, 
dyrchafedig, nefol sydd yn un 4’r Iesu a fu byw bywyd 
dynol a marw marwolaeth ddynol ym Mhalesteina. Beth 
bynnag yw’r anawsterau a’r casgliadau diwinyddol sy’n 
oblygedig yn hyn oll, yn foesol ac ysbrydol yr oedd ffydd 
yng Nghrist yr un peth 4 ffydd yn Nuw, a chymdeithas 
4 Christ yn meddu ar yr un gwerth i’r credadun 4 
chymdeithas 4 Duw. Y mae bod “yng Nghrist” 1i’r 
Apostol Paul yn golygu’n ymarferol yr un peth 4 bod 
‘““yn Nuw.” Ac y mae’r un awdur ag sy’n priodoli 
i Iesu y geiriau ‘“ Y mae y Tad yn fwy na Myfi” yn 
priodoli iddo hefyd y geiriau ‘“‘ Myfi a’r Tad, un ydym ” 
ac ““Y neb a’m gwelodd i, a welodd y Tad.’ Ac fe 
roddes yr ymwybyddiaeth o gymundeb 4 Duw yng Nghrist 
ir credinwyr bore yr ymdeimlad hwnnw o nerth ac 
ymddiriedaeth a gwroldeb, y gobaith a’r llawenydd a’r 
heddwch hwnnw a’u nodweddai ar eu gorau. 


Wie 


Er hyn oll ni ddaeth y profiad hwn o gymundeb 
a Duw yng Nghrist i’r Cristnogion cynnar fel peth rhwydd 
a hawdd. Oblegid yr oedd ganddynt ymdeimlad byw 
lawn 0 realiti a grym pechod fel ffaith ym mywyd dynion 
sy'n sefyll fel atalfa rhyngddynt 4 Duw ac yn gwneuthur 
cymdeithas lawn rhyngddynt yn amhosibl. Oherwydd 
thaid cofio bod y Duw a ddatguddir yng Nghrist yn 
santaidd a chyfiawn yn ogystal 4 chariadus a graslon. 
Gwir nad yn y grefydd Gristnogol yn unig y ceir yr 
ymdeimlad o bechod. Gwelwn ef eisoes mewn ffurfiau 
dwys yn saint a phroffwydi a salmwyr yr Hen Destament, 
a hyd yn oed yng nghrefyddau eraill y byd. Ond y mae 
gras a phurdeb llachar cymeriad Crist wedi dadlennu’n 


*7 Joan 1030, 149, 28, 

fwy nag erioed dywyllwch a hagrwch pechod, canys po 
uchaf a fo’r delfryd a ddatguddir, tywyllaf yn y byd yr 
ymddengys methiant dynion i’w sylweddoli. Ond er 
bod ysblander delfryd moesol yr efengyl, fel y’i corfforwyd 
yn Jesu Grist, yn taflu goleuni tanbaid ar erchylltra pechod 
fel atalfa rhwng dynion a Duw, eto i gyd fe ddaeth yr 
efengyl i ddynion nid fel Iladmerydd anobaith ond fel 
cennad gobaith, fel “‘ newyddion da o lawenydd mawr ” 
i fyd pechadurus. Oblegid gwelwyd bod Crist yn 
gyfryngwr maddeuant i ddynion,—maddeuant oedd ag 
edifeirwch yn amod iddo o ochr dyn, ond a rad roddwyd 
i ddynion fel gweithred o vas o ochr Duw. Yn wir, 
cofiwyd ddarfod i lesu ddyfod, fel y dywedasai Ei Hunan, 
nid i alw’r rhai cyfiawn ond pechaduriaid i edifeirwch, 
a gwelwyd mai moddion oedd yr efengyl 1 gyfrannu 
i ddynion pechadurus y rhodd o bardwn ac adferiad 
rhydd a llawn i ffafr gyda Duw a chymundeb ag Ef. 

Tybiai Celsus, archwrthwynebydd Cristnogaeth yn 
yr ail ganrif, fod hyn yn sarhad ar yr efengyl. “‘ Yn Ile 
cau’r drws yn erbyn pawb ond y rhai pur a glan, derbynnir 
gan yr efengyl unrhyw un a fo bechadurus neu ff6l neu 
ynfyd neu anffodus,” ebr Celsus yn wawdus. Eithr 
prif orchest a gogoniant yr efengyl oedd ei bod yn cyhoeddi 
gobaith i eneidiau blinderog a phechadurus. Yr oedd 
Crist ir Eglwys fore yn lachawdwr dynion, yn eu hachub 
o’u pechod a’u cymodi 4 Duw. Perthyn 1 ddiwinydd- 
iaeth y mae’r ymgais 1 egluro athrawiaeth y cymod a 
phrynedigaeth,—dyna a roddes fod 1 “athrawiaeth yr 
iawn,” a gysylltid mewn modd arbennig 4 marw’r groes. 
Digon i’n hamcan presennol yw cydnabod y ffaith brofiadol 
sydd tu 6] i’r athrawiaeth, sef y profiad o Grist fel Gwaredwr 
dynion. 

Y mae i iechydwriaeth yn y Testament Newydd 
ddwy wedd, y nacaol a’r gadarnhaol. Yn nacaol golyga’r 
waredigaeth oddi wrth y drygau sy’n amgylchu dyn, oddi 
wrth ofn demoniaid a marwolaeth, ac yn arbennig 
oddiwrthbechod. Ac fely gwelsom, y mae achubiaeth oddi 
wrth bechod fel y gallu sy’n estroneiddio dynion oddi wrth 

Dduw yn rhan amlwg iawn o brofiad crefyddol credinwyr 
y Testament Newydd. Ond ni ddylem ar gyfrif yn y byd 
esgeuluso’r ochr gadarnhaol i’r profiad Cristnogol o 
iechydwriaeth, fel achubiaeth i fywyd. Fe fu tuedd 
mewn crefydd efengylaidd i orbwysleisio’r ochr negyddol 
ar draul y wedd gadarnhaol. Efallai mai’r gair sy’n 
mynegi orau brofiad y Pentecost ac wedi hynny yw'r 
gair “ bywyd.” Dyma fel y disgrifia’r Dr. Anderson 
Scott ef,—‘‘ the up-rush of life, the quickening into vital 
activity of deeper levels of personality than had been 
touched before.” Trwy gyfnod y Testament Newydd, 
meddai, fe gawn ‘‘a spiritual vitality of high quality and 
unexampled force.”8 Daeth Cristnogaeth i’r byd fel 
- bywyd newydd. ‘‘ Myfi a ddeuthum fel y caent fywyd, 
ac y caent ef yn helaethach.’’ 

Yn y lle cyntaf, bywyd ydoedd o gymundeb adferedig 
4 Duw. Eijthr nid iawn fyddai edrych ar y bywyd hwn 
o undeb a chymundeb 4 Duw fel pe na bai’n ddim ond 
profiad cyfriniol yn unig, wedi ei guddio o’r golwg, megis, 
yn neilltuaeth y galon o’r tu mewn, mewn math o ddihangfa 
oddi wrth y byd a’ ddigwyddiadau di-rif. Nid iawn 
edrych arno (a defnyddio geiriau Milton) fel “‘a fugitive 
and cloistered virtue, unexercised and unbreathed, that 
never sallies out and seeks her adversary, but slinks out 
of the race, where the immortal garland is to be run for, 
not without dust or heat.’° Yn hytrach rhaid edrych 
ar y cymundeb 4 Duw yng Neghrist fel peth a roddodd 
Je newydd 1 holl fywyd dyn a phwrpas newydd i’w holl 
yrfa. 

Llawer a ysgrifennwyd gan y Dr. Adolf Deissmann 
ac eraill am “ Grist-gyfriniaeth ’ Paul. Gall y term fod 
yn gamarweiniol, oblegid er mor amlwg ym Mhaul oedd 
y syniad o undeb bywiol 4 Christ, eto nid undeb ydyw 
yn yr ystyr fanwl-gyfriniol ei fod yn colli ei hunaniaeth 
bersonol yng Nghrist fel yr ymgyll yr afon yn y mér. 


8 The Fellowship of the Spirit, t. 86; cf. pen. iii. 
9 Ioan ro, John Milton, Areopagitica. 

Undeb moeso/ ac nid uwchanianol neu gyfriniol yn yr 
ystyr fanylaf ydyw. Undeb yw a’i gedy’n rhydd fel 
gweithredydd moesol, a rymusa ei bersonoliaeth, gan 
ollwng yn rhydd egnion cudd ei natur ac angerddoli ei 
effeithiolrwydd moesol trwy ei gysylltu wrth y pwerau 
ysbrydol sy’n drysoredig yng Nghrist. Fel y cydnebydd 
Deissmann ei hun gyda phob pwyslais: (Paul was) “‘ not 
a soft, weak, phantastic dreamer, a crazy visionary, who 
is useless for the world because the power of his will has 
been doped with narcotics”; i’r gwrthwyneb, “he was 
a man of quite extraordinary activity.’ Y mae’r Epistol 
cyntaf at y Corinthiaid yn dyst o’r modd y gesyd ffrwyth- 
londeb moesol o flaen profiadau cyfriniol fel maen-praw’r 
bywyd gwir Gristnogol. Yr oedd y bywyd newydd yng 
Nghrist yn un oedd yn ei gyfiawnhau ei hun wrth e1 
ffrwythau yn nhiriogaeth cymeriad ac ymddygiad. Ym 
mha le y ceir mynegiant gwell yn holl lenyddiaeth y canrif- 
oedd o safonau’r bywyd Cristnogol nag yn Emyn mawr 
Cariad yn 1 Cor. xui? Cariad i Baul ydoedd arwyddnod 
a phraw’r profiad Cristnogol dilys. ‘‘ Ffydd yn gweithio 
trwy gariad,’’2—-dyna’r fformiwla sydd, efallai, yn crisialu 
orau ei syniad am egwyddor effeithiol y bywyd Cristnogol. 
Ac nid rhywbeth rhamantus a sentimental oedd y cariad 
Cristnogol iddo ef. Yn hytrach, fel y dywedodd Ritschl, 
golygai “the identification of self with God’s interest in 
others,”—ei wneuthur ei hunan yn un 4 Duw yn Ei 
ddiddordeb mewn eraill. Y mae felly yn gymhellydd 
bywyd o weithgarwch a gwasanaeth. 

Ond rhaid cofio o hyd nad oedd y cariad moesol hwn 
yn ddim Ilai nac ymatebiad (response) dyn 1 gariad Duw 
a ddatguddiwyd ac a gorfforwyd yn lesu Grist. Cariad 
Crist sydd yn ein cymell ni23 “Yr ydym ni yn caru, 
am iddo Ef yn gyntaf ein caru ni.”*4 Gesyd y Testament 
Newydd bwyslais aruthrol ar y ffaith mai Duw sy’n cymryd 
y cam cyntaf—Ei fod yn achub y blaen arnom ni—yn y 


a Deissmann, The Religion of Fesus and the Faith of Paul, t. 246. 
2 Gal. 56 2 Cor. 54. 41 Ioan 419. 

gwaith o waredu’r byd. Nid canlyniad ymgais boenus 
o’n tu ni yw ein hiechydwriaeth, eithr ein hymatebiad 
ni i apél a gweithgarwch dwyfol ras. 


VI. 


Efallai y gellir symio’r cyfan 1 fyny trwy ddywedyd 
mai nodwedd wahaniaethol y profiad Cristnogol yn y 
Testament Newydd yw’r ymdeimlad gorlethol 0 Arglwydd- 
iaeth Tesu Grist. Rhoddwn bennod 1 drafod y mater hwn 
yn nes ymlaen, fel nad yw’n rhaid inni fanylu arno yma. 
Ond crybwyllwn un pwynt na soniwn amdano yn y bennod 
honno. Y mae cysylltiad agos rhwng yr argyhoeddiad 
o arglwyddiaeth Crist a’r disgwyliad am y Parousia neu 
Ddychweliad Iesu Grist ’r byd, sy'n nodwedd mor amlwg 
ym mywyd crefyddol y credinwyr cynnar. Ni all un 
ymegais i ddisgrifio’r profiad Cristnogol yn y Testament 
Newydd anwybyddu’r gobaith hwn sy’n Iliwio’r profiad 
hwnnw mor drwm,—er y credaf fod rhai ysgrifenwyr 
modern yn rhoi ar y mwyaf o le i’r elfen hon yn eu 
dehongliad o’r ffydd gyntefig. Acyny fan hon canfyddwn 
rywbeth tebyg 1 anghysondeb yn y ffydd fore. Ar y 
naill law, fel y gwelsom eisoes, yr oedd y Cristnogion 
cynnar mewn modd a graddau dwys iawn yn ymwybodol 
o bresenoldeb gwirioneddol y Crist byw yn yr eglwys 
ac yn eu bywydau personol fel unigolion. Ar y llaw arall, 
yr oedd Crist iddynt mewn rhyw ystyr yn absennol, ac 
i ddyfod yn 61 drachefn cyn pen nemor o ddyddiau. Ond 
ar yr wyneb yn unig y mae’r anghysondeb. Oblegid 
nid yn yr un ystyr yr oedd Crist yn absennol ag y credid 
Ei fod yn bresennol gyda hwynt bob amser. Yr oedd 
yn bresennol yn yr Ysbryd, neu mewn ystyr ysbrydol, 
ond yr oedd yn fuan i ddychwelyd atynt mewn rhyw 
ffurf weledig, gorfforol; i ddwyn i mewn Ei Deyrnas 
ac 1 gymryd Ei le fel ei sylfaenydd a’i phennaeth. Gwir 
bod Ei arglwyddiaeth mewn ystyr eisoes yn ffaith bresennol, 
eithr yr oedd i’w sylweddoli mewn modd mwy dramatig 
a realistig yn y dyfodol nad oedd nepell. Yr oedd profiad 

y credinwyr yn gymhleth o’r ddwy elfen wrthgyferbyniol 
hyn, sef eu cymundeb agos rhyngddynt a’r Crist byw 
fel meddiant presennol ar y naill law, ac ar y llaw arall 
eu disgwyliad eiddgar am Ei deyrnasiad mwy gweledig 
yn y dyddiau agosaol oedd eisoes fel pe’n ymrithio ar y 
gorwel. Yr olaf yw’r hyn a elwir yr elfen ‘‘ apocalyptig’”’ 
neu “eschatologaidd” yn y Testament Newydd. 

Ond mewn rhai rhannau o’r Testament Newydd, yn 
arbennig yn Efengyl Ioan, gwelir dechrau trawsnewid 
y gobaith apocalyptig i’r ymwybyddiaeth o fywyd 
tragwyddol. Ac y mae gwahaniaeth pwysig rhyngddynt. 
Yr oedd y blaenaf, fel y gwelsom, yn edrych ymlaen am 
ddyfodiad dramatig Teyrnas Dduw fel digwyddiad 
gweledig a goruwchnaturiol mewn amser. Ond nid 
peth i edrych ymlaen ato fel digwyddiad gwrthrychol 
ar lwyfan hanes yw'r “bywyd tragwyddol” yn y 
Bedwaredd Efengyl, eithr meddiant mewnol neu brofiad 
presennol i’r rhai a gred yng Nghrist. Fel rheol ni 
chyfeiria’r ansoddair “tragwyddol” at y byd a ddaw 
neu’r oes sydd ar ddyfod. Dynoda’n hytrach ansawdd 
y bywyd newydd, fel un sydd 4’1 ffynhonnell yn y gyfun- 
drefn dragwyddol goruwch hanes ac amser, sef bywyd o’r 
un ansawdd ag eiddo Duw Ei Hun. Nid mater o 
ddyddiad neu leoliad mohono, ond mater o ansawdd. 
Y mae’n wir bod y bywyd newydd i gyrraedd ei berffeith- 
rwydd yn y dyfodol, ond o ran egwyddor y mae’n brofiad 
ac yn feddiant presennol. ‘“ Yn wir, yn wir, meddaf 
i chwi, Yr hwn sydd yn credu ynof fi, sydd ganddo fywyd 
tragwyddol”’; “‘ Yr hwn sydd yn bwyta fy nghnawd 1, 
ac yn yfed fy ngwaed i, sydd ganddo fywyd tragwyddol ”’ 
(amser presennol). “A hyn yw y bywyd tragwyddol, 
iddynt dy adnabod di yr unig wir Dduw, a’r hwn a anfonaist 
ti, Iesu Grist.’5 A’r un modd am farnedigaeth yr 
anghredinwyr, nid crisis dramatig yn y dyfodol mohono, 
eithr proses moesol sydd o hyd yn myned ymlaen, “ Yr 
hwn nid yw yn credu, a ddamniwyd (yn hytrach, a farnwyd) 


25 Joan 647, 54, 173. 

eisoes ... A hon yw y ddamnedigaeth (yn hytrach, 
y farnedigaeth), ddyfod goleuni i’r byd, a charu o ddynion 
y tywyllwch yn fwy na’r goleuni.’*6 Fel hyn daeth 

gobaith am Deyrnas Crist yn raddol i ganlynwyr Crist 
yn beth Ilai “ materol” a mwy “ysbrydol.” Yr oedd 
dwyster eu profiad o bresenoldeb gwirioneddol a gwastadol 
Crist yn eu bywyd personol ac ym mywyd yr Eglwys yn 
tueddu i wneuthur yn afreidiol y gobaith am ddyfodiad 
gweledig Crist mewn rhyw foment dramatig yn y dyfodol. 
Bywyd tragwyddol oedd adnabod Duw yng Nghrist, ac 
wrth “‘adnabod”’ y golygir, nid ‘‘ gwybod ” mewn ystyr 
ddeallol yn unig nac yn bennaf, eithr yr adnabyddiaeth 
hwnnw sydd yn érofiad, megis yr adnebydd gwr ei gyfaill. 
Dyma’r bywyd sydd fywyd yn wir. 


MET 


Y mae’n bwysig cofio nad rhywbeth cyfyngedig i’r 
bywyd unigol oedd y profiad crefyddol a ddarlunnir yn 
y Testament Newydd, eithr rhywbeth a ddug y credinwyr 
i gymdeithas agos @i gilydd. Uno eiriau mawr y Testament 
Newydd yw koinénia, yn golygu cymdeithas, cymrodor- 
iaeth, fellowship. Defnyddir ef nid yn unig am gymundeb 
y saint 4 Duw yng Nghrist trwy’r Ysbryd, ond hefyd am 
eu cymdeithas 4’1 gilydd ar sail eu cymundeb 4 Duw. 
Yr ysbryd a gynrychiolir yn y gair hwn yw’r hyn a roddodd 
fod i’r Eglwys Gristnogol,—yr enw y daethpwyd i’w roi 
ar y gymdeithas newydd beth amser ar 61 y Pentecost. 
Nid oes a fynnom yma 4’r pwnc o Eglwys y Testament 
Newydd ond yn unig fel y teifl oleuni ar nodweddion 
profiad crefyddol y credinwyr. ‘Yr oedd ganddynt 
bob peth yn gyffredin,”27 meddai cofnodydd yr Eglwys 
fore, gan gyfeirio at eu meddiannau materol. Ond gellir 
rhoi ystyr ehangach i’r ymadrodd a dywedyd bod ganddynt 
eu meddiannau ysbrydol hefyd yn gyffredin, yr un Crist, yr 
un Duw, yr un Ysbryd, yr un bywyd, yr un gras dwyfol, 


yr un llawenydd, yn wir, dywedir eu bod ‘“‘o un galon, 


26 Joan 378, 19, 27 Act. 244, 432, 

ac un enaid,’8 a’u bod yn ddeiliaid yr un Deyrnas. Dyna 
gomunistiaeth yr Eglwys fore! Ac yn unol 4 deddf 
cyfathrach, yr oedd yn naturiol i bobl o’r un profiadau 
a’r un meddwl dynnu at ei gilydd a chyfeillachu 4’i gilydd, 
ac yn y cymundeb hwnnw cadarnhaent a chyfoethogent 
brofiadau ei gilydd. 

Cnewyllyn y gymdeithas newydd oedd cwmni’r 
disgyblion yn nyddiau gweinidogaeth gyhoeddus yr 
Arglwydd lesu ar y ddaear. A thrysorodd y disgyblion 
yn eu cof a’u calon yr addewid oedd yn y geiriau a lefarodd 
wrthynt, “ Canys Ile mae dau neu dri wedi ymgynnull 
yn fy enw i, yno yr ydwyf yn eu canol hwynt.’29 Gyda’u 
hatgofion cyffredin am yr un Athro mawr, yr un teyrn- 
garwch iddo fel Arglwydd eu bywyd, yr un gobeithion 
ynglyn 4 Theyrnas Dduw a thywalltiad yr Ysbryd, yr 
oedd yn amhosib] iddynt gadw ar wahan. Pwysleisia 
Luc ym mhenodau cyntaf yr Actau eu tyniad at ei gilydd 
fel amod y Pentecost, a’r modd yr angerddolwyd yr atyniad 
hwnnw gan brofiad y Pentecost ac wedi hynny. “ Y rhai 
hyn oll oedd yn parhau yn gytfin mewn gweddi ac ymbil ”’; 
“Yr oeddynt hwy oll yn gytfn yn yr un Ile”; “‘ Ac yr 
oeddynt yn parhau yn athrawiaeth ac yng nghymdeithas 
(koindnia) yr apostolion, yn torri bara, ac mewn gweddiau,” 
etc.3e Crist oedd cwlwm yr undeb rhyngddynt, yn 
gymaint felly fel y daethpwyd yn ddiweddarach i alw’r 
Eglwys yn “ Gorff Crist’ a Christ yn “‘ Ben yr Eglwys.’’3 

Fel yr awgrymwyd, y mae’n debyg na alwyd y 
gymdeithas newydd yn “ Eglwys ”’ am beth amser wedi’r 
Pentecost. Ond daeth y gair yn gynnar 1 lanw lle mawr, 
fel enw ar y gyfundrefn weledig oedd yn corffori’r 
gymdeithas ysbrydol. Daeth yr Eglwys o angenrheid- 
rwydd i fod yn “ gyfundrefn weledig.”” Ond y mae’n 
bwysig cofio mai cyfundrefn o Jersonau ydoedd yn y lle 
cyntaf. Nid trefniadau neu ordinhadau allanol ac nid 
adeiladau o bren a maen, a’1 cyfansoddai, eithr lle bynnag 


28 Act. 43. 29 Math. 18%. 30 Act. 14, 21, 42, 44, 46, 43%. 
31 Eff. 173, 412, Col. 178, 24. 

yr oedd “dau neu dri wedi ymgynnull”’ yn enw Crist, 
yno’r ydoedd Crist yn eu canol hwynt, ac yno’r oedd 
Eglwys. Ubi Christus, ibi ecclesia. Yn hanfodol yr 
oedd Eglwys y Testament Newydd yn bod yn annibynnol 
ar drefniant allanol a gweledig. Rhwymau ysbrydol, ffydd 
a chariad a theyrngarwch i Grist, a’i cadwai wrth ei gilydd. 
Wrth gwrs dechreuodd yr Eglwys yn gynnar ei threfnu 
a’i chyflunio’i hun, modd y gwnelid pob peth “yn 
weddaidd ac mewn trefn.” Gwelwn ddechrau gweinyddu 
sacramentau, apwyntio swyddogion, dathlu “dydd yr 
Arglwydd ” yn gyfochrog 4’r Saboth Iddewig ac yn raddol 
yn lle’r Saboth, etc. Ond trwy’r Testament Newydd 
nid y pethau hyn yw hanfod yr Eglwys, eithr grasusau 
ysbrydol, yn arbennig ymwybyddiaeth o bresenoldeb 
Crist a chydnabyddiaeth o’i arglwyddiaeth, ynghyd 4 
chariad brawdol tuag at ei gilydd. Nodweddir y trefniadau 
allanol gan ystwythder a symlrwydd mawr, er eu bod yn 
raddol yn myned yn fwy anhyblyg a chymhleth. 

Y prif beth i’w bwysleisio yma yw bod crefydd y 
Testament Newydd yn beth cymdeithasol, h.y., ei bod yn 
dwyn unigolion at ei gilydd ar sail eu ffydd gyffredin ac 
yn eu ffurfio’n gymdeithas. Nid oedd hyn ynddo’i hun 
yn beth newydd yn hanes y byd. Yn wir y mae bron pob 
math ar grefydd a fu yn y byd erioed mewn rhyw ystyr 
yn gymdeithasol. Ond yn yr Hen Destament, ac ym 
mwyafrif mawr crefyddau’r byd, y genedl yw’r undod 
(unit) crefyddol. Yr oedd pob deiliad o’r wladwriaeth 
fel y cyfryw yn aelod o’r gymdeithas grefyddol neu’r 
‘“eglwys.” Yr oedd cenedl Israel fel y cyfryw yn fath 
ar eglwys, ac nid oedd eglwys ond y genedl. Ond am 
Eglwys y Testament Newydd, cymdeithas wirfoddol 
ydoedd. H.y., o’i wirfodd a’i ddewis ei hun y deuai’r 
credadun i mewn iddi. Ffydd bersonol ac nid gwaedol- 
jaeth neu ddinasyddiaeth oedd y cymhwyster i fod yn 
aelod ohoni. Nid oedd hyn chwaith yn beth hollol newydd 
yn hanes crefydd. Caed peth cyffelyb yn y ‘“ Crefyddau 
Cyfrin,” oedd yn tryfritho’r Ymerodraeth Rufeinig yng 
nghyfnod dechreuad Cristnogaeth. Ond nid dyma’r lle 

1 gymharu neu gyferbynnu’r Eglwys Gristnogol 4 chyfun- 
debau’r Crefyddau Cyfrin. Digon yw dywedyd mai 
crediniaeth wirfoddol yng Nghrist a brawdgarwch tuag 
at ei gilydd oedd hanfodion Eglwys y Testament Newydd— 
o leiaf yr Eglwys ddelfrydol, oblegid nid oedd Eglwys 
y Testament Newydd hithau, mwy na’r Eglwys mewn 
unrhyw gyfnod wedyn, agos yn berffaith. 

Yn eu perthynas 4’i gilydd, fel yr awgrymwyd, yr 
oedd aelodau’r Eglwys yn frawdoliaeth. O fewn 
rhwymau’r gymdeithas hon “ brodyr yn yr Arglwydd ”’ 
oedd meistr a chaethwas,3: Iddew a chenedl-ddyn. Nid 
oedd yma le i wahaniaethau cymdeithasol na chenedlaethol 
fel canolfur rhwng dynion a’i gilydd. Yr oedd eu perth- 
ynas gyffredin 4 Christ yn pontio pob agendor rhyngddynt 
ac yn eu gwneuthur yn un teulu. “ Nid oes nac Iddew 
na Groegwr, nid oes na chaeth na rhydd, nid oes na gwryw 
na benyw: canys chwi oll un ydych yng Nghrist lesu.”33 
Nid unoliaeth yn yr ystyr o unffurfiaeth foel yw’r un 
a bwysleisir, ond unoliaeth mewn amrywiaeth. Y mae’n 
amlwg y ceid amrywiaeth mawr a chyfoethog yn yr Eglwys 
fore, cyffelyb i amrywiaeth aelodau’r corff. Ond er 
hynny “un corff”’ oeddynt “yng Nghrist, a phob un 
yn aelodau i’w gilydd.”34 Yr oedd yn eu plith “ amryw 
ddoniau, eithr yr un Ysbryd,” a’r dawn oedd yn uno’r 
holl ddoniau eraill ac yn troi’r hyn a allai fod yn anghytgord 
yn gytgord: oedd cariad.3 Ac nid o fewn yr eglwys 
unigol neu leol yn unig yr oedd yr egwyddor o unoliaeth 
ysbryd a chariad i weithredu, ond trwy’r holl eglwysi 
ym mhob man. Mewn rhai mannau gwelwn feddwl 
y credinwyr, yn enwedig meddwl beiddgar, eiddgar, 
eangfryd Paul, yn symud 1 gyfeiriad y drychfeddwl o un 
Eglwys fawr gatholig, gyffredinol, yn yr hon y buasai 
pob canolfur gwahaniaeth wedi ei ddarostwng, a’r_ holl 
gredinwyr o bob cenedl a dosbarth yn gyd-ddinasyddion 
ac yn deulu Duw.36 “Fel y byddont oll yn un,’’7 

% Er enghraifft, Philemon ac Onesimus (Philem., adn. 16). 


33 Gal. 328, cf. Col. 3%. 34 Rhuf. 1248. 35 1 Cor. 12-13. 
36 Eff. 1-2, 37 Joan 17%. 

ATHRAWIAETH IECHYDWRIAETH 
(yn cynnwys yr lawn). 
RHAN I: DYSGEIDIAETH Y TESTAMENT NEWYDD. 
AMLINELLIAD O’R BENNOD. 


RHAGARWEINIAD. Esgeulustod diweddar o fater iechydwriaeth. 
Yr iechydwriaeth Gristnogel yn cynnwys y bywyd cymdeithasol yn 
ogystal 4’r bywyd unigol. Perthynas profiad ac athrawiaeth. Dwy 
brif broblem yr athrawiaeth: (1) satur yr iechydwriaeth Gristnogol, 
a (4) ffordd neu foddion yr iechydwriaeth. Ni cheir un ffurf ddi- 
gyfnewid i’r athrawiaeth drwy’r canrifoedd. Pwysigrwydd astudio’i 
hanes yn feirniadol . ; ‘ : . . tt. 60-62 


DYSCHIDIAETH: Y OT.Ni oS 


J. Y Termau; y Paratoap. Sdéser, soteria, a thermau eraill. Y dehead 
am waredigaeth yng nghyfnod y T.N. Y Crefyddau Cyfrin. Ond 
yn y llén Iddewig yr oedd gwreiddiau’r syniad efengylaidd. Yr 
Hen Dest., yr Apocryffa, a’r ll€n Apocalyptig. Duw fel Gwaredwr. 
Y syniad o gymod neu iawn. Gwas yr Arglwydd yn “yr ail 
Eeéia : 4 . tt. 62-65 


II. Dyscripiaztu Issu Grist. Y ddau brif syniad, (1) Tadolaeth Duw, 
(2) Teyrnas Dduw. Bod yn gadwedig yw bod yn aelod o Deyrnas 
y Tad. Ond y mae i’r syniad o deyrnas ddwy ystyr anodd eu cysoni, 
(1) yr ystyr foesol, gynyddol, ac (2) yr ystyr apocalyptig. Dwy ysgol 
ymhlith beirniaid diweddar. Rhaid rhoi lle i’r ddwy elfen yn nysgeid- 
iaeth Iesu. Y Deyrnas mewn rhan eisoes yn ffaith, ac mewn rhan i 
ddyfod eto mewn nerth. Bod yn gadwedig yw etifeddu neu fyned 
i mewn i’r Deyrnas, sef i gylch y pwrpas dwyfol. A oes i iechydwr- 
iaeth ei hamodau? (1) O ochr Duw y mae’n gwhbl ddiamod. 
Rhodd rad ac nid gwobr yw. (2) Ond y mae iddi amodau o ochr 
dyn: edifeirwch a ffydd, a chymeriad cyfatebol. Achub i wasanaeth. 
(3) Y groes yn nysgeidiaeth Iesu. ‘‘ Pridwerth dros lawer.” 
Gwaed y cyfamod (newydd). Ond ni rydd Crist esboniad ar y modd 
yt oedd Ei aberth yn cymodi dynion 4 Duw; ni cheir sail i’r damcan- 
jaethau traddodiadol am yr Iawn yn Ei ddysgeidiaeth . tt. 65-73 
ITI. Drnoncutap yr Ecwys Aposrotaipp. Yr efengyl fel “ ffordd iechyd- 
wriaeth,” a Christ fel Gwaredwr. Y gobaith apocalyptig yn 
raddol yn rhoi Ile i’r profiad o iechydwriaeth fel faith fewnol a 
phresennol. Ffydd yn goresgyn tramgwydd y groes . tt. 73-75 
Dysgeidiaeth Paul. Natur iechydwriaeth: (2) yn nacaol, gwaredu oddi 
wrth bechod ; (4) yn gadarnhaol, achub i ffafr gyda Duw a heddwch 
tuag ato, rhyddid a mabwysiad, bywyd tragwyddol. Ffordd iechyd- 
wriaeth: (1) O’r ochr ddwyfol, gras Duw trwy Grist. Antinomi 

gras a phrynedigaeth. A ellir cysoni rhad ras ag iawn yn yr ystyr o 
dalu ein dyled? Cyfiawnder a digofaint Duw. Nithio diwinydd- 
iaeth Paul. (2) O’r ochr ddynol, ffydd. Dwy wedd i ffydd, (2) y wedd 
gyfreithiol, y ffydd sy’n cyfiawnhau; (4) y wedd gyfriniol, y ftydd 
syn uno 4 Christ. "Tebygrwydd ac pees thwng Paul a’r 
Crefyddau Cyfrin. Y sacramentau . : . tt. 75-84 


Y Bedwaredd Efengyl. Gogwydd sacramentaidd yr Efengyl hon, yn 
gyfochrog 4 syniadau mwy “ ysbrydol.” Yr Ymgnawdoliad a’r 
Sacramentau. Jechydwriaeth foesol a chyfriniol. Bywyd _ tra- 
gwyddol fel meddiant presennol. Y geni oddi uchod. Ystyr yr 
anian ddwyfol,—‘ sylwedd ” neu “‘ gymeriad”?? Y bywyd newydd 
fel Goleuni neu Wirionedd, adnabod Duw. Undeb cyfriniol y 
credadun 4 Christ neu 4 Duw. Nid oes yma le i’r syniad o Iawn fel 
trafodaeth wrthrychol. Iechydwriaeth trwy ddatguddiad ac 
ymgnawdoliad yn hytrach na thrwy iawn. Y groes fel mynegiant 
eithaf o’r ysbryd aberthol. Paul a Joan yn cychwyn dau deip 
gwahanol o ddiwinyddiaeth ; cf. Protestant a Chatholig. _ tt. 84-89 


Yr Epistol at yr Hebreaid. Y drychfeddwl mawr yw offeiriadaeth ac aberth 
Crist o’u dehongli’n allegol. Gwaed Crist yn “ puro’r gydwybod,” 
addasu’r pechadur i ddyfod i bresenoldeb Duw i’w addoli. Nid 
eglurir pa fodd yr oedd gwaed Crist yn gwneud hynny. Y gwirionedd 
mawr sy dan ffigur offeiriadaeth Crist yw bod Crist yn un ohonom ni 
mewn gwirionedd. Rhoddir pwyslais ar brofiadau dynol Iesu. Crist 
yn arloesydd ein hiechydwriaeth . ; - tt. 89-91 


PENNOD III. 


Athrawiaeth Iechydwriaeth 
(yn cynnwys y Cymod neu’r Iawn). 
RHAWN?: is 
DYSGEIDIAETH Y TESTAMENT NEWYDD. 


RHAGARWEINIAD. 


“Bern sydd raid i mi ei wneuthur fel y byddwyf 
gadwedig ?”: dyna un o gwestiynau mwyaf y bywyd 
crefyddol. Rhaid cydnabod nad yw pobl heddiw yn 
gofyn y cwestiwn hwn mor fynych 4’n tadau, nac yn ei 
ofyn gyda’r un ing ac angerdd. Yn wir syrthiodd y 
gofyniad i beth anfri, hyd yn oed ymhlith pobl o brofiad 
ac argyhoeddiadau crefyddol. Y mae gwedd gymdeithasol 
yr efengyl i raddau mawr wedi taflu i’r cysgod y wedd 
unigol, a’r ymdrech o blaid Teyrnas Dduw yn y byd 
i raddau helaeth wedi disodli pryder ingol dynion 1 achub 
eu henaid eu hunain. Ennill ac nid colled ar lawer ystyr 
a fu hyn. Teip isel o fywyd crefyddol yw hwnnw sy’n 
canolbwyntio yn achubiaeth y person unigol er ei fwyn 
ei hun, gan anghofio’r egwyddor fawr mai’r neb a gollo’i 
einioes ei hun a’i caiff hi. Cawn weled fel yr awn ymlaen 
fod yr iechydwriaeth Gristnogol yn cynnwys bywyd dyn 
yn e1 gyfanrwydd, ac felly yn cynnwys cymdeithas 4 byd 
cyfan yn ogystal ag unigolion fel y cyfryw, ac yn wir na 
ellir yn llawn achub y naill heb y Ilall. Ond nid sél 
dros yr efengyl gymdeithasol yn unig, eithr hefyd materol- 
rwydd a bydolrwydd arwynebol, sy wrth wraidd ° 
y difaterwch cynyddol ynglyn 4 mater iechydwriaeth. 
-Y ffaith yw, y mae dynion mewn cymaint o angen ag 
erioed am ffordd gwaredigaeth, ac y mae’n rhaid i 
ddiwinyddiaeth o hyd wrth athrawiaeth iechydwriaeth. 
Efengyl iechydwriaeth yw efengyl Crist. Fel y dywedodd 


t Act. 160, 
60 

un, nid cynughorion da ond newyddion da yw’r efengyl. 
A’r “ newyddion da o lawenydd mawr, yr hwn a fydd i’r 
holl bobl”” ydyw i Geidwad gael Ei eni i waredu pobl 
o’u pechodau? a’u tywys yn ffordd y bywyd sydd fywyd 
yn wir. “Gallu Duw er iachawdwriaeth” a “ gair 
y cymod,”3 dyna fel y diffiniodd Paul efengyl Crist. 

Ond yma, fel ynglfn 4’r holl athrawiaethau, rhaid 
gwahaniaethu rhwng y profiad a’r athrawiaeth sy’n rhoi 
mynegiant deallol 1 gynnwys y profiad. Yr oedd yr 
iechydwriaeth trwy Grist yn brofiad i rywrai cyn dyfod 
ohoni’n athrawiaeth. Yn gyntaf ac yn bennaf oll, nid 
cyfundrefn o feddwl yw Cristnogaeth, ond ffordd bywyd. 
Nid cenadwri 1’r deall fel cynneddf ar wah4n 1 weddill 
personoliaeth yw’r efengyl, ond gair bywiol sydd 4’1 apél 
at fywyd dyn yn ei grynswth, ac 01 dderbyn yn troi’n 
egni grymus yn y cymeriad. Ejithr yma hefyd rhaid 
dywedyd bod i athrawiaeth le pwysig os eilradd, fel un 
cyfrwng i roddi mynegiant croyw i’r profiad a’1 gymeradwyo 
1 eraill, a bod i’r deall ei swydd gyfreithlon ac angen- 
rheidiol tuag at feirniadu profiadau a’u cysoni 4’i gilydd 
a throi’r hyn all fod yn dryblith yn gosmos trefnus o 
wirioneddau. 

Wrth drafod pwnc y tair pennod hyn bydd yn rhaid 
inni wynebu dwy broblem sy’n perthyn yn agos 1’w gilydd 
ac yn wir yn ymgordeddu drwy’i gilydd, er y bydd yn 
ofynnol inni yn achlysurol ac er mwyn eglurdeb eu trafod 
ar wahan: sef (1) natur yr iechydwriaeth Gristnogol,— 
e.g., oddi wrth ba beth ac i ba beth y’n hachubir, h.y., 
natur y drygau y’n gwaredir oddi wrthynt a’r bendithion 
_ yn gwaredir iddynt; (2) ffordd yr iechydwriaeth,—trwy 
ba foddion, ar ba delerau neu amodau, y’n hachubir, beth 
sy’n angenrheidiol er mwyn gwneuthur iechydwriaeth 
yn bosib] ac yn ffaith. O dan yr ail bennawd hwn y daw 
pwnc mawr y Cymod neu’r Jawn, a materion eraill. 

Ceisiaf drafod yr athrawiaeth yn y drefn a ganlyn: 
(1) Amlinelliad o ddysgeidiaeth y Testament Newydd 


2 Luc 2%, =, Math. 12%. 3 Rhuf. 1'6, 2 Cor. 519. 

ar y mater; (2) Braslun o hanes yr athrawiaeth yn yr 
Eglwys ar 61 cyfnod y T.N.; (3) Dehongli’r athrawiaeth 
o’r newydd yn efengyl i’n hoes ni. Rhaid cofio nad 
rhywbeth static a digyfnewid yw athrawiaeth iechydwr- 
iaeth, ond peth sy’n newid ac yn tyfu, yn datblygu neu’n 
dirywio, yn ymateb i ddylanwadau’r amgylchfyd deallol 
ac ysbrydol a amrywia o oes i oes ac o wlad 1 wlad, yn 
cymhathu rhai elfennau o’r amgylchfyd ac yn gwrthod 
eraill. Fe hoffwn i’n braslun hanesyddol fod yn feirniadol,, 
tuag at ein cynorthwyo i adeiladu ein hathrawiaeth ein 
hunain ar y diwedd. Dylem wylio’r hanes yn ofalus 
i gael gweld 1 ba raddau ac ym mha bwyntiau y bui’r athraw- 
iaeth o dro i dro gymhathu elfennau dieithr ac estronol, 
a’i harweiniodd ymaith oddi wrth burdeb y ffydd sydd yn 
unol 4 Christ. Credwn mai yn y Testament Newydd y 
ceir y mynegiant puraf a mwyaf safonol o ddigon o natur 
ac amodau’r iechydwriaeth Gristnogol. Ond hyd yn 
oed yn y T.N. ceir olion dylanwadau sy’n cynnwys rhat 
elfennau a ymddengys i ni yn estronol i hanfod y dat- 
guddiad o Dduw yng Nghrist, megis dylanwadau o gyfeiriad 
Iddewiaeth Rabinaidd, Platoniaeth Helenistaidd+ (Philo), 
ac 1 raddau llai y Crefyddau Cyfrins Ac ar 6l yr oes 
apostolaidd cynyddodd y dylanwadau estronol yn fawr. 


ie 
DysceIDIAETH Y TEsTaMENT Newypp. 


I. Y Termav ; Y Pararoap. Rhai o eiriau Groeg 
pwysicaf y T.N. yw'r geiriau cytras sotéria, sdtér, sdzein. 
Un gair yn unig a ddefnyddir yn ein Beibl Cymraeg yn 
gyfieithiad o’r cyntaf, sef “ iachawdwriaeth ” (cyfieithiad 


4Gwél Aropiap II ar ddiwedd y llyfr. 


5Am y Crefyddau Cyfrin gwél The New Testament in the Twentieth 
Century (1914) gan y Dr. Maurice Jones; a’r Geiriadur Beiblaidd (1926), 
ysgrif ar y “ Cyfrin-Grefyddau.” 

o air arall yw “ iechydwriaeth ” Act. iv, 22),6 ond defnyddir 
tri gair am yr ail (sef ‘‘ lachawdwr,” ‘‘ Gwaredwr,” 
“ Ceidwad”’), a phedwar am yr olaf (sef ‘“‘ achub,” 
“ gwaredu,” “ cadw,” “‘iachéu’”’). Yn y T.N. Saesneg 
salvation, Saviour, save a geir bron heb eithriad. Digwydd 
y geiriau hyn yn dra mynych yn y T.N. Ond wrth 
drafod athrawiaeth iechydwriaeth neu waredigaeth dyn 
yn y T.N., ni ddylem gyfyngu ein sylw i’r termau hyn yn 
unig. Perthyn i’r athrawiaeth liaws o dermau pwysig 
eraill, megis edifeirwch, maddeuant, cyfiawnhad, 
mabwysiad, prynedigaeth, cymod, iawn, heddwch neu 
dangnefedd, gras, ffydd, Teyrnas Dduw, y parousia (yr 
ailddyfodiad) bywyd, bywyd tragwyddol,—yn wir, bron 
y cwbl o brif dermau’r T.N. Perthyn y rhain oll yn agos 
iawn i’r hyn a alwai ein tadau, braidd yn ffurfiol, yn “ drefn 
iachawdwriaeth”’ neu “drefn y cadw.” Gan mor 
gyfoethog a lluosog yw’r defnyddiau a gawn yn y T.N., ni 
allaf mewn un bennod ond yn unig geisio cyffwrdd 4 
hanfodion y mater mewn modd mor gryno ag y bo 
modd. 

Daeth Cristnogaeth 1 fod mewn cyfnod pan oedd 
y dyhead am waredigaeth a Gwaredwr, er mewn ystyron 
tra amrywiol, yn ffynnu’n eang yn y byd, nid yn unig 
ymhlith yr Iddewon ond hefyd yn y byd paganaidd. Yr 
oedd hyn ynddo’i hun yn sicrhau clust o wrandawiad 
i genadwri’r efengyl mewn cylchoedd pur wahanol. Wrth 
gynnig ffordd iechydwriaeth “i’r Iddew yn gyntaf, ac 
hefyd 1’r Groegwr,”’ yr oedd yr efengyl yn apelio at obaith 
oedd bron yn gyffredinol trwy’r byd\adnabyddus y pryd 
hwnnw. Nid oedd eiriau mwy cyfarwydd yng ngeirfa 
“Crefyddau Cyfrin”’ y cyfnod na’r geiriau sotéria a satér. 
Deil rhai ysgolheigion mai o’r Crefyddau hyn y deilliodd 
yr eglwys fore y syniad am iechydwriaeth ac Jachawdwr. 
Ond, er na fynnwn wadu’n Ilwyr ddylanwad uniongyrchol 
neu anuniongyrchol y Crefyddau Cyfrin ar feddwl Paul ac 

6 Ni pherthyn imi yma gymryd rhan yn y ddadl ynglyn 4 ffurf hynaf a 
chywiraf y gair Cymraeg. Mabwysiadaf y ffurf “ iechydwriaeth,” 
oddieithr pan ddyfynnaf o’r Beibl Cymraeg a mannau eraill. 

awdur y Bedwaredd Efengyl, mwy tebygol o lawer yw 
mai yn yr Hen Destament, a’r llén Iddewig rhwng y 
ddau Destament, yr oedd gwreiddiau bywiol y syniad 
efengylaidd am iechydwriaeth. Yn yr ystyr hon ymhlith 
eraill gellir dywedyd mai “ iachawdwriaeth sydd o’r 
Iddewon.”7 Ond yn y T.N. gwelwn y syniad Iddewig 
wedi ei goethi a’i ehangu’n fawr, trwy ddylanwad traws- 
newidiol dysgeidiaeth a phersonoliaeth Iesu Grist a 
phrofiad y credinwyr o rym achubol Ei ysbryd. 

Yn yr Hen Destament edrychir yn fynych iawn ar 
iechydwriaeth yn unig fel dihangfa oddi wrth beryglon 
allanol a thymhorol (megis newyn, a gelynion mewn 
thyfel), a hefyd fel peth a berthynai i genedl Israel fel 
cenedl yn hytrach nag i brofiad y person unigol fel y 
cyfryw. Ond yn raddol daeth meddylwyr mwyaf 
ysbrydoledig y genedl, y proffwydi a’r salmwyr, i goledd 
syniadau mwy moesol ac ysbrydol. Daethant i ddehongli 
iechydwriaeth yn fwy yn nhermau profiad y dyn unigol 
o’1 ymwared oddi wrth ddrygau moesol a mewnol, sef 
ei bechodau. Daethant hefyd i weled arwyddocad 
ysbrydol ac nid gwleidyddol yn unig yng ngwaredigaethau 
cenedlaethol mawr y gorffennol, megis y waredigaeth 
o’r Aifft a’r waredigaeth o’r gaethgludiad ym Mabilon. 
Gyda chodiad a chynnydd y gobaith Meseianaidd, daeth 
iechydwriaeth i olygu cyfranogi o fuddugoliaethau a 
rhagorfreintiau Teyrnas y Meseia ar y ddaear. Yn rhai 
© rannau diweddarach yr Hen Destament, ac yn amlycach 
byth yn yr Apocryffa a’r llén Apocalyptig, dechreuodd 
y drychfeddwl o iechydwriaeth gynnwys y byd a ddaw 
(sef y bywyd tu hwnt i angau) yn ogystal a’r byd a’r bywyd 
presennol, Ond pa ffurf bynnag a gymerth y gobaith 
am waredigaeth yn y llén Iddewig, Duw oedd y Gwaredwr 
bobamser. Gwaredai Ei bobl naill ai trwy Ei weithgarwch 
uniongyrchol a digyfrwng Ei Hun, neu drwy gyfryngwr- 
1aeth dirprwy neu gynrychiolydd ar y ddaear, yn arbennig 
y Meseia. Dyma’n wir un o syniadau mawr yr H.D.,— 


7 Ioan 473. 


ATHRAWIAETH IECHYDWRIAETH 65 


Duw fel Gwaredwr, a hwnnw’n ffynhonnell nerth a gobaith 
a llawenydd i’w saint. ‘‘ Duw fy iachawdwriaeth ”’ oedd 
un o'r enwau a roddid ar Dduw.8 Mynegid profiad 
y saint mewn geiriau fel hyn: ‘‘ Wele, Duw yw fy 
iachawdwriaeth; gobeithiaf, ac nid ofnmaf: canys yr 
Arglwydd Dduw yw fy nerth a’m can. . . Am hynny 
mewn llawenydd y tynnwch ddwfr o ffynhonnau 
iachawdwriaeth.”’» Ac awgrymir cynnwys ac ystyr yr 
iechydwriaeth mewn geiriau fel hyn: “ Yr hwn sydd yn 
maddeu dy holl anwireddau; yr hwn sydd yn iachau 
dy holl lesgedd: yr hwn sydd yn gwaredu dy fywyd o 
ddistryw: yr hwn sydd yn dy goroni 4 thrugaredd ac 4 
thosturi.”*° O ras a thrugaredd Duw y daw maddeuant 
a chymod. Cyn belled ag yr 4 dysgeidiaeth y proffwydi 
a'r salmwyr (ac ynddynt hwy y cyrraedd y datguddiad 
o Dduw yn yr H.D. ei uchafbwynt), nid oes un amod arall 
yn angenrheidiol i gymodi dyn 4 Duw oddieithr edifeirwch 
a diwygiad. Ond yn y rhannau offeiriadol o’r H.D. 
dysgir bod yn rhaid wrth yr aberthau 1 wneuthur cymod 
dros bechodau’r bobl ac i edfryd dynion i gyfamod 4 Duw. 
Cyfraniad pwysicaf yr H.D. i athrawiaeth y cymod neu’r 
iawn yw eiddo’r “ail Eseia,” a ddysgai fod dioddefaint 
Gwas yr Arglwydd yn gyfrwng iechydwriaeth i eraill. 
Yma dadlennir un o egwyddorion mwyaf y byd moesol, 
sef yr egwyddor o ddioddefaint aberthol y cyfiawn dros 
yr anghyfiawn, sy’n seiliedig yn y pen draw ar y ffaith 
o undod organaidd yr hil ddynol. 

IJ. Dyscerpiazru Iesu Grist. Yng nghyflawnder yr 
amser daeth Iesu Grist. Ni ddaeth, meddai Ef, 1 dorri’r 
gyfraith a’r proffwydi, ond i’w cyflawni. Cyflawnodd 
yn Ei ddysgeidiaeth ac yn Ei berson obeithion gorau’r 
genedl, ond wrth eu cyflawni fe’u  trawsnewidiodd. 
Etifeddodd draddodiadau a syniadau’r gorffennol, ond 
wrth eu hetifeddu fe’u goresgynnodd a’u creu o’r newydd. 
Y mae hyn yn wir yn y mater sy’n awr dan ein sylw, 


8Salm 514, 245. 9 Es. 123, 3. 
10 Salm 1033, 3. 1 Es. 523-5373. 

Unwaith yn unig y defnyddiodd Iesu’r gair sotéria 
(‘‘ iachawdwriaeth ””) yn 61 y cofnodiad Synoptig. Ond 
defnyddiodd yn fynych y ferf gyfatebol sdzein (“ cadw,” 
“jachau ”), yn aml yn yr ystyr o iach4u clefydau’r corff 
(e.g. Math. 9%), ond brydiau eraill mewn ystyron 
ehangach, fel yn y dywediad adnabyddus hwnnw, “‘ Mab 
y dyn a ddaeth i geisio ac i gadw yr hyn a gollasid."3 Ond 
fel yr awgrymwyd eisoes, ni ddylem gyfyngu ein sylw 
i’r mannau hynny’n unig lle y digwydd y gair hwn. Y 
mae’n wybyddus mai syniadau canolog a Ilywodraethol 
dysgeidiaeth Iesu oedd (1) Tadolaeth Duw ac (2) Teyrnas 
Dduw. Y mae Ei ddysgeidiaeth am iechydwriaeth dyn 
yn oblygedig yn y ddau wirionedd mawr hyn o’u cymryd 
gyda’i gilydd ac yn eu perthynas hanfodol 4’1 gilydd. 
Mewn gair, bod yn gadwedig yw bod yn aelod o Deyrnas 
y Brenin Nefol sy’n Dad, mwynhau rhagorfreintiau’r 
Deyrnas, bod yn deyrngarol 1 Fab y dyn fel sylfaenydd 
y Deyrnas, a meddu ar y teip o fywyd a chymeriad sy’n 
gweddu i blant y Deyrnas. Y mae’n amlwg felly y byddai 
dehongliad addas o’r iechydwriaeth yn 6] Crist yn golygu 
dehongliad Ilawn a chywir 0'1 ddysgeidiaeth am Deyrnas 
y Tad Nefol. Pwnc dyrysa chymhleth yw hwn, yn gofyn 
ymdriniaeth feirniadol nad oes gennym mo’r gofod i 
ymgymryd yn llawn a hi yma. Gwyddys bod i’r syniad 
o Deyrnas Dduw yn yr Efengylau Synoptig ddwy ystyr 
sydd, o leiaf ar yr wyneb, yn dra gwahanol os nid anghyson 
a’1 gilydd; ac un o broblemau anhawsaf diwinyddiaeth 
y T.N. yw eu cysoni 4’i gilydd a’u cyfuno mewn un meddyl- 
ddrych clir, cyson, unffurf; (1) Y syniad moesol a chynyddol 
am y Deyrnas fel gallu ysbrydol sydd eisoes ar waith yn 
y byd ond sydd i ymledu’n raddol yn ei ddylanwad nes 
dyfod yr Oes Newydd pan sylweddolir yn_ berffaith 
deyrnasiad Duw ar y ddaear (megis lefain yn y blawd, 
neu ronyn o had mwstard, neu’r eginyn sydd i ymddat- 
blygu’n raddol hyd nes cyrraedd ohono’i lawn dyfiant). 
(2) Y syniad apocalyptig am y Deyrnas fel cyfundrefn 


™ Luc 19% 13 Luc 19% 4 Marc 4263, Math. 133-33, 

oruwchnaturiol sydd i ddisgyn yn sydyn o’r uchelder 
megis fHachiad mellten o’r wybren gymylog fry, ac i ddyfod 
yn fuan trwy ymyriad gwyrthiol Duw Ei Hun a dyfodiad 
(parousia) Ei Fab mewn barn, gan ddwyn terfyn ar y byd 
neu'r oes bresennol, a chasglu’r “‘ etholedigion ” ynghyd 
i ffurfio byd cwbl newydd (e.g., Math. 2479-32, 2 931-34),35 
Ffallai y daw’r cyferbyniad yn amlycach os dywedwn 
fod y blaenaf yn tybio dyfodiad y Deyrnas trwy fath 
o chwyldro (revolution), a’r llall trwy fath o ddatblygiad 
(evolution), ond inni gofio mai Duw sydd ar waith yn y 
naill a’r llall,—neu os galwn y cyntaf y syniad uwchfodol 
(transcendent ; cf. ‘‘ Fy nheyrnas i, nid yw o’r byd hwn’’),76 
a’r ail y syniad mewnfodol (immanent; cf. ‘‘'Teyrnas Dduw 
o’ch mewn chwi—neu yn eich mysg chwi—y mae’”’).!7 

Mor wahanol os nid anghydnaws, o leiaf ar yr wyneb, 
yw'r ddau syniad hyn fel y tybia nifer o ysgolheigion 
na all y ddau syniad yn y ffurf a roddir iddynt yn yr 
Efengylau fod yn rhan o ddysgeidiaeth ddilys lesu Grist. 
Ar y naill law cawn un dosbarth o ysgolheigion yn derbyn 
y syniad moesol-ddatblygol am y Deyrnas fel dysgeidiaeth 
ddilys a nodweddiadol [esu, ac yn gwrthod yr elfennau 
eraill yn y cofnodion na ellir eu cysoni a’r syniad hwnnw. 
Mynnant mai ychwanegiadau diweddarach, wedi eu 
cymryd o ffynonellau Iddewig a’u priodoli i Iesu gan 
draddodiad eglwysig cynnar, yw’r adrannau apocalyptig 
or Efengylau (e.g., Wellhausen a Wendt, ac yn y wlad 
hon C. W. Emmet ac eraill)..8 Ar y Ilaw arall cawn rai 
ir gwrthwyneb yn derbyn y rhannau apocalyptig fel yr 
allwedd i mewn i natur gweinidogaeth a dysgeidiaeth 
Iesu, gan ddehongli ei holl weinidogaeth yng ngoleuni’r 
rhannau hynny, a gwrthod neu esbonio ymaith y rhannau 
eraill (e.g., Johannes Weiss ac A. Schweitzer yn yr Almaen, 


15 Gweler yn fanylach ar y Deyrnas fy llyfr, Llenyddiaesh a Diwinydd- 
iaeth yr Efengylau (Llyfrfa’r Annibynwyr, 1921), pen. IX aX. Hefyd yr 
ysgrif, “‘ Teyrnas Dduw,” yn Y Geiriadur Beiblaidd. 

16 Toan 1836, 17 Luc 172%. 

18 Gwél The Lord of Thought, gan L. Dougalla C. W. Emmett (S.C.M., 


1921). 


68 BANNAU R FFYDD 


Loisy yn Ffrainc, ac F. C. Burkitt yn Lloegr). Ond 
ymddengys i mi fod y ddwy elfen fel ei gilydd—y foesol- 
ddatblygol a’r apocalyptig—yn perthyn 1 haen ry ddofn 
o’r traddodiad efengylaidd ac wedi eu gwau i mewn yn 
rhy organig i’r cofnodiad inni allu gwrthod y naill na’r 
llall, ac na ellir gwneuthur hynny heb fabwysiadu dulliau 
mympwyol o feirniadu’r testun neu ddulliau gorgywrain 
01 esbonio. Rhaid cydnabod bodolaeth gyfochrog y 
ddwy elfen, hyd yn oed oni allwn ffurfio synthesis boddhaol 
ohonynt. Ar y naill law, dysgai Iesu fod galluoedd y 
Deyrnas eisoes ar waith yn y byd ac yn dechrau herio 
a goresgyn teyrnas Satan,—arwydd ac enghraifft o hynny 
oedd Ei waith Ef yn bwrw allan gythreuliaid2° Ar 
y llaw arall yr oedd y Deyrnas 1 ddyfod mewn grym ac 
awdurdod gydag ailddyfodiad Mab y dyn, a hynny yn 
y dyfodol agosx ‘‘Ond mewn gwirionedd nid cyfrif 
amser sydd wrth wraidd syniad yr Iesu am agosrwydd 
y deyrnas. Ymgais yw i fynegi’r ffydd fod y byd ysbrydol 
beunydd yn pwyso’n drwm ar fywyd dyn, fod Duw o hyd 
o fewn cyrraedd pawb,.ac yr amlygir gofal a chariad Tad 
ymhobman mewn natur ac ym mywyd dyn i'r neb sydd 
ganddo lygaid i weled.’” Y ffaith yw, rhaid dehongli 
syniad Iesu am y Deyrnas yng ngoleuni Ei ymwybyddiaeth 
bersonol o Dduw fel Tad, yr Hwn sydd 41 gariad yn egni 
grymus yn gweithredu tuag at ddwyn Ei Deyrnas rasol 
o fewn cyrraedd dynion o ewyllys da. Nid Duw pell, 
goruwch y byd, oedd Duw ym mbhrofiad Iesu fel i’r 
Apocalyptiaid,3 ond Duw byw, agos, cariadlon, tadol. 
Ac yng ngoleuni’r profiad hwn y mae deall Ei ddysgeid- 
iaeth am y Deyrnas sydd mewn rhan eisoes yn ffaith, ac 
mewn rhan 1 ddyfod mewn nerth ac ysblander mor fuan 


__ 19¥Y llyfr enwocaf o waith yr ysgol hon yw eiddo Schweitzer, a gyf- 
pe i’r Saesneg o dan y pennawd The Quest of the Historical Fesus 

20 Math. 1278. 2 Math. 1628, Marc gt, 133°. 

» Yr ysgrif ar “‘ Deyrnas Dduw,” gan J. Morgan Jones yn Y Geiriadur 
Beiblaidd, Cyf ii, t. 1379. 

*3 Gwél Aroprap II ar ddiwedd y llyfr. 

byth ag y bo dynion cyn baroted i’w derbyn ag y mae 
Duw i'w rhoi. 

A dyna mewn gair yw iechydwriaeth yn 61 Crist, sef 
dyfodiad Teyrnas y Tad Nefol, neu sylweddoliad o bwrpas 
cariadlon Duw ynglyn 4’r byd ac yn arbennig ynglyn 
a’i blant a grewyd ar Eiddelw. Nid yw’r gair “‘ teyrnas” 
wedi’r cyfan ond figur am bwrpas graslon Duw yn 
llywodraethu’r byd. ‘“‘ Bod yn gadwedig’”’ yn 61 Iesu 
yw etifeddu neu fyned i mewn i’r Deyrnas (cf. Mc. 1035-6), 
A pheth yw hynny yn y pen draw ond cael ein cynnwys 
oddi mewn i gylch y pwrpas dwyfol, dyfod yn rhydd 
o afaelion galluoedd y tywyllwch a myned i mewn i gyfun- 
drefn y byd a’r bywyd newydd lle mae ewyllys dadol 
Duw yn llywodraethu’n ddirwystr a buddugoliaethus ? 
Ac y mae’r gyfundrefn honno “ yn agos, wrth y drysau ’4 
i'r rhai sy’n barod 1’w derbyn neu i gael eu derbyn ganddi. 
A’r hyn a wna lesu yn lachawdwr neu Waredwr yw mai 
trwyddo Ef fel Meseia y mae’r Deyrnas i ddyfod, neu 
mewn geiriau eraill mwy dealladwy 1 ni heddiw, mai 
trwyddo Ef y datguddiwyd ac ynddo Ef y mynegwyd 
grymusterau’r cariad tragwyddol sydd 1 ddwyn y gyfun- 
drefn ddwyfol o fywydifod. Nid rhaid inni fod yn gaeth 
ir llythyren wrth ddehongli geiriau Iesu. Llefarai yn 
nhermau Ei oes, ac mewn iaith symbolig a darluniadol, 
lawn o liwiau tanllyd yr apocalyptig Iddewig. Ond y 
mae’r gwirionedd yn goresgyn cyfyngiadau’r iaith. 

Yn awr, a oes i iechydwriaeth dyn ei hamodau? Od 
oes, beth ydynt? 

(1) Mewn un ystyr y mae iechydwriaeth, 0’1 dehongli 
yn nhermau’r Deyrnas, yn gwbl ddiamod. Hynny yw, 
nid fel ad-daliad am ymdrechion a haeddiant dyn y daw’r 
Deyrnas; rhodd raslon o eiddo Duw ydyw. (Yma 
y gwelir sail gadarn yn nysgeidiaeth Iesu 1 athrawiaeth 
fawr Paul mai o rad ras Duw ac nid 0 weithredoedd dynion 
y daw iechydwriaeth.) Yr oedd y Phariseaid wedi gor- 
lethu’r bywyd crefyddol ag amodau cymhleth a thrymion, 


144 Marc 1329. 

yn y ffurf o ddeddfau a rheolau ac ordinhadau fel amod 
iechydwriaeth. Ond fe ysgubodd Iesu’r holl system 
Phariseaidd o’r neilltu, gan ddywedyd, “‘ Deuwch ataf 
fi, bawb a’r y sydd yn flinderog ac yn Ilwythog [gan amlder 
rheolau, etc.] ... a chwi a gewch orffwystra i’ch 
eneidiau. Canys fy iau [oi chyferbynnu 4 iau’r 
Phariseaid] sydd esmwyth, a’m baich sydd ysgafn.”’s 
Cynigiodd efengyl rad i dlodion a gwehilion cymdeithas 
oedd o’r blaen yn wrthodedig am na allent gydymffurfio 
a’r amodau. ‘‘ Mab y dyn a ddaeth i geisio ac 1 gadw 
yr hyn a gollasid,’6 sef yr outcast cymdeithasol. Yn 
gywir iawn y’i galwyd gan Ei elynion yn “ gyfaill 
publicanod a phechaduriaid.” ‘‘ Ni ddeuthum,’’ meddai, 
“i alw rhai cyfiawn, ond pechaduriaid i edifeirwch.”27 
Mewn atebiad i gyhuddiadau Ei elynion ar y mater hwn 
y llefarodd yr apologia anfarwol dros Ei efengyl, sef 
dameg y mab afradlon. Cynigiodd efengyl rhad ras 1 rai 
na allent gydymffurfio ag amodau trymion y ddeddf 
foesol a seremoniol fel y’u dehonglwyd gan Rabiniaeth 
fanwl a misi. 

(2) Eithr mewn ystyr arall y mae i iechydwriaeth 
dyn ei hamodau o’i ochr ef. Nid oes iddi amodau o ochr 
Duw; ond gan mai ffaith foesol ac nid anianyddol ydyw, 
ni all dyn dderbyn y rhodd heb edifeirwch a ffydd. Geiriau 
nodweddiadol yw’r rheini, “ Edifarhewch, canys nesaodd 
teyrnas nefoedd.’’8 Pwysleisir yn fynych fod yn rhaid 
bod yn barod i aberthu popeth er mwyn myned i mewn 
ir Deyrnas neu’r bywyd tragwyddol» Ac y mae bod 
yn blant y Deyrnas yn tybio meddu ar gymeriad a fo’n 
cyfateb i natur foesol ac ysbrydol Teyrnas y Duw sy’n 
gariad a santeiddrwydd perffaith. Rhoddir pwyslais 
arbennig ar feddiannu ysbryd y plentyn—symlrwydd a 
gostyngeiddrwydd—fel amod myned i mewn i’r Deyrnas 
a bod yn fawr ynddise Gwasanaethu a hunan-ymwadu 
er mwyn eraill yw nodwedd fawr plant y Deyrnas hon. 


5 Math. 11283, 26 Luc 1g, 27 Math. 93. 28 Marc 115, 
29 E.g. Marc 943-48, ror727, 30 Math. 18-5, Marc 10%, 15, 

Gwirionedd tra phwysig yw mai achub i wasanaeth a wna 
efengyl Iesu Grist. Ond odid nad un o’r ymadroddion 
mwyaf a lefarwyd gan neb erioed yn holl hanes y byd yw 
hwnnw: “ Pwy bynnag a ewyllysio gadw ei fywyd, a’i 
cyll: a phwy bynnag a gollo ei fywyd o’m plegid i, a’i 
caiff.”"3x Mor bell oddi ar ffordd iechydwriaeth yn 6l 
Crist ac oddi wrth ddeddf fawr y byd moesol y crwydrodd 
y rheini a ganolbwyntiodd eu holl ymdrechion crefyddol 
ar y gwaith o achub eu henaid eu hunain, gan anghofio 
mai cadw ei enaid trwy ei golli, ei gael ei hun trwy ei 
aberthu ei hun er mwyn y Deyrnas, a wna gwir ganlynwyr 
yt Hwn y dywedwyd amdano, mewn gwatwareg ond 
gydag ergyd hynod o gywir, “ Eraill a waredodd, ei hun 
nis gall ei waredu.’’3 

(3) Ond beth am athrawiaeth y Cymod neu’r Iawn 
fel amod posibilrwydd iechydwriaeth dyn? Ychydig 
iawn yw'r defnyddiau a.geir yn yr Efengylau Synoptig 
i ategu’r athrawiaeth uniongred am yr Iawn a weithiwyd 
allan gyda’r fath fanylder gan yr eglwys yn ddiweddarach. 
Dysgir yn eglur iawn y gwirionedd cyffredinol bod 
dioddefaint ac aberth y credinwyr, ac yn arbennig 
dioddefaint ac aberth y Crist, yn angenrheidiol mewn byd 
fel hwn er gwneuthur dyfodiad y Deyrnas yn bosibl. 
Y mae’n amlwg bod ymwybyddiaeth lesu yng nghyfnod 
olaf Ei oes wedi ei lliwio’n drwm gan brofiad y Gwas 
Dioddefus a ddarluniwyd mewn lIlenyddiaeth anfarwol 
gan yr ail Eseia,—y “‘ gwr gofidus a chynefin 4 dolur ” 
a dywalltodd ei enaid i farwolaeth ac a ddug bechodau 
Ilaweroedd.33 Daeth i weled bod y croeshoeliad yn gam 
rheidiol ar lwybr Ei waith fel Meseia ac Achubwr. Ond 
os gofynnwn ym mha le’n fanwl y gorweddai’r rheswm 
am y rheidrwydd hwn, nid yw geiriau lesu yn ein galluogi 
1 ateb. 

Mewn dau ymadrodd cysylltir ystyr aberthol 4’i farw, 
ond mewn modd rhy gynnil inni allu adeiladu athrawiaeth 
fanwl arnynt. Un yw'r geiriau hynny: ‘Ni ddaeth 


3: Math. 1625. 32 Marc 153. 33 Es. 53. 

Mab y dyn i’w wasanaethu, ond i wasanaethu, ac i roddi 
Ei einioes yn bridwerth dros lawer.”3 Defnyddid y 
gair /utron (=‘‘ pridwerth”’) yng “‘ Nghyfieithiad y Deg 
a Thrigain” o’r H.D. am y pris a delid am _ryddhau 
caethwas neu garcharor. Awgryma’r gair felly mai 
marwolaeth Crist oedd pris gwaredigaeth neu brynedigaeth 
dynion 0’u caethiwed i ryddid y Deyrnas. Ond ni ddylid 
darllen gormod i mewn i air nad yw ar y gorau ond metaffor 
neu awgrym pur benagored. Y mae damcaniaethau 
masnachol a chyfreithiol am yr lawn yn ein harwain 
ymhell oddi wrth ysbryd ac awyrgylch y paragraff y mae’r 
geiriau hyn yn ddiweddglo iddo. Try’r paragraff yn 
gyfangwbl o fewn y cylch moesol sydd a hunanaberth 
yn brif egwyddor iddo, yn hytrach nag yn y cylch masnachol 
a chyfreithiol lle’r hawlir gwerth am werth (guid pro quo). 
Sylweddola Iesu mai peth costus dros ben yw’r alwedigaeth 
waredigol a osodwyd arno fel Meseia, ond y mae’n fodlon 
wynebu’r gost a thalu’r pris (/utron) hyd at farw er mwyn 
sefydlu’r Deyrnas oedd 1 ryddhau dynion o’u caethiwed. 
Ond ergyd yr holl baragraff yw bod yr holl ddisgyblion 
1 arddangos yr un ysbryd aberthol. 

Yr ymadrodd arall Ile y cysylltir ystyr aberthol 4 
marw’r groes yw geiriau’r Swper olaf, lle y sonia lesu am 
roddi Ei gorff, ac am waed y cyfamod (newydd). Y 
mae’n amlwg y saif y “‘ gwaed’”’ am hunan-aberth Crist 
yn Ei farwolaeth, a’r “‘ cyfamod ” am y berthynas newydd 
a Duw a ddygid oddi amgylch trwy’r aberth. Y mae’n 
debyg mai ychwanegiad esboniadol o eiddo Mathew 
yw'r geiriau “er maddeuant pechodau,’35 ond y mae’n 
hawdd credu eu bod yn cynnwys dehongliad cywir o 
ddiben y cyfamod newydd. Eithr ni cheir yma un 
eglurhad ar y modd yr oedd marw Crist i wneuthur 
maddeuant pechodau yn bosibl. Ni sonnir er enghraifft 
am y gwaed fel pris a dalwyd i Dduw er mwyn Ei gymodi 
a phechadur. Y mae syniad o’r fath yn gwhbl anghyson 4 
holl ogwydd a thén dysgeidiaeth Iesu, gyda’i bwyslais 


34 Marc 1045. 35 Math 2628, 

ar Dadolaeth Duw a’i barodrwydd i faddau pechodau’r 
edifeiriol. “‘ Nid oes yn nysgeidiaeth yr Iesu un awgrym 
o anallu nac amharodrwydd o ochr Duw i faddau pechod 
yn rhydd a diamod.”’3¢ Ond yng ngeiriau’r Swper olaf 
(ac yno’n unig) dysgir bod y gwaed, mewn rhyw ystyr 
symbolig nas eglurir, yn selio’r berthynas newydd rhwng 
y disgyblion 4 Duw. Yn 6] dehongliad Mathew y mae 
“maddeuant pechodau”’ yn amod y berthynas newydd 
honno, ond wrth gwrs nid yw’n dilyn mai maddeuant 
yw'r cwbl a gynhwysir ynddi,—ni wna maddeuant ond 
symud y rhwystr sydd ar y ffordd. Ac onid gwir ystyr 
y cyfamod newydd yw perthynas fabol ddirwystr y credinwyr 
4 Duw Dad oddi mewn i’r Deyrnas, yn arwain i’w 
perthynas frawdo/ ddirwystr 41 gilydd? Costiodd yn 
ddrud i Fab y dyn agor ffordd newydd a bywiol i ddynion 
at y Tad ac at ei gilydd. Seliodd y cyfamod 4’i waed, 
ac enillodd yr hawl 1’r teitl “ lachawdwr y byd.” 

III. DeHonciiaD yR Eciwys AposTotarpp. Pwne 
mawr canolog yr oes apostolaidd oedd yr iechydwriaeth a 
ddaeth trwy Iesu Grist. Ni cheir yn y T.N. athrawiaeth 
unffurf a sefydlog ar y mater, ond ceir rhywbeth gwell, sef 
ymwybyddiaeth orfoleddus, heintus, fod ffordd newydd a 
bywiol o waredigaeth i ddynion wedi ei datguddio yn Iesu 
Grist, ac yn wir mai Crist Ei Hun oedd y ffordd a’r bywyd. 
Efallai y gellir symio i fyny faich y pregethau cynnar yn 
y geiriau hyderus a beiddgar: ‘“ Nid oes iachawdwriaeth 
yn neb arall: canys nid oes enw arall dan y nef, wedi ei 
roddi ym mhlith dynion, trwy yr hwn y mae yn rhaid 
i ni fod yn gadwedig.”37 ‘‘ Ffordd 1achawdwriaeth ” 
y gelwid yr efengyl].3 

Yn rhyfedd iawn, ni ddehonglid ystyr yr iechydwriaeth 
mwyach, a siarad yn gyffredinol, yn nhermau Teyrnas 
Nefoedd fel y gwnaeth Iesu. Yr hyn a welwn yn y T.N. 
ywr gobaith apocalyptig am iechydwriaeth ddyfodol, 


36'T. Rees yn yr ysgrif ““Cymod” yn y Geiriadur Beiblaidd (cyf. i, 
£352). 
37 Act. 4%. 38 Act. 1617. 

weledig, i ymddangos mewn amser a gofod, yn cilio’n 
raddol ac yn rhoi Ile i’r profiad o iechydwriaeth fel ffaith 
fewnol a phresennol, fel cyflwr o fod mewn heddwch tuag 
at Dduw trwy’r Arglwydd Iesu Grist a meddu ar y bywyd 
sydd yn gyfiawnder a thangnefedd a llawenydd yn yr 
Ysbryd Glan. Nid ar unwaith y digwyddodd y cyfnew- 
idiad mawr hwn. Erys yr elfen eschatologaidd neu 
apocalyptig drwy’r T.N., i raddau mwy neu lai. Gwelwn 
y duedd i wneuthur iechydwriaeth yn un 4’r ailddyfodiad 
(parousia) yn y geiriau canlynol a llawer eraill y gellid 
eu dyfynnu: “Yr awr hon y mae ein hiachawdwriaeth 
ni yn nes na phan gredasom ’’;39 “‘ iachawdwriaeth, parod 
i'w ddatguddio yn yr amser diweddaf.’’4 Parheid 1 
ddisgwyl am nefoedd newydd a daear newydd mewn ystyr 
realistig trwy ymyriad gwyrthiol a sydyn o eiddo Duw 
trwy Ei Feseia. Ond at gylchoedd Iddewig yn bennaf 
yr oedd apél y gobaith hwn. Fel yr anturiai’r efengyl 
allan ir byd mawr Groegaidd a Rhufeinig tueddai’r 
genadwri hon i golli ei hystyr a’i grym, a dyfnhawyd 
profiad ac amgyffrediad yr eglwys yn gyfatebol. Gwelwn 
Yy proses trawsnewidiol yn eglur yn llythyrau Paul, a’r 
proses hwnnw wedi cyrraedd ei fan eithaf yn y Bedwaredd 
Efengyl gyda’i phwyslais ar “y bywyd tragwyddol ”’ fel 
meddiant mewnol sy’n annibynnol ar unrhyw ddigwyddiad 
gwrthrychol mewn amser a lle.# 

Ond trwy bob trawsnewid yn y syniad am natur yr 
iechydwriaeth, parheid i edrych ar Grist fel ei hawdur a’i 
chyfryngwr. Yr anhawster mawr ar y dechrau oedd 
gwaradwydd y groes, a roddes y fath ergyd syfrdanol i 
ffydd y disgyblion eu hunain, heb s6n am fod yn dramgwydd 
Vr Iddewon ac yn ffolineb i’r Groegiaid. Oblegid hyd 
yma yr oedd y syniad o Feseia croeshoeliedig yn beth 
cwbl anhygoel a gwrthun, am mai gyrfa ogoneddus, a 


39 Rhuf. 13. 41 Pedr 15, 4 Dat. 211, 2 Pedr 373. 


4a 6 Transmuted eschatology” y geilw rhai awduron hyn, sef y syniad 
Iohannaidd am “‘ fywyd tragwyddol” yn trawsnewid y syniad apocalyptig 
am Deyrnas weledig yn y dyddiau diwethaf. 

buddugoliaethus a briodolid i’r Meseia gan bob ysgol 
o Iddewon fel ei gilydd. Ond goresgynnodd yr apostolion 
y broblem trwy weled yn y groes nid peth 1 gywilyddio 
o'1 blegid ond testun ymffrost a gorfoledd, nid tramgwydd 
a ffolineb eithr “i ni y rhai cadwedig’”’ ddynamic Duw 
a doethineb Duw.ss Gwaith diwinyddiaeth ar hyd yr 
oesau yw ceisio datrys y paradocs o Jachawdwr croes- 
hoeliedig trwy ei gysoni 4’r datguddiad Cristnogol o Dduw 
ac ag egwyddorion gwybyddus y cread. Dyna’n ddiamau 
motive cyntaf athrawiaeth yr lawn. Diamau mai yn 
nysgeidiaeth yr “ail Eseia’’ am ddioddefaint Gwas yr 
Arglwydd y cafodd yr eglwys fore (fel y Gwaredwr ei 
Hun) yr allwedd i'r dirgelwch. Ceir aml awgrym i’r 
perwyl ym mhregethau cynnar yr apostolion ac yn Epistol 
Pedr (Act. 832 1 Pedr 2714; “ Gwas’’ ac nid “ Mab” 
yw'r cyfieithiad gorau yn Act. 33-26, 42730,—cyfeiriad 
y mae’n debyg at y Gwas yn Es. 523-53). Bellach fe 
ddaeth “yr ymadrodd am y groes”’ 1 fod yn gnewyllyn 
yr efengyl, o leiaf y teip o efengyl iechydwriaeth a 
gynrychiolid yn bennaf gan Baul. Meddwl annibynnol 
ac anghyffredin oedd eiddo Paul, ac nid yw’n debyg bod 
y teip o brofiad ac athrawiaeth a geir yn ei epistolau yn 
cynrychioli’r teip oedd yn fwyaf cyffredin yn yr eglwys 
fore. Ond mawr fu ei ddylanwad ar hyd yr oesau, a 
rhaid ei ystyried yn ofalus. 

Ond pa fodd y mae disgrifio dysgeidiaeth Paul ar fyr 
eiriau, gan mor gymhleth ac amlochrog yw, a chan nas 
gosododd hi allan ei hun fel cyfundrefn orffenedig ? 
Pe dilynem y Dr. C. A. Anderson Scott, gellid ei symio 1 
fyny fel y canlyn: Y mae iechydwriaeth, sef gwaredigaeth 
gyflawn a therfynol holl bersonoliaeth dyn, yn rhagdybio 
(a) yn nacaol, (i) Prynedigaeth neu ymwared oddi wrth 
gaethiwed ym mhob ffurf arno; (ii) Cyfiawnhad, neu 
ymwared oddi wrth gondemniad (damnedigaeth); (iii) 
Cymod, yn symud yr hyn sy’n estroneiddio dyn oddi wrth 
Dduw: (4) ya gadarnhaol, (i) Mabwysiad, safle newydd 


43 Cor, 118) 23» 24, 

o fabolaeth tuag at Dduw; (ii) Ymgysegriad, safle newydd 
fel saint Duw (santeiddhad yw’r term cyffredin mewn 
diwinyddiaeth); (iii) Bywyd, sef bywyd o ansawdd newydd, 
y bywyd sy fywyd yn wir. Cysylltir pob un o’r elfennau 
hyn mewn iechydwriaeth 4 marwolaeth ac atgytodiad 
Crist, y rhai negyddol yn bennaf 4’1 farw, a’r rhai cadarnhaol 
yn bennaf 4’i fywyd atgyfodedig. A gellir edrych ar 
iechydwriaeth fel ffaith yn y gorffennol, fel profiad yn 
y presennol, ac fel gobaith am y dyfodol.# 

O fewn y ffram uchod gellid trafod bron holl fanylion 
athrawiaeth iechydwriaeth yn 6] Paul, a gosod rhyw fath 
ar drefn a dosbarth ar ei ymresymiadau dyfnion a 
gwreiddiol ond anorffenedig. Eithr dylid ein gosod ar 
ein gocheliad rhag inni wrth drefnu e1 feddyliau mewn 
modd rhy ffurfiol golli ysbryd y peth byw sy’n cyniwair 
drwy ei lythyrau. Rhaid cydnabod hefyd y ceir ganddo 
rai ymresymiadau a syniadau Rabinaidd nad ydynt yn 
meddu ar .ddiddordeb a gwerth 1 ni heddiw. Ond y mae 
allan o’r cwestiwn imi yma drafod manylion y cynllun 
uchod o syniadau Paul. Ceisiaf yn unig alw sylw at rai 
o bethau mwyaf nodweddol ei ddysgeidiaeth. 

Yn 61 Paul amcan mawr yr iechydwriaeth trwy Grist 
yw cymodi dynion 4 Duw, trwy eu rhyddhau o afaelion 
y pwerau sy’n eu hestroneiddio oddi wrth Dduw a’u 
hedfryd i safle o heddwch a mabolaeth tuag ato. Yu 
nacaol golyga hyn waredu dynion oddi wrth y pethau sy’n 
atalfa rhyngddynt a chymundeb llawn 4 Duw, yn arbennig 
oddi wrth bechod, sydd 4’i eisteddle yn bennaf yn y 
‘“cnawd.” Y mae’r ddynoliaeth gyfan yn ysglyfaeth 
1 alluoedd drygionus na all eu gwrthsefyll na dianc arnynt. 
Y mae pechod yn ffaith gyffredinol yn hanes yr hil ddynol, 
Iddewon a Chenhedloedd yn ddiwahaniaeths Diamau 
y cytuna’r rhan fwyaf ohonom 4 hyn, fel mynegiant o 
ffaith, er inni fethu 4 dilyn Paul yn ei esboniad ar y rheswm 

44C. A. Anderson Scott yn ei lyfr, Christianity according to St. Paul 
(Cambridge University Press, 1927), t. 24c. Iechydwriaeth yw syniad 


mwyaf cynhwysol a chanolog Paul, yn 61 y Dr. Scott. 

dros y ffaith, sef ei athrawiaeth am y cwymp a’r pechod 
gwreiddiols® (ni wnaeth Paul yma ond dilyn a datblygu 
dysgeidiaeth rhai Rabiniaid ac Apocalyptiaid Iddewig). 
Yr oedd dynion oll felly o dan farn condemniad y ddeddf 
foesol, ac fe gynnwys hynny’r ddedfryd i farw (“‘ cyflog 
pechod yw marwolaeth’”’).47 Dyna’r cyflwr truenus y 
mae’r efengyl yn gwaredu dynion ohono. 2x gadarnhaol 
golyga iechydwriaeth edfryd y pechadur condemniedig 
1 safle o ffafr gyda Duw a heddwch tuag ato, ac i fwynhad 
o ryddid a rhagorfreintiau mab yn ei berthynas 4 Duw. 
Mewn geiriau eraill golyga ddyfod i feddiant o fywyd 
newydd, a hwnnw’n fywyd tragwyddol,—bywyd yn yr 
Ysbryd, bywyd mewn undeb 4’r Crist byw, bywyd o 
gymundeb 4 Duw ac o'1 wasanaethu mewn cariad. 
“* Life” was to him synonymous with salvation in its 
positive aspect.”4 ‘‘Dawn Duw yw bywyd tragwyddol 
trwy lesu Grist ein Harglwydd.’4% Ac o feddu ar y 
bywyd newydd daw’r credadun i fod yn “ greadur (neu 
greadigaeth) newydd ”’ yng Neghrist. 

Ond efallai mai yn ei esboniad ar y ffordd y daw techyd- 
wriaeth i ddynion y mae arwyddocad pennaf Paul yn hanes 
crefydd a diwinyddiaeth. Ceir mynegiant cryno 01 
ddysgeidiaeth yn y geiriau, ‘‘ Canys trwy ras yr ydych yn 
gadwedig, trwy ffydd; a hynny nid ohonoch eich hunain: 
thodd Duw ydyw: nid o weithredoedd, fel nad ymffrostiai 
neb.”’s° Y mae un peth tra phwysig, fodd bynnag, yn 
absennol o’r geiriau hyn o’u cymryd wrthynt eu hunain,— 
nid oes yma gyfeiriad at waith Crist yn nhrefn y cadw. 
Tri phwynt anhepgor dysgeidiaeth Paul yw: Gras Duw 
fel achos effeithiol cadwedigaeth dyn, Crist fel cyfrwng 
a sianel y gras hwnnw, ffydd fel ymatebiad personol y 
credadun i’r gras. Neu gellir edrych ar y peth o ddau 
safbwynt, sef o’r ochr ddwyfol (gras Duw trwy Grist) ac 
o’r ochr ddynol (ffydd). 


46 Rhuf. 52. 47 Rhuf. 623. 
48 C, A. Anderson Scott, Christianity According to Paul, t. 137. 
49 Rhuf. 63. 50 Eff. 28) 9. 

(1) O’r ochr ddwyfol, gras Duw yw tarddell ac achos 
eithaf cadwedigaeth dyn. A pheth yw gras Duw ond 
Ei gariad ar waith,—‘‘ God’s love to us in actual operation oe 
(Dr. Gore)? neu gariad Duw yn tywallt Ei fendithion 
i ddynion heb ei haeddu? I’r apostol y mae’n wirionedd 
hollbwysig fod gras Duw yn blaenori ‘holl ymdrechion 
dyn tuag at ddaioni, gan fod dyn ohono’i hun yn ddi- 
ymadferth oherwydd yr afael sy gan bechod arno. Ac 
yng Nghrist, yn arbennig yn Ei groes a’1 atgyfodiad, 
y gwél Paul yr arddangosiad cyfoethocaf a disgleiriaf 
o ras Duw. Ni phaid 4 synnu at “ ragorol olud e1 ras 
ef, trwy ei gymwynasgarwch i ni yng Nghrist Iesu.”s 
Ond yma deuwn at antinomi neu anghysondeb anodd ei 
ddatrys. Ar y naill law dywedir mai o ras diamod Duw 
y gwaredir pechadur. Ar y llaw arall dywedir bod iawn 
neu aberth dirprwyol Crist rywfodd yn amod angen- 
rheidiol maddeuant pechodau. Dysg Paul fod angau’r 
groes mewn ystyr yn aberth a offrymwyd 1 Dduws: (er ei 
fod mewn ystyr arall yn aberth a offrymwyd gaz Dduw), 
a’i fod yn angenrheidiol fel sail cyfiawnhad pechadur. 
Ni ellir gwneuthur 1 ffwrdd 4’r elfen ddirprwyol yn nysg- 
eidiaeth Paul. Awgryma hyd yn oed y syniad o gosh 
ddirprwyol, er na ddefnyddia’r gair “cosb.” ‘“‘ Crist a’n 
Ilwyr brynodd ni oddi wrth felltith y ddeddf, gan ei 
wneuthur yn felltith drosom ni.’’53 “‘ Yr hwn (Crist) 
nid adnabu bechod a wnaeth efe (Duw) yn bechod drosom 
ni.”’5¢ Defnyddir y geiriau “ prynu,” “prynedigaeth ” 
1 ddisgrifio gwaith Crist. “‘ Fel y prynai y rhai oedd dan 
y ddeddf.”ss Yn rhyfedd ddigon fe geir y geiriau 
“ prynedigaeth ” a “gras”? yn yr un frawddeg fwy nag 
unwaith. ‘‘ A hwy wedi eu cyfiawnhau yn rhad rrwy e 
ras ef, trwy y prynedigaeth sydd yng Nghrist Iesu: yr 
hwn a wnaeth efe yn iawn (gwell, yn gymodol; cf. C.D.S., 
ymyl dalen) trwy ffydd yn ei waed ef ’;6 “ Yn yr hwn 
y mae i ni brynedigaeth trwy ei waed ef, sef maddeuant 


sx Ef, 27, Eff. 15,1 Cor. 57, 53 Gal. 313. 
542 Cor. 5%. 55 Gal. 45. 56 Rhuf. 324-26, 

pechodau, yn 61 cyfoeth ei ras ef.’’s7 Beth bynnag yw 
ystyr fanwl y geiriau hyn a’u cyffelyb, cyfleant y syniad 
bod Crist wrth farw rywfodd wedi talu dyled neu ddwyn 
cosb y pechadur yn ei le. 

Yn awr yr antinomi a’n hwyneba yw hwn: Pa fodd 
y cydsaif hyn ag athrawiaeth gras? Ystyr gras yw bod 
Duw’n maddau’n rhydd a rhad a diamod 071 ochr Ef, — 
er bod edifeirwch a ffydd yn amod angenrheidiol o du’r 
pechadur cyn y gall fod mewn cyflwr i dderbyn y fendith. 
Os talwyd ein dyled gan Grist, ai gweithred o ras neu rodd 
rad mwyach yw ein rhyddhad? Efallai yr atebir mai 
Duw Ei Hun, yn 6! Paul, a roddes Ei Fab 1 fod yn iawn 
neu’n gyfrwng cymod, ac mai yn y rhodd fawr hon y daw 
Ei ras i'r golwg. Ond anodd iawn i ni heddiw yw’r 
syniad am Dduw yn rhoi Ei Fab yn rhad ag un Ilaw (megis), 
er mwyn derbyn bodlonrwydd am ein pechodau fel amod. 
maddeuant, 4’r llaw arall,—fel petai dyn yn talu’n ddi- 
amod 01 deposit account yn y banc y ddyled sydd arno yn 
y current account! A yw Duw yn cadw mwy nag un 
cownt? Nid ydys yn gallu gwerthfawrogi’r dull troellog, 
trofaog, cwmpasog, hwn o eiddo’r Duw sy’n gariad pur. 

Un awgrym o eiddo Paul i gyfarfod 4 hyn (ond awgrym 
yn unig, heb ei weithio allan yn llawn a chlir) yw nad 
cariad syml yw Duw, ond Ei fod hefyd yn gyfiawnder, 
ac na buasai maddau heb iawn yn gyson 4’i gyfiawnder, 
sy’n hawlio bod yn rhaid cosbi pechod (cf. Rhuf. 3756), 
Sonia Paul droeon am ‘“ ddigofaint” Duw, sef Ei 
gyfiawnder yn adweithio yn erbyn pechod. Saif hyn, ni 
a gredwn, am wirionedd tra phwysig, y ceisiwn wneuthur 
defnydd ohono yn nes ymlaen. Eithr oni fodlonir y 
Duw grasol yn edifeirwch y pechadur ? Ac a oes rywbeth 
heblaw edifeirwch yr euog a a// fodloni cyfiawnder? Pa 
fodd y gall dioddefaint y dieuog ei gwneuthur yn gyfiawn 
i Dduw faddau’r rhai euog? Onid ychwanegu at 
anghyfiawnder pethau yn hytrach na’i unioni a wna hyn ? 
Nid yw Paul yn datrys yn glir yr anawsterau hyn, er ei fod 


57 Eff. 17. 

yn taflu allan awgrymiadau ond heb eu gweithio allan yn 
gyson a chyflawn. Ond y mae hyn i’w ddywedyd, nid 
yw Paul yn dysgu bod Crist drwy Ei aberth wedi cyfnewid 
osgo neu atitiwd Duw tuag at ddyn. Dysg yn eglur 
Ei fod yn cymodi dyn 4 Duw (2 Cor. 51*°), ond nid Ei 
fod yn cymodi Duw adyn. (Ni buasai pawb 0’1 esbonwyr 
yn cytuno 4’r frawddeg olaf, ond dyna farn awdurdodau 
mor wahanol 4 Ritschl, Westcott, Denney, Hastings 
Rashdall, etc.). 

Y ffaith yw, rhaid symleiddio cryn lawer ar athrawiaeth 
Paul cyn y gellir ei chymeradwyo i’n hoes ni. Rhaid 
ei dihatru o’r elfennau sy’n sawru o’r Ilys barn ac esbon- 
iadaeth Rabinaidd, a glynu’n dynn wrth yr elfennau amlwg 
ynddi sy’n fwyaf cydnaws 4 meddwl Crist. Y mae 
gwirionedd anfarwol yn ei bwyslais ar ras Duw fel 
ffynhonnell eithaf a grym effeithiol achubiaeth dyn, ac ar 
ddioddefaint hunan-aberthol Crist fel datguddiad ac 
amlygiad o’r gras hwnnw sy’n cymodi dynion 4 Duw. 
Dyna a eilw Paul yn “ weinidogaeth y cymod, sef bod Duw 
yng Nghrist yn cymodi y byd ag ef ei hun.’”’s8 A rhaid 
glynu wrth y gwirionedd farw o Grist drosom ni, nid yn yr 
ystyr iddo fyned i’n deddfle ni, mewn ystyr gyfreithiol 
a swyddogol, ond yn unol ag egwyddor gyffredinol cariad, 
sy bob amser yn dwyn beichiau pobl eraill ac yn dioddef 
drostynt er eu Iles. Y mae dioddefaint dirprwyol Crist 
yn gwbl unol ag egwyddor cyd-ymddibyniaeth (so/idarity) 
yr hil ddynol, a dyna yn y gwaelod yr egwyddor a ragdybir 
yn athrawiaeth Paul am Grist fel yr “‘ Adda diweddaf”’ 
neu Gynrychiolydd y ddynoliaeth newydd (Rhuf. 5:-, 
1 Cor. 157 45-47). Dychwelwn at y pwyntiau hyn pan 
ddown at ein hvmgais i adeiladu ein hathrawiaeth o’r 
newydd. 

(2) O’r ochr ddynol, ffydd yw’r egwyddor sy’n 
cyfiawnhau. Gras, fel y gwelsom, yw gweithgarwch 
cariad Duw tuag at ddyn, a ffydd yw ymateb dyn i apél 
gras Duw,—nid ffydd fel gweithred haeddiannol, ond 

yn syml fel parodrwydd i dderbyn maddeuant a bywyd 
tragwyddol ar sail haeddiant Crist. Crist neu Dduw 
yng Nghrist yw gwrthrych y ffydd hon. Ac nid credu 
rhywbeth am Grist a olygir, eithr ymddiried yrddo. Y mae 
dwy arwedd i’r ffydd hon i’w canfod yn nysgeidiaeth 
Paul, er nas gwahenir hwynt yn ffurfiol ganddo, am mai 
un yn ddiamau oedd y ddwy i’w feddwl a’i brofiad ef. 
Gellir galw’r naill (¢) y wedd gyfreithiol, a’r llall (4) y 
wedd gyfriniol, neu (a) y ffydd sy’n cyfiawnhau, a (4) y 
ffydd sy’n uno a Christ. Y gyntaf yw’r elfen yn nysg- 
eidiaeth Paul a ddylanwadodd fwyaf ar ddiwinyddiaeth 
Brotestannaidd yn ei dyddiau clasurol, ond credaf mai’r 
olaf a’n harwain ddyfnaf i galon profiad yr apostol. 

(2) Y ffydd sy’n cyfiawnhau. ‘‘ Trwy ffydd y cyfiawn- 
heir dyn, heb weithredoedd y ddeddf,’s9 dyna un o 
wirioneddau mwyaf hysbys a sylfaenol diwinyddiaeth 
Paul. Y mae’n wybyddus mai ystyr gyfreithiol ac nid 
moesol sydd i’r gair “ cyfiawnhau”’ yn y cysylltiad hwn. 
Nid mater o gymeriad ydyw ond mater o safle ger bron 
Duw. Golyga nid gwxeuthur dyn yn gyfiawn ond ei 
gyhoeddi’n gyfiawn i amcanion y gyfraith, ei gyfrif fel 
petai’n ddieuog, ei ollwng yn rhydd megis trwy ddedfryd 
barnwr. Awyrgylch Ilys barn sydd i’r syniad. A 
gollyngir yr euog yn rhydd nid ar sail ei ddieuogrwydd 
na’i gyfiawnder personol ond ar sail haeddiant yr Hwn 
a fu farw drosto. Dengys hyn na lwyddodd Paul, er 
gwaethaf ei wrthryfel yn erbyn deddfoliaeth y grefydd 
Iddewig, i ymysgwyd yn Ilwyr oddi wrth syniadau 
cyfreithiol am euogrwydd a dieuogrwydd. (4) Ond yr un 
ffydd ag sy’n cyfiawnhau yn yr ystyr uchod sy hefyd yn 
dwyn y credadun i undeb real a bywiol 4 Christ. A golyga 
hyn ei fod yn cymhathu cymeriad yr Arglwydd lesu a 
dyfod yn debyg iddo mewn gwirionedd. Dyna’r hyn 
a elwir yn fynych yn “ undeb cyfriniol 4 Christ.’’ Ond 
gwell efallai a fuasai ei alw yn undeb moesol, am na theimla 
Paul ei fod yn colli ei bersonoliaeth e1 hun yng Nghrist 


59 Rhuf. 328, cf. 57. 

neu yn Nuw fel mewn cyfriniaeth yn yr ystyr fanwl, ond 
yn hytrach ei fod yn ei gae/ ei hun yn llawnach yng Nghrist 
trwy ddyfod yn un ag Ef mewn ewyllys a meddwl. 
Sonia’n fynych am breswyliad Crist yn y credadun a’r 
credadun yng Nghrist. Dywed Deissmann y ceir yr 
ymadrodd ‘“‘yng Nghrist”” neu ei gyfystyron gynifer 4 
164 0 weithiau yn Epistolau Paul. Mor llwyr yw ei 
ymwybyddiaeth o’i undeb 4 Christ fel y teimla fod marw 
ac atgyfodi Crist yn ffeithiau real yn ei brofiad yntau, e1 
fod yn cyfranogi o’i farwolaeth a grym Ei atgyfodiad Ef, 
yn marw gydag Efi’r hen fywyd yn 6l y cnawd, yn atgyfodi 
gydag Ef mewn newydd-deb buchedd ac yn dyfod 1 
ddwyn Ei ddelw (Rhuf. 6321, Col. 3", ac yn fynych). 
Gellir symio i fyny’r ochr hon i’w ddysgeidiaeth yn y geiriau 
mawr hynny, sy’n mynegi calon ei brofiad, “* Mi a groes- 
hoeliwyd gyda Christ: eithr byw ydwyf: eto nid myfi, ond 
Crist sydd yn byw ynof fi . . . trwy ffydd Mab Duw,” 
sef y ffydd sydd 4 Mab Duw yn wrthrych iddi;® neu yn 
y geiriau trawiadol hynny, “Yr hwn a gysylltir 4’r 
Arglwydd, un ysbryd yw.’’& 

Gwelir tebygrwydd trawiadol ar yr wyneb rhwng 
profiad Paul o undod byw 4 Christ a’r Crefyddau Cyfrin 
oedd yn britho’r byd Groegaidd a Rhufeinig yn y cyfnod 
hwnnw. Yr oedd y crefyddau hynny hefyd yn troi 
Oo gwmpas stori am ryw lachawdwr dwyfol—Adonis, 
Attis, Osiris, etc.—yn marw ac yn dyfod yn fyw drachefn, 
a’r crefyddwr mewn ecstasi yn dyfod i undod cyfriniol 4’r 
lachawdwr-Dduw a thrwy hynny yn dyfod yn gyfrannog 
o fywyd ac anfarwoldeb ei dduw ac yn etifeddu iechydwr- 
jaeth oddi wrth y byd drwg presennol. Ond ni ellir 
casglu oddi wrth hyn, fel y gwna rhai, ddarfod i’r crefyddau 
hyn ddylanwadu, oddieithr yn anuniongyrchol ac yn 
anymwybodol, ar feddwl Paul ac iddo fenthyca ohonynt. 
Y ffaith yw, y mae llawer mwy o annhebygrwydd nag 
o gyffelybrwydd rhwng Cristnogaeth Paul a’r Crefyddau 
Cyfrin. Ni ellir yma ond nodi dau bwynt yn fyr. (1) 


60 Gal. 2%, 6 x Cor. 6%. 

Yr oedd Iesu Grist yn berson hanesyddol, a’r croeshoeliad 
yn ddigwyddiad dilys o fewn cof y genhedlaeth honno, 
tra mai fhgurau dychmygol mewn chwedloniaeth oedd 
Osiris a’r lleill. (2) Y mae Paul yn rhoddi Ile hollol 
eilradd i ecstasi mewn crefydd o'i gymharu 4’r doniau 
“adeiladol’”’ a’r grasusau moesol, yn arbennig cariad 
(1 Cor. 12-14), tra mai ecstasi oedd priffordd iechydwr- 
iaeth yn y Crefyddau Cyfrin. 

Ni allaf gytuno chwaith 4’r rheini a ddeil mai crefydd 
sacramentaidd yn hanfodol oedd Cristnogaeth i Baul, y 
dysgai mai trwy’r sacramentau y cyfleir y gras goruwch- 
naturiol sy’n achub ac yn santeiddio dynion, a’i fod yn 
hyn eto yn dwyn cyffelybrwydd mawr i'r Crefyddau 
Cyfrin. Gesyd Paul le pwysig i’r sacramentau, eithr fel 
ategion i’r bywyd Cristnogol yn hytrach nag fel priffordd 
iechydwriaeth. Iechydwriaeth trwy ffydd yw egwyddor 
fawr Paul, ac nid iechydwriaeth trwy sacramentau. “ Yr 
ydwyf yn diolch i Dduw na fedyddiais i neb ohonoch, 
ond Crispus a Gaius. . . Canys ni anfonodd Crist fi 
i fedyddio, ond 1 bregethu’r efengyl.’’ Pregethu’r gair 
oedd y moddion a fabwysiadodd i gyfleu gras a deffro ffydd, 
ac nid gweinyddu sacramentau. “‘Ffydd sydd trwy 
glywed, a chlywed trwy air Duw.’% Ni ddysgai, fel 
y gwnaeth yr Eglwys Gatholig yn ddiweddarach, fod 
y sacramentau yn effeithiol er iechydwriaeth ynddynt ac 
ohonynt eu hunain (ex opere operato). Buasai hynny’n 
anghyson 4’i argyhoeddiad sylfaenol mai trwy ffydd ac 
nid trwy weithredoedd yr achubir dyn. ‘‘ Niall enwaediad 
ddim, na dienwaediad, ond ffydd yn gweithio trwy 
gariad ”’;6 gellid rhoi’r gair “ sacramentau’”’ yma yn lle 
“enwaediad ”’ yn gwbl gyson 4’i ddysgeidiaeth. Y mae 
hyn oll yn dra phwysig yn wyneb y duedd heddiw mewn 
rhai cylchoedd i wneuthur Paul yn awdur a chychwynnydd 
Cristnogaeth sacramentaidd yn yr ystyr Gatholig. Wrth 
gwrs, cydnabyddwn y cysyllta Paul werth crefyddol uchel 


6 Cor. 14-17, 6 Rhuf. 1017, 
6 Gal. 59. 

a’r Bedydd a Swper yr Arglwydd fel arwyddion gweledig 
o gymundeb 4 Christ.‘s 

Y ffaith yw, yn y Bedwaredd Efengyl yn hytrach nag 
ym Mhaul y ceir gwir ffynhonnell y syniad sacramentaidd 
a Chatholig am natur ac amodau iechydwriaeth. Ond 
mewn gogwydd ac awgrym yn hytrach nag mewn gosod- 
iadau uniongyrchol a phendant y ceir sacramentyddiaeth 
yn y Bedwaredd Efengyl, a hynny ochr yn ochr 4 syniadau 
eraill mwy “‘ ysbrydol”’ (defnyddiwn y gair “ ysbrydol ”’ 
heb ragfarn, gan gyfeirio at y pwyslais ar ysbryd pur ar 
wah4an i fater, o’i gyferbynnu 4’r pwyslais cyfochrog ar 
y materol fel sianel yr ysbrydol). Y mae dylanwad 
meddwl athronyddol a chyfriniol Groeg yn llawer trymach 
ar yr Efengyl hon nag ar Epistolau Paul. Prif sylfaen 
Ysgrythurol sacramentyddiaeth Gatholig yw athrawiaeth 
yr Ymgnawdoliad yn 6] Prolog Efengyl Ioan (“y Gair 
a wnaethpwyd yn gnawd,” 14), fel y dehonglwyd hi gan 
yr Eglwys. “‘ Ysbryd yw Duw’”’ (424); ond yma gwelir 
y Gair Dwyfol, sydd ynddo’i Hun yn ysbryd pur, yn 
cymryd ato gnawd dynol fel sianel Ei hunan-ddatguddiad. 
Deillia o hyn yr egwyddor gyffredinol y gall y Duw 
anweledig a’i ras achubol weithredu trwy gyfrwng y 
materol a’r gweledig. Daeth yr Eglwys Gatholig 1 edrych 
ar Swper yr Arglwydd fel parhad o’r Ymgnawdoliad, 
yn yr ystyr uchod, ac ar y bara a’r gwin yn y cymun fel 
parhad o gorff Crist. Ni chyfeiria’r Efengyl hon o gwbl 
yn uniongyrchol at Swper yr Arglwydd, ac ni cheir ynddi 
gofnodiad o sefydlu’r Swper a’r Bedydd. Ond diamau 
bod y Swper mewn golwg yn yr adran lle y sonia Iesu am 
“ fwyta fy nghnawd i, ac yfed fy ngwaed i,” ac amdano’i 
Hun fel “ bara’r bywyd ” (648-58), Ymddengys fel petai 
dau syniad yn rhedeg i’w gilydd trwy’r adran hon, sef y 
syniad personol-gyfriniol (=cyfranogi o feddwl ac ysbryd 


65 Hoffaswn allu trafod yn llawer helaethach faterion y paragraffau 
uchod, sef perthynas Paul 4’r Crefyddau Cyfrin (gwél yr ysgrif ar y “‘ Cyfrin- 
Grefyddau” yn Y Geiriadur Beiblaidd, Cyf. 1), ai ddysgeidiaeth am y 
Sacramentau, yn wyneb y lle pwysig sydd i’r materion hyn mewn ymchwil 
ddiweddar. Rhaid oedd crynhoi ein sylwadau i le byr oherwydd gofod. 

Crist mewn ystyr “‘ ysbrydol’’), a’r syniad sacramentaidd 
(cyfranogi’n llythrennol o’r “ bara”’ fel parhad o gnawd 
neu berson dwyfol-ddynol Iesu Grist). Ond ar y cyfan 
credaf mai’r blaenaf sydd oruchaf. Y mae bwyta Ei 
gnawd ac yfed Ei waed yn gyfystyr 4 ‘‘ chredu ynof fi” 
(adn. 35+ 47), ac “‘aros ynof fi a minnau ynddo yntau”’ 
(adn. s6). A dyna ffordd iechydwriaeth yn 61 Efengyl 
Ioan, sef credu yng Nghrist ac aros ynddo Ef ac yntau 
ynom ni, mewn ystyr foesol a chyfriniol. Rhaid dehongli’r 
holl baragraff yng ngoleuni’r geiriau, “ Yr ysbryd yw yr 
hyn sydd yn bywhau; y cnawd nid yw yn llesd4u dim: 
y geiriau yr ydwyf fi yn eu llefaru wrthych, ysbryd ydynt, 
a bywyd ydynt”’ (6%). Ei ddysgeidiaeth a’i berson yw’r 
hyn sy’n bywhau ac yn achub. Y mae hyn yn hedfan 
ymhell uwchlaw sacramentyddiaeth, i awyrgylch dylanwad 
uniongyrchol a mewnol person ar berson. Ac eto, yn 
gyfochrog 4 hyn ceir iaith sy’n sawru’n go drwm o 
sacramentyddiaeth. 

Yn Efengyl Ioan y mae iechydwriaeth yn golygu 
dyfod i feddiant o “ fywyd” neu “ fywyd tragwyddol,”’ 
a hynny yn bennaf fel profiad yn y presennol yn hytrach 
nag fel rhywbeth i’w etifeddu yn y dyfodol. Lleinw’r 
syniad o Fywyd Tragwyddol le cyffelyb yn y Bedwaredd 
Efengyl i’r hyn a wna Teyrnas Dduw yn yr Efengylau 
Synoptig. Nid yw’r syniad eschatologaidd wedi Ilwyr 
ddiflannu, ond lle cwbl eilradd sydd iddo bellach. Nid 
rhaid aros am y Parousia er mwyn myned i mewn 1’r bywyd 
tragwyddol. Nid mater o ddyddiad neu leoliad yw 
“tragwyddol,”’ ond mater o ansawdd. ‘‘ Dyfod y mae’r 
awr, ac yn awr y mae hi” (433). “ Yr hwn sydd yn credu 
yn y Mab, y mae ganddo fywyd tragwyddol’’ (33). 
Y mae’r proses o basio trwodd o farwolaeth 1 fywyd eisoes 
wedi digwydd (574). Sonnir am y trawsnewidiad mawr 
yn nhermau “‘ geni o’r newydd ” neu “ eni oddi uchod ”’ 
(33-7), ac yn yr adenedigaeth deuir i feddiant o’r un ansawdd 
neu rywogaeth o fywyd ag eiddo Duw Ei Hun. Os gofynnir, 
ym mha ystyr y gall dyz ddyfod yn gyfrannog o fywyd Duw, 
y mae dau ateb yn bosibl yn 61 y modd y dehonglwn 

genadwri’r Bedwaredd Efengyl. (1) Cyfranogi o’r hanfod 
neu’r sylwedd dwyfol fel rhywbeth sy’n gwbl wahanol 
ir anian ddynol. Yn 61 hyn golygai’r adenedigaeth 
rywbeth tebyg i draws-sylweddiad y natur ddynol, nid 
annhebyg i draws-sylweddiad y bara a’r gwin yn y Cymun 
Santaidd yn 61 syniad Eglwys Rufain. (2) Mwy tebyg 
yw mai cymeriad Duw a olygir ar y cyfan, er na fynnwn 
wadu nad oes yn yr Efengyl ogwydd 1 gyfeiriad y syniad 
o’r bywyd fel sylwedd. Er mor amlwg yw dylanwad 
y meddwl Groegaidd ar awdur yr Efengyl hon, yr oedd 
yn ormod o Iddew i fyned yn gymaint o gaethwas i'r 
syniad haniaethol’7 am y bywyd dwyfol ag y tybir yn y 
dehongliad cyntaf. Meddyliai’r Iddew am Dduw a dyn 
mewn termau moesol a phersonol yn hytrach nag fel 
sylwedd uwchanianol. Ac ni feddyliai am natur Duw 
fel rhywbeth cwbl wahanol i natur dyn. Credai y crewyd 
dyn ar lun a delw Duw, er bod pechod wedi anurddo’r 
ddelw’n fawr. Ac ar waethaf y Dr. Scott credaf fod mwy 
or Hen Destament nag o Blato yn nysgeidiaeth y 
Bedwaredd Efengyl am y bywyd tragwyddol, er bod 
idiom athronyddol Plato a Philo yn Iliwio’r cyfan. Golyga 
bywyd tragwyddol felly yn bennaf fywyd o gymundeb 
personol 4 Duw, cydymffurfio 4’i ewyllys a chyfranogi 
o'1 gymeriad, yn arbennig Ei gariad. Dysgeidiaeth yr 
un awdur yn ei epistol yw mai “‘ Duw, cariad yw”’ (ni 
feddyliai athronwyr Groeg am ddywedyd hyn), a dywed 
ymhellach, ‘‘ Nyni a wyddom fyned ohonom allan o 
farwolaeth 1 fywyd, oblegid ein bod yn caru’r brodyr,’’8 
Cariad brawdol yw maen-praw iechydwriaeth. 

Gair mawr arall a ddefnyddir i ddisgrifio natur y 
bywyd hwn yw Goleuni (neu Wirionedd), ac amod 


66 Felly E. F. Scott yn ei lyfr gwerthfawr, The Fourth Gospel, tt. 251-8. 
Rhy ysgubol yw gosodiad y Dr. Scott, “ The Johannine conception of life 
as the life of God has nothing in common with the old Testament doctrine. 
It rests on the assumption of Greek philosophy ” (tt. 252-3). Gwél fy 
llyfr, Lienyddiaeth a Diwinyddiaeth yr Efengylau (tt. 146-7). Gwnes 
ddefnydd o ambell frawddeg o’r llyfr yn yr adran hon. 


67 Gwél Atoptap II ar ddiwedd y Ilyfr. 68 x Joan 3%. 

meddiannu’r bywyd yw “ dyfod i’r goleuni ” neu ‘‘ wybod 
y gwirionedd ”’ (e.g., 3191, 7:7, 832). Rhoddir pwys mawr 
ar “ adnabod Duw ” (yr un gair Groeg fel rheol a gyfieithir 
yn “ wybod ”’ ac “ adnabod ’’) fel amod bywyd tragwyddol. 
“A hyn yw y bywyd tragwyddol, iddynt dy adnabod di, 
yr unig wir Dduw, a’r hwn a anfonaist ti, Iesu Grist ”’ 
(173). Tesu Grist yw “ y ffordd, a’r gwirionedd, a’r bywyd ” 
(148). Yma’n ddiau gwelir dylanwad y syniad Groegaidd 
mai anwybodaeth yw hanfod pechod ac mai trwy wybod- 
aeth o’r gwirionedd yr achubir dyn, yn arbennig gwybod- 
aeth athronyddol o’r realiti eithaf sydd tu hwnt i 
ymddangosion diflannol y byd gweledig. Ond hawdd 
yw myned i eithafion wrth bwysleisio’r elfen Roegaidd 
yn yr Efengyl hon. Gwybodaeth brofiadol, grefyddol, 
ac nid gwybodaeth ddeallol o wirionedd haniaethol, yw’r 
un a bwysleisir fel amod y gwir fywyd. Golyga “‘ adnabod 
Duw”’ fyned 1 mewn 1’w gymdeithas, dyfod i gytgord 
a’1 ewyllys, ymddiried ynddo a’1 wasanaethu. A phan 
ddywedir bod gwybod y gwirionedd yn rhyddhau dynion, 
dengys y cysylltiadau mai rhyddhau oddi wrth gaethiwed 
pechod a olygir, yn fwy na rhyddhau’r deall o afaelion 
anwybodaeth a chyfeiliornad, er bod y diwethaf hefyd 
yn gynwysedig (gwél 832-36), Nodweddiadol hefyd o’r 
Efengyl hon yw’r pwyslais ar undeb cyfriniol y credadun 
4 Christ neu 4 Duw, trwy’r hwn y preswylia yn Nuw a 
Duw ynddo yntau (cf. dameg y winwydden, 151-%, a’r, 
defnydd mynych o ymadroddion fel “aros ynof fi,” 
“aros yn fy nghariad ’’). 
Gellid casglu ymlaen llaw nad oes le esmwyth a naturiol 
mewn cyfundrefn fel hon i’r syniad o lawn fel trafodaeth 
wrthrychol rhwng Duw a’r credadun. A hynny sy wir. 
Iechydwriaeth trwy ddatguddiad ac ymgnawdoliad o ochr 
Duw, a thrwy undeb cyfriniol a moesol y credadun 4 Duw 
yng Nghrist, yn hytrach na thrwy bridwerth neu gymod, 
yw syniad canol yr Efengyl hon. Y mae’r syniad o Iawn 
fel trafnidiaeth fasnachol a chyfreithiol yn estronol i’r 
meddwl cyfriniol. Wrth gwrs, y mae lle amlwg i’r groes 
yn yr Efengyl hon, ond fel y mynegiant eithaf o’r ysbryd 

hunan-aberthol a nodweddai yrfa Iesu ar ei hyd, yn hytrach 
nag fel cosb ddirprwyol neu dalu ein dyled yn ein Ile neu 
aberth yn yr ystyr offeiriadol. Yr unig eithriad o bosibl 
yw'r geiriau a briodolir i loan Fedyddiwr ynglyn 4’r Oen 
sy’n tynnu ymaith bechod y byd. Teg hefyd yw galw sylw 
at Epistol yr un awdur, lle y cyfeiria’n ddiamwys ddwywaith 
at Grist fel iawn dros bechodau.2 Ond cytunaf 4 
dyfarniad y Dr. E. F. Scott nad oes le rhesymegol i 
farwolaeth Crist fel lawn yn y ddiwinyddiaeth lohannaidd.7 
Yn Efengyl Ioan ni wneir unrhyw wahaniaeth o ran 
egwyddor rhwng yr ysbryd hunan-aberthol yng Nghrist 
a’r un ysbryd yn Ei ganlynwyr. Fel yn yr Efengylau 
Synoptig rhoddir i lawr yr egwyddor fawr mai trwy ei 
golli ei hun y mae dyn yn eiachubeihun. Ar 6] defnyddio 
cyfatebiaeth “‘ y gronyn gwenith ” sydd yn marw er mwyn 
byw’n fwy ffrwythlon, dywed Iesu, “ Yr hwn sydd yn 
caru ei einioes a’1 cyll hi; a’r hwn sydd yn casau ei einioes 
yn y byd hwn a’i ceidw hi i fywyd tragwyddol ” (1224 25), 
Cyfeirio a wna yma yn gyntaf oll at Ei farw Ei Hun 
(=Ei ogoneddiad, adn. 23), ond fe’1 gesyd 1 lawr fel 
egwyddor gyffredinol sydd i’w chymhwyso at fywyd pawb 
oi ganlynwyr. 

A dyna un gwahaniaeth amlwg rhwng Paul a’r Efengyl 
hon. Gesyd Paul y prif bwyslais ar farw ac atgyfodi 
Crist fel moddion i’n cymodi 4 Duw, gan basio bron yn 
ddisylw Ei fywyd a’i ddysgeidiaeth. Ond i loan, nid 
yw'r marw ond megis digwyddiad ar lwybr Ei waith 
gwaredigol oedd yn cynnwys Ei holl fywyd fel ymgnawd- 
oliad o’r Logos tragwyddol. Darostyngiad ac ymwacad 
oedd iddo fyw yn y cnawd yn 61 Paul (Phil. 27. 8), ond 
cyfle i ddangos Ei ogoniant dwyfol ydoedd yn 61 Ioan 


69 1 Joan 22, 419, 


# “ In the true Johannine doctrine there is no logical place for the view 
of the death of Christ as an Atonement. So far as that view seems to be 
accepted, we have to do, not with John’s characteristic teaching, but with 
the orthodox faith of the Church, which he strove to incorporate with his 
own at the cost of an inner contradiction.” E. F. Scott, The Fourth Gospel, 
ne 2S 

(14, 21). Saif y ddau awdur am ddau deip gwahanol 
o ddiwinyddiaeth Gristnogol ar hyd yr oesau. A siarad 
yn fras gellir eu gwahaniaethu fel hyn—y mae’r teip 
Catholig yn gosod y prif bwyslais gyda Ioan ar iechydwr- 
jlaeth trwy’r Ymgnawdoliad, gan ehangu’r egwyddor 
i gynnwys yr eglwys a’r sacramentau fel parhad o’r 
Ymgnawdoliad ac fel cyfryngau anhepgor ac effeithiol 
iechydwriaeth dyn. Ar y llaw arall y mae’r teip “efeng- 
ylaidd ”’ a Phrotestannaidd gyda Phaul yn gosod y Ile 
canolog i lawn y groes fel moddion i sicrhau iechyd- 
wriaeth pechadur. Wrth gwrs, ni olygwn fod y blaenaf 
yn gwadu athrawiaeth yr lawn na’r olaf yn gwadu 
gwirionedd yr Ymgnawdoliad. Sén yn unig yr ydym am 
y lle canola roddant i’r naill neu’r Ilall yn y fath fodd nes 
arwain 1 ddau deip pur wahanol o grefydd a diwinyddiaeth. 
A oes modd ffurfio synthesis o’r ddau? Nid dyma’r 
lle i ateb y cwestiwn. 

Ceir yn y T.N. un teip arall tra gwahanol eto, sef 
eiddo’r Epistol at yr Hebreaid. O ran trefn amser daw 
hwn rhwng Epistolau Paul a’r Bedwaredd Efengy]l. 
Y mae cyfriniaeth Efengyl Ioan bron yn gwbl absennol 
o’r Epistol hwn, er ei fod yn drwm o dan ddylanwad 
delfrydiaeth athroniaeth Groeg. Ni cheir gan yr awdur 
ymdriniaeth agos mor eang o wahanol agweddau pwnc 
iechydwriaeth ag a geir gan Baul. Fe’1 cyfynga’1 hun 
bron yn gwbl i un drychfeddwl mawr, sef offeiriadaeth 
ac aberth dragwyddol Crist, o’u dehongli’n allegol fel 
cyflawniad perffaith o’r system aberthau Lefiticaidd nad 
oeddynt ond “‘cysgod daionus bethau 1 ddyfod”’ (10°). 
Y mae Crist trwy Ei waith offeiriadol ar y groes ac o fewn 
y gwir dabernacl yn y nefoedd wedi “ gwneuthur cymod 
dros bechodau y bobl ” (2'7), ac agor “ ffordd newydd a 
bywiol”” inni fyned i mewn yn rhydd 1’r cysegr, sef i 
bresenoldeb Duw i’w addoli (10% 2°), Dyna _ waith 
gwrthrychol yr Archoffeiriad mawr, sef cyflwyno aberth 
1 Dduw. O’r safbwynt mewnol Ei waith ydyw “ puro 
eich cydwybod chwi oddi wrth weithredoedd meirwon, 1 
wasanaethu y Duw byw” (9'4). Ond rhaid sylwi mai 


90 BANNAU R FFYDD 


ystyr seremoniol neu grefyddol yn fwy nag ystyr foesol 
sydd i’r termau “ puro,” “ glanhau,” “ santeiddio,”’ 
‘“verffeithio”’ a geir mor fynych yn yr Epistol hwn. 
Cyfeirio a wn4nt at y gwaith o gymhwyso dynion a halogwyd 
gan bechod i ddyfod i wyddfod y Duw santaidd a’1 wasan- 
aethu (=Ei addoli) “ gyda gwylder a pharchedig ofn”’ 
(1228), Ysbrydolir y syniad o buredigaeth ddefodol 
oedd 4 lle mor fawr iddo yn y gyfundrefn Lefiticaidd. 
Nid oes yma s6n, yn null Paul, am farwolaeth Crist yn e1 
pherthynas 4 chyfiawnder Duw a gofynion y ddeddf 
foesol. Y ddeddf seremoniol, offeiriadol, yn fwy na’r 
ddeddf foesol, broffwydol, sy gan yr awdur mewn golwg,— 
Crist yn gwneuthur yn wirioneddol yr hyn a wnaed yn 
arwyddluniol neu gysgodol yng nghyfundrefn y tabernacl 
Hebreig, sef addasu’r addolwr i ddyfod i bresenoldeb 
Duw yn Ei gysegr. Ni chais yr awdur ateb y cwestiwn 
paham a pha fodd yr oedd gwaed Crist yn effeithiol i 
wneuthur cymod dros bechod ac i agor ffordd at Dduw, 
mwy nag y ceisiodd crefyddwyr yr Hen Destament ateb 
y cwestiwn cyffelyb ynglyn 4’r aberthau Iddewig. 
Cymerid yn ganiataol fod yr hen aberthau mewn rhyw fodd 
ya effeithiol, a dyna ddigon. Gwna ein hawdur yr un 
modd gydag aberth Crist, gan weled ynddynt y sylwedd 
perffaith nad oedd yr hen aberthau ond cysgodau 
amherffaith ohonynt. 

Diamau nad yw ymresymiadau cywrain yr Epistol 
hwn yn cario fawr o argyhoeddiad i’r rhai hynny (sef y 
mwyafrif ohonom heddiw) nad yw system aberthau’r hen 
grefyddau yn golygu dim iddynt, ac na allant fabwysiadu 
dull allegol’ yr awdur o’u hesbonio a’u hysbrydoli, Er 
hynny erys yr Epistol yn fwynglawdd o awgrymiadau 
cyfoethog. Gwnaed defnydd helaeth gan ddiwinyddion 
Ilawer oes o’r syniad o offeiriadaeth Crist. Ond rhy 
ychydig o ddefnydd a wnaed o’r gwirionedd mawr sy dan 
y fiigur, sef bod Crist mewn gwirionedd yn un ohonom ni, 
“ym mhob peth yn gyffelyb i’w frodyr,” yr hyn a’i 
cymhwysaii fod yn “ drugarog ac Archoffeiriad ffyddlawn” 
(217). Yr oedd yn rhaid i bob archoffeiriad, meddai’r 

awdur, fod wedi ei gymryd o blith dynion, fel y gallai 
dosturio 4 hwynt, am ei fod yntau hefyd wedi ei amgylchu 
a gwendid (5 2). Am hynny gesyd bwyslais mawr ar 
brofiadau dynol yr Arglwydd Iesu fel y pethau a’i 
perffeithiodd a’1 gymhwyso ar gyfer Ei waith fel Iachawdwr 
(2%, 78, 435, 58 9), Yn rhinwedd y ffaith Ei fod yn 
gyfrannog o’n natur ni, iddo fyned trwy’r un profiadau 
a ninnau, iddo ddysgu ufudd-dod trwy’r pethau a 
ddioddefodd, a chael Ei demtio ym mhob peth yr un 
ffunud 4 ninnau eto heb bechod, gall gydymdeimlo 4’n 
gwendidau ni, ein cynorthwyo yn ein temtasiynau, a’n 
harwain yn fuddugoliaethus i gysegr y presenoldeb dwyfol. 
Am hynny fe’i gelwir yn gapten neu arloesydd (Moffatt 
pioneer) ein hiechydwriaeth, ac yn awdur neu achos 
iechydwriaeth dragwyddol i’r rhai oll a ufuddha iddo. 
Ef yw’r blaenaf yn rhengoedd y Ilu mawr o bobl sy’n 
byw trwy ffydd yn Nuw a thrwy hynny yn profi realiti’r 
pethau ni welir; am hynny fe’i gelwir yn “ arloesydd 
a pherffeithydd ffydd” (11-127). Cerddodd yn 
fuddugoliaethus trwy ddioddefaint a gwaradwydd nes 
cyrraedd ohono ddeheulaw gorseddfainc Duw, ac anogir 
ninnau i redeg yr yrfa a redodd yntau o’n blaen, a chadw’n 
llygaid beunydd arno fel ein harweinydd. Nid gwrthrych 
ffydd yw Crist yma, fel yn Epistolau Paul, eithr patrwm 
perffaith o ffydd yn Nuw ac arweinydd teulu’r ffydd. 

Os tuedd Paul oedd colli golwg ar brofiadau dynol 
Iesu fel rhan 0’1 waith fel lachawdwr (oddieithr y profiad 
o farw), gwna’r awdur hwn i fyny’n ogoneddus am y 
diffyg. A dyma’r lle y bydd yn rhaid 1 ninnau ddechrau 
pan ddeuwn at y gwaith o ailfynegi’r athrawiaeth drosom 
ein hunain,—Iesu yn un ohonom ni mewn gwirionedd, a 
thrwy Ei undeb moesol a’i gydymdeimlad byw yn dwyn 
ein beichiau ac yn awdur ein hiechydwriaeth. 


PENNOD IV. 
ATHRAWIAETH IECHYDWRIAETH 
(yn cynnwys yr lawn). 

Ruan II. 


ATHRAWIAETH IECHYDWRIAETH 
(yn cynnwys yr Iawn). 


RHAN II: YR ATHRAWIAETH YN HANES YR EGLWYS. 


AMLINELLIAD O’R BENNOD. 


I. Iscuypwriaztu yn NiwinyppiartTu yr Eciwys Rogcaipp. Dylanwad 


yt amgylchfyd Groegaidd ar ddiwinyddiaeth y canrifoedd bore, yn 
arbennig dylanwad (1) y Crefyddau Cyfrin, (2) Athroniaeth Groeg, 
yn enwedig ysgol Plato. I’r rhain golygai iechydwriaeth ddihangfa o 
gaethiwed byd y synhwyrau. Yn yr Eglwys Roegaidd dysgid: 

(1) Lechydwriaeth trwy Ymgnawdoliad. Rhoi mwy o bwys ar y geni 
gwyrthiol nag ar y marw dirprwyol. Pan gymerth y Logos y natur 
ddynol i undod ag ef Ei Hun, fe’i dwyfolodd, a thrwy hynny ei hachub. 
Mewn egwyddor daeth iechydwriaeth y ddynoliaeth yn ffaith gylawn 
y foment honno. (2) lechydwriaeth trwy Sacramentau. Daethpwyd 
i edrych ar y sacramentau fel cyfryngau anhepgor gras goruwchnaturiol, 
yn trosglwyddo’r sylwedd dwyfol i ddynion. Gwna hyn iechydwr- 
iaeth yn broses is-foesol. (3) Lechydwriaeth trwy Uniongrededd. 
Daethpwyd i edrych ar gredo gywir, yn hytrach na phrofiad ac ym- 
arweddiad Cristnogol, fel amod ace Says (4) Yr Lawn fel 
pridwerth i’r diafol .. . tt. 96-102 


II. Yn Ecuwys y Gorutewin. Etifeddodd yr Eglwys Ladin ysbryd 


III. 


cyfreithiol yr Ymerodraeth Rufeinig. Bywyd tragwyddol yn 
dibynnu ar ufudd-dod i ddeddfau’r Eglwys. Cynyddodd rhif y 
sacramentau 1 saith. Y pwysicaf o’r saith sacrament oedd: (1) Y 
Bedydd; (2) Swper yr Arglwydd neu’r Offeren; (3) Penyd, yn 
cynnwys “ bodlonrwydd” (satisfactio); (4) Ordeiniad offeiriadol. 
Y sacramentau’n effeithiol ex opere operato.  Ceir yma bob darpariaeth 
ar gyfer babanod yng Nghrist. Lle Crist yn y system. Damcaniaeth 
yr ‘“‘ haeddiant dros ben.” Athrawaieth yr IJawn yn 61 Anselm—ac 
Abelard. Cyfrinwyr yr Oesoedd Canol. I’r werin a’r miloedd, ffordd 
y defodau eglwysig oedd ffordd iechydwriaeth . . tt. 102-107 


Y DoiwinyppiartH Brorestannaipp. Y Diwygiad yn ymgais i 
adennill profiad uniongyrchol o Dduw yng Nghrist fel yn yr Eglwys 
gyntefig. Yn 6l at Grist yr Apostol Paul, heibio i ddefodau’r Eglwys. 
Edfryd y pwyslais ar “‘ gyfiawnhad trwy ffydd.” JIawn Crist fel sail 
wrthrychol iechydwriaeth. Cymerwyd trosodd gan y Protestaniaid 
hen syniad yr Oesoedd Canol am “ fodlonrwydd ” ynglyn a’r Iawn. 
Syniad Calfin yn fwy cyfreithiol hyd yn oed nag eiddo Anselm; 
gwnaeth fodlonrwydd yn gyfartal 4 chosb yn yr ystyr fanylaf. Yr 
Tawn fel cosb ddirprwyol. Ysbryd caled llythyren y gyfraith sydd 
yma, ac awyrgylch y llys barn ac nid yr aelwyd. Nid nwydd y gellir 
ei drosglwyddo o’r naill berson i’r Mall yw cosb. Ymgais Grotius 

IV. 

i liniaru’r athrawiaeth Galfinaidd. Ond ei safbwynt yntau yn rhy 
gyfreithiol ‘ ; : . tt. ro8—-112 


Y Cyrnop Mopern. Bae ee ces ar ddiwinyddiaeth 
fodern; y method inductive a hanesyddol. Dylanwad athroniaeth 
feirniadol Kant; “ gwerth” yn cymryd Ile “sylwedd” fel prif 
gategori. Y mudiad Catholig ac Anglo-Catholig. Y tri chyfraniad 
pwysicafi’r athrawiaeth Brotestannaidd ddiweddar: (1) Schleiermacher. 
Teimlad yw craidd crefydd. Iechydwriaeth yw’r ymdeimlad cyf- 
riniol o undod yr enaid 4 Duw trwy Grist. Symud y pwyslais o’r 
wedd gyfreithiol i’r wedd gyfriniol i brynedigaeth. (2) Risschl. 
Y prif bwyslais ar (2) y prynedigaeth, (4) Teyrnas Dduw mewn ystyr 
foesol. Y profiad o iechydwriaeth yn gymdeithasol. Pwyslais 
Ritschl] ar Iesu hanes fel datguddiad eithaf o Dduw. Ffyddlondeb. 
Crist i’w alwedigaeth fel sylfaenydd y Deyrnas. (3) McLeod Campbell. 
Dehongli’r Iawn fel edifeirwch a chyffes ddirprwyol, yn Ile fel cosb. 
ddirprwyol; yr Amen i farn Duw ar bechod. Undod moesol Crist 
a dynion yn rhinwedd Ei gariad a’i gydymdeimlad. (4) Yng 
Nghymru, Lewis Edwards y Bala. Amddiffyn yr athrawiaeth 
draddodiadol a wnaeth ef, ond ceisiodd ymwrthod 4’r syniad o Iawn 
masnachol. Hanfod yr Iawn yw haeddiant. Ond erys syniadau 
artifisial a chyfreithiol am yr Iawn. Mewn tri pheth ceir yma 
welliant ar ddysgeidiaeth Anselm : : upttcat r2-120 


PENNOD IV. 
Athrawiaeth Iechydwriaeth 


(yn cynnwys yr Iawn). 


RHAN II: 
YR ATHRAWIAETH YN HANES YR EGLWYS. 


PertTuyn inni’n awr y dasg o olrhain yn gyflym hanes 
datblygiad a dirywiad athrawiaeth iechydwriaeth ar dl 
cyfnod y Testament Newydd, fel paratoad pellach ar gyfer 
y gwaith o adeiladu’r athrawiaeth drosom ein hunain. 
Ganwyd Cristnogaeth mewn awyrgylch MHebreig, a 
chorfforodd ynddi ei hun y syniad Hebreig am iechyd- 
wriaeth fel profiad moesol a chrefyddol, yn bennaf yn 
nhiriogaeth y “‘ galon”’ a’r ewyllys, neu fel y ffurf uchaf 
o fywyd, y bywyd hwnnw yn feddiant presennol yn y profiad 
ond. yn cyrraedd ei berffeithrwydd yn Nheyrnas Dduw 
yn y dyfodol. Ond yn gynnar yn ei hanes symudodd 
y grefydd ieuanc o’r byd Iddewig 1’r byd mawr cenhedlig, 
ac yn yr ymgais 1’w chyfaddasu ei hun ar gyfer yr awyr- 
gylch newydd newidiodd yn raddol ei syniad am iechyd- 
wriaeth nes dyfod ohono’n beth pur wahanol i’r hyn a 
gawn yn y I.N. 
if 

IECHYDWRIAETH YN NIwINYDDIAETH yR Ectwys RogcalpD. 

Diwylliant y byd Groegaidd yw’r dylanwad cyntaf sy’n 
rhaid inni gymryd sylw ohono. Gwelsom y dylanwad 
hwn yn dechrau gweithio o fewn y T.N. ei hun, ond erys 
hyd yma yn ddarostyngol i’r ysbryd Hebreig. Ond yn 
fuan daeth tro ar bethau, a darostyngwyd yr elfen Hebreig 
vr ysbryd Groegaidd. I’r Groegwr nid adnewyddiad 
y natur foesol a chymundeb personol 4 Duw yn gymaint 
oedd iechydwriaeth, eithr cyfranogiad o hanfod neu sylwedd 
y Duwdod o’i ddiffinio mewn termau uwchanianol a 


* Gwél Aropiap II ar ddiwedd y llyfr. 

negyddol, megis anfarwoldeb, anghyfnewidioldeb, an- 
llygredigaeth. Y ddau ddylanwad grymusaf yn yr 
amgylchfyd Groegaidd yn ystod y canrifoedd bore oedd 
(1) Y Crefyddau Cyfrin, ac (2) Athroniaeth Groeg. (1) 
Gwelsom eisoes fod y Crefyddau Cyfrin yn rhoi lle amlwg 
lawn i iechydwriaeth a Jachawdwr. Ond hanfod yr 
iechydwriaeth oedd dyfod i undod cyfriniol 4’r Duw- 
Iachawdwr trwy ecstasi, ac felly gyfranogi 0’i anfarwoldeb. 
Ni roddid fawr pwys ar y wedd foesol a chymdeithasol 
i grefydd. (2) Athroniaeth ysgol Plato oedd y dylanwad 
athronyddol cryfaf o fewn yr Eglwys am ganrifoedd. Yn 
honno edrychid ar y byd materol a thymhorol fel peth 
hanfodol ddrwg, ac ar y corff fel carchar a bedd yr ysbryd. 
Golygai iechydwriaeth felly ddihangfa ysbryd dyn o 
gaethiwed byd y synhwyrau, nes ymgolli ohono yn 
ffynhonnell eithaf pob gwir fodolaeth, sef yr Absolwt? 
sy'n gwbl uwchlaw byd phenomena, yr Hanfod gwag, 
digynnwys,3 static, digyfnewid, sy’n hollol wahanol 1 
bopeth meidrol a dynol. ‘“‘ Yr unig yn ffoi i’r Unig” 
(the flight of the alone to the Alone), dyna yw iechydwriaeth 
yn 61 Plotinus, y neo-Platonydd a ddylanwadodd yn fawr 
ar ddiwinyddion fel Origen ac Awstin. 

Daeth categoriau Groegaidd i effeithion drwm ar 
ddiwinyddiaeth Gristnogol yr ail a’r drydedd ganrif, fel 
y gwelir yn ysgrifeniadau pwysig dynion fel lestyn Ferthyr, 
Clement o Alecsandria ac Origen. Yr oedd ffurf ei 
syniadaeth yn Roegaidd a’r mater neu’r cynnwys yn 
Gristnogol, ond tueddai’r ffurf fwyfwy i drawsnewid y 
cynnwys. Arweiniodd hyn i syniad uwchanianol a 
chyfriniol yn hytrach na moesol a phersonol am iechyd- 
wriaeth. Gellir symio i fyny athrawiaeth yr Eglwys 
Roegaidd mewn tri ymadrodd fel hyn: (1) lechydwriaeth 
trwy Ymgnawdoliad; (2) lechydwriaeth trwy Sacramentau; 
(3) Iechydwriaeth trwy Uniongrededd. 

2 Gwél Aropiap II ar ddiwedd y llyfr. 
3 Sef “‘ gwag”’ o bob cynnwys neu briodoledd y gall ein profiad dynol 


ni ei roddi iddo. Ond wrth gwrs o0'i safbwynt ei hun y mae’r hanfod 
dwyfol yn “‘ llawn,” a gellir felly ei alw yn p/erdma, “ cyflawnder.” 

(1) Iechydwriaeth trwy Ymgnawdoliad,—a dyna’r teip 
o athrawiaeth a welir yn yr eglwysi Catholig ac Anglo- 
Catholig hyd heddiw. Rhoddir y Ile pennaf i'r 
Ymgnawdoliad yn hytrach nag i’r Jawn, 1’r geni gwyrthiol 
yn hytrach nag i’r marw dirprwyol. Yn y naill a’r llall 
o brif deipiau’r athrawiaeth Gristnogol fel ei gilydd (sef 
y teip ‘“Catholig” a’r teip ‘‘ Protestannaidd’’), ni 
chysylltir pwys hanfodol 4 bywyd a phrofiad dynol lesu 
Grist rhwng y preseb a’r groes. Y geni sy’n bwysig yn 
y naill, y marw yn y Ilall,—yn y naill a’r lall byddai cystal 
iddo fod wedi marw mor fuan ag yi ganed! Yn Al y 
dehongliad Catholig, cymerth y Logos y natur ddynol 
i undod ag Ef Ei Hun yng nghroth y Forwyn—y natur 
ddynol o//, sylwer—ac yn y weithred honno fe’i hachubodd, 
h.y., fe’1 dwyfolodd, trwy ei “‘ lefeinio ”’ (megis) a’r Sylwedd 
dwyfol. Nid personoliaeth ddynol uxigo/ a gymerth y 
Logos ato’i Hun, eithr y natur ddynol fe/ y cyfryw, y natur 
ddynol yn ei chrynswth, sef natur y ddynoliaeth oll fel 
sylwedd cyffredinol sy’n bod ar wah4n i unigolion bawb 
ond yn preswylio hefyd- mewn unigolion a’u gwneuthur 
yr hyn ydynt. Ar sail delfrydiaeth realistig ysgol Plato 
credid bod termau cyffredinol yn cynrychioli sylweddau 
sy’n bod yn real ym myd y meddylddrychau tragwyddol 
cyn ymgnawdoli ohonynt mewn gwrthrychau unigol o 
fewn amser a lle. Er enghraifft, y mae’r fath beth yn bod 
a choeden yn gyffredinol—sef nid y goeden hon neu acw, 
ond hanfod coeden fel y cyfryw, coeden bur, heb yr 
elfennau damweiniol sydd yngl¥n 4 phob coeden neilltuol. 
Y mae’n wir mai ym myd meddylddrychau y mae, ond 
y mae’r byd hwnnw yn bod yn wirioneddol a gwrthrychol,— 
yn wir, y mae’n fwy real na byd y pethau gweledig o’n 
cwmpas. Wrth gyfranogi o hanfod y wir goeden yn 
unig y mae unrhyw goeden neilltuol yn bod o gwbl. 
Felly gyda’r term “‘ dyn” neu “ ddynoliaeth.” Y mae’r 
fath beth yn bod 4 dyn yn gyffredinol, ar wahan i unrhyw 
a phob person dynol arbennig, a’r hanfod cyffredinol 
hwnnw oedd yr hyn a gymerwyd ato gan y Logos yn yr 
Ymgnawdoliad, a thrwy ei gymryd ato’i Hun ei ddwyfoli. 

Nid un dyn neilltuol oedd y dyn Iesu Grist, fel Pedr new 
Iago, ond dyn fel y cyfryw, y natur ddynol gyffredinol 
a chynhwysol. Felly yn y geni gwyrthiol fe gymerth y 
Logos y ddynoliaeth gyfan i mewn i undod Ei hanfod 
dwyfol, ac felly ei hachub trwy ddwyfoli ei sylwedd. 
Diffyg y ddamcaniaeth hon yw ei bod yn gwneuthur 
yn afreidiol holl brofiadau dynol yr Arglwydd Jesu yn 
y cnawd, Ei fyw a’i farw. Mewn egwyddor daeth iechyd- 
wriaeth y ddynoliaeth gyfan—pob dyn—yn ffaith orffen- 
edig yn y foment yr ymgnawdolodd y Logos, ac nid oedd 
neb mwy heb ei achub. Nid ag ymwybyddiaeth foesol 
neu gydwybod neu ewyllys dyn y mae a fynno’r iechydwr- 
iaeth hon, ond a sylwedd amhersonol neu is-bersonol y 
natur ddynol. Yn bennaf oll golyga gyfranogi o anfar- 
woldeb Duw. Oblegid yn 6] y syniad Groegaidd y 
gwahaniaeth hanfodol rhwng natur dyn a natur Duw 
oedd bod dyn yn greadur marwol, cyfnewidiol, llygradwy, 
fel popeth a berthyn i’r byd darfodedig hwn, tra mai 
hanfod digyfnewid, anfarwol, uwchlaw’r byd yw Duw. 
Nid oedd Athanasius mor drwyadl Roegaidd 4 rhai o’r 
Tadau; rhoddai fwy o le i’r lawn 01 wahaniaethu oddi 
wrth yr Ymgnawdoliad na’r mwyafrif ohonynt. Ond 
hyd yn oed iddo ef, gwir waith y prynedigaeth oedd 
edfryd dyn, trwy gyfranogiad o sylwedd y Logos, i’r 
anllygredigaeth neu’r anfarwoldeb a _ gollodd trwy’r 
cwymp, ai ddwyfoli. “‘Trwy farwolaeth Crist,”’ meddai, 
“* cyrhaeddodd anfarwoldeb bawb . . . canys fe’1 gwnaeth- 
pwyd Ef yn ddyn fel y’n gwnelid ni yn dduwiau.’’s 
I Athanasius, fel i Irenaeus a Chlement o Alecsandria 
oi flaen, amcan yr Ymgnawdoliad oedd duweiddio dyn; 
ac yr oedd cyfranogi o’r anian ddwyfol yn golygu, nid yn 
gymaint gyfranogi o ansawdd cymeriad Duw, Ei ddaioni, 
Ei gariad, Ei gyfiawnder, ond cyfranogi oi hanfod 
pur fel Bod anfarwol goruwch amser. Gellir galw hyn 


4 Athanasius, De Incarnatione, LIV, 3. Cf. Irenaeus, “ factus est 
quod sumus nos, uti nos perficeret esse quod et ipse.”—Contra Haereses, 


V praef. 

yn iechydwriaeth uwchanianol 0’1 gwahaniaethu oddi wrth 
iechydwriaeth foesol.: 

(2) Iechydwriaeth trwy Sacramentau. Yn 6l y syniad 
uchod, mewn egwyddor yr oedd yr hil ddynol wedi ei 
hachub yn y weithred 0’1 chymryd 1 mewn i undod person 
y Gwaredwr yn yr enedigaeth wyrthiol. Ond mewn 
egwyddor yn unig. Y casgliad rhesymegol a fyddai 
fod pawb wedi eu hachub ac nad oes mwyach neb colledig. 
Ond na. Er mwyn gwneuthur yr iechydwriaeth yn ffaith 
yr oedd yn ofynnol bod oddi mewn i’r Eglwys Gatholig— 
nid oes iechydwriaeth y tu allan iddi hi—ac yn arbennig 
gyfranogi o’r sacramentau. Daethpwyd yn raddol 1 


s'Tybiaf y ceir enghraifft o’r teip hwn o feddwl yn emyn adnabyddus 
J. H. Newman, sy’n dechrau, “ Praise to the Holiest in the height,” mor 
belled ag y gellir ei gyfleu mewn emyn syml. Darllener yr holl emyn yng 
ngoleuni’r paragraff uchod, yn arbennig y penillion 4 a 6: 


(4) And that a higher gift than grace 
Should flesh and blood refine, 
God’s presence and His very Self, 


And essence all divine. 


Dyna bresenoldeb y Sylwedd dwyfol yng Nghrist yn coethi (“ refize”) y 
natur ddynol (trwy’r ymgnawdoliad), a thrwy hynny yn ei hachub. Ond 
am y Groes dyma a ddywedir: 


(6) And in the garden secretly, 
And on the cross on high, 
Should teach His brethren and inspire 
To suffer and to die. 


Ni cheir yma ar y groes ond “ dysgu’” ac “ ysbrydoli” dynion, 
nac un awgrym o aberth dirprwyol. Cir y teip arall o athrawiaeth mewn 
llawer emyn, megis eiddo Mrs. Mary Owen: 


Daeth i ni iachawdwriaeth 

Drwy haeddiant gwaed y Groes; 
Caed i ni bob cyflawnder 

Drwy rin Ei farwol loes: 
Y gyfraith lan droseddwyd, 

A gadd foddlonrwydd lawn; 
Cyfiawnder a heddychwyd 

Yn yr anfeidrol Iawn. 


Techydwriaeth trwy Ymgnawdoliad sydd yn yr emyn cyntaf, iechydwriaeth 
trwy Iawn yn yr ail. 

edrych ar y sacramentau fel parhad o’r Ymgnawdoliad, fel 
cyfryngau yn trosglwyddo gras goruwchnaturiol na ellid 
ei gyfrannu mewn un ffordd arall. Trwyddynt hwy 
trosglwyddid y Sylwedd dwyfol i ddynion, a’u gwneuthur 
yn etifeddion anfarwoldeb neu fywyd tragwyddol.6 A hyd 
heddiw y mae’r sacramentau yn anhepgorol i drefn 
iechydwriaeth mewn diwinyddiaeth Gatholig ac uchel- 
eglwysig. Y perygl o hyn yw myned dan sail yr elfennau 
moesol a phersonol mewn iechydwriaeth, a’i gwneuthur 
yn broses is-foesol ac is-resymol sy’n digwydd o dan 
drothwy’r ymwybyddiaeth, ac yn cyfnewid sylwedd 
yr enaid trwy foddion mwy neu lai swyngyfareddol. 
Groegaidd ac nid efengylaidd yw syniad o’r fath. Credwn 
ni mai cyfnewidiad moesol yn nhiriogaeth y gydwybod 
a’r ewyllys yn hytrach na chyfnewidiad dirgelaidd yn yr 
is-ymwybyddiaeth yw’r iechydwriaeth efengylaidd. 

(3) JLechydwriaeth drwy Uniongrededd. Gosodai’r 
meddwl Groegaidd bwys mawr ar wybodaeth fel ffordd 
iechydwriaeth, oblegid mai anwybodaeth yw _ pechod. 
Yn unol 4 hyn daeth yr eglwys 1 osod pwys mawr ar gredo 
gywir fel amod bywyd tragwyddol. Dyma frawddeg 
gyntaf ‘‘ Credo Athanasius” (credo orllewinol yw hon, 
eithr yn hyn o beth fe gorffora ysbryd Eglwys y Dwyrain): 
““Pwy bynnag a fynno fod yn gadwedig, y mae’n rhaid 
iddo uwchlaw popeth ddal y ffydd Gatholig,” sef derbyn 
y gredo uniongred sy’n diffinio athrawiaeth y Drindod a’r 
Ymgnawdoliad mewn termau uwchanianol a fenthyciwyd 
o athroniaeth Groeg! ‘‘ Yr Eglwys Uniongred”’ y geilw 
Eglwys y Dwyrain ei hun hyd y dydd hwn. Ond credwn 
mai darostwng ac nid dyrchafu’r safon a wneir wrth osod 
uniongrededd yn hytrach na phrofiad ac ymarweddiad 
Cristnogol yn amod iechydwriaeth, ac felly wneuthur 
ffydd yn fater y deall yn hytrach nag yn beth sydd a wnelo 
4 holl bersonoliaeth dyn. A hyd yn oed o safbwynt y 


6 Gwelir tuedd i gyfeiriad y syniad hwn mor gynnar 4 dechrau’r ail 
ganrif. “‘ Pharmacon athanasias”—moddion neu fhisig anfarwoldeb— 
y geilw Ignatius y bara yn y Cymun. 

deall nid yw hyn yn foddhaol, oblegid yn 61 y syniad hwn 
unig swydd y deall yw derbyn yn oddefol a gwasaidd 

gredo a gyhoeddwyd unwaith am byth gan yr 
‘“‘awdurdodau ’”’; gwrthodir i’r deall yr hawl 1 chwilio am 
wirionedd, a gwedir posibilrwydd cynnydd mewn gwybod- 
aeth grefyddol a gweithrediad byw Ysbryd y Gwirionedd 
yn y byd o oes 1 oes. 

Beth am Athrawiaeth yr Iawn yn Eglwys Roegaidd 
y canrifoedd bore? Fel y gellid casglu, lle cymharol 
ddibwys sydd iddi. Heblaw hynny, fe’i dehonglir hi 
mewn modd a ymddengys i ni heddiw yn amrwd a 
phlentynnaidd odiaeth. redid yn bur gyffredinol mai 
talu pridwerth i’r diafol a wnaeth Crist wrth farw drosom, 
sef talu i Satan y pris oedd yn ddyledus iddo fel iawn am 
ryddhau’r pechadur o’i afaelion. Deuoliaeth Blatonaidd 
yw cefndir y syniad hwn. Dyna’r athrawiaeth a ddysgid 
am agos i fil o flynyddoedd (e.g., gan Irenaeus ac Origen), 
hyd nes i Anselm roddi dyrnod farwol iddi. Ni pherthyn 
ir ddamcaniaeth hon un gwerth 1 ni bellach, nac un 


diddordeb ond hanesyddol yn unig. 
Lig be 


IECHYDWRIAETH YN EcGLtwys y GORLLEWIN. 


Wrth Eglwys y Gorllewin y golygwn Eglwys Ladin 
y Canrifoedd Bore a’r Oesoedd Canol. Benthyciodd yr 
Eglwys Ladin hithau, fel yr Eglwys Roegaidd, rai o 
syniadau a thermau uwchanianol athroniaeth Groeg, a 
hynny heb eu beirniadu gyda meddwl annibynnol. Ejithr 
perthyn iddi hefyd ei nodwedd ei hun, sef yr ysbryd 
cyfreithiol a etifeddodd o’r Ymerodraeth Rufeinig. Daeth 
Eglwys y Gorllewin i lanw’r lle a’r swyddi a lenwid gynt 
gan Ymerodraeth Rufain. Edrychid ar Dduw fel 
Ymherodr a Deddf-roddwr, a’r Eglwys fel Ei ymerodraeth. 
O fewn terfynau’r wir Eglwys yn unig a thrwy ei 
hofferynoliaeth y gall dyn gael iechydwriaeth. Cawn 
eglwyswyr mawr fel Cyprian ac eraill yn cymharu’r Eglwys 
i Arch Noa, Ile’n unig y gellid cael dihangfa rhag y dilyw. 

Extra ecclesiam, nulla salus—y tu allan i’r eglwys nid oes 
iechydwriaeth. Yr oedd bywyd tragwyddol yn dibynnu 
ar ufudd-dod l\lwyr i ddeddfau Duw fel y’u gweinyddid 
gan yr esgobion; ac yn raddol deuthpwyd i ganoli awdurdod 
yr esgobion yn y Pab, Esgob Rhufain, a dirprwy Crist 
ar y ddaear. Yma eto rhoddwyd y lle canol yn nhrefn 
y cadw i’r Sacramentau, o’u dehongli yn y dull Groegaidd 
fel sianeli anhepgor gras goruwchnaturiol a moddion 
effeithiol 1 drosglwyddo’r sylwedd dwyfol i’r natur ddynol 
a1 hail-eni. Yr oedd rhinwedd y sacramentau yn gorwedd 
ynddynt eu hunain yn annibynnol ar amodau ysbrydol 
yn y derbynnydd. Yn unig yr oedd yn rhaid eu 
derbyn yn unol 4 ffurfiau a rheolau apwyntiedig yr 
Eglwys. Dyna’r ystyr pan ddywedid eu bod yn 
gweithredu ex opere operato. Cynyddodd nifer y 
sacramentau o ddwy i saith. 

Y pwysicaf o’r saith sacrament oedd: (1) Y Bedydd, 
sy’n trosglwyddo i’r derbynnydd ras yr adeni, ac yn 
gwrthweithio effeithiau’r pechod gwreiddiol. (2) Swper 
yr Arglwydd, sef yr Eucharist neu’r Offeren. Yn y 
sacrament hon yr ydys yn ymborthi ar wir waed a chnawd 
Crist ac felly’n cyfranogi o’r sylwedd dwyfol ei hun. 
Seiliwyd hyn ar athrawiaeth y Traws-sylweddiad, a seiliwyd 
honno drachefn ar uwchanianeg Aristotl. (3) Penyd. 
Daeth y sacrament hon 1 lanw Ile hollbwysig ym mheirian- 
waith iechydwriaeth. Os syrthiai dyn 1 bechod marwol, 
ac felly golli’r gras a dderbyniasai yn y bedydd a’r 
eucharist, pa fodd yr oedd ei edfryd drachefn ? Darpar- 
iaeth ar gyfer hyn oedd sacrament penyd, ac yr oedd iddi 
dair rhan, a elwid yn Lladin (a) contritio, sef gofid calon 
am y pechod (neu, i’r rhai na allent godi 1’r tir hwnnw, 
gwnelai aitritio y tro “ar bins,” sef ofn uffern dan); (4) 
confessio, sef cyffesu’r pechod 1’r offeiriad,—dyma le’r 
“ oyffesgell’’ yn nhrefn iechydwriaeth, ac (¢) satisfactio, 
sef rhyw iawndal a apwyntiesid gan yr offeiriad 1 fodloni 
cyfiawnder Duw,—nid cosb cyfwerth am y pechod ond 
rhywbeth yn lle cosb fel cydnabyddiaeth bod y gosb wedi 
ei haeddu. (4) Sacrament ordeinio neu urddo offeiriaid. 

Trwy hwn trosglwyddir gras y weinidogaeth i’r offeiriad, 
a’i ddwyn i mewn i olyniaeth yr apostolion, ac felly sicrhau 
iddo’r hawl a’r gallu i weinyddu’r sacramentau yn effeithiol 
yn enw’r Eglwys. Dibynna effeithiolrwydd y sacramentau 
nid ar gymwysterau personol yr offeiriad, ond ar ei safle 
swyddogol fel un wedi ei ordeinio’n rheolaidd gan yr 
Eglwys. O’r holl sacramentau efallai mai penyd—yn 
cynnwys ‘‘ bodlonrwydd ”’ (satisfactio)—a osododd fwyaf 
o farc ar Eglwys yr Oesoedd Canol. Term a fenthyciwyd 
allan o gyfraith Rufain gan y diwinydd Tertwlian oedd 
“bodlonrwydd.” Yn 6] Tertwlian, y pechadur ei hun 
oedd i roi “ bodlonrwydd ” i’r Eglwys fel amod ei adferiad. 
Ond yn ddiweddarach daeth y gair yn derm technegol 
pwysig yn athrawiaeth yr lawn, a deuthpwyd 1 s6én am Grist 
yn marw i “ fodloni” cyfiawnder Duw dros bechadur. 

Yn awr, beth bynnag a all fod diffygion y gyfundrefn 
beiriannol uchod o safbwynt crefydd ysbrydol a moesol, 
rhaid cydnabod bod Eglwys Rufain yn deall meddyleg 
y natur ddynol yn dda ryfeddol, yn arbennig yn deall 
y doreth fawr o bobl gyffredin, pobl anwybodus a chymharol 
fydol na allant godi i dir uchel mewn amgyffrediad a 
phrofiad crefyddol. Dirgelwch ei chryfder 1 raddau 
mawr yw ei medr i gyfarfod 4’r dyn cyffredin ar ei lefel ei 
hun, a darparu trefn 1 sicrhau iechydwriaeth iddo heb ofyn 
gormod ganddo. Y mae ynddi bob darpariaeth ar gyfer 
y babanod yng Nghrist. Ond ei pherygl yw eu cadw 
byth ar lefel babandod trwy wneuthur popeth yn eu lle 
a pheidio 4 gofyn oddi arnynt ond cydymffurfio’n oddefol 
a’1 defodau hi. 

Ond, atolwg, beth yw’r Ile sydd i Grist yn y gyfundrefn 
hon? Ymddengys fel petai’r Eglwys, sef yr offeiriadaeth, 
bellach wedi cymryd lle Crist a’i ddisodli. O leiaf ni 
ofynnir i’r credadun unigol ddyfod i gymundeb personol 
a Christ drosto’i hun. Er hynny rhaid cofio bod Crist 
yn y cefndir o hyd, yn gwneuthur yr holl gyfundrefn yn 
bosibl ac yn ffaith. Rhagdybir trwy’r cyfan yr Ymgnawd- 
oliad a’r Iawn. Er enghraifft gall yr offeiriad faddau 
pechod y cyffeswr am y gall dynnu o gronfa ddihysbydd 

yr haeddiant a drysorwyd i fyny yn y nefoedd, sef haeddiant 
Crist, wedi ei adgyflenwi ac ychwanegu ato gan haeddiant y 
saint. Wrth “ haeddiant” y golygir yma yr haeddiant 
sydd dros ben yr hyn sy’n angenrheidiol er mwyn galluogi 
Crist a’r saint i fodloni Duw ar eu rhan eu hunain 
(supererogatory merit). Yr offeiriad sy’n gweinyddu’r 
gronfa hon ar y ddaear, ond y mae’n bod yn y nefoedd yn 
annibynnol ar yr offeiriad ei hun. 

Anselm oedd y cyntaf i adeiladu athrawiaeth fanwl am 
yr lawn ar sail y syniad hwn o “ haeddiant dros ben.” 
Gwnaeth hyn mewn dull rhesymegol cywrain a Ilafurfawr 
yn ei lyfr enwog Cur Deus Homo (1098 o.c.), y llyfr cyntaf 
o bwys ar Athrawiaeth yr lawn. Yn lle’r syniad amrwd 
mai talu iawn i’r diafol a wnaeth Crist, dysgodd Anselm 
mai i Dduw Dad y talodd Crist y pris oedd yn angen- 
rheidiol 1 sicrhau ein hiechydwriaeth. Syniai am Dduw 
fel Brenin fhwdal sy’n hawlio teyrnged llawn oddi ar Ei 
ddeiliaid. Trwy bechod methodd dyn 4 chyfarfod 4’r 
gofynion, a dianrhydeddodd Dduw. Fel amod ei edfryd 
1 ffafr Duw yr oedd yn rhaid i ddyn dalu’n 61 y cyfanswm 
o anrhydedd ac urddas yr amddifadwyd Duw ohono trwy 
ei bechod. Ond ni allai dyn dalu ei 6l-ddyledion, am 
nad oedd ganddo ddim i dalu. Gwnaed hynny yn ei le 
gan y Duw-ddyn, trwy Ei farwolaeth ar y groes. Nid 
oedd 4ywyd Crist yn rhan o’r lawn; yr oedd bywyd o 
ufudd-dod Ilawn 1 Dduw yn ddyledus oddi wrtho Yntau 
fel yr oedd yn ddyn, ac felly nid oedd yn Ei fywyd ddim 
dros ben i dalu dyled pechaduriaid yn eu Ile. Ond yr 
oedd Ei farwolaeth ar dir gwahanol. Cyflog pechod 
yw marwolaeth, a chan na phechodd nid oedd dan ddyled 
1 farw ar ei ran Ei Hun. Felly yr oedd Ei farwolaeth 
yn ‘“‘weithred dros ben y gofyn” (act of supererogation, yn 
iaith diwinyddiaeth Eglwys Rufain), ac felly ffurfiai 
drysorfa o haeddiant y gellid tynnu allan ohoni 1 dalu’r 
ddyled i anrhydedd Duw yn herwydd pechod y _ byd. 
Gwelir bod Anselm yn dehongli’r Iawn yn nhermau 
haeddiant dirprwyol, ac nid (fel y gwnaed gan Brotestan- 
jaeth) yn nhermau cosbedigaeth ddirprwyol. Ac y mae 

gwahaniaeth pwysig rhyngddynt. Lle bo haeddiant nid 
oes gosb yn ystyr fanwl y gair. Anselm oedd y cyntaf, 
hefyd, i sén am yr Iawn fel “ bodlonrwydd” i Dduw. 

Cyfraniad pwysig oedd eiddo Anselm. Ond y mae 
iddo fwy o ddiffygion nag y gallwn oedi yma i’w dangos. 
Edrychir yn ormod ar Dduw fel Brenin sy’n dra ystyriol 
o’i ‘‘anrhydedd ” a’i ‘‘ urddas ” personol Ei Hun, ac ni 
roddir lle i’r syniad efengylaidd am gariad tadol Duw fel 
y cymhellydd mawr oedd y tu 61 i waith aberthol ac achubol 
Crist. Balchder neu hunan-barch Brenin ac nid cariad 
Tad yw’r symbylydd yma. Heblaw hynny, gwahenir 
yn ormodol rhwng egwyddor dywyd Crist ac egwyddor 
Ei farw. Talu Ei ddyled Ei Hun yn unig a wnaeth 
Crist wrth fyw, a thalu dyled dynion eraill yn unig wrth 
farw. I’r gwrthwyneb credwn ni mai’r egwyddor o gariad 
hunan-aberthol a lywodraethai Grist yn ystod Ei holl 
fywyd sy’n cyrraedd ei hanterth eithaf ar y groes. Ni ellir 
mewn egwyddor ysgaru Ei angau oddi wrth Ei 
fywyd. 

Y mae dysgeidiaeth Abelard yn fwy cydnaws 4 meddwl 
ein hoes ni. GwWr hynod oedd Abelard, yn cydoesi’n 
rhannol ag Anselm ond a fu farw ddeugain mlynedd ar e1 
él. Ef yw tad y ‘“‘ddamcaniaeth dylanwad moesol,” 
sef mai yn ei ddylanwad moesol ar ddyn y gorwedd 
rhinwedd yr lawn. ‘Taflodd Abelard dros y bwrdd 
ddamcaniaeth ei ragflaenydd mai talu ein dyled i Dduw 
a wnaeth Crist, a dehonglodd Ei farw fel yr amlygiad 
llawn o’r cariad dwyfol tuag at ddynion, a wnaed er mwyn 
ennyn yng nghalonnau dynion gariad cyffelyb yn 61 tuag 
at Dduw, ac felly eu gwaredu o’u pechodau. Yn y groes 
y gwelwn yn eglur yr hyn a gostiodd iechydwriaeth dyn 
1 Dduw a Christ mewn aberth a dioddefaint. Diamau 
na wnaeth Abelard gyfiawnder 4 holl agweddau’r pwnc. 
Ond pwysleisiodd elfen dra phwysig a gymylwyd yn 
fawr gan Anselm a’i ganlynwyr. Agorodd ffordd ragorach 
o esbonio Jawn Crist na Ilu o’r damcaniaethau traddodiadol 
sy’n sawru mor drwm o’r ysbryd bargeiniol, masnachol a 


chyfreithiol. 

Ni allwn o fewn terfynau cynllun y Ilyfr hwn fanylu 
ar systemau mawr yr Oesoedd Canol—Thomas o Acwino, 
Duns Scotus, etc.—oddieithr mor bell ag y corfforir eu 
hysbryd a’u gogwydd yn y disgrifiadau uchod o drefn 
iechydwriaeth yn yr Eglwys Ladin. Wrth basio heibio 
iddynt ni fwriadwn ddibrisio gwaith mawr y meddylwyr 
cawraidd hyn, sy’n teilyngu mwy o sylw nag a gawsant 
eto yng Nghymru. Ond ar y cyfan rhaid inni wrthod eu 
dysgeidiaeth, am na allwn gredu bod iechydwriaeth yn 
dibynnu ar ufudd-dod i ddeddfau’r Eglwys fel sefydliad 
gweledig. Yn arbennig daliwn nad trwy’r offeiriadaeth 
yn unig nac yn bennaf y daw bywyd tragwyddol i feibion 
dynion, eithr trwy gymundeb personol 4 Duw yng Nghrist. 
Teg er hynny yw cyfeirio mewn brawddeg neu ddwy at 
gyfrinwyr yr Oe0csoedd Canol. Llwyddodd y rhain i 
oresgyn ysbryd cyfreithiol yr Eglwys a gormes ei pheirian- 
waith defodol. Y mae Eglwys Rufain yn nodedig am ei 
chyfrinwyr a’i seintiau, dynion duwiolfrydig a’u cyflwynodd 
eu hunain i’r ymchwil am realiti ysbrydol ar hyd ffordd 
myfyrdod a gweddi yn hytrach nag ar lwybr seremoniaeth 
allanol. Ni allwn lai nag edmygu’r Eglwys am roi 
nodded i’r dynion hyn. Er hynny ffordd Neo-Platoniaeth 
yn fwy na ffordd Cristnogaeth yw cyfriniaeth yn ei 
ffurfiau “‘clasurol.”” Tueddai’r cyfrinwyr 1 anwybyddu’r 
datguddiad hanesyddol 0 Dduw ac i geisio neidio dros 
ffniau’r byd meidrol i anoddyfn diwaelod yr Absolwt 
dibriodoledd. Heblaw hynny, Ilwybr i’r_ Ileiafrif—i’r 
aristocratiaid crefyddol—oedd cyfriniaeth o fewn Eglwys 
yr Oesoedd Canol. I’r doreth fawr o bobl—y werin a’r 
miloedd—ffordd iechydwriaeth yn yr Eglwys honno oedd 
ffordd y defodau a’r penydiau, y bedydd, yr offeren, y 
gyffesgell, a holl gyfarpar manwl y peirianwaith offeiriadol. 
Trwy ‘‘ weithredoedd da” yn yr ystyr eglwysig hon y 
ceisiai dynion roddi “ bodlonrwydd ”’ (satisfactio) 1 Dduw, 
ennill ‘‘ haeddiant’”’ (meritum) yn Ei olwg, ac felly gael 
dihangfa rhag cosbedigaeth dragwyddol. 

Ymgais oedd y Diwygiad Protestannaidd i fyned 
heibio i allanolion crefydd ac i adennill profiad union- 
gyrchol a phersonol o Dduw yng Nghrist fel y ceid ef yn 
yt Eglwys gyntefig, yn arbennig y teip o brofiad Cristnogol 
a gynrychiolid yn yr apostol Paul. Fel y dywed Denney, 
‘“‘ What it [the Reformation] did in principle was to expel 
things from religion, and exhibit all its realities as persons 
and the relations of persons.” Gras Duw, er enghraifft, 
nid peth mohono, y gellir ei “ dywallt i mewn” (infuse) 
i ddyn trwy gyfrwng y sacramentau (gratia infusa, dyna 
derm technegol diwinyddiaeth Eglwys Rufain); yn hytrach 
dylanwad persono/ Duw yn arddangos Ei gariad at bechadur 
trwy Grist ydyw gras, a hwnnw’n deffro ffydd bersonol yn 
ymwybyddiaeth y credadun.7 Mewn ffydd y mae’r credadun 
yn mentro ar y trugaredd anfeidrol a drosglwyddir iddo ym 
mherson a gwaith Crist. Yn y Diwygiad Protestannaidd 
ceisiwyd myned yn 6] at Grist Ei Hun fel at lygad y 
ffynnon, yn Ile derbyn gras yn ail-law trwy bibelli’r 
peiriant eglwysig. Jechydwriaeth yn syth oddi wrth Grist 
ac nid oddi wrth yr Eglwys! Yn Eglwys yr Oesoedd 
Canol yr oedd yr Eglwys wedi trawsfeddiannu Ile Crist, 
peiriant wedi cymryd Ile Person. Yr Eglwys oedd 
gwrthrych uniongyrchol ffydd y credadun; nid oedd a 
wnelai a4 Christ oddieithr yn anuniongyrchol iawn. 
Yn awr yn 6l at Grist oedd y delfryd,—nid at “ Iesu 
hanes” yn yr ystyr fodern yn gymaint, ond at Grist yr 
Apostol Paul. Perthynas bersonol 4 Christ oedd hanfod 
iechydwriaeth. Pwysleisiodd y Diwygwyr holl-ddigonol- 
rwydd Crist yn Ei berson a’i waith. Taflwyd ymaith yr 
athrawiaeth bod y sacramentau’n effeithiol ynddynt ac 
ohonynt eu hunain (ex opere operato). Dibynnai eu 
heffeithiolrwydd ar egwyddor fewnol, sef ffydd y der- 
bynnydd, yn llawn cymaint ag ar natur wrthrychol y 


7 James Denney, The Christian Doctrine of Reconciliation (1917), t. 91. 

sacramentau eu hunain, os nid yn fwy felly. Rhoddodd 
Luther a’i ganlynwyr bwyslais enfawr ar “‘ gyfiawnhad 
trwy ffydd” yn 61 dysgeidiaeth Paul, 0’'i gyferbynnu ag 
athrawiaeth Eglwys Rufain am yr “ haeddiant”’ a enillir 
trwy “ weithredoedd,” yn arbennig gweithredoedd penyd 
yn unol 4’r gofynion eglwysig. 

Er hynny nid ffydd ynddi ac ohoni ei hun sy’n 
cyfiawnhau,—ni byddai hynny ond ffurf arall ar iechyd- 
wriaeth trwy haeddiant dyn. Yr hyn sy’n cyfiawnhau 
yw gwrthrych y ffydd, sef Crist yn ei waith gorffenedig dros 
ddynion. Dyna sail wrthrychol iechydwriaeth. Gorwedd 
posibilrwydd cyfiawnhad yn Iawn Crist, yr aberth a 
offrymwyd unwaith am byth gan Grist i Dduw, sy’n 
gwbl effeithiol 1 droi ymaith ddigofaint Duw a’i gwneuthur 
yn bosibl 1 Dduw faddau pechod. 

Ond pa fodd yr oedd esbonio effeithiolrwydd Iawn 
Crist fel sylfaen ein hiechydwriaeth? Yn anffodus fe 
gymerwyd trosodd gan y Protestaniaid cynnar lawer o 
dermau a chategoriau’r hen ddiwinyddiaeth Ladin, heb 
eu beirniadu’n drylwyr yng ngoleuni eu hegwyddorion 
a’u profiad eu hunain. Rhoddasant y gwin newydd 
mewn hen gostrelau. Un o’r syniadau a gymerwyd 
trosodd heb unrhyw ymdeimlad oi annigonolrwydd 1 
wneuthur cyfiawnder 4 meddwl Crist oedd yr hen syniad 
cyfreithiol 0 fodlonrwydd (satisfactio), un o brif dermau 
diwinyddiaeth yr Oesoedd Canol. Yn y defnydd a wnaeth 
o’r syniad hwn yr oedd Calfin yn fwy cyfreithiol na’r hen 
ddiwinyddion Lladin eu hunain. Hynny yw, yr oedd yn 
fwy caeth na hwy i lythyren hen gyfreithiau’r Ymerodraeth 
Rufeinig. Yn 6l y rheini yr unig ffordd i roddi bodlon- 
rwydd i ofynion y ddeddf oedd trwy gosh a fyddai’n 
gymesur 4 maint y trosedd. Ond yn 6] Anselm bodlonir 
urddas ac anrhydedd Duw trwy fethod arall yn lle cosb, 
sef trwy’r swm o “ haeddiant dros ben”’ a enillodd Crist 
wrth farw ac a dalwyd ganddo i Dduw yn iawn dros 
bechodau dynion. Y mae’n amlwg nad oes gosb lle bo 
haeddiant, ac felly nid cosb am bechod y byd ond rhywbeth 
arall yn Ile cosb oedd marw dirprwyol Crist yn 61 Anselm. 


I1O BANNAU R FFYDD 


Ond aeth Calfin yn 61 at lythyren cyfraith Rhufain, gan 
wneuthur bodlonrwydd yn gyfartal 4 chosb yn yr ystyr 
fanylaf. Rhoddodd Crist fodlonrwydd 1 Dduw trwy 
ddioddef y gosb oedd yn gymesur 4swm pechod. Yn awr 
am y tro cyntaf yn hanes diwinyddiaeth cawn ddatganiad 
diamwys o athrawiaeth yr lawn yn nhermau cosbedigaeth 
ddirprwyol. Dysgodd Luther a Chalfin mewn modd 
digamsynied i Grist ar y groes ac yn ystod y tridiau y bu 
yn ‘“‘uffern” ddioddef yr hyn oedd yn gyfartal a’r 
dioddefaint dragwyddol a haeddasai pechaduriaid, ac 
i Dduw dywallt ar Ei Fab Ei holl ddigofaint santaidd yn 
erbyn pechod! Ac yma daw i mewn athrawiaeth y 
cyfrifiad deublyg,—Duw’n cyfrif euogrwydd y pechadur 
i Grist, ac ar sail Ei ddioddefaint dirprwyol yn cyfrif 
cyfiawnder Crist i’r pechadur ac felly yn rhyddhau’r 
pechadur o’r ddedfryd oedd yn ei erbyn yn Ilys cyfiawnder. 

Gwelir mor drwyadl gyfreithiol yw’r ddamcaniaeth 
hon. Termau ac awyrgylch llys barn a geir ynddi. 
Ysbryd caled, anhyblyg llythyren y gyfraith wladol sydd 
yma, ac nid yr ysbryd sy’n nodweddu perthynas foesol 
dynion 47i gilydd yng nghysylltiadau dyfnaf a thyneraf 
bywyd, megis ar yr aelwyd, lle y tymherir cyfiawnder noeth 
a chariad, a lle mae’r hinsawdd foesol yn bur wahanol 
i eiddo Ilys barn. Dehonglir Teyrnas Dduw yn nhermau 
Ei benarglwyddiaeth, gan golli golwg ar Ei dadolaeth. 
Yn sicr, ni all y ddamcaniaeth hon fodloni ein hymwybydd- 
iaeth foesol ar ei gorau. Gallwn gymeradwyo’n galonnog 
yr amcan oedd mewn golwg, sef diogelu cyfiawnder Duw 
a threfn foesol y cyfanfyd. Gwir yw bod cyfiawnder 
Duw yn rhwym o olygu digofaint yn erbyn pechod, sef 
adweithiad Ei natur berffaith yn erbyn yr hyn sy’n elyn- 
iaethus iddi. Ni all Duw faddau pechod trwy’n syml ei 
anwybyddu, pasio heibio iddo’n ddisylw fel pe na bai un 
gwahaniaeth rhwng drwg a da. Elai hynny o dan sail 
cyfansoddiad moesol y cyfanfyd. Eithr ychwanegu at 
anghyfiawnder pethau a wneir, ac nid bodloni cyfiawnder,’ 
pan symudir y gosb oddi ar yr hwn a’i haedda a’i gweinyddu 
ar yr hwn nas haeddodd. Nid datrys y broblem a wna 

hyn ond creu problem newydd. Od yw deddf cyfiawnder 
manwl yn hawlio bod i bob trosedd ei gosb, onid yw’r 
un ddeddf yn hawlio mai’r euog ac nid y dieuog sydd i’w 
gosbi? “* Yr enaid a becho, Awnanw a fydd marw ” yw ei 
hiaith hi. “Pa beth bynnag a heuo dyn, hynny hefyd 
a fed efe,” nid rhywun arall. (Nid gwadu dioddefaint 
dirprwyol fel ffaith yn y byd moesol yr ydym—y mae pob 
mam yn dioddef dros ei phlentyn—ond gwadu cosbedigaeth 
ddirprwyol mewn ystyr gyfreithiol.) Nid peth yw euog- 
rwydd y gellir ei drosglwyddo’n gorfforol o’r naill berson 
ir llall fel trosglwyddo swm o arian; felly hefyd nid 
nwydd materol y gellir ei drosi o’r naill i’r Iall yw cosb. 
ym myd moesoldeb. Pan adweithia Duw yn erbyn pechod, 
fe adweithia yn ei erbyn yn y man lle mae, nid lle nid yw. 
Heblaw hynny, fel y gofynnai’r Sosiniaid yn effeithiol, 
Od yw cyfiawnder wedi e1 fod/oni, a allwn sén mwyach 
am rad ras? Od yw’r cownt wedi ei dalu, a oes le 1 
faddeuant? Ac od atebir mai rhad ras a ddarparodd 
y moddion 1 fodloni cyfiawnder, yna gwneir yr lawn yn 
ddyfais i oresgyn y ddeuoliaeth rhwng cyfiawnder a chariad 
oddi mewn i Dduw Ei Hun. Nid moddion i gymodi 
dyn 4 Duw yn gymaint yw’r Iawn mwyach, ond moddion 
i'w gymodi ag Ef Ei Hun. Y ffaith yw, rhaid symud o 
awyrgylch ffugion a rheolau artiffisial y Ilys barn i awyrgylch 
realiti unplyg y byd moesol od ydym i ddehongli’n addas 
berthynas Duw 4 dyn yn nhrefn yr iechydwriaeth. 
Gwnaed ymgais gan rai diwinyddion diweddarach 
i liniaru gerwinder yr athrawiaeth Galfinaidd am gosbedig- 
aeth ddirprwyol. Y galluocaf a’r mwyaf dylanwadol oedd 
eiddo’r Armin amryddawn o’r Is-almaen, Hugo Grottus, 
yn ei lyfr De Satisfactione Christi (1617). Edrychai 
Grotius ar Dduw nid fel Brenin penarglwyddiaethol neu 
Farnwr yn gweinyddu cyfiawnder deddfol, ond fel 
Llywodraethwr cyfansoddiadol yn gweithredu ym mhob 
peth er Iles uchaf Ei Deyrnas. Nid cosb gyfartal 1 bechod 
y byd oedd dioddefaint Crist, eithr symbol o barodrwydd 
Duw i “lacio” (relax) gofynion manwl y ddeddf oedd yn 
hawlio cosbi’r troseddwr. Diamau bod damcaniaeth 

Grotius yn fwy cydnaws 4’r meddwl modern na systemau 
mwy rhesymegol ac anhyblyg yr hen Galfiniaeth. Ond 
rhy gyfreithiol a pholiticaidd yw ei ddull yntau o feddwl 
am Deyrnas Dduw (ef oedd awdurdod mwyaf ei oes ar 
ddeddfeg). Yr oedd eisiau newid y safbwynt yn fwy 
trwyadl byth er mwyn dwyn athrawiaeth y cymod allan 
o awyrgylch politics i fyd y realiti moesol a adlewyrchir 
ym mhrofiadau dyfnaf dynion. Aeth y systemau athraw- 
iaeth yn rhy gymhleth a ffurfiol a haniaethol. Fel y 
dywed Denney, “ There was too much apparatus and too 
little personality’ (op. cit. t. 109),—peiriant “ trefn 
cadw ” yn gorlethu’r ochr bersonol a phrofiadol i grefydd. 
Unwaith eto daeth uniongrededd ffurfiol 1 gymryd lle’r 
profiad byw o Iesu Grist yn egnion achubol Ei bersonol- 
iaeth. Yr oedd eisiau ail ddarganfod Iesu’r efengylau 
a phrofi o’r newydd rymusterau’r cariad dwyfol a amlygwyd 
ynddo a thrwyddo. 


IV. 
Y Cyrnop Moprern. 


Amwys iawn yn ddiau yw’r term “‘ y cyfnod modern,” 
ond 1’n hamcan presennol fe’i cymerwn i olygu’r cyfnod 
o ddiwedd y 18fed ganrif hyd ein dyddiau ni. Prif 
nodwedd diwinyddiaeth y cyfnod yw’r duedd i gefnu ar 
systemau haniaethol ac @ priori yr hen ddiwinyddiaeth 
Brotestannaidd ac i gychwyn o’r newydd gyda Iesu hanes 
a’r profiad Cristnogol o iechydwriaeth yng Nghrist. 
Bu hwn yn gyfnod o gynnydd aruthrol mewn gwyddon- 
iaeth, ac effeithiodd hyn yn fawr ar ddiwinyddiaeth ei 
hun, nid yn unig o ran ei chynnwys ond o ran ei method. 
Daethpwyd i wneuthur mwy o ddefnydd o’r method 
inductive a hanesyddol. Dyna gyfnod mawr yr “‘ ymchwil 
am lesu hanes,” a defnyddiwyd dulliau mwy beirniadol 
a gwyddonol nag a wnaed erioed o’r blaen i archwilio 
ffynonellau’r hanes. Yn arbennig ceisiwyd adeiladu 
athrawiaeth ar brofiad y credinwyr yn hytrach nag ar sail 
awdurdod allanol. O’r cyfeiriad athronyddol y dylanwad 

ffrwythlonaf ar ddiwinyddiaeth a fu athroniaeth feirniadol 
Kant. Trwy Kant yn bennaf y daeth “ gwerth ” (value) 
i gymryd lle “sylwedd”’ fel prif gategori athroniaeth 
crefydd.8 

Ochr yn ochr 4 Moderniaeth Brotestannaidd ceir 
mudiad Catholig ac Anglo-Catholig cryf, a adgyfnerthwyd 
yn fawr ym Mbhrydain trwy’r ‘‘ Mudiad Rhydychen ” 
(o 1833 ymlaen). Mudiad yw hwn sy 4’i wyneb yn 4l 
tua’r Oesoedd Canol, a rhoir y lle canol ynddo 1’r Eglwys 
a’r Sacramentau, o’u deall mewn ystyr Gatholig, fel 
priffordd iechydwriaeth. Yr ydym eisoes wedi disgrifio 
nodweddion cyffredinol y teip hwn o athrawiaeth wrth sén 
am Eglwys y canrifoedd bore a’r oesoedd canol. Ni 
allwn ddywedyd rhagor amdano yma. Ond rhaid inni 
ddywedyd rhywbeth am ddatblygiad athrawiaeth iechyd- 
wriaeth yn y cylchoedd sy’n cario ymlaen y traddodiad 
Protestannaidd. 

Cytunaf 4 Denney pan ddywed mai’r tri chyfraniad 
pwysicaf a wnaed yn y cyfnod hwn i athrawiaeth cymod yw 
eiddo Schleiermacher (yn ei lyfr Y Ffydd Gristnogol, 1821), 
McLeod Campbell (yn ei The Nature of the Atonement, 
1856), a Ritschl (yn ei lyfr Yr Athrawiaeth Gristnogol am 
Gyfiawnhad a Chymod, 1870-74). Symia Denney 1 fyny 
y pethau sy’n gyffredin i’r tri llyfr fel hyn: ‘‘ Gorffwys y tri 
ar sail hanes a phrofiad i raddau llawer mwy na’r rhai a’u 
rhagflaenodd. Y maent oll yn ymwybodol o Iesu yn 
ogystal ag o Grist, ac yn ymwybodol bod yn rhaid i waith 
Crist, beth bynnag ydoedd, godi’n naturiol o fywyd Iesu. . 
Nid edrychir arno fel petai yma 1 gario allan unrhyw blan 
neu gynllun iechydwriaeth; yn hytrach y mae’n Waredwr 
trwy fod yr hyn ydyw, gwneud yr hyn a wna, dioddef yr 
hyn a ddioddefa, yn 61 fel yr oedd yr amgylchiadau yr oedd 
ynddynt yn gofyn. Nid oes dim yn artiffisial yn Ei waith 


8 “ 'Teyrnas dibenion”” yw term mawr Kant ei hun am deyrnas gwerth- 
oedd. Trwy Lotze a Ritschl yn bennaf y daeth y term “ gwerth” i fri 
mewn athroniaeth a diwinyddiaeth. Prif gategori’r Oesoedd Canol oedd 
“ sylwedd,”—syniad sydd a’i wraidd yn athroniaeth Aristotl. Gwél fy 
Philosophy of Religion, yt Index o dan y geiriau value a value-judgment. 


8 

fel Gwaredwr; moesegol ydyw o ran ysbryd a chyflawniad 
o’r dechrau i’r diwedd.”’s 

Am Schleiermacher, diwinydd mwyaf dylanwadol y 
Cyfandir ar 6] Luther, nid ym manylion ei athrawiaeth 
yn gymaint ag yn ei safbwynt cyffredinol y mae pwysig- 
rwydd ei gyfraniad i ddiwinyddiaeth. Yr hyn oedd yn 
fwyaf newydd oedd ei fethod o seilio athrawiaeth yn union- 
gyrchol ar y profiad crefyddol yn hytrach nag ar awdurdod 
allanol neu ar gynseiliau rhesymol. Iddo ef seimlad yw 
crefydd yn ei chraidd a’i gwraidd, ac nid ffurf ar gredo 
neu wybodaeth (fel y tybiai diwinyddion a rhesymolwyr ei 
gyfnod), neu ffurf ar foesoldeb (fel y dysgai Kant). 
Diffiniodd grefydd yn gyffredinol fel “ yr ymwybyddiaeth 
o ddibyniaeth hollol ar Dduw,” a’r grefydd Gristnogol fel 
y profiad o’r “‘ prynedigaeth a wnaed gan lesu o Nasareth.”’ 
Gorwedd iechydwriaeth yn yr ymdeimlad cyfriniol o 
bresenoldeb uniongyrchol yr Anfeidrol yn y meidrol ac 
o undod y meidrol 4’r Anfeidrol. A golyga’r prynedigaeth 
trwy Grist adgynhyrchu ym meddwl y credadun yr ym- 
wybyddiaeth o Dduw oedd yn brif elfen ym mhrofiad Crist. 
Wrth inni ddyfod 1 gymundeb 4 Christ yn y Testament 
Newydd ac yn yr Eglwys y derbyniwn yr ymwybyddiaeth 
o Dduw oedd yn eiddo Crist Ei Hun a thrwy hynny y’n 
creir o’r newydd. Wrthy “ cymod ” y golygir y credadun 
yn dyfod i’r un cyflwr o wynfydedigrwydd ac o berthynas 
4 Duw ag yr oedd Crist Ei Hun yn eifwynhau. Disgrifia 
Schleiermacher yr iechydwriaeth yn gyfangwbl o’r safbwynt 
deiliadol (subjective), gan gefnu ar y traddodiad eglwysig 
a briodolai werth gwrthrychol 1 ddioddefaint a marwolaeth 
Crist yn eu dylanwad ar Dduw. Nid trwy ymosod ar yr 
hen syniadau cyfreithiol a swyngyfareddol am yr Iawn ond 
trwy basio heibio iddynt a symud 1 hinsawdd hollol wahanol 
y cynorthwyodd Schleiermacher i wneuthur y syniadau 
hynny yn amhosibl i’r meddwl diweddar. Symudodd 
y pwyslais o’r wedd gyfreithiol i’r wedd gyfriniol i’r 
prynedigaeth trwy Grist, ac o’i farwolaeth fel rhywbeth 


9 James Denney, Te Christian Doctrine of Reconciliation, tt. 115 c. 

ar wahan i’w fywyd i’r cydymdeimlad byw 4 dynion a’i 
gwnaeth yn un 4 hwynt yn Ei fyw a’i farw. Diamau 
iddo ddehongli crefydd mewn modd rhy bantheistaiddre 
a methu 4 gwneuthur cyfiawnder 4’r elfen wrthrychol 
a moesol ynddi. Ond bu ei genadwri yn adfywiad grymus 
ir eglwys mewn cyfnod o resymoliaeth oer a diffrwyth. 

Yr oedd Ritsch/ yn gryf lle’r oedd Schleiermacher yn 
wan, sef ar yr ochr foesegol 1 grefydd; ond yr oedd hefyd 
yn wan lle’r oedd ei ragflaenydd yn gryf, sef ar yr ochr 
gyfriniol i grefydd. Yr oedd yn fwy dyledus i Kant am 
ei bwyslais ar nodwedd foesegol y profiad crefyddol, a 
chas oedd ganddo gyfriniaeth. Ond cariodd ymlaen 
waith Schleiermacher wrth wneuthur profiad ac nid 
rheswm yn safon a ffynhonnell athrawiaeth. Gwelsom 
i Schleiermacher ddiffinio Cristnogaeth yn nhermau’r 
prynedigaeth trwy Grist, gan ddehongli’r prynedigaeth fel 
profiad cyfriniol. Ond at y syniad o brynedigaeth fe 
ychwanegodd Ritschl y syniad o Deyrnas Dduw yn ystyr 
foesol (nid apocalyptig) y term, er mwyn cyfleu mai moesol 
ac nid cyfriniol yw’r profiad o iechydwriaeth trwy Grist. 
“ Christianity, so to speak, resembles not a circle described 
from a single centre, but an ellipse which is determined 
by two foci,” a’r ddau focus yw “redemption through 
Christ’ a “the Kingdom of God.” I Ritschl yn fwy 
na neb yr ydys yn ddyledus am y pwyslais modern ar 
Deyrnas Dduw. Nid profiad y dyn unigol ar ei ben ei 
hun yw iechydwriaeth; fe gynnwys bod yn aelod o Deyrnas 
o bersonau. Y mae Teyrnas Dduw yn bod o flaen yr 
unigolyn. Rhodd Duw 1’r unigolyn yw; ond ni ddaw’n 
eiddo onis gwna hi’n dasg i’w hennill. Y Deyrnas yn 
rhad rodd gras Duw (4ufgabe) dyna’r wedd grefyddol i’r 
profiad 0 iechydwriaeth; yr un Deyrnas yn dasg 1’w hennill 
(Gabe), dyna’r wedd foesol iddi. Y mae pwyslais Ritschl 


x0 Gwél Atopiap II ar ddiwedd y llyfr. 

1 Gweler fy ysgrifau ar Schleiermacher yn Y Dysgedydd, Ebrill, Mehefin, 
a Gorffennaf, 1925. 

2 Ritschl, Fustification and Reconciliation, Cyf. Saes. (1900), t. 11. 

ar Deyrnas Dduw wedi ehangu ein syniad am iechydwriaeth 
trwy ei gwneuthur yn beth cymdeithasol a moesol sy’n 
cynnwys perthynas dynion 41 gilydd yn ogystal 4’u 
perthynas 4 Duw. Pwysig iawn hefyd yw'r lle a rydd 
Ritschl i Iesu hanes fel cyfrwng ein hiechydwriaeth. lesu 
hanes sy’n achub. Y mae drwgdybiaeth Ritschl o gyfrin- 
iaeth yn peri nad oes ganddo le i breswyliad real y Crist 
byw neu’r Ysbryd Glan yn y galon. Trwy’r lesu hanes- 
yddol fel datguddiad eithaf o Dduw y’n hachubir. 
Gwrthyd Ritschl yntau yr hen syniadau cyfreithiol am yr 
Iawn fel trafodaeth wrthrychol. Yr hyn a wna Grist yn 
Waredwr yw Ei ffyddlondeb diwyro i’w alwedigaeth fel 
sylfaenydd Teyrnas Dduw yn y byd, ffyddlondeb mabol a’i 
gwnaeth yn ufudd hyd angau, ie, angau’r groes. Tr 
Ei ffyddlondeb i’w alwedigaeth enillodd fuddugoliaeth 
ar angau ac arglwyddiaeth ysbrydol ar y byd. Y mae 
buddugoliaeth Ei ysbryd ffyddiog yn cynhyrchu ysbryd 
cyffelyb yn Ei ganlynwyr. Ni wahenir Ei farwolaeth 
mewn egwyddor oddi wrth Ei fywyd. 

Yr oedd McLeod Campbell yn un o seintiau mwyaf 
dethol ei oes, ac fel meddyliwr nodweddir ef gan wreiddiol- 
deb, lledneisrwydd ac ysbrydolrwydd aruchel. O ran 
ffurf ac arddull y mae ei lyfr clasurol ar yr lawn yn fwy 
ceidwadol na’r ddau a amlinellwyd uchod. Ond unwaith 
yr eir heibio i’r ffurf at yr ysbryd gwelwn yma y meddwl 
modern ar ei orau. Y syniad canol yw Tadolaeth Duw. 
Y Dr. Campbell oedd un o ddiwinyddion. cyntaf Prydain 
i daflu dros y bwrdd y syniad o Iawn drwy gosb ddirprwyol. 
Ceisiodd er hynny gadw’r syniad o lawn gwrthrychol, 
eithr rhoddodd ddehongliad newydd a gwreiddiol ohono 
fel edifeirwch a chyffes ddirprwyol. Gorwedd rhinwedd 
dioddefaint Crist, nid yn y poenau corff fel poenau, ond yn 
y santeiddrwydd a’r cariad yn cymryd y ffurf 0 ddioddefaint. 
“Y mae’r dioddefydd yn dioddef yr hyn a ddioddefa, 
trwy Ei fod yn edrych ar bechod a phechaduriaid 4 llygaid 
Duw, ac yn teimlo tuag atynt 4 chalon Duw.’*3 Ond nid 


3 McLeod Campbell, Te Nature of the Atonement, 4th ed. (1873), 
preto2, 

cosb yw’r dioddef hwn, eithr santeiddrwydd a chariad 
Duw yng Nghrist yn sylweddoli drygedd pechod a thrueni 
pechaduriaid. Wrth ddehongli gwedd wrthrychol yr 
lawn, sef ei gweithrediad tuag at Dduw, cychwyn McLeod 
Campbell o osodiad Jonathan Edwards bod yn rhaid wrth 
“naill ai cosb gyfwerth neu ynteu edifeirwch cyfwerth er 
mwyn rhoi bodlonrwydd digonol am bechod.”’ Gwrthod- 
odd Edwards yr olaf, ar y tir na allai dyn byth edifarhau i 
raddau digonol yn iawn am ei bechod, ac felly nid oedd 
ffordd arall amdani ond cosb gyfwerth. Ond dewisodd 
Campbell yr awgrym ddarfod 1 Grist offrymu i Dduw 
edifeirwch cyfwerth am bechodau dynion, ac y gallai Duw 
ar sail hynny ryddhau’r pechadur o’r gosb a haeddodd. 
Gwnaeth Crist gyffes berffaith am bechod y ddynoliaeth, 
cyffes oedd (a dyfynnu brawddeg enwocaf y Ilyfr) ‘yn 
Amen perffaith oddi mewn 1 ddynoliaeth i farn Duw ar 
bechod dyn.’*4 Yr oedd yn yr Amen hwn holl elfennau 
edifeirwch perffaith oddieithr yr ymwybyddiaeth o bechod, 
ac yr oedd yn ddigonol i gyfarfod 4 digofaint Duw oherwydd 
pechod. Mynych y beirniadwyd y rhan hon o ddamcan- 
zaeth Campbell, ac nid heb achos. Anodd gweld pa fodd 
y gall y diniwed edifarhau a chyffesu tros yr euog mwy 
nag y gall ddioddef cosb dros yr euog o fewn amodau’r byd 
moesol. Oblegid peth angerddol bersonol ac unigol yw 
edifeirwch. Ond hanfod ei ddamcaniaeth wedi’r cwbl 
yw ei bwyslais ar yr unded moesol rhwng Crist a dynion yn 
rhinwedd Ei gariad a’i gydymdeimlad perffaith. Hanfod 
cariad yw ei allu a’i barodrwydd i fynd i mewn i brofiad 
pobl eraill, i sylweddoli eu hangenion, ac 1 ddwyn eu 
beichiau. Yn lIle’r hen syniad bod dioddefaint Crist yn 
yr ystyr o boen corff yn iawn cytbwys am bechod, fel 
petai poen corff fel y cyfryw yn meddu ar rinwedd a gwerth, 
cawn y syniad mwy ysbrydol mai dioddefaint Crist fel 
y mae’n fynegiant o gariad a chydymdeimlad sy’n meddu 
ar werth, a bod y dioddefaint hwnnw yn fynegiant oddi 
mewn i ddynoliaeth o deimlad y Duw tragwyddol Ei Hun., 


4 op. cit., t. 118. 

Gellid ychwanegu enwau eraill at y rhai uchod i ddangos 
yr adweithiad oddi wrth yr hen syniadau artiffisial, 
cyfreithiol a masnachol am yr Jawn a’r mudiad i gyfeiriad 
dehongliad a fyddai’n fwy cydnaws 4’r gydwybod lednais 
sy’n ymdeimlo 4 realiti moesol,—F. D. Maurice, Bushnell, 
Westcott, Moberly, Hastings Rashdall, etc. (Rhyw 
ddal gafael mwy neu lai yn yr hen syniad am ddeddf a 
chosb a wnaeth Dale.) Ond nid ychwanegodd yr un 
ohonynt ddim o bwys sylfaenol at yr hyn a ddysgodd 
McLeod Campbell. Gresyn na buasai mwy o astudio ar 
lyfr McLeod Campbell yng Nghymru. 

Y cyfraniad pwysicaf yn Gymraeg y gwyddom amdano 
yw eiddo’r Dr. Lewis Edwards, y Bala, yn ei lyfr 
Athrawiaeth yr Iawn (1860). Y mae’r traethawd hwn yn 
lawn o feddyliau coeth a dwfn mewn arddull urddasol 
ond syml. Gwnaeth wasanaeth gwerthfawr trwy ddangos 
mor annigonol yw rhai dehongliadau o’r Iawn oedd yn 
boblogaidd ar y pryd. Ond ar y cyfan rhaid cydnabod 
mai amddiffyniad o’r athrawiaeth draddodiadol yn hytrach 
na chyfraniad newydd yn ysbryd y meddwl modern yw’r 
llyfr. Y syniad mawr yw mai hanfod yr lawn yw haeddiant 
y Gwaredwr. “ Y mae teimladau greddfol yn meddwl 
dyn y dylai pechod gael ei gosbi: ond y mae yma deimlad 
mor gryf o’r ochr arall y dylai haeddiant gael ei wobrwyo. 
Bu Crist yn ufudd hyd angau; a thrwy hynny, fe 
haeddodd gael pa beth bynnag a ofyno gan ei Dad. Y mae 
haeddiant anfeidrol ei ufudd-dod ef nid yn unig yn 
gorbwyso anhaeddiant pechodau y rhai oll a gredant ynddo, 
ond yn eu Ilwyr ddileu. . . Y mae gwerth yr iawn yn 
cyfateb i werth yr haeddiant” (t. 29; cf. Nodiadau 
Ychwanegol, t. 693.)'5 Gwnaeth Lewis Edwards ei orau 
1 ymryddhau oddi wrth syniadau masnachol am yr lawn, 
a chredai iddo lwyddo i wneuthur hynny. Ond erys olion 
y gyfundrefn fasnachol o hyd, fel y gwelir er enghraifft yn 
y gair “ gorbwyso”’ uchod. Gwrthyd y syniad mai talu 
ein dyled a wnaeth Crist wrth farw drosom, a dywed yn 


15 Dyfynnir o Traethodau Diwinyddol Lewis Edwards. 

bendant “mai nid rhyw swm penodol o ddyoddefiadau 
fel tal yw yr iawn, ond haeddiant y Person anfeidrol ” 
(t. 37). Ond wrth sén am haeddiant Crist yn “ gor- 
bwyso”’ anhaeddiant ein pechodau ni, yr ydys wedi’r 
cyfan yn rhagdybio gosod dau ‘‘swm” mewn clorian, 
megis, a’u pwyso gyferbyn 4’i gilydd yn null masnachwr. 
Anodd os nid amhosibl i’r meddwl modern yw cymhathu’r 
syniad o haeddiant un Person yn gwneuthur y tro yng 
ngolwg deddf cyfiawnder yn lle anhaeddiant personau 
eraill. “*‘ Daeth Crist i undeb mor agos 4 ni fel yr oedd ei 
farwolaeth ef yr un peth yn ngwyneb deddf a phe buasem 
yn dyoddef yn ein personau ein hunain” (t. 46). “ Y 
mae y ddeddf yn edrych arno [sef ar y pechadur] mwyach 
fel un perffaith gyfiawn . . . trwy haeddiant yr Arglwydd 
Iesu Grist”’ (t. 79). Fe’n temtir 1 ofyn, A yw deddf 
cyfiawnder yn ddall o un llygad, neu a yw mor hawdd ei 
bodloni, fel y gall edrych dros ben holl bechodau dynion 
am ei bod yn derbyn o gyfeiriad arall swm o haeddiant 
sy’n “‘ gorbwyso’’’r holl anhaeddiant, fel pe gellid dad- 
gysylltu’r haeddiant neu’r anhaeddiant oddi wrth y personau 
syn haeddu neu’n anhaeddu?  Artiffisial odiaeth o 
safbwynt realiti dihoced y byd moesol yw’r syniad o 
“ oyfrifiad”’-—Duw yn cyfrif euogrwydd y pechadur 
i Grist a chyfiawnder Crist i’r pechadur—a’r syniad 
o haeddiant anfeidrol un Person yn “ gorbwyso” an- 
haeddiant llu o bobl eraill ac felly’n ‘‘ boddloni cyfiawnder 
Duw.” Y mae’r syniadau hyn yn gWyrdroi’r drychfeddwl 
o unplygrwydd a symlrwydd cyfiawnder perffaith. 
Artiffisial hefyd yw’r syniad o iechydwriaeth pechaduriaid 
fel “‘gwobr”’ i Iesu Grist am Ei ufudd-dod anfeidrol 
(tt. 29, 693). Prin y mae hyn oll yn ein cludo ymhellach 
na rhesymeg galed a ffurfiol Anselm, canys gwobr 1 Grist 
am haeddiant Ei farwolaeth wirfoddol oedd achubiaeth 
pechadur i Anselm yntau. Mewn tri pheth, fodd bynnag, 
y mae dysgeidiaeth Lewis Edwards yn welliant ar eiddo 
Anselm. (1) Pwysleisia mai “ cariad yw achos cynhyrfiol 
yr holl drefn” (t. 50), er mai cariad yn gweithredu o fewn 
terfynau deddf ydyw. (2) Gwelsom 1 Anselm ysgaru 

marwolaeth Crist yn ormodol oddi wrth Ei fywyd. Ond 
dywed Edwards “fod marwolaeth Iesu Grist yn goron 
a pherffeithrwydd ei ufudd-dod. Mae bywyd a marwol- 
aeth Crist o’r un natur trwyddynt ” (t. 692). (3) Gwnaeth 
fwy o gyfiawnder nag a wnaeth Anselm 4’r elfen 
““dufewnol (sudjective)”’ yn nhrefn iechydwriaeth, trwy 
bwysleisio uniad mewnol y credadun 4 Christ yn ogystal 
4 haeddiant’ gwrthrychol y Gwaredwr (e.g., tt. 71, 122). 
Ceir yma dair egwyddor dra phwysig y dylem eu cadw 
mewn cof yn ein hail-fynegiant o’r athrawiaeth. 

Yn y bennod nesaf ceisiwn anturio ar y dasg o ail- 
ddehongli athrawiaeth iechydwriaeth drosom ein hunain. 


PENNOD V. 
ATHRAWIAETH IECHYDWRIAETH 
(yn cynnwys yr lawn). 

Ruan III. 


ATHRAWIAETH IECHYDWRIAETH 
(yn cynnwys yr Iawn). 
RHAN III: DEHONGLI’R ATHRAWIAETH O’R NEWYDD. 
AMLINELLIAD O’R BENNOD. 


I. Yr Ancen am lecuypwriazTH. Y drygau personol a chymdeithasol 
sy’n llesteirio dynion. Yr ymdeimlad o bechod yn Illiwio profiad 
a Ilenyddiaeth. Y gwrthdrawiad rhwng delfryd a ffaith. Pechod 
yn torri ar draws cynghanedd pethau. Géellir edrych ar bechod o’r 
safbwynt crefyddol ac o’r safbwynt moesol. Yr hyder Cristnogol 
yng ngallu’r efengyl i achub y byd, o'i gyferbynnu 4 phesimistiaeth 
ar y naill law ac optimistiaeth arwynebol ary llawarall . tt. 124-129 
II. Narur yr IecuypwriarTH GRrIsTNOGOL . A . tt. 129-142 


(1) Y% xacaol, gwaredu oddi wrth bechod. Yn 6] athroniaeth Groeg, 
anwybodaeth yw ffynhonnell drygioni moesol; hefyd mater yw 
tarddle drygioni. Yn 61 Brahmaniaeth a Bwdistiaeth, bodolaeth ei 
hun yw’r drwg y mae’n rhaid achub dyn ohono. Cyferbynner Crist- 
nogaeth,—pechod, a’i eisteddle yn yr ewyllys. Yr efengyl yn 
cyhoeddi maddeuant i’r edifeiriol. Cyfiawnhad trwy ffydd. Nid 
symud cosb neu ganlyniadau allanol pechod, ond symud euogrwydd 
a wna maddeuant. Nid ffug cyfreithiol ond profiad real 
ydyw ‘ a A : ‘ tt. 130-134 

(2) Ye gadarnhaol. (a) Teyrnas Dduw. Iechydwriaeth y byd yn 
golygu dyfodiad y Deyrnas. Cyfuno’r ddwy wedd i’r Deyrnas, sef 
yr oruwchnaturiol-chwyldroadol a’r foesol-ddatblygol. Trwy ddyfod 
yn rhan organig o’r Deyrnas sy’n fwy nag ef yr achubir y person unigol. 
Dyma benllad bywyd. (4) Mabwysiad, mabolaeth. Y credinwyr 
yn aelodau o “ deulu Duw,” Y mae Duw yn Dad pawb, ond nid i 
bawb y mae’r fabolaeth yn brofiad. ‘‘ Cartrefu gyda’r Arglwydd.” 
(c) Bywyd Tragwyddol. Yn cynnwys dwy elfen: (1) Y bywyd fel 
meddiant presennol yn y profiad. Nid mater o amser a gofod yw, 
ond mater o ansawdd neu werth. (2) Y gobaith am y dyfodol, yn 
cynnwys y byd a ddaw. Y bywyd Cristnogol beunydd yn cyrchu at 
nod sydd i’w sylweddoli yn y dyfodol ac yn edrych ymlaen at fyd 
tu hwnt i’r Ilen. Cyferbynner y syniad Cristnogol ag eiddo Spinoza 
a chrefyddau’r dwyrain. Yr iechydwriaeth Gristnogol yn gyfled 4 
bywyd oll, yn gorff, meddwl ac ysbryd, yn gymdeithasol yn ogystal 
ag yn unigol . ; ; : ; ; tt. 134-142 


III. Frorpp nev Foppion IncuypwriaETH . ; . tt. 142-161 


(1) Duw fel fynhonnell ac achos iechydwriaeth. Duw sy’n cymryd y 
cam cyntaf. Athrawiaeth gras; mawrfrydigrwydd Duw. Y ddadl 
rhwng Awstiniaeth a Morganiaeth. Yr oedd gan y ddwy blaid 

elfen o wirionedd. Rhaid diogelu gras Duw ar y naill law, a chyf- 
rifoldeb personol dyn ar y llaw arall. Nid grym anianyddol a gorfodol 
yw gras,ondnerth moesol . ; . tt 142-145 


(2) Gwaith Crist fel Cyfryngwr Binder: Gweithgarwch gras Duw 
yn canoli yng Nghrist, er ei fod yn gyfled 4 holl ymwneuthur 
Duw 4 dyn mewn hanes. Profiad yr Eglwys wedi arfer cysylltu 
gwaith achubol Crist yn arbennig 4’i farwolaeth. Athrawiaeth yr 
Iawn. Rhesymau dros ymwrthod 4’r “ damcaniaethau gwrthrychol ” 
am yr Iawn. Syniad Denney am yr Iawn fel gwrogaeth i ofynion 
moesol. Ym mha ystyr y mae’r Jawn yn wrthrychol, ac yn ddir- 
prwyol. (2) Gwerth marwolaeth Crist yn dibynnu ar natur Ei 
fywyd. Pwysigrwydd ei brofiadau dynol. (4) Ei gariad a’i gyd- 
ymdeimlad yn ei alluogi i fyned i mewn i brofiadau pobl eraill a chario’u 
beichiau. Persoroliaeth yn gynhwysol a chyffredinol, ac yn goresgyn 
unigoliaeth noeth. Personoliaeth Crist oedd y fwyaf cyffredinol a 
chynhwysol a welodd y byd. “ Efe a ddug ein doluriau.” (c) Yn 
hyn yr oedd Crist yn fynegiant o gymeriad a chariad aberthol Duw Ei 
Hun. Y groes yn ddatguddiad o piece ddyfnaf y cread. 
Gwirionedd “ Patripassiaeth” . . tt. 145-154 


(3) Amodau Dynol Iechydwriaeth. Nid yw ain achubol Duw yng 
Nghrist yn effeithiol nes bod apél yr aberth yn deffro ymatebiad ym 
mynwes dyn. Y ddau air mawr yw: (2) Edifeirwch, troi ymaith 
oddi wrth yr hen fywyd mewn atgasrwydd a gofid. (4) Ffydd, ym- 
atebiad yr holl bersonoliaeth 1 apél Duw yng Nghrist, ymddiriedaeth 
gariadus yn Nuw, a thrwy hynny ddyfod i undeb personol ag Ef. 
Ffydd yn gyfrwng “santeiddhad” yn ogystal 4 “ chyfiawnhad.” 
Nid Iesu hanes yn unig yw ties y ffydd hon, ond Ei pate byw. 
Atgyfodiad Crist : : : 155-157 

Nid fel personau unigol ; n perffeithir ‘ond mewn eet ’n gilydd. 
Yr Eglwys fel meithrinfa bywyd ffydd. Y sacramentau yn “ arwydd- 
ion a sél cyfamod gras,” ond nid yn anhepgorol er iechydwriaeth. 
Ffydd yn amod eu heffeithiolrwydd. ae meithrin undeb a chyd- 
weithrediad rhwng Cristnogion . - . tt. 157-161 


Ruestr o Lyrrau . * 4 i ‘ é =, taet62 


PENNOD V. 


Athrawiaeth Iechydwriaeth 
(yn cynnwys yr awn). 


RHAN III: 
DEHONGLI’R ATHRAWIAETH O’R NEWYDD. 


Yn y ddwy bennod flaenorol rhoddwyd amlinelliad 
beirniadol o hanes athrawiaeth iechydwriaeth (yn cynnwys 
yr lawn) yn yr Ysgrythurau ac yn yr Eglwys drwy’r 
canrifoedd. Ein tasg yn awr yw ceisio ail fynegi’r athraw- 
iaeth mewn modd cadarnhaol a chyfundrefnus, gan 
fanteisio hyd y gellir ar yr hyn a ddysgasom yn ystod ein 
beirniadaeth o hanes yr athrawiaeth. Ni bydd yn bosibl 
o fewn y terfynau inni gymryd 1 mewn drachefn yr holl 
bwyntiau a orchuddiwyd yn y ddwy adran flaenorol. 
Ond gall y darllenydd drosto’i hun lanw i fyny’r amlinelliad 
trwy gadw mewn cof yr hyn a ddywedais eisoes, ac felly 
gallaf osgoi mwy o ailadrodd nag sydd raid. Caf gyfle, 
fodd bynnag, i ddwyn i mewn rai pwyntiau nas 
crybwyllwyd hyd yma. Bydd yn gyfleus inni drafod 
y mater yn y drefn a ganlyn: (1) Yr Augen am Iechydwr- 
jaeth; (2) Natur yr lechydwriaeth Gristnogol; (3) Ffordd 
neu hoddion lIechydwriaeth yn 61 Efengyl Iesu Grist. 


i. 
Yr ANGEN AM I[ECHYDWRIAETH. 


Nid oes ond difaterwch dall neu optimistiaeth dra 
arwynebol a all wadu nad oes rywbeth allan o le ym mywyd 
dyn, yn unigol ac yn gymdeithasol. Y mae’n amlwg y 
llethir dyn gan ddrygau mewnol ac allanol y mae’n rhaid 
iddo gael ymwared ohonynt neu eu goresgyn od yw i 

sylweddoli delfryd ei fywyd, od yw i ennill gwir ryddid 
ac i ddyfod 1 heddwch ag ef ei hun, 4’i gyd-ddynion, 4’r 
cyfanfyd, ac 4 Duw. Gellir eu trefnu’n dri dosbarth, 
sef drygau anianyddol (poenau ac afiechydon, tlodi a 
newyn, damweiniau a thrychinebau, etc.), drygau deallol 
(anwybodaeth a chyfeiliornad), a drygau moesol (pechod). 
Y mae a fynno’r efengyl yn uniongyrchol neu’n anunion- 
gyrchol a’r rhai hyn oll. Y mae a fynno 4 symud neu 
orchfygu pod math o ddrygau sy’n llesteirio ac yn crebachu 
ac yn caethiwo dynion. Ond yn gyntaf a phennaf oll 4 
drygioni yn ei wedd foeso/ y mae a fynno hi. 

“The modern man does not worry about his sins,” 
ebr Syr Oliver Lodge mewn geiriau a ddyfynnwyd yn 
fynych. Ar yr wyneb diamau bod hynny’n wir. Ond 
yn y dwfn gwyr y dyn modern cystal ag y gwyddai ei 
ragflaenwyr nad yw popeth yn iawn gydag ef. O leiaf 
y mae’n eithaf parod i edliw beiau pobl eraill os nid 1 
gyffesu ei bechod ei hun. I[’n hamcan presennol nid oes 
yn rhaid inni geisio ateb y cwestiwn dyrys o ba le neu pa 
fodd y daeth pechod i’r byd. Yn sicr nid oes yn rhaid 
inni dderbyn yr hen athrawiaeth uniongred ynglyn 4 
“phechod gwreiddiol”’ a “ Ilygredigaeth lwyr ” y natur 
ddynol trwy gwymp Adda fel y’i dysgid gan Awstin 
a Chalfin a’u canlynwyr, ar sail awgrymiadau cryfion 1’r 
perwyl yn nysgeidiaeth Paul (yn arbennig yn Rhuf. 5:2), 
Digon ydyw gwybod ohonom trwy brofiad a sylwadaeth 
fod pechod fe/ mater o ffaith yn bod yn y byd o’n cwmpas 
ac ynom ni ein hunain. Yn wir, y mae holl hanes yr hil 
ddynol, mor bell ag y mae’n hysbys inni, yn ategu gosodiad 
yr Apostol, “‘ Pawb a bechodd a syrthio’n fyr o ogoniant 
Duw.’* Os gwan yw ymdeimlad y dyn modern o bechod, 
erys pechod er hynny yn ffaith na ellir ei gwadu. Nid 
bwgan a luniwyd gan y diwinydd mohono. Onid yw 
pechod yn Iliwio’n drwm lenyddiaeth fawr y byd, hyd yn 
oed y tu allan i lén crefydd? Meddylier am Orhelh, 
Macbeth, Faust, Les Miserables, The Scarlet Letter, Y Bardd 


t Rhuf. 32. 


if : 
Al 
tf 

Cwsg, a llu eraill o lyfrau mawr y byd. Dygant oll 
dystiolaeth i realiti pechod a’i ganlyniadau- 

Dywed ein cydwybod a’n profiad o fywyd ddau beth 
wrthym: (1) y mae drwg moesol yn bod, (2) er hynny nid 
oes ganddo haw/ i fod. Mewn geiriau eraill gwelwn 
wrthdrawiad pendant ar bob lIlaw rhwng ffaith a delfryd, 
rhwng yr hyn sydd a’r hyn a ddylai fod. Ceir mynegiant 
clasurol o’r ymdeimlad hwn o ddeuoliaeth bywyd yn 
Rhuf. 75-5, Ile y ceir disgrifiad angerddol yn nhermau 
profiad personol yr Apostol ei hun o’r anghytgord a’r 
ymrafael rhwng delfryd a ffaith, rhwng y “ myfi ” delfrydol 
a’r “‘pechod sydd yn trigo ynof 1,” rhwng “ cyfraith 
Duw” a “ chyfraith pechod.” Ategwyd yr un peth ym 
mhrofiad llu o bobl eraill ar hyd yr oesau, er mai ychydig 
a’i profodd mewn modd mor ddwys a thanllyd 4’r Apostol 
Paul. Meddai Ovid, y bardd Lladin : 


Video meliora, proboque ; 
Deteriora sequor. 


“ Gwelaf y gwell, a’i gymeradwyo; dilynaf y gwaeth.” 
A goreuon y byd sy’n fwyaf ymwybodol o’r ddeuoliaeth. 
Dyna yw pechod,—anghytgord, anghyfraith, rhywbeth sy’n 
torri ar draws cysondeb bywyd a chyfanrwydd cymeriad, 
ie, rhywbeth sy’n ymyrryd 4 chynghanedd y cread, gwrth- 
ryfel teyrnas y tywyllwch yn erbyn teyrnas y goleuni. 
Y mae euogrwydd cydwybod yn ffaith ddiymwad, ac 
ynddo’i hun yn dyst o’r ddeuoliaeth y soniwn amdani. 
Yr un modd yr ‘“anfodlonrwydd dwyfol” sy beunydd 
yn aflonyddu ar heddwch y fynwes ddynol oherwydd bod 
delfryd o hyd ymhell ar y blaen i gyflawniad. ‘‘ Dwyfol ” 


2'Y mae’r beirniad llenyddol craff, Mr. Saunders Lewis, yn myned mor 
bell 4 dywedyd: “‘ Colled i lenyddiaeth yw colli pechod. . . . Hwn yw 
deunydd trasiediau goreu’r byd, gwaith Shakespeare a Racine. Pechod yw 
sylwedd y nofelau clasurol, a’i ymwybod angerddol ohono a roes i 
Dostoefsky ei rym dihafal.” Ac yn atebiad yr Athro W. J. Gruffydd i 
lith Mr. Lewis, dywed yntau “ fy mod yn cytuno 4 chwi fod yr ymdeimlad 
o bechod yn hanfodol i wir ddehongliad o fywyd dyn, hynny yw, i wir 
lenyddiaeth.” (Ysgrifau Saunders Lewis a W. J. Gruffydd yn Y Lrenor, 
thifyn Haf, 1927, tt. 75, 87). 

yn ddiau yw’r anfodlonrwydd; dwyfol yw’r gydwybod 
sy’n teimlo’n euog. Y mae hyn ynddo’i hun, mi dybiaf, 
yn ddigon i wrthbrofi athrawiaeth eithafol y “ Ilygredigaeth 
Iwyr.” Erys y fham ddwyfol heb ei diffodd, er i fwg 
y fagddu gymylu’r fam. Er hynny rhaid cydnabod bod 
dyn wrth natur yn gaeth i ryw egnion a’i rhwystra i 
sylweddoli ei ddelfryd, tra na all y galluoedd hynny ladd 
y delfryd ei hun. Mor gryf yw’r pwerau sy’n elyniaethus 
vr bywyd gorau fel y llefodd Paul, bron mewn acenion 
o anobaith, “ Ys truan o ddyn wyf fi! pwy a’m gwared 
i oddi wrth gorff y farwolaeth hon ?”’3 _ Je, “‘ marwolaeth,”’ 
dyna’r canlyniad anorfod o bydd i bechod fuddugoliaethu. 
“Pechod hefyd, pan orffenner, a esgor ar farwolaeth.’4 
Nid gormodiaith yw hyn, eithr geiriau gwirionedd a 
sobrwydd. 

Gellir edrych ar bechod o ddau safbwynt, sef o’r 
safbwynt “ crefyddol”’ ac o’r safbwynt “‘ moesol.” (1) Yn 
grefyddol y mae pechod dyn yn effeithio ar berthynas 
dyn 4 Duw, yn eu hestroneiddio i’w gilydd. Nid yn 
unig rhwystra dyn i addoli a gwasanaethu Duw ac felly 
gyrraedd nod uchaf ei fywyd, eithr gwna wahaniaeth 
i Dduw Ei Hun 0’i ochr yntau. Od yw Duw fel y credwn 
yn berson moesol rhaid bod Ei natur berffaith yn adweithio 
yn erbyn pechod mewn digofaint santaidd a chondemniad 
cariadus. Ni all Duw anwybyddu’r gwahaniaeth rhwng 
daioni a drygioni heb wadu Ei natur Ei Hun. Gan hynny 
nid dychymyg gwag neu deimlad mewnol yn y dyn yn 
unig yw euogrwydd, ond cydnabyddiaeth angenrheidiol 
oi fewn o ddyfarniad gwrthrychol Duw yn erbyn ei bechod. 
Llais y gydwybod ddeffroédig bob amser yw, “ Yn dy 
erbyn di, dydi dy hun, [sef Duw] y pechais, ac y 
gwnaethum y drwg hwn yn dy olwg: fel y’th gyfiawnhaer 
pan leferych, ac y byddit bur pan farnech.”s Y mae’n 
amlwg bod y ffaith o bechod yn amharu ar gymundeb a 
chyfeillgarwch dyna Duw. (2) Yn foesol y mae pechod yn 
effeithio ar gymeriad y dyn ei hun ac ar ei berthynas 4’1 


3 Rhuf. 74. 4]ago 15. 5Salm 514. 

gyd-ddynion. Meddylier am y drygau moesol sy’n 
darostwng ac yn hagru bywyd dyn yn bersonol a 
chymdeithasol, anlladrwydd, trachwant, medd-dod, 
cenfigen, casineb, a’r holl gatalog uffernol, yn arwain 
i ryfeloedd a gormes ac anghyfiawnderau cymdeithasol 
o bob math. Yn wyneb y drygau hyn ac eraill gallwn 
ninnau yn dra phriodol adleisio cyffes a dyhead Paul, a 
dywedyd, “‘ Ys truan o ddynion ydym ni, pwy a’n gwared 
ni oddi wrth gorff y farwolaeth hon?” 

Daw’r ateb buddugoliaethus i’r dyhead yn yr adnod 
nesaf, “‘ Yr wyf yn diolch 1 Dduw, trwy Iesu Grist ein 
Harglwydd ” [y daw ymwared].6 ‘Tystiolaeth hyderus y 
T.N. yw bod yn yr efengyl adnoddau digonol i gyfarfod ag 
angen dyn am waredigaeth oddi wrth y drygau a’i lletha 
ac i ddwyn iddo fuddugoliaeth a rhyddid, heddwch a 
llawenydd. Ac y mae’r honiad yn seiliedig ar honiad 
Iesu Ei Hun, megis pan ddywedodd, ‘‘ Deuwch ataf fi 
bawb a’r y sydd yn flinderog ac yn lIlwythog, a mi a 
esmwythaf arnoch.” Y mae hyder Cristnogion yng 
ngallu’r efengyl i achub y byd yn sefyll mewn cyferbyniad 
i ddau olygiad sydd yng ngwrthwyneb i’w gilydd: (1) 
Y besimistiaeth a dybia fod cyflwr dyn yn anobeithiol, 
nad oes wella arno, mai ofer yw pob ymgais i ddiwygio 
pethau “ tra fo’r natur ddynol yr hyn yw ” (hoff ymadrodd 
y synic i gyfreithloni’r status guo), ac (2) yr optimistiaeth 
arwynebol a dybia fod y byd yn graddol wella ohono’i 
hun ac o angenrheidrwydd natur, yn unol 4 gogwydd 
anffaeledig deddf datblygiad. Yn 61 y dybiaeth gyntaf 
y mae pob ymgais 1 wella’r byd yn ofer, gan nad oes wella 
arno; yn 6l yr ail, y mae pob ymgais o’r fath yn afreidiol, 
gan ei fod yn gwella ohono’i hun ; yn 6l y ddwy, nid oes 
gennym ddim 1’w wneuthur ond gadael i bethau gymryd 
eu cwrs. Y mae’r naill a’r Ilall yn gwbl anghyson 4 
safbwynt efengyl Iesu Grist, sy’n meddu ar hyder anniflan 
ym mhosibilrwydd adferiad teulu dyn, ond yn dysgu hefyd 
nad yw adnoddau anianyddol y cread yn ddigon i’r gwaith 


6 Rhuf, 725. 

ar wahan i ddynamic cariad Duw yn _ gweithredu 
trwy gyfrwng personau, yn arbennig trwy lesu Grist. 
“ Gallu Duw yw hi, er iachawdwriaeth i bob un a’r sydd 
yn credu.” Ond ein pwynt yn awr yw bod efengyl Crist 
yn rhagdybio angen y byd am iechydwriaeth. Geiriau 
mawr yw'r rheini o eiddo McLeod Campbell: ‘“* Our 
“need ’ is to be measured, not by our sense of need, but 
by what God has done to meet our need.’ 


if, 
Natur yr [ECHYDWRIAETH GRISTNOGOL. 


Gwelsom fod i bechod ddwy arwedd, sef y grefyddol 
a’r foesol. Yn gyffelyb gellir edrych ar yr iechydwriaeth 
Gristnogol o ddau safbwynt. Fel y mae’n brofiad 
“ crefyddol,” golyga’r proses o newid perthynas dyn 4 
Duw, ei ddwyn i safle y gall yn ddirwystr ddal cymundeb 
a Duw, Ei addoli a’i wasanaethu. Fel y mae’n brofiad 
“moesol”’ golyga’r proses o ffurfio cymeriad a fyddo dan 
lywodraeth egwyddor newydd ac yn graddol ymberffeithio. 
Y mae’r gwahaniaeth hwn rhwng y wedd grefyddol a’r 
wedd foesol 1 iechydwriaeth yn cyfateb yn fras i’r gwahan- 
iaeth rhwng “ cyfiawnhad ” a “ santeiddhad”’ oedd 4 Ile 
mor amlwg iddo yn yr hen ddiwinyddiaeth Brotestannaidd. 
Perygl yr hen ddiwinyddion oedd bod yn rhy gaeth i 
resymeg ffurfiol a gwahanu’r naill yn ormodol oddi wrth 
y llall, gan golli golwg ar unoliaeth hanfodol y gwaith 
achubol. I osgoi’r perygl dylem gofio o hyd, er y gellir 
gwahaniaethu rhwng y wedd grefyddol a’r wedd foesol, 
na ellir mo’u gwahanu yn y profiad, bod y naill nid yn unig 
yn anghyflawn ond yn amhosibl heb y Ilall, eu bod yn wir 
yn oblygedig yn ei gilydd. 

Neu fe ellir gwahaniaethu (ond nid gwahanu) rhwng y 
wedd xegyddol a’r wedd gadarnhaol 1 iechydwriaeth, gan 
gynnwys o dan y pennawd cyntaf yr hyn y’n hachuber 
ohono, ac o dan yr ail yr hyn y’n hachubir iddo. Bydd 


7 The Nature of the Atonement (4th ed., 1873), Introduction, p. xix. 

yn gyfleus inni fabwysiadu’r cynllun hwn o drafod y 
wnc. 

‘ (1) Yn nacaol, awgrymwyd eisoes fod yr efengyl yn 
amcanu at ryddhau dyn o’r hol/ ddrygau sy’n llesteirio’i 
fywyd, ond ei bod yn canoli ei hymdrechion pennaf ar 
bechod, gwraidd a chraidd pob drwg. Yn hyn o beth 
y mae Cristnogaeth yn bur wahanol 1 rai systemau eraill 
sy’n amcanu at waredu dynion. Yn 6l athroniaeth Groeg 
o Socrates ymlaen, prif elyn dyn a ffynhonnell drygioni 
~ moesol yw anwybodaeth, ac felly ffordd gwybodaeth 
(gnosis) yw priffordd iechydwriaeth. Diau bod Ilawer 
o wir yn hyn (fel y cydnabyddir yn y T.N., yn arbennig 
yn Efengyl Ioan). Ond anghofiai’r Groegiaid fod drwg 
moesol yn gwreiddio yn yr ewyllys hyd yn oed yn fwy nag 
mewn anwybodaeth neu gyfeiliornad deallol; tybient mai 
o dan gochl y da yn unig yr oedd dynion yn dewis y drwg, 
ac nas dewisent pes adwaenent fel drwg.3 

Llinell amlwg arall yn athroniaeth Groeg, yn arbennig 
ysgol Plato, yw’r syniad mai’r hyn y mae dyn mewn angen 
gwaredigaeth ohono yw’r bywyd corfforol a holl gyfun- 
drefn y byd materol. Y mae hyn yn dilyn o’r syniad 
mai trwy wybodaeth y daw gwaredigaethiddyn. Oblegid 
y ffurf uchaf ar wybodaeth, meddid, yw’r wybodaeth 
honno sydd 4 realiti eithaf y cyfanfyd yn wrthrych iddi, 
sef byd amegyffrediad yn hytrach na byd canfyddiad. 
Diflannol ac amherffaith ar y gorau yw’r byd a ganfyddir 
a synhwyrau’r corff, a charcharor yw dyn ym myd y pethau 
gweledig. Yn wir aed ym mhellach a dywedyd mai mater 
yw ffynhonnell eithaf pob drwg. Gan hynny daw ym- 
wared i ddyn yn unig trwy ddianc i fyd y sylwedd 
tragwyddol sy’n ysbryd pur, sef trwy fyfyrdod ac amgyff- 
rediad athronyddol a thrwy barlysu bywyd y corff hyd y 
gellir. Ceir elfen bwysig o wirionedd yma eto, a rhoddir 
lle iddi yn y T.N. Geiriau a fyddai wrth fodd ysgol 


8“ Their [Plato and Aristotle’s] psychological system has no place for 
that deliberate choice of evil recognised as such, which, for the Christian 
moral consciousness, is the primary and prominent type of bad volition.”— 
Henry Sidgwick, History of Ethics, t. 68. 


ATHRAWIAETH IECHYDWRIAETH I3L 


Plato yw’r rhain o eiddo Paul: ‘“‘ Tra na byddom yn edrych 
ar y pethau a welir, ond ar y pethau ni welir: canys y 
pethau a welir sydd dros amser, ond y pethau ni welir sydd 
dragwyddol”’;»  “‘ Rhoddwch eich serch (gwell ‘eich 
meddw] ’) ar bethau sydd uchod, nid ar bethau sydd ar y 
ddaear. . . Marwhewch gan hynny eich aelodau y rhai 
sydd ar y ddaear.”*%° Ond o ddarllen y T.N. drwyddo 
gwelir yn eglur mor bell oedd Iesu a’i apostolion o ddysgu 
mai drwg digymysg i ddianc arno yw’r corff a’r byd 
materol. Yr oedd Iesu’n iachdu clefydau’r corff, ac 
ymwrthododd 4’r syniad ascetic am fywyd (Math. 1179). 
Gosododd urddas ar briodas trwy Ei bresenoldeb yn y 
wledd yng Nghana. Gwelai ogoniant Duw yn Iili y 
maes, ac yr oedd y byd naturiol iddo Ef yn sacrament 
ac yn ddameg o’r ysbrydol. Dysgai Paul fod y “ corff yn 
dem] ir Ysbryd Glan sydd ynoch, ... gan hynny 
gogoneddwch Dduw yn eich corff."" Hyd yn oed yn y 
byd tu hwnt i’r bedd, yn 6] Paul, nid ysbryd pur yw’r dyn 
achubedig, eithr ysbryd wedi ei arwisgo mewn math ar 
gorff cyfaddas i’w radd newydd (1 Cor. 1 543-44, 2 Cor. 51-4). 
“Os hefyd wedi ein gwisgo, nid yn noethion y’n ceir.” 
Yr oedd enaid noeth neu ysbryd pur yn beth nas gallai’r 
Iddew mo’i amgyffred, ond yr oedd yn syniad naturiol i’r 
Platonydd. Am hynny tra y dysgai’r Platonydd anfar- 
woldeb yr enaid, yr oedd y syniad o atgyfodiad y corff 
yn gwhbl anghydnaws 4’i feddwl. Ac mor gryf oedd 
gogwydd y meddwl Platonaidd at ddeuoliaeth ac at syniadau 
isel am y byd materol fel y tueddai i briodoli creadigaeth 
y byd i ddau Dduw gwahanol, y naill (sef y Démiourgos) 
yn awdur mater, a’r llall (y Rheswm pur neu’r Daioni 
eithaf) yn awdur ffurf a threfn. Ond yr oedd gan yr 
Iddew well syniad am unoliaeth y cread, ac ni theimlodd 
anhawster i feddwl am yr un Duw fel Creawdwr y materol 
a’r ysbrydol. “‘ Oblegid y mae pob peth a greodd Duw 
yn dda, ac nid oes dim i’w wrthod”’; ysgrifennwyd hyn 
yn erbyn moesoldeb ascetic y rhai oedd “yn gwahardd 


92 Cor. 478. Col. 35. 1 Cor. 61 », 

priodi, ac yn erchi ymatal oddi wrth fwydydd.’"2 Y mae’n 
amlwg, felly, nad oddi wrth y bywyd corfforol a chyfun- 
drefn y byd materol fe/ y cyfryw y’n hachubir gan efengyl 
Crist. 

Aeth Brahmaniaeth a Bwdistiaeth i eithafion pellach 
na hyd yn oed Platoniaeth yn eu condemniad o’r byd 
tymhorol. Dysg y crefyddau hyn mai hud a Iledrith 
(maya) yw’r byd meidrol, ac mai drwg digymysg yw 
bodolaeth, yn caethiwo dyn yng nghadwyn anhyblyg 
a didosturi deddf karma. Bodolaeth ei hun gan hynny 
yw'r mawrddrwg y mae’n rhaid achub dyn ohono, ac ni 
ddaw gwaredigaeth iddo ond trwy ymsuddo ohono yn yr 
Absolwt diansawdd (Brahma) neu ddisgyn ohono 1 
drwmgwsg tragwyddol Nirfanas3 Eithr pechod, sydd 
a’i gartref yn ewyllys dyn, yw’r mawrddrwg y proffesa’r 
grefydd Gristnogol ein hachub ohono. 

Beth, ynteu, yw cenadwri’r efengyl at ddyn yn ei 
bechod ?_ Gellir symio i fyny’r ateb yn y gair Maddeuant. 
Cyhoedda’r newyddion da fod Duw o’i ras yn maddau 
ir edifeiriol yn rhad, heb unrhyw amod o du’r pechadur 
ond gwir edifeirwch, fel na byddo’i bechod mwyach yn 
atalfa rhnyngddo 4 chymdeithas y Tad nefol. Cawn weled 
yn nes ymlaen mai o raslonrwydd neu fawrfrydigrwydd 
Duw y daw’r fendith fawr hon. Ond y fendith ei hun ac 
nid ei hamodau na’i ffynhonnell yw ein pwnc yn awr. 
Y term technegol yn niwinyddiaeth Paul am faddeuant 
yw “ cyfiawnhad,” ac fel y gwelsom rhoddodd diwinyddion 
Protestannaidd le pwysig iawn yn eu cyfundrefn i athraw- 
jaeth “cyfiawnhad trwy ffydd.” Ond term cyfreithiol 
yw “‘cyfiawnhau,”’ yn sawru o ysbryd a method y llys 
barn. Heblaw hynny, Paul bron yn unig yn yr 
Ysgrythurau a ddefnyddia’r term yn ei ystyr dechnegol, 
a gwna hynny yn rhai o’i epistolau’n unig. Gwell i’n 
pwrpas ni yw'r gair ‘‘ maddeuant,”’ am ei fod i’w gael 


my Tim. 434. 


13 Gwél yn fanylach fy llyfr, Cristionogaeth a Chrefyddau Eraill (1923), 
tt. 51-53, 60-61, 114-116. 

trwy’r holl Ysgrythurau, am ei fod yn mynegi profiad 
saint yr oesoedd mewn modd symlach a mwy diffuant, 
ac am ei fod yn fwy cydnaws ag ysbryd yr aelwyd ar ei 
orau. Iaith dadl ddiwinyddol rhwng Paul a’r blaid 
Phariseaidd yw “‘ cyfiawnhad ’’; iaith profiad saint canrif- 
oedd yw “ maddeuant.” Y mae Duw’n maddau trwy 
ein symud allan o gylch moesoldeb cyfreithiol, byd 
“hawliau”’ ’r naill yn erbyn y Ilall, 1 gylch teulu Duw, lle 
mae gras yn goresgyn deddf a chariad yn tymheru barn 
a hawliau’n ymgolli mewn cymrodoriaeth. 

Y mae’n bwysig sylwi nad symud cosb neu ganlyn- 
iadau allanol pechod yn gyntaf oll a wna maddeuant Duw, 
eithr symud yr euogrwydd mewnol sy’n rhwystr i’r 
pechadur ddyfod 1 mewn 1 gyfrinach y gymdeithas ddwyfol. 
Ni ddylid cymryd yn ganiataol y dileir ar unwaith holl* 
ganlyniadau pechod. Pan edifarhao’r meddwyn neu’r 
godinebwr neu’r cribddeiliwr o lwyrfryd calon, y foment 
honno caiff faddeuant rhad gan y Duw sydd 4’ fawr- 
frydigrwydd yn fwy na’i ddigllonedd, y “ Duw trugarog 
a graslon, hwyrfrydig 1 ddig, ac aml o drugaredd a 
gwirionedd.’*4 Ond gwyr pawb na symudir ar drawiad 
amrant yr holl niwed a wnaeth y cyfryw i’w iechyd ac i’w 
gymeriad, na’r holl niwed a wnaeth 1 bobl eraill. Nid yw 
Duw’n mynd i gyflawni gwyrth er ei fwyn a thorri cadwyn 
achos ac effaith. Ond fe’i dysgir 1 edrych mwyach ar y 
gosb fel disgyblaeth foesol a’i defnyddio er mantais i’w 
gymeriad. Yn bennaf dim fe’i cymodir 4 Duw a’i edfryd 
i'w ffafr heb edliw’r gorffennol iddo. Ac y mae cychwyn 
o’r newydd: yn ei berthynas 4 Duw yn gyfystyr 4 
chychwyn o’r newydd yn holl gysylltiadau bywyd. “Yr 
hen bethau a aethant heibio; wele, gwnaethpwyd pob peth 
yn newydd.” Galwer hyn, os mynner, yn wyrth ysbrydol, 
ond ni thyrr ar draws deddfau’r cread. Ni chyflawnir 
gwyrth yn nhrefn natur pan faddeuo’r tad i’w blentyn 
afradlon, er hynny trawsnewidir bywyd i’r naill a’r llall 
pan gymoder hwy 4’i gilydd a’u dwyn 1 berthynas newydd 
o ymhyfrydiad ac ymddiriedaeth. Yn gyfftelyb yn ein 

4 Ex. 346. 

cysylltiad 4 Duw. Ac nid yw Duw wrth faddau yn 
anwybyddu neu fychanu neu esgusodi’r pechod; i'r 
gwrthwyneb y mae'r pechadur yn yr act o edifarhau yn 
ategu ac yn adgynhyrchu yn ei gydwybod ei hun farn 
gondemniol Duw yn erbyn pechod ac yn cydnabod bod 
pechod yn “dra phechadurus.” Ac nid ffug cyfreithiol 
yw maddeuant, ond profiad real yn dwyn cysur a 
thangnefedd, gobaith a buddugoliaeth. Camgymeriad a 
wnaed yn yr amseroedd gynt oedd canoli’r sylw ar gosb 
pechod, yn arbennig y gosb yn y byd a ddaw, a gwneuthur 
cadwedigaeth dyn yn gyfystyr ag achub dyn i’r nefoedd. 
Ond nid cynllun yswiriant yn erbyn uffern yw trefn yr 
iechydwriaeth, eithr moddion 1 ddwyn dyn pechadurus 
i gymundeb 4 Duw a thrwy hynny i gytgord 4 phwrpas 
ysbrydol y cread. Ennill ac nid colled a fu alltudio 
nefoedd ac uffern, fel canolbwynt trefn y cadw, allan 
o ddiwinyddiaeth ddiweddar. 


Nid rhag ofn y gosb a ddél, 
Nac am y wobor chwaith. 


(2) Yn gadarnhaol, Wedi’r cyfan gwedd nacaol 
iechydwriaeth yw maddeuant. Pwysicach fyth yw’r wedd 
gadarnhaol,—yr hyn y’n hachubir iddo. Nid yw maddau 
pechodau’r gorffennol ond symud y rhwystrau sy rhyngom 
a’n hetifeddiaeth. Ond y mae’r bendithion cadarnhaol 
sydd eiddom trwy Grist yn meddu ar werth er eu mwyn eu 
hunain. Yn wir gwelsom eisoes fod maddeuant ei hun yn 
tybio adferiad 1 gymundeb 4 Duw ac i fwynhad o fendithion 
gras; felly y mae’r nacaol yn llithro’n rhwydd i’r cadarnhaol, 
ac ni ellir mewn gwirionedd eu gwahanu. Gellir symio 
i fyny’r bendithion hynny mewn tri ymadrodd, nad ydynt 
wedi’r cwbl ond enwau gwahanol ar yr un peth, sef 
Teyrnas Dduw, mabolaeth neu fabwysiad, a bywyd 
tragwyddol. Y cyntaf yw ymadrodd mawr Iesu Grist 
yn 6l cofnodiad y Synoptiaid, yr ail yw un o allwedd-eiriau 
dysgeidiaeth Paul, y trydydd yw syniad canol y Bedwaredd 
Efengyl. Ond ceir pob un o’r tri syniad ym mhob un 
o'r tair adran o’r T.N. 

(2) Teyrnas Dduw. Yr ydym eisoes wedi ymdrin 
a dysgeidiaeth Crist am y Deyrnas (pen. iii) ac nid 
rhaid inni ailadrodd yr hyn a ddywedasom. Ond rhaid 
dywedyd rhywbeth am werth ac ystyr y syniad o Deyrnas 
Dduw i ni heddiw ynglyn 4 phwnc natur yr iechydwriaeth 
trwy Grist. Gwnaeth Ritschl wasanaeth mawr wrth alw 
sylw at bwysigrwydd Teyrnas Dduw yn efengyl Crist 
yn gyfochrog 4’r syniad o brynedigaeth. Ond golwg 
unochrog a gafodd Ritschl yntau ar ystyr y Deyrnas. 
Yr hyn a wnaeth ef oedd Ilwyr foesoli a naturioli’r Deyrnas, 
gan anwybyddu’r elfen apocalyptig, oruwchnaturiol sydd 
ynddi yn y T.N. Yn ddiweddarach galwyd sylw mawr 
gan ddiwinyddion eraill at yr elfen honno. Rhaid cyd- 
nabod bellach fod dysgeidiaeth Crist am y Deyrnas yn 
ymsymud rhwng dau begwn, sef y syniad goruwch- 
naturiol-chwyldroadol ar y naill law, a’r syniad moesol- 
ddatblygol ar y llaw arall. Golyga iechydwriaeth y byd 
ddyfodiad y Deyrnas yn y naill a’r llall o’r ystyron hyn. 
Tybiaf y gallwn gyfuno’r ddwy wedd, ond inni beidio 4 
bod yn rhy gaeth i lythyren dysgeidiaeth Crist eithr 
dehongli’r ysbryd sydd tu 61 i’r llythyren. Ar y naill law, 
y mae Teyrnas Dduw yn gyfundrefn oruwchnaturiol 
sydd i oresgyn y byd drwg presennol, gan ddisgyn o’r 
nefoedd mewn nerth i waredu’r saint o afael y gelyn a 
sefydlu nefoedd newydd a daear newydd y bo ewyllys Duw 
yn llywodraethu’n ddirwystr ynddynt. ‘‘ Teyrnas 
nefoedd’”’ ydyw, ac “nid yw o'r byd hwn.” “ Dyfod 
oddi wrth Dduw i waered o’r nef” ac nid codi o’r ddaear 
a wna’r “‘ddinas santaidd, y Jerusalem newydd’"'s a 
welodd gweledydd Patmos. Mewn gair, y mae’r profiad 
Cristnogol yn cynnwys cred ddiysgog yn y ffaith mai 
“oddi uchod’”’ y daw’r pwerau sydd i achub y byd o 
afaelion galluoedd y tywyllwch ac 1 waredu’r credinwyr. 
Y mae angerdd y gobaith apocalyptig hwn yn nodwedd 
amlwg ym mywyd y rhai sydd 4 ffydd gref ganddynt yn 
Nuw fel Gwaredwr. Ar y llaw arall, nid yw gorucheldra 


15 Dat. 212. 

Teyrnas Dduw yn cau allan ei mewndra yn ei pherthynas 
4’r byd presennol. Yn yr un darn apocalyptig y dyfyn- 
nwyd ohono uchod dywedir, “ Wele, y mae pabell Duw 
gyda dynion, ac efe a drig gyda hwynt,”*6 ac meddai lesu, 
““Teyrnas Dduw, o’ch mewn chwi (neu yn eich mysg) 

mae.”” Y mae’n wir bod y ddaear yn bresennol 1 raddau 
helaeth o dan lywodraeth ‘“‘ tywysog y byd hwn,” ond trwy 
drawsfeddiant ac nid o hawl y mae hynny. “ Eiddo’r 
Arglwydd y ddaear, a’i chyflawnder; y byd, ac a breswylia 
ynddo.”” Ac y mae holl “‘ deyrnasoedd y dyd ’’—teyrnas 
masnach a diwydiant, gwleidyddiaeth ac addysg, celfyddyd 
a llenyddiaeth—i fod yn ‘“eiddo ein Harglwydd ni a’i 
Grist ef” (cf. Dat. 115). Y ‘mae. Teyrnas _Dduw 4 
gynnwys bywyd y ddynoliaeth yn ei hyd a’i led, e1 uchter 
a’i ddyfnder, ac ni bydd y byd wedi ei achub yn llawn 
na’r “‘iachawdwriaeth fawr yng Nghrist”’ yn ffaith hyd 
nes dyfod o hyn 1 ben. 

Gwelir bod a fynno hyn oll ag iechydwriaeth y byd 
yn hytrach nag unigolion fel y cyfryw. Nid ohono’i 
hun nac er ei fwyn ei hun yr achubir y person unigol. 
Cyfundrefn fawr gyffredinol o fywyd lle y sylweddolir 
pwrpasau graslon Duw Dad, dyna yw’r Deyrnas, a gobaith 
yr unigolyn yw cael ei achub trwy ddyfod ohono i mewn 
vr gyfundrefn hon sy’n anfeidrol fwy nag ef ei hun. 
Syniad mawreddog a llawn o ysbrydiaeth yw hwn, y’n 
hachubir allan ohonom ein hunain bach i system fawr y 
bwriadau dwyfol, a thyfu’n fawr ein hunain oddi mewn i’r 
system honno a fydd byth yn fwy na ni. A dyna yw’r 
iechydwriaeth Gristnogol, sef cael ein lapio i mewn ym 
mhwrpas mawrfrydig y Duw tragwyddol sy’n gariad 
santaidd, dyfod yn rhan organig ond gwirfoddol o’i 
Deyrnas, neu yn iaith yr hen stori Hebreig (1 Sam. 2579), 
bod wedi “ein rhwymo yn rhwymyn (Saes. bundle) y 
bywyd gyda’r Arglwydd ein Duw.” 

Ni ddaeth y Deyrnas hon yn ei chyflawnder eto, ac 
nid achubir neb yx //awn hyd nes dyfod ohoni. Peth 


16 Dat. 213. 

dynamic, nid static, yw iechydwriaeth. Y mae’r gorau 
ymlaen. Teyrnas Dduw yw cyrchnod eithaf hanes, yng 
ngeiriau Tennyson “ the one far-off divine event to which 
the whole creation moves” (ond paham “ far-off,” 
tybed ?). Dyma benllad neu summum bonum bywyd. 
Dyma deyrnas y gwerthoedd perffaith (absolute values), 
y “deyrnas dibenion”’ a defnyddio ymadrodd Kant, 
sydd goruwch y byd, ac eto oddi mewn i’r byd yn ei dywys 
tuag at y gwell a’r gorau. Cael ein hachub yw etifeddu 
a myned i mewn i’r Deyrnas hon. 

(6) Mabwysiad, Mabolaeth, Un o hoff eiriau Paul 
yw “ mabwysiad”’ i gyfleu natur yr iechydwriaeth yng 
Nghrist. Term ydyw a gymerwyd 0 gyfraith y Groegiaid, 
yn golygu’r weithred o dderbyn un nad yw yn fab wrth 
natur 1 safle a rhagorfreintiau mab yng ngolwg y ddeddf. 
Ond gwell i’n hamcan ni na “ mabwysiad ”’ yw’r gair Ilai 
cyfreithiol a mwy teuluol ‘‘ mabolaeth,” i gyfleu’r 
gwirionedd bod y credadun yn aelod o deulu Duw, yn 
mwynhau Ei gymdeithas a’i gyfrinach, yn cyfranogi o’i 
anian, ac o ganlyniad ei fod yn sefyll yn y berthynas o 
frawd i Grist, Mab Duw, ac yn dwyn “ delw ei Fab ef, fel 
y byddai efe yn gyntaf anedig ymhlith brodyr lawer.” 
Clasur mawr y gwirionedd hwn yn yr Epistolau yw 
Rhuf. 84-9, sy’n cynnwys geiriau fel hyn, “ Y rhai a 
arweinir gan ysbryd Duw, y rhai hyn sydd blant (gwell, 
‘feibion ’’) i Dduw. . . Derbyniasoch ysbryd mabwysiad 
trwy yr hwn yr ydym yn Ilefain, Abba, Dad. . . Ac os 
plant (meibion), etifeddion hefyd, sef etifeddion 1 Dduw, 
a chyd-etifeddion 4 Christ.” Symir i fyny ddysgeidiaeth 
Paul ar y mater mewn man arall fel hyn, ‘* Canys chwi oll 
ydych blant (feibion) i Dduw trwy ffydd yng Nghrist 
Iesu.’?7 Gorwedd sail y ddysgeidiaeth hon yng ngeiriau 
Iesu Ei Hun, e.g., “fel y byddoch blant (feibion) i’ch 
Tad yr hwn sydd yn y nefoedd.’*8 A cheir yr un 
gwirionedd yn helaethach fyth gan awdur y Bedwaredd 
Efengyl, e.g., “‘ Cynifer ag a’i derbyniasant ef, efe a roddes 


17 Gal. 376. 18 Math. 545, cf. 59. 

iddynt allu i fod yn feibion (blant) i Dduw, sef i’r sawl a 
gredant yn ei enw ef’’39 “‘ Gwelwch pa fath gariad a roes 
y Tad arnom, fel y’n gelwid yn feibion 1 Dduw. . . 
Anwylyd, yr awr hon meibion (plant) i Dduw ydym, a 
. . . byddwn gyffelyb iddo.’” 

Golyga mabolaeth y credinwyr yr un peth yn ymarferol 
4 bod yn aelodau o Deyrnas Dduw, oblegid y mae Brenin 
y Deyrnas hon yn Dad i’w ddeiliaid. Diau bod Duw mewn 
ystyr bwysig yn Dad pawb, ond nid i bawb y mae’r fabol- 
aeth yn brofiad. Nid pawb sy’n gallu “‘ cartrefu gyda’r 
Arglwydd,”’ bod yn gartrefol gyda Duw fel plant ar yr 
aelwyd. Testun ysgrif yn yr Hibbert Fournal flynyddoedd 
yn 61 oedd, “Is the Universe friendly?” Golwg 
anghyfeillgar ac estronol a wél rhai ar y byd mawr o’u 
cwmpas. Yn 6] Huxley gelyn yw’r cyfanfyd, heb unrhyw 
gydymdeimlad 4 dyheadau a delfrydau dyn, a brwydr 
yn erbyn yr anghenfil creulon yw’r bywyd moesol. Ond 
ir sawl a aeth 1 mewn i gyfrinach y profiad Cristnogol, 
“ty fy Nhad” yw’r cread oll a chalon Tad yw calon y 
cyfanfyd. Diffiniodd rhywun athroniaeth fel hiraeth y 
meddwl am gartref, ‘‘ the home-sickness that would be 
everywhere at home.” Y mae’r profiad mabol gartref 
ym mhobman am fod Duw yn Dad ym mhobman. 

(c) Bywyd Tragwyddol. Un o eiriau mawr y T.N. 
1 ddisgrifio’r iechydwriaeth trwy Grist yw ‘ bywyd,” 
weithiau gyda’r ansoddair ‘“‘ tragwyddol” ac weithiau 
hebddo. Mewn gwirionedd y mae’n gyfystyr 4 
“Theyrnas Dduw,” ond bod yr olaf ar y cyfan yn gosod 
mwy o bwyslais ar wedd gymdeithasol iechydwriaeth, a’r 
gair “ bywyd ” ar y wedd bersonol. Golyga hefyd yr un 
peth yn ymarferol 4’r fabolaeth, oblegid hanfod y bywyd 
newydd yw perthynas fabol y credadun 4 Duw a chyfranogi 
o'ianian. Y mae’r syniad Cristnogol am fywyd tragwyddol 
yn cynnwys dwy elfen, sef (1) y bywyd fel meddiant 
presennol, ac (2) y gobaith am y dyfodol, yn cynnwys 
y byd a ddaw. 


19Toan 1, 2 x Joan 372. 

(1) Mewn un ystyr y mae’r bywyd tragwyddol eisoes 
yn feddiant presennol ym mhrofiad y credadun. Nid 
mater o amser a gofod mohono yn y lle cyntaf, ond mater 
© ansawdd neu werth sydd, fel y cyfryw, yn annibynnol 
ar ddamweiniau dyddiad a lle. Y mae meddu ar y profiad 
hwn yn cyfodi dyn uwchlaw anrhaith a chwyldro amser 
ac yn ei wneuthur yn gyfrannog o werthoedd anniflan 
byd tragwyddol sy’n goresgyn olyniaeth y blynyddoedd. 
Y mae bywyd tragwyddol yn yr ystyr hon yn golygu 
thywbeth anfeidrol fwy nag anfarwoldeb neu barhad 
diderfyn bywyd tu hwnt i’r bedd. Golyga fod y gwir 
gredadun yr awr hon yn ddinesydd y Deyrnas ddisigl 
nad yw o’r byd hwn, ac yn meddu ar fywyd sydd o’r un 
ansawdd 4 bywyd Duw Ei Hun, o leiaf o ran egwyddor 
neu mewn eginyn. Tynn ei adnoddau bob munud awr 
or Tu Hwnt Tragwyddol, o’r gronfa ddihysbydd o 
ddaioni a gwirionedd a phrydferthwch sydd yn y Duw 
tragwyddol a breswylia tu hwnt i fyd amser ac eto 
oddi mewn iddo,—“‘ the Beyond that is within.” “Yr hwn 
sydd yn credu ynof fi, sydd ganddo fywyd tragwyddol,’” 
ac nid rhaid iddo aros nes mynd i'r nefoedd cyn ei gael. 


Fel y canodd Tafolog: 


O f’enaid boed dy amcan 
Am anian bur y ne’,— 
Cael nefoedd mewn egwyddor 
Yn fwy na’i chael mewn lle: 
Rhaid im wrth galon newydd 
O gread ysbryd Duw 
Yn elfen nefoedd ynwyf 
Cyn mynd i’r nef 1 fyw. 


A chan fod yr anian ddwyfol yn preswylio yn y credadun, 
mewn egwyddor er nad yn ei llawn ddatblygiad, daw 1 
adlewyrchu fwyfwy y cymeriad dwyfol yn ei gymeriad 
ei hun ac i ddwyn ffrwyth cyfatebol yn ei fywyd ymarferol. 
“Byddwch chwi gan hynny yn berffaith, fel y mae eich 
Tad yr hwn sydd yn y nefoedd yn berffaith.” ‘‘ Wrth eu 


a Joan 647, 

ffrwythau yr adnabyddwch hwynt.”’ Egwyddor fawr 
y bywyd hwn yw cariad, canys cariad yw hanfod Duw Ei 
Hun. Dyna’r hyn y proffesa efengyl Crist ein hachub iddo. 

(2) Ond cynhwysa bywyd tragwyddol hefyd y gobaith 
am y dyfodol, gan ymestyn tu hwnt i’r bedd 1’r byd a 
ddaw. ‘‘Ac yn y byd a ddaw, fywyd tragwyddol.’ 
Nid yw profiad presennol y gorau o’r saint yn dihysbyddu 
posibilrwydd goludog y bywyd newydd, ac “ nid amlygwyd 
eto beth a fyddwn.” Gwir bod y bywyd tragwyddol, fel 
y gwelsom, yn sefyll am y gyfundrefn o werthoedd sydd 
mewn ystyr uwchlaw amser. Er hynny y mae olyniaeth 
amser yn hanfodol i bob math ar brofiad, dwyfol a dynol. 
Nid peth static yw profiad, eithr proses byw, symudol 
sydd beunydd yn ymestyn o’r presennol er mwyn cyrraedd 
rhyw amcanion ymlaen yn y dyfodol. Y mae Duw Ei 
Hun, er Ei fod yn preswylio tragwyddoldeb, yn bod ac yn 
gweithredu hefyd oddi mewn 1 olyniaeth amser, ac yn 
graddol sylweddoli Ei bwrpasau mewn amser, onid e ni 
allem ni greaduriaid amser ddyfod i unrhyw fath o berth- 
ynas ag Ef. Pa faint mwy y mae profiad dyn o fywyd 
tragwyddol yn brofiad mewn amser ac yn rhagdybio 
dylifiad parhaus y presennol tua’r dyfodol. Ei iaith yw, 
“Nid wyf fi yn bwrw ddarfod imi gael gafael, ond un 
peth, gan anghofio y pethau sydd o’r tu cefn, ac ymestyn 
at y pethau o’r tu blaen, yr ydwyf yn cyrchu at y nod, 
am gamp uchel alwedigaeth Duw yng Nghrist Iesu.’’3 
Ac ni sylweddolir y nod yn Ilawn yr ochr yma i’r bedd. 
Y mae’r gobaith Cristnogol yn edrych ymlaen at fywyd 
perffeithiach o dan amodau mwy ffafriol yn y byd tu 
hwnt 1 angau. 

Dyma Ile y mae Cristnogaeth yn wahanol i 
ddysgeidiaeth rhai meddylwyr mawr fel Spinoza, a 
chrefyddau mawr y dwyrain (HindWaeth a Bwdistiaeth). 
Yn dl y rhain yr unig fywyd tragwyddol sy’n bosibl i ddyn 
yw ymgolli ohono yn yr Absolwt diolyniaeth, diansawdd, 
a pheidio 4 bod mwyach fel person unigol,—fel yr ymgyll 


% Marc 103°, 23 Phil, 333, 14, 


ATHRAWIAETH IECHYDWRIAETH I41 


y gwlithyn yn y mér24 Yn 6! hyn nid yw bywyd tu 
hwnt 1’r bedd yn beth posibl nac yn beth 1’w ddymuno. 
Mwy cyson 4 Christnogaeth yw dysgeidiaeth Kant, yr 
hwn a ddeil fod moeseg ei hun yn rhagdybio anfarwoldeb 
dyn. Y mae gofynion y delfryd moesol, meddai, yn 
gyfryw na ellir eu cyflawni ond yn raddol a chynyddol, ac 
y mae cynnydd diderfyn yn y bywyd moesol yn hawlio 
parhad diderfyn personoliaeth dyns Yn 6] Efengyl Ioan 
daeth lesu fel y caem fywyd a’i gael yn helaethach (10"), 
ac fe’n sicrheir ym mhellach y cawn mewn byd arall fywyd 
helaethach nag y mae’n bosibl inni o dan amodau presennol. 
Ni all angau ddinistrio’r bywyd a guddiwyd gyda Christ 
yn Nuw; yn hytrach, cawn ymddangos mewn gogoniant 
gyda Christ ein bywyd ni (Col. 33 4), ac angau a lyncir 
mewn buddugoliaeth (1 Cor. 1554). Nid yw angau 
mwyach ond drws i fywyd llawnach o gymundeb 4 Duw 
a’l wasanaethu. Y mae lle heddiw eto yn athrawiaeth 
iechydwriaeth i’r syniad o “ nefoedd,”’ ond bod yn rhaid 
moesoli ac ysbrydoli’r syniad os yw i fod yn deilwng o le 
oddi mewn i’r drychfeddwl mawr o fywyd tragwyddol. 

Wrth derfynu’r adran hon hoffwn bwysleisio bod yr 
iechydwriaeth Gristnogol yn beth eang, dwfn, cynhwys- 
fawr, cyfled 4 bywyd oll. Y maea fynno 4 holl bersonoliaeth 
dyn, sef 4 dyn yn holl gyfanrwydd ac unoliaeth ei fywyd, 
yn unigol ac yn gymdeithasol, ac nid a’r “‘enaid” yn 
unig yn ystyr gyfyng y gair fel y deellid ef yn fynych 
mewn diwinyddiaeth boblogaidd. Wrth gwrs yr oedd 
elfen bwysig o wirionedd yn yr hyn a bwysleisid gymaint 
gan ein tadau, fod a fynno crefydd Crist mewn modd 
sylfaenol ag achub y dyn unigol, ac 4’r dyn unigol 
fel y mae’n enaid neu fod ysbrydol ac anfarwol. Ond nid 


24 Cymharer geiriau olaf gweddi’r Bwdist, sy’n ffurfio diweddglo The 
Light of Asia Syr Edwin Arnold: 
The dew is on the lotus! rise, great sun! 
And lift my leaf and mix me with the wave. 
Om mani padme hum! the Sunrise comes! 
The dewdrop slips into the shining sea! 


25 Kant, Critique of Practical Reason, Bk. ii, c. 2 §4. 

yw’r dyn unigol ar wah4n i gymdeithas, na chwaith y dyn 
unigol yn ei wedd “ ysbrydol”’ ar wahn i’r gweddill o't 
bersonoliaeth, yn ddim ond haniaeth noeth nad yw’n bod 
ynunman. Rhaid achub dyn yn holl gyfanswm ei gysyllt- 
iadau ac yn undod cyfan ei berson, yn gymdeithasol yn 
ogystal ag yn unigol, yn gorfforol a meddyliol yn ogystal 
ac yn ysbrydol, onid e nid “dyn” a achubir eithr rhyw 
ddrychiolaeth annelwig a elwir yn “enaid.’’ Nid oes un 
arwedd ar fywyd cymhleth dyn y tu allan i gylch gwaith 
achubol yr efengyl. Cymer i mewn y bywyd teuluol, 
diwydiannol, addysgol, gwladwriaethol, a chydwladwr- 
iaethol, yn ogystal 4’r bywyd personol yn ei agweddau 
mwyaf mewnol ac unigol. Ni bydd Crist wedi gorffen 
Ei waith achubol hyd nes bod Teyrnas Dduw wedi 
concro a meddiannu holl sefydliadau cymdeithas, a 
““santeiddrwydd ir Arglwydd” wedi ei gerfio ar 
ffrwynau’r meirch yn ogystal ag ar galonnau dynion. 


Dyna genadwri arbennig “‘ yr efengyl gymdeithasol.’’6 


III. 
Frorpp NEU Foppion [ECHYDWRIAETH. 


Bydd yn hwylustod inni drafod y mater hwn o dan 
y tri phennawd a ganlyn: (1) Duw fel ffynhonnell ac 
achos iechydwriaeth; (2) gwaith Crist fel cyfryngwr 
iechydwriaeth; (3) amodau dynol iechydwriaeth. 

(1) Duw fel ffynhonnell ac achos iechydwriaeth dyn. 
Gwirionedd sylfaenol y ddiwinyddiaeth efengylaidd yw 
mai Duw sy’n cymryd y cam cyntaf yn achubiaeth dyn. 
Rhodd raslon Duw i ddyn yw iechydwriaeth yn gyntaf 


Yn ystod y blynyddoedd diwethaf hyn y dechreuodd yr Eglwys 
amgyffred yn deilwng y wedd gymdeithasol i’r iechydwriaeth trwy Grist. 
Yn dyst o hyn gweler y ddeuddeg gyfrol sy’n ffurfio Adroddiad Copec 
(1924), a’t gyfrol, The Stockholm Conference (1926). Cefais gyfle i drafod 
y pynciau hyn yn weddol lawn yn Crefydd a Bywyd (1915), Crist a Gwar- 
eiddiad (1921) ac Efengyl y Deyrnas (1927), fel nad yw’n rhaid imi 
ymhelaethu yma. 

oll, “‘ heb arian ac heb werth,”’ ac nid gorchest neu gamp 
ddynol a enillir trwy haeddiant. ‘‘ Felly y carodd Duw 
y byd, fel y rhoddodd efe ei unig-anedig Fab, fel na choller 
pwy bynnag a gredo ynddo ef, ond caffael ohono fywyd 
tragwyddol.’27 ‘‘ Mab y dyn a ddaeth i geisio ac i gadw 
yr hyn a gollasid.’28 Y mae ymchwil Duw am ddyn yn 
blaenori ac yn achosi ymchwil dyn am Dduw. Ffordd 
diwinyddiaeth o ddywedyd hyn yw mai o ras Duw ac nid 
o haeddiant dyn y daw iechydwriaeth yn y lle cyntaf. 
Y mae Duw yn tywallt Ei gariad maddeuol ac achubol 
ar ddyn pan yw eto yn ei bechod a chyn ennill ohono na 
haeddiant na nerth digonol 1’w achub ei hun. Dyna 
yw ystyr ymadrodd awgrymiadol y Dr. W. P. Paterson, 
““ Christianity is the religion of divine magnanimity.”29 Enw 
ar fawrfrydigrwydd moesol Duw yw gras. “ Canys 
trwy ras yr ydych yn gadwedig, trwy ffydd; a hynny nid 
ohonoch eich hunain: rhodd Duw ydyw.’’3 

Ond yma y mae’n ofynnol inni fod yn dra gwyliadwrus 
rhag syrthio ohonom i eithafion antinomiaeth neu wneuthur 
dyn yn gwbl oddefol yn nhrefn y cadw. Bu’r mater hwn 
yn asgwrn cynnen rhwng pleidiau diwinyddol mewn llawer 
oes,—er enghraifft rhwng Awstiniaeth a Morganiaeth 
(=Pelagiaeth) o’r bumed ganrif ymlaen, a rhwng Calfiniaeth 
ac Arminiaeth yn yr eglwysi Protestannaidd. Dadleuai’r 
Celt Morgan (=Pelagius) fod dyn wrth natur yn rhydd 
i ddewis y da, ac mai adgyfnerthiad neu gynhorthwy yn 
unig, y tu allan i ewyllys dyn, oedd gras Duw, yn hytrach 
na grym anorchfygol o’r tu mewn. I’r gwrthwyneb 
mynnai Awstin—nad oes mo’i ddisgleiriach fel sant a 
diwinydd yn holl hanes yr Eglwys—fod cadwedigaeth 
dyn yn gwbl o ras hollalluog a phenarglwyddiaethol Duw, 
ac nad oedd dyn yn rhydd-ewyllysydd yn y mater. Yr 
oedd ewyllys dyn wrth natur wedi e1 chwbl gaethiwo 
i bechod ac yn hollol ddiymadferth. ‘‘ Nid yw ewyllys 


27 Joan 376. 28 Luc 19", 
29 W. P. Paterson, The Rule of Faith (1912), t. 195. 
PEF. 28. 

dyn yn ennill gras trwy ryddid; yn hytrach enilla ryddid 
trwy ras.”3t Yma nid oes le i unrhyw ffactor yn achub- 
iaeth dyn oddieithr gras Duw. Aeth Calfin, os dim, 
ym mhellach nag Awstin ei hun, gan wneuthur dyn yn 
beiriant goddefol yng ngafael egnion hollalluog na fedr 
mo’u cynorthwyo na’u gwrthsefyll. 


Diamau y safai’r naill blaid a’r Ilall dros elfen bwysig 
o wirionedd, ond cariwyd hwynt 1 eithafion gan resymeg 
ddiarbed oedd yn seiliedig ar rai o ffeithiau profiad ond 
yn anwybyddu ffeithiau eraill. Safai Awstiniaeth am 
wirionedd y profiad crefyddol fod dyn yn gwhbl ddibynnol 
ar ras Duw; safai Morganiaeth am wirionedd y profiad 
moesol fod dyn yn fod rhydd ac annibynnol neu hunan- 
ddibynnol. Eithr ni ellir gwahanu’r profiad crefyddol a’r 
profiad moesol yn y modd hwn. Rhaid derbyn tystiolaeth y 
naill a’r llall er mor anodd eu cysoni mewn rhesymeg ffurfiol, 
sef bod dyn ar unwaith yn fod cwbl ddibynnol ar Dduw 
ac yn fod annibynnol a rhydd. Y mae profiad cyfan dyn 
yn fwy nag unrhyw resymeg unochrog. Mewn rhyw 
fodd na phroffeswn allu ei esbonio, y mae iechydwriaeth 
ar unwaith yn rhodd rad o eiddo gras Duw ac yn weithred 
rydd o eiddo dyn. Ni olygwn wrth hyn fod Duw yn 
gyntaf yn gwneuthur yr hyn na all dyn, ac yna bod dyn yn 
gwneuthur y gweddill drosto’i hun heb gymorth Duw. 
Ni ellir rhannu’r maes rhwng Duw a dyn yn y modd hwn. 
Y mae Duw a dyn yn cydweithredu bob cam o’r ffordd. 
Mentrodd Paul osod y ddwy ochr i’r gwirionedd gyda’i 
gilydd heb geisio’u cysoni: ‘‘ Gweithiwch allan eich 
iachawdwriaeth eich hunain trwy ofn a dychryn [dyna’r 
gwirionedd y safai Morgan drosto, ond nad oedd fawr 
o le 1 ‘ofn a dychryn’ yn nysg radlon y gWr hwnnw]; 
canys Duw yw yr hwn sydd yn gweithio ynoch ewyllysio 
a gweithredu o’i ewyllys da ef 32 [dyna’r gwirionedd y 
safai Awstin drosto]. Credaf fod y naill wirionedd mor 
bwysig a’r llall, y blaenaf er mwyn diogelu cyfrifoldeb 


 Awstin, De corrept. et grat. 17. 
# Phil. 2%, 13, 

personol dyn fel bod moesol, a’r olaf er mwyn diogelu 
gweithgarwch rhydd a rhad gras Duw nad yw rhyddid 
dyn hebddo ond delfryd aneffeithiol. Nid yw hyn yn 
anghyson 4’n gosodiad blaenorol mai Duw sy’n cymryd 
yt initiative yng nghadwedigaeth dyn, ond golyga fod 
effeithiolrwydd gras yn dibynnu bob cam o’r ffordd ar 
gydsyniad ewyllysgar dyn. 

Oblegid nid grym anianyddol, gorfodol fel pwerau 
natur ras Duw, eithr nerth moesol, perswadiol, yn 
treiddio 1 ddyfnderoedd personoliaeth dyn i’r graddau y 
caiff ddrws agored. Proses rhwng personau moesol yw 
gwaith iechydwriaeth, ac nid proses peirianyddol fel 
gweithrediad deddfau anian. Anghofio hyn oedd diffyg 
mawr meddylwyr fel Awstin a Chalfin. Na, nid math ar 
hylif amhersonol yn llifo i mewn 1 enaid dyn yw gras, fel 
y llifa goleuni 1 mewn drwy ffenestr 1 ystafell, eithr ewyllys 
da person dwyfol yn gweithredu ar ewyllys gydsyniol 
person dynol. Y mae hyn oll, meddaf eto, yn gwbl gyson 
a’r ymdeimlad crefyddol o ymddibyniaeth ar ras hunan- 
gynhyrfiol Duw, dim ond inni gofio mai ymddibyniaeth 
weithgar person ar Berson ydyw, ac nid ymddibyniaeth 
gwbl oddefol fel eiddo peiriant ar y trydan sy’n ei weithio.33 

(2) Gwaith Crist fel cyfryngwr iechydwriaeth. Cytuna 
pob ysgol o ddiwinyddion fod gweithgarwch gras achubol 
Duw yn canoli yn Iesu Grist, am fod profiad Cristnogion 
yr oesau’n tystio mai Crist yn anad neb yw Gwaredwr 
neu lachawdwr y byd. Ni olyga hyn mai yng Nghrist a 
thrwyddo’n unig y gweithreda gras Duw. Y mae’r 
proses achubol yn gyfled 4 holl ddatguddiadau a gweith- 


rediadau Duw mewn rhagluniaeth a hanes, ac ni ellir 


33 Cymharer geiriau John Oman: “ Grace is never a direct line of 
power, passing through us with impersonal directness, as light through 
window glass, but is a curve of patient, personal wisdom, encircling and 
embracing us and all our concerns. And with that curve a true theology 
is wholly occupied.” Grace and Personality (ail. arg., 1919), t. 182. Llyfr 
cyfoethog odiaeth yw hwn i’r neb a gymero’r drafferth i’w ddarllen yn araf 
a myfyrgar. Efallai mai yn yr Hound of Heaven gan Francis ‘Thompson 
y cawn y mynegiant grymusaf mewn Ilén ddiweddar 0 egwyddor y divine 
initiative. Gwél cyfieithiad D. Tecwyn Evans, o dan y teitl Bytheiad y Nef. 


Io 

ei gyfyngu i un person neu gyfnod. Cariad yw Duw, 
ac y mae yn natur cariad i “ geisio ac i gadw ” ei wrthrych 
trwy ymdrech a dioddefaint dibaid. Ond yng Nghrist 
y cyrhaeddodd angerdd y cariad dwyfol ei hunan-fynegiant 
llawnaf mewn hanes. Ym mhellach, y mae profiad a 
diwinyddiaeth yr Eglwys wedi arfer cysylltu gwaith 
achubol Crist yn arbennig 471 farwolaeth. Nid yn Ei 
farw’n unig yr oedd Crist yn lachawdwr, ond yn Ei 
holl fywyd a’i holl waith ar y ddaear, yn ogystal ag yn holl 
waith Ei Ysbryd ar hyd yr oesau. Ond ar y groes y 
cyrhaeddodd Ei waith achubol anterth ei werth a’1 nerth. 
Y mae hyn yn ein harwain yn syth at Athrawiaeth yr lawn. 

Yn gyntaf oll rhaid imi ddywedyd yn hollol agored, 
yr hyn a awgrymwyd eisoes yn bur ddiamwys yn fy amlin- 
elliad beirniadol o hanes yr athrawiaeth, na allaf dderbyn 
y ‘“‘damcaniaethau gwrthrychol”’ am yr lawn yn yr ystyr 
yr arferir ei chysylltu a’r ymadrodd hwn, sef yn yr 
ystyr bod Crist wedi talu ein dyled a thrwy hynny roddi 
“ bodlonrwydd ” i Dduw neu i’r ddeddf neu i gyfiawnder, 
neu Ei fod wedi dioddef cosb pechod yn ein lle ac felly 
symud rhyw rwystrau oedd ar ffordd Duw 1 faddau na 
ellid mo’u symud trwy edifeirwch y pechadur yn unig. 
Ni allaf ddygymod 4’r syniad o Jawn fel math o drafodaeth 
fargeiniol rhwng Crist a Duw yn annibynnol arnom ni, 
neu fel math o ddrama a actiwyd uwch ein pennau megis. 
Ymhlith diwinyddion diweddar gwnaeth James Denney 
ymgais arwrol i ddiogelu’r syniad ‘‘ gwrthrychol”’ am yr 
lawn. Gwrthyd y syniad y gorwedd rhinwedd yr Jawn 
yn syml yn yr argraff a adewir ar feddyliau dynion gan 
ddioddefaint Crist fel amlygiad o gariad Duw, a dehongla 
ef yn hytrach fel gwrogaeth i angenrheidiau moesol ac 
felly fel peth yn meddu ar werth i Dduw yn annibynnol 
ar yr argraff a edy arnom ni. Dyma fel y dywed: 


It is love doing homage to divine ethical necessities which . . . 
are in the strictest sense objective. ‘They are independent of us, 
and they claim and receive homage from Christ in His work of re- 
conciliation, whether that work does or does not produce upon men the 
impression which is its due, . . . a homage which has value in God’s 

sight, and therefore constitutes an objective atonement, whether any 
particular person is impressed by it or not. . . . It is because divine 
necessities have had homage done to them by Christ, that the way 
is open for sinners to return to Christ through Him. When sinners 
are forgiven, it is propter Christum [=er mwyn Crist] as well as gratuito 
{[=yn rhad]: it is not by unconditioned love—an expression to which 


no meaning can be attached which does not obliterate the distinction — 


between right and wrong—but by a love the very nature of which 
is that it does absolute homage to the whole being and self-revelation 
of God, and especially to the inexorable reactions of the divine nature 
against sin.34 
Gwelir bod Denney yma yn gosod y syniad 0 wrogaeth 
ddirprwyol i ofynion moesol yn lIle’r hen syniad o 
gosbedigaeth ddirprwyol. Ejithr gofynnwn, paham a pha 
fodd y mae’r “ wrogaeth” hon o eiddo Crist yn sail 
(“ basis,” tt. 235, 236) maddeuant pechodau? Onid 
yw'r “ angenrheidiau dwyfol moesol ”’ yn hawlio gwrogaeth 
bersonol pob un drosto’i hun ? Diamau bod gwrogaeth Crist 
ir drefn foesol “yn meddu ar werth yng ngolwg 
Duw,” ond nid yn lle fy ngwrogaeth bersonol i, neu fel 
sail fy maddeuant yn annibynnol ar yr argraff a edy arnaf. 
Pa fodd, atolwg, y mae gwerth Ei wrogaeth Ef fel ffaith 
gwbl wrthrychol yn tycio 7 mi neu’n effeithiol drosof i? 
Ni all ddechrau meddu ar werth yng ngolwg Duw ar fy 
rhan i hyd nes dyfod ohono yn fynegiant o’m person- 
oliaeth i fy hun trwy fy undeb ffydd 4 Christ. ‘‘ Am fod 
gwrogaeth wedi ei wneuthur i angenrheidiau dwyfol gan 
Grist,” ebr Denney, “ dyna’r pam y mae’r ffordd yn agored 
i bechaduriaid ddychwelyd at Dduw trwyddo Ef.” A 
ddarfu i Grist, ynteu, wthio’n agored y ffordd at Dduw 
oedd hyd hynny wedi ei gau i fyny o ochr Duw? Nid 
hygoel hynny. ‘‘ Nid trwy gariad diamod,” meddai, y 
maddeuir pechod. Ond anodd i’r meddwl modern 
gymhathu’r syniad hwn o “amodau”’ i gariad Duw y tu 
allan i edifeirwch a ffydd y pechadur ei hun. Oni 
chyflawnir yr holl amodau y geilw mawrfrydigrwydd gras 
amdanynt yn yr act o edifarhau ac yn y ffydd bersonol 


x4 James Denney, The Christian Doctrine of Reconciliation (1917), 
tt. 234-5. 


% 

sydd ynglyn 4 hi? Y mae edifeirwch a ffydd ynddynt eu 
hunain yn cynnwys ‘“‘ gwrogaeth i angenrheidiau moesol’’; 
ac yn gydnabyddiaeth o ddrygedd pechod a daioni Duw, 
ac ni all gwrogaeth neb arall wneuthur y tro yn ei lle yn 
unol 4 realiti unplyg y byd moesol. Yn lle meddwl am 
“* sail”? cymod tu allan i’r act o gymodi ei hun, onid gwell 
yw son am aberth Crist fel achos effeithiol y cymod oddi 
mewn i’r credadun ? Credaf gyda Denney yn “ adweithiad 
natur Duw yn erbyn pechod,” sef yr hyn a eilw Paul Ei 
“ddigofaint.” Ni all Bod perffaith dda anwybyddu’r 
gwahaniaeth hanfodol rhwng drygioni a daioni. Nid 
anghyfnewidioldeb static yw Duw fel Brahma yr Hindw, 
ond Bod ag sydd iddo brofiadau a fo’n amrywio yn 6l 
yr amgylchiadau; ac nid yr un yw adweithiad Ei brofiad 
ym mbhresenoldeb pechod ag yw ym _ mbhresenoldeb 
santeiddrwydd. A dyna’r pam y mae gwir edifeirwch yn 
amod maddeuant a chymod. Mewn ystyr, felly, gallwn 
son am gymodi Duw 4 dyn yn ogystal 4 chymodi dyn 4 
Duw, eithr ar sail edifeirwch a ffydd yr effeithir y cymod 
ac nid ar sail rhywbeth cwbl wrthrychol yn annibynnol 
ar yr argraff a edy arnom. 

Nid annhebyg 1 ddamcaniaeth Denney, ond o safbwynt 
yr ysgol Anglo-Catholig, yw eiddo Mr. Kenneth E. Kirk 
yn ei draethawd ar ‘“‘yr lawn” yn Essays, Catholic and 
Critical (1926). Deil Mr. Kirk nad yw ymwrthod 41 
drosedd, na hyd yn oed gwrthdro Ilwyr yn ei ymarweddiad 
(complete reversal of behaviour) yn ddigon i edfryd dyn i 
berthynas 4 Duw (t. 263). Y mae rhyw fath o 
““ymddiheurad neu gydnabyddiaeth” o’r tramgwydd, 
neu “addefiad o’r drwg a wnaed”’ yn “ rhagbaratoad. 
angenrheidiol”’ i’r berthynas adferedig. Cydnabyddwn 
hynny’n llawn; eithr gofynnwn, Onid yw gwir edifeirwch 
ynddo’i hun yn ymddiheurad ac yn addefiad o’r drwg a 
wnaed ? Yn 6l Mr. Kirk, y mae Iawn Crist yn symbol ar 
ran dynion o’u heuogrwydd (‘“‘ explicit symbol of an implicit 
guilt,” t. 266; ‘“‘one symbolic corporate act,” t. 269). 
Eithr, ar wahan i’r cwestiwn pa fodd y gall gweithred 
o eiddo Person dieuog fod yn symbol o ymddiheurad yr 

euog, teimlwn nad oes ystyr i’r syniad o symbol i Dduw. 
Rhywbeth i ddyn yw symbol, i’w alluogi i amgyffred neu 
brofi realiti nad yw’n hollol un 4’r symbol. Nid oes 
angen symbol ar Dduw, yr Hwn sy’n canfod y realiti ei 
hun. Gallwn ddeall y Groes fel symbol i ddyn o’r cariad 
dwyfol, ond nid fel symbol i Dduw o ymddiheurad dyn 
dros ei bechod. Wele enghraifft arall, ynteu, o’r modd 
y mae damcaniaethau ‘“‘ gwrthrychol’”’ am yr Iawn yn ein 
harwain 1 syniadau anreal ac artiffisial. 

Credaf innau mewn lawn gwrthrychol, ond nid yn 
yr hen ystyr. Ffaith wrthrychol mewn hanes, yn anni- 
bynnol ar y dylanwad a gaiff ar unrhyw berson unigol, yw 
ddarfod i Fab y dyn ddyfod “1 geisio ac i gadw yr hyn a 
gollasid,”’ eu ceisio hefyd trwy aberth a dioddefaint hyd 
at angau’r groes, a’i fod yn hyn yn amlygu cariad y Duw 
tragwyddol sydd beunydd yn ymegnio 1 achub dynion o’u 
pechodau i gymdeithas fabol ag Ef Ei Hun. Ffaith 
wrthrychol, meddaf, yw hon—ffaith, y mae’n wir, sy’n 
effeithio cyfnewidiad mewnol yn y rhai sy’n ymateb iddi, 
eithr nid mewnol (subjective) mohoni yn ei. dechreuad. 
Duw sydd yn wrthrychol “ yng Nghrist yn cymodi y byd 
ag efeihun.” Ond ni allaf gael lle yn fy system o feddwl 
i ddull cwmpasog y ddamcaniaeth sy’n synied am yr lawn 
fel trafodaeth allanol rhwng Crist a Duw er mwyn cymodi 
cariad Duw 4’1 gyfiawnder,—Duw yn Ei gariad yn rhoddi 
Crist i’r byd er mwyn Ei dderbyn yn 6l drachefn yn offrwm 
i'w gyfiawnder, rhoi ag un Ilaw er mwyn derbyn yn 6l 
4 llaw arall. Ejithr cydnabyddir yn gyffredinol fod dwyn 
beichiau ein gilydd yn ffaith ddilys yn y byd moesol. 
A dwyn baich pechod y ddynoliaeth yw calon eithaf 
perthynas rasol Duw 4a’r byd. Yn yr ystyr hon credaf 
mewn lawn dirprwyol. Rhaid inni’n awr geisio esbonio 
hyn yn llawnach yn ei berthynas 4 gwaith Crist fel 
cyfryngwr iechydwriaeth. 

(2) Yn gyntaf oll rhaid pwysleisio unwaith eto y ffaith 
bod gwerth marwolaeth Crist yn dibynnu ar natur Ei fywyd 
oll, ac na ellir iawn amgyftred Ei farwolaeth ar wahan i'w 


fywyd. Neu yng ngeiriau Lewis Edwards, y Bala, 

‘“‘ Mae marwolaeth Iesu Grist yn goron a pherffeithrwydd 
ei ufudd-dod. Mae bywyd a marwolaeth Crist o’r un 
natur trwyddynt.” Gwelsom eisoes fod y teip Groegaidd- 
Gatholig a’r teip Protestannaidd o uniongrededd ar y cyfan 
yn anwybyddu bywyd a phrofiadau Iesu rhwng y preseb 
a’r groes fel rhan o drefn iechydwriaeth, gan fod y blaenaf 
yn canoli ar enedigaeth wyrthiol Iesu a’r olaf ar Ei farwol- 
aeth ddirprwyol fel peth hanfodol y drefn honno. Yn 6l 
y naill a’r Ilall byddai waeth bod Iesu wedi marw yn union 
wedi ei eni. Ymbhlith Protestaniaid y mae’n syniad 
cyffredin nad i fyw ond 1 farw y daeth Crist i’r byd, ac nad 
oedd Ei fywyd ond rhagymadrodd mwy neu lai 
amherthynasol 1’w farw. Ond y mae meddwl gorau ein 
hoes ni yn gwerthfawrogi pwysigrwydd Ei fywyd a’1 
brofiadau dynol, ie, fel rhan hanfodol o'1 waith fel 
lachawdwr. Er enghraifft dywed Denney (a da gennyf 
allu cytuno’n galonnog ag ef y tro hwn): 


What has value to God and reconciling power with man is . . . 
the personality of Jesus, fashioned, as every personality is fashioned, 
through the temptations and conflicts, the fidelities and sacrifices 
of life and death, . . . the self which has acquired in these 
human experiences its being, its value, and its power; apart from these 
experiences and what He has earned and achieved in them, Jesus 
is nothing to us and has nothing to offer to God.35 


Dadlau a wna Denney yma yn erbyn dysgeidiaeth 
Athanasius am yr Ymgnawdoliad, ond y mae ei feirniadaeth 
yr un mor gymwysiadol at y syniad traddodiadol ymhlith 
Protestaniaid am yr Iawn. Ac onid un o’r pethau a esyd 
y fath werth ar yr Epistol at yr Hebreaid yw ei bwyslais 
ar brofiadau a themtasiynau a chynnydd dynol yr Arglwydd 
Tesu yn nyddiau Ei gnawd ? Nid gweithred ddiberthynas, 
ar wahan, oedd marw Crist, ond canlyniad Ei holl fywyd 
a’i gymeriad o dan amodau hanesyddol arbennig. Ac nid 
Duw Dad a’i croeshoeliodd, ond Iddewon a Rhufeiniaid 
yn eu gwrthryfel yn erbyn y delfrydau a’r egwyddorion 
y safai drostynt yn Ei fywyd ac a gorfforodd yn Ei 


35 James Denney, of. cit., t. 41. 

gymeriad. Coron a pherffeithrwydd Ei fywyd oedd Ei 
farwolaeth ar y groes. Ac egwyddor fawr y bywyd 
hwnnw oedd ffyddlondeb i’w alwedigaeth fel sylfaenydd 
Teyrnas Ei Dad—egwyddor a ‘‘ddysgodd  trwy 
ddioddefiadau ” a thrwy holl brofiadau Ei fywyd, ac a’i 
harweiniodd i wrthdrawiad cynyddol 4 galluoedd teyrnas 
y byd hwn, y rhai yn y diwedd “ trwy ddwylaw anwir ”’ 
a’i croeshoeliodd ac a’1 lladdodd. 

(6) Ond ym mha ystyr yr oedd y profiadau hyn yn 
ddirprwyol? Yn yr ystyr fod Ei gariad a’i gydymdeimlad 
dihafal yn peri Ei fod yn Ei hunaniaethu Ei Hun ag eraill, 
yn myned 1 mewn i’w profiadau, ac yn cario baich eu pechod 
a’u gwae fel petai’n eiddo’i Hun. Ac yma rhaid inni oedi 
ychydig, i ddangos nad mympwyol yw’r egwyddor 
ddirprwyol ond peth sy’n codi o natur personoliaeth dyn, 
yn enwedig fel y mae’n fod moesol. Un o nodweddion 
natur dyn yw bod pob person yn fwy nag unigolyn noeth, 
ei fod mewn ystyr yn gallu lapio pobl eraill i mewn yn ei 
brofiad ei hun. Ar un olwg, y mae’n wir, y mae person- 
oliaeth yn beth cwhl breifat, unigol, anghyfranogol, 
hunan-gaeédig, exclusive. “‘ Myfi” ydwyf i, ac nid neb 
arall; “‘tydi” ydwyt ti, ac nid “myfi.” Ejiddof i yn 
unig, er enghraifft, yw’r poen sydd yn fy mraich chwith 
y funud hon, ac ni all neb arall ei wneuthur yn eiddo’i 
hun neu gyfranogi ohono. Ond mewn ystyr arall person- 
oliaeth yw’r peth mwyaf cyffredinol, cynhwysol, am- 
gylchol, inclusive yn y byd. A pho fwyaf y bersonoliaeth, 
ehangaf oll ei chynnwys, mwyaf cyffredinol yw, a mwyaf 
yn y byd yw rhychwant ei hymwybyddiaeth. Byd 
cymharol gyfyng, y mae’n wir, yw byd y dyn o feddwl 
bach. Ond y mae’r meddyliwr mawr—Einstein dyweder 
—yn gallu cofleidio’r cyfanfyd a’i ddwyn i ganolfan yn ei 
ymwybyddiaeth ei hun. Ac y mae personoliaeth foeso/ 
dyn yn goresgyn unigoliaeth noeth. Y mae calon y dyn 
o feddwl mawrfrydig a chydymdeimlad eang yn westy 
lletygar ilu o bobl eraill; gall ef fyned 1 mewn 1’w profiadau, 
edrych ar bethau o’u safbwynt, a dwyn eu beichiau. Y 
mae calon y fam yn cynnwys ei phlant, calon y gweinidog 

teilwng o’r enw yn gartref i holl aelodau ei eglwys, y gwir 
wladweinydd yn dwyn beichiau gwlad gyfan ar ei feddwl 
a’i gydwybod, a’r dyngarwr o gydymdeimlad helaeth yn 
cario beichiau dynoliaeth oll. Nid bod atomic yw dyn, 
nid unigolyn noeth yn cau allan bob unigolyn arall, fel y 
mae’r marbles ym mhoced hogyn yn cyffwrdd 4’1 gilydd 
o’r tu allan yn unig, heb allu cydymdreiddio i’w gilydd. 
Yn hytrach bod cymdeithasol, cydymddibynnol ydyw. 
“ Byd hawliau a gwrth-hawliau ” (the world of claims and 
counter-claims, chwedl Bosanquet) yw byd unigoliaeth. 
Pawb drosto’1 hun a phawb yn erbyn pawb arall yw’r 
unig reol sy’n bosibl ynddo,—rhyfel pawb yn erbyn pawb 
(bellum omnium contra omnes, Hobbes). Nid oes le i’r 
elfen ddirprwyol mewn byd o’r fath. Gwir bod lle mewn 
bywyd i egwyddor unigoliaeth, sef ar y lefel o fywyd Ile 
y ffynna’r ddeddf “‘ pob un a ddwg ei faich ei hun.” Ond 
fe’i goresgynnir gan ddyn ar y lefel cymdeithasol, lle y 
ffynna’r ddeddf ddirprwyol “ dygwch feichiau eich gilydd, 
ac felly cyflawnwch gyfraith Crist.” 

le, ‘‘cyfraith Crist’ Oblegid yng Nghrist y 
cyrhaeddodd yr egwyddor hon ei hanterth eithaf. Ef 
oedd y bersonoliaeth fwyaf cyffredinol a chynhwysol a 
welodd y byd. ‘“‘He more than others is Humanity 
focussed in one centre.’’36 Dyna yn y gwaelod yw gwir- 
ionedd athrawiaeth Paul am Grist fel Adda’r Ail. Fe 
anwyd i ganol teulu dyn un a aeth i mewn i brofiadau 
dynion fel petaent yn eiddo’i Hun, a gymerth arno’i Hun 
faich eu heuogrwydd, ac yn y diwedd a brofodd o ingoedd 
dioddefaint Gethsemane a Chalfaria—dioddefaint nad 
oedd yn ddyledus iddo Ef fel un dieuog, ond oedd yn 
ganlyniad pechodau pobl eraill, nes gwireddu disgrifiad 


36 Yr Esgob Temple, C4ristus Veritas (1924), t. 152. Dyma’r elfen 
o wir yn namcaniaeth y Tadau Groegaidd am Grist fel y Dyn Cyffredinol 
(gwél y bennod flaenorol). Yno, fodd bynnag, wrth y Dyn 
Cyffredinol y golygid y sylwedd uwchanianol neu’r natur ddynol 
amhersonol a gymerth y Logos ato’i Hun yn yr Ymgnawdoliad. Ond yn 
6l ein hawgrym ni, Ei gydymdeimlad moeso/ a’i gwnaeth yn Berson Cynhwysol 
a Chyffredinol. 

y proffwyd o Was yr Arglwydd, ‘“‘ Efe a gymerth ein 
gwendid ni, ac a ddug ein doluriau. . . Efe a archollwyd 
am ein camweddau ni, efe a ddrylliwyd am ein hanwireddau 
ni.” Nid yn nhermau cosbedigaeth ddwyfol y mae deall 
hyn (fel yr awgrymir yn y llinell anghristnogol honno 
sy'n anurddo emyn mawreddog, “a’i daro gan gleddyf 
Ei Dad’), eithr yn hytrach dwyster cariad ac ehangder 
cydymdeimlad y Dyn Cyffredinol a barodd iddo ddwyn 
baich pechod y byd arno’i hun a’i hunaniaethu Ei Hun 
o'i wirfodd 4’u gwae a’u hangen. 

(c) Ac yn hyn oll yr oedd Crist yn fynegiant o gymeriad 
a chariad aberthol Duw Ei Hun. Credwn ni, Theistiaid 
Cristnogol, fod y cread oll yn ddatguddiad o Dduw. Ond 
credwn hefyd fod graddau mewn datguddiad, ac mai yn 
yr uchaf a’r gorau y gwyddom amdano y cawn yr allwedd 
orau i natur a chymeriad Duw. Yn unol 4 hyn credwn 
mai yng Nghrist y daw’r dyfnaf a’r cyfoethocaf sydd yn 
Nuw ir golwg. ‘‘ Canys Duw, yr hwn a orchmynnodd 
ir goleuni lewyrchu o dywyllwch, yw yr hwn a lewyrchodd 
yn ein calonnau, 1 roddi goleuni gwybodaeth gogoniant 
Duw yn wyneb Iesu Grist.”37 Ac nid yn unig fe’ 
datguddia’i Hun yng Nghrist ond y mae Duw yug Nghrist, 
—fel yn wir y mae yn y blodeuyn a’r heulwen a’r seren, 
ond mewn ystyr lawer dwysach a dyfnach. Nid fel ffaith 
unigol, ar wahan, y dylem edrych ar Grist a’1 groes, ond 
fel corfforiad o egwyddor ddyfnaf y cread, sef cariad 
aberthol yn dwyn beichiau er mwyn achub. “In the 
Cross of Christ we catch, focussed in one vivid moment, 
the eternal quality of Creative Life.”38 Yn yr Oen ar y 
Groes gwelwn bortread o’r “‘Oen megis wedi ei ladd 
yng nghanol yr orseddfainc,” “‘ yr Oen yr hwn a laddwyd 
er seiliad y byd.’’39 Y mae Duw Ei Hun, fel lIesu, yn 
“medru cyd-ddioddef gyda’n gwendid ni.” Oblegid 
nid Bod static yn trigo mewn gwynfyd digyffro uwchlaw 


or 2 Cor. 4°: 
38 Y Canon B. H. Streeter, Rea/ity (1926), t. 232. 
o-Dat..g 03°. 

trafferth a thrallod y byd yw Duw fel y’i gwelwn yng 
Nghrist, eithr Duw byw, teimladwy, yn sefyll mewn 
perthynas bersonol 4 llifeiriant amser a hanes, yn “ cymryd 
ochr ” ym mrwydrau’r ddynoliaeth, yn dioddef poen ac ing 
oherwydd pechod y byd, yr Hwn sydd 4’1 ddioddefaint 
yn brynedigol,—Un sydd 4 Chalfaria yn Ei galon, ein 
Cydymaith agos, Immanuel, Duw gyda ni, Capten ein 
hiechydwriaeth, Gwaredwr dynion. Y mae’n wir yr 
edrychid ar syniad o’r fath fel heresi noeth gan ddiwinyddion 
uniongred yr hen Eglwys Roegaidd, a ddysgai fod Duw 
yn gwbl uwchlaw pob teimlad, yn cynnwys y teimlad o 
boen (athrawiaeth y divine impassibility, fel y’i gelwir). 
Galwent hwy y rhai a ddysgai fod Duw Dad yn cyfranogi 
o arteithiau Calfaria wrth yr enw diraddiol “ Patripassiaid.” 
Y mae’n wir y dysgid Patripassiaeth mewn modd tra 
amrwd gan rai o’r Sabeliaid, ac nid yw’n syndod i’r Eglwys 
gondemnio eu syniadau. Ond erys gwirionedd pwysig 
o dan ddysgeidiaeth y rhaia gondemnid. O leiaf y mae’n 
llawer nes at y syniad Ysgrythurol am Dduw fel Person 
byw—a Pherson sydd a’i hanfod yn ddaioni a chariad— 
nag yw'r syniad Platonaidd a Neo-Platonaidd am Dduw 
fel hanfod noeth, oedd yn sail i lawer o ddiwinyddiaeth 
y Tadau. Ac nid oes ddim a wnaeth fwy o niwed i athraw- 
iaeth yr lawn na’r syniad a ffynnai mor fynych mewn 
diwinyddiaeth boblogaidd mai’r Mab yn unig—a hynny 
“fel yr oedd yn ddyn’”’—oedd y dioddefydd, tra mai 
gwaith y Tad oedd haw/lio dioddefaint fel cosb eithr heb 
gyfranogi ohono. Gwell gennym gredu bod Duw yag 
Nghrist yn dwyn beichiau dynion ac yn dioddef drostynt 
mewn cariad. Y Groes yw mesur cost ein prynedigaeth 


i Dduw.« 


4¢ Gwelir ein bod yn glynu wrth ddysgeidiaeth A. M. Fairbairn ar y 
mater hwn. Darllener ei Christ in Modern Theology (1893), tt. 483-4, 
e.g.: “ Theology has no falser idea than that of the impassibility of God.” 
“To confine the idea of sacrifice to the Son is to be unjust to His representa- 
tion of the Father. There is a sense in which the Patripassian theory is 
right ; the Father did suffer, though it was not as the Son that He suffered.” 
Cf. Streeter Reality (1926): “ From the reflection on that cross (of Christ) 

(3) Amodau dynol iechydwriaeth, Ond nid yw gwaith 
achubol y cymod yn effeithiol hyd nes bod apél yr aberth 
mawr yn deffro edifeirwch a ffydd ym mynwes dyn ac 
yn ei arwain i undeb personol 4 Duw yng Nghrist. 
Soniasom uchod am Grist yn Ei hunaniaethu Ei Hun 4 ni 
yn ein hangen a’n pechod, yn dyfod yn un ohonom, a thrwy 
gariad a chydymdeimlad yn dwyn ein beichiau fel petaent 
yn eiddo’i Hun. Ond nid digon hyn heb i ninnau, o’n 
tu ni, ein hunaniaethu’n hunain 4 Christ a dyfod yn un 
ag Ef mewn ffydd, gobaith a chariad, mewn ymatebiad 
personol 1 apél Ei gariad aberthol. Duw trwy ras yn Ei 
roddi Ei Hun yng Nghrist i ddyn; dyn trwy ffydd yn ei 
roddi ei hun yng Nghrist i Dduw; a Christ yn fan 
cyfarfyddiad dyn a  Duw,—dyna’n syml_ drefn 
iechydwriaeth yr efengyl. 

Efallai mai’r ddau air pwysicaf i gyfleu’r proses achubol 
o ochr dyn yw’r ddeuair a ddefnyddiwyd yn y paragraff 
uchod, sef edifeirwch a ffydd, y blaenaf yn cyfleu gwedd 
negyddol a’r olaf wedd gadarnhaol y proses. Mewn 
gwirionedd, dwy elfen yn yr un profiad yw edifeirwch a 
ffydd. Ystyr wreiddiol y gair Groeg  metanoia 
(“ edifeirwch ’’”) yw cyfnewidiad meddwl, y meddwl yn 
cefnu ar yr hen fywyd ac yn troi i gyfeiriad newydd. 
Gwelir felly fod ystyr negyddol y gair yn ymlithro’n 
rhwydd i ystyr gadarnhaol. Ond ar y cyfan y wedd 
negyddol a bwysleisir fwyaf yn y gair, sef gwaith y meddwl 
yn troi ymaith oddi wrth yr hen fywyd mewn atgasrwydd 
tuag ato a gofid o’'1 herwydd. * Golyga edifeirwch ein bod || 
yn edrych ar bechod—sef ein pechod persono/ ein hunain— | 
o safbwynt meddwl santaidd Crist a’r dioddefaint a barodd 
ein pechod iddo, ac yn gofidio 0’i herwydd fel y gofidiodd 
Ef. Golyga, a defnyddio ymadrodd McLeod Campbell, 


there has dawned upon’ the mind of man a new vision of God—a vision of 
a God who Himself enters into the world’s pain, and thereby breaks the 
power of the world’s sin” (t. 63). ‘Teg, fodd bynnag, yw galw sylw at 
amddiffyniad o athrawiaeth y divine impassibility gan y Baron von Hiigel; 
gwél ei draethawd goludog ar y mater (pennod vii) yn ei Essays and Addresses 
on the Philosophy of Religion, Second Series (1926). 


K Nike. PlamiAgely: 

Amen y pechadur i gondemniad Duw ar ei bechod. Ond 
wrth gwrs cynhwysa gwir edifeirwch nid yn unig 
gondemniad ar bechod y gorffennol ond bwriad gonest 
1 ymwrthod ag ef o hyn ymlaen. Ac nid edifarhau’n 
syml a wnawn allan o adnoddau moesol ein personoliaeth 
ein hunain, yn annibynnol ar ddylanwad Ysbryd Duw. 
Gras Duw yw achos cyntaf ein hedifeirwch, er bod Ysbryd 
Duw yn gweithredu mewn modd sy’n gwhbl gyson 4’n 


rhyddid moesol a heb dreisio ein hewyllys. 


Ffydd. Nid ffydd mewn ystyr ddeallol a olygir yma 
(er bod i ffydd yng Nghrist elfennau deallol), h.y., nid 
cydsynio 4 chredo neu ddogma ydyw. Golyga ymatebiad 
yr holl bersonoliaeth i apél Duw yng Neghrist, yr 
enaid yn ei gyflwyno’i hun mewn ymddiriedaeth gariadus 
ir Duw byw a ddatguddir yng Nghrist, ac yn yr 
act honno yn dyfod i undeb personol 4 gwrthrych 
ei ffydd. Y mae ffydd yng Nghrist yn achub am ei 
bod yn codi dyn allan 01 fodolaeth unigol ei hun a 
thrwy ei uno 4 Christ yn ei ddwyn i gyffyrddiad 4’r 
egnion gwaredigol sydd_yng Nghrist. Un o adnodau 
mawr y ffydd hon sy’n uno dyn 4 Christ yw honno o 
eiddo Paul: “‘ Mi a groeshoeliwyd gyda Christ: eithr 
byw ydwyf; eto nid myfi ond Crist sydd yn byw ynof fi: 
a’r hyn yr ydwyf yr awr hon yn ei fyw yn y cnawd, ei fyw 
yt ydwyf trwy ffydd Mab Duw, yr hwn a’m carodd, ac 
a’i dodes ei hun drosof fi.”4 Nid ar ddechrau’r bywyd 
crefyddol yn unig y gweithreda’r ffydd hon, eithr yn hytrach 
hi yw egwyddor gynhaliol y bywyd hwnnw bob cam o’r 
ffordd. A defnyddio termau diwinyddiaeth gynt, nid 
cyfrwng “‘ cyfiawnhad ” yn unig ydyw, eithr hefyd cyfrwng 
“santeiddhad.” Hi yw egwyddor pob tyfiant a chynnydd 
mewn gras. ‘Trwyddi hi yr agorir y bywyd fwyfwy i 
ddylanwad ysbryd Crist ac y cymhethir Ei gymeriad fwyfwy 
nes dyfod ohonom “yn gyffelyb iddo.” Yng ngeiriau 
adnabyddus Irenaeus, “ Daeth Iesu Grist i fod yr hyn 
ydym ni fel y gallai ein gweuthur ni yr hyn ydyw Ef.” 


41 Gal. 22, 

Nid mewn moment y digwydd y trawsffurfiad mawr hwn, 
ond yn raddol a chynyddol yn lI fel yr aeddfedo ein ffydd. 
A rhaid ychwanegu nad Iesu hanes yn unig yw gwrthrych 
y ffydd hon, ond hefyd Ei Ysbryd byw sydd yn parhau Ei 
waith yn y byd ar hyd yr oesau ac yn preswylio yng 
nghalonnau dynion yn “ obaith y gogoniant.” ‘“‘ Ar fod 
Crist yn trigo trwy ffydd yn eich calonnau chwi.’’4 Dyna 
paham y rhoddir y fath le yn y T.N. i atgyfodiad Crist 
ynglyn ag iechydwriaeth y byd. Yn wir rhoddir bron 
cymaint o le 1’w atgyfodiad ag a roddir i’w farwolaeth ar 
ygroes. Pa ffurf bynnag a roddir i athrawiaeth atgyfodiad 
Crist (ac nid ymddengys i ni fod atgyfodiad Ei gorff o’r 
bedd yn hanfodol 1 ffydd, er y gall fod yn atgyfnerthiad 
iddi), ni ellir amau gwerth ysbrydol y sicrwydd bod Ei 
Ysbryd byw yn aros yn y byd i barhau’r gwaith a ddech- 
reuodd yn nyddiau Ei gnawd. Dyna mewn gwirionedd 
yw ystyr ymarferol profiad ac athrawiaeth yr Ysbryd 
Glan, oblegid anodd yw gwahaniaethu o safbwynt y profiad 
Cristnogol rhwng preswyliad yr Ysbryd Glan a phreswyliad 
y Crist byw trwy ffydd yn y galon ac yn yr Eglwys. Sicr 
yw bod Ysbryd Crist yn anhepgorol ‘i berffeithio y 
saint, i adeilad corff Crist; hyd oni ymgyfarfyddom oll 
yn undeb ffydd a gwybodaeth Mab Duw, yn Wr perffaith, 


at fesur maintioli cyflawnder Crist.’’43 


Awgryma’r geiriau hyn o eiddo Paul nad fel personau 
unigol y’n perffeithir trwy Grist, eithr mewn undeb 4’n 
gilydd. Y mae’n ffaith bod cymundeb dynion 4 Christ 
trwy ffydd yn ei fynegi ei hun ac yn ymberffeithio mewn 
cymundeb 41 gilydd. Gwnaeth Luther a’r Diwygwyr 
eraill yn iawn wrth bwysleisio gwedd bersonol y ffydd 
sy'n cyfiawnhau trwy ddwyn y person unigol i undeb a 
chymundeb uniongyrchol a4 Christ, ac nad oedd yn 
ddibynnol am iechydwriaeth ar yr offeiriadaeth a’r 
sacramentau eglwysig. Ond arweiniodd hyn i unigol- 
iaeth eithafol ac i ddibristod cymharol o’r eglwys fel 
““cymdeithas y saint.” Pell ydym o gytuno 4 honiad yr 


o Ef, 317. 3 Eff. 47 3. 

Eglwys Gatholig nad oes iechydwriaeth y tu allan i'r 
eglwys weledig (extra ecclesiam, nulla salus). Ond diamau 
bod cymdeithas yr eglwys, os nid yn anhepgorol, 
yn dra manteisiol fel cartref a meithrinfa bywyd ffydd. 
Mewn cymdeithas gydnaws ac nid mewn unigedd y 
tyf dyn orau i’w lawn faint. Y mae “ moddion gras” 
yn fantais os nid yn anghenraid y bywyd ysbrydol. Fel 
mater o ffaith yr eglwys (er ei holl ddiffygion mawr iawn 
ac amlwg) a fu’r cyfrwng effeithiolaf 1 barhau gwaith yr 
Arglwydd Iesu ac i gyfryngu’r profiad a’r wybodaeth o 
Grist i’r byd. Ac yn yr eglwys (sef yr eglwys fawr 
gatholig drwy’r canrifoedd, ac nid yn unig y gangen- 
eglwys leol y digwydd dyn fod yn aelod ohoni) daw 
dyn i mewn i etifeddiaeth oludog profiad y saint ym 
mhob oes a gwlad, a thrwy hynny bywheir a chyfoethogir 
ei fywyd personol yntau, fel y gallo ‘“‘amgyffred gyda’r 
holl saint beth yw y lled, a’r hyd, a’r uchter, a’r dyfnder.” 
A chaiff yntau gyfle yn ei dro i ychwanegu e1 gyfran 
bersonol ei hun i’r gronfa fawr a bwrw i'r drysorfa 
gyffredin ei hatling o brofiad ac amgyffrediad newydd 
er mantais i eraill. Caiff hefyd yn yr eglwys gyfle 1 
wasanaethu ei gyd-ddynion er hyrwyddo Teyrnas Dduw 
yn y byd. Rhaid chwanegu fodd bynnag nad trwy’r 
Eglwys yx unig y gall ymberffeithio mewn gras a gwasan- 
aethu Teyrnas Dduw, gan fod dywyd i gyd yn foddion 
gras ac yn gyfle 1 wasanaeth. 

Am y sacramentau, gwelwyd eisoes nad ydym yn gallu 
edrych arnynt fel anhepgor iechydwriaeth, nac fel cyfryngau 
sydd ynddynt ac ohonynt eu hunain (ex opere operato) 
yn cyfleu gras goruwchnaturiol na ellir ei drosglwyddo 
drwy un ffordd arall4+ Ni allwn gredu bod Duw yn 


cyfyngu neu’n “camlesi” (canalize) gweithrediadau Ei 


44 Am enghraifft ddiweddar o’r ddysg hon, o’r safbwynt Anglo-Catholig, 
gweler traethodau galluog N. P. Williams a Will Spens yn Essays, Catholic 
and Critical (1926). Hefyd ysgrif W. H. Harris ar “ Y Sacramentau ” 
yn Yr Efrydydd, rhifyn Hydref, 1927. Cydnabyddir yn y ddiwinyddiaeth 
Gatholig na chyfyngir ar Dduw gan y sacramentau—Deus non alligatur 
mediis. Ond yn gynnil, ac nid yn galonnog, y gwneir yr addefiad hwn. 

ras ar hyd sianeli arbennig yn y modd hwn. Nid pibelli 
caeédig ond afonydd agored yw cyfryngau gras y nefoedd. 
Y mae unrhyw fath o brofiad y bo Duw’n gweinyddu 
gras drwyddo—gweddi, pregeth, emyn, myfyrio’r Beibl, 
ie, llenyddiaeth goeth, celfyddydau cain, golygfeydd 
arddunol mewn natur, dyletswyddau a threialon bywyd— 
yn foddion gras ac yn sacrament nad oes yn rhaid wrth 
offeiriad yn “‘ yr olyniaeth apostolaidd”” i’w gwneuthur 
yn effeithiol. Bywyd ei hun yw’r wir sagrafen Gristnogol, 
a dylai pob gweithred a gyflawnir yn ysbryd Crist fod yn 
“arwydd allanol o ras mewnol.” Ni allwn gredu bod 
sacramentariaeth ddefodol ac uwchanianol yr Eglwys 
“ Gatholig’’ yn unol 4 symlrwydd Cristnogaeth Crist. 
Credwn fod Ile pwysig yn yr Eglwys 1’r sacramentau fel 
““arwyddion a sél cyfamod gras” ac “i gynrychioli Crist 
a’i fendithion ”’ i’r credinwyr (Cyffes Westminster), eithr 
fel ffurfiau arbennig ar egwyddor sacramentariaeth a geir 
drwy fywyd oll ac nid fel monopoli offeiriadol. Ac yn 
sicr yr oedd y Diwygwyr Protestannaidd yn iawn wrth 
ddysgu y dibynna eu heffeithiolrwydd ar ffydd y der- 
bynnydd fel amod anhepgor, ac nid ar unrhyw rinwedd 
swyngyfareddol a orwedd ynddynt bwy eu hunain. I’r 
sawl y gweithia Ysbryd Crist ynddynt trwy ffydd gall y 
sacramentau fod yn “ rhyw dystion diogel ac arwyddion 
effeithiol o ras Duw a’i ewyllys da tuag atom ni.’45 Ond 
nid ydynt yn hanfodol i iechydwriaeth, oblegid ni chyfyngir 
gras achubol Duw mewn un modd iddynt hwy. Pa le 
y ceir teip uwch o Gristnogion na’r “ Cyfeillion ”’ (neu’r 
“Crynwyr’’)? Ac eto ymwrthodant yn Ilwyr 4’r 
sacramentau eglwysig.4® Yn lle adenedigaeth trwy foddion 
amhersonol y Bedydd, credwn mewn adenedigaeth trwy 


45Y Llyfr Gweddi Gyffredin, “Y Namyn Un Deugain Erthyglau 
Crefydd,” erthygl xxv. 

46 Gwél deyrnged uchel y Deon Inge i’r Crynwyr yn ei lyfr bychan, 
Protestantism (1927), llyft sy’n werth ei bwysau o aur (tt. 46-50). Geilw 
hwynt “ this most interesting little Society, which in many ways seem to 
realise better than any other what we may think to have been the intentions 
of Jesus Christ while He was on earth.” (t. 50). 

Ysbryd personol Duw yn cael Ei dderbyn trwy ffydd 
bersonol y credadun, oblegid ffaith brofiadol yn yr ymwy- 
byddiaeth bersonol ac nid proses peiriannol o’r tu allan 
yw’r adenedigaeth. Yn yr un modd daliwn nad trwy 
fwyta gwir gorff ac yfed gwir waed yr Arglwydd Iesu yn 
y Cymun eithr trwy undeb ffydd bersonol 4’r Crist ysbrydol 
y cynhelir ac y maethir y bywyd a anwyd o’r Ysbryd. 
Credwn ninnau ym “ mhresenoldeb real’’ Crist yn y 
Cymun Santaidd. Ond golyga hynny i ni Ei bresenoldeb 
personol ac ysbrydol—gan fod ysbryd yn fwy real o safbwynt 
gwerth na chorff—yn cael ei gyfryngu inni drwy foddion 
neilltuol a gysegrwyd gan draddodiad a phrofiad y 
canrifoedd, yn union yn yr un modd (ond ar lefel mwy 
ysbrydol) ag y mae ysgydwad llaw wedi ei gysegru yn 
sacrament cyfarchiad cyfeillgar, a chusan yn sacrament 
serch. 


Cyfyd ein dehongliad hwn o’n hawydd i gadw’r 
profiad o’r “‘ iechydwriaeth fawr yng Nghrist” ar y lefel 
ysbrydol uchaf posibl, yn unol 4 meddwl Crist fel y deallwn 
ni ef. Ar yr un pryd nid ydym am 1 hyn ein rhwystro 
i werthfawrogi duwiolfrydedd diamheuol Ilu o bobl sy’n 
dehongli’r sacramentau yn wahanol i ni. Parod ydym 
hyd y mae ynom i feithrin cymundeb 4 hwynt fel cyd- 
Gristnogion ac 1 gydweithio 4 hwynt er hyrwyddo Teyrnas 
Dduw yn y byd, “ gan oddef ein gilydd mewn cariad, gan 
fod yn ddyfal i gadw undeb yr Ysbryd yng nghwlwm 
tangnefedd. Un corff sydd, ac un Ysbryd, megis ag 
ych galwyd yn un gobaith eich galwedigaeth; un 
Arglwydd, un ffydd, un bedydd, un Duw a Thad oll, yr 
hwn sydd goruwch oll, a thrwy oll ac ynoch oll. Eithr 
i bob un ohonom y rhoed gras, yn 61 mesur dawn 
Crist."47 Y mae lle i amrywiaeth mewn unoliaeth yn yr 
Eglwys, corff Crist, a lle i amryw farnau a doniau o fewn 
Teyrnas Dduw sy’n ehangach na’r Eglwys ac i gynnwys 
holl deyrnasoedd byd a bywyd. Y mae’n rhaid wrth 


47 Eff. 42-7. 

gatrodau lawer i ffurfio “‘byddin yr iechydwriaeth,”’ 
ond un yw’r fyddin. 


* * * * 


Yn y tair pennod uchod ceisiais ddehongli efengyl 
iechydwriaeth yn ei holl agweddau, mor bell ag yr oedd 
hynny’n bosibl o fewn y terfynau. Swm y cwhbl yw 
ddyfod Mab y dyn i’r byd 1 geisio ac i gadw’r hyn a gollasid, 
a bod Duw yng Nghrist yn cymodi’r byd ag Ef Ei Hun. 
Neu gellir symio’r cwbl i fyny yng ngeiriau huawdl Morgan 
Llwyd o Wynedd yn Liyfr y Tri Aderyn (1653): 


Eryr: Ond yr wyfi yn clywed beynydd ryw sWn ynof, Mai 
cyfiawn yw Duw, mai cyfyng yw’r porth nefol, mai colledig yw’r 
than fwyaf, mai aml yw y rhagrithwyr, Mai anaml yw addolwyr y Tad, 
mai taer yw’r gelyn, Mai diarfog yw dyn, Mai mynych y cwympais i 
fy hunan, Mai digymmar yw fy mhechod, ac mai cant i un y cai ffth 
féd yn gadwedig. 


Cotomen: Dymma’r atteb. Wele mae’r drs i'r bywyd yn agored 
etto. Na fydd ddiofal. Di elli etto fyned i mewn ir plés gogoneddus 
tragywyddol. Mae gwdéedd oddiwrth Dduw drwyr holl wléd yn 
gwahodd pawh i mewn er trymmed yw ei pechodau ac er amled fu ei 
cwympiau. A phan ddelych yn dy ewyllys at Dduw, fe a rydd i ti arfau 
i ymlédd ar sarph, ac ath wna di yn daer i dynnu i lawr wrichoedd gardd 
y cythrael ynoti ac yn y b§d. Ac fe a ddysg i ti addoli’r Téd ei hunan 
yn ei ysbryd ai wirionedd ei hunan, drwy garthu allan y rhagrith a’r frals- 
feddwl. Ac yna di gei hybod dy fid ti mewn cyflwr cadwedig, wedi 
myned drwy’r porth i mewn i gyfiawnder Duw’r hwn sydd eiddo pob un 
ar sy'n nefol gredu efengil Duw. Canys nid o ddyn ond 0 Dduw y mae 
iechydwriaeth.” 4 


48 Gweithiau Morgan Liwyd 0 Wynedd, Argrafiad Urdd Graddedigion 
Prifysgol Cymru, Cyf. i, t. 243. 

ATHRAWIAETH PERSON CRIST. 


RHAN I: YN Y TESTAMENT NEWYDD AC YN 
NIWINYDDIAETH YR EGLWYS. 


AMLINELLIAD O’R BENNOD. 


J. DyscripraETH y TESTAMENT Newypp 2 Z . tt. 166-182 


1. Hunan-ymwybyddiaeth Iesu. Ei ymdeimlad oi alwedigaeth 
ai genhadaeth; Ei “ ymwybyddiaeth Feseianaidd.” Y  gair 
“* Meseia? yn dra amwys. Y ddau brif syniad yn y ilén Iddewig, 
(1) “ Mab Dafydd” yn 61 proffwydi’r H.D., (2) ““ Mab y dyn” y Ilén 
apocalyptig. Jesu yn cyflawni ynddo’i Hun holl obeithion crefyddol 
y genedl. Ystyriai Ei Hun fel cyfrwng arbennig y pwrpas dwyfol 
yn y byd. Cyfunodd 4’r syniad o Feseia y syniad tra gwahanol o Was 
Dioddefus yr Arglwydd yn 61 portread yr ail Eseia. Y mae arlliw 
Iddewig ar y syniad o Feseia. Dwy elfen arall yng Nghrist: (1) Yr 
elfen grefyddol—Ei fabolaeth, ac (2) sig elfen beams (audi a 
pherffeithrwydd Ei gymeriad ; . tt. 167-170 


2. Dehongliad yr Eglwys Gyntefig : Paul. Dechraa trwy gyhoeddi 
Crist yn Feseia. Ond aeth y syniad o Feseia yn rhy gyfyng i wneuthur 
cyfiawnder 4’r profiad Cristnogol. Daeth dau derm arall i fwy o fri: 
(1) Iesu fel “ Arglwydd.” Y syniad o Arglwydd yn gyfarwydd eisoes 
i Iddew a Chenedl-ddyn. Crist yn wrthrych addoliad, yn gyfochrog 
a Duw eto’n is-raddol iddo. (2) Iesu fel “ Mab Duw.” Y term 
hwn hefyd yn gynefin eisoes. Gwraidd y syniad yn yr H.D. Fel 
Mab saif Iesu ar yr ochr ddwyfol ar raddfa bodolaeth, ond yn israddol 
ir Tad. Cyn-fodolaeth Crist. Gwraidd y syniad yn y Ilén 
apocalyptig, ac yn y “ llén ddoethineb” a Philo. Ond profiad Paul 
ei hun oedd y brif ffynhonnell . : : . tt. 170-175 


3. Yr Epistol at yr Hebreaid. Rhoddir y lle goruchaf i Grist fel 
Archoffeiriad. Fel y cyfryw: (1) y mae’n un ohonom ni, “ ym 
mhob peth yn gyffelyb i’w frodyr”; (2) yn sefyll mewn perthynas 
arbennig 4 Duw fel Mab. etch athrawiaeth ag am y 
Logos . : : : - 175-177 

4. Yr Athrawiaeth Vohensaed Efengyl Toan yn aot o ddehongl- 
iad nag o hanes. Y tri phrif syniad am Grist: (1) fel Meseia; ond 
yn bennaf (2) fel Mab Duw; ac yn (3) fel y Logos. Pwysleisir hefyd 
Ei wir ddyndod ; ; ond ni roddir lle i gynnydd neu dyfiant Ei berson- 
oliaeth, nac i’r syniad o ymwacad. Hunan-ymwybyddiaeth Crist. 
Ei fabolacth ary ddaear yn barhad 0’j fabolaeth cyn dechreuad amser. 
Eto yn israddol i’r Tad ac yn ddibynnol arno. Cariad y Tad at y Mab 
a’r Mab at y Tad. Athrawiaeth y aaa Ffynonellau’r athrawiaeth. 
Ei manteision a’i pheryglon ; . . tt. 177-182 

5. Symio i fynyr TN. . : : : : Sea e 
II. Yn Niwinypprartu yr Ectwys . : : . tt. 183-196 


1. Datblygiad y Dogma Eglwysig yn y Canrifoedd Cyntaf 
tt. 183-1 
(1) O ddiwedd yr O4es Apostolaidd hyd Gyngor Nicea (325 a 
Y brif broblem, diogelu gwir ddwyfoldeb Crist heb beryglu unoliaeth 
y Duwdod. Yr hereticiaid: Ebioniaid; Gnosticiaid; Monarchiaid, 
(2) Mabwysiadwyr, (4) Sabeliaid; Ariaid. Ateb yr Eglwys, Credo 
Nicea; homotusion . . tt. 183-186 


(2) O Gyngor Nicea hyd fe Se el o.c.). Problem 
yr Ymgnawdoliad. ‘Tair heresi: Apolinaris; Nestorius; Eutyches; 
Diffiniad Chalcedon, dwy natur mewn un sie y llwybr canol 
rhwng Nestoriaeth ac Eutychiaeth ; . tt. 186-190 


(3) Ar él Cyngor Chalcedon. Mahi Yr athrawiaeth 
uniongred—natur ddynol amhersonol. Cyngor Caergustennin (680 
o.c.), “dwy ewyllys” yng Papas om erbyn Monothelitiaeth). 
Beirniadu’r Cynghorau : ° « tt. 190-193 


2. Ar él y Prif Gynghorau. Yr Ocesoedd Canol; colli golwg ar 
Iesu hanes. Y Diwygiad Protestannaidd; Luther; Calfin; Socinus. 
Y cyfnod modern; Schleiermacher; Ritschl; yr ymchwil am Iesu 
hanes; athrawiaeth Ymwacdd; Ottoa Barth . . tt. 193-196 


PENNOD VI. 
Athrawiaeth Person Crist. 


RHAN I: YN Y TESTAMENT NEWYDD AC 
YN NIWINYDDIAETH YR EGLWYS. 


Werru drafod pwnc yr Iechydwriaeth Gristnogol yn y 
penodau blaenorol, yn naturiol gorfu arnom roddi llawer 
o sylw i.waith Crist fel lachawdwr, yn cynnwys yr lawn. 
O athrawiaeth gwaith Crist fe’n harweinir yn awr at 
athrawiaeth Ei derson. Yn rhesymegol daw Ei berson 
o flaen Ei waith, oblegid am Ei fod yr hyn ydyw y gweithreda 
tuag atom fel y gwna. Ond yn brofiadol, trwy Ei waith 
y deuwn i adnabod Ei berson. Dilynwn felly drefn 
profiad yn hytrach na threfn rhesymeg,—o’i waith at Ei 
berson, o’r effaith at yr achos, o’r gweithredoedd at natur 
neu gymeriad y gweithredydd. Am fod Crist yn 
gweithredu ac yn effeithio arnom mewn modd neilltuol, 
yn arbennig fel Iachawdwr a Chyfryngwr gras Duw, fe’n 
gwesgir i ofyn, Pwy a pheth yw Hwn? 

Cwestiwn yw hwn sy’n herio meddylgarwch pob oes. 
Ar draws y canrifoedd clywir y llais yn gofyn, “ Pwy y 
mae dynion yn dywedyd fy modi?” Ac nid i ddynion 
eraill yn unig y mae’n gofyn hyn, eithr i #i. “‘ Ond pwy 
yt ydych chwi yn dywedyd fy modi?” Y mae’r cwestiwn 
hwn yn gyfryw fel y mae’n rhaid i bob oes ei ateb o’r 
newydd drosti ei hun ac yn ei hiaith ei hun. Yn wir, 
rhaid i bob Cristion unigol, o fewn terfynau ei allu a’i 
gyfle a’i brofiad, geisio’i1 ateb drosto’i hun. Ond cyn 
wynebu ar y broblem o’r newydd drosom ein hunain 
ac yng ngoleuni meddwl ein hoes ni, gweddus yw i ni 
fwrw golwg dros y modd yr atebwyd y cwestiwn yn y 
gorffennol. Ni allwn anwybyddu tystiolaeth profiad a 
meddwl y gorffennol, fel pe gyda ni y ganesid pob 
doethineb. Yn y bennod hon, felly, ein hymgais fydd 


t Marc 827, 29, 

olrhain hanes yr athrawiaeth, yn gyntaf yn y T.N., wedi 
hynny yn Eglwys y canrifoedd dilynol. Hanesyddol 
fydd ein safbwynt a’n method yma; yn y bennod nesaf 
cawn feirniadu ac ailddehongli. 


[. 
DYSGEIDIAETH Y TESTAMENT NEWYDD- 


1. Hunan-yMwysyppiaETH lzsu Grist. Lilyfr Tesu 
Grist yw’r T.N. o’r dechrau i’r diwedd. Ef yw enaid ac 
ystyr y cyfan, a’1 bersonoliaeth Ef yw ffaith lywodraethol 
pob tudalen. Dechreuwn gyda hunan-ymwybyddiaeth 
Iesu. Cydnabyddwn, fodd bynnag, nad hoff gennym yr 
ymadrodd hwn. Cytunwn 4 Harnack pan ddywed nad 
Ei hunan-ymwybyddiaeth oedd nodwedd amlycaf Iesu, 
eithr Ei ymwybyddiaeth o Dduw fel Ei Dad ac 0 Deyrnas 
Dduw. Yr oedd Ei ymwybyddiaeth, fel eiddo pob 
person sy’n foesol iach, yn cyfeirio tuag allan at wrthrych, 
a Gwrthrych mawr Ei ymwybyddiaeth oedd Duw Dad, 
yn arbennig Duw Dad yn Ei bwrpas mawr ynglf¥n 41 
Deyrnas. Er hynny y mae’n amlwg bod gan lesu ym- 
deimlad hynod o aruchel 0’1 le a’i swydd Ef Ei Hun fel 
cyfryngwr y Deyrnas. Yr oedd bywyd iddo Ef yn “ uchel 
alwedigaeth,” a’r ffurf a gymerth Ei ymdeimlad 0’ 
alwedigaeth a’i genhadaeth mewn bywyd ydoedd yr hyn 
a elwir Ei ‘‘ ymwybyddiaeth Feseianaidd.” 

Er gwaethaf ysgolheigion fel Wrede a Schmidt, un 
o gasgliadau sicraf yr ymchwil feirniadol ddiweddar 1 hanes 
bywyd Iesu yw ddarfod iddo dyfu i fod yn ymwybodol 
ohono’i Hun fel Meseia. Ond ysywaeth y mae’r gair 
“ Meseia’’ yn dra amwys. Amrywiol a chymysglyd iawn 

’r syniadau amdano yn llén yr Iddewon. Protestia 
Foakes Jackson a Kirsopp Lake yn egniol yn erbyn yr 
arfer o grynhoi ynghyd obeithion tra amrywiol y genedl 


Am ymdriniaeth lawnach gweler Y Geiriadur Beiblaidd, fy ysgrif ar 
“Tesu Grist, II, Athrawiaeth Ei Berson yn y T.N.” Y mae’r amlinelliad 
presennol yn annibynnol ar yr ysgrif honno, ac nid yn dalfyriad ohoni. 

mewn gwahanol gyfnodau a gosod “label” arnynt a’1 
galw’n ddiwahaniaeth yn Feseianaidd, er iddynt fod nid 
yn unig yn wahanol i’w gilydd ond yn anghyson 4’i gilydd. 
Gwahaniaethant hwy’n arbennig rhwng dau syniad hollol 
wahanol am y Meseia a ffynnai ymhlith yr Iddewon, sef 
(1) ‘‘ Mab Dafydd,” a bortreadwyd gan broffwydi’r H.D. 
a chan Salmau Solomon (tua 50 c.c.), fel brenin delfrydol 
eto dynol yn llinach Dafydd, ac (2) “‘ Mab y dyn,” sef 
y bod goruwchnaturiol a nefol a ddarlunnid yn y llén 
apocalyptig, yn enwedig yn “‘Namegion Enoch” 
(95-64 c.c.). Dyna’r ddau brif syniad, ond yr oedd 
eraill heblaw’r rhain3 Ac ni allai Iesu fod yn Feseia yn 
yr holl ystyron a gysylltid 4’r gair gan rywrai neu’1 gilydd, 
gan mor anghydweddol hwynt. 

Diau bod llawer o wir yn hyn. Os mabwysiadwn 
ddull caled, anhyblyg y meddwl dadansoddol, fel y gwna’r 
awduron hyn, rhaid inni edrych ar y teipiau o Feseia fel 
“* Jogical alternatives”’ na allent gyfarfod yn yr un person. 
Ond os dehonglwn obeithion y gened] nid yn 61 y llythyren 
eithr yn 6l yr ysbryd, gwelwn y gwahanol linellau hyn yn 
cyfarfod 41 gilydd yn ymwybyddiaeth Feseianaidd Iesu 
Grist. Ni ddaeth i dorri ond i gyflawni holl obeithion 
a dyheadau crefyddol y genedl4 Yn hyn y daeth Ei 
wreiddioldeb i’r amlwg, iddo gyfuno yn Ei ymwybyddiaeth 
Ei Hun bethau mor anghydryw 4 delfryd y proffwydi ac 
eiddo’r apocalyptiaid am y Meseia. Nid hawdd i’n 
rheswm ni heddiw gysylltu nac ystyr na gwerth 4’r swydd 
o Feseia, 0’i dehongli’n Ilythrennol, naill ai fel etifedd 
gorsedd Dafydd oedd i lywodraethu ar Israel, neu fel 
Bod nefol oedd i ddyfod ar gymylau’r wybren i sefydlu 


3 Foakes Jackson a K. Lake, The Beginnings of Christianity, cyf. I, 
tt. 282c, 355c., etc. “ It cannot be too strongly emphasized that there was 
no generally accepted opinion, no organized and consistent teaching, above 
all, no orderly Messianic doctrine possessing the faintest shadow of authority ” 
(t. 356). Eiddo R. H. Charles yw’r dyddiadau a roddir uchod i Salmau 
Solomon a Damhegion Enoch. 


4Cf. A. E. J. Rawlinson, The N.T. Doctrine of the Christ (Bampton 
Lects., 1926), t. 15c. 

Teyrnas oruwchnaturiol ac i hyrddio’r Oes Newydd ar 
y byd. Ond co ddihatru’r syniad 0’i wise Hebreig arwydd- 
luniol, golyga fod Crist yn Ei ystyried Ei Hun fel cyfrwng 
arbennig y pwrpas dwyfol yn y byd ac fel un oedd mewn 
rhyw fodd yn gyfrannog 4 Duw Ei Hun mewn gallu ac 
awdurdod, er mewn ystyr arall yn israddol iddo ac yn 
plygu i’w ewyllys megis mab i’w dad. 

Ond y peth mwyaf newydd (ie, beiddgar o newydd) 
a wnaeth lesu oedd trawsffurfio’r syniad o Feseia trwy Ei 
gyfuno a’r syniad cwbl wahanol o Was Dioddefus Iafe 
yn 6l portread yr “ail-Eseia” (Es. 523-53). Gyrfa 
fuddugoliaethus a thra ysblennydd a briodolid i’r Meseia 
ym mhob darlun ohono cyn Crist, ond daeth Ef i gredu 
ac 1 ddysgu mai trwy ddioddefaint a hunan-aberth hyd at 
farw ac nid trwy arddangosiad allanol o fawrhydi brenhinol 
yt oeddi sefydlu Ei Deyrnas. Yn union wedi i Bedr Ei 
gyffesu fel Meseia, “‘ efe a ddechreuodd eu dysgu hwynt 
fod yn rhaid 1 Fab y dyn oddef llawer . . . a’i wrthod 

. ailadd.”s “* Mab dyn” yn dioddef! dyna baradocs 
anhygoel i bob Iddew, yn enwedig i’r rhai oedd yn 
gyfarwydd 4’r pictiwr apocalyptaidd o Fab y dyn yn dyfod 
1 lawr o’r nefoedd i gario allan ewyllys Duw gyda grym 
anorchfygol. Nid rhyfedd i Bedr Ei geryddu a dywedyd, 
“Ni bydd hyn i ti.” Cynrychiolydd Duw ar y ddaear, 
Barnwr y byd, yr Hwn oedd ganddo awdurdod i faddau 
pechodau ar y ddaear (Marc 2°), Hwn hefyd oedd yr un 
a ddewisodd ffordd yr aberth a’r groes gan ddywedyd, 
“Ni ddaeth Mab y dyn i’w wasanaethu, ond 1 wasanaethu, 
ac i roi ei einioes yn bridwerth dros lawer.’’® Dyna fel y 
cyfunodd Jesu ynddo’i Hun eithafion Mab y dyn a’r Gwas 
Dioddefus,—cyrhaeddodd frenhiniaeth trwy ymostyngiad, 
arglwyddiaeth trwy ddioddefaint, orsedd trwy groes. 
Ond nid eithafion oedd y pethau hyn iddo Ef, ond pethau 
hollol gydnaws 4’i gilydd. Cymhwysodd yr un egwyddor 
at Ei ganlynwyr yn ogystal ag ato’i Hun, gan ddysgu 


5 Marc 827-3, 
6 Marc 104 5. 

iddynt mai mewn gwasanaeth ac aberth y gorwedd gwir 
fawredd (Marc 104-45). 

O ran y ffurf a roddes Iesu i’r argyhoeddiad 0'i 
genhadaeth yn y byd, yr oedd yn blentyn Ei oes; Ilefarai 
mewn idiom Iddewig, lIleol, cyfnodol. Iaith farw ers 
canrifoedd lawer yw ‘‘Mab Dafydd” y proffwydi a 
“‘ Mab y dyn ” yr apocalyptiaid i ddisgrifio natur Ei berson. 
Eithr o dan yr elfen Hebreig hon erys dau beth sy’n llawer 
mwy cyffredinol eu hapél: (1) Yr elfen grefyddol yn Ei 
bersonoliaeth, sef agosrwydd hynod Ei gymundeb personol 
4 Duw fel Tad, Ei ymwybyddiaeth 0’1 fabolaeth arbennig 
yn Ei berthynas 4 Duw; (2) yr elfen foeso/, sef absenoldeb 
yr ymdeimlad o bechod, neu’n fwy cadarnhaol, cyfan- 
rwydd ac unoliaeth a pherffeithrwydd Ei gymeriad, er mai 
trwy frwydr a choncwest y cyrhaeddodd yr orchest hon. 
Credwn mai yn y ddwy elfen hon y gorwedd dirgelwch 
yr argraff annileadwy a adawodd ar y rhai a’1 hadwaenai 
orau yn nyddiau Ei gnawd. Ar y ddeubeth hyn yn 
bennaf y seiliwn ein hymgais yn y bennod nesaf 1 
adeiladu’r athrawiaeth ar Ei berson, a chawn gyfle i 
ddychwelyd atynt yno. Rhaid dywedyd nad oes yn yr 
Efengylau Synoptaidd un awgrym o’i raghanfodiad 
personol cyn y geni ym Methlehem, nac yn sicr un ymgais 
1 esbonio’i fabolaeth mewn termau uwchanianol trwy 
ddywedyd, fel y gwnaed gan Gyngor Nicea, Ei fod o’r un 
sylwedd (homoéusion) 4’r ‘Tad er tragwyddoldeb. Nid oes 
arwydd bod meddwl Crist yn symud o gwbl ar y llinellau 
hyn, mor bell ag y gallwn gasglu oddi wrth y cofnodion 
Synoptig. 

2. DrHonciiap yr Ectwys Gynteric: Paut. Effaith 
gyntaf trasiedi’r croeshoeliad oedd malurio gobeithion 
canlynwyr Crist am y waredigaeth i Israel a ddisgwylient 
trwy Grist y Meseia (Luc 24%=1), Ond trowyd eu 
hanobaith yn hyder gorfoleddus gan brofiadau’r Pasg 
cyntaf a’r Pentecost, a dechreuasant bregethu Iesu fel 
Meseia, yn gyntaf i’w cydgenedl yr Iddewon, yna hyd yn 
oed i’r byd y tu allan i’r cylchoedd Iddewig. Dyna faich 
’ cenadwri Pedr yn rhannau cyntaf yr Actau. Wrth 

gyhoeddi Iesu yn Grist neu Feseia, ni ddysgid Ei fod yn 
cydfod gyda Duw erioed; yn hytrach sonnid amdano fel 
“gwWr profedig gan Dduw” a ddyrchafwyd i’r safle 
o Arglwydd a Meseia trwy Ei atgyfodiad a’i esgyniad 
(Act. 22 26), Disgyn y pwyslais ar y ffaith iddo gael Ei 
ethol gan Dduw i swydd a safle neilltuol, ac ni ddywedir 
dim am natur hanfodol Ei berson.7 ‘“‘ Iesu yn Feseia ” 
oedd pwnc pennaf Paul yntau ar y dechrau (Act. 97; 
1a2 Thes., ei epistolau cynharaf), gyda phwyslais arbennig 
ar Ei ailddyfodiad a dybid oedd i ddigwydd yn fuan.. 
Ond fel yr anturiodd yr Eg!wys allan fwyfwy i’r byd 
cenhedlig, daeth i fabwysiadu categoriau eraill i ddehongli 
person Crist, a hynny am ddau reswm, (1) am fod y syniad 
o “ Feseia”’ yn rhy Iddewig 1 apelio at y dychweledigion 
cenhedlig a hyd yn oed i fod yn ddealladwy iddynt, (2) 
am ei fod yn rhy gyfyng a chenedlaethol i wneuthur 
cyfiawnder a chynnydd profiad ac amgyffrediad yr 
apostolion eu hunain. Daeth dau derm arall i arferiad 
cyffredinol, sef “‘ Arglwydd,” a “‘ Mab Duw.” 

Yr oedd y gair “ Arglwydd ”’ (curios) fel teitl crefyddol 
yn ddealladwy 1 Iddew a Chenedl-ddyn fel ei gilydd. 
Yr oedd yr Iddew Helenistaidd yn gyfarwydd ag ef am 
mai dyna’r gair a ddefnyddid yn yr LXX (cyfieithiad 
Groeg or H.D.) am lafe’ (lehofa)’r H.D. Yr oedd 
pobloedd y byd paganaidd yn gyfarwydd ag ef fel teitl 
a roddid yn y Crefyddau Cyfrin i’r “ duw-waredwr” a 
addolid ynddynt (e.g., yn yr Aifft gwahoddid crefyddwyr 
“i swpera wrth fwrdd yr Arglwydd Serapis”; cf. 
1 Cor. 10%"), a hefyd fel teitl a roddid i Ymherodr Rhufain 
fel gwrthrych addoliad. Ac yn gynnar daeth y fformiwla 
“ein Harglwydd Iesu Grist’ 1 arferiad cyffredinol yn 
yt Eglwys. Mynn Bousset mai yn Antioch a’r byd 
Helenistaidd y dechreuwyd galw Iesu yn Arglwydd. 
Ond mwy tebygol yw bod dechreuad y teitl hwn am Grist 
iw olrhain yn 61 i’r cylch Iddewig-Gristnogol, fel yr 


7 Nid annhebyg yw hyn, o ran teip athrawiaeth, i heresi Mabwysiadaeth 
(Adoptionism) y drydedd ganrif; ond y mae’r awyrgylch crefyddo/ yma’n 
dra gwahanol. 

awgrymir yn yr ymadrodd Aramaeg Maranatha, “ ein 
Harglwydd, tyred” (1 Cor. 1627).8 Ond beth bynnag 
am ei darddiad, daeth y teitl i fri cyffredinol, a disgrifir 
y Cristnogion fel y rhai “sydd yn galw ar enw ein 
Harglwydd Iesu Grist” (1 Cor. 17, cf. Rhuf. 10°). 
Cyfeiria Paul at y gred yn arglwyddiaeth Crist fel prif 
nodwedd y grefydd Gristnogol (Rhuf. 109 C.D.S.; 
1 Cor. 123 C.D.S.; Phil. 2:1). Golyga hyn fod Crist yn 
wrthrych addoliad ac felly mewn rhyw ystyr yn gyfochrog 
4 Duw, eithr mewn modd na theimlid yn anghyson ag 
undduwiaeth. Dyna broblem fawr diwinyddion diwedd- 
arach, sef pa fodd yr oedd cysoni’r gred yn nwyfoldeb Iesu 
Grist 4’r gred sylfaenol mai un Duw sydd. Ni cheir gan 
Baul ond awgrymiadau achlysurol ar y mater. Dysg, 
er enghraifft, fod Crist yn israddol i’r Tad (1 Cor. 323, 
113, 1574-28), ac felly nad oes ddau Dduw cyfartal neu 
gydradd, yn wir “nad oes Duw oddieithr un,” oblegid 
“i ni y mae un Duw, y Tad ... ac un Arglwydd, 
Iesu Grist.”9 Ni eilw Paul Grist wrth yr enw “ Duw”’ 
yn unman (yr unig eithriad posibl yw Rhuf. 95, ond gwél 
y C.D.S. ymyl y ddalen a chyfieithiad Moffatt). Ejithr 
fe’i geilw’n fynych yn “‘ Fab Duw.” 

Yr oedd y teitl ““ Mab Duw ”’ (fel y teitl ““Arglwydd ’’) 
yn un cynefin i’r byd Groegaidd-Rufeinig yn ogystal 4’r 
byd Iddewig. Ceid yr ymadrodd yn weddol fynych yn 
chwedloniaeth y crefyddau paganaidd, a hefyd fel un o 
deitlaun Ymerodron Rhufain. Yn Nharsus, lle y maged 
Paul, gwelid arysgrifen er anrhydeddu’r Ymbherodr 
Augustus lle gelwid ef yn “fab Duw.” Wrth gyfeirio 
at yr arysgrifen hon dywed Deissmann, ‘‘ Perhaps the 
young Paul may have seen here the expression Son of God 
for the first time—long before it came to him with another 
meaning.’"° Ar sail y ffeithiau hyn a’u cyffelyb tybia 

8 Ar y mater hwn gwél W. Bousset, Kyrios Christos, ac A. E. J. Rawlinson, 
The N.T. Doctrine of the Christ (1926). 

91 Cor. 86 C.D.S. 

%0 A. Deissmann, Bible Studies, Cyf. Saes., t. 167. 

Johannes Weiss ac eraill mai o ffynonellau o’r fath y 
deilliodd Paul yr ymadrodd “ Mab Duw”’ fel disgrifiad 
o Grist. Ond mwy tebygol yw mai yn yr H.D. yr oedd 
gwraidd y syniad, yn arbennig yn y geiriau hynny mewn 
Salm Feseianaidd, ““Fy Mab ydwyt ti: myfi heddiw a’th 
genhedlais.""" A gwyddys bod “Mab Duw” yn un o 
deitlau’r Meseia mewn llenyddiaeth Iddewig ddiwedd- 
arach. Ond wedi’r cwhbl perthynas swyddogol oedd 
eiddo’r Meseia 4 Duw; eithr gwelsom fod Iesu Ei Hun 
yn ymwybodol o’1 berthynas fabol arbennig 4 Duw, mewn 
ystyr bersonol a mewnol ac nid swyddogol a Meseianaidd 
yn unig. Tyfodd yr Eglwys fore hithau drwy’r syniad 
Meseianaidd am fabolaeth Crist. Meddylia Paul amdano 
fel un a safai mewn perthynas wreiddiol 4 Duw cyn creu’r 
byd, fel portread o Dduw Ei Hun a chyntaf-anedig yr 
holl greadigaeth:2 Yma eto diogelir y syniad o is- 
raddoldeb ac felly osgoi’r syniad o ddau Dduw cydradd, 
oblegid rhagdybia’r teitl “‘ Mab” Ei fod yn gwbl ddi- 
bynnol ar y Tad fel ffynhonnell eithaf pob peth. Yng 
Nghrist y mae holl gyflawnder y Duwdod yn preswylio, 
eithr o ewyllys wirfoddol y Tad y mae hyn ac nid o 
anghenraid (Col. 19, cf. 29). Fel Mab Duw rhestrir Ef 
ar yr ochr ddwyfol yng ngraddfa bodolaeth, ond nid yn 
gyfartal 4 Duw’r Tad. 

Gwelir y dysg Paul gyn-fodolaeth Crist, h.-y., dysg Ei 
fod nid yn unig cyn Ei eni ym Methlehem ond cyn creu’r 
byd (er nad o angenrheidrwydd er tragwyddoldeb), ac 
mai trwyddo Ef fel Cyfryngwr y creodd Duw y byd 
(Cor. 86, Col. 1'5cc). Bodolai yn wreiddiol yn ffurf Duw 
cyn ymddangos ohono yn ffurf dyn ac agwedd gwas, 
a chan hynny yr oedd dyfod yn ddyn iddo Ef yn golygu 
ymwacad ac ymddarostyngiad (Phil. 2°-8, cf. 2 Cor. 89). 
O ba le y deilliodd Paul y syniad nodedig hwn am gyn- 
fodolaeth Crist, syniad nas ceir 0’i flaen ef hyd y gwyddom, 
ac nas ceir yn nysgeidiaeth Crist Ei Hun yn 6l y cofnodiad 


11 Salm 27; cf. Act. 1333, Heb. 15, 55. 
2 Col. 15. 

Synoptig ? Y tebygolrwydd yw iddo dderbyn yr awgrym 
o ddysgeidiaeth rhai o’r apocalyptiaid Iddewig am “ Fab 
y dyn.”3. Yn 6l Ilyfr Enoch yr oedd y Meseia yn bod 
‘“‘cyn creu’r haul a’r arwyddion, cyn gwneuthur sér y 
nefoedd,” ac ‘‘ wedi ei ethol a’i guddio cyn creadigaeth 
y byd a byth bythoedd.’"4 Naturiol oedd i Baul briodoli 
ir Crist a drawsnewidiodd ei fywyd gyn-fodolaeth gyffelyb 
i’r un a briodolid i’r Meseia mewn llén Iddewig ddiweddar. 
Ond y mae’n amlwg y dylanwadwyd arno hefyd (yn 
uniongyrchol neu’n anuniongyrchol) gan syniadau tra 
gwahanol y byd Helenistaidd am y Ddoethineb Ddwyfol 
a’r Logos. Yn Llyfr y Diarhebion personolir Doethineb 
fel pensaer y cread, un oedd gyda Duw cyn bod y ddaear 
ac a gynorthwyodd Dduw 1 osod i lawr seiliau’r byd 
(822-31; “yr oeddwn i gydag ef megis prif weithiwr,” 
adn. 3° C.D.S.). Ac yn Ilyfr Doethineb Solomon (yr 
Apocryffa) fe’i darlunnir hi fel “ disgleirdeb y goleuni 
tragwyddol, difrycheulyd ddrych gweithrediad Duw a 
delw ei ddaioni ef” (737-6). Yn gyffelyb gelwir Crist 
gan Baul yn “ ddelw y Duw anweledig ”’ ac yn “ ddoethineb 
oddi wrth Dduw,” a phriodolir iddo swydd gyfryngol yn 
y gwaith o greu a chynnal y byd (Col. 15-7, cf. 2 Cor. 44; 
1 Cor. 13° C.D.S.; am “ ddisgleirdeb”’ gwél Heb. 13, 
cf. 2 Cor. 46). Wrth briodoli creadigaeth a chynhaliaeth 
y byd i’r Crist rhaghanfodol dengys Paul ddylanwad 
(anuniongyrchol yn ddiau) dysgeidiaeth y Stoiciaid a Philo 
am y Logos, a rhagflaena ar athrawiaeth prolog Efengyl 
Ioan (er na ddefnyddia’r term “‘ Logos ’’). 

Ond wedi’r cyfan rhaid cofio mai profiad personol Paul 
et hun o’r Crist dyrchafedig oedd prif ffynhonnell ei 
athrawiaeth. Ni wnaeth dysgeidiaeth yr apocalyptiaid 
Iddewig a’r athronwyr Helenistaidd a Groegaidd ond rhoi 
iddo gategoriau i esbonio’r hyn oedd eisoes, fel y credai, yn 


3 Dyna farn A. E. J. Rawlinson, op. cit., tt. 122-127, a Hastings 
Rashdall, The Idea of Atonement in Christian Theology (1919), t. 128. Deil 
y Dr. Rawlinson mai syniad yr apocalyptiaid am Fab y dyn a awgrymodd 
i Baul ei ddisgrifiad o Grist fel “‘ yr ail ddyn, o’r nef ” (1 Cor. 1547). 


4 Eth. Enoch. 483-6, 

oblygedig yn ei brofiad ef ei hun o Grist. Pethau benthyg 
i raddau mawr oedd ei gategoriau, ond peth byw a 
gwreiddiol oedd ei brofiad o’r Crist byw. Nid yw’n dilyn 
bod y gred yng nghyn-fodolaeth dersono/ Crist yn anghen- 
raid y profiad Cristnogol i wi. Y peth anhepgor yw bod 
y gwerthoedd a gynrychiolir yng Nghrist yn cyn-fodoli 
yn Nuw erioed ac mai hwy yw egwyddorion pensaerniol y 
cread. Dychwelwn at hyn pan ddeuwn at ein hymgais i 
adfynegi’r athrawiaeth. Digon yn awr yw cyfeirio at 
y ffaith bod Paul, fel awdur yr Hebreaid a Ioan ar ei 4l, 
yn dysgu’n ddiamwys gyn-fodolaeth Crist. Credent fod 
rhesymeg eu profiad crefyddol yn arwain i’r casgliad 
hwn. Gan fod Crist yn meddu ar werth Duw i’w profiad 
hwy, credent fod yn rhaid Ei fod yn cydfodoli gyda Duw 
cyn bod y byd. 

3. YR Episto, aT yR Heprearp. Gwaith Crist yn 
hytrach na natur Ei Berson yw pwnc yr Epistol hwn. 
Y mae a fynno 41 Berson yn unig fel y teifl oleuni ar 
y gwaith a gyflawnodd, sef y gwaith o agor ffordd newydd 
a bywiol i ddyn ddynesu at Dduw i’w addoli a’i wasan- 
aethu. O’r dechrau i’r diwedd rhoddir y lle goruchaf 
i lesu fel Cyfryngwr y cyfamod newydd ac fel Archoffeiriad. 
Ac o safbwynt Ei waith fel Archoffeiriad y mae’n rhaid 
ystyried athrawiaeth Ei Berson. Gan mai swyddogaeth 
archoffeiriad yw cynrychioli’r bobl gerbron Duw, y mae’n 
rhaid iddo feddu ar ddau brif gymhwyster: (1) Y mae’n 
rhaid iddo fod yn un o’r bobl, mewn llawn gydymdeimlad 
4’u hanghenion a’u dymuniadau am ei fod ei hun yn un 
ohonynt; (2) y mae’n rhaid iddo sefyll mewn perthynas 
arbennig 4 Duw, fel y gallo ddyfod yn hyderus i’w 
wyddfod (57). Yn y pethau hyn ac eraill nid oedd 
archoffeiriaid yr hen gyfamod ond symbolau amherffaith 
o'r gwir Archoffeiriad, Iesu Grist. 

(1) Y mae Iesu ein Harchoffeiriad mawr yn un ohonom 
ni. “ Yr hwn sydd yn santeiddio a’r rhai a santeiddir, o’r 
un y maent oll; am ba achos nid yw gywilyddus ganddo 
eu galw hwy yn frodyr ” (2'"). Yr oedd “ ymhob peth yn 
gyffelyb i’w frodyr” (2!7). Un o nodweddion mwyaf 

trawiadol yr Epistol yw’r lle amlwg a roddir 1 gymeriad 
dynol Iesu, ac i’r ffaith iddo gyrraedd perffeithrwydd trwy 
frwydrau a dioddefaint a themtasiynau. Dyna a roddodd 
iddo’r cydymdeimlad 4 dynion yn eu gwendidau, oedd yn 
brif gymhwyster iddo fyned i’r cysegr santeiddiolaf dros 
ddynion (2: 17 18, 415, 570), Rhagdybir bod Iesu yn 
ddyn mewn gwirionedd , eto heb bechod, a’i fod yn gyntaf 
yn rhengoedd y rhai sydd yn byw trwy ffydd yn Nuw ac 
felly’n un ohonynt (127). Dyma safbwynt y bydd yn dda 
inni gadw mewn cof pan ddeuwn at ein tasg o ailfynegi 
athrawiaeth Person Crist drosom ein hunain, fel y ceisiwyd 
gwneuthur eisoes wrth drafod athrawiaeth Ei Waith fel 
lachawdwr. 

(2) Ond dysgir hefyd fod lesu’n gymwys i agosdu at 
Dduw dros ddynion am Ei fod yn sefyll mewn perthynas 
arbennig 4 Duw fel Mab. Rhagdybia’r awdur, fel y 
gweddill o ysgrifenwyr y T.N., fod Crist yn Feseia. Ond 
4 ymhell tu hwnt 1’r syniad cyntefig amdano fel Meseia, 
gan synied amdano fel un oedd mewn ystyr wirioneddol 
yn gyfrannog o natur Duw Ei Hun fel Mab. Ni 
ddefnyddia’r awdur y term Logos am Grist, ond egyr ei 
epistol gyda chyfeiriad amlwg at athrawiaeth Philo am y 
Logos. Dywed fod y datguddiad dwyfol yn cyrraedd ei 
berffeithrwydd mewn Mab sydd yn “ ddisgleirdeb 
gogoniant Duw ac yn wir lun [neu argraff, Gr. charactér] ei 
sylwedd,”” a phriodola iddo swyddogaeth gyfryngol yn 
y gwaith o greu a chynnal y byd (1'3). Yn yr un termau 
y disgrifiwyd Doethineb Duw yn y Llén Ddoethineb, 
a’r Logos gan Philo. Soniasai Philo yntau am y Logos 
fel archoffeiriad. Ond syniad athronyddol a haniaethol 
yn unig oedd eiddo Philo; ni thybiasai ef am eiliad y 
buasai’r Logos tragwyddol yn cymryd ffurf personoliaeth 
ddynol mewn hanes. Nid oedd y Logos iddo ef yn ddim 
amgen nag egwyddor ddeallol mewn system o athron- 
jaeth. Ond i awdur yr Hebreaid yr oedd Crist yn berson 
hanesyddol oedd yn meddu ar brofiadau dynol real “ yn 
nyddiau Ei gnawd.” Ejithr gwnaeth ddefnydd o rai 
o gategoriau athroniaeth Philo i ddangos bod yr lesu 

hanesyddol hwnnw yn cyn-fodoli mewn perthynas hanfodol 
a Duw cyn bod y byd a bod Ei archoffeiriadaeth yn ffaith 
yn y byd tragwyddol tu hwnt i’r Ilen. _Fe’n dwg yn agos 
at Dduw am Ei fod Ei Hun o’r un natur 4 Duw. Er 
hynny fe wahaniaetha’r awdur rhwng Crist a Duw, gan Ei 
wneuthur yn israddol iddo fel Mab ac fel Cyfryngwr 
rhyngddo 4’i fyd a rhyngddo 4 dynion. Fel yn rhannau 
eraill y T.N., erys yma anawsterau athrawiaethol heb eu 
datrys y gorfu ar yr Eglwys eu hwynebu’n ddiweddarach. 
Ond y mae’n gwhbl ddiamwys ynghylch dau wirionedd 
mawr, sef (1) bod lesu yn ddyn gwirioneddol, yn cyfranogi 
o holl elfennau profiad y ddynoliaeth oddieithr y profiad 
o bechod personol, ac (2) Ei fod fel Mab ac Archoffeiriad 
tragwyddol yn “eistedd ar ddeheulaw y Mawredd yn y 
goruwch-leoedd ” (13), yn gyfrannog o hanfod y Tad er 
yn ddarostyngedig iddo.s 

4. YR ATHRAWIAETH IoHANNaIDD. Yn Efengyl Ioan 
yn ddiamau y cyrhaeddodd yr athrawiaeth am Grist ei 
choron a’i hanterth yn y T.N. Cydnebydd bron pob 
ysgol o ddiwinyddion bellach nad cofnodiad hanesyddol 
o fywyd Iesu a geir yma (er bod yma hefyd elfennau 
hanesyddol dilys), eithr ffrwyth adfyfyrdod dwys a maith 
yr awdur ar ystyr Ei Berson, wedi ei roi yn y ffurf o hanes. 
Y mae’n Ilawer mwy o ddehongliad ysbrydol ac athraw- 
iaethol nag o hanes cywir. Cydnebydd yr awdur mai 
amcan diwinyddol a chrefyddol oedd ganddo mewn golwg, 
a rhagdybia hynny mai eilbeth hollol yn ei olwg oedd 
cywirdeb hanesyddol fel y cyfryw cyhyd ag y llwyddai 
i gyfleu athrawiaeth addas am Grist a meithrin yn ei 
ddarllenwyr brofiad crefyddol cyfatebol “ Y pethau hyn 
a ysgrifennwyd fel y credoch chwi mai lesu yw y Crist, 
Mab Duw, a chan gredu y caffoch fywyd yn ei enw ef” 
(203"). Nodir yma yn gryno ddwy elfen bwysig yn ei 
athrawiaeth am Iesu, sef (1) y syniad cyntefig mai Ef oedd 
y Crist, sef y Meseia, mwy neu lai yn yr ystyr Iddewig; 

15 Gwél yn Ilawnach E. F. Scott, The Epistle to the Hebrews (1922), 
pen. viii., a T. Rees yn y Geiriadur Beiblaidd (1926), ysgrif ar yr Ep. at yr 
Hebreaid, adran vi. 


12 

(2) Ei fod yn Fab Duw mewn ystyr arbennig a digymar, 
gan gynnwys llawer mwy nag a gynhwysid yn y syniad 
Meseianaidd. Ond er mwyn cynnwys prif elfennau ei 
ddysgeidiaeth byddai’n rhaid inni ychwanegu trydydd 
term sy’n dra nodweddiadol o’r Efengyl hon, er nas ceir 
ond yn y Prolog yn unig, sef (3) Crist fel y Logos neu’r 
Gair dwyfol. Cymer yr awdur yn ganiataol mai lesu oedd 
y Meseia mewn ystyr oedd yn draddodiad yn yr Eglwys 
o’r dechreuad, a gwna ddefnydd achlysurol o’r syniad. 
Ond nid yw hyn iddo ef bellach ond darn o draddodiad 
o’r gorffennol. Ar y cyfan gedy’r syniad Iddewig hwn 
ymhell ar 61, a gorwedd prif gyfraniad ei lyfr yn e1 ymgais 
fawr i gyffredino’r athrawiaeth am Grist mewn modd a 
fuasai’n gwneuthur cyfiawnder 4 chynnydd y profiad 
Cristnogol ac ar yr un pryd yn cymeradwyo’r athrawiaeth 
i feddyliau mwyaf diwylliedig yr oes. Amhosibl fyddai 
iddo gael termau gwell i’r amcan hwn na “ Mab Duw” 
a ‘‘ Logos,” termau oedd eisoes yn dra chynefin i’r 
Groegiaid yn ogystal ag i’r Iddewon diwylliedig yn y 
cyfnod hwn. 

Ond wrth inni bwysleisio amcan diwinyddol (ac 1 
raddau athronyddol) yr Efengyl hon, na feddylier nad yw’r 
Iesu a bortreédir ynddi yn ddim ond haniaeth ddamcan- 
iaethol nwyfreol, rhyw ddrychiolaeth neu “ ysbryd”’ 
noeth heb “gnawd ac esgyrn” (cf. Luc 2439). Dr 
gwrthwyneb pwysleisir yn y Prolog ddarfod i’r Logos 
ddyfod yn gnawd (1'4), sef yn ddyn sylweddol a llawn; 
a cheir yr un pwyslais cryf yn Epistolau’r un awdur 
(1 Ioan 42 3, 2 Ioan 7), yn erbyn gau ddysgeidiaeth y 
Docetiaid a fynnai nad oedd dyndod Crist yn ddim ond 
lledrith disylwedd. Trwy’r Efengyl, fel yn yr Hebreaid, 
dysgir yn ddiamwys fod Iesu yn nyddiau Ei gnawd yn 
meddu ar brofiadau corfforol a meddyliol dilys fel dynion 
eraill, yn wir, Ei fod yn meddu ar brofiadau dynol dwysach 
nag eraill o blant dynion am fod Ei natur yn fwy teimladwy 
(sensitive) (e.g., 46, 1135, 1277, 1331, 1978), Er hynny 
rhaid cydnabod nas darlunnir, fel y gwneir yn yr Hebreaid, 
yn graddol ymberffeithio ar gyfer Ei waith fel lachawdwr, 

na chwaith, fel yn yr Efengylau Synoptig, yn cynyddu yn 
Ei ymwybyddiaeth 0’i alwedigaeth fel Meseia. Yn hytrach 
gwelwn Ef yn y meddiant llawn o'1 ymwybyddiaeth 
Feseianaidd a Mabaidd o ddechrau’r Efengyl. Efallai 
bod yr awdur yn ormod o gyfrinydd 1 allu gwerthfawrogi 
pwysigrwydd trefn amser yn natblygiad personoliaeth. 
O safbwynt gwirionedd tragwyddol (sub specie aeternitatis) 
nid yw trefn amser yn cyfrif. Am hynny y mae’r efeng- 
ylydd hwn yn fwy o sant a diwinydd nag o hanesydd. Ond 
yn gymaint ag mai datguddiad o Dduw o dan amodau 
amser a hanes yw'r Ymgnawdoliad, nid dibwys o gwbl 
yw'r safbwynt hanesyddol, yn cynnwys cynnydd Iesu 
““mewn doethineb a chorffolaeth a ffafr gyda Duw a 
dynion.”*6 Yn Efengyl Ioan, fodd bynnag, ymddengys 
Tesu o’n blaen fel un yn Ei lawn dwf o’r dechrau; ni cheir 
cymaint 4 gair am Ei fabandod a’i blentyndod a’i gynnydd 
mewn profiad a gwybodaeth, nac awgrym am y modd 
y cyrhaeddodd ymdeimlad ohono’i Hun fel Meseia a 
Mab Duw. Yn wir, yn wahanol i’r Efengylau Synoptig, 
tybia’r Efengyl hon fod Iesu hyd yn oed yn nyddiau Ei 
gnawd yn ymwybodol ohono’i Hun fel un oedd yn bod 
nid yn unig “ cyn bod Abraham ” ond “ cyn bod y byd”’ 
(858, 175 24). Nid yw syniad yr awdur am Ymgnawdoliad 
yn cynnwys ymwacad neu ymddarostyngiad fel yn nysg- 
eidiaeth Paul (Phil. 25cc, 2 Cor. 89). Y gogoniant a 
welodd Paul yn y Crist atgyfodedig a dyrchafedig, dyna’r 
gogoniant a welodd Ioan yn Ei fywyd daearol hefyd. Ni 
chollodd mo’i urddas dwyfol wrth ddyfod ohono i’r byd. 
Hyd yn oed pan oedd eto’n “ trigo yn ein plith ni, nia 
welsom Ei ogoniant Ef, gogoniant megis yr unig-anedig 
oddi wrth y Tad” (14). Mewn gair, er y geilw’r awdur 
sylw pendant at realiti natur a phrofiad dyno/ lesu, braidd 
na theimlwn mai rhywbeth static yw Ei ddyndod. Rhaid 
troi i rannau eraill o’r T.N. i gael syniad gwell am Ei 
bersonoliaeth ddynol fel rhywbeth byw, naturiol, dynamic, 
yn ddarostyngedig i amodau amser a lle. 


%6 Luc 25, cf. adn. 40. 

Mab Duw. Wrth drafod dysgeidiaeth yr Efengylau 
Synoptig gwnaethom led ymddiheuriad am inni sén am 
‘“hunan-ymwybyddiaeth Iesu,” oherwydd bod Ei ym- 
wybyddiaeth o’r Tad (a’i Deyrnas) fel Gwrthrych yn elfen 
amlycach ynddo na’i ymwybyddiaeth ohono’i Hun fel 
Deiliad (Subject). Ond yn Efengyl Ioan daw Ei hunan- 
ymwybyddiaeth i’r golwg bron ar bob tudalen. ™ Myfi 
yw..., dyna fformiwla sy’n digwydd yn fynych. 
““Myfi yw bara y bywyd,” “Myfi yw y ffordd, a’r 
gwirionedd, a’r bywyd,” etc. (635 48, 812, 107 9 ™ 14, 1175, 
146, 15! 5); a cheir llawer brawddeg arall gyda’r ““ Myfi” 
pwysleisiol, ac yn eu plith yr ymadrodd ‘“ Myfi a’r Tad 
un ydym”’ (103). Nodweddiadol o’r Efengyl hon yw’r 
ymadrodd diwethaf, lle y’1 gesyd Ei Hun ochr yn ochr 
a’r Tad fel Ei Fab mewn ystyr ddigymar. Daw Ei 
ymwybyddiaeth fabol i’r amlwg yn yr Efengylau Synoptig 
hefyd, ond fel mynegiant 0’i brofiad crefyddol o Dduw’r 
Tad, ac o’'1 alwedigaeth uchel ynglyn 4’i Deyrnas, yn hytrach 
nag fel ymdeimlad Ei fod yn gyfrannog o natur Duw erioed. 
Eithr yma nid yn unig symudir y pwyslais o dadolaeth 
Duw i fabolaeth Crist, ond portreédir Iesu fel un oedd 
o’r dechreuad yn ymwybodol o’i natur ddwyfol fel Mab 
oedd yn bod gyda’r Tad cyn seiliad y byd. Fe’i disgrifir 
yn y Prolog fel “yr unig-anedig Fab yr hwn sydd ym 
mynwes y Tad” (18), a dyna gyweirnod yr Efengyl 
drwyddi. Nid oedd Ei fabolaeth ar y ddaear ond parhad 
mewn cnawd o’r fabolaeth oedd yn bod cyn dechreuad 
amser. Er hynny diogelir y gwirionedd o uniqueness 
Duw’r Tad fel ffynhonnell eithaf pob peth, a gwneir 
y Mab yn israddol iddo ac yn gwhbl ddibynnol arno. 
YrBHwn a ddywedodd ‘‘ Myfi a’r Tad, un ydym,” a 
ddywedodd hefyd, ‘“‘Y mae y Tad yn fwy na myfi” 
(1478). Ni olyga’i fabolaeth gydraddoldeb Ilawn 4 Duw, 
oblegid “ni ddichon y Mab wneuthur dim ohono ei hun” 
(519, cf. 2° 3°), Tardd bywyd y Tad ynddo Ef Ei Hun 
ac nid mewn unrhyw ffynhonnell o’r tu allan iddo; eithr 
derbyn bywyd o’r Tad a wnaeth y Mab, er, wedi ei dderbyn, 
y mae ganddo Yntau hefyd ‘‘ fywyd ynddo ei hun ” (526). 

Cariad yn fwy na dim yw'r rhwymyn undeb rhwng y 
Tad a’r Mab. Gwirionedd mwyaf yr Efengyl hon yw 
cariad y Tad at y Mab, a chariad y Mab at y Tad, a’r 
cariad hwnnw yn ymlifo allan mewn cariad tuag at y byd. 
Egwyddor foesol yw cariad. Ond yn athrawiaeth y 
Logos anturia’r awdur tu hwnt i’r moesol fel y cyfryw i 
diriogaeth uwchanianeg, eithr heb golli golwg am foment 
ar y pwrpas crefyddo/ o feithrin ffydd yn Iesu fel Mab 
Duw. 

Athrawiaeth y Logos. O safbwynt diwinyddiaeth, 
brawddegau enwocaf a mwyaf dylanwadol y llyfr yw’r 
agoriad trawiadol, ‘Yn y dechreuad yr oedd y Gair 
(Logos), a’r Gair oedd gyda Duw, a’r Gair oedd Dduw,”’ 
a’r geiriau mwy trawiadol fyth, “ A’r Gair a wnaethpwyd 
yn gnawd, ac a dabernaclodd yn ein plith ni” (1 +4), 
Trwy’r Logos, meddir, y crewyd y byd, ac Ef yw’r gwir 
oleuni a oleua bob dyn a ddaw i'r byd. A’r Logos hwn 
mewn cnawd oedd Iesu Grist. Yr oedd i’r syniad o Logos 
ddwy brif ffynhonnell, sef (1) Athroniaeth Groeg, yn 
arbennig Heracleitus, y Stoiciaid, a Phlato, yn y ffurf 
hanner Iddewig a roddwyd iddi gan Philo o Alecsandria, 
ac (2) syniadau Iddewig a Helenistaidd am Air Duw a 
Doethineb Duw fel cyfrwng gweithgarwch a hunan- 
ddatguddiad Duw yn y byd. Term a syniad Groegaidd 
ydoedd o ran ei darddiad, ond cyn dyfod ohono i law Ioan 
yr oedd llawer o arlliw y meddwl Hebreig arno. Yr oedd 
dehongli mabolaeth Crist yn nhermau athrawiaeth y Logos 
yn galluogi ein hawdur i sicrhau clust meddwl diwylliedig 
ei gyfnod ar unwaith, a gwnaeth wasanaeth amhrisiadwy 
trwy hynny. Yn wir dywedodd y Deon Inge (yr ydym yn 
dyfynnu o’n cof), ‘‘ It was the Logos-doctrine of St. John 
that converted the cultured world to Christianity.” Mawr 
a fu dylanwad yr athrawiaeth ar ddiwinyddiaeth yr Eglwys, 
yn arbennig yn yr ail a’r drydedd ganrif. Ond bu iddi 
ei pheryglon yn ogystal 4’i1 manteision. Yn arbennig, 
wrth ganoli sylw ar berthynas dragwyddol y Mab 4’r 
Duwdod, tueddai i guddio o’r golwg yr Iesu hanesyddol 
ac i droi Cristnogaeth yn fwy o athroniaeth am y cread 

nag o grefydd iechydwriaeth dyn. Wedi’r cwbl nid y 
Logos tragwyddol ond Iesu o Nasareth yw gwrthrych 
anwylaf ffydd y saint, ac yn wyneb Iesu hanes y gwelant 
ogoniant cymeriad y Tad. Fel y dywedodd y Dr. Rendel 
Harris (gan roi’r gair ‘‘ Logos” yn lle “Jesus ”’), nid oes 
neb yn canu, 


How sweet the name of Logos sounds 
In a believer’s ear. 


Ond ni syrth Joan i’r amryfusedd hwn.  Onid ganddo ef 
y ceir hanes Iesu’n golchi traed y disgyblion ? Onid ef 
hefyd a ysgrifennodd, ‘“‘ Yr Iesu a wylodd ” ?7 


5. SymiorFyny’R T.N.—Y dyn Crist Iesu (1 Tim. 25), 
y Meseia, yr Arglwydd, Mab Duw, delw’r Duw anweledig, 
gwir lun Ei sylwedd a disgleirdeb Ei ogoniant, y Logos 
dwyfol mewn cnawd,—dyna atebion y T.N. i’r cwestiwn, 
“Pwy yw Hwn?” Ymgais yw’r termau amrywiol hyn 
i gyfleu gwerth Crist 1 brofiad yr Eglwys fore, ond y maent 
oll wedi eu Iliwio’n drwm 4 syniadau’r amgylchfyd a’r 
oes y ganed hwynt ynddynt. Yr oedd Iesu Ei Hun, er 
yn uwch na’l oes ac yn fwy na’i wlad, yn meddwl 1 raddau 
mawr yn nhermau Ei oes a’i wlad. Pur wahanol yw 
awyrgylch meddwl Ewrop, a Chymru, yn yr 20fed ganrif, 
a diamau nad yn yr un termau’n hollol yr atebwn ni’r 
cwestiwn, “ Pwy yw Hwn?” Eijithr y mae gwerth Ei 
Berson yn torri trwy flwch ennaint y termau cyntefig hyn, 
a thermau pob oes, ac yn llanw’r canrifoedd ag arogl yr 
ennaint. Yn yr ystyr honno gellir dywedyd bod “ Iesu 
Grist ddoe a heddiw yr un, ac yn dragywydd.” 


1 Mor amhosibl a fyddai i Philo ddywedyd, “‘ Y Logos a wylodd ”! 
Gallsai Philo ddywedyd, “ Yn y dechreuad yr oedd y Gair,” ond nid 
“Y Gair a wnaethpwyd yn gnawd.” Egwyddor haniaethol oedd ei Logos 
ef, ac nid person hanesyddol. Am athrawiaeth Philo a Ioan am y Logos, 
gweler fy Lienyddiaeth a Duwinyddiaeth yr Efengylau (1921), pen. xxvi; 
hefyd Y Geiriadur Beiblaidd, “ Gair, Y,” gan y Dr. Maurice Jones. 


ATHRAWIAETH PERSON CRIST 183 
i; 


PERSON CRIST YN NIWINYDDIAETH YR 
EGLWYS. 


Rhoddwn yn awr amlinelliad byr o hanes athrawiaeth 
Person Crist ar 61 cyfnod y T.N. Mor doreithiog yw’r 
defnyddiau fel y mae’n gofyn cryn lawer o “ras ataliol ” 
inni allu ein cyfyngu ein hunain i fraslun byr. Ein prif 
amcan fydd rhoddi 1’r darllenydd y cefndir angenrheidiol 
ar gyfer y dasg o ailfynegi’r athrawiaeth i ni ein hunain 
heddiw. Wynebwn y dasg honno yn y bennod nesaf, ond 
yn gyntaf oll dylem wybod rhywbeth am y modd y 
difiniodd yr Eglwys ei ffydd yn y gorffennol. 

1. Datsiyciap y DocmMa Ectiwysic yn y CANRIFOEDD 
Cynrar. Gellir rhannu prif gyfnod tyfiant dogma’r 
Eglwys am Grist yn dri chyfnod. 

(1) O ddiwedd yr Oes Apostolaidd hyd at Gyngor Nicea 
yn 325 O.C. Prif broblem y cyfnod hwn oedd diffinio 
perthynas y Crist rhaghanfodol a’r Duwdod yn y fath 
fodd nes diogelu gwir ddwyfoldeb Crist ar y naill law, heb 
aberthu unoliaeth y Duwdod ar y llaw arall. Ni allaf yma 
roddi cymaint 4 braslun o ddysgeidiaeth y prif ddiwinyddion 
bob yn un, dynion fel Ignatius, Iestyn Ferthyr, Irenaeus, 
Tertwlian, Clement o Alecsandria, Origen ac Athanasius, 
a adawodd eu hdl yn annileadwy ar ddatblygiad yr athraw- 
iaeth yn y cyfnod hwn:8 Yma fe gyfyngwn ein sylw 
ir prif ‘‘ heresiau,” ac atebiad yr Eglwys “ uniongred ” 
iddynt, am mai’r heresiau yn fwy na dim a osododd 
reidrwydd ar yr Eglwys i ddiffinio ei ffydd er mwyn am- 
ddiffyn y gwirionedd. Ond sylwer y safai’r hereticiaid 
hwythau dros ran o’r gwirionedd, er mewn modd unochrog. 

Yr Ebioniaid. Sect o Gristnogion Iddewig oedd y 
rhain, tua diwedd y ganrif gyntaf a dechrau’r ail, yn dal 
syniadau am Grist a alwem ni heddiw yn “ undodaidd.” 
Tueddent i edrych ar Iesu fel dyn yn unig, ar yr Hwn 


18 Am ragor o wybodaeth am y cyfnod hwn, gweler y bennod ar y 
Drindod (pen. ix, adran ii (3) ). 

y disgynnodd yr Ysbryd ar achlysur Ei fedydd. Credent 
ynddo fel Meseia, ond glynent yn y ffydd Iddewig mai 
un Duw sydd ac ni allent addoli Iesu fel Bod Dwyfol. 
Nid oes le i gredu bod eu dylanwad un adeg yn eang na 
dwfn. Teimlai’r Eglwys yn reddfol nad oedd eu 
dysgeidiaeth yn gwneuthur cyfiawnder 41 phrofiad o 
Grist nac 4’r traddodiad efengylaidd. 

Y Gnosticiaid. Dyma sect lawer pwysicach na’r 
Ebioniaid, ac yn yr eithaf pellaf oddi wrthynt. Gwnaeth 
Gnosticiaid yr ail ganrif ymgais egniol i gyfuno chwedlon- 
iaeth ddwyreiniol ac athroniaeth Groeg gyda Christnogaeth. 
Dysgent fod y byd materol yn wreiddiol a hanfodol ddrwg, 
ac nad y Duw Goruchafa’icreodd. Daeth Crist 1 ryddhau 
dynion o afaelion mater. Gan fod mater yn ddrwg, 
y mae’n dilyn nad oedd Crist yn meddu ar wir gorff; nid 
oedd Ei gorff ond Iledrith neu ffug-ymddangosiad 
(‘‘ docetiaeth ’”)—neu ynteu yr oedd Iesu Grist yn ddau 
berson, sef yr Ysbryd Nefol neu’r “ Aién’”’ (Crist) a’r 
dyn daearol (Iesu), mewn undeb 4’1 gilydd dros amser 
ond heb fod yn hanfodol un. Ni allwn fanylu dim ar 
ddamcaniaethau gorgywrain y bobl hyn, oedd 4’1 dysgeid- 
iaeth yn gybolfa o baganiaeth ronc gydag arlliw ysgafn 
o Gristnogaeth. Gwnaethant wasanaeth mawr tr 
orfodi diwinyddion yr Eglwys i ddiffinio’r ffydd mewn 
modd mwy cyson ag efengyl y T.N. Dadleuwyd yn 
rymus yn eu herbyn gan y Tadau Eglwysig Irenaeus a 
Thertwlian. 

Y Monarchiaid. Safai’r rhain yn gryf dros undod 
Duw yn erbyn gogwydd uniongrededd (fel y tybient) 
tuag at driduwiaeth (neu ddaudduwiaeth). Mewn 
gwirionedd nid yw’r gair “‘ Monarchiaid”’ ond un enw 
ar ddau ddosbarth hollol wahanol, sef: (2) Y Mabwysiadwyr 
(Adoptionists), a ddysgai (yn yr ail a’r drydedd ganrif) 
fod lesu yn Fab Duw nid yn Ei hanfod ond trwy fabwysiad. 
Y pwysicaf ohonynt oedd Paul o Samosata, a ddysgai nad 
oedd wahaniaethau personol oddi mewn i’r Duwdod, ac 
mai priodoledd amhersonol yn Nuw oedd y Logos, a 
breswyliai yng Nghrist fel ansawdd ac nid fel hanfod. 

Condemniwyd Paul fel heretic yng Nghyngor Antioch, 
269 0.c. (6) Y Modalwyr neu’r Sabeliaid, a ddysgai 
nad oedd wahaniaethau hanfodol a pharhaol oddi mewn 
i'r Duwdod, ac nad cedd ‘“‘ Tad,” ‘“‘ Mab” ac “‘ Ysbryd 
Glan” yn ddim ond moddau neu arweddau dros amser 
ar yr un a’r unig Dduw. Nid oedd Iesu Grist yn nyddiau 
Ei ymdaith ar y ddaear yn neb amgen na Duw Dad Ei 
Hun, yn gwisgo dros dro y cymeriad o Iachawdwr. Y 
Tad Ei Hun, felly, a groeshoeliwyd; am hynny llysenwyd 
y blaid hon yn “ Patripassiaid.” Ffynnai Sabelius tua 
dechrau’r drydedd ganrif. Erys y gair ‘“‘ Sabeliaeth ”’ 
o hyd yn enw ar deip neilltuol o athrawiaeth. Un o brif 
amddiffynwyr y ffydd yn erbyn Monarchiaeth oedd 
Tertwlian. 

Ond Ariaeth oedd y brif heresi a yrrodd yr Eglwys 
i ddiffinio’i ffydd yn ofalus. Dysgai Arius nad oedd 
y Mab yn bod yn dragwyddol yn Nuw, eithr 1 Dduw ei 
“greu o ddim” 1 fod yn Gyfryngwr yn y gwaith o greu’r 
byd. Bod creédig ydoedd y Mab, er y cyntaf o’r holl 
greaduriaid o ran amser a safle. Dyna’r ystyr a roddai 1 
ymadrodd Paul, ‘“‘cyntafanedig yr holl greadigaeth.’’ 
Fe barodd dysgeidiaeth Arius gynnwrf enbyd drwy’r holl 
fyd Cristnogol, a bu iddo ganlynwyr galluog a dylanwadol. 
Cymerwyd y mater 1 fyny gan Gustennin, yr Ymherodr 
Cristnogol cyntaf, yr hwn a alwodd ynghyd Gyngor 
Cyffredinol cyntaf yr Eglwys, sef Cyngor enwog Nicea, 
325 o.c. Cyhoeddodd y Cyngor Gredo swyddogol fel 
safon uniongrededd 1’r holl eglwys, gan gyhoeddi anathema 
uwchben yr Ariaid a’u hysgymuno o’r Eglwys, a chan 
ddatgan yn groyw fod yr Arglwydd Iesu Grist, Mab 
Duw, “‘o hanfod (ousia) y Tad, ... yn wir Dduw o wir 
Dduw, wedi Ei genhedlu nid Ei wneuthur, yn gydsyl- 
weddol (homoéusion) 4@r Tad.” (Cyfeirio a wna’r gair 
“cenhedlu ” at genhedliad tragwyddol y Mab oddi mewn 
ir Duwdod, ac nid at enedigaeth Iesu o’r Forwyn.) 
Brwydrodd Athanasius drwy ei oes faith yn erbyn heresi 


19 Co]. 175, 

Ariaeth a thros ddiffiniad Nicea. Am dros hanner can 
mlynedd wedi Nicea ffynnodd gwrthwynebiad cryf 1 
Gredo’r Cyngor, yn arbennig i’r ymadroddion ousia a 
homoéusion, nid yn unig ymhlith yr Ariaid ond ymhlith 
nifer fawr o bobl geidwadol yn yr Eglwys. Nid yn unig 
yr oedd yr ymadroddion hyn yn anysgrythurol, ond ofnid 
eu bod yn sawru o Sabeliaeth a’u bod yn awgrymu bod 
y Mab yn un 4’r Tad mewn ystyr a fuasai’n dileu pob gwir 
wahaniaeth rhyngddynt. Ond yng Nghyngor Cyffredinol 
Caergustennin, 381 0.c., ategwyd Credo Nicea yn derfynol, 
ac o hynny ymlaen edrychid ar yr homodéusion fel gair 
cyswyn a safon uniongrededd. 

(2) O Gyngor Nicea hyd at Gyngor Chalcedon, 451 O.C. 
Ar 61 setlo problem dwyfoldeb Crist a’i berthynas 4’r 
‘Tad, gorfu ar yr Eglwys yn awr wynebu cwestiynau anodd 
ynglyn 4’i natur ddynol a pherthynas Ei ddwyfoldeb a’i 
ddyndod, sef problem yr Ymgnawdoliad. Unwaith eto 
gwasefa o gyfeiriad heresiau a ddug reidrwydd ar yr 
Eglwys i ddiffinio ei hathrawiaeth yn ofalus. Er mwyn 
gwerthfawrogi’r safbwynt uniongred rhaid gwybod 
rhywbeth am dair heresi-bwysig. 

Y gyntaf oedd heresi Apolinaris. Yr oedd Apolinaris 
yn ddiwinydd galluog, ac yn dwyn mawr sél dros Gredo 
Nicea ac yn erbyn yr Ariaid. Dysgai nad oedd gan Grist 
yn nyddiau Ei gnawd enaid (neu ysbryd) dyn, am i'r 
Logos dwyfol gymryd lle’r enaid dynol yn Ei bersonol- 
iaeth Ef. Yr oedd yn meddu ar wir gorff ond nid ar 
ysbryd dyn. Person dwyfol mewn corff dynol ydoedd. 
Credai Apolinaris ei fod fel hyn yn osgoi cabledd yr Ariaid, - 
a ddysgai fod Crist, er yn weithredol ddibechod, yn al//uog 
i bechu, ac mai 0’i rydd ewyllys yn hytrach nag o anghen- 
raid natur yr oedd yn rhydd o bechod. Gan mai’r enaid 
yw eisteddle’r ewyllys rydd, tybiai Apolinaris ei fod wrth 
gau allan yr enaid dynol o gyfansoddiad person Crist yn cau 
allan y gallu i bechu ac yn diogelu Ei anghyfnewidioldeb 
dwyfol, gan fod y Logos dwyfol yn analluog i bechu a 
chyfnewid. Credai hefyd fod ei ddamcaniaeth yn diogelu 
undod Person Crist, yn lle priodoli iddo ddwy bersonoliaeth 

gyfochrog. Ond teimlid bod Apolinaris trwy ei ddamcan- 
taeth yn gwadu gwir ddyndod Crist, gan fod enaid yn 
ogystal a chorff yn anhepgor y natur ddynol. Yn 
arbennig teimlid na allai Crist fod yn lachawdwr enaid 
dyn onid ydoedd Ei Hun yn berchen enaid dynol. 
Gwelsom eisoes (pen. iv) y credid yn bur gyffredinol 
yn y cyfnod hwn mai trwy’r act o ymgnawdoli yr achubodd 
Mab Duw y ddynoliaeth, fod y Logos dwyfol trwy gymryd 
ato’1 Hun y natur ddynol yn ei dwyfoli ac felly yn ei 
hachub. Yr oedd yn dilyn o hyn bod yn rhaid iddo 
gymryd y natur ddynol gyflawn, yn cynnwys enaid dynol. 
Nid yw holl wrthddadleuon yr Eglwys yn apelio atom 
ni heddiw, ond yn sicr yr oedd greddf yr Eglwys yn gywir 
pan safai dros ddyndod cyflawn y  Gwaredwr. 
Condemniwyd Apolinariaeth fel heresi gan Gynghorau 
Eglwysig yn 362 a 381 o.c., ac yn derfynol gan Gyngor 
Chalcedon yn 451 o.c. 

Yr ail oedd heresi Nestorius. Gwahaniaethai Nestorius 
thwng duwdod Crist a’i ddyndod yn y fath fodd nes 
ymddangos fel petai’n Ei rannu’n ddau berson, sef person 
dwyfol a pherson dynol ochr yn ochr, mewn cymundeb 
moesol, neu y dynol yn “ preswylio”’ yn y dynol “o 
ewyllys da” ac nid trwy uniad hanfodol.» Ei amcan oedd 
sicrhau yn yr ystyr lawnaf ddyndod real yr Arglwydd 
Iesu. Hefyd, fel pawb yn y cyfnod hwnnw, arswydai 
rhag y “ cabledd ” o briodoli dioddefaint i’r natur ddwyfol. 
Felly mynnai gadw natur ddwyfol Crist a’i natur ddynol 
yn glir ar wah4n i’w gilydd, er mwyn gochel y casgliad 
mai Duw oedd yr Hwn a ddioddefodd ac a fu farw ar 
groesbren. Gwrthwynebydd pennaf ei ddysgeidiaeth oedd 
Cyril o Alecsandria. Condemniwyd hi gan Gyngor 
Effesus yn 431 0.c., ac yn derfynol gan Gyngor Chalcedon, 
451 0.c., ar y tir ei bod yn peryglu unoliaeth Person y 
Gwaredwr. Ond gwnaeth Nestorius wasanaeth mawr 
trwy ail alw sylw at hanes a phrofiadau dynol Iesu’r 


20 Gwadai Nestorius ei hun yn bendant fod ei ddysgeidiaeth yn golygu 
bod Crist yn ddau berson. 

Efengylau, oedd bron wedi Ei guddio o olwg yr Eglwys 
gan fel y canolai ei sylw ar y Logos tragwyddol. Os 
gosododd Nestorius y dwyfol a’r dynol yng Nghrist mewn 
gwrthgyferbyniad eithafol i’w gilydd, ni wnaeth ond dwyn 
i eglurder wendid oedd yn Ilechu yn syniadau diwinyddion 
mwyaf uniongred y cyfnod hwnnw. Cymaint oedd 
dylanwad athroniaeth Groeg ar feddwl y canrifoedd hyn 
fel y collid golwg ar ddysgeidiaeth y Beibl am y tebygrwydd 
moesol ac ysbrydol rhwng Duw a dyn, a gosodid agendor 
anfeidrol rhwng y dwyfol.a’r dynol. Ffrwyth deuoliaeth 
Groeg oedd Nestoriaeth. 

Y drydedd oedd heresi Eutyches. Aeth Eutyches i’r 
eithaf arall oddi wrth Nestorius, trwy wadu bod yng 
Nghrist ddwy natur y gellid eu gwahanu oddi wrth ei 
gilydd. “Yr wyf yn cyffesu dwy natur cyn yr 
Ymgnawdoliad, ond un wedi’r Ymgnawdoliad,” meddai. 
Tybiai Eutyches fod undod person Crist yn gyfryw fel yr 
oedd Ei natur ddwyfol yn yr act o ymgnawdoli yn sugno 
Ei natur ddynol iddi ei hun, fel nad oedd mwyach ond un 
natur (sef y ddwyfol). Sylwer ar y gwahaniaeth rhwng 
Nestorius ac Eutyches—y blaenaf yn pwysleisio’r gwahan- 
iaeth rhwng y ddwy natur i'r fath raddau nes yn ymarferol 
Fi rannu’n ddau berson, a’r diwethaf yn pwysleisio undod 
Ei berson i’r fath raddau nes gwadu’r gwahaniaeth barhaol 
rhwng y ddwy natur a pheri i’w natur ddynol ymgolli yn 
y ddwyfol fel yr ymgyll yr afon yn y_ cefnfor. 
Condemniwyd dysgeidiaeth Eutyches gan y Pab Leo I 
mewn traethawd pwysig ( y ‘‘ Tome ’”’) yn 449 0.c., ac yn 
fuan wedyn gan Gyngor Chalcedon. 

Diffiniad Chalcedon, 451 0.c. Nodweddir rhan gyntaf 
Datganiad Chalcedon gan chwerwder cas tuag at yr holl 
hereticiaid, ac ni roddir mo’r clod dyledus iddynt am alw 
sylw (er mewn modd anghytbwys) at ryw arwedd ar y 
gwirionedd yr oeddid mewn perygl oi hanghofio. Y ffaith 
yw nid yw pob un o’r “ heresiau”” uchod ond ymgais i 
wneuthur cyfiawnder 4 rhyw un pwynt yn yr athrawiaeth 
“uniongred” ei hun, eithr ar draul gwneuthur cam 4 


phwyntiau eraill y gwirionedd cyflawn. Ar ddiwedd y 

datganiad ceir diffiniad cadarnhaol y Cyngor ei hun o’r 
athrawiaeth uniongred. Dyma’r darn pwysicaf ohono 
{nyni biau’r geiriau eglurhaol mewn bachau ysgwar]. 

“Am hynny, gan ddilyn y Tadau santaidd, yr ydym 
oll mewn cytgord 4’n gilydd yn cyffesu ac yn dysgu yr un 
a’r unrhyw Fab [nid dau Fab, fel Nestorius], ein 
Harglwydd, Iesu Grist, yr un un yn berffaith mewn 
duwdod a pherffaith mewn dyndod, yn wir Dduw a gwir 
ddyn, yr un un o enaid rhesymol [yn erbyn Apolinaris] ac 
o gorff, o’r un sylwedd (homodusion) a'r Tad o ran Ei 
dduwdod, yr un un o’r un sylwedd (homodusion) 4 ninnau 
o ran Ei ddyndod [yn erbyn Apolinaris; sylwer ar yr 
ailadroddiad mynych o ‘ yr un un’ yn erbyn Nestoriaeth], 
ym mhob peth yn gyffelyb i ni ar wah4n i bechod, ar y naill 
law wedi Ei genhedlu o’r Tad cyn yr oesoedd o ran Ei 
dduwdod, ond yn y dyddiau diwethaf hyn yr un un, er 
ein mwyn ni ac er mwyn ein hiechydwriaeth, o Fair y 
Forwyn, Mam Duw, o ran Ei ddyndod, yr un a’r unrhyw 
Grist, Mab, Arglwydd, unig-anedig, i’w gydnabod mewn 
dwy natur, yn ddigymysg, yn ddigyfnewid [dau ymadrodd 
yn erbyn Eutyches], yn ddiraniad, yn ddiwahan [dau 
ymadrodd yn erbyn Nestorius], yn gyfryw fel na ddi- 
ddymir mewn un modd y gwahaniaeth rhwng y ddwy 
natur oherwydd yr uniad, eithr yn hytrach y diogelir 
priodoledd y naill natur a’r llall [yn erbyn Eutyches], 
sy’n cydredeg i’w gilydd mewn un person ac un hypostasis 
[yn erbyn Nestorius].” 

Yn nesaf at Gredo Nicea, dyma’r datganiad swyddogol 
pwysicaf ar bwnc o athrawiaeth yn holl hanes yr eglwys. 
Yn Nicea datganwyd bod y Mab er tragwyddoldeb “ o’r 
un sylwedd” 4’r Tad; yn Chalcedon chwanegwyd bod 
Crist yr Ymgnawdoliad o’r un sylwedd 4 ninnau o ran Ei 
ddyndod, ym mhopeth yn gyffelyb i ni ar wahan 1 bechod, 
a gosodwyd i lawr ddogma’r ddwy natur mewn un person 
a erys hyd heddiw yn safon uniongrededd yng nghredo 
swyddogol yr Eglwys. Ymgais yw’r dogma hwn i 
gerdded Ilwybr canol rhwng Nestoriaeth ac Eutychiaeth 
trwy gynnwys yr elfen o wir tra’n gwrthod y cyfeiliornad 

sydd yn y naill a’r Ilall. Wrth ddywedyd ° ‘“dwy natur’ 
ceisir diogelu’r hyn sydd wir yn Nestoriaeth yn ee 
Eutychiaeth; wrth ddywedyd “un person ” ceisir cadw’r 
hyn sydd wir yn Eutychiaeth yn erbyn Nestoriaeth. 
Ond rhaid dywedyd mai Ilwybr cul—ie main tawn—yw’r 
llwybr canol hwn. Os bydd dyn o ddifrif gyda gwahan- 
iaeth y ddwy natur, anodd osgoi rhyw ffurf ar Nestoriaeth; 
os bydd o ddifrif gydag undod y person, anodd osgoi 
rhyw ffurf ar Eutychiaeth. Y mae Diffiniad Chalcedon 
am ein gorfodi i gredu yng-ngwahanfodaeth y ddwy natur 
ac undod y person yr un pryd, heb inni lithro 1 na Nestor- 
iaeth ar y naill law nac Eutychiaeth ar y llaw arall. Ejithr 
cryn orchest ywhynny. Ary cyfan teimlwn fod y Diffiniad 
yn Ilwyddo’n well 1 wahaniaethu rhwng y ddwy natur nag 
y mae i ddangos pa fodd yr uxir hwynt, ac felly y mae ei 
hun yn rhyw led ogwyddo at y Nestoriaeth a gondemnia! 
Yr unig eglurhad sydd ganddo ar yr uniad yw’r pedair 
adferf lom a negyddol, ‘ yn ddigymysg, yn ddigyfnewid, 
yn ddiraniad, yn ddiwahan.” Mewn gwirionedd, golyga 
Chalcedon fuddugoliaeth y ddeuoliaeth a ddysgid gan 
Nestorius, gan mor glir a phendant y gwahaniaetha rhwng 
y ddwy natur na ellir mo’u cymysgu na’u newid. 

(3) dr él Cyngor Chalcedon. Er gwaethaf Diffiniad 
awdurdodol Chalcedon ffynnodd Eutychiaeth am ganrif- 
oedd, o dan yr enw “ Monophysitiaeth,” yr athrawiaeth 
mai “un natur”’ oedd yng Nghrist, ar y tir bod natur yn 
gyfystyr 4 pherson. Anhawster pleidwyr Diffiniad 
Chalcedon oedd dangos pa fodd, os oedd Crist yn meddu 
ar ddwy natur, y gallai fod yn un person, gan mai rhesymol 
yw meddwl bod natur (ddynol neu ddwyfol) yn tybio 
ewyllys, ac felly bersonoliaeth, Yr oedd rhesymeg 
athrawiaeth Chalcedon yn hawlio bod un o’r ddwy natur 
yn amhersonol—onid e byddai dau berson—a’r duedd 
uniongred oedd edrych ar y natur ddyno/ fel yr un oedd 
heb bersonoliaeth tra’r oedd Ei natur ddwyfol yn bersonol. 
Fel hyn diogelid undod person Crist ar draul gwacdu 
Ei natur ddynol oi phersonoliaeth. A pha beth oedd 
hyn ond ffurf newydd ar heresi Apolinariaeth yn cartrefu 

yng nghanol uniongrededd ei hun ac ar sail Diffiniad 
Chalcedon ? Golygai’n ymarferol wadu gwir ddyndod 
Crist, er i Gyngor Chalcedon ddatgan Ei fod o’r un sylwedd 
a ni o ran Ei ddyndod! Y mae’n wir i Leontius o 
Byzantium (ar ddechrau’r chweched ganrif) geisio dangos, 
er bod natur ddynol Iesu yn amhersonol ynddi ac ohoni e 
hun, e1 bod er hynny yn bersonol yn yr Ymgnawdoliad, 
am ei bod yn derbyn ei phersonoliaeth trwy ei huniad 4’r 
Logos personol (athrawiaeth yr “‘ enhypostasia”’). Ejithr 
y casgliad o hyn yw nad oedd y dyn Iesu, a gymerth y 
Logos ato’i Hun, yn berson wnigol, nad oedd yn ddyn 
neilltuol fel Pedr neu Jago, yn hytrach mai dyn mewn ystyr 
gyffredinol ydoedd. Nid unigolyn ymhlith unigolion 
ydoedd Iesu o Nasareth, fel y portreédir Ef yn yr Efengylau, 
eithr y ddynoliaeth gyffredinol yn ei chrynswth, megis— 
dyn yn gyffredinol heb bersonoliaeth unigol. O hyn 
ymlaen, dyna ffurf safonol athrawiaeth y “ ddwy natur 
mewn un person.” Er hynny, yn anghyson iawn i’n 
golwg ni, wrth gondemnio heresi ‘‘ Monothelitiaeth ”’ 
(nad oedd yng Nghrist ond un ewyllys—sef y ddwyfol— 
er bod ynddo ddwy natur), dedfrydodd Cyngor Caer- 
gustennin (680 o.c.) bod ynddo nid yn unig ddwy natur 
ond dwy ewyllys, sef ewyllys ddwyfol ac ewyllys ddynol, 
eithr un person, sef y dwyfol. Un person, dwy ewyllys! 
Dyna bellach ddogma anffaeledig ac awdurdodol yr 
Eglwys. Anodd inni heddiw amgyffred ystyr fformiwla 
o'r fath, chwaethach ei derbyn. Yn 6l ein syniadau 
meddylegol ni, ewyllys yw hanfod personoliaeth, ac nid 
oes gennym le i’r fath gategori ag ewyllys ddynol amher- 
sonol, neu ewyllys ddynol yn cael ei phersonoliaeth nid 
ynddi ei hun ond mewn ewyllys arall. Y ffaith yw, nid 
oedd gan y Tadau a ffurfiodd ddogma Person Crist un 
dirnadaeth am Feddyleg. Nid termau meddylegol oedd 
“person,” “ natur,”’ ac ‘‘ ewyllys”’ iddynt hwy, fel i ni, 
eithr termau uwchanianol 4’u gwraidd yn athroniaeth 
Groeg. Ac nid eu huwchanianeg hwy yw ein huwch- 
anianeg ni. Dyna’r pam y bydd yn rhaid inni yn y bennod 
nesaf chwilio am gategoriau modern i ddehongli Person 

y Gwaredwr, yn lIle’r categoriau a ragdybir yn yr hen 
ddogma eglwysig." 

Ni welaf reswm yn y byd dros inni ein hystyried ein 
hunain yn gaeth i ddedfryd Cyngor Nicea (325 0.Cc.), 
Cyngor Chalcedon (451 0.c.), a Chyngor Caergustennin 
(680 o.c.), ar y mater pwysig hwn, er iddynt honni 
llefaru’r gair terfynol yn enw’r holl Eglwys. Gwnaeth 
Tadau’r canrifoedd cyntaf ymgais egniol a galluog 1 lunio 
athrawiaeth a fyddai’n diogelu gwerthoedd y datguddiad 
a’r profiad Cristnogol, a dylem roi’r ystyriaeth fwyaf 
parchus a meddylgar i’w dyfarniadau. Ond yn y pen 
draw y mae gennym yr un hawl 4 hwythau i geisio yn ein 
ffordd ein hunain roddi mynegiant athrawiaethol i’r 
gwerthoedd y saif Cristnogaeth drostynt. Yr ydym yn 
dra dyledus i’r Tadau, ond ni ddylem fod yn gaeth iddynt. 


Heblaw hyn, wrth ddarllen hanes dadleuon diwinyddol 
y canrifoedd a nodwyd, ni allwn lai na galaru oherwydd 
y chwerwder ysbryd a ddangoswyd mor fynych, a pharod- 
rwydd y gwahanol bleidiau 1 ysgymuno ac erlid ei gilydd 
yn eu sél dros ddiffiniadau technegol manwl. Ni allwn 
gredu ei fod yn unol 4 meddwl Crist i’r Eglwys dorri allan 
o’i chymundeb y Nestoriaid ar y naill law a’r Monophysit- 
iaid ar y llaw arall, am y tybid bod eu damcaniaethau ar 
bynciau haniaethol yn amherffaith. Collwyd golwg ar 
gymeriad ac ysbryd lesu o Nasareth wrth geisio dadansoddi 
a diffinio Ei berson, ac yn y gorawydd i sicrhau unffurf- 
iaeth credo. Y camgymeriad mwyat a wnaeth yr Eglwys 
oedd gosod athrawiaeth unffurf am Grist yn lle teyrngarwch 
personol iddo yn safon a maen-praw crefydd. Nid ydym 
yn gymwys i ddechrau athrawiaethu am Grist nes dyfod 


a Y mae tuedd yn ddiweddar i adnewyddu theori Leontius, a amlinell- 
wyd uchod (“‘ enhypostasia”). Eg. H. M. Relton yn ei 4 Study in Christ- 
ology (1917), a J. K. Mozley yn Essays, Catholic and Critical (1926), 
t. 193. Ond anodd meddwl y gall ein hoes ni ddygymod 4 syniad mor 
anfeddylegol a gorgywrain 4 “‘ human experience without a human subject ” 
(Mozley). Y mae syniad o’r fath yn ein hatgofio am “ the grin of the 
Cheshire cat without the cat” yn Alice in Wonderland. Am feirniadaeth 
o athrawiaeth y ddwy natur, gweler fy Crefydd a Bywyd (1915), pen ix. 

ohonom o dan ddylanwad Ei gymeriad a’i ysbryd a than 
arglwyddiaeth Ei bersonoliaeth. Y peth cyntaf sy’n 
eisiau arnom heddiw eto yw dyfod wyneb yn wyneb 4 
Iesu’r Efengylau, a chlywed o’r newydd Ei hyfrydlais 
yn dywedyd, “‘ Cymerwch fy iau arnoch a dysgwch gennyf, 
canys addfwyn ydwyf a gostyngedig 0 galon ’;2 “‘ Gedwch 
lr plant bach ddyfod ataf fi; peidiwch 4’u rhwystro; 
canys rhai fel hwy biau deyrnas Dduw.”23 

2. Ar 6L y Prir GyncHorav. I’n hamcan presennol 
nid oes angen inni olrhain yn fanwl hanes athrawiaeth 
Person Crist ar 61 y Cynghorau mawr a fu’n diffinio’r 
dogma o ddechrau’r bedwaredd ganrif hyd tua diwedd y 
seithfed. O hynny hyd yn awr derbyniwyd datganiadau’r 
hen Gynghorau hyn fel credoau awdurdodol gan y 
mwyafrif o eglwysi cred, er bod llawer yn yr eglwysi 
Protestannaidd erbyn hyn yn meiddio eu _beirniadu. 
Ychydig a gyfrannodd yr Oesoedd Canol at yr athraw- 
iaeth hon. Yn Eglwys y Gorllewin derbynnid “ Credo 
Athanasius” (a ddengys ddylanwad meddwl Awstin yn 
fwy nag eiddo Athanasius) fel esboniad awdurdodol ar 
yr hen “‘ Gredo’r Apostolion.”” Nid yw hyd yn oed gwaith 
enfawr Thomas o Acwino, sef ei Summa Theologica, yn 
chwanegu dim o bwys at ddehongliad yr athrawiaeth. 
Yn y llyfr hwn, a thrwy’r Oesoedd Canol, collir golwg 
bron yn llwyr ar Iesu hanes, ac aeth dyndod Crist o’r golwg 
yn Ei dduwdod. Mor bell ac anreal oedd y dyn Crist 
lesu i’r mwyafrif mawr o bobl fel nad ydym yn synnu iddynt 
syrthio’n 6] ar eiriolaeth Mair y Forwyn a’r Seintiau 1 
lanw’r gwagle. Trwy’r cwbl cadwyd serch angerddol 
at Iesu yn fyw gan gyfrinwyr a gwyr defosiynol fel Bernard 
o Glairvaux a Thomas 4 Kempis. Eithr 1’r doreth fawr 
o bobl daeth y Forwyn a’r Seintiau, ynghyda defodau a 
sacramentau’r Eglwys, i gymryd Ile Ilesu Grist fel 
cyfryngwyr effeithiol rhyngddynt 4 Duw. 

Gwasanaeth mawr y Diwygiad Protestannaidd oedd 
edfryd Crist i’r lle canol yn y profiad Cristnogol, yn Ile 


2 Math. 1179. 23 Marc 10%, Cyf. Bangor, 1921. 
13 

Mair y Forwyn a’r offeiriadaeth a’r defodau eglwysig. 
Mabwysiadodd Luther yntau yr hen gredoau eglwysig 
am y Drindod a Pherson Crist, a hynny yn eu crynswth 
a heb eu beirniadu na’u hadolygu yng ngoleuni ei brofiad 
newydd o Grist. Adnewyddodd hen athrawiaeth y 
communicatio idiomatum (cydgyfranogiad y priodoleddau), 
gan ddysgu bod y dyn Iesu yn cyfranogi o hollwybodaeth 
a hollbresenoldeb y Person Dwyfol oedd wedi ymgnawdoli 
ynddo. Golygai hyn nad oedd wir le i gynnydd neu 
dyfiant yn Ei hanes, a bod_ Ei natur ddynol wedi ei dwyfoli 
trwy ei huniad 4 Pherson dwyfol. Yr oedd gogwydd 
diwinyddion uniongred yr Eglwys Lutheraidd tuag at 
rywbeth nid annhebyg 1 Eutychiaeth (Monophysitiaeth), 
a hynny’n bennaf oherwydd eu sél dros bresenoldeb real 
Ei gorff a’i waed dynol-ddwyfol yn elfennau’r Cymun 
Santaidd. Ar y llaw arall yr oedd gogwydd Calfin tuag at 
rywbeth oedd yn ymylu ar Nestoriaeth, gan mor angerddol 
oedd ei bwyslais ar y gwahaniaeth rnwng y Creawdwr a’r 
creadur. Ond nid oedd dim yn newydd yn ei athrawiaeth 
am Grist, mwy nag yn athrawiaeth Luther. Safai Calfin 
yn dynn dros ddogma~ Chalcedon. Ond gwnaeth ef 
a’r Calfiniaid eraill fwy o gyfiawnder 4 gwir ddyndod Iesu 
nag a wnaeth y Lutheriaid. Cariwyd hyn 1 eithafion 
gan Socinus a’i ganlynwyr, a bwysleisiai Ei natur 
ddynol ar draul gwadu Ei ddwyfoldeb. Yr oedd y 
Sosiniaid yn gryf fel rhesymegwyr ond yn Ilwm o brofiad 
efengylaidd. Yr oedd eu rhesymeg yn amddifad o naws 
grefyddol. Ac ni ellir edrych arnynt fel gwir ragflaenwyr 
y meddwl modern. Gan mor ddofn yr agendor a osodent 
rhwng y Duw hollalluog a’i greaduriaid meidrol, rhaid 
eu rhestru (yn hyn o beth) gyda meddylwyr yr hen fyd yn 
hytrach na’r byd modern. 

Schleiermacher yn fwy na neb arall yw gwir sylfaenydd 
diwinyddiaeth fodern, yn ei gwendidau yn ogystal ag yn 
ei rhagoriaethau. Gwnaeth ef wasanaeth cyftelyb mewn 
diwinyddiaeth i eiddo Luther mewn crefydd, trwy ei 
ymgais i sylfaenu athrawiaeth ar brofiad uniongyrchol 
yr enaid o Dduw yng Nghrist. Dygodd i mewn y dull 

meddylegol yn Ile’r dull uwchanianol a haniaethol o 
ddehongli Person Crist. H.y., gosododd o’r neilltu 
dermau’r hen gredoau eglwysig, ac yn Ile damcaniaethu 
am y “ ddwy natur,” meddyliodd am Grist yn nhermau 
Ei ymwybyddiaeth fyw o Dduw’r Tad. Yn yr ymwybydd- 
iaeth honno gwelodd Schleiermacher batrwm perffaith 
o undeb ysbrydol dyn 4 Duw a ffynhonnell wreiddiol 
undeb y credinwyr 4’r Anfeidrol. A thrwy brofiad y 
credinwyr o Grist fel lachawdwr y deuir i amgyffred Ei 
Berson. Dilynwyd yr un method genhedlaeth yn ddiwedd- 
arach gan Ritschl, ond gyda llawer mwy o bwyslais ar 
Iesu hanes (01 wahaniaethu oddi wrth Grist y teimlad 
cyfriniol) fel datguddiad eithaf o Dduw. Yn yr Iesu 
hanesyddol gwelodd ‘‘ werth Duw i'r profiad crefyddol.” 
Nodwedd fawr y can mlynedd diwethaf mewn diwinydd- 
iaeth a fu’r ymchwil am Iesu hanes, yr Iesu dilys y tu dl 
i ddiwinyddiaeth ac eglwysyddiaeth y canrifoedd. Ac ar 
sail bywyd a phersonoliaeth hanesyddol Iesu, a’i werth 1’r 
profiad crefyddol, y ceisir mwyach adeiladu athrawiaeth 
am natur Ei Berson. Rhaid nodi, fodd bynnag, ysgol 
““damcaniaeth Ymwacad ” (Kenésis) a fu mewn bri mawr 
yn rhan olaf y ganrif ddiwethaf (Thomasius, Godet, 
Fairbairn, Gore ac eraill). O ran eu dull o athrawiaethu 
y mae’r rhain yn debycach i’r hen ddiwinyddion uwch- 
anianol nag i’r ysgol hanesyddol ac empiric a gynrychiolir 
gan Ritschl ac eraill, er y ceisiant fhitiotu damcaniaeth 
i ffeithiau hanes yn fwy nag a wnelai’r hen ddiwinyddion. 
Gwelir ar hyn o bryd adweithiad grymus yn erbyn y dull 
a gychwynnwyd gan Schleiermacher o ddarganfod athraw- 
iaeth yn y profiad mewnol yn Ile yn y datguddiad 
gwrthrychol ac uwchresymol o Dduw yng Nghrist (Otto, 
Barth, etc.).4 Y mae’n rhy gynnar eto 1 ddywedyd pa 
mor ddwfn ac eang a fydd effeithiau’r adweithiad hwn. 


Na ddigalonned y darllenydd wrth glywed lleisiau 
amrywiol (ac i raddau anghytsain) y canrifoedd yn traethu 
am Grist. "Trwy’r amrywiaeth barn amdano ceir unoliaeth 


24 Gwél Atopiap I ar ddiwedd y llyfr. 

teyrnged i fawredd a hawddgarwch Ei bersonoliaeth ac 1 
ragoroldeb digymar y datguddiad o Dduw drwyddo. 
Y tu 6l i’r holl leisiau hyn, a thrwyddynt, clywir o hyd y 
Llais dwyfol-ddynol yn dywedyd, “ Deuwch ataf i bawb 
a’r y sydd yn flinderog ac yn Ilwythog, a mi a esmwythaf 
arnoch ”’; ‘‘ Y neb a’m gwelodd i, a welodd y Tad.” 

credoau eglwysig sy’n torri Ilwybr canol ac yn gwahaniaethu rhwng 
“ person” a “‘ sylwedd””—ond y mae i hyn hefyd ei anawsterau ; 
neu (4) fel yr awgrymwn ni, rhaid diffinio dwyfoldeb Crist yn nhermau 
gwerthoedd moesol yn hytrach nag yn nhermau “ sylwedd.” Yma 
cyfyd y cwestiwn o gynhanfodiad y Mab. . tt. 221-226 


2. Perthynas yr elfen ddwyfol yng Neghrist a’r elfen ddynol. Seilir 
yt athrawiaeth draddodiadol ar y rhagdybiaeth bod y natur ddwyfol 
a’r natur ddynol yn gwbl wahanol i’w gilydd. Ond y mae’n amhosibl 
amgyffred uniad rhwng dwy natur gwbl anghydweddol. (1) Y 
gwahaniaeth rhwng Duw a dyn. (2) Y gyfathrach rhyngddynt. 
(2) Cyfathrach foesol; yr un yn hanfodol yw cariad a daioni yn Nuw 
ac mewn dyn. (b) Cyfathrach uwchanianol. Problem perthynas 
Tragwyddoldeb ac Amser. Duw yn gweithredu mewn Amser, a 
dyn yn ddinesydd Tragwyddoldeb. Felly nid oes agendor amhlym- 
iadwy rhwng Duw a dyn. Yr Anfeidrol a’r Meidrol yn gogwyddo 

tuag at ei gilydd. Yr Ymgnawdoliad yw cyflawniad perffaith mudiad 
Duw at ddyn a mudiad dyn at Dduw. Yr Ymgnawdoliad yn ffaith 
gynyddol, ysbrydol, ac nid peiriannol a static. I ba raddau yr oedd 
dwyfoldeb Crist yn waddol, ac i ba raddau yn goncwest. Goresgyn 
deuoliaeth y ddwy natur. Crist yn un o “ frodyr lawer,” eto yn 
ddigymar fel sylfaenydd teip newydd o ddyn. Duw yng 
Nghrist . : : ; : . tt. 226-239 


Ruestr o Lyrrauv . é : : : : : . t. 240 


PENNOD VII. 
Athrawiaeth Person Crist. 


RHAN II: 
EI DEHONGLI MEWN TERMAU MODERN. 


RHAGARWEINIAD: ATHRAWIAETH A PHROFIAD. 


Y mae angen heddiw am ddehongliad athrawiaethol 
newydd o Grist, yng ngoleuni’r hyn a fu a’r hyn ydyw eto 
ir profiad Cristnogol ac yn nhermau gwybodaeth fodern. 
Cydnabyddwn mai’r profiad ei hun, ac nid damcaniaethau 
am y profiad neu am ei wrthrych, yw'r peth pwysicaf a 
grymusaf. Daw profiad o Grist ar y cyfan o flaen athraw- 
iaeth amdano. Meddai’r Dr. T. R. Glover, “ In the story 
of the Christian Church doxology comes before dogma.” 
Y mae athrawiaeth heb brofiad y tu 6] iddi mor ddiwerth ag 
arian drwg (counterfeit money), neu arian papur heb y gronfa 
aur o’r tu 6] iddo. A golygwn yma fwy na’n profiad 
unigol ni ein hunain. Golygwn hefyd gyfanswm profiad 
yr holl gorff Cristnogol, sy’n gyfoethocach a mwy cynhwys- 
fawr na phrofiad unrhyw Gristion unigol, hyd yn oed yr 
aeddfetaf. Y mae o hyd “rywbeth mwy”’ i’r unigolyn 
ymestyn ato, fel y gallo ‘‘amgyffred gyda’r holl saint 
beth yw’r lled a’r hyd a’r uchter a’r dyfnder, a gwybod 
cariad Crist yr hwn sydd uwchlaw gwybodaeth.”” 


Ah, but a man’s reach should exceed his grasp, 
Or what’s a heaven for 33 


Er hynny, tra mai’r profiad o Grist fel Iachawdwr ac 
Arglwydd yw’r hyn sy’n cyfrif fwyaf, fe’n gorfodir gan 
ein natur resymol 1 geisio dehongli i ni ein hunain ac i eraill 


«The Fesus of History, t. 224. * Eff. 338°. 
3 Robert Browning, Andrea del Sarto. 
200 


— a Se 


ATHRAWIAETH PERSON CRIST 201 


gynnwys y profiad hwnnw trwy osod allan mewn trefn yr 
athrawiaeth sy’n oblygedig ynddo. Yn un 0’i ddoethebion 
enwog diffinia Bradley uwchanianeg fel hyn: Uwch- 
anianeg, meddai, yw darganfod rhesymau gwael dros yr 
hyn a gredwn yn reddfol; ond ychwanega fod darganfod 
rhesymau ei hun yn reddf4 Yn sicr y mae’r ymgais i 
ddehongli a datgan y gwirioneddau sy’n oblygedig yn ein 
profiad o Grist yn anghenraid ein natur fel bodau rhesymol. 
Ac y mae’r mynegiant athrawiaethol yn adweithio ar y 
profiad ei hun, ac yn gynhorthwy i’w gyfoethogi ac i’w 
ryddhau o elfennau gau. 


Y ffaith yw, y mae’r adfyfyrdod deallol ar gynnwys 
ein profiad yn rhan o’r profiad ei hun ac nid yn astudiaeth 
sylwedydd megis o’r tu allan. Oddi mewn i undod 
profiad y mae’n arferol gwahaniaethu rhwng tair elfen, 
sef teimlad, ewyllys a dealltwriaeth. Y mae’r dadan- 
soddiad hwn o’r ymwybyddiaeth yn ddefnyddiol os cedwir 
mewn cof nad yw’r tair elfen hyn byth yn gweithredu ar 
wahan i'w gilydd, a bod pob un o’r tair yn bresennol ym 
mhob gwedd ar brofiad er gyda graddau gwahanol o 
ddwyster. Felly hefyd yn ein profiad o Grist gellir 
gwahaniaethu rhwng tair agwedd neu osgo (attitude), 
yn cyfateb yn gyffredinol i’r tair elfen a nodwyd: (1) 
Gwerthfawrogiad teimladol o Grist; ymdeimlad byw yn 
y galon o’1 bresenoldeb a’i werth anghymarol. (2) Teip 
o ymarweddiad neu ymddygiad mewn cytgord a’r gwerth- 
fawrogiad hwn; ac y mae’r ymarweddiad yn rhan anhepgor 
o’r profiad. Y mae pwyslais Meddyleg heddiw, nid ar 
brofiad fel cyflwr mewnol yn unig, ond ar brofiad fel y 
mae hefyd yn ei fynegi ei hun mewn ymddygiad 
(dehaviour). Ac nid rhyw deimlad cyfriniol o’r golwg 
yn unigedd y “ galon”’ yn unig yw’r profiad o Grist, eithr 
fe’i mynega’i hun mewn teyrngarwch Ilwyr i Grist yn y 
bywyd ymarferol. (3) Adfyfyrdod deallol ar y gwirionedd 
neu’r gwirioneddau a ragdybir yn y teimlad o werth- 
fawrogiad ac yn y teyrngarwch ymarferol. Nid yw’r 


4F. H. Bradley, Appearance and Reality (1893), Preface. 

apél at brofiad i olygu osgoi’r dasg o feddwl. Nid yw’n 
iawn gwneuthur dinas noddfa neu gastell y llwfr o deimlad 
crefyddol i ddianc iddo rhag ymchwil feddyliol onest a 
thrwyadl. Ni allwn lai na cheisio rhoddi mynegiant 
rhesymol a rhesymegol (hyd y mae ynom) i ystyr a gwerth 
Crist i brofiad yr eglwys a’n profiad ninnau. Ac y mae'r 
ymgais hon yn rhan o’r profiad ei hun, ac nid yn rhywbeth 
cwbl o’r tu allan iddo.s 


Y mae i waith y deall ddwy wedd, a alwn yma y fewnol 
a’r allanol. Wrth y wedd fewnol (iztensive) y golygwn 
ein profiad o Grist yn adfyfyrio ar ei gynnwys ei hun gyda’r 
amcan o ddwyn i oleuni ac eglurder deallol y gwirioneddau 
gwrthrychol a ragdybir yn y profiad mewnol. Wrth yr 
allanol (extensive) y golygir yr ymgais 1 ddwyn 
gwirioneddau a ragdybir yn y profiad Cristnogo/ i berthynas 
a’r gwirioneddau a ragdybir yn ein profiad cyffredinol 
o fyd a bywyd; oblegid rhaid yw i’r profiad Cristnogol 
ffurfio rhan gydlynol (coherent) neu organaidd o’n profiad 
cyfan os ydym i’w dderbyn fel peth dilys a safadwy. Yn 
y ddwy wedd hon i waith y deall, yr amcan yw Ilunio 
athrawiaeth a fyddo’n ddehongliad o brofiad, tra ar yr 
un pryd y byddo hefyd yn disgyn oddi mewn i brofiad 
yn ei ystyr ehangaf. 

Ac nid yw’r gwaith hwn byth yn gorffen. Y mae 
athrawiaeth yn tyfu gyda thyfiant profiad. Os sefydlogir 
athrawiaeth mewn ffurfiau safonol, digyfnewid, ystrydebol, 
tuedda i fyned yn rhywbeth marw a diystyr 1 feddwl a 
bywyd oesoedd dilynol. A dyna paham y gelwir arnom 
heddiw eto i ailymaflyd ym mhroblem Person Crist yng 
ngoleuni llawn ein gwybodaeth ddiweddar. Gwél dynion 
eto yng Nghrist y datguddiad eithaf o allu a daioni a 
chariad Duw ac o ystyr a phwrpas bywyd dyn. Ond 
y mae angen ailfynegiant o athrawiaeth Ei Berson yn 
nhermau meddwl ein hoes. 


5“ Dywed Croce yn ei lyfr ar ‘ Estheteg’ fod mynegi profiad yn rhan 
o'r profi, yn foddion i feddiannu’r profiad yn lawn.”—Saunders Lewis yn 
Williams Pantycelyn (1927), t. 34. 

ie 
YR YMCHWIL AM GATEGORIAU. 


Ein gorchwyl cyntaf yw chwilio am gategoriau y 
gallom drwyddynt sefydlu perthynas fyw rhwng ein 
hathrawiaeth a meddwl ein cyfnod. Y mae’r hen 
gategoriau i raddau mawr wedi colli eu hystyr, am eu bod 
yn perthyn 1 fyd o feddwl yr ydys wedi hen dyfu trwyddo. 
Gellir dosbarthu’r hen gategoriau y mynegwyd yr athraw- 
iaeth drwyddynt fel hyn: (1) Y rhaia darddodd o’r meddwl 
Iddewig cyn Crist; (2) y rhai a darddodd o’r athroniaeth 
Roegaidd a Helenistaidd; (3) y categoriau hanner 
uwchanianol a hanner cyfreithiol a berthynai i’r hen fyd 
Lladinaidd ac i’r Oesoedd Canol. Yn gynnar fe dyfodd 
yt Eglwys drwy’r termau a’r categoriau Iddewig (megis 
““ Meseia’’) y ceisiodd y Cristnogion cyntaf drwyddynt 
roddi mynegiant i’w ffydd yng Nghrist, ac (fel y gwelsom 
yn y bennod flaenorol) aeth ymlaen i’w cyfieithu i ffurf- 
feddyliau a fuasai’n ddealladwy i bobl ddiwylliedig y byd 
Groegaidd-Rufeinig. Ni buasai cyflwyno hawliau Iesu 
Grist yn nhermau’r syniad Meseianaidd neu Deyrnas 
Dduw yn yr ystyr Iddewig (pa un ai yn ystyr proffwydi’r 
Hen Destament neu yn ystyr yr ysgrifenwyr apocalyptaidd 
diweddarach) yn cyfleu dim i’r byd mawr an-Iddewig yr 
aeth yr efengyl iddo yn gynnar ar ei gyrfa fyd-orchfygol 
anturiaethus. Am hynny gwelwn y gwaith o gyfieithu 
neu ailddehongli’r athrawiaeth eisoes yn dechrau oddi 
mewn i'r Testament Newydd ei hun. Yn _ fuan 
cyfieithiwyd y syniad o Feseia i’r term ‘‘ Arglwydd” 
(kuptos), oedd yn gyfartal o ran gwerth er nad oedd yn 
hollol gyfystyr. Yr oedd y term “ Arglwydd ” yn meddu 
ar y fantais o fod yn ddealladwy yn ogystal i’r Iddew (canys 
dyna’r gair a ddefnyddid am lafe yng Nghyfieithiad y 
Deg a Thrigain o’r H.D.), ac i’r Groegwr a’r Rhufeiniwr 
(canys fe’i defnyddid yn fynych am yr “ Iachawdwr- 
Dduw,” Geos cwrnp, yn y Crefyddau Cyfrin, ac am yr 
Ymherodr Rhufeinig fel bod a ystyrid yn ddwyfol). 
Ond er bod y gair “‘ Arglwydd ” yn digoni angenrheidiau 


~ 


204 BANNAU R FFYDD 


uniongyrchol y bywyd crefyddol, profodd yntau hefyd 
yn ei dro yn annigonol o dan bwysau’r anghenraid deallol 
am ddiffiniad llawnach o berthynas yr Arglwydd lesu 
Grist 4 Duw ac 4 holl broses y cydfyd a hanes y ddynoliaeth. 
Am hynny fe welwn yn y T.N. ei hun gymhwyso categoriau 
Helenistaidd at Grist, megis ‘‘ delw’r Duw anweledig,” 
‘‘ cyntaf-anedig yr holl greadigaeth,” “‘ gwir lun sylwedd 
Duw,” “ y Gair ” (Logos). 

Ar 6] cyfnod y T.N. aeth y proses ymlaen yn gyflym 
o ailddehongli Crist mewn termau a darddodd o athron- 
iaeth Groeg. Cyrhaeddodd y proses hwn ei anterth 
(fel y gwelsom) yng Nghredoau mawr y bedwaredd a’r 
bumed ganrif, yn nodedig Credo Nicea, a fynegodd fod 
y Mab “ o’r un hanfod ” (homoéusion) 4’r Tad; Datganiad 
Chalcedon, a ddiffiniodd Berson y Gair ymgnawdoledig 
yn y fformiwla “‘ dwy natur mewn un Person’; a Chredo 
““ Athanasius,” a ddiffniodd Ei berthynas 4 Duw a’'i 
Ymgnawdoliad mewn termau Lladin cyfatebol. Am lawer 
canrif wedi hyn, bodlonodd diwinyddiaeth uniongred 
ar y cyfan ar y diffiniadau a’r termau hyn fel fframwaith 
cyffredinol yr athrawiaeth Gristnogol. Ejithr y mae ein 
syniadau ni heddiw am y byd wedi eu chwyldroi i’r fath 
raddau, yn neilltuol trwy ddylanwad gwyddoniaeth ac 
athroniaeth y canrifoedd diwethaf, fel nad yw’r termau 
a’r categoriau a darddodd o hen athroniaeth Groeg a 
chyfraith Rhufain mwyach yn cyfleu fawr o ystyr i’n 
meddwl ni. Rhagdybiant gefndir o brofiad a syniadaeth 
nad yw’n eiddom heddiw, ond a newidiwyd am gefndir 
tra gwahanol. Y mae hyn yn wir, er enghraifft, am y 
syniadau athronyddol “‘ Logos” a “ sylwedd.” O hyn 
y cyfyd yr angen am gategoriau newydd a fo mewn 
perthynas fwy organaidd 4 gwir feddwl yr oes yr ydym 
yn byw ynddi. 

Rhaid i’n categoriau, felly, fod yn fodern, h.y., rhaid 
iddynt fod yn arwyddocaol ac effeithiol yng nghylchoedd 
eraill meddwl y byd diwylliedig heddiw. Ond rhaid gochel 
tynnu cam gasgliad oddi wrth y gosodiad hwn. Ni olygir 
bod y profiad Cristnogol i'w ddehongli mewn termau a 

dardd o brofiad is-Gristnogol, megis o wyddoniaeth ac 
athroniaeth nad ydynt yn cymryd sylw o werth-farnau 
crefyddol neu sy’n gweithredu gyda chategoriau a luniwyd, 
1 amcanion neilltuol, yn annibynnol ar y safbwynt Crist- 
nogol. Dyna fel mater o ffaith a ddigwyddodd yngl¥n 
a’r hen athrawiaeth eglwysig am Grist: mynegwyd hi 
yn nhermau athroniaeth estronol a ddaethai i fod yn 
annibynnol ar Gristnogaeth a chan fwyaf cyn y cyfnod 
Cristnogol. Dylem mor bell ag y bo modd osgoi ail- 
adrodd y camgymeriad hwn, canys ni allwn byth 
ddehongli’n addas yr uwch yn nhermau’r is, na gwneuthur 
cyfiawnder 4 chyraeddiadau uchaf profiad dyn trwy eu 
gwthio i mewn 1 ffram o feddwl a saerniwyd ar lefelau is 
y profiad hwnnw. Cofiwn y modd y bu i gyfundrefn 
athrawiaeth yr lawn yn 61 Anselm syrthio’n fyr o lefel y 
profiad Cristnogol cyfoethocaf am iddo ei Ilunio i raddau 
mor fawr ar linellau rhesymegol pur, “ gan adael Crist 
a’n gwybodaeth ohono allan o’r cyfrif.”6 Rhaid inni 
beidio ag adeiladu ein cyfundrefn o feddwl ar sail gwyddon- 
jaeth ac athroniaeth seciwlar, remoto Christo, ar wahan i 
Grist, ac yna gwthio Crist i mewn i gynllun o syniadau 
a luniwyd ac a orffennwyd heb gymryd Crist i’r cyfrif. 
Yn hytrach rhaid inni edrych ar ein profiad Cristnogol— 
sy'n cynnwys elfennau a berthyn iddo’i hun yn unig 
(unique), ac na ellir mo’u cael o un ffynhonnell arall—fel 
than anhepgorol o’r ffeithiau rhoddedig (data) y mae’n 
rhaid inni wneuthur cyfrif ohonynt wrth ffurfio ffram 
ein syniadaeth neu’n hathroniaeth am realiti. Ni ddylem 
ganiatau i’r gwyddorau “‘ ddeddfu,”’ megis, oddi isod 1’r 
meddwl Cristnogol, a all hawlio annibyniaeth rannol o 
fewn ei diriogaeth ei hun yn wyneb nodwedd ddigymar 
y profiad y cais ei ddehongli. Er hynny, ar y llaw arall, 
ni ddylai ein hathrawiaeth am Grist fod yn seiliedig ar 
brofiad ‘“‘crefyddol”” mewn ystyr ry gyfyngedig, h.y., 
mewn neilltuaeth lwyr oddi wrth y gweddill o’n profiad 


6“ remoto Christo ... quasi nihil sciatur de Christo,’—Anselm, Cur 
Deus Homo, Rhagymadrodd. 

a chan gwbl anwybyddu’r gwyddorau a’r systemau o 
athroniaeth sy’n ceisio rhoi cyfrif rhesymol o brofiad 
cyffredin dynion fel dinasyddion y byd a’r bywyd presennol. 
Canys yn y pen draw un yw profiad ac ni ellir mo’i rannu— 
er ei fod yn cynnwys o’i fewn amrywiaeth diderfyn o 
arweddau—a chan hynny rhaid i’n profiad crefyddol o 
Dduw yng Nghrist a’n profiad gwyddonol o’r byd cyffredin 
rywfodd sefyll gyda’i gilydd oddi mewn i undod cydlynol 
ein profiad cyfan. Rhaid inni ddehongli ein ffydd Grist- 
nogol yn y fath fodd fel y caffom le iddi oddi mewn 1 
gyfanrwydd organaidd bywyd a gwybodaeth. Dyna’r 
unig ffordd y gellir profi ei dilysrwydd a chyfiawnhau 
ei gwirionedd. Oblegid y rhannau hynny o brofiad sy’n 
sefyll yn y berthynas fwyaf llac ac anghysylltiol 4 phrofiad 
yn ei gyfanrwydd, dyna’r rhannau y mae gennym fwyaf 
o reswm dros amau eu dilysrwydd. Cydlyniad oddi mewn 
i brofiad yn ei grynswth, dyna yn y pen draw ydyw safon 
derfynol gwirionedd. Fel pob math arall ar brofiad 
uniongyrchol, y mae’n rhaid i’n hymdeimlad o Grist 
gael e1 ddehongli’n feirniadol yng ngoleuni ein gwybodaeth 
fyth-gynyddol o’r cyfanfyd. I’r diben hwn, vy mae’n 
rhaid inni ddefnyddio categoriau sy’n wir a byw i ni 
heddiw. 

Ein gorchwy]l cyntaf, ynteu, yw ystyried prif gategoriau 
neu egwyddorion gwybodaeth fodern mor bell ag y mae 
hynny yn angenrheidiol er mwyn inni ddarganfod cefn- 
dir i’n hymgais 1 adeiladu athrawiaeth am Grist. Boed 
inni’n awr ystyried yn fyr brif ganghennau efrydiaeth 
fodern er mwyn gweled beth yw cyfraniad pob un ohonynt 
i’n cyfarpar o offerynnau’r meddwl y gallwn eu defnyddio 
in cynorthwyo i lunio’r athrawiaeth am Grist. 

1. Rhoddodd Gwyddoniaeth Anianyddol inni y syniad 
0 ddeddf ac unffurfiaeth a dderbynnir yn gyffredinol fel 
cynosodiad neu gyndyb y meddwl diweddar. Y mae 
gwyddoniaeth wedi ein gwneuthur yn gyfarwydd 4’r 
syniad o deyrnasiad deddf sy’n hollbresennol, cyffredinol, 
cyfled 4 holl ehangder y cyfanfyd anianyddol. Yn ei 
holl waith rhagdybia’r gwyddonydd egwyddor unoliaeth 


ATHRAWIAETH PERSON CRIST 207 


ac unffurfiaeth natur; ac er na ellir byth drof’r egwyddor 
honno yn 61 y dull casgliadol (inductive) (golygai hynny 
archwilio holl ffeithiau’r cyfanfyd enfawr yn ddisbyddol), 
ceir ei bod yn ei chyfiawnhau ei hun yn ymarferol am ei bod 
yn “ gweithio”’ yn llwyddiannus ac yn arwain fwy-fwy i 
ganlyniadau ffrwythlon ym myd ymchwil. Yn awr, yr 
hyn a ragdybir mewn gwirionedd yn y syniad o ddeddf 
ac unffurfiaeth natur yw undod a rhesymoldeb y cyfanfyd. 
A dyna’n union yr hyn a olygid yn y syniad Groegaidd 
a Helenistaidd am y Logos, oddieithr mai egwyddor 
haniaethol ym myd damcaniaeth athronyddol oedd y Logos 
ir Groegiaid, tra mai categori ym myd ymchwil wyddonol 
yw'r syniad modern am ddeddf. Ond ni all gwyddoniaeth 
ddywedyd wrthym beth yw natur yr egwyddor eithaf sy’n 
rhoi ystyr ac undod a rhesymoldeb i’r byd cyfan, er e1 
bod yn lled awgrymu 40d egwyddor o’r fath. Rhag- 
dybia’r profiad Cristnogol mai ysbrydol yw’r undod, a 
bod ei egwyddor wedi ei datguddio a’1 chorffori yng 
Nghrist. Cyrhaeddodd Paul, gan gychwyn oddi wrth 
ei brofiad o’r Crist dyrchafedig, hyd at y syniad beiddgar 
bod pob peth yn cydsefyll yng Nghrist (Col. 1:5; cf. 
Jo. 4). O’r hyn lleiaf od yw’r byd, fel y dysgwyd 
inni gan wyddoniaeth, yn ffurfio undod cyfan, rhaid bod 
Crist yn rhan gyfannol (éutegra/) ohono a rhaid i’n profiad 
o Grist gydsefyll a chydymlynu 4’n profiad o’r byd yn 
gyffredinol. 

2. Oddi wrth Fywydeg yn bennaf daeth inni’r syniad 
0 ddatblygiad. Y mae “deddf” ac “ unffurfiaeth”’ ar 
eu pennau eu hunain yn awgrymu cyfanfyd sefydlog, 
static. Ni chynhwysant o angenrheidrwydd y syniad o 
gyfnewidiad. Ond y mae datblygiad yn awgrymu cyfanfyd 
newidiol a dynamic, byd sy’n barhaus yn y proses o ddyfod. 
Ni olyga hyn roi i fyny’r syniadau o ddeddf ac undod; 
golyga’n unig eu cynnwys oddi mewn 1 syniad ehangach. 
Oblegid y mae datblygiad ynteu yn unol 4 deddf ac yn 
broses oddi mewn i undod y byd oll. Ond rhydd dat- 
blygiad le i werthoedd newydd ymddangos yng nghwrs 
amser heb fylchau ym mhroses olynol y digwyddiadau. 


208 BANNAU R FFYDD 


Yma eto i’r ymwybyddiaeth Gristnogol y mae Crist yn 
dal yr allwedd i ystyr ddyfnaf holl fudiad datblygiad. 
““'Y mae pob peth iddo Ef,” yn ogystal ag ‘‘ ynddo Ef,”7 
Ef yw'r Omega yn ogystal 4’r Alffa, nod terfynol yn 
ogystal ag egwyddor gyntaf holl broses y cread, o edrych 
arno o safbwynt y pwrpas dwyfol. Gwyddom yn dda ein 
bod yn awr yn dyrchafu’r syniad o ddatblygiad uwchlaw’r 
lefel gwyddonol neu naturiaethol pur ac yn rhoi iddo 
ystyr ysbrydol a dibenyddol (teleological). Ond dyna’n 
union yr hyn y’n gorfodir i wneuthur gan ein profiad 
Cristnogol. A chyda golwg ar broblem yr Ymgnawdoliad, 
y mae’r syniad o ddatblygiad yn ein cynorthwyo mewn 
dau gyfeiriad: (1) Fe’n cynorthwya 1 gael lle 1 Iesu hanes 
oddi mewn i ffram fawr holl fudiad datblygiad 01 ddeall 
mewn modd dibenyddol, h.y., i'w ddehongli fel yr 
enghraifft uchaf o ymddangosiad ansawdd newydd yn 
hanes y byd heb fwlch neu doriad yn y proses, fel Person 
naturiol-goruwchnaturiol, fel gwyrth yn unol 4 deddf 
—megis y gellir dywedyd am bob ansawdd newydd 01 
gymharu 4’r hyn a orwedd islaw iddo ym mhroses dat- 
blygiad tarddiadol (emergent evolution). Fe’n galluoga 
i weld Iesu, nid mewn neilltuaeth noeth, ond oddi mewn i 
rwydwaith hanes cyffredinol ac fel uchafbwynt holl broses 
y cyfanfyd fel dadleniad graddol o’r pwrpas dwyfol. 
(2) Fe’n cynorthwya i ddeall yr Ymgnawdoliad, nid 
megis yn yr hen ddiwinyddiaeth fel undod static dwy 
“natur’’ neu hanfod static, eithr fel profiad cynyddol, 
dynamic. Dychwelwn at y pwynt hwn yn nes ymlaen. 


3. Rhoddodd Meddyley inni ddiddordeb newydd mewn 
personoliaeth, a dealltwriaeth newydd o’r hyn a olyga 
personoliaeth. Golyga’r gair “‘ person” lawer mwy i ni 
heddiw, o leiaf golyga rywbeth mwy diriaethol® ac empiric 
nag a olygai’r gair Groeg, mwy neu lai cyfartal, 
“ hypostasis”’ neu’r gair Lladin “ persona” i’r rhai a 


ffurfiodd ddogm4u eglwysig y Drindod a’r Ymgnawdoliad. 


7Col. 15, 
8 Gwél Aroprap II ar ddiwedd y Ilyfr. 

Ni chollodd y gair ‘“‘ hypostasis”’ (a gyfieithir fel rheol 
yn “ person” yn y credoau) byth yn Ilwyr ei ystyr gyntaf 
a llythrennol, sef “sylwedd”’ (cf. Heb. 13 C.D.S.), neu 
hanfod uwchanianol yn gorwedd, megis, o dan ein holl 
brofiadau ac yn cyfansoddi ein “myfi” parhaol. Ond y 
mae Meddyleg ddiweddar wedi taflu dros y bwrdd yr 
haniaeth wag hon ac wedi canoli sylw ar y gweithgarwch 
diriaethol, ymwybodol, profiadol a phrofedig, hunan- 
lywodraethol sy’n cyfansoddi ein personoliaeth fyw. Prif 
nodweddion personoliaeth fel y’i deellir heddiw yw profiad 
ac ymwybyddiaeth (ac yn ddiweddarach pwysleisiwyd 
ymddygiad), yn hytrach na “bod” noeth neu “ enaid ” 
fel hanfod neu sylwedd uwchanianol. Y canlyniad yw 
bod athrawiaeth y “‘ ddwy natur ” fel y’1 cyhoeddwyd gan 
Gyngor Chalcedon, ynghyda’r syniad sy’n oblygedig 
ynddi o “ natur ddynol amhersonol,”’ yn ddiffygiol mewn 
realiti ac ystyr feddylegol i ni heddiw. Ymddengys y 
gwahaniaeth rhwng “ natur ddynol”’ a “ pherson dynol ”’ 
i ni yn annaturiol, gorgywrain a haniaethol. Dyna’r 
paham y mae cymaint o anfodlonrwydd heddiw ymhlith 
meddylwyr Cristnogol yngl¥n ag athrawiaeth y “ ddwy 
natur”’ yng Nghrist. Rhaid i’n hailfynegiant o athraw- 
iaeth Person Crist fod ar linell ein dull modern o ddeall 
personoliaeth yn nhermau categoriau fel ymwybyddiaeth, 
profiad, ewyllys neu weithgarwch pwrpasol, yn hytrach 
nag yn nhermau “sylwedd” neu “natur” neu 
““hypostasis’”’” uwchanianol heb gynnwys meddylegol. 
Acy mae’n bosibl y gall hyd yn oed y “ Feddyleg Newydd ” 
ddiweddaraf, gyda’i hymchwil i fyd yr isymwybod a’r 
diymwybod a’n greddfau cynhenid, roi inni rai allweddau 
i ddirgelwch Person Crist na ddylem mo’u hanwybyddu. 
Mor bell yn 6] 4’r flwyddyn 1857 ysgrifennodd y diweddar 
Archesgob Temple: ‘“‘ Y mae ein diwinyddiaeth wedi ei 
thaflu i fold ysgolaidd (scholastic), h.y., fe’i sylfaenir ar 
Resymeg. Yr ydym mewn angen am ddiwinyddiaeth 
seiliedig ar Feddyleg, ac yn cael ein gorfodi’n raddol 1 
ddiwinyddiaeth o’r fath.”» Cychwynnwyd y chwyldroad 


9 Dyfynnir yn Foundations (1913), t. 226. 
14 

gan Schleiermacher gan mlynedd yn él, pan ddehonglodd 
Berson Crist yn nhermau Ei “ ddwyf-ymwybyddiaeth ” 
neu “‘ ymwybyddiaeth o Dduw”’ (Gottesbewusstsein) yn lle 
yn nhermau Ei “ ddwy natur.” Rhaid i ninnau hefyd 
ddechrau gyda’i ymwybod o’i berthynas bersonol 4 Duw’r 
Tad. Ac y mae’r cyfnewidiad o athrawiaeth y Tadau 
Eglwysig a’r Oesoedd Canol i’n dull modern o feddwl am 
Grist yn ddyledus i raddau mawr i’n hamgyffrediad mwy 
realistic a meddylegol o bersonoliaeth fel proses ymwybodol. 

4. Rhaid ychwanegu gair byr ar Gymdeithaseg, 
gwyddor a ddug i amlygrwydd gategori pwysig yr ym- 
wybyddiaeth gymdeithasol fel peth sy’n elfen hanfodol mewn 
personoliaeth. Y mae Cymdeithaseg wedi ein cynorthwyo 
1 amgyffred nad oes y fath beth ag unigolyn pur, bod 
personoliaeth yn beth na ellir mo’i sylweddoli ond mewn 
cymdeithas, lle mae cymundeb a chydweithrediad rhwng 
lu o bobl a’1 gilydd. Gellir cymharu personoliaeth 1 
gylch, gyda’r unigolyn fel ei ganolbwynt a chymdeithas 
fel ei amgylchedd na byddai’r canolbwynt hebddo yn 
ddim ond megis pwynt diflannol. Nid rhywbeth mewn 
gwagle oedd personoliaeth hyd yn oed Iesu Grist, ond 
peth a ddatblygodd trwy gyfrwng cymdeithas a baratowyd 
ar Ei gyfer yng ngoruchwyliaeth ddoeth Rhagluniaeth. 
Ni ddaeth i dorri ond i gyflawni’r hyn oedd o werth yn 
yr etifeddiaeth gymdeithasol yr aeth 1 mewn iddi, yn 
arbennig etifeddiaeth crefydd broffwydol ac apocalyptig 
cened] Israel. A throsglwyddodd yntau yn 61 llaw Ei 
gyfraniad arbennig Ei Hun i lawr i’r oesoedd trwy gyfrwng 
ac oddi mewn i’r amgylchfyd cymdeithasol, yn arbennig 
yr Eglwys Gristnogol. 

5. Rhydd Moeseg inni ddehongliad o bersonoliaeth 
o safbwynt ei chynnwys ai delfryd moeso/. Edrych 
Moeseg ar bersonoliaeth nid yn unig (fel y gwna Meddyleg) 
fel ymwybyddiaeth neu brofiad, ond fel profiad hunan- 
ymwybodol dan reolaeth ewyllys foeso/ yn graddol sylweddoli 
amcanion moesol. Credwn mai personoliaeth oi deall yn 
foesegol yw’r categori uchaf i athroniaeth a hefyd i ddiwin- 
yddiaeth Gristnogol. A thasg diwinyddiaeth heddiw yw 

moesoli fwy-fwy athrawiaeth Person Crist ar sail syniad 
mwy moesol am Dduwa dyn. Os ydym i obeithio datrys 
problem undod y dwyfol a’r dynol yng Nghrist rhaid inni 
geisio deall Duw a dyn yng ngoleuni’r gwerthoedd moesol 
a ddatguddiwyd ym mywyd a chymeriad Iesu. Golyga 
hyn, ar y naill law, ddychwelyd i’r syniad Beiblaidd am 
Dduw fel ewyllys foesol—fel cyfiawnder a chariad—yn 
lle’r syniad Groegaidd amdano (a orweddai dan yr hen 
gredoau) fel “bod” noeth a ddiffinnid mewn termau 
negyddol megis anfeidroldeb, anfarwoldeb, anghyfnewidiol- 
deb, anallu i ddioddef. ‘Gwerthoedd moesol yw’r allwedd 
orau i ystyr y syniad o Dduw. Ar y llaw arall golyga 
fod dyn yntau i’w ddeall fel personoliaeth foesol, a grewyd 
ar ddelw Duw ac a fwriadwyd 1 gymdeithasu 4 Duw. 
Rhydd hyn gymorth inni ddeall yr Ymgnawdoliad fel 
eithafbwynt dau fudiad personol,—mudiad dyn tuag at 
Dduw yn ymateb 1 fudiad blaenorol Duw tuag at ddyn— 
yn hytrach nag fel cyfochredd dau sylwedd neu ddwy 
natur na pherthynant yn hanfodol i’w gilydd. 

6. A oes gan Athroniaeth ddiweddar gategoriau i'w 
cynnig inni ar gyfer llunio athrawiaeth am Grist? Tra 
mae’r gwyddorau yn ymwneuthur ag agweddau penodol 
i brofiad, maes priod athroniaeth yw’r profiad cyfan, a 
chais amgyffred natur ac ystyr eithaf y cwbl. Dywedodd 
rhywun, “ Nid oes athroniaeth ddiweddar ; nid oes ond 
athronwyr diweddar.’*%° Y mae hyn i raddau yn wir. 
Ond credwn fod yna fudiad cryf i gyfeiriad athroniaeth 
sy'n debyg o wneuthur cyfiawnder 4’r olwg ar fywyd 
a geir yn oblygedig yn y profiad Cristnogol. Ni allwn 
yma ond rhoi amlinelliad Ilwm o brif egwyddorion athron- 
iaeth o’r fath. 

(1) Yn gyntaf oll cawn gategori gwerth, sy’n debyg 
o gael ei dderbyn fwyfwy fel egwyddor uwchanianol 


10 W. R. Matthews, Studies in Christian Philosophy, t. 76. 

 Gweler llyfrau fel The Realm of Ends, gan James Ward (1911); 
The Idea of God in the Light of Recent Philosophy, gan A. S. Pringle-Pattison 
(1917); Moral Values and the Idea of God, gan W. R. Sorley (1918). Am 
fy ngolygiadau i, caniataer imi gyfeirio at fy PAilosophy of Religion (1924). . 

derfynol. Categori mewn economeg yn y lle cyntaf yw 
““owerth ” (0’i wahaniaethu oddi wrth “bris’’”). Oddi 
yno fe’i cymerwyd drosodd gan feddyleg, lle y cyfeiria 
at ddymuniadau a’r boddhad ohonynt. Y pethau y 
teimlwn sydd 4 gwerth ynddynt i ni yw’r pethau sy’n gallu 
boddhau ein dymuniadau. Yna daw “gwerth” yn 
egwyddor foesegol—neu’n fwy cyffredinol, yn egwyddor 
reoleiddiol (normative)—yn cyfeirio nid at yr hyn sy fel 
mater o ffaith yn boddhau dymuniad rhyw berson unigol 
neilltuol mewn tymer meddw!l neilltuol, ond at yr hyn a 
ddylai foddhau dyn fel y cyfryw,—mewn geiriau eraill, yr 
hyn sydd nid yn foddhaus ond yn foddhao/. ‘‘ Fe ddichon 
i ddyn fod yn foddhaus pan yw’n feddw, ond nid yw ei 
foddhad yn foddhaol” (Bosanquet). Fel hyn daw gwerth 
1 olygu yr hyn sy’n goresgyn yr unigolyn fel y cyfryw neu 
ddymuniad y foment a’i foddhad, yr hyn sy yuddo’t hunan 
yn ddymunol, boddhaol, a da, o’1 farnu yng ngoleuni rhyw 
safon gyffredinol a gwrthrychol. Yn y modd hwn fe’n 
harweinir at yr egwyddor uwchanianol o wrthrycholdeb 
gwerthoedd a’u dilysrwydd fel datguddiadau o natur 
realiti eithaf pethau. Deuwn i weled bod gwerthoedd dyn 
nid yn unig yn fewnol fodddaus ond yn wrthrychol 
foddhao/ ac yn dystion cywir 1 natur pethau. Felly o fod 
yn gategori meddylegol daw “‘gwerth” yn gategori 
uwchanianol. 

(2) Yn ail, cawn egwyddor graddoliad gwerthoedd. 
Nid yw gwerthoedd oll yn gyfartal werthfawr, h.y., nid 
ydynt yn foddhaus a boddhaol i’r un graddau 4’1 gilydd. 
Cyfeirir yn barhaus gan athronwyr diweddar at y ffaith 
bod yna wahanol lefelau o realiti y gellir eu graddoli ar 
raddfa esgynnol o ran gwerth. Y mae’n arferol dywedyd 
bod y graddoliad hwn yng nghyfansoddiad y cyfanfyd yn 
cyrraedd ei bwynt uchaf yn nhrindod y gwerthoedd 
cynhenid a gwreiddiol, Daioni, Prydferthwch a Gwirionedd. 


™ Gweler Christus Veritas, gan yr Esgob William Temple (1924), 
pen.iaii; ac yn llawnach Space, Time and Deity gan S. Alexander (1920) ; 
Emergent Evolution gan C. Lloyd Morgan (1923), a The Reign of Relativity 
gan Arglwydd Haldane (1921). 

Eithr oni allwn symud gam ym mhellach a dywedyd gyda 
Phlato mai gwerth eithaf y cyfanfyd, y gwerth nad yw 
pob gwerth arall ond arwedd ohono neu gyfrwng iddo, yw 
Daioni? Ac oni allwn fyned ym mhellach fyth a dywedyd 
gyda Christnogaeth mai enaid Daioni yw Cariad?  Felly 
Cariad yw’r Realiti Eithaf; a Duw, cariad yw. Nid oes 
dim yn hanfodol a diamodol dda, medd Kant, ond yr 
ewyllys dda. Felly yr Ewyllys berffaith dda (sef Duw) 
yw Gwerth eithaf y Cyfanfyd. Ac nid oes ystyr i werthoedd 
ond mewn byd sydd 4 phersonoliaeth yn gategori pwysig 
ynddo, canys nid oes dim yn meddu ar werth ond i berson. 
Ac lesu Grist yw personoliaeth uchaf a gorau hanes. 
Ef gan hynny yw’r allwedd orau i natur realiti. Nid dysgu 
am gariad yn unig a wnaeth Ef, ond Ei gorffori yn Ei 
bersonoliaeth a’1 fywyd. Trwy hynny datguddiodd mai 
cariad yn hanfodol yw Duw. 

(3) Trwy’r egwyddor hon o raddoliad gwneir yn 
bosibl cymodi mewnfodaeth ac uwchfodaeth. Y mae’r 
meddwl diweddar yn bur gyfarwydd 4’r syniad o fewn- 
fodaeth, i raddau mawr oherwydd dylanwad Hegeliaeth. 
A dylai’r categori o fewnfodaeth fod yn dra defnyddiol 
inni yn ein hymgais i lunio athrawiaeth am Grist, yn 
enwedig yn ogymaint 4’i fod yn rhagdybio perthynas 
a thebygrwydd anian rhwng Duwa dyn. Ond egwyddor 
undod heb wahaniaethiad yw mewnfodaeth ar ei phen 
ei hun, ac yn arwain i Bantheistiaeth. Lle mae Duw i’r 
un graddau ym mhopeth, y mae popeth yr un mor dda a 
dwyfol 41 gilydd. Ond y mae’r syniad o raddoliad 
gwerthoedd yn diogelu uwchfodaeth yn ogystal 4 mewn- 
fodaeth. Y mae pob gwerth newydd sy’n ymddangos yng 
nghwrs datblygiad yn bod goruwch y rhai sydd islaw iddo 
ar y raddfa, tra ar yr un pryd y mae pob gradd o realiti 
yn cyrraedd ei berffeithrwydd yn unig i'r graddau y 
meddiennir ef gan yr hyn sydd uwchlaw iddo. Y mae’r 
Duw uwchfodol yn Ei ddatguddio’i Hun yn gynyddol 
neu'yn mewnfodoli fwyfwy yn lefelau esgynnol realiti— 
dyweder mater, bywyd, meddwl, ysbryd—a’r proses hwn 
yn cyrraedd ei anterth yn yr Hwn y dywedwyd amdano 

fod ‘‘ holl gyflawnder y Duwdod yn preswylio ynddo yn 
gorfforol.”*3 Y mae holl gynnwys y cymeriad dwyfol 
1’w gael yn Iesu Grist. Y mae holl werthoedd ysbrydol 
y Duw uwchfodol yn preswylio ynddo Ef. 


Hi 


YMGAIS I AILFYNEGI’R ATHRAWIAETH AM 
GRIST. 


Rhaid inni’n awr wynebu problem Person Crist mewn 
modd mwy cyfundrefnus o safbwynt y meddwl modern 
fel yr amlinellwyd ef uchod. Ymgymerwn 4’r dasg o 
ailfynegi athrawiaeth Ei Berson gyda phob ymdeimlad 
© anawsterau’r broblem a chyda’r gwyleidd-dra sy’n 
weddus inni wrth drafod y fath bwnc pwysig a dyrys. 

I. Y Serrav. 1. Dechreuwn gyda Jesu Hanes. 
Yn ystod y can mlynedd diwethaf a mwy, bu ysgolheigion 
y Testament Newydd yn hynod lafurus gyda’r “* ymchwil 
am yr lesu hanesyddol,’"4 sef yr ymgais i fyned o’r tu él 
ir holl draddodiadau a’r athrawiaethau am Grist ac i 
ddarganfod o’r newydd wir Iesu hanes. Y mae’r dasg 
hon ymhell o fod wedi ei chwblhau, ac ni chyrhaeddwyd 
unfrydedd yngl¥n 4 ffeithiau Ei fywyd a’1 ddysgeidiaeth. 
Ond fe gydnabyddir yn gyffredinol mai Ef yw ffaith fwyaf 
hanes, a gellir chwanegu mai un o brif ffrwythau’r astud- 
iaeth fanwl o Iesu hanes yw gwerthfawrogiad newydd o 
nerth a phrydferthwch Ei bersonoliaeth a grym a ffresni 
Ei ddysgeidiaeth. A dyma lle mae’n rhaid 1’r adfynegiant 
o athrawiaeth Ei Berson gychwyn. Yn yr hen ddiwinydd- 
iaeth nid oedd cymeriad, dysgeidiaeth, bywyd personol 
a phrofiad Iesu yn cyfrif ryw lawer. Pa mor bwysig a 
diddorol bynnag y gallai’r pethau hyn fod “ er adeiladaeth,” 
yr oeddynt yn amherthnasol i ddibenion yr athrawiaeth 


3 Col. 29. 


4 The Quest of the Historical Fesus yw teitl cyfieithiad Saesneg llyfr 
adnabyddus Albert Schweitzer (1910). 

am Ei Berson. Disgynnai’r pwyslais nid ar Ei gymeriad 
a’i bersonoliaeth hanesyddol yn gymaint ag ar rywbeth 
a elwid “ y ddwy natur,”’ sef rhyw sylweddau neu hanfodion 
anweledig nad oedd gennym brofiad uniongyrchol ohonynt, 
oedd yn llechu o dan briodoleddau datguddiedig, gweithgar 
acamlwg Eigymeriad. Ond yn awr yr ymgais yw dechrau, 
nid gyda haniaethau rhesymegol megis yr hanfod dwyfol 
a’r natur ddynol y tu 61 i’r person hanesyddol, eithr gyda 
chymeriad Crist fel rhywbeth diriaethol y gallwn ei 
amgyffred a’i werthfawrogi. A phan ddown wyneb yn 
wyneb 4 lesu’r Efengylau, a chanfod prydferthwch, 
cadernid, gwroldeb, graslonrwydd a chyfanrwydd Ei 
gymeriad, gadewir yr argraff ar ein meddwl ein bod ym 
mhresenoldeb rhywbeth gwir ddwyfol, rhywbeth na fedrwn 
ni ddim meddwl hyd yn oed am Dduw Ei Hun yn rhagori 
arno. Rhaid mai un fel hyn yw Duw. Yr ydym bob 
amser yn rhwym o edrych ar Dduw yn nhermau’r gorau 
a’r uchaf y gwyddom amdano. A’r gorau a’r uchaf y 
gwyddom amdano yw lesu Grist. Fel hyn daw cymeriad 
a phersonoliaeth Iesu inni yn ddatguddiad a dehongliad 
o Dduw. Yr ydym yn argyhoeddedig bod y safonau 
gwerth a ddatguddir yn Ei ddysgeidiaeth, ac yn fwy byth 
yn Ei fywyd ysbrydol, yn derfynol, ac felly yn ddwyfol, 
a’n bod ynddo Ef yn dyfod 1 gyffyrddiad 4 realiti na allwn 
feddwl am ddim yn uwch a chyfoethocach nag ef. 
Unwaith eto sylwn ar y gwahaniaeth rhwng y ffordd 
fodern a ffordd yr hen uniongrededd. Ceisiai’r hen 
ddiwinyddiaeth ddiffinio Crist yn nhermau Duw; yn awr 
yr ydys yn diffnio Duw yn nhermau Crist. O’r blaen 
cychwynnid gyda Duw, gan ragdybio ein bod yn gwybod 
eisoes beth a pha fath un yw Duw, ac yna aed ymlaen 1 
ddywedyd, “‘ Un fel yna yw Crist.”” Dyna ystyr diffiniad 
Cyngor Nicea o’r Mab fel un “ o’r un sylwedd ” a’r Tad. 
Ond heddiw, gyda’n dulliau mwy empiric a hanesyddol, 
cychwynnwn gyda’r dybiaeth ein bod yn adnabod Iesu 
hanes yn well nag yr adwaenwn Dduw ar wah4n i Iesu, 
ac yna awn ymlaen i ddywedyd, “ Rhaid mai un fel yna 
yw Duw.” Down i adnabod y gogoniant tragwyddol 

wrth yr adlewyrch ohono a geir “‘ yn wyneb Iesu Grist.” 
Y mae Crist i ni, fel i Baul, yn ‘“‘ ddelw’r Duw anweledig,”’ 
yn ddarlun in miniature o’r cymeriad dwyfol. Y mae’n 
wir nad oedd Iesu yn nyddiau Ei gnawd yn hollbresennol, 
hollalluog a hollwybodol. Felly, os goddefir yr ymadrodd, 
yr oedd yn llai na Duw o ran “ maint.” Er hynny yr oedd 
yn un 4 Duw o ran ansawdd. Ac nid yn nhermau maint 
yn bennaf y mae diffinio Duw, ond yn nhermau ansawdd. 
““Y mae gennym ni feddwl Crist,’”—a dyna’r allwedd sy 
gennym i feddwl Duw. _‘‘ Meddwl Crist,’’ dyna rywbeth 
mwy realistig, llai haniaethol a mwy diriaethol, haws inni 
afaelyd ynddo a’i feddiannu na’r “‘ ddwy natur mewn un 
person” y sonnid cymaint amdanynt gynt. “ Y mae 
Duw yn Grist-debyg,’”—dyma rywbeth mwy arwyddocaol 
i ni heddiw na dywedyd, “‘ Y mae Crist yn Dduw-debyg.” 
A bydd yn rhaid i werthfawrogiad o gymeriad a pherson- 
oliaeth ddynol Iesu lanw llawer mwy o le yn yr athrawiaeth 
am Grist yn y dyfodol nag a wnaeth yn y gorffennol. 

2. Dywedasom bersonoliaeth ‘‘ddynol,” canys pa 
beth bynnag arall y deuwn i’w ddywedyd am lesu, y mae 
cred yn Ei ddyndod gwirioneddol a llawn yn hanfodol. 
Perthynai iddo holl nodweddion dyn real. Yr oedd iddo 
ymwybyddiaeth ddynol normal, yr oedd yn ddarostyngedig 
i ddeddfau a chyfyngiadau cyffredin y bywyd dynol (yn 
anianyddol ac yn feddylegol), fe’i ganwyd a bu farw, 
tyfodd mewn corff a meddwl, cyfranogodd o syniadau 
traddodiadol Ei oes ar faterion yn dal perthynas 4 gwybod- 
aeth fydol, cyrhaeddodd brofiad a gwybodaeth gynyddol 
trwy’r un sianeli cyffredin 4 dynion eraill, fe “ ddysgodd 
ufudd-dod trwy’r pethau a ddioddefodd,” yr oedd yn 
ddarostyngedig 1 demtasiwn real eto heb bechod (nid 
oedd y ffaith Ei fod yn ddibechod mewn un modd yn 
tynnu oddi wrth Ei wir ddyndod; yn hytrach ein pechod 
mi sy'n ein gwneuthur yn Ilai na dynion), ac yn Ei fywyd 
crefyddol arddangosodd yn berffaith deip dynol o 
dduwioldeb,—gweddi, ymdeimlad o ymddibyniaeth ar 
Dduw, cymundeb mabaidd 4 Duw ac ymostyngiad i’w 
ewyllys. Nid oes i’r syniad docetaidd, sy’n gosod allan 

Ei ddyndod fel rhywbeth nad yw’n ddim mwy na drych- 
iolaeth ddisylwedd neu orchudd tenau yn hanner cuddio 
ac yn hanner datguddio Ei dduwdod,—nid oes i’r fath 
syniad, meddaf, na sail yn yr Efengylau na swyn i’r meddwl 
modern. Fel mater o ffaith, condemniwyd docetiaeth 
bob amser gan yr Eglwys fel heresi. Eto yn ei diwinydd- 
iaeth ac yn ei bywyd crefyddol gadodd yr Eglwys i ddyndod 
Crist syrthio’n 61 bron o’r golwg. Yn ffurfiol yr oedd Ei 
ddyndod dilys a llawn yn elfen yn y gredo uniongred 
bob amser, o leiaf o Gyngor Chalcedon ymlaen; ond yn 
ymarferol taeddai fwyfwy i fynd yn llythyren farw. Ond 
amdanom ni, derbyniwn yn ddiymatal Ei ddyndod real 
a chyflawn heb nac ymddiheuriad na chyfaddawd. Ym- 
lawenhawn mewn meddwl amdano, nid fel ‘‘ figur leyg ” 
mewn diwinyddiaeth, eithr fel ein Hesiampl berffaith 
yn y bywyd moesol a chrefyddol, fel “‘un ohonom ni” 
mewn gwirionedd, er y cyntaf yn rhengoedd dynion, fel 
“arloesydd” y rhai sy’n byw trwy ffydd yn Nuw 
(cf. Heb. 122). 

3. Er hynny, heb dynnu yn y radd leiaf oddi wrth 
Ei wir ddyndod, sylwn fod yr Iesu hanesyddol yx sefyl/ 
mewn perthynas gwhl eithriadol d Duw. Y mae dau beth 
yn arbennig yn Ei uno mewn modd eithriadol 4 Duw, yn 
chwanegol at y perffeithrwydd cymeriad a’r cydbwysedd 
moesol y cyfeiriwyd atynt eisoes. 

(2) Ei adnabyddiaeth a’i brofiad nodedig o agos 
o Dduw. Yn wir, fel y dysgodd Schleiermacher, Ei 
ymwybyddiaeth o Dduw oedd nodwedd _ ganolog 
Ei ymwybyddiaeth. Lliwiodd Ei holl brofiad a’i holl 
osgo tuag at fywyd. A chymerth yr ymwybyddiaeth 
honno y ffurf o ymdeimlad personol hynod agos o fabolaeth 
yn Ei berthynas 4 Duw. Nid bod Ei ymwybyddiaeth fabol 
yn rhywbeth y tu allan, megis, 1’w ymwybyddiaeth 
ddynol, ond mai’r ffurf nodweddiadol a gymerth Ei 
ymwybyddiaeth ddynol oedd yr ymwybyddiaeth o berth- 
ynas fabol tuag at Dduw. Y mae ymadroddion pwysleisiol 
aemynych fel “ Ky Nhad,”’ “ y Tad,” “y Mab? ya 
awgrymu perthynas o adnabyddiaeth a chydnabyddiaeth 

a chyfeillach ddigymar. ‘“‘ Nid edwyn neb y Mab ond y 
Tad; ac nid edwyn neb y Tad ond y Mab, a’r hwn yr 
ewyllysia’r Mab Ei ddatguddio iddo.’*s5 Yma y mae’r 
gair ‘‘adnabod”’ yn golygu mwy na “ gwybod am”; 
golyga’r wybodaeth fewnol, ddigyfrwng, uniongyrchol 
sy'n tarddu o brofiad personol byw. Nid rhywbeth 
benthyg ac ail-law oedd Ei wybodaeth o Dduw ond 
rhywbeth yn tarddu o fewnolrwydd neu agosrwydd y 
berthynas a’r cymundeb rhyngddo a’r Tad. Y mae Ei 
grefydd bersonol yn datguddio cyfathrach fabol 4 Duw 
ac ymddibyniad mabol perffaith arno—ymddiriedaeth, 
cariad, teyrngarwch—osgo Mab delfrydol at Dad 
delfrydol, ynghyda pharchedigaeth addolgar tuag at 
Un a gydnabyddai fel ‘‘ Arglwydd nef a daear.’”6 


(2) Awdurdod ac Arglwyddiaeth. O’r ymdeimlad 
o'i berthynas fabol ddigymar 4’r Tad daeth iddo’r ym- 
deimlad o swydd neu alwedigaeth ddigymar yn Ei 
berthynas 4 Theyrnas Dduw. Daeth i’w ystyried Ei 
Hun fel un a alwyd yn arbennig i fod yn oruchwyliwr 
pwrpas eithaf Duw ynglyn 4’r byd a gweinyddwr barn 
derfynol dynion. Penderfynwyd y ffurf a gymerth Ei 
ymdeimlad o alwedigaeth 1 raddau mawr gan y gobaith 
_Meseianaidd oedd yn ysbrydiaeth ac yn draddodiad 
ymhlith yr Iddewon, ond yn hanfodol yr oedd yn anni- 
bynnol ar y ffurf hanesyddol a lleol oedd i’r syniad o Feseia. 
Bydd mwy o ystyr yn y syniad o Feseianaeth i ni heddiw 
os gosodwn yn e1 le y syniad o a/wedigaeth neilltuol mewn 
perthynas 4 Theyrnas Dduw. Gellir dehongli yn y modd 
hwn hyd yn oed y rhannau apocalyptaidd o’i ddysgeidiaeth. 
Ac yr oedd yr ymdeimlad hwn o alwedigaeth ynglyn 4 
Theyrnas Dduw yn rhoi iddo acen o awdurdod. Y 
nodyn hwn o awdurdod arglwyddiaethol a dynnodd bobl 
ato gyntaf. ‘‘ Clywsoch ddywedyd wrth y rhai gynt .. . 
ond yr ydwyf i yn dywedyd i chwi”; “ Yr oedd efe yn 
eu dysgu hwynt fel un ag awdurdod ganddo, ac nid fel yr 
ysgrifenyddion.”"7, Gwir nad awdurdod grym noeth 


1§ Math. 1177, 16 Math. 115. 17 Math. 533, 729; cf. Marc 277. 

mohono, ac nad awdurdod gyfreithiol fel eiddo deddf 
orfodol, ormesol, estronol a osodir arnom o’r tu allan, 
eithr awdurdod o nodwedd foesol ac ysbrydol, fel eiddo’r 
gwirionedd ei hun, sy’n cario argyhoeddiad am ei fod yn 
cydgordio a’r dyfnaf sydd ynom, ac yn cyfateb i’n 
hanghenion pennaf. Penarglwyddiaeth cariad yw’r eiddo 
Ef, eithr penarglwyddiaeth er hynny. A  ffynhonnell 
eithaf pob gwir awdurdod ac arglwyddiaeth yw Duw. 
Wrth lefaru a gweithredu gydag awdurdod lIlefarodd 
a gweithredodd Iesu ‘‘o ochr ddwyfol realiti’”’ (os cawn 
ddefnyddio ymadrodd Denney heb i hynny olygu ein 
bod yn rhagdybio agendor hollol rhwng y dwyfol a’r 
dynol). 

4. Er hynny, er bod Iesu yn sefyll mewn perthynas 
mor agos 4 Duw yn Ei brofiad mabol ac yn Ei ymdeimlad 
o alwedigaeth yngl¥n a’r Deyrnas, eto, xis gwnaeth Ei Hun 
yn un &@ Duw, yn yr ystyr o feddwl am Dduw ac Yntau 
fel yr un a’r unrhyw Fod. Meddyliodd a llefarodd am 
Dduw fel am Un Arall. Pwyntiodd y tu hwnt iddo’1 
Hun at y “ Tad, Arglwydd nef a daear.”*8 Nid oes ddim 
yn yr Efengylau i gyfiawnhau’r syniad Sabelaidd nad oedd 
y gwahaniaeth rhwng Tad a Mab yn real, eithr mai 
ymddangosiadol a thros amser yn unig ydoedd. Buasai’r 
syniad a’i gwnelai’n bersonol un 4’r Tad yn dinistrio realiti 
ymwybyddiaeth fabol yr Hwn a soniai’n barhaus am 
““y Tad” a’r ‘‘ Mab” fel mewn rhyw ystyr yn wahanol 
i'w gilydd. Hefyd gwnelai Ei brofiad crefyddol, sydd 
i ni yn beth sylfaenol bwysig, yn rhywbeth ffugiol a 
ffuantus; golygai Ei fod wrth weddio ar y Tad yn gweddio 
arno’i Hun, a gwnelai’r weddi, ‘‘ Nid fy ewyllys i, ond yr 
eiddot ti, a wneler,” yn gwhbl ddisynnwyr. Gwir y 
priodola’r Bedwaredd Efengyl iddo’r geiriau, ‘ Myfi a’r 
Tad un ydym.”’ Ond y mae undod y Tad a’r Mab yn 
gynwysedig yn hyn, y corfforir ac y datguddir yn llawn 
yng Nghrist y gwerthoedd ysbrydol sy’n ddwyfol a ther- 
fynol. Ynddo Ef mynegwyd cariad, santeiddrwydd a 


18 Math. 1125. 

nerth achubol Duw. Yn wahanol i bethau materol, gall 
gwerthoedd ysbrydol gael eu meddiannu’n gyffredin gan 
fwy nag un person. Gallwn synied am ddwy ewyllys neu 
ddau feddwl fel yn un 4’i gilydd o ran cynnwys er iddynt 
aros yn ffurfiol yn wahanol i’w gilydd. Gall gwahanol ~ 
bersonau feddu ar yr un wybodaeth, yr un olwg ar fywyd, 
yr un delfrydau a’r un pwrpas, heb drwy hynny yn y 
radd leiaf golli eu personoliaeth wahaniaethol neu ymgolli 
yn ei gilydd. Ac yn wir y mae cydgordiad a chymdeithas 
a chydweithrediad o’r fath_rhwng meddyliau gwahanol yn 
ffurf anhraethol uwch a chyfoethocach o undeb nag unrhyw 
undod pantheistaidd lle y byddai’r llawer yn ymgolli yn 
yr un. Felly dywedwn fod ewyllys y Mab yn un o ran 
cynnwys ag ewyllys y Tad, ond na soddir mohoni ynddi 
eithr eu bod yn parhau i weithredu ar wahan fel ewyllys 
bersonol y Mab. Yr oedd Duw 1 Grist yn Wrthrych 
ffydd, ymddiriedaeth, ufudd-dod a chariad, ac nis collodd 
Ei Hunan yn y Gwrthrych. 


5. Yn niwinyddiaeth foreaf yr Eglwys gyntefig yr oedd 
Iesu yn ddirprwy is-ddarostyngol ac yn Fab mabwysiedig 
Duw yn hytrach na’i fod Ei Hun yn wir Dduw. “ Iesu 
o Nasareth, gWr profedig gan Dduw”’; “ ddarfod 1 Dduw 
wneuthur yn Arglwydd ac yn Feseia yr Iesu hwn a 
groeshoeliasoch chwi.’*9 Ond yr oedd eu profiad crefyddol 
ohono fel y Crist byw a dyrchafedig yn eu harwain i fod 
yn ymwybodol ohono fel un oedd yn gweithredu arnynt 
o'r tu fewn i'r cylch dwyfol (‘ar ddeheulaw Duw’’). 
Yr oedd Duw’r Creawdwr a’r Cynhaliwr, lafe’r grefydd 
Iddewig, yn tueddu i gilio i’r cefndir, a daeth Crist bron i 
lanw Ei le yn y profiad crefyddol. I Baul perthynai i Grist 
werth ysbrydol Duw Ei Hun, fel Arglwydd ac Achubwr. 
Yr oedd bod “ yng Nghrist”’ yn ymarferol yn gyfystyr 
a bod “yn Nuw.” Golygai marw “‘ fod gyda Christ.” 
Daeth Crist i Baul i feddu hyd yn oed ar ystyr hollfydol. 
Trwyddo Ef ac ynddo Ef ac iddo Ef y mae popeth yn y 
nefoedd ac ar y ddaear (Col. re; cf. Heb. 1. 3, loan 1-4), 


19 Act. 222, 36, 

Fel hyn ceir momentau ym mhrofiad crefyddol Paul pan 
duedda 1 wneuthur Crist yn gwbl un 4 Duw. Er hynny 
erys yn fyr o’u gwneuthur yr un peth yn union 4’i gilydd. 
Y mae ffram ei feddwl o hyd yn cynnwys dau fod neu ddau 
ganolbwynt gwahanol, sef y Duw Goruchaf a Iesu Grist 
(ac weithiau ceir trydydd canolbwynt, yr Ysbryd Glan; ond 
nid oes a fynno hyn yn uniongyrchol 4’r pwnc mewn Ilaw). 
Mewn un paragraff nodedig yn un o epistolau cynharaf Paul 
ceir mwy nag awgrym bod teyrnasiad Crist fel dirprwy 
dwyfol i ddyfod i ben, “‘ fel y byddo Duw oll yn oll” 
(“ gwbl yng nghwbl,” Cyf. Aberystwyth; 1 Cor. 1574-78), 
Ond daethpwyd 1 edrych ar Dduw’r Creawdwr ac Awdur 
Rhagluniaeth fel yn un o ran cymeriad a phwrpas 4 
Jesu. Daeth lesu 1’r profiad Cristnogol 1 feddu ar “ werth 
crefyddol Duw.” 

6. Y mae gennym felly yn y T.N. mewn rhyw ffurf 
neu’1 gilydd ddwy ffaith gyfochrog,—ar y naill law y 
gydnabyddiaeth o Grist fel personoliaeth ddynol, 
hanesyddol, ac ar y llaw arall y gwerthfawrogiad crefyddol 
ohono fel yn meddu ar werth dwyfol i’r profiad. A 
dyma’n union y ddwy ochr sydd ym mhob oes wedi eu 
cynnig eu hunain i'r profiad a’r meddwl Cristnogol. 
A dyna sy’n cyfansoddi problem Person Crist. Diffiniodd 
yr Eglwys Grist fel un oedd ar unwaith yn wir Dduw ac 
yn wir ddyn, ond a oedd er hynny yn un Person ac nid yn 
ddau. A’r broblem i ni yw, Pa fodd y gallwn wneuthur 
hyn yn real a dealladwy i ni heddiw? A allwn ffurfio 
athrawiaeth a wna gyfiawnder ar y naill law 4’r lesu dynol, 
hanesyddol, ac ar y llaw arall a’r lle a roddodd y profiad 
Cristnogol iddo bob amser fel un yn gweithredu ar ddynion 
““o ochr ddwyfol realiti,” tra ar yr un pryd yn diogelu 
unoliaeth Ei Berson ? 

I]. Yr ArurRawiarTH. Y mae i’r broblem ddwy 
arwedd: (1) Perthynas Crist 4’r Duwdod Tragwyddol; 
(2) perthynas yr elfen ddwyfol a’r elfen ddynol yn y Person 
Ymgnawdoledig. Perthyn y gyntaf i’r hyn a elwir yn 
gyffredin yn Broblem y Drindod, a’r olaf i broblem 
Person Crist mewn ystyr fanylach. 

1. Beth yw perthynas Iesu Grist 4 Duw’r ffydd un- 
dduwiaethol, pa un a alwn Ef yn Dduw’r Creawdwr, neu 
Dduw’r Tad, neu’r Duwdod, neu yn iaith athroniaeth yr 
Absolwt neu’r Realiti Eithaf? Os derbyniwn dystiolaeth 
ddifwlch y profiad Cristnogol mai’r Crist-werthoedd yw’r 
gwerthoedd eithaf, yna, pa fodd yr effeithia hyn ar ein 
hathrawiaeth am Dduw neu am berthynas Crist 4 Duw ? 
Ar yr olwg gyntaf nid oes gennym ond un o ddau beth 
i ddewis ohonynt: 

(1) Od yw’r holl werthoedd dwyfol yng Nghrist, oni 
allwn ddywedyd dim mwy am Dduw nag y gallwn ei 
ddywedyd am Grist, yna, gellid casglu, y mae Ef yn Dduw 
mewn ystyr absolwt, ac nid oes angen am Dduw arall heblaw 
Ef. Dyma’n ymarferol ddamcaniaeth a elwir yn Sabeliaeth, 
sy'n gwneuthur Crist yn gwbl un 4 Duw’r Creawdwr 
neu’r Realiti Eithaf, neu’n fwy cywir yn un o foddau’r 
Realiti hwnnw. Gall hyn ymddangos fel petai’n bodloni’r 
angen crefyddol, ond cyfyd ohono anawsterau deallol 
anodd eu datrys. E.g., pa beth a ddaeth o egwyddor 
gynhaliol y cread neu o drefn Rhagluniaeth gyffredinol 
y cyfanfyd yn ystod ‘“‘dyddiau Ei gnawd”? Heblaw 
hynny, y mae’r ddamcaniaeth hon (fel y gwelsom) yn 
myned o dan sylfeini realiti ymwybyddiaeth fabol Crist 
a’ brofiad crefyddol a’i ymdeimlad o ddibyniaeth ar Arall. 
Ymddengys hefyd ei bod yn darostwng Ei ddyndod i lefel 
drychiolaeth neu rith. 

(2) Y dewis arall, fel yr ymddengys, yw bod yna ddau 
Dduw, y gellid priodoli iddynt swyddi gwahanol yn null 
amldduwiaeth. Gellid gwahaniaethu rhyngddynt trwy 
alw’r naill yn Dduw’r Creawdwr, a’r lIlall yn Dduw’r 
Prynwr neu’r Jachawdwr. Ond y mae hyn yn gwneuthur 
llongddrylliad o undduwiaeth, sy’n hanfodol i’r ffydd 
Gristnogol ac i athroniaeth gywir am y cyfanfyd fel y 
ffurfia un gyfundrefn o realiti. 

(3) Fel mater o ffaith gwrthododd yr Eglwys y ddau 
ddewis a nodwyd, a cheisiodd lwybr canol rhyngddynt. 
Ar y naill law, gwrthododd hunaniaethu’r Tad a’r Mab yn 
null y Sabeliaid, a mynnai fod gwahaniaeth parhaol 

rhyngddynt. Ar y llaw arall, gwrthododd yr un mor 
bendant eu gwahanu fel dau Dduw, yn null Marcion, a 
phwysleisiodd eu huniad hanfodol. Y syniad canol a 
fabwysiadwyd gan yr Eglwys oedd y syniad o ddau 
“ hypostasis”” oddi mewn i’r un Duwdod (tri Aypostasis os 
cymerwn yr holl athrawiaeth i mewn; gadawn allan 
athrawiaeth yr Ysbryd Glan i’n hamcan_ presennol). 
Haerai fod y Mab “o’r un sylwedd”’ (homoéusion) a'r 
Tad, eithr yn y fath fodd ag 1 gyfansoddi ail hypostasis 
oddi mewn i’r un “sylwedd” (ousia) dwyfol. Yn an- 
ffodus y mae hypostasis yn derm tra anodd ac amwys. 
Y mae ei ystyr yn siglo cydrhwng (a) y syniad o ddau 
“myfi’”? gwahanol, dau ganolbwynt hunan-ymwybydd- 
iaeth, sef dau “‘ berson”’ yn ystyr fodern y gair—ac y mae 
hyn yn arwain drachefn 1 ddaudduwiaeth—a (d) y syniad 
o ddwy wedd neu ddau fodd neu ddwy briodoledd i’r 
un hunan-ymwybyddiaeth neu berson dwyfol (Sabeliaeth 
unwaith eto). Gwnaeth uniongrededd yr ymgais amhosibl 
i lunio term canol yn cyfleu rhywbeth //ai na’r syniad o 
ddau Berson dwyfol hunan-ymwybodol a rhywbeth mwy 
na dau fodd neu ddwy briodoledd yn yr un Person. Ond 
nid yw categori canol o’r fath yn ddim ond tric geiriol nad 
oes ddim yn cyfateb iddo yn ein profiad. A chan nad oes 
gennym brofiad o beth cymysgryw o’r fath, ni all ein 
rheswm na’n dychymyg roi un ystyr iddo. Ymddengys 
yn anonest i ddefnyddio term na allwn gysylltu unrhyw 
ystyr ag ef. Ymddengys 1 mi fod rhyw gwiblo cywrain 
o’r fath wedi gwneuthur mwy o ddrwg 1 ddiwinyddiaeth 
na dim arall. Y mae’r dogma uniongred am y Drindod 
-yn wastad mewn cyflwr o gydbwysedd anwadal (unstable 
equilibrium) thwng heresi Tri-duwiaeth ar y naill law a 
heresi Sabeliaeth ar y llaw arall. Cais gyfuno mantais 
y ddau tra’n osgoi eglurder a chysondeb y naill a’r Ilall. 
Ond y mae’r gorchwyl o gadw’r ddysgl yn wastad rhwng 
y ddwy heresi yn un mor anodd a chynnil fel nad ydym yn 
synnu gweld uniongrededd braidd yn ddiarwybod iddi’i 
hun yn gogwyddo yn awr tuag at y naill, bryd arall tuag 
at y llall, yn 61 fel y bo’n taro orau ar y pryd. Pan yw’r 

awydd i ddiogelu undod Duw (a chadw hefyd y gred yn 
Nuwdod Crist) yn oruchaf, y mae’r duedd tuag at Sabel- 
iaeth. Pan yw'r diddordeb gryfaf ym mbhersonoliaeth 
wahaniaethol Crist ac ym ‘“‘ mhersonau”’ gwahaniaethol 
y Drindod, y mae’r duedd tuag at Driduwiaeth. Ond 
nid yw polisi’r pendil yn gynorthwyol. Rhaid inni 
wneuthur ein meddwl i fyny, ac nid ceisio “ chwarae ffon 
ddwybig.” 

(4) Awgrymwn ddatrys y broblem ar y llinellau a 
ganlyn: Rhaid inni rot. fyny’r hen ymgais i ddiffinio 
Duw, a pherthynas y Mab ag Ef, yn nhermau “ sylwedd,” 
neu yn nhermau categori mor amwys 4 hypostasis sy’n 
siglo rhwng ‘‘sylwedd”’ neu briodoledd o sylwedd a 
““pherson.” Fel y gwelsom, ni olyga “‘ sylwedd”’ fawr 
i ni o'i ddefnyddio am fodau ysbrydol (Duw, Crist, dyn) 
oni allwn roi iddo ystyr feddylegol a moesegol. Cawn 
fwy o gymorth yn y syniad Hebreig a Christnogol am Dduw 
fel Ewyllys gyfiawn a chariadus yn gweithredu mewn natur 
a hanes, nag yn y syniad athronyddol Groegaidd (a 
ddylanwadodd yn fawr ar y dogma eglwysig) am Dduw 
fel Bod noeth sydd 4’i natur yn un na ellir ei disgrifio 
ond mewn termau haniaethol a negyddol. Rhaid inni 
feddwl am Dduw nid fel hanfod neu sylwedd static ond 
fel Ysbryd byw, dynamic yn yr Hwn y cartrefa’r holl 
werthoedd personol a moesol. ‘“‘ Ysbryd yw Duw,” 
“Duw, cariad yw”; pwrpas rhesymol a moesol yn 
cyrraedd ei anterth mewn cymdeithas o ysbrydoedd a 
alwodd Crist yn Deyrnas Dduw a Phaul yn Deulu Duw,— 
dyna yw Duw. A rhaid diffinio Crist hefyd yn yr un 
termau. Yr oedd yn un 4’r Tad mewn cymeriad, pwrpas, 
achariad. Y mae’n amheus a ellir mynegi’r undod rhwng 
y Mab a’r Tad mewn termau uwch neu gyfoethocach nag 
yn nhermau cytgord meddwl ac ysbryd, cydrywiaeth 
pwrpas, cyd-ddealltwriaeth a chymundeb a chydweith- 
rediad perffaith, cyfundod gwerthoedd. Y mae hyn yn 
beth mwy arwyddocaol na dywedyd bod y Mab wedi Ei 
gyfansoddi o’r un deunydd neu sylwedd 4’r Tad. Nid 
yw galw hyn yn “ undeb moesol noeth,”’ fel petai hynny’n 

syrthio’n fyr o undod uwchanianol, yn ddim ond arwydd 
o fethiant i werthfawrogi’r gwirionedd bod gwerthoedd 
moesol yn bethau canolog a therfynol mewn athroniaeth 
Gristnogol am y cyfanfyd. Y moesol yw’r uwchanianol 
yn un o'1 arweddau mwyaf datguddiadol ac arwyddocaol. 
Categoriau moesol yw’r rhai uchaf a feddwn i ddehongli’r 
cyfanfyd. Pan ddywedwn fod Crist yn un 4’r Tad mewn 
cymeriad a phwrpas, cyraeddasom bwynt na allwn symud 
tu hwnt iddo oddieithr trwy roi llam i eigion rhyw Absolwt 
haniaethol, oerllyd, anhysbys, llwm. 

Y mae duwdod Crist, gan hynny, yn golygu bod y 
gwerthoedd a gorfforwyd yn Ei gymeriad ac ansawdd 
Ei ewyllys yn ddwyfol ac yn datguddio natur y Realiti 
Fithaf mor bell ag y gellir ei datguddio i ddyn. Golyga 
fod “ goleuni gwybodaeth gogoniant Duw ” wedi llewyrchu 
arnom “‘ yn wyneb lesu Grist,’° bod “‘ Duw yng Nghrist 
yn cymodi’r byd ag Ef Ei Hun,’ ac mai’r neb a’1 gwelodd 
Ef a welodd y Tad (loan 149). Y mae’r syniad hwn yn 
diogelu dilysrwydd y profiad Cristnogol, a ragdybia 
(yn erbyn Ariaeth) mai Duw Ei Hun ac nid dim llai sy’n 
gweithredu arnom ac ynom yn Iesu Grist a thrwyddo, 
fod y gras a’r cariad, y gallu achubol a santeiddiol a 
brofwn yng Nghrist, yn ffynonellu ym mywyd mewnol ac 
yng nghymeriad y Duw Tragwyddol Ei Hun. 

Os gofynnir inni a yw’r elfen ddwyfol a ymgnawdolodd 
yng Nghrist i’w hystyried fel yn bodoli’n dersonol cyn yr 
Ymgnawdoliad, atebwn ei bod mewn ystyr yn dragwyddol 
bersonol, canys Ysbryd y Duw Tragwyddol a Phersonol 
ydyw, eithr nid yn yr ystyr ei fod yn Berson ara// ochr yn 
ochr a’r Tad oddi mewn i’r un realiti dwyfol, h.y., nid 
yw'n berson gwahanol yn ein hystyr fodern 1’r gair person 
fel canolbwynt hunan-ymwybyddiaeth a hunan-reolaeth. 
Rhaid cofio nad yw diwinyddiaeth ofalus erioed wedi 
priodoli cyn-fodolaeth i holl bersonoliaeth ddwyfol-ddynol 
Crist, eithr yn unig i’r elfen ddwyfol ynddo. Fe rag- 
dybia’r dogma eglwysig fod y dyn lesu wedi ei eni ym 


ani, Cor. 46. 2 2 Cor. 538, 
15 

Methlehem ac na fodolai o’r blaen, oddieithr yn ddelfrydol 
yn y pwrpas dwyfol. A hyd yn oed am y Gair (Logos) 
ni ellir haeru bod ei gyn-fodolaeth fel person ar wahdn 
yn wirionedd a ganfyddir yn uniongyrchol gan ein ffydd 
brofiadol, oblegid y mae’n amlwg na allwn feddu ar brofiad 
uniongyrchol o’r Mab fel yn bodoli yn Nuw cyn bod amser. 
Nid yw ar y gorau ond dehongliad damcaniaethol o’r hyn 
sy'n oblygedig yn y ffydd honno o'i gweithio allan 1’w 
chynseiliau, ac nid rhaid cadw ato os ceir ei fod yn creu 
mwy o anawsterau nag y mae yn eu datrys. Ymddengys 
i mi fod gwerth crefyddo/ athrawiaeth cyn-fodolaeth Crist 
yn cael ei warantu gan y ddamcaniaeth bod y Crist- 
werthoedd yn cyn-fodoli yn yr un Duw personol, tra 
y mae’r olwg hon yn ein rhyddhau o’r anawsterau dea//ol 
mawr a greir gan athrawiaeth cyn-fodolaeth bersonol y 
Logos yn Nuw. Diogela ar y naill law undod Duw ac ar 
y llaw arall undod person hanesyddol Iesu. Digon i’r 
profiad Cristnogol yw mai egwyddor y Crist (dyweder 
cariad hunanaberthol) yw egwyddor y Duw Tragwyddol, 
ac mai hon yw egwyddor bensaerniol a llywodraethol y 
cyfanfyd. Y mae credu hyn ynddo’i hun yn weithred 
feiddgar, yn ffydd fawr, anturiaethus, ond fe’i rhagdybir 
yn y datguddiad o Dduw yng Nghrist. 

2. Yr ail broblem yw perthynas yr elfen ddwyfol yng 
Neghrist @r ddynol. Y mae’r Eglwys wedi ymrwymo i’r 
gred yn nodwedd ddwyfol-ddynol Ei bersonoliaeth. Ond 
pa fodd y gall yr un a’r unrhyw berson hanesyddol fod ar 
unwaith yn ddwyfol ac yn ddynol? Wrth fod yn wir 
ddwyfol onid yw’n peidio 4 bod yn wir ddynol, a vice 
versa? Ac os yw’n ddwyfol a dynol, pa fodd yr ydym 
i ddeall bod y ddwy elfen yn cyfansoddi uz Person? 
Dyma wir gnewyllyn Problem Person Crist. Y mae 
anawsterau’r athrawiaeth draddodiadol yn fawr iawn. 
Adeiladwyd hi ar y rhagdybiaeth bod y natur ddwyfol 
a’r natur ddynol yn ddau sylwedd cwbl wahanol ac 
amryfeilryw (heterogeneous). Ond er hynny haera fod y 
ddau hanfod anghydwedd hyn mewn rhyw fodd anes- 
boniadwy yn ffurfio undod personol. Y mae _ haeriad 

o'r fath yn ymddangos yn debyg iawn i wrthuni neu 
wrthddywediad noeth, fel y syniad o gylch ysgwar. 

Yr hyn sy’n rhaid inni ei ystyried, felly, yw, A yw 
Duw a dyn y fath o ran eu natur fel y gallant ymuno 4’i 
gilydd mewn un Person hanesyddol? A oes wahaniaeth ' 
real rhyngddynt o ran math neu ansawdd, ac nid o ran 
graddau’n unig? Os felly, a yw’r gwahaniaeth yn gyfryw 
ag 1 wneuthur uniad rhyngddynt yn anamgyffredadwy 
oddieithr trwy weithred o hollalluowgrwydd noeth yn 
gwneuthur yr amhosibl yn bosibl a’r annichon yn ffaith ? 

Gwirionedd sy’n hanfodol i’r meddwl Iddewig a 
Christnogol yw bod dyn wedi ei greu ar lun a delw Duw. 
Y mae cyfathrach a thebygrwydd hanfodol, felly, rhwng 
Duw a dyn, o leiaf yn yr ystyr mai Duw yw sylfaen a 
ffynhonnell eithaf y gwerthoedd dynol uchaf. “ Byddwch 
chwi gan hynny yn berffaith, fel y mae eich Tad yr Hwn 
sydd yn y nefoedd yn berffaith”’; ‘‘ Byddwch santaidd, 
canys santaidd ydywyf fi”; ‘“‘Duw, cariad yw”; 
“Ysbryd yw Duw”; “Yr awr hon meibion i Dduw 
ydym”; “canys Ei hiliogaeth Ef ydym ni.’22 Ym- 
ddengys felly mai ansoddau hanfodol gwir ddyndod yw 
hefyd ansoddau hanfodol gwir dduwdod. Os felly, nid 
oes ddim yn amhosibl ymlaen llaw yn y syniad o uniad 
rhwng Duw a dyn. 

Rhaid cydnabod, fodd bynnag, fod yr ymdeimlad 
hwn o gyfathrach a pherthynas agos rhwng dyn a Duw yn 
cael ei gyfartalu yn y profiad crefyddol gan yr ymdeimlad 
cyferbyniol o rywbeth yn Nuw sy’n ddigymar (unique) 
ac anghyfranadwy. Tra mewn un ystyr y mae Duw o 
gyffelyb anian 4 dyn, mewn ystyr arall y mae’n Fod sui 
generis (mewn dosbarth ar Ei ben Ei Hun), fel Creawdwr 
a Chynhaliwr y byd, ffynhonnell eithaf pob bodolaeth, 
tarddell bellaf holl adnoddau a grymusterau a gwerthoedd 
y cread. ‘“‘ Myfi yw’r cyntaf, diweddaf ydwyf fi hefyd ; 
ac nid oes Duw ond myfi.”23 Os anwybyddwn hyn, ein 


2 Math. 548, Ioan 4%, 1 Pedr 1°, 1 Ioan 32, 48.6, Act. 1728, 
23 Es. 4496. 

perygl fydd ffurfio syniad rhy ddynweddol o Dduw, fel 
math ar uwch-ddyn, “‘y cyntaf ymhlith Ei gydradd,” 
“‘only one of the eaches in a distributive world”’ yng 
ngeirian Wm.‘ James (neu yng ngeiriau’r bardd Blake, 
“Thou art a man, God is no more’). Y mae o leiaf 
ddwy ystyr y gellir dywedyd bod Duw yn Fod o radd 
unig (unique). Yn gyntaf, Ef yn unig yw’r Bod na 
ddeilliodd Ei Fod o neb na dim arall ond ohono’i Hun, 
y Bod hunan-achosol, “‘ a’i hanfod ynddo’i Hun.”” Y mae 
pob bod arall yn deillio ohono Ef. Duw, felly, yw’r unig 
Greawdwr yn ystyr fanwl y gair. Yn ail, Ef yw'r un 
Bod Cyffredinol24 Y mae Ef yn fwy felly na “ one of 
the eaches.’ Ac mor bell ag y mae Ei briodoleddau yn 
anghyfranogol ac uxigue, y mae’n dilyn na ellid cyfranogi 
ohonynt hyd yn oed gan lesu Ei Hun neu gan unrhyw 
berson hanesyddol. ‘‘ Ni ddichon y Mab wneuthur 
dim ohono’1 Hunan.’*s Dyma’r elfen o wir yn athraw- 
iaeth yr ymwacad, yn 61 Thomasius ac eraill yn y 19eg 
ganrif. Canfu dysgawdwyr yr ysgol hon fod yna briodol- 
eddau yn Nuw na allai Crist yn nyddiau Ei gnawd gyfranogi 
ohonynt, a cheisient bontio’r agendor rhwng Duw a dyn 
trwy dybio ddarfod 1 Fab Duw Ei wacau Ei Hun o'r 
cyfryw briodoleddau. Ond lIluniasant eu damcaniaeth 
oddi. mewn i ffram ac i raddau mawr trwy gyfrwng 
categoriau yr hen ddogma eglwysig am y Drindod, ac yn 
y fath fodd nes cyfiawnhau beirniadaeth Ritschl ohoni 
fel ‘“ chwedloniaeth.” Ond er hynny da y gwnawn 
gydnabod yn glir “ nad dyn yw Duw,’6 ac nad Duw yw dyn. 


Ond y duedd a fu i osod pwyslais rhy unochrog ar y 
gwahaniaeth rnwng Duw a dyn, a rhy fach o bwyslais ar 
y gyfathrach ysbrydol rhyngddynt. Y mae hyn yn wir 
am hen athroniaeth Groeg, ac am ddiwinyddiaeth yr hen 
Eglwys Roegaidd a sylfaenwyd ar yr athroniaeth honno. 
Meddyliwyd am Dduw yn nhermau anghyfnewidioldeb 


4 H.y., “ cyffredinol diriaethol,” ac nid “ cyffredinol haniaethol.” 
Cf. Oliver Quick, Liberalism, Modernism, and Tradition (1922). 


asToan 519. 7 Num. 2319. 


ATHRAWIAETH PERSON CRIST 229 


static, fel realiti di-amser, analluog i ddioddef a hyd yn 
oed 1 gydymdeimlo, tra’r oedd dyn yn hanfodol yn greadur 
marwoldeb a chyfnewidiad. Y mae hyn yn mynd yn 6l 
at yr agendor rhwng y cyffredinol a’r neilltuol oedd yn 
nodwedd yn yr athroniaeth Blatonaidd. Y canlyniad 
oedd bod Cristnogaeth uniongred yn siglo rhwng dwy 
duedd wrthgyferbyniol, er iddi mewn enw gondemnio’r 
ddwy duedd fel heresi. (1) Canlyniad mwyaf naturiol 
y pwyslais ar y gwahaniaeth rhwng Duw a dyn oedd 
gwneuthur undod person Crist yn gyfystyr 4 chyfochredd 
dwy natur wahanol, yn y fath fodd fel na allai’r naill 
gyfranogi.o brofiad a bywyd mewnol y Ilall. Felly natur 
ddynol Crist yn unig oedd yn cynyddu mewn gwybodaeth, 
yn cael ei themtio, yn dioddef ac yn marw, tra’r oedd Ei 
natur ddwyfol ar yr un pryd yn hollwybodol ac uwchlaw 
pob dioddefaint. Ni allai Ei natur ddwyfol brofi 
dioddefaint a chydymdeimlad heb wadu ei hegwyddor 
gyntaf ei hun, sef anghyfnewidioldeb. Fel hyn cawn 
ddau deip o brofiad na allant ymgymysgu 4’1 gilydd, yn 
bodoli’n gyfochrog yn yr un person. Ond nid yw hyn yn 
hanfodol wahanol 1’r syniad o ddau berson, a gondemniwyd 
fel heresi Nestoriaeth. (2) Y gogwydd arall yw, meddwl 
am Ei natur ddynol fel ped fai wedi ei sugno 1 mewn, 
megis, 1’w natur ddwyfol, yn rhinwedd yr undod personol, 
nes yn ymarferol gael ei dwyfoli a pheidio 4 bod yn ddynol. 
Ond prin y gellir gwahaniaethu hyn oddi wrth heresi 
Eutychiaeth neu Monophysitiaeth, er y rhagdybir ef 
mewn rhan helaeth o ddysgeidiaeth rhai o brif arweinwyr 
uniongrededd megis Gregori o Nyssa a Cyril o Alecsandria. 
Yma eto yr oedd y dogma eglwysig mewn cyflwr o 
gydbwysedd anwadal rhwng dwy heresi wrthgyferbyniol. 

Yn ddiweddar gwnaed ymgais 1 adnewyddu’r pwyslais 
ar y gwahaniaeth rhwng Duw a dyn, yn nodedig yn lIlyfr 
Otto, Das Heilige, a gyfieithiwyd i’r Saesneg dan y pennawd 
The Idea of the Holy, \le y diffnnir Duw fel “ yr hwn sydd 
yn gwbl arall.”’ Ond fel y cydnebydd Otto ei hun, 
‘““Efengyl mabolaeth dyn a Thadolaeth Duw yw Efengyl 
Crist." “Sie whoris “injhéaven ’us.yet our: Father. 

That Heavenly Being of marvel and mystery and awe is 
Himself the eternal, benignant, gracious will.’27 Os 
gwneir cyfiawnder 4’r gwirionedd hwn, sy’n nodwedd 
hanfodol y datguddiad Cristnogol (fel y cydnebydd Otto), 
yna daw’r “‘ Hwn sy’n gwbl arall” yn Ysbryd cyfeillgar 
o gyffelyb anian 4 ninnau, yn Dad yr Hwn sydd 4’1 hanfod 
yn gariad. 

Y cwestiwn sy’n rhaid inni ei ofyn yw hwn, A yw'r 
teip dwyfol a’r texp dynol o brofiad yn ddigon cydrywiol 
in galluogi 1 feddwl am-yr un a’r unrhyw Berson hanes- 
yddol fel ar unwaith yn ddwyfol ac yn ddynol? Credwn 
eu bod. Cyfeiriasom eisoes at y gyfathrach foesol rhwng 
Duw a dyn. Y mae’r datguddiad yng Nghrist, od yw’n 
golygu rhywbeth, yn golygu bod cariad fel eiddo Crist 
yn preswylio yng nghalon y cyfanfyd. ‘‘ Duw, cariad 
yw’; ac y mae cariad fel ansawdd yn hanfodol un, pa 
un ai yn Nuw ai mewn dyn y mae, er y gwahaniaetha’n 
ddirfawr yng ngraddau ei oberffeithrwydd ac yng 
nghyffredinolrwydd e1 gwmpas. Gellir dywedyd yr un 
peth am y priodoleddau moesol eraill, y rhai sy mewn 
gwirionedd oll yn gynwysedig mewn cariad. Ond beth 
am y priodoleddau “ uwchanianol,” fel y’u gelwir, megis 
anfeidroldeb, tragwyddoldeb, hollalluowgrwydd Duw? 
Oblegid gyda golwg ar y priodoleddau hyn yn bennaf yr 
ymddengys y teip dwyfol a’r teip dynol o brofiad yn 
anghydweddol ac anghyson 471 gilydd fel na ellir mo’u 
huno mewn un profiad. Yn pen draw, gwaelod y 
cyfan yw’r hen broblem uwchanianol ynglfn 4 pherthynas 
Amser a Thragwyddoldeb. Niallwn yma wneuthur rhagor 
nag awgrymu safbwynt a’n galluoga i weld, er yn aneglur, 
y modd y gall y teipiau dwyfol a dynol o brofiad ymagosau 
at ei gilydd nes e1 gwneuthur yn bosibl inni amgyffred 
y dichon iddynt gyfarfod 4’i gilydd mewn un person 
hanesyddol perffaith. 

Os diffiniwn Dragwyddoldeb mewn modd haniaethol 
fel cyfamseriaeth heb olyniaeth (pure simultaneity without 


77 R. Otto, The Idea of the Holy, Cyf. Saes. (1923), t. 87. 

succession), ac Amser mewn modd yr un mor haniaethol 
fel olyniaeth bur heb gyfamseriaeth, yna gellid tybio na 
allant byth gyfarfod 41 gilydd a chydgymysgu mewn 
un profiad. Eithr nid yw Tragwyddoldeb ac Amser o’u 
difiinio felly ddim namyn syniadau ffAiniol (Amiting 
conceptions) o eiddo rhesymeg haniaethol, nad oes ddim yn 
cyfateb iddynt mewn profiad diriaethol, na dwyfol na 
dynol. Oblegid ar y naill law, ni ddylid meddwl am 
Dragwyddoldeb Duw fel diamseriaeth (timelessness) noeth 
nad oes ynddo na “ chynt”’ nac “ wedyn”’; nid cyfam- 
seriaeth absolwt heb olyniaeth mohono. Y mae’n wir 
y saif Duw mewn ystyr y tu allan 1 ffrydlif amser, yn yr 
ystyr o olyniaeth noeth munudau gwahanol, a’i fod yn 
cynnwys y cwbl mewn un cyfolwg o safbwynt_ holl- 
gynhwysol y Duwdod. Ond ni saif y tu allan i hylif 
amser mewn modd cwhl ddidoledig. Y mae proses 
amser yn real hyd yn oed i Dduw. Y mae Duw Yntau’n 
byw ac yn gweithredu mewn amser, heb ymsuddo’n Ilwyr 
ynddo. Y mae Yntau’n ymsymud gyda symudiad amser. 
Y mae iddo brofiadau mewn amser. Nid y syniad Crist- 
nogol am Dduw, fel syniad yr HindW am Brahma, yw 
mai Bod cwhbl static ydyw, yn preswylio mewn rhyw 
dragwyddoldeb digyffro ac anghyffroadwy y tu allan i 
ferw a therfysg y byd. Yn hytrach meddyliwn amdano 
fel Ysbryd byw, mewn perthynas fywiol a gweithredol 4 
dylif amser a hanes. Ac ar y Jaw arall—gan gychwyn 
yn awr o’r pegwn dynol—nid creadur amser yn unig yw 
dyn chwaith, yn yr ystyr o fyw mewn momentau unigol, 
didoledig, diflannol, heb gysylltiad organaidd 41 gilydd. 
Y mae’n ddinesydd byd tragwyddol, sef cyfundrefn 
uwchamserol o realiti. Y mae hyn yn neilltuol wir am 
ddyn fel bod moesol8 Ond y mae’n wir hyd yn oed am 
ymwybyddiaeth neu brofiad fel y cyfryw, ar wahan i 
ystyriaethau moesol. 

Y mae profiad dyn yn fwy nag olyniaeth noeth o 
fomentau atomig, pob moment yn marw ar ei genedigaeth 

28 Dyna ddysgeidiaeth Kant, sef bod dyn, fel y mae’n foesol, yn 
ddinesydd y byd real, goruwch ffenomena byd amser. 

megis, heb adael dim 0’i hél,—“ amser cloc ” yw hynny. 
Y mae gwir amser dyn (fel y dysgwyd inni yn effeithiol 
gan Bergson) yn barhad—duration—sy’n golygu cyd- 
doddiad holl fomentau’r gorffennol ym mhrofiad byw y 
presennol.29 Ond awn ni ym mhellach na Bergson a 
dal bod y presennol yn cofleidio nid yn unig y gorffennol 
ond mudiad dibenyddol tuag at y dyfodol. “* (Man) 
looks before and after, And pines for what is not” 
(Shelley). Nid caethwas y foment mohono. Y mae 
ymwybyddiaeth dyn ar~bob eiliad yn fath o rychwant 
(span), neu “ duration-block”’ sy’n cynnwys cymhathiad o 
brofiadau byw’r gorffennol ar y naill law, a rhagarfaethiad . 
o’r hyn sydd i’w sylweddoli yn y dyfodol ar y Ilaw arall. Y 
mae amser y profiad dynol felly yn fwy nag amser y cloc; 
y mae’n cyfranogi o’r elfen dragwyddol. Dyna paham 
y geilw von Hiigel ef yn “‘ guasi-eternity.”3 Yn Ol 
ymadrodd trawiadol Plato, y mae amser yn “ ddelw fyw 
o Dragwyddoldeb.” ‘‘In the compresence which is 
thus an essential feature of our consciousness of time, we 
already realise, tho’ doubtless on an infinitesimal scale, 
the nature of an eternal consciousness.’’3: Y mae 
rhychwant yr ymwybyddiaeth Ddwyfol yn hollgynhwysol; 
y mae’r eiddom ni yn dra chyfyngedig. Ond yr un yw’r 
egwyddor yn y naill achos a’r llall. Mewn gair, oi 
fynegi’n fyr ac amrwd, y mae elfen o amser ym mywyd 
tragwyddol Duw, ac elfen o dragwyddoldeb ym mywyd 
amserol dyn. Felly nid yw’n gyfreithlon inni ddywedyd 
(os cawn newid gair neu ddau yn llinellau adnabyddus 
Kipling): 
God is God, and man is man, 
And never the twain shall meet. 

Y mae Tragwyddoldeb ac Amser yn perthyn i’w gilydd. 
Gall Duw a dyn ymgyfarfod. 


29 Am ddysgeidiaeth Bergson am Amser, gweler fy llyfr, Crefydd 2 Bywyd 
(1915), pen, tv: 

3% Eternal Life (1912) gan von Hiigel, t. 106. 

31 A. S. Pringle-Pattison, Idea of God, t. 354. Cf. James Ward, Realm 
of Ends, t. 468 cc. 

Gellid dilyn yr un Ilinell o ymresymiad gyda golwg 
ar y syniadau cyferbyniol y Meidrol a’r Anfeidrol. 
Finitum capax infiniti,—gall y meidrol dderbyn yr anfeidrol 
—dyna arwyddair yr hen ddiwinyddion Lutheraidd.s: 
Os yw dyn, fel y dysgodd Bosanquet, yn fod “ meidrol- 
anfeidrol,” h.y., yn bersonoliaeth feidrol sy’n cynnwys 
elfennau a weithreda’n unig yn rhinwedd y ffaith eu bod 
yn gymwys 1 dderbyn yr anfeidrol, oni allwn alw Duw yn 
Ei berthynas 4’r cyfanfyd yn Fod “ Anfeidrol-feidrol,” 
sef yr Anfeidrol fyth yn ceisio Ei roddi Ei Hun i’r meidrol ? 
Oni allwn feddwl am yr anfeidrol a’r meidrol, neu Dduw 
a dyn, fel bob amser yn ymsymud tuag at ei gilydd, ac am 
Iesu Grist fel y pwynt lle y cyrhaedda’r ddau fudiad eu 
huchafbwynt perffaith? Yn Ei Berson a’i fywyd Ef cawn 
ddatguddiad o Fywyd Tragwyddol Duw ym myd amser, 
yr Anfeidrol yn y meidrol, Duw mewn dyn. 

Yn y goleuni-hwn dyna yw’r Ymgnawdoliad, y mudiad 
dwhl wedi cyrraedd Ei anterth, sef mudiad Duw tuag at 
ddyn, a mudiad dyn tuag at Dduw. Yn ogymaint ag 
mai cariad yn hanfodol yw Duw, a bod cariad yn unol 
4’i natur yn dyheu am gael ei roddi ei hun i wrthrych ac 
ar yr un pryd yn dyheu am feddiannu’r gwrthrych a gerir, 
y mae yn Nuw allu ac awyddfryd i’w gyfrannu Ei Hun i 
ddyn ac i ennill dyn yn feddiant iddo’i Hun. Ond y 
mae mewn dyn hefyd ddyhead cynhenid am Dduw a gallu 
iw dderbyn. “Fel y brefa’r hydd,” etc33 Dyna yw’r 
Ymegnawdoliad, sylweddoliad llawn o bwrpas y ddau 
fudiad personol hyn, cyfarfyddiad perffaith Duw a dyn 
mewn undeb a chymundeb, cytgord a chydweithrediad 
llawn. 

Ni olyga hyn fod y proses yn gyflawn hyd yn oed yng — 
Nghrist o awr Ei enedigaeth. Nid gweithred a ddaeth 
yn gyflawn mewn moment oedd ¢tyfuniad y dynol a’r dwyfol 
yng Nghrist, eithr gweithrediad parhaol a chynyddol. 
Nid oedd mor Ilawn, dyweder, yn y Plentyn teirblwydd oed 


2 Cf. Crefydd a Bywyd, tt. 195-198. 
33 Salm 427. 

ag yn y Proffwyd o Nasareth neu Ddioddefydd Calfaria. 
Nid yw uniad y dwyfol a’r dynol ynddo i’w ddeall fel 
cyfanbeth anhyblyg a llonydd, ond fel ffaith a sylweddolid 
yn raddol ac a gyrhaeddai ffurfiau uwch yn barhaus. Gwna 
hyn yr Ymgnawdoliad yn beth dynamic a moesol, yn 
gymhathiad cynyddol o Dduw gan Grist, yn broses 
gwirfoddol yn dibynnu ar weithrediad parhaus a rhydd 
yr ewyllys, yn goncwest neu gamp ysbrydol (achievement), 
yn hytrach nag yn rhywbeth peiriannol, static, cwbl 
orffenedig o’r dechrau...Golyga gyfranogiad cynyddol 
gan y dyn Iesu o gynnwys y Bywyd Dwyfol sydd mewn 
modd gweithgar a grasol yn Ei gyfrannu Ei Hun ir 
derbynnydd ewyllysgar. Gedy hyn le 1 dyfiant gwir- 
ioneddol yn Ei bersonoliaeth ddynol, fel amod Ei 
dderbyniad cynyddol o Dduw. Cyrhaeddodd y proses 
hwn ei gamp eithaf ym moment Ei aflwyddiant ym- 
ddangosiadol, sef moment Ei hunan-aberth pennaf ar 
y Groes. Yr oedd Ei ddioddefaint ar unwaith yn ddwyfol 
ac yn ddynol. Yn sicr nid dynol yx unig mohono, a’r 
dwyfol ynddo uwchlaw dioddef. Dioddefaint Duw oedd 
Ei ddioddefaint. Canys cariad yw Duw, ac y mae cariad 
yn gallu dioddef. Nid arwydd o fawrfrydigrwydd neu 
ddwyfoldeb yw anallu i ddioddef, eithr arwydd o fychander 
a chaledrwydd hunanol. Dioddefaint Crist yw’r dat- 
guddiad uchaf o natur Duw, sef 0’i gymeriad.34 


Soniasom am undeb y dwyfol a’r dynol yng Nghrist 
fel camp neu orchest ysbrydol. Nid yw hyn o gwhbl yn 
cau allan y syniad o gynhysgaeth gynhenid fel posibilrwydd 
dwyfol o’r dechrau. Y mae Meddyleg ddiweddar wedi 
ein dysgu i gydnabod maes eang yr isymwybod a’r 
diymwybod fel rhan bwysig o bersonoliaeth. Gwrthodwn, 
fodd bynnag, edrych ar y meddwl isymwybodol a thiriog- 
_aeth y greddfau etifeddol fel pydew Ilaid a bryntni a dim 


34 Am y syniad hwn o “ ymgnawdoliad graddol,” cf. Dorner, System of 
Christian Doctrine, cyf. iii, tt. 328-339 (Cyf. Saes., 1888), a P. 'T. Forsyth, 
Person and Place of Fesus Christ, t. 333 (1909). 

arall, fel yr awgryma rhai o’r meddylegwyr newydd. 
Saif am yr elfen “roddedig’” ym mywyd dyn. 
(Cyfeiriwn yma’n unig at y rhannau hynny o’r diymwybod 
a etifeddasom yn ein genedigaeth, ac nid at yr elfennau 
a enillasom wedi hynny ac a suddodd i lawr drwy’r ym- 
wybyddiaeth i’r tiriogaethau isymwybodol.) O’r safbwynt 
crefyddol gellir edrych ar y rhan hon ohonom fel cynnyrch 
gweithrediad rhagbaratoawl Duw ym _ mhersonoliaeth 
dyn cyn i'r person dynol dderbyn Duw trwy weithred 
wirfoddol. Saif am yr initiative dwyfcl, a’n bod yn 
edrych ar y greddfau a’r cyneddfau cynhenid fel ‘“‘ pethau 
a rad-roddwyd i ni gan Dduw,” fel deunydd parod (raw 
material) personoliaeth a chymeriad. Y mae rhyw bethau 
y teimlwn sydd ynom heb fod ohonom. Deuant ni 
wyddom o ble. Nid eu hennill a’u cyrraedd a wnawn; 
rhoddwyd hwynt inni. Hwynthwy yw data ein bywyd. 
Ond fel y mae ein hewyllys bersonol yn dyfod yn weithgar 
ac effro, meddiannwn hwynt o’n gwirfodd, plygwn hwynt 
i fod yn offerynnau ein pwrpas, a deuant yn rhan organaidd 
o’n personoliaeth foesol. Dyna sut y mae cyfrif am y 
fantais sydd gan y gwr o athrylith ar bobl eraill, o ran 
doniau cynhenid, oblegid y mae’n amlwg nad yw dynion 
yn cychwyn yn y byd yn eyfartal 4’1 gilydd. Ar y Ilinellau 
hyn gallwn gyda pharchedigaeth geisio deall cynhysgaeth 
ddwyfol arbennig Iesu Grist. Er hynny, er bod gweith- 
garwch Duw ym mywyd dynion yn gyffredinol, ac ym 
mywyd lesu Grist yn neilltuol, yn dechrau yn nhiriogaeth 
y diymwybod, ni all undeb awn 4 Duw ddigwydd ond 
yn unig yn yr ymwybyddiaeth. Rhaid i’r elfennau 
“rhoddedig ”’ gael eu meddiannu a’u cymhathu’n wir- 
foddol gan yr ewyllys cyn y dént yn elfennau yn ein person- 
oliaeth foesol. Ac yn yr ystyr hon yr oedd mabolaeth 
ddwyfol Crist yn gamp o eiddo’i bersonoliaeth foesol, a 
enillwyd trwy iddo agor Ei fywyd yn llawn ac 0’1 wirfodd ° 
i Dduw nes bod Ei fywyd yn cynnwys cymaint 0 gyflawnder 
y Duwdod ag oedd yn bosibl ym mhob cam 0’1 hanes. 
Enillodd hyn trwy ddwyn Ei ewyllys yn barhaus 1 undod 

moesol ag ewyllys Duw. ‘“‘ Nid fy ewyllys i” meddai, 


““ond yr eiddot ti, a wneler.’’3s 


Ar y llinellau hyn awgrymwn y goresgynnir deuoliaeth 
y ddwy natur. Nid edrychwn ar unoliaeth Person Crist 
fel petai’n gyfansoddedig o Anfeidrol a Meidrol yn 
gyfochrog 4’i gilydd, neu Dduw cyflawn a dyn cyflawn 
fel bodau neu hanfodion gwahanol wedi eu cysylltu ynghyd 
trwy ryw gyswllt annirnadwy. Nid oes un dadansoddiad 
meddylegol a all wahanu’r dwyfol a’r dynol yng Nghrist. 
Yr oedd yn ddwyfol drwodd a thro, ac yr oedd yn ddynol 
drwodd a thro hefyd. Yr oedd yn fwyaf dwyfol lle’r 
oedd yn fwyaf dynol. Yr oedd Ei ewyllys ddynol, Ei 
amcanion dynol, Ei feddyliau dynol, Ei serchiadau dynol, 
yn ddwyfol o ran eu hansawdd. Purdeb dwyfol, daioni 
dwyfol, cariad dwyfol ydoedd craidd mwyaf mewnol Ei 
fywyd gwir ddynol. Yn sicr ni ellir derbyn y syniad 
bod ein Harglwydd yn nyddiau Ei gnawd yn meddu ar 
ddwy ewyllys, dwy hunan-ymwybyddiaeth, syniad sydd 
i ni yn gwbl anfeddylegol ac annirnadwy. Gwell gennym 
y fformiwla monothelitaidd “‘ un ewyllys ddwyfol-ddynol.” 
Neu os yw’n rhaid tynnu gwahaniaeth rhwng y dwyfol 
a’r dynol yng Nghrist, buasem yn awgrymu fformiwla 
fel hyn: ‘“‘ Yr oedd ffurf Ei ymwybyddiaeth yn ddynol, 
ei chynnwys yn ddwyfol.” ‘Y mae Crist yn fynegiant 


35 Yn y paragraff uchod, gwnes ddefnydd o ddamcaniaeth adnabyddus 
Sanday mai isymwybyddiaeth Iesu Grist oedd “ eisteddle ” ’r Duwdod yn 
y Mab Ymgnawdoledig. Gweler ei Christologies Ancient and Modern 
(1910). Gwahaniaethaf, fodd bynnag, oddi wrth Sanday mor bell ag 
y mae ei ddamcaniaeth yn awgrymu bod yr isymwybyddiaeth mewn rhyw 
ystyr yn fwy dwyfol na’r ymwybyddiaeth. Ni wnes ddefnydd o’r syniad 
am “enedigaeth o wyry” i gyfrif am ‘‘ gynhysgaeth ddwyfol arbennig 
Tesu Grist.” © ddarllen y T.N. drwyddo, amhosibl yw dywedyd bod 
cred yn y geni o forwyn yn hanfodol i gred ym Mabolaeth ddwyfol Iesu. 
(Cf. David Williams yn Y Geiriadur Beiblaidd, cyf, ii, t. 781cc.; a Richard 
Hughes, id. cyf. i, tt. 579cc.) Edrychwn ar stori’r cenhedlu o’r Ysbryd 
Glan fel myth (mwy neu lai yn ystyr Plato i’r gair), sef picture-thinking, 
ymgais gynnar i esbonio arbenigrwydd person Crist trwy stori symbolig 
yn hytrach na thrwy athrawiaeth haniaethol. Gall y stori gyfleu 
gwirionedd heb iddi fod yn wir fel hanes. 

perffaith o’r dwyfol yn nhermau bywyd dynol. . . Y mae 
holl gynnwys Ei fod—Ei feddwl, Ei deimlad, Ei bwrpas— 
hefyd yn eiddo Duw. . . Fel hyn yn iaith rhesymegwyr, 
yn ffurfiol (fel subjects pur), y mae Duw a Christ yn wahanol; 
ond o ran cynnwys y ddwy ymwybyddiaeth y mae Duw 
a Christ yr un a’r unrhyw. Y mae teimladau Crist yn 
deimladau Duw, Ei ddioddefaint yn eiddo Duw, Ei gariad 
yn eiddo Duw, Ei ogoniant yn eiddo Duw.’’36 


A yw’r ddamcaniaeth hon yn gwneuthur i ffwrdd ag 
arbenigrwydd Crist, ac yn awgrymu nad oes ond gwahan- 
iaeth graddau’n unig rhyngddo ag eraill a gyrhaeddodd 
uchelfannau profiad ysbrydol a chymundeb 4 Duw? 
Atebwn y gall gwahaniaeth graddau fod gymaint nes bod 
yn ymarferol yn wahaniaeth math, fel y gwelir yn y 
gwahaniaeth rhwng yr anifeiliaid uchaf a dyn. Yn wir, 
anodd tynnu llinell gaeth rhwng gwahaniaeth gradd a 
gwahaniaeth math, fel y gwél unrhyw un a gais ateb y pds 
hwnnw: “ A yw’r gwahaniaeth rhwng gwahaniaeth gradd 
a gwahaniaeth math yn wahaniaeth math neu wahaniaeth 
gradd?” A rhaid cofio o hyd bwyslais mynych y 
Testament Newydd ar y ffaith bod y teip o fywyd a geir 
yn berffaith yng Nghrist yr un o ran ansawdd 4’r teip o 
fywyd a gyfrennir ganddo i aelodau’r gymdeithas ysbrydol 
a sefydlwyd ganddo, “‘ fel y byddai efe yn gyntaf-anedig 


36 William Temple yn Foundations (1912), tt. 248c. Ar y cyfan, 
gwell gennym yr ymdriniaeth gynharach hon gan y Dr. Temple na’r un a 
geir yn ei Christus Veritas (1924), pen. viii, lle y mae’n rhyw chwarae ag 
athrawiaeth “‘ dwy ewyllys”’ a “‘ dyndod amhersonol”’ Crist, mewn modd 
nad yw o gwbl yn argyhoeddiadol. Yr amddiffyniad athronyddol gorau o 
athrawiaeth “y ddwy natur” y gwyddom amdano mewn blynyddoedd 
diweddar yw eiddo’r Canon Oliver Quick yn ei Liberalism, Modernism and 
Tradition (1922). Pery’r Dr. Gore, yntau, i amddiffyn dogma’r “‘ ddwy 
natur,” a hyd yn oed “ dwy ewyllys” a ‘“‘dwy ymwybyddiaeth” yn 
Tesu Grist. Gwél ei Belief in Christ (1922), ac yn arbennig ei Holy Spirit 
and the Church (1924), tt. 228-243. Ond y mae Ilawer o’r diwinyddion 
gorau bellach yn gwrthod yr athrawiaeth, e.g. H. R. Mackintosh yn ei lyfr 
pwysig, The Doctrine of the Person of Fesus Christ (1912), tt. 293-9. Ni 
allaf innau lai na’i gwrthod, am resymau a awgrymir yn y bennod hon, ac 
a roddir yn Ilawnach yn fy Crefydd a Bywyd, pen. ix. 

ymhlith brodyr lawer.”’37_ Ond y mae Ei ddwyfol fabol- 
aeth Ef yn wreiddiol a chreadigol, tra y mae dwyfol 
fabolaeth y saint yn dyfod iddynt trwy eu hundeb ag Ef 
(cf. Math. 1127, loan 12). Ef, yn 61 dysgeidiaeth Paul, 
yw'r ‘“‘ Adda diweddaf,” “‘ yr ail ddyn, o’r nef,” yr Hwn 
a ddatguddiodd ynddo’i Hun wir natur a phosibilrwydd 
dyn pan fo wedi ei gyflenwi ag Ysbryd Duw. Ac Ef 
yw'r ‘“‘ysbryd yn bywhau.” ‘“ Fel y mae y dyn nefol (sef 
Crist), felly y mae y rhai nefol hefyd”’ (sef y rhai a dder- 
byniodd Ei ysbryd.) “Ac megis y dygasom ddelw’r 
dyn daearol (Adda), ni a ddygwn hefyd ddelw’r dyn nefol 
(Crist).’’38 ‘ Anwylyd, yr awr hon plant 1 Dduw ydym 
nl; . nia wyddom ... y byddwn gyffelyb iddo.”’39 
Daeth Ef i’r byd, nid yn unig 1 ddatguddio Duw, ond 1 
ddatguddio Duw mewn cnawd, sef yn nhermau bywyd 
dynol, yn nhafodiaith personoliaeth a chymeriad dyn. 
Cnawdolodd ynddo’i Hun ddelfryd perffaith y dyn ysbrydol, 
sef y dyn dwyfol, y dyn a fo wedi ei hydreiddio a’i 
dryloywi gan Ysbryd y Duw byw. 

Gwyddom yn dda fod yr amlinelliad hwn o athrawiaeth 
person Crist yn nhermau’r meddwl modern yn gadael 
llawer cwestiwn heb ei ateb. Ni phroffeswn o bell ffordd 
fod wedi setlo’r dirgelion oll. Yn unig dywedwn mai 
dyma’r gorau sy’n bosibl i ni ar hyn o bryd. Os daw 
goleuni gwell a llawnach inni yn y dyfodol, hyderwn y 
bydd inni ei groesawu’n galonnog. I symioi fyny, credwn 
fod Duw wedi “crynhot ynghyd yng- Nghrist yr holl 
bethau sydd yn y nef ac ar y ddaear,”4° sef yr holl 
werthoedd dwyfol-ddynol, a hynny yn y fath fodd fel nad 
oes agendor amhlymiadwy yn aros rhyngddo Ef a ni. 
Ac yn ogymaint 4 bod holl gyflawnder y gwerthoedd 
dwyfol-ddynol yn preswylio yn gorfforol ynddo, gall 
ddywedyd eto, megis y dywedodd yn nyddiau Ei gnawd, 
“ Deuwch ataf fi bawb a’r y sydd yn flinderog ac yn Ilwythog, 


37 Rhuf. 879; cf. Heb. 217. 
38 1 Cor. 1545-49; cf. cyf. Saes. Moffatt. 391 Ioan 32. 
40 Eff 12°, 

a mi a roddaf i chwi orffwystra . .. a chwi a gewch 
orffwystra i’ch eneidiau.”#* Yr ydym yn cael yng Nghrist 
yr hyn nad yw yng ngallu neb na dim arall i’w roddi ond 
Duw,  sef  gorffwystra, boddhad,  digonolrwydd, 
tangnefedd. Yr ydym yn cael Duw yng Neghrist. Yr 
ydym ynddo Ef yn cyrraedd rhywbeth terfynol a chwbl 
foddhaol, rhywbeth a leinw ein holl reidiau a’n dyheadau. 
Yng Nghrist y diwellir ein syched dyfnaf, sef ein syched 
am Realiti, am y perl sydd uwchlaw pob pris, am y Daioni 
Pennaf, am Dduw. Un fel Crist yw Duw. Cymeriad 
Crist yw cymeriad Duw. Cariad Crist yw cariad Duw. 
Gras Crist yw gras Duw. “ Y neb a’m gwelodd ia welodd 
y Tad.” “ Myfi yw’r Ffordd, y Gwirionedd, a’r Bywyd.” 


4x Math. 11289, 

YR ATHRAWIAETH AM DDUW. 


RHAN I: YSGRYTHUROL A HANESYDDOL. 
AMLINELLIAD O’R BENNOD. 


I. RHAGARWEINIAD. Dehongliad Iesu Grist o Dduw. Egwyddor 
Greadigol y Cyfanfyd yn Dad. Priodolir cymeriad pendant i 
Dduw. Ffynonellau’r syniad Cristnogol am Dduw: (1) Iesu Grist 
yw’r prif ffynhonnell. Cymeriad a phwrpas Duw wedi eu datguddio 
“‘yn wyneb Iesu Grist.” (2) Holl brofiad dyn yn cyfrannu at ei 
wybodaeth o Dduw. Barn Ritschl. Nid yw pob datguddiad o 
Dduw yn gyfwerth. Gwyddoniaeth ac athroniaeth . tt 244-250 


II. DYSGEIDIAETH Y T.N. (i) Y Cernprr. Yn yr holl grefyddau 
cawn ddwy elfen, (1) Duw fel Bod ofnadwy ac aruchel, (2) Duw 
fel Bod agos a chyfeillgar. Yn yr H.D., datblygiad y syniad o Dduw. 
Dysgeidiaeth yr H.D. am Ei natur a’i gymeriad: Ei ddwyfoldeb 
aruchel a digymar (=Ei santeiddrwydd). (2) Ei gymeriad 
moesol. Ei santeiddrwydd mewn ystyr foesol; Ei gyfiawnder, Ei 
drugaredd, Ei ddoethineb. Ei are cee gyffredinol. Uwchfodaeth 
Duw. : . tt. 250-254 


(ii.) Duw ym Murortap a DysceipiaeTH Igsu Grist. Adeiladodd 
ar sail “‘ undduwiaeth foesol” y proffwydi. Datguddiodd Dduw yn 
Ei berson yn ogystal ag yn Ei ddysgeidiaeth. Cyfunodd y ddwy elfen 
wrthgyferbyniol, sef mawrhydi aruchel Duw a’i agosrwydd cyfeillgar. 
Enghreifftiau o’r cyfuniad yn Ei weddiau. (1) Pensarglwyddiaeth 
a santeiddrwydd Duw. “ Arglwydd nef a daear.” ‘“ Teyrnas 
nefoedd.” (2) Tadolaeth Duw. Dyna a rydd arbenigrwydd i 
genadwri Iesu. Nid dwy elfen gyfochrog, y tu allan i’w gilydd, yw 
Ei dadolaeth a’i frenhiniaeth. Y mae’r syniad 0’i frenhiniaeth wedi ei 
drwytho a’i weddnewid gan y syniad 0’i dadolaeth rasol. Tri chylch y 
dadolaeth : (a) Tad yr Arglwydd Iesu Grist. (4) Tad y disgyblion 
a’r credinwyr. (c) Tad pawb . 2 . tt. 254-260 


(iii.) Yr AtTHRawiaETH AposToLaipp. (1) Dirgelwch Duw. 
Ni phroffesa’r apostolion allu mesur yr Anfeidrol a’u rhychwant. 
“ Digofaint” Duw. Barn Otto. (2) Y Datguddiad 0 Dduw yng 
Nehrist. Ymdeimlad byw o realiti Duw. ‘Tadolaeth Duw yn 
wirionedd sylfaenol. Yma eto y mae tri chylch i’r dadolaeth. Yn 
wir, awgrymir pedwerydd cylch, sef y cread oll. Pwyslais ar ddwy 
bricdoledd yn Nuw, sef ei gariad a’i gyfiawnder. ‘Tri diffiniad o 
Dduw yn ysgrifeniadau Ioan: (a) “‘ Ysbryd yw Duw.” Y syniad 
Hebreig a’r syniad Groegaidd am Dduw fel Bod ysbrydol. 
(4) “ Goleuni yw Duw.” (c) “ Duw, cariad yw.” Duw yn 
gymeriad tebyg i Iesu Grist : ; . . tt. 260-268 

II. YR ATHRAWIAETH YN HANES YR EGLWYS. Dylanwad 
athroniaeth a diwylliant Groeg ar ddiwinyddiaeth Eglwys y Dwyrain 5 
dehongli Duw mewn termau haniaethol a negyddol. Dylanwad 
cyfraith Rufain ac athroniaeth Aristotl ar yr Oesoedd Canol. Thomas 
o Acwino. Duns Scotus. Cyfriniaeth yr Oesoedd Canol. Y 
Diwygwyr Protestannaidd. Luther. Calfin a Chalfiniaeth, pen- 
arglwyddiaeth Duw. Gwrthdystiad Arminiaeth. Y chwyldroad 
modern, ailddarganfod Iesu hanes a Duw ynddo. Y pwyslais ar 
fewnfodaeth (Hegel). Y pwyslais ar werthoedd dynol fel allwedd 
i natur Duw (Kant). Y protest diweddar A erbyn gor-resymoli a 
gorfoesoli Duw (Otto, Barth) 4 . tt. 268-272 


PENNOD VIII. 
Yr Athrawiaeth am Dduw. 


RHAN I: 
YSGRYTHUROL A HANESYDDOL. 


I. 
RHAGARWEINIAD. 


WrrtH yr athrawiaeth am Dduw y golygir yma yr 
athrawiaeth Gristnogol] am Dduw, oblegid dehongliad 
beirniadol o’r safbwynt Cristnogol yw’r peth yr amcenir 
ato drwy’r gyfrol hon. Ond gohirir hyd bennod arall 
ein hymdriniaeth ar yr hyn a ystyrir gan lawer fel prif 
gyfraniad Cristnogaeth i’r syniad o Dduw, sef athrawiaeth 
y Drindod. Pa un bynnag a yw’r athrawiaeth honno yn 
ddatblygiad cyfreithlon ac angenrheidiol o ddysgeidiaeth 
Crist ai peidio, y mae’n amhosibl i neb ddal fod iddi le 
amlwg yn nysgeidiaeth Iesu Grist am Dduw, os yn wir y 
mae iddi le o gwbl ynddi. Dyna ddigon i’n cyfreithloni 
i beidio 4 gorfeichio’r ddwy bennod hyn trwy ddwyn 1 
mewn y syniad anodd o Drindod o bersonau. Daw 
athrawiaeth y Drindod o dan ein sylw yn nes ymlaen. 

Fe gytunai pawb yn ddiamau ddarfod i lesu Grist 
yn Ei ddysgeidiaeth a’i berson roddi dehongliad o Dduw 
a ddylanwadodd yn enfawr ar fywyd a meddwl y byd. 
Yn un o nofelau mwyaf ein hoes, sef The Forsyte Saga 
(1922), gan John Galsworthy, darllenwn: 


5 ee 


“ Strange life a dog’s,” said Jolyon suddenly; “the only four- 
footer with rudiments of altruism, and a sense of God! ” 

Jolly looked at his father. ‘‘ Do you believe in God, Dad? 
I’ve never known.” 

At so searching a question from one to whom it was impossible 
to make a light reply, Jolyon stood for a moment. 

“What do you mean by God ?”’ he said; “ there are two irrecon- 
cilable ideas of God. ‘There’s the Unknowable Creative Principle— 
one believes in that. And there’s the Sum of altruism in man— 
naturally one believes in That.” 

““Tsee. ‘That leaves out Christ, doesn’t it ? ” 

Jolyon stared. “ Christ the link between these two ideas! Out 
of the mouth of babes! Here was orthodoxy scientifically explained 
at last! ‘The sublime poem of the Christ life was man’s attempt 
to join these two irreconcilable conceptions of God. And since the 
Sum of human altruism was as much a part of the Unknowable Creative 
Principle as anything else in Nature and the Universe, a worse link 
might have been chosen after all! Funny—how one went through 
life without seeing it in that sort of way!” (tt. 643-4). 


Dyma ddeuddyn hollol fydol—oedd 4’r “* Sense of Property” | 
(Preface, x11) yn brif reddf eu bywyd—yn cwympo ar draws 
rhywbeth tebyg i wirionedd dwfn, megis ar ddamwain, 
wrth gladdu ci! Ceir yma ddadleniad ar unwaith o 
ddifaterwch llu o bobl heddiw 1’r syniad 0 Dduw—nid 
oedd y tad hwn erioed o’r blaen wedi rhoi ar ddeall i’w 
fab ei fod yn credu mewn Duw—ac o’r ffaith bod y byd, er 
ei holl fydolrwydd, yn ei fomentau mwyaf ystyriol yn 
cydnabod mai yn Iesu Grist y ceir yr allwedd orau 1 
gyfrinach y cread a natur Duw. Fe fynn nofelydd enwog 
arall, sef H. G. Wells, inni gredu nad oes berthynas o 
gwbl rhwng yr Egwyddor Greadigol Anhysbys (a eilw’n 
“ Veiled Being”) 4’r Duw y dylem ni ddynion Ei wasan- 
aethu (a eilw’n “ Dduw’r galon’’): Ond nid yw John 
Galsworthy ymhell 01 le wrth awgrymu mai neges Iesu 
oedd cysylltu 41 gilydd Egwyddor Greadigol y Cyfanfyd 
(yr “ Absolwt”’ yn iaith yr athronwyr, ‘ Arglwydd nef 
a daear ”’ yn Ol Iesu) a’r Bod sy’n Gyfanswm y gwerthoedd 
dynol uchaf (““y Tad” yn iaith Iesu; gwél Math. 1175), 

Y mae’n wir nad yw Absolwt yr athronydd yn fynych 
fawr gwell na rhyw Veiled Being, rhyw Fod cudd, anhysbys, 
na ellir dywedyd y nesaf peth i ddim amdano ond Ei fod, 
ac mai Ef yw’r sylwedd eithaf sy’n gorwedd y tu dl i 
phenomena’r cread. Ond y mae Cristnogaeth, er yn 
cydnabod bod y gair “ Duw ” yn sefyll am realiti sydd yn 
Ei ddyfnderoedd eithaf ymhell tu hwnt 1 amgyffredion 
a phrofiad dyn, ar yr un pryd yn anturio priodoli iddo 


1 Gwél God the Invisible King gan H. G. Wells. Ymdriniais 4 gol- 
ygiadau Mr. Wells yn Crist 2 Gwareiddiad, pen. viii. 

gymeriad pendant, yn Ei ymwneuthur 4 dynion, sef 
cymeriad cyffelyb i eiddo Iesu Grist, yr Hwn, meddir, a 
lefarodd y geiriau, ‘‘ Y neb a’m gwelodd i, a welodd y 
Tad.” Y mae’n wir mai syniadau hynod o amwys ac 
annelwig sydd gan rai am Dduw, fel y gwr dysgedig 
hwnnw, pan ofynnwyd iddo a oedd yn credu ym modolaeth 
Duw, a atebodd, “‘ Wel, yr wy’n credu mewn rhyw fath 
o Rywbeth ”’; neu’r diacon hwnnw, pan ofynnwyd iddo 
gan ei weinidog beth oedd ei syniad am Dduw, a atebodd, 
“a kind of an oblong blur”)? Yn sicr ddigon nid “ rhyw 
fath o Rywbeth ” ac nid math o “ oblong blur” yw’r Duw 
a ddatguddir inni yng Nghrist. Nid oes un amwysedd 
o’r fath yn y gosodiad Cristnogol mai ‘‘ Duw, cariad yw.” 
Yn 6l y materolwr, mater yw realiti eithaf y cyfanfyd; yn 
61 y fatalist, tynged amhersonol ydyw; yn 6l y pesimist, 
ewyllys ddall a diymwybod ydyw; yn dl y delfrydydd, 
ysbryd neu feddwl ydyw; yn 6l yr agnostig, “yr 
Anadnabyddus ” ydyw; ond yn dl y dehongliad Cristnogol, 
‘““Duw a Thad ein Harglwydd Iesu Grist” ydyw’r gallu 
terfynol sydd tu dl i bopeth. 


Y mae ir dehongliad Cristnogol fel ir lleill ei 
anawsterau deallol mawr. Mater o anturiaeth ffydd 
ac nid o reswm yw yn y lle cyntaf, fel llawer damcaniaeth 
arall sydd ynglyn 4 gobeithion a dyheadau gorau calon 
dyn. ‘‘Ffydd yn wir yw sail y pethau yr ydys yn eu 
gobeithio, a sicrwydd y pethau nid ydys yn eu gweled.” 
Ond fel bodau rhesymol ni allwn lai na cheisio rhoddi 
““rheswm am y gobaith sydd ynom,” neu ynteu reswm 
dros roi’r gobaith 1 fyny os i hynny y’n harweinir wedi 
ystyriaeth ddifrifol. Yn y pen draw yr unig amddiffyniad 
effeithiol o’r dehongliad Cristnogol yw ei fod yn gwneuthur 
mwy o gyfiawnder nag un dehongliad arall 4 holl ffeithiau 
profiad dyn, yn cynnwys ei brofiadau moesol ac ysbrydol. 
Wrth hyn y mae’n rhaid i’r syniad Cristnogol am Dduw 
sefyll neu syrthio. 


2 Adroddir y stori hon fel un hollol wir gan yr Athro J. B. Pratt yn ei 
The Religious Consciousness (1921), t. 200. 

Beth, ynteu, yw ffynhonnell neu ffynonellau ein syniad 
am Dduw ? 

(1) Cymerwyd yn ganiataol yn y sylwadau uchod mai 
lesu Grist yw ffynhonnell eithaf yr athrawiaeth Gristnogol 
am Dduw. Nodwedd wahaniaethol y grefydd Gristnogol 
yw'r argyhoeddiad bod cymeriad a phwrpas Duw wedi eu 
datguddio yn Iesu Grist. Ni ellir mynegi hyn yn well 
nag yng ngeiriau Paul, ‘‘ Canys Duw, yr hwn a orch- 
mynnodd i’r goleuni lewyrchu o dywyllwch, yw yr hwn 
a lewyrchodd yn ein calonnau, 1 roddi goleuni gwybodaeth 
gogoniant Duw yn wyneb Iesu Grist,’’3 neu yng ngeiriau’r 
Bedwaredd Efengyl, ‘‘ Ni welodd neb Dduw erioed: 
yr unig-anedig Fab, yr hwn sydd ym mynwes y Tad, 
hwnnw a’i hysbysodd ef.”4 Pa fodd yn wir y gallwn 
ddehongli Duw ond yng ngoleuni’r gorau a’r uchaf y 
gwyddom amdano? Y mae lesu Grist, nid yn unig yn 
Ei ddysgeidiaeth ond yn Ei holl fywyd a’i gymeriad a’i 
bersonoliaeth, yn ddatguddiad o feddwl ac ewyllys Duw. 
Beth bynnag arall y gellir e1 ddywedyd am Dduw, rhaid 
mai un fel Iesu Grist yw. Pe cadwasai rhieni ac eglwysi’r 
ffaith hon mewn cof wrth ddysgu plant, ni buasai perygl 
i unrhyw blentyn ddywedyd fel y ferch honno yn y Story 
of an African Farm, “1 love Jesus Christ, but I hate God.” 
“ Myfi a’r Tad, un ydym,” un mewn cymeriad a meddwl. 
Nid yw hyn ynddo’i hun yn ddigon 1 ateb pob cwestiwn 
y mae’n gyfreithlon inni ei ofyn, megis, Beth yw perthynas 
daioni moesol Duw fel y’i datguddir yng Neghrist 41 
anfeidroldeb a’i hollalluowgrwydd, etc. ? Ond ar drothwy 
ein hymchwil digon yw dywedyd mai o Grist yn gyntaf 
a phennaf y deilliwn ni Gristnogion ein profiad a’n 
gwybodaeth o Dduw. 

(2) Eithr ni olyga hyn mai Crist yw’r unig ffynhonnell. 
Y ffaith yw, y mae holl brofiad teulu dyn trwy gydol yr 
oesoedd yn cyfrannu rhywbeth tuag at ein hymwybydd- 
iaeth a’n hamgyffrediad o Dduw. Aeth Ritschl a’1 ysgol 
i eithafion afresymol wrth ymwrthod 4 phob datguddiad 


42,Cor, 4°. 4 loan 1%, 

o Dduw y tu allan i Iesu hanes, hyd yn oed yn yr Hen 
Destament yn ogystal ag yng nghrefyddau paganaidd 
y byd. Y mae lesu hanes, ebr Ritschl, yn cynrychioli 
holl werth Duw i ni, ac felly Ef yw ffynhonnell unrhyw 
wybodaeth o Dduw sydd o werth i’n bywyd crefyddol ni 
fel Cristnogion. Yn hyn o beth saif y Ritschliaid eithafol 
yn y pegwn pellaf oddi wrth Ddeistiaeth y 18fed ganrif. 
Fe dynnodd y rheini linell gaeth rhwng yr hyn a alwent 
yn “grefydd naturiol” a “‘chrefydd ddatguddiedig,”’ 
gan wrthod yr olaf a derbyn y flaenaf yn unig. Hynny 
yw, ymwrthodent 4’r datguddiad arbennig yr honnid 
a ddaethai i’r byd trwy efengyl Iesu Grist, a mabwysiadu’n 
unig y wybodaeth am Dduw a ddaeth trwy reswm naturiol 
a chynhenid dyn. I’r gwrthwyneb ymwrthododd Ritschl 
4 phob gwybodaeth neu syniad am Dduw ond a gynhwysir 
yn y datguddiad arbennig ohono yn Iesu. Cytunwn 
4 hyn i’r graddau y golyga na ddylai lefelau is y datguddiad 
cynyddol o Dduw ein rhwystro 1 edrych ar Dduw yn 
llewyrch disglair Iesu Grist. Hynny yn ddiamau a fu 
canlyniad gwaith yr hen ddiwinyddiaeth yn gosod yr Hen 
Destament ar yr un lefel 4’r Newydd, ac felly beri 1 Dduw 
rhyfelgar llyfr y Barnwyr, dyweder, (cf. Ex. 153-4) gymylu 
gogoniant cymeriad y Tad santaidd sydd 41 hanfod yn 
gariad. Er hynny 1 gyd dylem gadw meddwl agored i’r 
wybodaeth o Dduw o ba gyfeiriad bynnag y daw—pa 
un bynnag a gynhwysir hi yn y datguddiad trwy Grist 
yn y T.N. ai peidio—cyhyd ag y byddom yn ofalus i farnu 
popeth yn dl safon meddwl Crist. A dylem gydnabod 
yn ddiolchgar fod Duw “ wedi llefaru mewn Ilawer rhan 
ac mewn llawer modd,” a hynny nid yn unig wrth y tadau 
ym mhroffwydi’r H.D. (Heb. 1; cf. C.D.S.), ond trwy 
holl brofiad dyn o’r cread ac o fywyd yn ystod oesoedd 
y byd. Fe ddysgir inni gan awdur y Bedwaredd Efengy] 
mai’r Logos Dwyfol yw’r “‘ gwir oleuni, yr hwn sydd yn 
goleuo pob dyn a’r y sydd yn dyfod i’r byd”’;5 a chyd- 
nabyddai rhai o ddiwinyddion pennaf yr Eglwys fore, 


Sloan 19. 

megis lestyn Ferthyr a Chlement o Alecsandria, mai’r 
“ Logos mewnfodol ’’ a fu’n goleuo meddyliau doethion 
y byd paganaidd megis Heracleitus a Socrates, yn ogystal 
a phroffwydi’r H.D. Ac ni ddaeth Iesu hanes i dorri ond 
i gyflawni’r datguddiadau o Dduw a wnaed yn flaenorol 
iddo neu’n annibynnol arno (cf. Math. 57). 


Y mae’n wir nad yw pob datguddiad yn ogyfuwch ar 
raddfa gwerth; credwn mai yng Nghrist y cyrhaeddodd 
cwrs datguddiad bwynt uchaf yr esgynneb, ac o ganlyniad 
mai yng Nghrist y cawn safon i farnu gwerth cymharol 
pob datguddiad arall. Ejithr y mae hyn oll yn gwbl 
gyson a’r gred bod Duw yn Ei fynegi Ei Hun trwy waith 
beirdd, arlunwyr, gwyddonwyr, athronwyr, diwygwyr 
cymdeithasol ac eglwysig, saint a chyfrinwyr, etc., yn 6l 
graddau eu hysbrydoliaeth a’u hysbrydolrwydd, a bod Duw’n 
parhau i lefaru o oes i oes “‘ mewn Ilawer rhan ac mewn 
llawer modd.”’ Ac er nad yw pob datguddiad yn gyfwerth, 
saif pob rhan mewn perthynas organig 4’r cyfan. Yn wir, 
un o broblemau diwinyddiaeth yw sut i grynhoi ynghyd 
yr holl ddatganiadau amrywiol o Dduw 1 gyfanrwydd 
organig. Nid tasg i’w chyflawni’n derfynol unwaith am 
byth yw hon. Daw gorfod arnom o dro 1 dro i ddiwygio 
ein cyfundrefn ddiwinyddol er mwyn rhoi lle 1 oleuni 
newydd a phrofiad cynyddol y teulu dynol. Dyna er 
enghraifft a fu effaith datblygiad gwyddoniaeth yn ystod 
y canrifoedd diwethaf. Ni all gwyddoniaeth naturiol 
gyffwrdd 4 hanfod datguddiad crefyddol o Dduw, gan 
mai ar lefel disgrifiad o ffeithiau ac nid ar lefel gwerth- 
fawrogiad o’u hystyr eithaf y symud hi. Ond gall cynnydd 
gwyddoniaeth beri inni newid llawer iawn ar ffram a 
ffurf ein diwinyddiaeth a’n galluogi i synio’n fwy addas am 
ddull Duw o weithredu yn y byd. Am athroniaeth, fodd 
bynnag, dadleua hi fod ganddi hawl i chwilio i mewn i 
ddilysrwydd y profiad crefyddol ei hun, gan mai ei gwaith 
hi yw beirniadu a dehongli ho// gynnwys profiad dyn, ac na 


6 Y Logos spermaticos (y Gair eginol) fel y’i galwent, gan fabwysiadu 
term y Stoiciaid. 

chydnebydd fod dim y tu allan i’w thiriogaeth. Ond rhaid 
iddi hithau gymryd cyfrif o dystiolaeth y profiad crefyddol 
fel rhan dra phwysig oi data, ac nid cymryd yn ganiataol 
o’r dechrau mai ffug ydyw. Gall athroniaeth gynorthwyo’n 
fawr i chwynnu syniadau amrwd ac anghywir ac i osod 
trefn a dosbarth ar wirioneddau profiad, ond nid oes ganddi 
hawl i anwybyddu tystiolaeth y profiad Cristnogol o 
Dduw a Thad ein Harglwydd Iesu Grist. 


; El. 
DYSGEIDIAETH Y TESTAMENT NEWYDD. 


I. Y Cernpir. Fe gydnebydd pawb nad “creu”’’r 
syniad o Dduw “o ddim” a wnaeth y T.N., eithr yn 
hytrach fod proses hirfaith o baratoi wedi blaenori ei 
ddysgeidiaeth. Pe cymerem yr olwg ehangaf ar gefndir 
y T.N., byddai’n rhaid inni gvmryd 1 ystyriaeth holl hanes 
crefyddau’r byd cyn Crist, o’r “‘ dyn cyntefig’’ ymlaen, 
oblegid ymgais 1 roi mynegiant gwrthrychol i brofiadau 
crefyddol dynion yw eu syniadau amrywiol am Dduw. 
Ond rhaid inni fodloni’n unig ar fwrw golwg frysiog dros 
gefndir uniongyrchol y T.N., sef y syniad am Dduw yn 
y grefydd Hebreig ac Iddewig. Hyn yn unig a ddywedaf 
am y crefyddau eraill, sef eu bod oll yn dwyn tystiolaeth 
i ddyhead dyn am wrthrych addoli a fyddai’n cyfuno 
eithafion cyferbyniol, sef ofnadwyaeth. ac arucheledd 
aruthr ar y naill law, ac agosrwydd a chyfeillgarwch 
cartrefol ar y llaw arall—Un na ellir agosdu ato heb 
arswyd a braw, neu o leiaf heb barchedigaeth a gwyleidd- 
dra mawr, ac ar yr un pryd y gellir dyfod i’w wyddfod 
am nodded ac amddiffyn a chyfathrach gynnes. Dyna’r 
hyn a eilw Otto yn “‘ mysterium tremendum et fascinans,” 
y dirgelwch sydd ar unwaith yn arswydo ac yn swyno, 
yn dychrynu ac yn atynnu.z7’ Tybed a fynegwyd y ddwy 
wedd gyferbyniol hyn erioed mewn modd mwy cryno nag 


7 Rudolf Otto, The Idea of the Holy (Cyf. Saes., 1923), pen. iv, vi. 

a wnaed gan Williams Pantycelyn mewn dwy linell ? 
Mae Dy arswyd trwy’r greadigaeth ; 
Tyrd am hynny maes o law. 
Yn y crefyddau paganaidd yr elfen flaenaf—ofnadwyaeth 
y duwiau—a gaiff fwyaf o le, a dyna hefyd yr elfen y 
gwneir mwyaf o gyfiawnder 4 hi gan Otto; ond y mae’r 
elfen arall hefyd—cyfeillgarwch y duwiau—yn oblygedig 
yn y profiad crefyddol o’r dechreuad, ac yn llawn mor 
werthfawr. 

Yn yr Hen Destament gwelwn y syniad am Dduw yn 
datblygu, o dan arweiniad yr Ysbryd Dwyfol, o lefel yr 
ofergoelion a ffynnai’n gyffredin trwy’r byd Semitaidd 
hyd at binaclau uchaf dysgeidiaeth y proffwydi a phrofiad 
crefyddol y salmwyr, er i’r syniadau is yn fynych oroesi 
ochr yn ochr 4’r rhai uwch. Gellid olrhain y datblygiad 
ar hyd o leiaf dair Ilinell fwy neu lai cyfochrog: (1) O 
animistiaeth ac amldduwiaeth trwy henotheistiaeth at 
undduwiaeth bur; (2) O’r syniad am Iafe (Jehofa) fel 
Duw ilwyth a chenedl yn unig at y gred ynddo fel Duw 
holl dylwythau’r ddaear; (3) Y datblygiad ynglyn 4 natur 
a chymeriad Duw. Cyfyngwn ein sylwadau’n bennaf i’r 
olaf, am mai wrth ddysgu synio’n fwy addas am natur a 
chymeriad Duw y daeth arweinwyr y genedl yn raddol 
i gredu mai un Duw sydd, a bod hwnnw’n Dduw holl 
bobloedd y ddaear a’r cyfanfyd i gyd& Ni allwn ond 
symio i fyny’n fyr iawn ddysgeidiaeth aeddfetaf yr H.D. 
am natur Duw, a gwnawn hynny o dan ddau bennawd 
fel y canlyn: 

(1) Ei ddwyfoldeb aruchel a digymar. Yr hyn sy 
gennym mewn golwg yma yw pwyslais yr H.D. ar 
santeiddrwydd Duw yn ystyr gyntefig y gair. Galwyd 
sylw o’r newydd yn ddiweddar gan Otto at y ffaith bod 
y gair ‘‘ santaidd ” (cadddsh) yn yr H.D. yn dynodi yn y 
Ile cyntaf, nid perffeithrwydd moesol Duw, ond yr hyn 
sy'n uwchresymol ac anhraethadwy ynddo, Ei arucheledd 
aruthrol, Ei fawrhydi a’i egni gorlethol, yn cynyrchu yn 


8 Gweler yr ysgrif “ Duw” yn Y Geiriadur Beiblaidd, cyf. i (1926). 

y creadur meidrol yr ymdeimlad o arswyd a pharchedig 
ofn a hunan-ddibrisiad9 Er enghraifft: ‘“ Gwelais yr 
Arglwydd yn eistedd ar orseddfainc uchel a dyrchafedig. 
. .. Sant, Sant, Sant, yw Arglwydd y lluoedd”; “ Fel 
hyn y dywed y Goruchel a’r Dyrchafedig, yr hwn a 
breswylia dragwyddoldeb, ac y mae ei enw yn Santaidd, 
Y goruchelder a’r cysegr a breswyliaf”; ‘‘ Arglwydd 
y lluoedd ei hun a santeiddiwch, a bydded ef yn ofn 1 chwi, 
a bydded ef yn arswyd i chwi.”** Yr hyn sy mewn golwg 
yw Ei dduwdod absolwt, Ei arucheledd a’1 uwchfodaeth, 
a’r ofnadwyaeth sy’n cadw dyn rhag dynesu ato mewn 
modd hyf a rhyfygus. 

(2) Ei gymeriad moesol. Wedi’r cwhl cyfraniad 
gwerthfawrocaf proffwydi Israel oedd eu pwyslais grymus 
ar gymeriad moesol Duw. Y mae’r syniad o “ santeidd- 
rwydd ” Duw yn yr ystyr uchod yn gyffredin i’r mwyafrif 
os nid y cwhbl o’r hen grefyddau. Ar y cyfan cymer 
ffurf lawer mwy aruchel yn yr H.D. nag yr hen grefyddau; 
er hynny hyd yn oed yn yr H.D. y mae’r syniad o 
“ santeiddrwydd ” a digofaint annioddefol Duw weithiau 
yn cymryd ffurfiau pur amrwd ac anfoesol yn 61 safon yr 
efengy] (e.g., Dt. 6:5, 1 Sam. 619. 2°, 2 Sam. 67). Gorwedd 
gwerth gwasanaeth y proffwydi yn y ffaith iddynt foesoH’r 
syniad o santeiddrwydd Duw, a hynny heb ei amddifadu 
o’r elfen aruchel oedd yn gydweddus 4 natur y Duw 
tragwyddol. Safai Ei santeiddrwydd mwyach am burdeb 
moesol dilychwin Un oedd yn lanach Ei lygaid nag y gallai 
edrych ar ddrwg, a safai Ei ddigofaint am atgasrwydd 
at anwiredd yn hytrach nag am eiddigedd myfiol 
(Am. 26. 7, Hab. m2 3), Dysgent mai mewn cyfiawnder 
yr oedd Ei santeiddrwydd yn ei fynegi ei hun, ac mai 


9 Nid Otto oedd y cyntaf o lawer i alw sylw at hyn, er iddo ef weithio’r 
pwynt allan yn fanylach ac mewn dull gwreiddiol. Cymbharer George 
Adam Smith, The Book of Isaiah (10th ed., 1897), cyf. i, tt. 63-66. Hefyd 
A. B. Davidson yn Hastings’ Dictionary of Bible, cyf. ii (1899), article, 
“God in the O.T.”; “ holiness is not primarily a moral quality, it is the 
expression of Godhead in the absolute sense ” (t. 204). 


10 Ks. 63, 5735, 813. 

mewn cyfiawnder a thrugaredd yr oedd dynion i’w was- 
anaethu ac nid mewn defodau ffurfiol (Mic. 65-8, Es. 56). 
Yn wir nid rhyw lawer o wahaniaeth sydd bellach rhwng 
santeiddrwydd Duw a’i gyfiawnder. Ar yr un pryd 
dysg yr H.D. fod Duw yn drugarog a graslon (Ex. 34° 7, 
Salm 8615), yn wir mai gras a thrugaredd yw egwyddorion 
dyfnaf Ei lywodraeth foesol. Ni theimlir bod unrhyw 
wrthdrawiad rhwng Ei gyfiawnder a’i drugaredd; yn 
hytrach, “‘trugaredd a gwirionedd a ymgyfarfuant; 
cyfiawnder a heddwch a ymgusanasant.”** Yn hyn oll 
thagdybir bod Duw yn Fod personol ac _ ysbrydol 
(er na ddywedir mewn cynifer o eiriau Ei fod yn “ berson ”’ 
ac “‘ysbryd”’) yn meddu ar hunan-ymwybyddiaeth, 
ewyllys rydd, pwrpas a chymeriad moesol, yn ogystal a 
doethineb a gallu difesur i weithio allan Ei amcanion. 
Nid egwyddor haniaethol yn gorwedd o dan ymddangosion 
y byd gweledig a geir yma, fel yn athroniaeth Groeg, 
ond Person moesol yn Ilywodraethu’r byd mewn doethineb, 
cyfiawnder a thrugaredd. A dyna’r syniad am Dduw a 
etifeddodd Cristnogaeth. 


Gan mai bod moesol yw Duw, Ilywodraetha nid yn 
6l barn bartiol neu fympwy ond yn 61 egwyddorion cyff- 
redinol. Cyffredinol felly yw Ei frenhiniaeth, ac ni ellir 
ei chyfyngu i Israel yn unig. Ef yw Llywodraethwr y 
cenhedloedd oll; yn wir, Ef yw Creawdwr a Chynhaliwr 
yr hollfyd. Y mae’n wir na lwyddodd y proffwydi i 
gyrraedd safbwynt hollol gyffredinol ynglyn 4 Ilywodraeth 
Duw. Parhaent 1 ddysgu mai trwy Israel yn unig y 
deuai’r cenhedloedd eraill yn ddeiliaid teyrnas Dduw, a 
bod Caersalem i fod yn brifddinas y byd mewn ystyr 
wleidyddol ac yn ganolbwynt llywodraeth Duw. A chulhau 
a wnaeth gorwelion meddwl y genedl yn y cyfnod Iddewig, 
sef ar 6l y dychweliad o’r gaethglud. Daethpwyd i edrych 
ar y cened]-ddynion fel dieithriaid ac estroniaid y tu allan 
ir wladwriaeth ddwyfol (cf. Eff. 277). Yn y cyfnod hwn 
_hefyd daethpwyd i roi pwyslais eithafol ar uwchfodaeth 


Salm 85%. 

Duw a’i bellter oddi wrth y byd, ac i roi lle mawr i egwyddor 
cyfryngwriaeth i bontio’r agendor rhwng Duw a’i gread. 
Ym Mhalesteina dyma gyfnod y Llén Apocalyptig Ile y 
cawn yr angylion a’r Meseia goruwchnaturiol yn cyfryngu 
rhwng Duw a’i fyd; yno hefyd cawn Phariseaeth yn gosod 
cyfundrefn allanol o ddeddfau a rheolau rhwng dyn a Duw 
yn lle perthynas fewnol, bersonol. Ymbhlith Iddewon 
y Gwasgariad (yn enwedig yn Alecsandria) dyma gyfnod 
y Llén Ddoethineb ac athroniaeth Philo, yn rhoi 
‘“‘doethineb Duw” neu “ Logos Duw” yn egwyddor 
gyfryngol rhwng y Duw tragwyddol a’r byd tymhorol. 
Ym mhob cyfeiriad bron, tueddid i edrych ar Dduw fel 
Bod yn preswylio mewn rhyw uwchfyd pell, allan o 
gyffyrddiad 41 fyd Ei Hun ac allan o brofiad dyn. Ar 
y cyfan dyna gyflwr meddwl y byd Iddewig pan aned 
Iesu Grist. Er hynny yr oedd llawer o bob] dduwiol- 
frydig eto yn Israel, mwy neu lai yn yr encilion, pobl 
(fel Sechareia, Simeon, Anna broffwydes) ag yr oedd Duw 
byw’r hen broffwydi a’r salmwyr yn realiti i’w profiad 
ac nid yn draddodiad marw, fel y gwelir wrth y telynegion 
crefyddol prydferth a ddiogelwyd gan Luc ar ddechrau 
ei Efengyl (pen. i, ii). Allan o’r cylch hwn y cyfododd 
Ioan Fedyddiwr a lesu o Nasareth. 

II. Duw ym Murorrap a DyscerpiaETH Iesu Grist. 
Ni chyhoeddodd Iesu unrhyw wirionedd cwbl newydd 
am Dduw. Yr hyn a wnaeth oedd adnewyddu, bywiocau, 
ehangu, a chyfoethogi’n ddirfawr y syniad am Dduw a 
ddaeth i lawr yn draddodiad ac yn brofiad o’r proffwydi 
a’r salmwyr a’r seintiau gynt. Ni ddaeth, ebr Ef, i dorri’r 
gyfraith a’r proffwydi, ond i’w cyflawni. Adeiladodd 
ar sail ‘‘ undduwiaeth foesol”’ y proffwydi. Cymerth yn 
ganiataol fod Duw yn berson ysbrydol, yn preswylio 
yn yr uchelion tu hwnt i’r byd, eto’n agos beunydd at ddyn, 
a’1 fod yn berffaith mewn santeiddrwydd a chyfiawnder 
a thrugaredd. Mor bell ag yr oedd Ei ddysgeidiaeth 
yn newydd, newydd-deb pwyslais a chanolbwynt ac 
awyrgylch ydoedd yn hytrach na newydd-deb y gwirionedd 
a ddysgai. Ond gorwedd Ei gyfraniad pennaf yn y ffaith 

iddo gorffori Ei syniad am Dduw mewn profiad ac adna- 
byddiaeth bersonol ohono o’r math mwyaf agos, intimate, 
sicr, ac yn y ffaith iddo gyfleu i’r byd yn Ei fywyd a’i 
gymeriad Ei Hun y fath un yw Duw. ‘Tarddodd y 
syniad Cristnogol am Dduw o’r argraff a wnaed ar y 
credinwyr trwy eu cyffyrddiad personol 4 Iesu Grist. 
Gwelsant ddatguddiad o Dduw yn Ei berson yn ogystal 
ag yn Ei ddysgeidiaeth, a daethant i edrych arno fel 
“darlun”’ o Dduw yn ffurf dyn (cf. Col. 15, Heb. 13), 
~ neu Ystyr Eithaf pethau (y Logos) yn fflachio i’r golwg 
mewn cnawd (loan 14). Byth oddi ar hynny bu’r byd 
Cristnogol yn ceisio (a methu’n fynych) meddwl am Dduw 
yn nhermau lesu Grist. Cymerid yn ganiataol fod yn 
rhaid bod y Meddwl a’r Pwrpas Creadigol o leiaf yn 
gyfartal mewn “ gras a gwirionedd ”’ i’r Person hanesyddol 
a ddeilliodd ohono, onid e buasai’r ffrwd yn rhagori ar 
ei ffynhonnell, ansawdd y maen yn rhagori ar natur y 
graig y'1 naddwyd ohoni, yr effaith yn well na’r achos. 
Ond rhaid inni yma ein cyfyngu’n hunain 1 dystiolaeth 
profiad a dysgeidiaeth Iesu Ei Hun. 

Yn Ei ddatguddiad o Dduw cyfuna Iesu yn Ei ffordd 
Ei Hun y ddwy elfen wrthgyferbyniol sydd mewn 
gwahanol ddulliau a graddau (fel y gwelsom) yn ffurfio 
dau begwn eithaf y profiad o Dduw yn y mwyafrif o 
grefyddau’r byd, sef mawrhydi aruchel Duw yn peri 
parchedig ofn tuag ato ar y naill law, a’i agosrwydd cyfeillgar 
yn ennyn hyder a chymundeb ar y llaw arall. “ Gwrth- 
ddywediad aruthrol a beiddgar, yn hawlio ein gwrogaeth 
eithaf”’ y geilw Otto’r cyfuniad hwn yn nysgeidiaeth 
Jesus? Teimlwn fod Otto yn pwyso ar y mwyaf ar yr 
elfen flaenaf, er y cydnebydd yr ail hefyd. Ond yn 
nysgeidiaeth a phrofiad Iesu yr ail—yn y ffurf o “ dadol- 
aeth Duw ”—sy’n fwyaf canolog, er bod i’r gyntaf hefyd 
le pwysig. 

I egluro’r cyfuniad a nodwyd cymerer y tri ymadrodd 


a ganlyn allan o’r cofnodion o eiriau Iesu: ‘“‘O Dad, 


2 The Idea of the Holy, t. 87. 

Arglwydd nef a daear 33 “‘ Y Tad santeiddiol ”;4 “ Ein 
Tad, yr hwn wyt yn y nefoedd, santeiddier dy enw; deled 
dy Deyrnas.’:5 Un fantais o gymryd yr ymadroddion 
hyn fel allwedd i’r pwnc yw mai dyfyniad o weddi yw 
pob un o’r tri,—y ddau gyntaf allan o weddiau personol 
lesu Ei Hun, a’r trydydd allan o’r patrwm-weddi a roddes 
i'w ddisgyblion. Ac mewn gweddi disgwyliwn nid 
athrawiaeth ffurfiol ond rhywbeth dyfnach a mwy real, 
sef cyffes a phrofiad enaid yn ei berthynas 4 Duw. Er 
hynny ym mhlygion y profiad ceir hadau athrawiaeth. 
Gellir rhannu pob un o’r tri ymadrodd uchod yn ddau. 
Yn y tri ymadrodd gelwir Duw yn “Dad” yn y 
cymal cyntaf, ac yn yr ail ran mewn termau gwahanol 
cyfeirir at Ei benarglwyddiaeth, Ei santeiddrwydd, Ei 
uwchfodaeth. 


(1) Penarglwyddiaeth a santeiddrwydd Duw. Cymerwn 
hwn yn gyntaf am ei fod yn fwy yn llinell union- 
gyrchol y traddodiad Iddewig na’r llall. Edrycher eto 
ar ail ran y tri ymadrodd a ddyfynnwyd. (a) “ (O Dad), 
Arglwydd nef a daear.’ Fel yr awgrymwyd, nid datganiad 
ffurfiol o athrawiaeth penarglwyddiaeth ac uwchfodaeth 
Duw a geir yma, eithr cyffes bersonol enaid mewn cym- 
undeb 4 Duw. Mynegir parchedigaeth addolgar ddofn 
ym mbhresenoldeb y Duw goruchaf sy’n Arglwydd nid 
yn unig y ddaear isod ond y nefoedd uchod. Fe saif y 
gair ‘‘ nef(oedd),” fel yn fynych yn yr H.D., am safle 
dyrchafedig Duw nid o ran lle yn gymaint ag o ran urddas 
a mawrhydi a gogoniant ac awdurdod. -A chyfeiria’r gair 
““ Arglwydd ” at Ei allu a’i awdurdod eithaf fel Creawdwr 
a Llywodraethwr y cyfanfyd. (+) “ (Y Tad) santeiddiol.” 
Gwelsom eisoes fod “ santeiddrwydd ” Duw yn ei ystyr 
gyntefig yn cyfleu Ei wahanfodaeth a’i ogoniant anhraeth- 
adwy, sy’n peri parchedig ofn yn yr addolwr. Diamau bod 
yr ystyr hon yn Iliwio’n gryf y gair “ santeiddiol’’ yn 
Ioan 17%, ond bod y gair hefyd wedi cymhathu’r ystyr 
ddiweddarach o burdeb moesol dilychwin. Y mae purdeb 


13 Math. 1125. ™JToan 17". 15 Math. 69. 

cymeriad Duw yn gyfryw fel y mae’n ofynnol i greadur 
meidrol ddynesu ato gyda gwyleidd-dra a gostyngeidd- 
trwydd dwfn. Y mae’n wir bod Duw yn Dad, eithr 
gweddus yw cofio mai Tad santeiddiol yw. (c) “(Ein 
Tad), yr hwn wyt yn y nefoedd, santeiddier dy enw, deled 
dy Deyrnas.” Yma eto cawn y gair “ nefoedd”’ gyda’r 
un awgrym (uwchfodaeth) ag y cyfeiriwyd ato uchod 
(cf. “y Tad nefol,”’ Math. 64, etc.), ac y mae’r deisyfiad 
“santeiddier Dy enw” yn cynnwys yr ymdeimlad o 
barchedigaeth addolgar ym mhresenoldeb y Bod goruwch- 
naturiol, aruchel, a pherffaith lan. Atgyfnerthir y pwyslais 
hwn yn y deisyfiad ‘‘deled Dy Deyrnas.” Oblegid pa 
ystyr arall bynnag sydd i’r syniad o Deyrnas Dduw, 
diamau y cynnwys rai agweddau ar y golygiad apocalyptig 
am y Deyrnas fel cyfundrefn oruwchnaturiol, uwchfodol, 
sydd iddisgyn o’r uchelder mewn nerth a gogoniant ac 1 
ddymchwelyd trefn y byd presennol Am hynny 
“Teyrnas nefoedd” y gelwir hi fynychaf yn Efengyl 
Mathew. Yr oedd rhyw “ddirgelwch” aruthr (cf. 
Mc. 4") yngl¥n 4’r drefn newydd ryfeddol hon oedd 1 fod 
yn ddatguddiad o ewyllys guddiedig y Goruchaf. Beth 
bynnag am hynny, golyga Teyrnas Dduw Ei frenhiniaeth 
neu Ei benarglwyddiaeth; yn wir, y cyfieithiad cywir o’r 
term fyddai, nid ‘“‘teyrnas Dduw” ond “ teyrnasiad ” 
neu “‘frenhiniaeth Duw”’ (the reign or kingship of God). 
Ac awgryma’r term y gwirionedd 0 awdurdod Duw fel 
Llywodraethwr a Barnwr. Rhaid cofio o hyd fod i’r 
syniad o Deyrnas Dduw le llawn mor amlwg ym mhrofiad 
a dysgeidiaeth Iesu 4’r syniad 0’i dadolaeth. Iddo Ef 
nid yw'r ffaith bod Duw yn Dad am eiliad yn golygu 
Ei fod yn peidio 4 bod yn Frenin ac yn ffynhonnell derfynol 
pob awdurdod a mawredd a nerth a chyfiawnder. Nid 
diddymu’r syniad Hebreig o frenhiniaeth Duw a wnaeth 
Iesu eithr ei drawsnewid trwy ei gymhathu 1’r syniad 
uwch oi dadolaeth. 

(2) Tadolaeth Duw. Ond wedi’r cwbl y syniad a’r 
profiad o Dduw fel Tad yw’r hyn a rydd arbenigrwydd 
i genadwri Iesu Grist. Nodweddiadol yw’r ffaith mai 


17 

“Tad” yw’r enw a ddaw gyntaf wrth iddo gyfarch Duw 
ym mhob un o’r tair gweddi y dyfynnwyd ohonynt uchod. 
Math ar briodoledd y Tad yw'r gweddill o’r cyfarchiad 
bob tro. Er enghraifft yn yr ymadrodd “y Tad sant- 
eiddiol,” “Tad” yw’r enw (oun); ansoddair disgrifiadol 
yw “santaidd ” bellach, tra mai enw ar Dduw yn dynodi 
Fi hanfod oedd “sant”? neu “ santaidd” yn yr H.D. 
(“Sant yr Israel”; “Sant, Sant, Sant yw Arglwydd y 
Iluoedd”’; ‘‘ Y Goruchel a’r Dyrchafedig ac y mae Ei 
enw yn Santaidd”’). -Bellach “Tad” yw’r enw a 
ddisgrifia hanfod Duw yn Ei berthynas 4 dyn. 


Y ffaith yw, ni ellir cadw penarglwyddiaeth a santeidd- 
rwydd Duw ar wahan i’w dadolaeth ym mhrofiad a 
dysgeidiaeth Iesu. Nid dwy elfen gyfochrog y tu allan 
i'w gilydd mohonynt. Brenhiniaeth Tad yw Ei frenhin- 
iaeth, awdurdod trugaredd yw Ei awdurdod, gogoniant 
cymeriad yw Ei ogoniant, mawredd gras yw Ei fawredd, 
perffeithrwydd cariad sy’n caru gelyn yn ogystal 4 chyfaill 
yw Ei berffeithrwydd (e.g. Math. 543-48). Y mae’r syniad 
o frenhiniaeth a mawrhydi Duw wedi ei dreiddio a’i 
drwytho a’i weddnewid gan y syniad oi dadolaeth rasol. 
Ac y mae hyn yn gwbl gyson ag egwyddor gyffredinol 
dysgeidiaeth Jesu mai mewn gwasanaeth y mae gwir 
fawredd ac mai cariad hunanaberthol yw ysbryd gwir 
wasanaeth, mewn cyferbyniad i syniad y byd am arglwydd- 
laeth ac awdurdod (Math. 20°58), Nid ‘“ gwrth- 
ddywediad gorlethol a beiddgar ”’ i Ilesu yw’r ffaith ryfedd 
bod “ Arglwydd nef a daear”’ yn “‘ Dad,” gan fod y 
gwirioneddau cyferbyniol yn ymdoddi i’w gilydd mewn 
cytgord perffaith yn Ei brofiad1® Fe ddatguddiodd 
Iesu egwyddor tadolaeth yng nghanol dirgelwch y goruch- 
elder. Parodd i oleuni cariad a daioni ffachio arnom 
o ganol tywyllwch brawychus yr Anfeidrol pell. Calon 
Tad yw calon y cread; cariad yw hanfod a gwaelod a grym 
eithaf y cyfanfyd,—dyna fewnwelediad anfarwol y ffydd 
yn 61 Crist. 


6 Cyferbynner Otto, op. cit., t. 87. 

Y mae’n wir nad oedd tadolaeth Duw yn wirionedd 
cwbl newydd. Ceir awgrymiadau i’r perwyl yn yr H.D. 
(Deut. 131, Ter. 34 9, Es. 636, Salm 103%3), er mai Tad 
cened] Israel yn unig fel pobl Ei gyfamod yw yno. A hyd 
yn oed yn rhai o’r crefyddau paganaidd gelwid ambell 
dduw yn dad. “Tad duwiau a dynion” y gelwid Zeus, 
prif dduw’r Groegiaid, a Iau, prif dduw’r Rhufeiniaid. 
Ond awgrymiadau cynnil, yn ffachio ar draws yr wybren 
ac yn diflannu yn y nos drachefn, dyna a gafwyd cyn Crist 
am dadolaeth Duw. Ond yng Nghrist aeth y ffachiadau 
byrion yn oleuni sefydlog a chlir, yn oleuni yr oedd Ef Ei 
Hun yn byw beunydd yn Ei belydrau ac yn gwahodd 
eraill 1 gyfranogi ohono. Fe osododd y fath le canolog 
ir dadolaeth ddwyfol, nid yn unig yn Ei ddysgeidiaeth 
ond yn fwy na hynny yn Ei fywyd a’i brofiad, nes 
ir gwirionedd ddisgleirio ynddo a thrwyddo ar y byd 
gyda holl rym ac ysblander datguddiad newydd o 
Dduw. 

Ac y mae i'r dadolaeth dri chylch yn 61 graddau 
agosrwydd y berthynas dadol-fabol. (a) Tad yr Arglwydd 
Tesu Grist. “‘ Fy Nhad” meddai Iesu’n barhaus (e.g., 
Math. 721, Luc 2229; cf. “ fy annwyl Fab,” Marc 1, 97). 
Dyma gylch mwyaf mewnol a chyfriniol y berthynas fabol 
4 Duw’r Tad (Math. 1177). (6) Tad y disgyblion a’r 
credinwyr. ‘‘ Eich Tad” meddai Iesu’n fynych wrth 
Ei ddisgyblion (e.g., Math. 5, 7), a dysgodd iddynt 
weddio ar Dduw fel ‘‘ Ein Tad” a cheisio ymdebygu 
iddo (Math. 548). Trwy’r datguddiad o Dduw yng 
Nghrist dygir y credadun 1 gylch mwyaf mewnol perthynas 
dyn 4 Duw, perthynas sy’n cynnwys agosrwydd, adnabydd- 
iaeth, tebygrwydd cymeriad, cariad a chymundeb, ynghyda 
gofal y Tad tuag at y mab ac ufudd-dod ewyllysgar 
a llawen y mab ir Tad. (c) Tad pawb. Gwir na 
cheir enghraifft bendant a diamwys o Grist yn galw Duw’n 
Dad dynion yn gyffredinol. Ond y mae’r cwbl a ddywed 
am natur a chymeriad Duw yn awgrymu ehangder cariad 
a graslonrwydd sy’n cynnwys pawb. “ Y mae efe’n peri 
i’w haul godi ar y drwg a’r da, ac yn glawio ar y cyfiawn 

a’r anghyfiawn.’"7 ‘‘ Daionus yw efe i’r rhai anniolchgar 
a drwg.’"8 ‘‘ Dysgir tadolaeth gyffredinol Duw’n bur 
eglur yn nameg y mab afradlon (Luc 15-37). Rhaid 
cofio mai achlysur uniongyrchol y ddameg ydoedd culni 
atgas y Phariseaid yn grwgnach am fod Iesu’n derbyn 
pechaduriaid ac yn bwyta gyda hwynt (adn. 2). Dysg y 
ddameg fod Duw’n Dad nid yn unig i'r cyfiawn neu’r 
hunan-gyfiawn (a bortreédir yn y mab hynaf), ond hefyd 
ir pechadur afradlon hyd yn oed pan fo ar grwydr yn y 
wlad bell. Bu’r mab ieuengaf yn annheilwng i’w alw’n 
fab, ond arhosodd y tad o hyd yn dad. ‘ Mia godafaca 
af at fy nhad.’ ‘ Canys fy mab hwn oedd farw, ac a aeth 
yn fyw drachefn.’ . . Y mae Duw’n Dad pawb, ond nid 
yw pob un yn sylweddoli’r delfryd mabol nac yn deilwng 
o'i alw’n fab. Y mae’n rhaid i’r afradlon ‘ ddyfod ato’1 
hun’ cyn y gall y ffaith fod ganddo dad olygu dim iddo 
ef. . . Pan ddychwelodd adref daeth y dadolaeth iddo’n 
brofiad mewnol, ond ni pheidiodd 4 bod yn ffaith wrthrychol 
yn ystod ei absenoldeb yn y wlad bell.”:9 


II. Yr ATHRAWIAETH APOSTOLAIDD AM Dpuw. Ar 
agweddau ymarferol y syniad o Dduw y disgyn y pwyslais 
pennaf yn yr Actau, a hyd yn oed yn yr Epistolau. Ni 
cheir ynddynt athrawiaeth gyflawn, drefnus, resymegol. 
Erys athrawiaeth eto yn israddol 1 amcanion crefydd brof- 
iadol a chenhadol. Er hynny y mae’n rhaid 1 grefydd 
brofiadol a chenhadol yn hwyr neu’n hwyrach roi rheswm 
am y gobaith sydd ynddi; rhaid iddi roi cyfrif ohoni ei 
hun ac 1 raddau ei chyfreithloni ei hun mewn termau 
athrawiaethol 1 gwrdd 4 gofynion propaganda ac i ateb 
y cwestiynau sy’n rhwym o godi o’r tu mewn ac o’r tu allan. 
Ac yn yr Epistolau a’r Bedwaredd Efengyl gwelwn 
feddylwyr praff a threiddgar yn ymgodymu 4 phroblemau’r 
ffydd newydd, er nad i fodloni cywreinrwydd deallol fel 
y cyfryw eithr fel rhan o’u gwaith fel efengylwyr a 
chenhadon. 


17 Math. 545. 18 Luc 635. 
"9 O’m llyfr, Lienyddiaeth a Diwinyddiaeth yr Efengylau (1921), t. §7¢. 

Yma eto edrychwn ar y mater o ddau safbwynt gwrth- 
gyferbyniol. Cymerwn ymadrodd Paul ‘‘ datguddiad y 
dirgelwch "2° fel fformiwla sy’n cyfuno’r ddwy ochr, sef 
(1) dirgelwch Duw, a (2) y datguddiad o Dduw yng 
Nghrist. (Ni phroffeswn yma ddehongli ystyr fanwl y 
gair “dirgelwch”” yn y T.N.; yn unig defnyddiwn yr 
ymadrodd “ datguddiad y dirgelwch ”’ fel fformiwla cyfleus 
in hamcan ni.) 

(1) Dirgelwch Duw. Fel cefndir i’r datguddiad o 
Dduw yng Nghrist saif y dirgelwch dwfn ac amhlymiadwy 
sydd ynglf¥n 4 natur a gweithrediadau’r Bod Anfeidrol. 
Ac y mae’r ysgrifenwyr apostolaidd yn dra ymwybodol 
o'r dirgelwch. Ni phroffesent allu mesur yr Anfeidrol 
a’u rhychwant a’i bwyso mewn clorian. Ac y mae’r 
ymdeimlad hwn o ddyfnderoedd dieithr y Duw tragwyddol 
yn meithrin ynddynt addolgarwch a pharchedig ofn. 
Meddai Paul, mewn syndod defosiynol, “‘O ddyfnder 
golud doethineb a gwybodaeth Duw! mor anchwiliadwy 
yw ei farnau, a’i ffyrdd mor anolrheiniadwy ydynt! Canys 
pwy a wybu feddwl yr Arglwydd?” A’r foment nesaf 
gwelwn ef yn torri allan mewn moliant addolgar: ‘‘ Ohono 
ef, a thrwyddo ef, ac iddo ef, y mae pob peth. Iddo ef 
y byddo’r gogoniant yn dragywydd. Amen’? Yn 
yr awdur at yr Hebreaid hefyd ceir yr ymdeimlad o 
mysterium tremendum y Duwdod. “ Peth ofnadwy yw 
syrthio yn nwylaw y Duw byw”? (103), “‘ Ein Duw ni 
sydd dan ysol,” ac am hynny fe ddylem wasanaethu 
(=addoli) Duw “gyda gwylder a pharchedig ofn” 
(1 228c ). 

Yn mhlygion y dirgelwch ofnadwy hwn Ilecha rhyw 
briodoleddau dwyfol a bair arswyd a braw wrth feddwl 


20 Rhuf. 1635. 


a Yn y T.N., yn enwedig ym Mhaul, saif y gair “ dirgelwch” am ryw 
arwedd neu’i gilydd ar drefn yr iechydwriaeth, oedd gynt yn guddiedig o 
olwg y byd ond yn awr a wnaed yn hysbys yng Nghrist. Ond defnyddiwn 
ni yma y gair yn ei ystyr fodern, sef am yr hyn sydd tu hwnt i’n 
hamgyffrediad deallol. 


22 Rhuf. 1133-36, 

amdanynt, megis Ei “ ddigofaint.” Ni sonia’r T.N. 
agos mor aml 4’r H.D. am ddigofaint, llid a dialedd Duw. 
Ond ni ellir anwybyddu’r ffaith bod iddynt le yn y T.N., 
hefyd (e.g., Ioan 336, Rhuf. 18, 25, Eff. 56, 2 Thes. 18, 
t Pedr 214, Dat. 169, 195). Gwél Otto yma enghraifft 
o’r teimlad crefyddol yn ei fan mwyaf nodweddiadol, 
yn y ffurf o arswyd ym mbhresenoldeb ofnadwyaeth a 
grymuster gorlethol y Dirgelwch Dwyfol. Ond ni allwn 
lai na theimlo bod perygl i’r sén hwn am ddigofaint, Ilid 
a dialedd Duw ddisgyn i lefel is-Gristnogol ac is-foesol, 
a’n harwain i briodoli 1 Dduw nwydau nid annhebyg i 
eiddo rhai o’r duwiau paganaidd neu ffyrnigrwydd anian- 
yddol fel eiddo’r dymestl a’r ddaeargryn. Nid pictiwr 
Cristnogol o Dduw yw hwnnw sy’n disgrifio “ Gair Duw ”’ 
fel un y mae “ cleddyf llym” yn dyfod allan o’i enau 
“i; daro y cenhedloedd ag ef . . . ac efe sydd yn sathru 
cerwyn win digofaint a lIlid Duw_ Hoollalluog.’’ 
(Dywedwn hyn er inni ganiatau i’r awdur drwydded 
farddonol 1 orliwio pethau yn 6I dull yr ysgol apocalyptig; 
Duw llidiog a dialgar i bawb ond Ei etholedigion oedd 
Duw’r apocalyptiaid.). Ebr Otto wrth sén am 
‘“ddigofaint Duw” yn 61 Paul: 


The épyh #08 [wrath of God] with St. Paul is more than the 
mere reaction of righteous retribution, it is permeated by the 
“awefulness”” of the numinous. . . . The dpyi 900 is potently 
and vividly presented in the grand passage in Romans I, 18 ff., where 
we recognize directly the jealous, passionate Yahweh [Jehovah] of 
the Old Testament, here grown into a God of the universe of fearful 
power, who pours out the blazing vials of His wrath over the whole 
world. . . . ‘To feel the full weight and force of this intuition it is 
necessary . . . to try to recapture the awe that would be felt by the 
Jew toward the fury of Yahweh, by the Hellenistic Greek toward the 
horror of Destiny, and by primitive man in general toward the 
“ira deorum ” or anger of the gods.4 


23 Dat. 195. 


4 R, Otto, The Idea of the Holy (Cyf. Saes., 1923), t. 89c. Gair 
gwneud o eiddo Otto yw “numinous,” yn golygu dirgelwch ofnadwy y 
Dwyfol. 

Rhyfedd fel yr 4 Otto bron i hwyl orfoleddus wrth sén am 
yr ochr hon. Ond hyn a ddywedwn, od yw dehongliad 
Otto o’r Apostol yn gywir, nid yw Paul yma yn Gristnogol 
ei ysbryd, er y dichon ei fod yn grefyddo/ yn ystyr y “‘ dyn 
cyntefig”’ a rhannau o’r H.D. Yr ydym ymhell o wadu 
bod “ digofaint cyfiawn”’ yn briodoledd ddwyfol. Ond 
mynn Otto nad digofaint moeso/ sydd yma, eithr rhyw 
gynddaredd ddifoesoldeb a direswm (non-moral, non- 
rational), eto dwyfol. Nid yw hyn, fodd bynnag, yn gyson 
a rhediad paragraff Paul. Oblegid digofaint Duw “yn 
erbyn pob annuwioldeb ac anghyfiawnder dynion”’ ac 
nid nwyd mympwyol yw’r hyn y sonia ef amdano; felly 
y mae’n briodoledd foesol. Ym mbhellach dywed yr 
Apostol mai am bechu yn erbyn y goleuni y cosbir 
yr annuwiol, am fod Duw wedi Ei ddatguddio’1 hun “ yn 
eglur ” iddynt (adn. 19-21), felly nid yw Ei ddigofaint yn 
“ddireswm.”’ Cosbir hwynt nid oherwydd anwybodaeth 
yn wyneb dirgelwch anhydraidd y Duwdod, eithr am iddynt 
anwybyddu’r datguddiad ‘“‘eglur’”? o Dduw yn y byd. 
Yr yr adnodau hyn o leiaf credwn (er gwaethaf Otto) y 
perthyn digofaint Duw nid i’w ddirgelwch ond 1’w 
gymeriad moesol datguddiedig. Mewn gair, perthyn 
i bwnc y paragraff nesaf. 


(2) Y datguddiad 0 Dduw yng Nghrist. Y peth amlycaf 
ynglyn ag ysgrifenwyr yr oes apostolaidd yw i’r argraff 
a adawodd lIesu Grist arnynt angerddoli’n fawr eu hym- 
deimlad o realiti Duw a rhoi cynnwys mwy pendant a 
chyfoethog i’w profiad a’u syniad ohono. Gwelsant 
“oleuni gwybodaeth gogoniant Duw yn wyneb Iesu 
Grist.” Rhydd hyn le i ddigofaint Duw (0’i ddeall yn 
iawn) y soniwyd amdano uchod, oblegid yr oedd digofaint 
santaidd yn erbyn pob pechod a thwyll a ffug yn elfen 
yng nghymeriad Iesu Grist Ei Hun ac yn Ei ddysgeidiaeth 
am Dduw fel Tad a Barnwr. Ond oddi wrth dén 
gyffredinol yr ysgrifeniadau apostolaidd gwelwn fel y 
lliniarwyd gerwinder noeth y syniad o ddigofaint Duw gan 
y datguddiad ohono yng Nghrist, ac y daethpwyd i deimlo 

nad oedd Ei ddicter yn erbyn pechod ond arwedd ar Ei 
gariad difesur fel “Tad y trugareddau.” 


Gwir nad oes i’r syniad o dadolaeth Duw ar un olwg 
le mor amlwg yn nysgeidiaeth yr apostolion ag a rodded 
iddo gan Iesu. Er hynny rhagdybir ef o hyd fel gwir- 
ionedd sylfaenol. Fel yn yr Efengylau y mae 1’r dadolaeth 
dri chylch. (1) Yn Ei berthynas 4’i Fab lesu Grist y 
sonnir yn fwyaf pendant am Dduw fel Tad. Yn wir fel 
‘“* Duw a Thad ein Harglwydd Iesu Grist” yr adnabyddid 
Ef’ bellach (Rhuf. 166,:2 “Cor. 13; EA. 13, 2 Fede 
Nodweddiadol iawn yw’r pwyslais cyfatebol ar fabolaeth 
arbennig Iesu Grist; hyn (fel y gwelir mewn penodau 
eraill o’r gyfrol hon) oedd y prif ffactor a arweiniodd 1’r 
athrawiaeth am Berson Crist ac athrawiaeth y Drindod. 
(2) Ond y mae Duw hefyd yn Dad i’r rhai sy’n gweithredu 
ffydd yng Nghrist, ac y maent hwythau yn blant neu 
feibion iddo Ef; “VY. Tad,” eim-Fad-nt,” “Abbadjaaes 
y gelwir Ef gan Ei “ blant” (Rhuf. 17, 8:4. 15, Eff. 278, 
Gal. 32°, 1 Ioan 32). (3) Nid mor fynych nac mor eglur 
y dywedir bod Duw yn Dad pawb, gan gynnwys yr 
anghredinwyr a’r rhai na chlywsant sén am Grist. Ond 
cymhwysir y gwirionedd o dadolaeth Duw at holl genhedl- 
oedd y ddaear gan Baul yn ei araith fawr yn Athen, pan 
ddyfynnodd eiriau “‘un o’r poétau’”’ Groegaidd, “ canys 
ei hiliogaeth ef ydym ni.’25 Awgryma Paul yn yr araith 
hon fod Duw yn Dad yn Ei ragluniaeth yn ogystal ag yn 
nhrefn gras, a bod holl genhedloedd y byd yn gynwysedig 
yn nhrefn Ei ragluniaeth fawr. Cymhellydd mawr holl 
weinidogaeth Paul fel apostol a chenhadwr oedd yr 
argyhoeddiad angerddol fod efengyl gras Duw yn efengyl 
1’r holl fyd, a bod Duw’n caru’r pechadur pan yw eto yn ei 
bechod. (4) Mentra Paul awgrymu cylch ehangach eto i’r 
Dadolaeth Ddwyfol, sef cylch pethau yn ogystal 4 chylch 
personau. O leiaf dyna fel y dehongla’r Dr. Armitage 
Robinson y geiriau ““ Un Duw a Thad oll, yr hwn sydd 
goruwch oll, a thrwy oll, ac ynoch oll” (Eff. 46, gwell 


45 Act. 1725-29, 

“ Ein Duw a Thad popeth, yr hwn sydd goruwch popeth 
ac ym mhopeth’”’): Dysg Paul yn eglur fod cariad tadol 
Duw yn ymestyn dros y cread oll ac i adfer trefn a chytgord 
y cyfanfyd (Eff. 1°, Col. 17°), fel y byddai Duw oll yn oll. 

Y ddwy briodoledd yng nghymeriad Duw a bwysleisir 
fwyaf yw Ei gariad a’i gyfiawnder. Y syniad o gyfiawnder 
sydd ar y cyfan yn oruchaf ym Mhaul, er hynny rhydd 
le amlwg i gariad Duw, a chanddo ef y ceir y molawd cariad 
mwyaf godidog a gyfansoddwyd erioed (1 Cor. 13). 
Ar y llaw arall cariad Duw yw prif bwnc yr awdur a alwn 
yn “loan,” eto ganddo ef y ceir y datganiadau cryfaf 
a mwy digyfaddawd o’i gyfiawnder. Prif amcan epistol 
Paul at y Rhufeiniaid yw dangos y modd y mae’r efengyl 
yn “datguddio cyfiawnder Duw o ffydd 1 ffydd” (177; 
cf. 3% 22). Ei broblem fawr yw pa fodd y gallai Duw 
faddau neu “ gyfiawnhau”’ pechadur a bod Ei Hun yn 
berffaith gyfiawn yr un pryd; ei ateb yw mai trwy’r 
“ prynedigaeth sydd yng Nghrist Iesu”’ y gwnaed hynny’n 
bosibl (3:46). Yr awgrym yw mai cyfiawnder Duw a 
wnaeth Iawn Crist yn angenrheidiol. Ond y mae Paul 
yr un mor bendant mai cariad Duw a wnaeth Iawn Crist 
yn bosibl ac yn ffaith. ‘‘ Canys y mae Duw,” meddai, 
“yn canmol ei gariad tuag atom; oblegid a nyni eto yn 
bechaduriaid i Grist farw trosom ni’”’ (58). Ar ddiwedd 
yr 8fed bennod gwelwn ef yn torri allan mewn gorfoledd 
telynegol yn y sicrwydd nad oes un gallu yn y nef nac ar y 
ddaear a all e1 wahanu oddi wrth “‘ gariad Duw yr hwn sydd 
yng Nghrist Iesu ein Harglwydd.” 

Yn ysgrifeniadau Ioan y ceir y peth agosaf at ddiffiniad 
ffurfiol o Dduw yn y T.N. Neu’n hytrach ceir ganddo 
dri datganiad byr or hyn yw Duw yn Ei hanfod: (a) 
“Ysbryd yw Duw”; (4) “Goleuni yw Duw”; (¢) 
‘““Duw, cariad yw.” 

(2) Ysbryd yw Duw (Ioan 44). Yn y datganiad mawr 
hwn cyferfydd dwy ffrwd, sef y datguddiad o Dduw 


26 J. Armitage Robinson, Sz. Paul’s Epistle to the Ephesians (2nd ed., 
1909), t. 93°. 

trwy broffwydi Israel, a’r datguddiad ohono trwy athron- 
wyr Groeg. Pwysleisiai’r naill a’r llall ysbrydolrwydd 
Duw, ond gyda gwahaniaeth. Ir Iddew golygai’r 
gosodiad mai ysbryd yw Duw Ei fod yn Fod personol, 
yn meddu ar feddwl a theimlad ac ewyllys, ond, gan Ei 
fod ar yr un pryd yn hollbresennol ac yn anweledig, na 
ellir Ei bortreadu mewn delw gerfiedig ac na ellir Ei 
gyfyngu na’i leoli nac “yn y mynydd hwn” nac “yn 
Jerusalem.” Dyna _ sail gwrthwynebiad pendant y 
proffwydi i eilun-addoliaeth, a dyna sail y gosodiad mai 
““mewn ysbryd a gwirionedd”’ yn fwy nag mewn lle y 
mae addoli Duw (4-4). Ond i’r Groegwr Platonaidd 
golygai fod Duw fel ysbryd pur yn gwbl uwchlaw’r byd 
materol, cyfnewidiol a darfodedig hwn, mai Ef yw’r realiti 
eithaf sydd y tu 6] i phenomena’r byd gweledig; go brin 
y cynnwys hyn y syniad bod Duw yn berson. Credaf 
mai’r syniad Hebreig a phersonol am Dduw sy amlycaf 
yn Efengyl Ioan, ond gyda gogwydd cryf i gyfeiriad 
y syniad Platonaidd am Dduw fel y gwirionedd eithaf neu 
fel egwyddor derfynol y cyfanfyd. 


(6) Goleuni yw Duw-(1 loan 15; cf. Ioan 19, 8), 
Y mae hyn bron a bod yr un peth 4 dywedyd mai 
‘““owirionedd”” yw Duw. Termau a ddefnyddir yn 
fynych gan Ioan yw “ goleuni”’ a “ gwirionedd,” ac y 
maent bron yn gyfystyr. Yma eto ceir cyfuniad o’r 
syniad Hebreig a moeso/ am oleuni neu wirionedd, sydd 
bron yr un peth 4 chyfiawnder (cf. “ dy gyfiawnder fel y 
goleuni,” “ anfon dy oleuni a’th wirionedd ”’),27 a’r syniad 
Groegaidd ac uwehanianol am wirionedd fel yr hyn sy’n 
real a hanfodol, heb gysgod rhith, yn debyg iawn i’r 
syniad Platonaidd am ysbryd pur y cyfeiriwyd ato uchod. 
Ond awgryma’r gair ‘“ goleuni’’ ym mbhellach fod y 
Realiti ysbrydol beunydd yn ceisio’i ddatguddio’i Hun i 
ddynion (cf. “Yn dy oleuni di y gwelwn ni oleuni’’)8 
ac wrth hynny yn barnu ac yn condemnio’r rhai sy’n 
pechu yn erbyn y goleuni (Ioan 3%, 939-4). Fel hyn 


27 Salm 379, 433. 28 Salm 369. 


—— 

y mae’r gosodiad “‘ goleuni yw Duw” yn dynodi (1) Ei 
fod yn gyfiawn, yn berffaith ddaionus, (2) mai Ef yw’r 
gwir Realiti, (3) Ei fod yn Ei ddatguddio’i Hun i’r byd, 
ac (4) trwy hynny yn barnu’r byd. 

(c) Duw, cariad yw (1 Ioan 48: 6; cf. 3: 6). Dyma 
gnewyllyn y datguddiad o Dduw yng Nghrist, dyma’r 
holl efengyl mewn crynodeb. Wrth gwrs nid yw’n 
ddim ond ffordd fwy haniaethol o ddywedyd bod Duw yn 
Dad. Yn sicr nid o athroniaeth Groeg y deilliodd y 
gwirionedd mawr mai cariad yw Duw, eithr o’r datguddiad 
yng Nghrist fel perffeithiad o ddysgeidiaeth yr H.D. 
Yn yr H.D. y mae cariad yn briodoledd yn Nuw, ond mai 
cariad at Israel, pobl Ei gyfamod, yn unig ydyw. Yn 
y I.N. nid priodoledd mohono mwyach eithr hanfod y 
Duwdod, ac nid cenedl yw gwrthrych y cariad ond unig- 
olion byd cyfan. “ Felly y carodd Duw y byd.” A’r 
prawf terfynol mai cariad yw hanfod Duw yw Iesu Grist 
a’i groes,—** fel y rhoddodd efe ei unig-anedig Fab.”29 
Pell yw’r awdur o ddysgu mai rhyw sentiment meddal 
neu deimlad isfoesol yw cariad Duw. Fe’n rhwystra 
rhag tynnu casgliad o’r fath trwy ddysgu, er bod Duw’n 
Dad, neu’n hytrach am Ei fod yn Dad, mai “ Tad cyfawn”’ 
yw (loan 1725; cf. 1 Ioan 19), ac mai “ Iesu Grist y cyfiawn ” 
(1 Ioan 2") yw’r Hwn a ddatguddiodd y cariad. Nid bod 
Fi gariad a’i gyfiawnder yn elfennau croes i’w gilydd, yn 
creu math o anghytgord oddi mewn i’r bywyd dwyfol, 
ond mai cariad cyfiawn ydyw’r cariad ei hun. Y mae holl 
foeseg yn ogystal 4 holl ddiwinyddiaeth y T.N. yn 
oblygedig yn yr ymadrodd ‘‘ Duw, cariad yw.” Dyma 
air olaf, dyfnaf, mwyaf cryno y T.N. am natur Duw ac am 
ystyr bywyd. 

Ond ni’n gedy’r awdur hwn gyda’r tri diffiniad 
-haniaethol o Dduw fel “‘ ysbryd,”’ “ goleuni,” a “ chariad.”’ 
Gwna gymeriad Duw yn rhywbeth diriaethol (concrete), 
agos, real, trwy ddatgan bod Duw’n debyg 1 Iesu Grist. 
Mewn atebiad i gais Philip, ‘‘ Dangos 1 ni y Tad, a digon 


29 Toan 3%; cf. 1 Ioan 49. 

yw i ni,” atebodd Jesu, ‘““Y neb a’m gwelodd i, a welodd 
y Tad.”s Nid “Bod” neu “Sylwedd” noeth, heb 
briodoledd, yw Duw’r T.N. fel Duw ysgol Plato, ond Bod 
ag y mae iddo gymeriad pendant, sef cymeriad tebyg i 
eiddo Jesu Grist. Dyna brif gyfraniad y T.N. i’r syniad 
o Dduw. 


LL 
YR ATHRAWIAETH AM DDUW YN HANES 
YR ~EGLWYS. 


Y mae hanes yr athrawiaeth eglwysig am Dduw yn 
gymhleth 4 hanes athrawiaeth y Drindod, a chan ein bod 
yn gohirio pwnc y Drindod hyd bennod arall gallwn 
fyrhau llawer ar yr adran hon. 

Agorodd Edwin Hatch ei Ddarlithiau Hibbert enwog 
(1888) trwy gyfeirio at y gwahaniaeth mawr o ran ffurf 
a chynnwys rhwng y Bregeth ar y Mynydd a Chredo 
Nicea. ‘‘ The one belongs to a world of Syrian peasants, 
the other to a world of Greek philosophers” (t. 1). 
Dengys Hatch yn fanwl yn y darlithiau hyn y modd 
yng nghwrs y canrifoedd bore y trawsnewidiwyd ffydd 
y disgyblion cyntaf gan ysbryd a chategoriau athroniaeth 
Groeg, a gwneir yr un peth gan Harnack yn ei History 
of Dogma (Cyf. Saes. 1894). Yn gynnar yn ei gyrfa 
daeth yr Eglwys 1 gyffyrddiad agos 4 dylanwadau grymus 
y byd Groegaidd a Rhufeinig, a naturiol oedd iddi geisio 
mynegi ei chenadwri yn nhermau diwylliant y byd hwnnw 
er mwyn ei gwneuthur yn ddealladwy. Y canlyniad o 
hyn oedd i ddiwylliant y byd o’i chwmpas adweithio’n 
raddol ar nodwedd y genadwri ei hun, nid yn unig o ran 
termau ond o ran cynnwys hefyd. Gwelir tuedd gynyddol 
i bwysleisio uwchfodaeth Duw ac i ddehongli Ei natur 
mewn termau haniaethol yn lle yn nhermau bywyd a 
chymeriad Iesu Grist. Yn lle meddwl am Dduw fel Tad 
sydd 41 hanfod yn gariad cyfiawn, meddylid amdano i 


30 Toan 148C, 

raddau mawr mewn dull negyddol fel Bod diddechrau, 
diddiwedd, digyfnewid, tu hwnt i brofiad ac amgyffred 
dyn am Ei fod tu hwnt i fyd gofod ac amser. ‘Teimlid 
na ellid priodoli dim pendant 1 Dduw heb Ei dynnu i lawr 
oi orucheldra pur Ei Hun i fyd y meidrol a’r cyfnewidiol. 
(I ni nid oes ond ffin denau iawn, od oes fin hefyd, rhwng 
“bod” o’r fath a ‘“‘nid-bod” neu ddim—zxothing.) 
Pwysleisid yn bennaf y priodoleddau uwchanianol a 
wnai Dduw yn gwhbl wahanol i ddyn yn hytrach na’r 
priodoleddau personol a moesol sy’n mynegi’r tebygrwydd 
rhyngddynt, megis cariad, trugaredd, a chydymdeimlad. 
Yr oedd yn rhaid wrth y Logos 1 bontio’r agendor rhwng 
y Duw tragwyddol, uwchfodol, anadnabyddus a’r byd 
tymhorol yr ydym ni ddynion yn byw ynddo. Dyna 
ogwydd diwinyddiaeth y Tadau Groegaidd a Chredoau’r 
bedwaredd a’r bumed ganrif. Yr oedd ei sail yn nysgeid- 
iaeth Plato, Philo a Phlotinus lawn cymaint ag yn y T.N., 
os nid yn fwy felly. 

O’r Eglwys Roegaidd pasiodd y dull hwn o feddwl 
i Eglwys y Gorllewin, sef Eglwys Ladin cyfnod y “ Tadau ” 
ac Eglwys Gatholig yr Oesoedd Canol. Ond yma rhaid 
chwanegu dylanwad cyfraith Ymerodraeth Rufain ar 
ddiwinyddiaeth. Aeth yr Eglwys Orllewinol 1 mewn 1 
etifeddiaeth yr Ymerodraeth honno a chymhathodd ei 
hysbryd. Syniodd am Dduw fel Ymherodr a Deddf- 
roddwr, yr Hwn oedd Ei Hun uwchlaw deddf, a’r Eglwys 
fel trefniant i weinyddu deddfau Duw. Plato oedd yr 
athronydd a ddylanwadodd fwyaf ar ddiwinyddiaeth y 
canrifoedd cyntaf, ond yn awr daeth Aristotl ar y cyfan 
i gymryd ei le. Yn yr Oesoedd Canol yn 6] dulliau ac 
egwyddcrion Aristotl y saerniwyd diwinyddiaeth yr Eglwys. 
Gwelir hyn yn arbennig yng ngwaith Thomas o Acwino, 
prif ddiwinydd yr Oesoedd Canol. Fel Aristotl ceisiodd 
Thomas amgyffred Duw fel y primum movens immobile, sef 
y symudydd cyntaf, sydd Ei Hun yn ddisymud, mewn 
geiriau eraill fel achos pob cyfnewidiad ond sydd Ei Hun 
yn ddigyfnewid. Fel Aristotl meddyliai am Dduw fel 
actus purus, h.y., fel egni mewn gweithrediad llawn heb 

un gallu yn gorwedd yn segur ynddo (actuality without 
potentiality). Ond yn llawer mwy pendant nag Aristotl 
priodolai 1 Dduw ddealltwriaeth, ewyllys, daioni, a ded- 
wyddwch, sef yr hyn a alwn ni yn “ bersonoliaeth.” Aeth 
Duns Scotus ym mhellach, gan wneuthur ewyllys yn beth 
mwy sylfaenol yn Nuw narheswm. Y mae Duw uwchlaw 
rheswm, yn gweithredu o’i ewyllys fympwyol a phen- 
arglwyddiaethol Ei Hun fel Teyrn unbenaethol sydd 
uwchlaw pob deddf a rheol. Y mae daioni yn dda a 
gwirionedd yn wir nid.o angenrheidrwydd ond yn unig 
am mai felly yr ewyllysia Duw. Yn ddiweddarach yr un 
syniad oedd wrth wraidd Sosiniaeth ac 1 raddau llai Armin- 
iaeth, ac mewn ystyr eang gellir edrych ar Dduns Scotus 
fel rhagflaenydd Pragmatiaeth ein hoes ni. 

Yn gyfochrog ag “ ysgoliaeth”’ cawn “ gyfriniaeth ” 
yr Oesoedd Canol. Yn lle ceisio dyfod at Dduw ar linellau 
rhesymeg a dogma, ceisiodd y Cyfrinwyr adnabyddiaeth 
bur ac uniongyrchol o Dduw trwy brofiad personol o’i 
gariad yn uno’r enaid 4 Duw ac wrth ei uno yn ei wedd- 
newid. ‘Trwy bwysleisio mewnolrwydd crefydd fel profiad 
personol ac uniongyrchol o Dduw na ddibynnai ar gyfrwng- 
wriaeth defodau eglwysig, paratédd y cyfrinwyr y ffordd 
ar gyfer y Diwygiad Protestannaidd. Ond mewn rhai 
cylchoedd tueddai Cyfriniaeth i lithro i  gyfeiriad 
Pantheistiaeth a hyd yn oed math o Agnosticiaeth. 

Yn ystod y Diwygiad Protestannaidd nid oedd yr 
athrawiaeth am Dduw yn bwnc mewn dadl rhwng y 
Diwygwyr a’r Catholiciaid. Yn y mater hwn mabwys- 
iadodd y Diwygwyr ddiffiniadau’r hen gredoau eglwysig 
heb eu newid. Er hynny hawdd yw canfod gwahaniaeth 
mewn tén a phwyslais. Sonia Luther yn fynych am 
Dduw fel Tad cariadus a maddeugar, ond gofala chwanegu 
mai am Dduw yng Nghrist yn unig y gellir dywedyd 
hyn. Y tu allan 1 Grist yr unig wybodaeth sydd gennym 
o Dduw yw fel Barnwr cyfiawn sy’n ddicllon beunydd 
yn erbyn pechod ac yn ei gosbi’n llym. Nodwedd 
amlycaf Calfin a Chalfiniaeth yw’r pwyslais ar benarglwydd- 
iaeth Duw yn hytrach nag ar Ei dadolaeth. Ej ewyllys 

Ef yw’r achos effeithiol a hollddigonol sy’n pendertynu 
pob peth er mawl Ei ogoniant Ei Hun, ac y mae Ei 
arfaethau yn derfynol. Gwir y rhoddir lle mawr iawn 
i ras Duw, ond y mae gras Duw yn gyfystyr 4’i rydd- 
ddewisiad mympwyol. Gwahaniaetha Calfin rhwng natur 
Duw a’i ewyllys. Perthyn priodoleddau fel hollallu- 
owgrwydd, santeiddrwydd a chyfiawnder Duw i’w natur, 
ond mater o ewyllys rydd yw Ei gariad a’i ras. Y mae 
Duw yn gyfiawn o angenrheidrwydd, ond gall fod yn 
drugarog neu beidio fel y dewiso, a gall ethol y neb a fynno 
i fod yn wrthrych Ei drugaredd. O ras penarglwydd- 
iaethol a diamod Duw yr etholir rhai i fywyd tragwyddol. 
Nid yw’n syn i’r Arminiaid brotestio yn erbyn rhesymeg 
galed ac anhyblyg Calfiniaeth, a dadlau dros hawliau a 
rhyddid moesol dyn yn erbyn Teyrn unbenaethol y gyfun- 
drefn Galfinaidd. Yn 61 y_  syniad Calfinaidd “y 
gweithredoedd hynny o eiddo Duw sy’n fwyaf Crist- 
debyg yw'r rhai mwyaf mympwyol.’’3: Edrychir ar 
Dduw trwy wydrau Stoic yn hytrach nag yn wyneb Iesu 
Grist, a gwelir ynddo fwy o’r Teyrn nag o’r Tad. 

Yn y cyfnod modern daeth chwyldroad yn y syniad 
am Dduw trwy i'r eglwys ailddarganfod Iesu hanes a 
cheisio gweled Duw o’r newydd yng nghymeriad a dysg- 
eidiaeth, bywyd a marwolaeth Iesu Grist. Yn lle dechrau 
gyda’r Drindod Dragwyddol ac ymresymu 1 lawr at 
Dduw mewn hanes ceisiwyd dechrau gyda Iesu hanes 
a gweled Duw ynddo a thrwyddo Ef. Enghraifft yw 
hyn ym myd crefydd a diwinyddiaeth o’r method inductive 
sy'n brif nodwedd ymchwiliadau gwyddonol y cyfnod 
modern, sef y method o ddechrau gyda ffeithiau diriaethol 
ac uniongyrchol profiad a gweithio ffordd drwyddynt at 
wirioneddau mwy haniaethol, yn lle’r method deductive 
sy’n ymresymu i lawr o’r cyffredinol i’r neilltuol. Y mae 
hyn yn gyson hefyd 4 phwyslais athroniaeth y ganrif 
ddiwethaf (yn arbennig Hegel a’i ysgol) ar fewnfodaeth 
Duw; oblegid od yw Duw’n preswylio oddi mewn i fyd 


3: W. Adams Brown, Christian Theology in Outline, t. 92. 

hanes a phrofiad dyn, yna trwy hanes a phrofiad y gallwn 
orau ddyfod i wybodaeth ac adnabyddiaeth ohono. Y 
mae rhai pwyntiau mewn hanes yn fwy arwyddocaol ac 
felly yn fwy datguddiadol nag eraill, a chytunir mai person 
Iesu Grist yw’r pwynt mewn hanes lle y gwelir Duw orau. 
Eithr perygl athrawiaeth mewnfodaeth yw colli gafael ar 
bersonoliaeth Duw a’i gymeriad moesol, trwy Ei wneuthur 
yn un 4’r byd neu Ei ddarostwng i lefel natur. Ond ni 
ellir dywedyd hyn am y teip pwysig o athroniaeth 
ddiweddar (e.g., A. S..Pringle-Pattison a W. R. Sorley, 
ar sail dysgeidiaeth Kant) sy’n dal mai trwy’r gwerthoedd 
ysbrydol uchaf y mae gennym ni ddynion brofiad ohonynt— 
daioni, gwirionedd, prydferthwch—y mae Duw i’w ddeall 
orau, ac yn arbennig mai daioni moesol yw’r allwedd orau 
i natur Duw. Y duedd amlycaf yn ystod y chwarter 
canrif ddiwethaf yw dehongli Duw, nid yn nhermau 
““ sylwedd ” (yn ystyr Aristotl) fel y gwnaed yn yr Oesoedd 
Canol, nac yn nhermau “ ewyllys”’ noeth fel y gwnaed 
i raddau mawr gan y Calfiniaid, eithr yn nhermau cymeriad. 
Gwir y gwnaed protest yn ddiweddar, gan ddynion fel 
Rudolf Otto a Karl Barth, yn erbyn gorfoesoli a 
gor-resymoli Duw a’i amddifadu o’r dirgelwch anhydraidd 
sy’n Ei ddyrchafu uwchlaw holl gategoriau meddwl dyn. 
Diau y daw daioni o’r protest, gan fod angen ein hatgofio’n 
barhaus o’r ffaith bod “‘ yn Nuw ogoniant mwy ofnadwy.”’ 
Ond credwn mai cam tuag yn 6! fydd y mudiadau hyn os 
tueddant i’n hamddifadu o’r argyhoeddiad sylfaenol fod 
Duw yn gymeriad, ie yn gymeriad tebyg i Iesu Grist, a 
bod y “ gweddill ” (megis) ohono sy’n gorwedd o’n golwg 
yn y goruchelder dirgel yn gwbl gyson 4’r cymeriad tadol, 
cariadus, cyfiawn a ddatguddiwyd yn lesu Grist. 


# Gwél Aropiap I, “ Diwinyddiaeth Karl Barth.” 

YR ATHRAWIAETH AM DDUW. 


RHAN II: MYNEGIAD CYFUNDREFNUS O’R 
ATHRAWIAETH. 


AMLINELLIAD O’R BENNOD. 


I. Duw ync ncoteun! Izsu Grist a’R Proriap CrisTNoGoL . tt. 276-285 


I. 


Duw yn Dad. Saif hyn am y gwirionedd mai cariad yw hanfod 
Duw. Y mae tad mewn cariad yn ei roddi ei hun i’w blentyn, ac ar 
yr un pryd yn ei gae/ ei hun yn y plentyn. Y syniad mai o gariad y 
creodd Duw’r byd. Cariad y Tad yn gyffredinol. Gras yw Ei 
gariad rhad at bechaduriaid. Digofaint Duw i arwedd ar Ei gariad. 
Dibyniaeth dyn ar Dduw . : . tt. 276-279 


. Duw ya Frenin. Y mae i'r cread pede a Dyed ddwyfol. 


Duw yn Frenin yn y byd naturiol yn ogystal ag yn y byd moesol. 
Natur a gras yn ffurfio un gyfundrefn, er bod oddi mewn i'r gyf- 
undrefn honno lefelau gwahanol ar raddfa gwerth. Duw yn Frenin 
de jure \le nid yw eto’n Frenin de facto. Brenhiniaeth Duw yn tybio: 
(1) Ei awdurdod, () Ei Saeenraie (3) Ei allu, (4) Ei ddoeth- 
ineb : . tt. 279-282 


. Y Goruchaf. Y Tad ay Ei i hehe a digymar fel Duw. 


Nid yw Ei dadolaeth yn diddymu Ei oruchelder, na’ i oruchelder yn 
diddymu nac yn Ileihau Ei dadolaeth. Yr un un yw’r Duw Goruchaf 
a’r Duw Dad. Ni all ein See ni bags icce goludoedd 
Duw 3 : . tt. 282-285 


I]. Yr AruroniartH am Dpuw : é ; . tt. 285-314 


Canfyddiadau diriaethol yn arwain i syniadau neu ddamcaniaethau 


= 


haniaethol. Nid oes “wal ddiadlam” rhwng profiad a 
damcaniaeth . . . : . tt. 285-286 


- Unoliaeth Duw. Un Duw da ‘Danpenicstl Lluosogaeth. 


Deuoliaeth ; 3 . tt. 286-287 


. Personoliaeth Duw. Ceit sie Co) erabpanlde heb le i’r syniad o 


Dduw fel Person. Cristnogaeth yn angerddol bersonol. Anhawster i 
amgyftred pa fodd y gall Bod Anfeidrol fod yn Berson. Hanfodion 
personoliaeth yw (1) hunan-ymwybyddiaeth, (2) cymeriad moesol 
yn gweithredu “o bwrpas.” Y syniad o “ arfaeth”” Duw. 'Teyrnas 
personau yw Teyrnas Dduw. Ni olyga personoliaeth benrhyddid 
mympwyol; golyga gymeriad yn gweithredu yn 61 pwrpas cyson. 
Y syniad dynamic am Dduw fel Person byw. Yr anhawster 
athronyddol o briodoli pwrpas vr Anfeidrol. Dehongli Duw yn 
nhermau’r Gorau, yn ogystal a’r mwyaf ee: Gall Duw fod 
yn fwy ond nid yn //ai na Pherson . . tt. 287-294 

3- Duw fel Creawdwr. Y gwirionedd fod Duw yn Greawdwr yn 
annibynnol ar gywirdeb penodau cyntaf Genesis, a hyd yn oed ar y 
gred bod creu’r byd yn weithred mewn amser. Barn Origen ac eraill 
fod creu yn act dragwyddol. Dibyniaeth lwyr y byd ar Dduw. Duw 
yn awdur trefn y byd yn ogystal 4’i ddefnydd. Y proses o greu yn 
fynegiant o gariad Duw. Cariad S hawlio gwrthrych. Creu bodau 
rhydd a chyfrifol . : . tt. 294-297 


4. Duw mewn ee Duw yn eae a goruwchreoli 
cwrs pethau. Y byd yn “deyrnas dibenion.” Pa fodd y mae 
esbonio’r elfen o drasiedi sydd yn y byd? Y byd fel ysgol i feithrin 
cymeriad. Jechydwriaeth trwy ddioddefaint. Rhagluniaeth yn 
gweithio, nid trwy ymyriadau achlysurol, ond trwy ddeddfau cyson. 
Mewnfodaeth ac uwchfodaeth. Ond nid yw Duw yn rhwym o 
weithredu o fewn terfynau ein gwybodaeth bresennol ni. tt. 297-301 


5. Priodoleddau “‘ uwchanianol” Duw. (1) Duw yn Fod Tragwyddol. 
Problem ‘Tragwyddoldeb ac Amser. (2) Y syniad poblogaidd,— 
tragwyddoldeb felswm. (4) Y syniad pantheistaidd neu gyfriniol,— 
tragwyddoldeb yn gwhbl ddi-amser, y sotum simul. (c) Duw mewn 
un ystyr uwchlaw amser, ond hefyd yn “ mewnfodoli” ynddo. 
Cysondeb Ei bwrpas, sefydlogrwydd Ei gymeriad. Egwyddor 
“cadwraeth gwerthoedd.” (2) Hollalluowgrwydd Duw. Ef yw 
ffynhonnell derfynol pob nerth. Ejithr ni all weithredu ond yn gyson 
4’i natur a’i gymeriad. Hunan-gyfyngiad. (3) Hollbresenoldeb Duw. 
Duw o fewn cyrraedd dyn ym mhob man. Ni olyga estyniad mewn 
gofod—nid yw ysbryd yn bod mewn gofod—ond yn unig nad yw 
gofod yn cyfyngu ar Ei allu i weithredu. Graddau yn nwyster Ei 
bresenoldeb. (4) Hol/wybodaeth Duw. Gwerth crefyddol y syniad. 
Gwybodaeth Duw yn gyflawn ac yn gyfundrefnus. Tri lefel o 
wybodaeth. Y ffurf uchaf y gwyddom amdani yw “ scientia intuitiva.” 
Problem ioe a ayer yr eas Hunan-gyfyngiad 
Duw ; , . tt. 301-313 


Yr un ywr Duw Anfeidrol a’r iio bei Tadol a ddatguddiwvd yng 
Nghrist. Gweddi Awstin . : : . tt. 313-314 


Ruzstr o Lyrrau . : : : ; P ; oe Bhs 


PENNOD IX. 


Yr Athrawiaeth am Dduw. 


Rian: 
MYNEGIAD CYFUNDREFNUS O’R 
ATHRAWIAETH. 


Deuwn yn awr at y gwaith o fynegi’r athrawiaeth Gristnogol 
am Dduw yn ein ffordd ein hunain. Gyda syniadau’r 
gorffennol y buom yn~y bennod flaenorol; ond bellach 
rhaid inni geisio rhoi trefn a dosbarth ar ein hargyhoedd- 
iadau personol ein hunain, nid heb lawer o gymorth o’r 
gorffennol. Dechreuwn gyda chymeriad datguddiedig 
Duw fel y’i gwelir yn arbennig yn yr Hwn a alwyd yn 
‘““ddelw y Duw anweledig,” ac fel y gwireddir ef yn y 
profiad Cristnogol. Wedi hynny awn ymlaen at y gwir- 
ioneddau mwy haniaethol ac athronyddol sy’n oblygedig 
yn y profiad Cristnogol. 


Li 


DUW YNG NGOLEUNI IESU GRIST A’R 
PROFIAD CRISTNOGOL. 


Mabwysiadwn yma ddull Iesu Ei Hun _ trwy 
ddefnyddio iaith symbolig, ddarluniadol, ddiriaethol yn 
hytrach na iaith haniaethol i gyfleu’r hyn yw Duw i brofiad 
y Cristion. Cawn sén am Dduw (1) fel Tad, ac (2) fel 
Brenin. Symbolau neu figurau wrth gwrs yw “tad” a 
“brenin”’ fel enwau ar Dduw, ond symbolau er hynny 
sy'n cyfleu gwirionedd. At y ddau hyn ychwanegwn 
enw arall ar Dduw, sef (3) y Goruchaf (“‘ yr Hwn wyt yn 
y nefoedd ’’). 

1. Duw yn Dap. “Tad” yw’r enw a roddai Iesu 
fynychaf ar Dduw (‘‘ y Tad,” “ fy Nhad,” ‘eich Tad,”’ 
“ein Tad”), ac yn ddiamau dyna’r enw sydd yn symio 
i fyny orau y profiad a’r syniad Cristnogol. Mabwys- 
iadwn yn ei chrynswth ddysgeidiaeth y T.N. ar y mater 
hwn. Digon felly yw cyfeirio’r darllenydd yn 61 at yr 

hyn a ddywedwyd ar y mater yn y bennod flaenorol, i 
arbed ailadrodd. Ond rhaid dywedyd unwaith eto mai’r 
prif wirionedd a gynhwysir yn y fagur o Dduw fel Tad yw 
mai ‘‘ Duw, cariad yw.’ Nid un briodoledd ymhlith 
llawer yw cariad yn Nuw, ond Ei hanfod; “nid y perl 
disgleiriaf yn holl gadwyn perlau disglair y priodoliaethau 
dwyfol,’’* ond y gem y fflachia pob priodoledd arall allan 
ohono. “Cariad yw’r diffiniad eithaf, yr unig ddiffiniad 
digonol o hanfod Duw, neu ddiffiniad o Dduw o0’i ddeall 
yn iawn, hynny yw, o’i ddeall fel y cyfuniad hwnnw o’r 
moesol angenrheidiol a’r rhydd sydd yr un pryd yn 
egwyddor hunan-gadwraeth a hunan-gyfraniad.’2 Y mae 
pob tad teilwng o’r enw yn ei roi ei hun mewn cariad i’w 
blentyn, ond wrth ei roi ei hun y mae ar yr un pryd yn ei 
gadw’i hun, oblegid nid ffurf ar hunan-laddiad yw cariad 
ond y ffurf uchaf ar hunan-ddiogeliad. Y mae’r tad, 
nid yn ei golli ei hun yn ei blentyn, ond yn ei gael ei hun 
ynddo wrth ei gyfrannu ei hun iddo; y mae’n ei gyfoethogi 
ei hun ac yn chwanegu at gynnwys ei bersonoliaeth ei hun 
mewn cymdeithas 41 fab. Yn gyffelyb y mae Duw yn 
Ei gariad yn Ei gyfrannu Ei Hun yn ddiymatal i’w blant, 
yn rhoi iddynt yn hael o’r hyn ydyw a’r hyn sydd ganddo, 
ac, ir graddau y mae’r cariad yn cael derbyniad, yn eu 
meddiannu fel yr eiddo’i Hun mewn cymdeithas ysbrydol 
sy'n chwanegu (mentrwn ddywedyd) at Ei hyfrydwch a’i 
lawenydd Ei Hun yn ogystal a bod yn fendith amhrisiadwy 
iddynt hwy. Y mae’n hen syniad mai er mwyn cael 
arllwysfa i’w gariad y creodd Duw y byd ac yn arbennig 
fodau ysbrydol ar Ei lun a’i ddelw Ei Hun. Fe gofir 
am eiriau Emrys ar ddechrau ei awdl Y Greadigaeth: 

Cyn creu cylchoedd bydoedd ban, 

Ién a eisteddai’i hunan; 

Nid oedd nac angel na dyn, 

Na byd na gwan abwydyn. 


1 John Owen, Gwybodaeth y Sanctaidd (1923), tt. 27¢. 
21. A. Dorner, System of Christian Doctrine (Cyf. Saes., 1888), cyf. i, 
t. 454. 

Dedwydd breswyliai y Duwdod—yn holl 
Fwynhad Ei fawr hanfod ; 
Annibynnol, fythol Fod—Ei fawredd 
A’i hyfrydoledd yn fér diwaelod, etc. 


Heb eisiau doniau dynawl 
I fwyn gyhoeddi Ei fawl, etc. 


Ond yn lle meddwl am Dduw fel Bod “annibynnol” 
a hunan-foddhaus, gwell gennym ddisgrifiad bardd mawr 
o’r Almaen, y gellir ei drosi i’r Gymraeg fel hyn: 


Digyfaill ydoedd Arglwydd mawr y bydoedd; 
O deimlo’r diffyg creodd deg ysbrydoedd 

I adlewyrchu’i wynfyd Ef Ei Hunan... 
Byth mwy o ffiol lawn byd o eneidiau 

Caiff lwyr ddiwallu Ei anfeidrol syched.3 


Beth yw Teyrnas Nefoedd ond gwladwriaeth cariad, 
cymrodoriaeth y Tad a’i blant, cymdeithas y saint, “ teulu 
Duw’”? Ac nid ar sail etholedigaeth fympwyol a chyfyng 
y ffurfir y gymrodoriaeth hon. Na, y mae cariad y Tad 
yn gyffredinol yn ei nod a’i amcan, ac er nad yw pawb yn 
ymateb iddo 4 chariad mabol, eto y mae’r Tad yn dymuno 
dyfod o bawb 1 edifeirwch ac 1 freintiau’r fabolaeth a’r 
frawdoliaeth. Gras yw enw diwinyddiaeth efengylaidd 
ar y cariad cyffredinol hwn fel yr ymlifa allan yn rhad 
at bechaduriaid nas haeddodd (gwél y penodau ar 
““ Athrawiaeth Iechydwriaeth ’’). Gwirionedd i’n lIlanw 
a syndod addolgar yw hwn,—mai cariad tadol sydd ar 
orsedd y cread. “Iddo Ef y byddo’r gogoniant yn oes 
oesoedd, Amen.” Os teimla rhywun fod hyn yn “ rhy 
dda i fod yn wir,” fel y teimla pawb bron ar dro, nid oes 
gennym ond ateb fel y dywedodd Edward Caird rywdro 
wrth ei ddosbarth, ‘‘ There’s nothing too good to be true; 
that alone is false which is not good enough to be true.” O 
leiaf y mae tadolaeth gariadus Duw yn beth digon da i 
fod yn wir! 


3 Schiller: ‘“‘ Freundlos war der grosse Weltenmeister,” etc. (o’r gan 
Die Freundshaft). 


OP 


YR ATHRAWIAETH AM DDUW 279 


Os cariad tadol yw Duw yn Ei hanfod, yna arwedd ar 
Ei gariad yw pob priodoledd a gweithred 0’i eiddo. Ei 
ddigofaint er enghraifft. Rhaid bod yn dra gochelgar 
rhag meddwl am gariad Duw fel math o sentiment rhadlon 
a meddal nad yw’n cymryd sylw o wahaniaethau moesol 
ond sy’n teimlo’r un fath yn hollol tuag at bawb a phopeth. 
Gwir bod Duw’n “ peri i’w haul godi ar y drwg a’r da, 
ac yn glawio ar y cyfiawn a’r anghyfiawn.” Ond yn Ei 
berthynas ddyfnaf 4 dynion ni all lai na theimlo a gweith- 
redu’n wahanol tuag at y cyfiawn a’r anghyfiawn, y cydnaws 
a’r anghydnaws. Cymer Ei gariad tuag at y cydnaws y 
ffurf o ymhyfrydiad a llawenydd; cymer Ei gariad tuag at 
yr anghydnaws y ffurf o wrthnaws a digofaint moesol 
sy’n adweithio ar y troseddwr Ei Hun. Ond bwriedir 
ir adweithiad hwnnw fod yn foddion disgyblaeth, ie yn 
foddion gras 1’r troseddwr. A thrwy bob digofaint a 
disgyblaeth erys yn wir fod Duw’n caru Ei elynion fel 
yn dysgir ninnau i garu ein gelynion, ac mai yn y ffaith 
hon y cawn yr amlygiad mwyaf trawiadol 0’1 berffeithrwydd 
(Math. 543-48). 

Awgryma’r ffigur o dadolaeth wirioneddau eraill 

-heblaw mai cariad yw Duw. Er enghraifft awgryma 
ddibyniaeth dyn ar Dduw. Fel y mae’r plentyn yn dibynnu 
ar ei rieni naturiol am ei fodolaeth ac 1 raddau am ei gynhal- 
iaeth, yn gyffelyb dibynna dyn ar Dduw, yn yr Hwn y 
mae’n byw, yn symud ac yn bod. ‘‘ Ymdeimlad o ddi- 
byniaeth hollol ar Dduw,” dyna ddiffiniad Schleiermacher 
o grefydd. Y mae’r diffiniad yn llawer rhy benagored 
i wneuthur cyfiawnder 4 holl elfennau’r profiad crefyddol, 
ac yn arbennig o’r profiad Cristnogol. Ond os chwanegwn 
ryw ansoddair fel ‘‘ mabol,” gallwn ddywedyd bod y 
profiad Cristnogol yn cynnwys “ ymdeimlad o ddibyniaeth 
fabol dyn ar Dduw.” 

2. Duw yn Frenin. Ni ddefnyddia Iesu’r gair 
“brenin ” am Dduw, ond y mae’r syniad yn hollol eglur 
yn y term Teyrnas Dduw, neu Frenhiniaeth Duw. Nid 
yw brenhiniaeth neu benarglwyddiaeth Duw 0’1 deall yn 
iawn yn anghyson 4’i dadolaeth. Brenhiniaeth Tad yw 

Ei frenhiniaeth, penarglwyddiaeth cariad yw Ei benar- 
glwyddiaeth. Nid ewyllys fympwyol a diamod yw sail 
Ei frenhiniaeth. Y mae i’w frenhiniaeth ei hamodau, 
ond y mae’r amodau oddi mewn i Dduw Ei Hun ac nid 
o’r tu allan iddo. Amodir Ei frenhiniaeth gan Ei dadol- 
aeth. Wrth gwrs figur yw’r gair Brenin yn ogystal 4’r 
gair Tad fel enw ar Dduw. Ni ddylid ei gymryd yn 
Ilythrennol a meddwl am Dduw fel rhyw Swyddog mawr 
coronog ar lun a delw brenin daearol. Y prif wirionedd 
a awegrymir yn y fagur yw bod i’r cread bwrpas a Ilywodraeth 
ddwyfol. Nid cynnyrch hap a damwain mohono, ac nid 
cynnyrch egnion dall neu dynged amhersonol a dibwrpas. 
Y mae i’r byd Lywiawdr sy’n Dad. “Fy Nhad sydd 
wrth y llyw.’’ Y mae’r cread oll yn faes Ei frenhiniaeth. 
Ef yw awdur deddf a threfn y cosmos, ac Ef sy’n Ilywio 
ewrs datblygiad y cyfanfyd i gyfeiriad y 


One far-off divine event 
To which the whole creation moves.4 


Dysg Cristnogaeth mai’r Duw a ddatguddiwyd yng 
Nghrist yw’r Duw sy’n Ilywodraethu hefyd ym myd natur, 
mai Duw’r Tad yw Creawdwr a Chynhaliwr y greadigaeth 
oll. Y mae i’r gred hon ei hanawsterau dwys,—pan 
sylwn er enghraifft fel y mae “ natur ”’ (chwedl Tennyson) 
yn “goch mewn dant a chrafanc gan anrhaith.”5 Ond 
nid yw mor anodd 4 chredo’r Gnosticiaid a Marcion gynt, 
a fynnai wahanu teyrnas natur a theyrnas gras yn llwyr 
oddi wrth ei gilydd a thybio mai rhyw dduw israddol— 
y démiourgos—ac nid Tad ein Harglwydd lesu Grist a 
deyrnasai ym myd natur. Nid yw deuoliaeth o’r fath yn 
gyson ag unoliaeth profiad, neu’r unoliaeth mewn amryw- 
iaeth sy’n nodweddu profiad. Y mae natur a gras, er 
eu bod ar lefelau gwahanol ar raddfa gwerth ac ansawdd, 
eto yn ffurfio cydrhyngddynt un gyfundrefn fawr, ac mewn 
llawer pwynt yn dyfod i gyffyrddiad 41 gilydd,—ac nid 


4’Tennyson, Jz Memoriam, § cxxx (pennill olaf). 
5 Ib., § tv. 

cyffyrddiad gelyniaeth o angenrheidrwydd, oblegid gall 
y byd naturiol, i’r sawl a Wyr pa fodd i’w arfer heb ei 
gamarfer, fod yn was ac offeryn y bywyd ysbrydol. Os 
felly, y mae’n bosibl credu mai un Brenin sydd yn y ddau 
gylch. Er hynny nid yn 61 yr un system o egwyddorion 
yn hollol y teyrnasa Duw yn y ddau gylch. Y mae 
egwyddorion y cylch is yn cael eu goresgyn ond nid eu 
diddymu yn y cylch uwch. Y mae’r byd naturiol yn 
ddarostyngedig i ddeddf ac anghenraid anhyblyg, ond 
ym myd personau moesol fe drawsnewidir deddf anghen- 
raid, o leiaf yn rhannol, i fod yn gyfraith rhyddid. 
Llywodraetha Duw yn y cylch moesol nid 4 llaw haearn, 
megis teyrn unbenaethol, ond 4 Ilaw dadol un sy’n magu 
plant iddo’i hun ar ei aelwyd fawr, ac yn caniatau iddynt 
raddau o ryddid fel amod y posibilrwydd o feithrin 
cymeriad. Yn wir, gesyd arnynt ran o’r cyfrifoldeb 
aruthrol o lywodraethu’r byd mewn partneriaeth a’r Pen- 
Llywodraethwr Ei Hun, gyda’r risk iddynt droi’n wrth- 
ryfelwyr yn lle bod yn bartneriaid. Ac felly mewn ystyr 
delfryd yn hytrach na ffaith yw brenhiniaeth Duw yn y cylch 
moesol. Y mae’n Frenin de jure lle nid yw eto’n Frenin 
de facto. Ni bydd yn Frenin ‘“‘ mewn ffaith”’ yn ogystal 
ag ‘‘mewn hawl” nes i’w holl greaduriaid gydnabod E1 
arglwyddiaeth yn ewyllysgar a llwyr. Yna y ceir ateb 
llawn i’r weddi, “‘ Deled Dy Deyrnas; gwneler Dy ewyllys, 
megis yn y nef, felly ar y ddaear hefyd.’’6 

Nodwn yn fyr rai o’r prif egwyddorion neu briodoleddau 
a ragdybir ym mrenhiniaeth Duw. (1) Ei awdurdod. 
Duw yw’r awdurdod derfynol sy’n sail 1 bob delfryd a 
deddf a safon. Rhaid wrth awdurdod yn rhywle, onid e 
ni byddai’r cyfanfyd namyn tryblith gwallgof. Ac i ba 
le yr edrychwn am awdurdod derfynol ond at yr Hwn 
sydd yn ffynhonnell eithaf pob peth? (2) Ond nid 
awdurdod ewyllys fympwyol yw’r eiddo Ef, eithr awdurdod 
sy'n seiliedig ar Ei natur neu Ei gymeriad. Y mae Ei 
gymeriad fel Brenin yn rhagdybio Ei gyfiawnder. Y mae 


6 Cymharer Efengy/ y Deyrnas (1927), tt. 18-19. 

i bob teyrnas ei deddfau, ac y mae deddfau’r deyrnas 
berffaith yn rhai perffaith gyfiawn. Od yw tadolaeth 
’ Duw uwchlaw popeth yn awgrymu Ei gariad, awgryma 
Ei frenhiniaeth Ei gyfiawnder. Ond unwaith eto, wrth 
wahaniaethu gochelwn rhag gwahanu y pethau sydd yn un 
a’i gilydd. Y mae cariad Duw yn gyfiawn; y mae Ei 
gyfiawnder yn gariadus. Y ddau hyn, un ydynt yn Nuw; 
o leiaf y maent mewn. perffaith gytgord 41 gilydd. (3) 
Gallu Duw. Rhoddir pwyslais mynych yn y T.N. ar 
allu Duw. Nid Duw gwan a diymadferth yn Ei fyd Ei 
Hun yw'r Hwn a ddatguddir inni yng Nghrist; y mae’n 
feistr ar y byd a’i holl adnoddau. Gwir na ddefnyddia’i 
allu 1 ormesu a gorfodi Ei ddeiliaid fel y gwna Duw’r 
Mohametan (‘‘ Swltan y nef’’), eithr parcha eu rhyddid 
fel bodau moesol a grewyd ar Ei ddelw. Hynny sydd am 
fod Ei allu yn ddarostyngedig i’w gariad, ac nid am fod 
adnoddau Ei allu yn gyfyngedig. (4) Doethineb Duw. 
Wrth Ei ddoethineb y golygwn y ddealltwriaeth a’r wybod- 
aeth a’1 galluoga i ddefnyddio’r moddion gorau i sylweddoli 
Ki ddibenion. Ystyr hyn oll yw bod Duw’n feistr ar Ei 
fyd Ei Hun ac yn abl yn Ei ffordd Ei Hun i “ ddwyn 
allan farn i fuddugoliaeth,” er hynny na ddefnyddia’i allu 
brenhinol i lethu a gormesu eithr 1 gynorthwyo ac achub. 
Os gwir yw bod Iesu yn “‘ ddelw y Duw anweledig,”’ yna 
gellir cymhwyso at y Brenin Mawr yr hyn a ddywedwyd 
am Ei was etholedig, ‘‘ Corsen ysig nis tyr, a llin yn mygu 


nis diffydd, hyd oni ddygo efe allan farn i fuddugoliaeth.””7 
3. Y Gorucuar. Rhoddir yr enw hwn ar Dduw 


droeon yn y T.N., unwaith mewn geiriau a briodolir i Iesu 
Grist (Luc 635), Cyfleir yr un syniad yn amlach yn y 
geiriau “‘nefol,’’ “ nefoedd,” mewn ymadroddion fel 
“eich Tad nefol,” “ein Tad yr Hwn wyt yn y nefoedd,” 
‘“'Teyrnas nefoedd,” yn awgrymu safle goruchel a digymar 
Duw ar raddfa bodolaeth fel un sydd mewn dosbarth ar Ei 
ben Ei Hun (sui generis). Wrth inni sOn am Dduw 
(fel y soniasom uchod) mewn termau dynol fel “Tad” 


7 Math. 12%, 

a “ Brenin,” teimlwn fod perygl inni golli golwg ar Ei 
uniqueness fel Duw a’i restru bron yn yr un dosbarth 4 
dyn, ac mewn canlyniad golli’r parchedigaeth addolgar 
a’r gwyleidd-dra dwfn sy’n gweddu inni ym mhresenoldeb 
y Duw Goruchaf’ I osgoi’r perygl y mae’n ofynnol inni 
ymdeimlo’n barhaus 4’r ffaith o'1 oruchelder digymar. 
Os meddyliwn am “ nefoedd ” a ‘“‘ daear ”’ nid yn nhermau 
gofod ond yn nhermau gradd ac ansawdd, y mae grym o 
hyd yng ngeiriau’r H.D., “ Duw sydd yn y nefoedd, 
tithau sydd ar y ddaear; ac am hynny bydded dy eiriau 
yn anaml”’;9 ‘‘ Canys fel y mae’r nefoedd yn uwch na’r 
ddaear, felly uwch yw fy ffyrdd i na’ch ffyrdd chwi, a’m 
meddyliau i na’ch meddyliau chwi.”° “Yr Arglwydd 
sydd yn nheml Ei sancteiddrwydd; gorseddfa’r Arglwydd 
sydd yn y nefoedd.’”™ Dyna iaith duwioldeb ym mhob 
oes. A chofier disgrifiad un Salmydd o’r duwiol: ‘“ Yr 
hwn sydd yn trigo yn nirgelwch y Goruchaf.”’ 

Galwyd sylw droeon yn y bennod flaenorol at y ffaith 
bod y profiad crefyddol, bron ym mhob ffurf arno, yn 
ymsymid rhwng dau begwn, sef (1) yr ymdeimlad o 
Dduw fel Bod aruchel, dyrchafedig, goruwchnaturiol ac 
ofnadwy ar y naill law, ac (2) yr ymdeimlad ohono fel Bod 
cyfagos, cyfeillgar, cartrefol, “‘ noddfa a nerth i ni, cymorth 
hawdd ei gael mewn cyfyngder”’ ar y llaw arall. An- 
fynych, y mae’n wir, y cedwir y fantol yn wastad rhwng 
y ddau ymdeimlad cyferbyniol. Yn y mwyafrif o’r hen 
grefyddau gogwyddid yn fwy tuag at y blaenaf, gyda’r 
canlyniad bod of” y duwiau yn elfen amlycach na serch 
tuag atynt. Er hynny y mae’r ddwy elfen yn oblygedig 
yn y profiad crefyddol o’r dechreuad. Mantolir y ddwy 
ochr yn hynod gyfartal gan un o broffwydi Israel: “ Fel 
hyn y dywed y Goruchel a’r Dyrchafedig, yr hwna breswylia 


8 Fel hyn y beirniada Wil Bryan un enwad crefyddol: “ Mae nhw i 
gyd yn gweddio run fath, ac yn rhy hy—fel bydae nhw’n siarad efo dyn 
ty nesa.”—Hunangofiant Rhys Lewis gan Daniel Owen, pen. xt. Y perygl 
o edrych ar Dduw fel “‘ dyn ty nesa” yw’r hyn y ceisiwn ei osgoi wrth 
bwysleisio gorucheldra Duw. 


9 Preg. 52. 1 Es. 559. ™Salmii4. ™ Salm gr. 

dragwyddoldeb, ac y mae ei enw yn Santaidd, Y goruchelder 
a’r cysegr a breswyliaf; a chyd 4’r cystuddiedig a’r isel 
o ysbryd, i fywhau y rhai isel o ysbryd ac 1 fywhau calon y 
rhai cystuddiedig.”:3 Y Duw goruchel yn _preswylio 
gyda’r rhai isel, y Duw “ sanctaidd ” yn dosturiol, y Duw 
tragwyddol yn ymgeleddu’r rhai cystuddiedig! Yn y 
datguddiad Cristnogol cyfartelir y ddwy elfen trwy’r 
sicrwydd a gawn yng Nghrist fod y Duw Goruchaf yn 
Dad a’i hanfod yn gariad, mai “Tad nefol” yw. Nid 
yw’r ffaith 0'1 dadolaeth yn diddymu’r goruchelder aruthr 
hwnnw a gynhyrcha ynom barchedig ofn ac ymostyngiad yn 
Ei wyddfod. Ond ar y llaw arall nid yw Ei orucheldra 
yn diddymu nac yn lleihau dim ar Ei dadolaeth. Rhaid 
ar bob cyfrif ddiogelu’r gwirionedd mai’r un un yw’r 
Goruchaf Dduw a’r Duw Dad, a bod yr un Duw hwnnw 
yn gariad drwyddo ac i’r gwaelodion (os goddefir inni’n 
wylaidd ddywedyd hyn). Nid rhyw ynysig fechan o 
dynerwch yng nghanol cefnforoedd tymhestlog Ei anfeid- 
roldeb yw Ei gariad tadol. Pe felly, ni buasai gennym 
sicrwydd na byddai i ryw ryferthwy ofnadwy o’r dirgelwch- 
tu-hwnt-i’'w-gariad unrhyw adeg orlifo drosodd er ein 
dinistr. Nid oes fawr o gysur yn y gwirionedd mai 
“Duw, cariad yw” onid yw'n gariad drwyddo 1 gyd, ac 
onid yw’n gariad drwy holl derfynau Ei ymerodraeth. 
Fel y canodd Dante ar ddiwedd ei Paradiso (yn 6l y 
cyfieithiad Saesneg): 
My will revolved under the sway of Love, 
The Love that moves the sun and the other stars. 


Ond y mae i gariad hefyd ei oruchelder, ei ddirgelwch 
dihysbydd a bair syndod addolgar. Ie, y mae i’r cariad 
anfeidrol hyd yn oed ei ofnadwyaeth. ‘‘ This tremendous 
Lover ’—y Carwr ofnadwy hwn—dyna a eilw Francis 
Thompson ei “ Fytheiad y nef.’”:4 A gweddus yw inni 
gydnabod yn wylaidd na all ein profiad a’n hamgyffrediad 


3 Es, §7%5. 


4 Gwél The Hound of Heaven. Nid amhriodol fyddai caritas tremenda 
yn lle mysterium tremendum Otto. 

ni ddisbyddu holl oludoedd bodolaeth y Duw Goruchaf, 
ein Tad yr Hwn sydd yn y nefoedd. 


be 
YR ATHRONIAETH AM DDUW. 


Deuwn yn awr at y syniadau neu’r damcaniaethau am 
Dduw sy’n myned tu hwnt i’r profiad uniongyrchol ohono 
er y gallant fod yn oblygedig yn y profiad hwnnw. 
Symudwn o ganfyddiadau diriaethol (concrete perceptions) 
y profiad Cristnogol, at y syniadau neu’r amgyffredion 
mwy neu lai haniaethol (abstract conceptions) a ddaw inni 
wrth i’n deall adfyfyrio ar gynnwys ac ystyr y profiad. 
Rhaid cofio, er hynny, fod y diriaethol yn llithro’n rhwydd 
ir haniaethol, fod canfyddiadau pan fyfyriom arnynt yn 
arwain yn naturiol i amgyffredion a damcaniaethau, fel 
mai amhosibl yw dywedyd ym mha bwynt y mae’r blaenaf 
yn darfod a’r olaf yn dechrau. Er enghraifft y mae can- 
fyddiadau dynion trwy’r canrifoedd o’r byd naturiol o’u 
cwmpas wedi arwain yn raddol i ddamcaniaethau han- 
iaethol Newton ac Einstein; ac er bod gwahaniaeth mawr 
ar yr wyneb rhwng canfyddiadau uniongyrchol y dyn 
cyffredin a damcaniaethau cosmig Einstein, llifa’r olaf yn 
ddifwlch o’r blaenaf. Ac nid difudd yw’r conceptions 
mwyaf haniaethol, os cywir hwynt, oblegid cywirant yr 
hyn sydd anghywir yn ein perceptions ac ehangu eu 
terfynau’n fawr. 

Gwelir felly na allwn godi “‘ gwal ddiadlam” rhwng 
yr adran hon a’r adran flaenorol o’n traethiad, na phender- 
fynu’n rhwydd beth sy’n perthyn i brofiad uniongyrchol 
a pheth sy’n ffrwyth myfyrdod y deall ar gynnwys y profiad. 
Ond diamau y cytunir bod y syniadau uchod am Dduw, 
fel Tad a Brenin Nefol, yn perthyn yn nes i ganfyddiad 
profiadol y saint na’r gwirioneddau mwy athronyddol a 
ddaw’n awr o dan ein sylw. Y maent gan hynny yn fwy 
pwysig i’r bywyd ysbrydol. Eithr ni olyga hyn fod y 
gwirioneddau mwy athronyddol yn ddibwys a difudd. 
Gallant fod o help i gywiro’r hyn sy’n amrwd yn ein 

profiad crefyddol ac i ehangu terfynau’r profiad hwnnw. 
Ond i’r diben hwn nid digon eu derbyn yn oddefol fel 
gwirioneddau haniaethol “yn yr awyr”; rhaid eu 
cymhathu nes dyfod ohonynt yn rhan organig o’r profiad. 
Pwy erioed a ddarllenodd Gyffesion Awstin heb deimlo 
bod syniadau uwehanianol y sant-ddiwinydd am Dduw 
yn lliwio ac yn cyfoethogi ei holl drofiad; iddo ef y 
maent yn “ feddyliau ei galon”’ ac nid yn feddyliau yn ei 
ymennydd yn unig. Ymbhlith ysgrifenwyr diweddar gellir 
dywedyd yr un peth am y Baron von Hiigel. 

Yma ni allwn wneuthur mwy na chodi cwr y llen 
a rhoi cipdrem ar rai o’r pynciau a ddylai ddyfod dan 
ystyriaeth yn yr athroniaeth am Dduw. 

1. Uno.traztH Duw. Cyfeiriasom eisoes yn achlysurol 
at y gwirionedd hwn. O’r dechrau mabwysiadodd Crist- 
nogaeth fel gwireb yr athrawiaeth Iddewig mai un Duw 
sydd (1 Cor. 84-6), yr Hwn sydd goruwch pob peth a thrwy 
bob peth ac ym mhob peth (Eff. 4°, cf. 2 Cor. 126). Bu 
Cristnogaeth bob amser yn elyn 1 amldduwiaeth, ac ym- 
drechodd yn galed (pa un ai Ilwyddo ai methu a wnaeth) 
i gadw ei hathrawiaeth_am Drindod o bersonau yn Nuw 
rhag llithro i fod yn driduwiaeth. Yn ddiweddar tueddir 
mewn rhai cylchoedd i fabwysiadu teip o athroniaeth am 
y byd sydd mewn perygl o fyned o dan sylfeini’r gred yn 
unoliaeth Duw. Er enghraifft bu cryn fri dro yn 6l ar 
y ddamcaniaeth a elwir yn Lluosogaeth (Pluralism), yn 
bennaf trwy ddylanwad William James, yr hwn a roddodd 
ffurf fodern i ddysgeidiaeth Leibnizss Dysg y 
Lluosogwyr fod y byd, 0’i ddadansoddi hyd yr eithaf, yn 
gyfansoddedig nid o un hanfod neu un egwyddor ond o 
nifer aneirif o “ eneidiau ”’ o wahanol raddau, a phob enaid 
yn hunan-greedig, annibynnol, ‘‘ a’i hanfod ynddo’i hun.”’ 
O’i gweithio allan i’w heithafion gellid gwneuthur damcan- 
iaeth fel hon yn sail math o amldduwiaeth ronc. Ond ni 


15 Gwél Wm. James, 4 Pluralistic Universe (1909), a James Ward, 
The Realm of Ends or Pluralism and Theism (1911). Ymdriniais 4 Lluosog- 
aeth yn fy llyfr, The Philosophy of Religion (1924), tt. 285-305, ac yn 
fyrrach yn fy Crist a Gwareiddiad (1921), tt. 196-200. 

wn am neb a aeth mor bell 4 hynny. Cydnebydd y 
Lluosogwyr un Person Dwyfol—ac un yn unig—fel 
canolbwynt y gyfundrefn fawr o eneidiau, ond ‘“ Duw 
meidrol’’ yn unig fyddai hwnnw, ac ni allai fod yn 
Greawdwr y byd. Credaf fod unoliaeth profiad dyn— 
er mai unoliaeth mewn amrywiaeth yw—yn rhagdybio un 
cyfanfyd, ac o ganlyniad un Bod ac un yn unig fel 
ffynhonnell eithaf y cwbl. Ac yn sicr y mae’r profiad 
moesol a chrefyddol yn hawlio hyn. Heb hynny byddai’n 
rhaid rhannu ein teyrngarwch rhwng “ duwiau lawer ac 
arglwyddi lawer,” a byddai hynny’n andwyol i undod 
cymeriad, a “thy wedi ymrannu yn ei erbyn ei hun ni 
saif.” Heblaw Lluosogaeth, gwneir ymgais o bryd i 
bryd i atgyfodi Deuoliaeth athroniaeth Groeg, sydd 0’i 
gweithio allan yn arwain i’r syniad o ddau Dduw, sef y 
Duw daionus y dylem Ei addoli a’1 wasanaethu, a’r Duw 
amherffaith a greodd y byd materol. Nid yw’r ddamcan- 
iaeth hon ond Ilwybr byr i geisio setlo’r broblem ddyrys 
paham y mae poen a phechod ac anhrefn yn y byd, ond 
crea fwy o anawsterau nag y Ilwydda i’w datrys. Gwyr 
pob person meddylgar fod i athrawiaeth unoliaeth Duw 
ei hanawsterau, ond y mae’n cyfarfod yn well nag un arall 
4 gofynion rheswm a’r bywyd crefyddol. Mewn gwir- 
ionedd nid oes argoel y cefna’r byd crefyddol byth ar yr 
argyhoeddiad sylfaenol mai un Duw sydd. 

2. PersonoriaeTH' Duw. Y mae’r dehongliad Crist- 
nogol o Dduw fel Tad sydd 4’i hanfod yn gariad yn 
rhagdybio Ei fod yn Fod personol, o leiaf onid ydym 1 roddi 
ystyr hollol ddieithr 1 eiriau fel “tad” a “ chariad.” 
Nid yw’r gred yn Ei bersonoliaeth yn beth cyffredinol 
yng nghrefyddau’r byd. Yn wir, ar hyd yr oesoedd 
ffynnodd math arbennig o dduwiolfrydedd, yn enwedig 
yng nghrefyddau’r dwyrain, nad oes le o’1 fewn i’r syniad 
o Dduw fel person. Uchelgais eithaf yr HindW duwiol- 
frydig yw, nid cyfeillachu 4 Duw personol a moesol, ond 
ymgolli’n Ilwyr yn yr Hanfod amhersonol a dibriodoledd 
a eilw yn ‘‘ Brahma.” Yr oedd yr athronydd Spinoza 
yn ei ffordd ei hun yn sant gwir dduwiol er nad oedd yn 

Gristion (fe’i galwyd yn “‘ God-intoxicated man”), ond 
fel pantheist edrychai ar Dduw fel y Sylwedd Anfeidrol, 
ac nid fel Person hunan-ymwybodol yn meddu ar deimlad, 
ewyllys a dealltwriaeth. A hyd yn oed oddi mewn i 
Gristnogaeth ei hun ceir teipiau gwahanol o grefyddoldeb 
a amrywia’n fawr oddi wrth ei gilydd yn y graddau y 
priodolir personoliaeth i Dduw. Yn y naill eithaf ceir 
anthropomorphiaeth amrwd y rhai sy’n edrych ar Dduw 
fe] math o Ddyn ar raddfa eang neu Ynad mawreddog 
neu Wr Bonheddig urddasol yn preswylio mewn plasty 
nefol, braidd yn oriog Ei dymer a mympwyol Ei ymddyg- 
iadau. Yn yr eithaf arall ceir rhai meddylwyr mawr a 
duwiol fel Schleiermacher yn synio’n lled bantheistaidd 
am Dduw fel yr Anfeidrol sy’n cynnwys popeth meidrol 
ynddo’i Hun, ac yn tueddu i edrych ar bersonoliaeth fel 
cyfyngiad yn perthyn i fodau meidrol yn unig. Ond ar 
y cyfan y mae diwinyddiaeth Gristnogol yn angerddol 
bersonol, er y cais osgoi anthropomorphiaeth blentynnaidd. 
Yn wir Cristnogaeth yw’r fwyaf personol o’r holl grefyddau. 
Gesyd fwy o bwys ar werth personoliaeth, ddynol a dwyfol, 
nag un grefydd arall (ond yn hyn o beth yr oedd Iddewiaeth 
yn rhagflaenydd teilwng iddi). Yn wir gellir dal mai craidd 
y profiad Cristnogol yw cymdeithas dynion 4 Duw ac 4’i 
gilydd, ac nid oes ond bodau personol a all gymdeithasu 
neu gyfeillachu 41 gilydd. 

Gwir y cyfyd anawsterau mawr o safbwynt athroniaeth 
i amgyffred pa fodd y gall Bod Anfeidrol fod yn Berson. 
Ymddengys fel pe bai Personoliaeth Absolwt neu Holl- 
gynhwysol yn wrth-ddywediad. ‘Omnis determinatio est 
negatio,” meddir; y mae pob diffiniad yn negyddiad 
ac felly yn gyfyngiad. Ac wrth ddiffinio Duw fel Bod 
personol yr ydym yn gosod terfynau ar yr Annherfynol. 
Y mae’r term “ Person,” meddir, o angenrheidrwydd yn 
tybio “ Arall” yn wrthrych iddo (y mae “myfi” yn 
tybio “ nid-myfi’’), a’r Arall hwnnw yn cyfyngu arno, 
yn ei amgylchu o fewn terfynau ac felly yn ei wneuthur 
yn feidrol. Y mae Person Anfeidrol o ganlyniad yn 
gyfystyr 4 Meidrol Anfeidrol, yr hyn sy’n gymaint o 

wrthddywediad 4 phe soniem am “ gylch ysgwar’”’ neu 
“wynder du.” Heblaw hynny y mae personoliaeth yn 
tybio tyfiant trwy broses araf yng nghwrs amser, tra mae’r 
syniad o Dduw Anfeidrol yn cynnwys _ perffeithrwydd 
tragwyddol a digynnydd. Beth, ynteu, a ddywedwn ni 
am hyn? Y mae’n wir, wrth gwrs, fod personoliaeth 
ynom ni yn gysylitiedig 4 chyfyngiadau ac amherffeithderau. 
Cyfyngir arnom gan amodau amser a lle, enillwn wybod- 
aeth trwy broses araf, a phrofiad trwy gamgymeriadau lu. 
Ond gellir dal nad yw’r cyfyngiadau hyn yn hanfodol 
i bersonoliaeth fel y cyfryw. Cyfodant yn hytrach o’r 
ffaith mai personau amherffaith ydym. Y gwir yw, nid 
ydym ni ddynion yn bersonau llawn; ar y ffordd 1 ddyfod 
yn bersonau yr ydym. Fel y dengys Lotze, nid yw 
meidroldeb yn amod personoliaeth fel y cyfryw; rhwystr 
ac atalfa i bersonoliaeth lawn ydyw. Fel y deuwn yn 
bersonau llawnach cilia’r cyfyngiadau fwyfwy. Yr hyn 
sy’n hanfodol i berson yw, nid ymwybyddiaeth o Arall y 
tu allan iddo, ond hunan-ymwybyddiaeth, yr ymdeimlad 
uniongyrchol o realiti yr Hunan fel gwrthrych iddo’i 
hunan trwy ei brofiad ohono’i hun ac o gyflyrau mewnol 
ei ymwybyddiaeth. Ar y Ilinellau hyn gellir dal mai 
Duw yw’r unig Berson perffaith, ac mai cysgod gwan 0’i 
bersonoliaeth Ef yw’r eiddom ni.6 
Dywedasom mai hunan-ymwybyddiaeth yw hanfod 
personoliaeth. Y mae person yn ganolfan ymwybydd- 
iaeth; y mae’n gwybod, yn teimlo, ac yn ewyllysio. Mwy 
na hynny, y mae’n gwybod ei fod yn gwybod ac yn teimlo 
ac yn ewyllysio. A rhaid dywedyd hyn o leiaf am Dduw 
onid yw’n llai na dyn. Ond rhaid chwanegu’r ystyriaeth 
bwysig bod cymeriad moesol (neu efallai anfoesol, eithr 
nid difoesoldeb, zon-moral) yn hanfodol i bersonoliaeth 0’1 
gwahaniaethu oddi wrth greaduriaid a phethau is-foesol. 
A phrif nodwedd personoliaeth foesol yw ei bod yn 
gweithredu’n dwrpasol, h.y., yn ymsymud beunydd 1 


%6 Gweithiwyd allan yr ymresymiad hwn yn Ilawn a galluog gan yr 
athronydd Lotze, yn ei Microcosmus (Cyf. Saes., 1886), Llyfr ix, pen. iv. 

gyfeiriad rhyw nod neu bwrpas Ilywodraethol neu gyfun- 
drefn organig o bwrpasau y cais eu sylweddoli. Nid oes 
i’r seren yn ei chylchdro bwrpas sy’n wybyddus iddi e1 
hun ac a fabwysiedir ganddi 0'i gwirfodd. Ond am ddyn, 
ir graddau y mae’n wir berson, fe’i llywodraethir gan 
ryw fwriad neu system o fwriadau a delfrydau, a dyna a 
rydd unoliaeth a chysondeb a chymeriad iddo. Gwir yr 
ysgogir dyn i raddau mawr, fel y profwyd yn helaeth gan 
Feddyleg ddiweddar, gan reddfau a nwydau a 
“‘chymhlethion ” sy mewn ystyr yn ddyfnach na’i ewyllys; 
ond perthyn y mae’r rhain 1 rannau anifeilaidd ac is-foesol 
ei natur. I’r graddau y cyrraedd dyn wir bersonoliaeth, 
daw hyd yn oed y greddfau a’r nwydau dan lywodraeth 
pwrpas rhesymol a moesol, a thrwy hynny fe’u moesolir 
hwynt. Ac wrth feddwl am Dduw fel Person yr ydys 
yn priodoli pwrpas neu fwriad iddo Yntau, ac yn synio 
amdano fel cymeriad moesol; tybir ym mhellach mai’n 
unol 4’r bwriad a’r cymeriad hwnnw y llywodraetha’r 
cyfanfyd. 

Gair mawr Paul am fwriad Duw yw prothesis, a gyfieithir 
yn “arfaeth.’ Y mae’n wir mai mewn cysylltiad 4’r 
iechydwriaeth yng Nghrist bron yn unig y sonia Paul am 
“arfaeth ’ Duw (Rhuf. 828, ot, Eff. mt, 2 Tim. 19). 
Ond lled awgryma hefyd fod yr arfaeth yn cynnwys holl 
weithrediadau Duw mewn creadigaeth a rhagluniaeth: 
““Wedi ein rhagluniaethu yn 61 arfaeth yr hwn sydd 
yn gweithio pob peth wrth gyngor ei ewyllys ei hun 37 
““Ni a wyddom fod pob peth yn cydweithio er daioni i’r 
rhai sydd yn caru Duw, sef i’r rhai sydd wedi eu galw yn 
6] ei arfaeth ef.”*8 Yr awgrym yw bod cynllun a bwriad 
mawr i’w gweled yn rhedeg trwy’r cread oll, a hwnnw’n 
fwriad moesol (‘‘er daioni’”’), a bod yr holl gynllun yn 
cyrraedd ei ddiben perffaith yn yr iechydwriaeth yng 
Nghrist. Teifl y datguddiad yng Nghrist oleuni’n él 
ar holl ymwneuthur Duw 4’r byd ac ar y pwrpas daionus 
a reola holl broses datblygiad, o annelwig ddefnydd y 


7 Eff. x, 18 Rhuf. 828, 

cread a’r protoplasm cyntefig ymlaen hyd at “ ddinas 
y Duw byw, y Jerusalem nefol . . . ac ysbrydion y 
cyfiawn y rhai a berffeithiwyd.” ‘‘Pob peth yn cyd- 
weithio er daioni,”—dyna fewnwelediad beiddgar y ffydd 
‘Gristnogol. GwWyr pawb fod i’r ffydd hon ei hanawsterau 
a’it phroblemau dyrys. Ond dywedwn eto fel o’r blaen, 
y mae’n ddigon da i fod yn wir. A rhaid cofio hyn o hyd, 
nad yw Duw’n dwyn Ei fwriadau i ben trwy rym holl- 
alluowgrwydd noeth, eithr trwy gydsyniad rhydd- 
ewyllysgar personau eraill a greodd ar Ei ddelw ond sydd 
a gallu ganddynt i lesteirio Ei gynlluniau yn ogystal ag 
i'w hyrwyddo. Y mae hyn hefyd yn unol 41 amcanion 
tadol-frenhinol, fel y meithrino feibion iddo’i Hun ac 
nid caethweision. Teyrnas personau yw Teyrnas Dduw. 

Fe ddylai’r dehongliad uchod symud un rhagfarn yn 
erbyn y syniad bod Duw yn berson. Yn rhy fynych 
cysylltir y syniad o bersonoliaeth ag “‘ ewyllys rydd”’ yn 
yr ystyr o fympwy heb na chysondeb na sefydlogrwydd. 
A phetrusem feddwl am Dduw fel person “rhydd” pe 
golygai hynny Ei fod yn oriog, anwadal a mympwyol, 
fel dynion digymeriad. Dyna’r “ anthropomorphiaeth ” yr 
arswyda pobl feddylgar rhagddo, yn enwedig y rhai sy dan 
gyfaredd y syniad gwyddonol o gysondeb deddfau natur. 
Ond gwelsom y golyga personoliaeth yn ei fan uchaf, 
nid penrhyddid i weithredu yn 6] chwim y foment, eithr 
cymeriad yn gweithredu yn unol 4 phwrpas cyson a sefydlog. 
Nid yw “ unffurfiaeth natur’”” ond un mynegiant o sefyd- 
logrwydd a chysondeb cymeriad Duw. Ar yr un pryd 
y mae meddwl am Dduw fel Person yn ein cynorthwyo 
i synio amdano mewn termau dynamic ac nid static. Nid 

Ei sefydlogrwydd yn gyfystyr ag unffurfiaeth a 
llonyddwch marw. Golyga gysondeb moesol Person 
byw sydd 4 i egnion beunydd ar waith yn Ilunio a 
pherffeithio byd i fod yn gartref i saint ac yn llunio a 
pherffeithio saint 1 gartrefu yn Ei fyd. Nid segur mohono, 
canys Ef yw saer ac adeiladydd y Ddinas ag iddi sylfeini, 
sef y Ddinas ag iddi sylfeini yn Ei arfaeth dragwyddol 


ond sydd i’w saernio a’i hadeiladu mewn amser. Y mae 

dysgeidiaeth gwyddoniaeth ddiweddar am “ ddatblygiad ”’ 
wedi ein helpu 1 amgyffred yn well y wedd ddynamic i’r 
cread, ond y mae hyn a llawer rhagor yn oblygedig yn y 
syniad o Dduw fel Person byw sy’n gweithio yn y byd 
““o bwrpas.” 

Ond i’r meddwl athronyddol y mae cryn anhawster 
i ddeall pa fodd y gellir priodoli pwrpas 1’r Anfeidrol. 
Ymddengys y syniad fel petai’n awgrymu bod Duw yn 
amherffaith a meidrol, gan y tybia pwrpas ddiffyg rhyw 
bethau y byddai’n ddymunol eu bod ac anniddigrwydd 
hyd nes dyfod ohonynt i fod. Ond ni all yr Anfeidrol 
(meddir) ddymuno dim nad yw ganddo eisoes, gan fod 
ynddo Ef Ei Hun bob digonedd a pherffeithrwydd. Am 
resymau fel hyn y gwrthyd Spinoza ac eraill briodoli 
pwrpas i’r Anfeidrol. Wel, yn onest, o’r ddau gwell 
gennym ogwyddo at y syniad o Dduw byw, “ meidrol,” 
sy’n ochri gyda’r hyn sy dda yn erbyn yr amherffaith a’r 
drwg ac yn ymegnio nes dwyn allan farn 1 fuddugoliaeth, 
nag at y syniad pantheistaidd am Dduw fel yr Absolwt 
hollgynhwysol sy’n gyfystyr 4 Chyfanswm Pethau, heb 
wahaniaethu rhwng y daionus a’r drygionus, ac yn ym- 
fodloni ar berffeithrwydd tragwyddol y Cyfanfyd, sef Ef 
Ei Hun. MHawlia’r profiad crefyddol inni ddehongli 
Duw, nid yn gyntaf oll yn nhermau’r Cyfan, ond yn 
nhermau’r Gorau.y A’r categori gorau o fewn ein cyrraedd 
yw personoliaeth foesol yn gweithredu “‘o bwrpas.” 
Ond hwn hefyd yw’r categori mwyaf cynhwysol. Mewn 
personoliaeth cyferfydd yr unigol a’r cyffredinol; po 
fwyaf y bersonoliaeth mwyaf cyffredinol a chynhwysol 
yw, a hynny heb beidio 4 bod yn unigolyn. Galwodd 
rhywun Shakespeare ‘‘the myriad-minded man.” 
Gorwedd mawredd ei athrylith yn ei allu i oresgyn y 
safbwynt lIleol ac unigol a thrwy gyffredinolrwydd ei 
ddychymyg i fyw bywyd llu o bobl eraill a’i bortreadu 


megis o’r tu mewn. Mewn dull hollol wahanol, sef o 


9“ For religious experience God is not primarily the All but the 
Highest,”—W. R. Matthews, Studies in Christian Philosophy (1920), t. 177. 

safbwynt mathemadeg, y mae meddwl synthetig Einstein 
yn gallu cwmpasu’r cyfanfyd mewn fformiwla. Er hynny 
ceidw ei unigoliaeth; ni chyll mohono’i hunan yn y cyffred- 
inol a gwmpesir ganddo. Awgrym gwan yn unig a geir 
yma o’r modd y dichon personoliaeth Duw olygu 
cyffredinolrwydd absolwt ac unigoliaeth absolwt yr un 
pryd. Felly nid “ meidrol”’ yn yr ystyr gywir mohono 
wedi’r cyfan, ond yr Anfeidrol, yr Hollgynhwysol, eithr 
mewn ystyr sy’n gwbl gyson 4’1 bersonoliaeth foesol fel un 
sy'n gweithredu o fewn terfynau’r egwyddorion y creodd 
y byd yn unol 4 hwynt. Y mae’n wir y cyfyngir arno 
gan amodau sy’n codi o’r egwyddorion hynny. Ond 
hunan-gyfyngiad gwirfoddol yw hyn, ac nid cyfyngiad 
o gyfeiriad amodau estronol sydd 4’u ffynhonnell yn 
annibynnol ar Ei ewyllys Ef. 

Dyweder os mynner fod Duw yn fwy na Pherson; 
ond ni ellir caniatau Ei fod yn //ai na Pherson heb fradychu 
gofynion y profiad Cristnogol sydd 4 gweddi a chymundeb 
personol 4 Duw yn anadl ei einioes. Mewn Atodiad 
awerymiadol ar ‘‘ The Supra-Personal in the Numinous ” 


dywed Otto (ldea of the Holy, Cyf. Saes., t. 308): 


Assuredly God is for us “Thou” and a Person. But this 
Personal character is that side of His nature which is turned 
manward—it is like a “ Cape of Good Hope,” jutting out from 
a mountain range which, as it recedes, is lost to view in the 
“*tenebrae aeternae” [y tywyllwch tragwyddol]—only to be ex- 
pressed by the suspension of speech and the inspiration of sacred 
song. 


Ond od yw Duw yn Berson 0 gwbl, rhaid Ei fod yn Berson 
drwyddo’i gyd ac nid yn unig ar “yr ochr honno i’w natur 
sy’n troi tuag at ddyn.” Rhaid bod Ei bersonoliaeth yn 
ymestyn yn 61 i’r “mountain range” a’r ‘‘tenebrae aeternae”’ 
ac nid yn gyfyngedig i’r ‘‘ Penrhyn Gobaith Da” sy’n tro 
tuag at ddyn. Onid e byddwn mewn pryder beunydd 
rhag mai Iledrith fyddai’r “ gobaith da” a rhag 1 ryw 
ddrycin o’r mynyddoedd tywyll ysgubo i ffwrdd y Iledrith 
fel gwe pryf copyn. Er hynny gall fod Duw yx fwy na 
Pherson. Megis y mae dyn yn fywyd drwyddo 1 gyd ond 

hefyd yn fwy na bywyd (sef y bywyd sy’n gyffredin iddo ef ~ 
ac i’r llysiau a’r anifeiliaid), canys cymer ei fywyd ef y 
ffurf uwch o bersonoliaeth, yn gyffelyb meiddiwn gredu 
bod Duw yn Berson “‘ drwyddo i gyd,” er i’w bersonoliaeth 
gymryd rhyw ffurf uwch sy’n gweddu i Fod Anfeidrol, 
ffurf na allwn ei disgrifio ond trwy ddywedyd ei bod yn 
oruwchbersonol (supra-personal). Yn yr ystyr hon gall 
fod yn fwy na Pherson, ond ni all fod yn Ilai. I gloi i 
fyny’r adran hon dywedwn gyda Streeter: 

To say that God is “ personal but something more” is to say 
that the Creative Principle must be higher than the highest, richer than 
the richest, more full of life than the alivest of the things It has produced 
—and that surely is merely common sense. 

3. Duw ret Crrawpwr. Y mae’r gred yn Nuw fel 
Creawdwr y byd yn anhepgorol i’r ffydd Gristnogol. 
Prin y mae’n rhaid dywedyd na olyga hyn o gwhbl fod y 
ffydd honno’n dibynnu ar wirionedd hanesyddol penodau 
cyntaf Genesis neu ar gywirdeb yr hen amseryddiaeth 
oedd yn dyddio’r creu yn y flwyddyn 4004 c.c. Y mae 
daeareg a seryddeg a gwyddorau eraill wedi ehangu’n 
ddifesur ein dirnadaeth am oed y cosmos ac wedi Ilwyr 
newid ein syniadau am y modd y daeth i fod. Awn ym 
mhellach a dywedwn nad yw’r ffydd Gristnogol yn ein 
rhwymo i lawr i’r gred bod creu’r byd yn weithred mewn 
amser ac nid yn broses tragwyddol. Dysgai diwinydd 
Cristnogol mor fawr ag Origen fod y greadigaeth yn act 
dragwyddol ac yn fynegiant o natur ddigyfnewid Duw, 
a thueddwn i gytuno ag ef. Gofynnai Origen, ““Os bu 
ir byd ddechreuad mewn mater, beth oedd Duw yn ei 
wneuthur cyn dechrau’r byd ? Canys byddai’n rhyfygus 
a gwrthun i ddywedyd bod natur Duw yn segur, neu i 
dybio bod adeg pan nad oedd yr Hwn sydd dda yn 
gwneuthur daioni na’i hollalluogrwydd yn arfer ei allu.””: 


20 B. H. Streeter, Reality (1926), t. 140. 

x Origen, De Principiis, iii, 5; dyfynnir gan W. R. Matthews, Studies 
in Christian Philosophy, t. 205. Dywed Awstin mai ateb un dyn i’r 
cwestiwn, ‘“ Beth oedd Duw yn ei wneud cyn creu’r byd ?” oedd “‘ Gwneud 
uffern i’r rhai sy’n rhy chwannog i ofyn cwestiynau!” id., t. 204. 

Anodd meddwl am Dduw fel Ffigur unig cyn bod byd, 
pan nad oedd (yng ngeiriau Emrys) 


Ond uthr ddiddymdra ar daen 
O flaen Ei ddwyfol wyneb, 


neu fel Duw Aristotl yn adfyfyrio’n dragwyddol ar Ei 
feddyliau hunan-ddigonol Ei Hun heb deimlo angen 
gwrthrych oddieithr Ef Ei Hun. Mwy rhesymol yw 
credu gyda Spinoza a Hegel mai peth yn perthyn 1’w 
hanfod yw bod yn Greawdwr. Yn hytrach na thybio 
Ei fod yn gyntaf yn Dduw ac yna’n Greawdwr, dywedwn 
mai fel Duw y mae’n Greawdwr, a bod Ei berthynas 4’r 
byd yn beth angenrheidiol ac nid damweiniol. Arferai 
Hegel ddywedyd, ‘“‘ Heb y byd nid yw Duw yn Dduw.” 
Credwn fod hyn yn gyson 4’r ffydd Gristnogol os gochelwn 
y syniad Groegaidd bod mater yn bod yn dragwyddol 
yn annibynnol ar Dduw. Edrychai Plato ac Aristotl ar 
Dduw nid fel Creawdwr absolwt ond fel crefftwr neu 
bensaer celfydd yn llunio byd trefnus allan o ryw annelwig 
ddeinydd oedd yn bod yn annibynnol arno, yn gyd- 
dragwyddol ag Ef, ac yn cyfyngu ar Ei hollalluowgrwydd 
(trwy fod i’r defnydd hwnnw ei ddeddfau ei hun ag yr oedd 
yn rhaid hyd yn oed i’r Pensaer dwyfol eu parchu). Yn 
erbyn y ddeuoliaeth hon y cyfododd yr athrawiaeth Grist- 
nogol ddarfod i Dduw greu’r byd “o ddim,” mai Ef a 
greodd ddefnydd y byd yn ogystal 471 drefn. Y mae’n 
debyg mai Irenaeus oedd un o’r rhai cyntaf i ddysgu hyn 
yn ddiamwys, a’i ddysgu a wnaeth yn erbyn deuoliaeth 
y Gnosticiaid er mwyn gwneuthur yn eglur mai Creawdwr 
y byd oedd Duw ac nid crefftwr neu luniwr yn unig. 
Ond nid oes yn rhaid dal bod y creu yn weithred mewn 
amser er mwyn diogelu’r gwirionedd hwn. Gall Duw fod 
yn Greawdwr absolwt er i'r greadigaeth fod yn 
dragwyddol, os chwanegwn nad ohoni ei hun neu yn ei 
hawl ei hun y mae’n bod yn dragwyddol eithr am ei bod 
yn dibynnu’n hollol am ei bodolaeth ar y Creawdwr. 
Dibyniaeth lwyr y cread ar Dduw, dyna’r hyn sy’n hanfodol 
ir athrawiaeth Gristnogol. Teflir yr holl gyfrifoldeb 

am fodolaeth a pharhad a natur y byd ar Dduw fel ffyn- 
honnell eithaf popeth, yn yr Hwn yr ydym ninnau ddynion 
yn byw, symud, a bod, heb yr Hwn y syrthiai popeth 1 
ddiddymdra. 

Golyga hyn fod y greadigaeth yn fynegiant a datguddiad _ 
parhaus o oludoedd anchwiliadwy’r bywyd dwyfol. A 
chan mai “ cariad yw Duw”’ rhaid bod y gwaith neu’r 
proses o greu yn fynegiant oi gariad. Cyfeiriasom 
eisoes at yr hen syniad mai er mwyn cael arllwysfa i’w 
gariad y creodd Duw’r byd ac yn enwedig fodau ysbrydol 
ar Ei ddelw Ei Hun. Cafodd Plato gipdrem ar y gwir- 
ionedd hwn. “ Dywedaf 1 chwi paham y gwnaeth y 
Creawdwr y byd hwn. Yr oedd yn ddaionus, ac ni all 
y daionus fod yn genfigenus o ddim. Ac am Ei fod yn 
rhydd o genfigen, dymunai i bopeth fod mor debyg iddo 
Ef ag oedd yn bosibl.22 Cam mawr ymlaen oedd y syniad 
hwn mai am Ei fod yn dda y creodd Duw’r byd. Ond 
gwan a negyddol yw absenoldeb cenfigen fel cymhellydd 
1 greu, o'1 gymharu ag egwyddor gadarnhaol cariad. 
Heblaw hynny, deuolaidd (fel y cyfeiriwyd) yw syniad 
Plato yn y pen draw; crefftwr neu drefnydd yw e1 Dduw 
yn hytrach na Chreawdwr. Yn 6l ein syniad ni, yr oedd 
y proses o greu yn fynegiant naturiol o ddaioni a chariad 
Duw na allai lai na’i roi a’i ddatguddio’i1 Hun i aiall am 
fod cariad yn hawlio gwrthrych. Mewn gair, credwn mai 
hanfodion yr athrawiaeth Gristnogol yw, nid bod Duw 
wedi creu’r byd fel un act mewn amser neu ar ddechrau 
amser (gellir dal hynny od yw’n rhoddi bodlonrwydd i’r 
meddwl), ond bod y cread yn hollol ddibynnol ar Dduw 
am ei fodolaeth a’i gynhaliaeth, bod hyn yn wir am 
ddefnydd y byd yn ogystal 41 drefn, bod Duw felly’n 
gwbl gyfrifol am y byd, ac mai o ddaioni a chariad y 
creodd y cyfan. 

Gwyddom yn dda fod y golygiad hwn yn gwneuthur 
problem poen a phechod ac amherffeithrwydd ymddangos- 
iadol y byd yn llawer mwy dwys a dyrys i ni nag i’r rhai 


* Plato, Timaeus, 29 E. 

a ddeil nad yw’r Duw daionus ond yn rhannol gyfrifol 
am gyfansoddiad y greadigaeth. Mewn un ystyr credwn 
ninnau nad yw ond yn rhannol gyfrifol am bethau fel y 
maent, canys creodd fodau ysbrydol rhydd yn meddu ar 
ewyllys greadigol fel yr eiddo yntau, gan roddi arnynt 
gyfran o’r cyfrifoldeb aruthrol o reoli cwrs y byd. Ond 
deil Theistiaeth Gristnogol fod pob digwyddiad yn y pen 
draw 1’w olrhain yn 6] 1 Dduw a bod y gallu i ewyllysio 
a gweithredu yn deillio ohono Ef. Eithr ni olyga hynny 
Ei fod yn foesol gyfrifol am bob digwyddiad a gweithred, 
canys gwaddolodd rai o'1 greaduriaid 4 mesur helaeth 
o ryddid ac ymreolaeth fel amod y posibilrwydd iddynt 
allu tyfu’n gymeriadau moesol. Sonia Tennyson am 


hyn fel 


This main miracle, that thou art thou, 
With power on thine own act and on the world.23 


Gwyrth fwyaf y creu oedd gwaith y Creawdwr anfeidrol 


yn creu creawdwyr meidrol ar Ei lun a’i ddelw.74 


4. Duw mewn RuactuniarTH. Daeth egwyddor 
Rhagluniaeth droeon o dan ein sylw’n barod, ond mewn 
termau eraill. Y mae brenhiniaeth Duw, fel y dangoswyd, 
yn cynnwys Ei lywodraeth dros y byd yn unol 4’1 bwrpas, 
ac y mae Ei Jersonoliaeth hefyd yn tybio bod i’w holl 
weithrediadau fwriad, gynllun, arfaeth. A dyna’n syml 
yw athrawiaeth Rhagluniaeth, sef bod Duw’n Ilywodraethu 
ac yn goruwchreoli cwrs y byd yn unol 4’i amcanion mawr. 
Golyga fod y byd yn “deyrnas dibenion ” (realm of ends), 
ac nid yn gynnyrch hap a damwain ar y naill law neu 
dynged ddall ar y llaw arall2s Mewn geiriau eraill, fod 
byd a bywyd yn gyfanbeth arwyddocaol sy’n meddu ar 


3 Tennyson, De Profundis. 


24 Ymdrinir yn llawn 4 phroblem y creu ar y llinellau uchod gan A. S. 
Pringle-Pattison, Te Idea of God in the Light of Recent Philosophy, pen. xvi, 
a W. R. Matthews, Christian Philosophy, vi. 

25 Ceisiais egluro ac amddiffyn athrawiaeth Rhagluniaeth yn erbyn 
athrawiaeth Tynged yn Crist a Gwareiddiad (1921), pen. vii (“‘ Tynged 
ynteu Rhagluniaeth ?”’). 

ystyr a gwerth ysbrydol, ac nid yn gawdel anghysylltiol 
o ddigwyddiadau dibwrpas. Gorchwyl anodd yw credu 
hyn lawer pryd. Y mae’n debyg bod adegau ar brofiad 
y mwyafrif ohonom pan deimlwn fel y termlodd Macbeth 
wedi clywed ohono am farwolaeth e1 briod: 
‘Tomorrow, and tomorrow, and tomorrow, 
Creeps in this petty pace from day to day, 
To the last syllable of recorded time; 
And all our yesterdays have lighted fools 
The way to dusty death. Out, out, brief candle! 
Life’s but a*walking shadow; a poor player, 
That struts and frets his hour upon the stage, 
And then is heard no more: it is a tale 
Told by an idiot, full of sound and fury, 
Signifying nothing. 
Ond byddai bywyd yn annioddefol ac amhosibl pe dyna 
fyddai ein credo feunyddiol. Nid oes dim a’n ceidw o’r 
gwallgofdy ond y ffydd bod rhyw ystyr a gwerth i fodolaeth, 
er mor anodd ar brydiau yw gweled *‘y goleuni disglair 
sydd yn y cymylau.’7 Ni feiddiaf yma ofyn fel Milton 
am help dwyfol 
That to the height of this great argument 
I may assert eternal Providence 
And justify the ways of God to man. 


Oblegid nid dyma’r lle i ymgymryd 4’r dasg anodd o lunio 
theodicé, sef amddiffyniad o weinyddiadau Duw yn ei 
Ragluniaeth yn wyneb y trychinebau, y dioddefaint, yr 
ysgelerderau a’r drygau o bob math sydd yn y byd. Yn 
sicr y mae trasiedi yn elfen ry amlwg yn y byd inni allu 
mabwysiadu heb anhawster optimistiaeth lefn ac ysgafn y 
bardd Pope yn y Ilinellau adnabyddus sy’n diweddu, 
“One truth is clear, whatever is, is right.’”29 Ac nid yw 
hyd yn oed ymresymiad cadarnach Leibniz o blaid credu 
mai hwn yw’r “gorau o bob byd posibl” yn rhydd o 


6 Shakespeare, Macédeth, Act v, Sc. v, ll. 19 ff. 

4 Job 372. 

28,29 Milton, Paradise Lost, Bk. I, ll. 22-24; Pope, Essay on Man, 
Ep. I, ll. 289-294. 

anawsterau. Yn sicr, nid y byd hwn fe/ y mae yw’r gorau 
posibl. Ond gellir dal bod y byd o ran ei gyfansoddiad 
cyffredinol, fel y bwriadwyd ef gan Dduw, yn ateb pwrpas 
Duw yn well nag un byd arall y gellid ei ddychmygu, yn 
arbennig fel ysgol i feithrin cymeriadau. Mynych y 
dyfynnwyd geiriau Keats fod y byd yn lle cymwys iawn fel 
“the vale of soul-making.” ‘‘ Do you not see,” meddai 
yn un o'1 lythyrau, “‘ how necessary a world of pains and 
trouble is to school an intelligence and make it a soul ?”’ 
Cydnebydd hyd yn oed Bosanquet mai “ Ilunio eneidiau 
yw prif waith y cyfanfyd fel y mae’n feidrol”” er na chyd- 
nebydd fod iddo un pwrpas o safbwynt yr Anfeidrol. 
Ond os gwelwn ni, feidrolion, ddiben yn y cyfan, ni allwn 
lai na chredu bod y diben hwnnw’n bod o safbwynt y 
Cyfaneihun. Ac nid yn unig y mae dyn trwy ddioddefaint 
yn llunio ei enaid ei hun, ond hefyd trwy aberth poenus 
y gall ddwyn iechydwriaeth i eraill. Dioddefaint cariad 
yw'r grym achubol cryfaf mewn bod. Y mae croeshoeliad 
Crist yn brif enghraifft o’r modd y gall Rhagluniaeth 
oruwchlywodraethu hyd yn oed weithred ddrwg i fod yn 
foddion bendith i’r byd. Yn 6l y ddysgeidiaeth Grist- 
nogol y mae trasiedi’r groes yn foddion iechydwriaeth 
y byd ac yn ddatguddiad o’r cariad aberthol sydd ar orsedd 
ycread. Beth bynnag a all fod anawsterau deallol problem 
Rhagluniaeth (ac y maent yn fawr), y mae ffydd y saint ym 
munudau eu mewnwelediad dyfnaf yn eu sicrhau bod 
““pob peth yn cydweithio er daioni i’r rhai sydd yn caru 
Duw,” ac ‘‘ nad yw dioddefiadau yr amser presennol yn 


haeddu eu cyffelybu i’r gogoniant a ddatguddir 1 ni,’’3 


30 Rhuf. 828,18. Fe gydnebydd y prifeirdd bron yn ddieithriad fod hyd yn 
oed trasiedi bywyd yn gweithio er daioni. Meddai’r Athro Abercrombie 
yn ei The Idea of Great Poetry: “ [In tragedy] painful things occur in a 
world which, as a whole, including them and all the distress they carry, is 
somehow profoundly satisfactory; more satisfactory, perhaps, than any 
world can possibly be from which sorrowful things are excluded.” ‘“ When 
we ask whence tragic poetry is to provide itself with good to match its evil, 
the answer can only be, that the good must arise out of the evil. This is 
what the peculiarity of tragedy comes to: out of things evil it must elicit 


good” (tt. 79, 170). 

Ystyr Rhagluniaeth yn 61 y dehongliad uchod yw bod 
trefn a chwrs y byd o dan lywodraeth pwrpas ysbrydol. 
Pa fodd, ynteu, y gweithia Duw allan Ei gynlluniau yn y 
byd? Nid trwy ymyriadau achlysurol o’r tu allan, ond 
trwy weithrediad cyson a rheolaidd y deddfau a ordeiniwyd 
ganddo. Y mae Duw yn preswylio yx y byd ac yn et 
reoli o’r tu mewn, fel yr enaid yn y corff dynol. Nid yw 
hyn yn gyfystyr 4 gwadu uwchfodaeth Duw, mwy nag y 
mae preswyliad enaid mewn corff yn cau allan uwchfodaeth 
yr enaid. Od yw’r ysbryd yn preswylio yn y corff, gwna 
hynny nid fel caethwas neu garcharor eithr fel goruwch- 
reolwr a phenarglwydd y corff. Er hynny, y mae’r ysbryd 
yn goruwchreoli mudiadau’r corff, nid trwy dorri deddfau’r 
corff fel rhan o’r byd materol, eithr trwy ddarostwng y 
deddfau hynny i fod yn iswasanaethgar i’w amcanion el 
hun. Yn_ gyffelyb nid ymyrryd yn achlysurol 4 
gweithrediad rheolaidd deddfau natur a wna Duw yn E1 
ragluniaeth, eithr gweithio allan Ei bwrpas srwy’r deddfau 
hynny a ordeiniwyd ganddo Ef Ei Hun. Gwnaeth 
gwyddoniaeth wasanaeth mawr wrth ddwyn i'r golwg 
deyrnasiad deddf yn y greadigaeth. ‘Trwy hynny gwnaeth 
yn bosib] inni i raddau mawr amgyffred ffordd Duw o 
weithio a theimlo y gellir dibynnu ar gysondeb Ei weinydd- 
iadau. Yn y gwyrthiol, yr anghyffredin, yr afreolaidd, yr 
arferid gweled amlygiadau o ragluniaeth Duw; dysgasom 
bellach edrych amdanynt yn y cyson, y trefnus, y rheolaidd. 
Yn sicr y mae trefn yn well datguddiad o bwrpas personol- 
iaeth foesol nag anhrefn. A dyna’r paham y mae’n 
bosib] 1 ninnau gydweithio 4 Duw. Ni allem gydweithio 
4 Bod na ellid cyfrif ar sefydlogrwydd Ei ddeddfau. 
Cysondeb deddfau’r cread a rydd blatform diysgog inni 
sefyll arno 1 weithio allan amcanion Duw yn ein bywyd. 
Y mae’n bryd inni Gristnogion ddywedyd yn blaen nad 
gwyrthiau mwyach yw gwystl ein ffydd mewn rhagluniaeth. 
Ystyr rhagluniaeth yn y pen draw yw bod trefn y byd yn 
un y gellir dibynnu arni fel moddion i sylweddoli a diogelu 
gwerthoedd ysbrydol (‘‘the world as adapted for the 


realisation and conservation of values ”’), ac am hynny fod 

y drefn honno’n fynegiant o bwrpas dwyfol. Ond wrth 
son am “drefn y byd” ni olygwn fod Duw’n rhwym i 
weithredu o fewn terfynau ein gwybodaeth bresennol ni 
o’r deddfau. Gweddus yw inni gydnabod nad ydym ond 
plantos yn dechrau dysgu ac na wyddom fesur adnoddau 
Duw. Nid yw’r gair “ gwyrth” ond enw ar ein han- 
wybodaeth ni, ac ni ddylem ei ddefnyddio (chwedl Kant) 
fel “ gobennydd i feddwl diog.’’3x Yn ddi-os, y mae’r 
pwrpas mawr sy’n llywodraethu’r byd yn oruwchnaturiol 
o ran ansawdd a gwerth ac awdurdod, ond y mae hefyd yn 
naturiol o ran ei ddull o weithio. Y mae’r deddfau yn 
iswasanaethgar i’r pwrpas dwyfol sydd uwch na hwynt. 
Y mae digon yma i beri inni fawrygu a moliannu 
“Arglwydd Dduw _ Rhagluniaeth,” yr Hwn = sy’n 
“Ilywodraethu y byd a’r nef” Ei Hun. Terfynwn yr 
adran hon gyda geiriau godidog David Charles o Gaer- 
fyrddin (sylwer ar yr awgrymiadau am gyffredinolrwydd a 
chysondeb Rhagluniaeth, ac mai sefydlu Teyrnas Dduw yw 
nod y cyfan): 


Rhagluniaeth fawr y nef— Llywodraeth faith y byd 
Mor rhyfedd yw Sydd yn ei llaw; 

Esboniad helaeth hon Mae’n tynnu yma i lawr, 
O arfaeth Duw; Yn codi draw; 

Mae’n gwylied Ilwch y Ilawr, Trwy bob helyntion blin, 

Mae’n trefnu Ilu y nef; Terfysgoedd o bob rhyw, 

Cyflawna’r cyfan oll Dyrchafu’n gyson mae 
O’i gyngor Ef. Deyrnas ein Duw. 


5. Priopoteppau “ UwcuanianoL” Duw. Mab- 
wysiadaf y term ‘“‘ uwchanianol” yn y cysylltiad hwn fel 
mater o gyfleustra, heb aros i’w gyfreithloni na’i feirniadu. 


3t Dyma a ddywedodd Kant: “‘ Derbyniwn yr egwyddor bod pob peth 
yn digwydd yn 61 trefn natur; nid am ein bod yn meddu ar wybodaeth mor 
gyflawn o ddigwyddiadau’r byd yn unol 4 deddfau cyffredin natur fel y 
gallwn ganfod yn glir amhosibilrwydd neu annhebygolrwydd digwyddiadau 
goruwchnaturiol, ond am y rheswm, unwaith y cefnwn ar drefn natur, yr 4 
ein deall yn ddiddefnydd, ac y mae parodrwydd rhyfygus i apelio at 
esboniadau goruwchnaturiol yn obennydd i feddwl diog.”  Dissertatio 
(1770), §30. Dyfynnir gan C. C. J. Webb, Kamz’s Philosophy of Religion 
(1926), tt. 44c. 

Wrth uwchanianeg neu fetaffyseg y golygir yr ymgais 


egniol i feddwl pethau allan ir pen raw. id "n 
debyg y Ilwyddwn byth i gyrraedd y “ pen draw.” ‘* And 
still beyond the sea there is more sea. Ond y mae’r 


ymgais ynddo’i hun yn donic i’r ysbryd, a dylai fod yn 
help 1 feithrin y cyfuniad hwnnw o anturiaeth a gwyleidd- 
dra sy’. n nodweddu’r meddylwyr mwyaf. Yma, wrth 
gwrs, ni allwn ond taflu cipdrem frysiog dros yr ochr honno 
i ddiwinyddiaeth sy’n ffinio ar uwchanianeg, lle y myfyrir 
ar Dduw fel Bod Absolwt neu Anfeidrol, 


Anfeidrol, annherfynol Fod 
A’i hanfod ynddo’i Hun. 


(1) Duw yn Fod Tragwyddol. Vr profiad crefyddol 
dyfnaf y mae Duw’n Fod tragwyddol, h.y., yn Fod sy 
mewn ystyr goruwch amser ac yn annibynnol ar amser, 
Un nad oes iddo na dechrau na diwedd, nad yw rhediad 
y blynyddoedd aneirif yn mennu dim arno, nad yw’n 
heneiddio nac yn cyfnewid. Ac nid gwirionedd haniaethol 
yw hwn i’r duwiol; daw iddo fel ymdeimlad o ddiogelwch 
yng nghysgod Duw fel.ei loches a’i ymgeledd disigl yng 
nghanol ffrydlif amser. ‘‘ Ti, Arglwydd, fuost yn bres- 
wylfa 1 ni ym mhob cenhedlaeth. Cyn gwneuthur y 
mynyddoedd, a Ilunio ohonot y ddaear, a’r byd; ti hefyd 
wyt Dduw, o dragwyddoldeb hyd dragwyddoldeb.’’s2 
“Dy noddfa yw Duw tragwyddol, ac oddi tanodd y mae 
y breichiau tragwyddol.’’33_ Beth gan hynny yw perthynas 
y Tragwyddoldeb y preswylia Duw ynddo ag Amser a’i 
ddylif diorffwys’? Dibynna ein hateb ar ein syniad am 
natur Tragwyddoldeb 01 gymharu ag Amser. 

(2) Y syniad poblogaidd yw’r un symiol (quantitative), 
sy'n meddwl am dragwyddoldeb yn nhermau swm, maint, 
rhif—swm (y mae’n wir) na ellir mo’i symio, rhif na ellir 
mo’i rifo, maint na ellir mo’i fesur, am ei fod yn anfeidrol 


yn ystyr mathemadeg, h.y., yn ddiderfyn, ond swm er 


# Salm gor, 
33 Deut. 3377. 

hynny. Mewn gair, golyga tragwyddoldeb amser heb 
na dechrau na diwedd. Gwahaniaeth graddau neu fesur 
yn unig sydd rhyngddynt, ac nid gwahaniaeth ansawdd. 
Amser mewn llythrennau breision (‘‘ writ large”) yw 
tragwyddoldeb; darn o dragwyddoldeb yw amser. Ond 
nid yw’r syniad hwn am dragwyddoldeb fel parhad di- 
derfyn yn unig yn foddhaol nac i’r profiad crefyddol 
dyfnaf nac i athroniaeth. Ni olyga fwy na bod i Dduw 
fodolaeth heb na dechrau na diwedd. (4) Yn yr eithaf 
arall y mae’r syniad pantheistaidd neu led-bantheistaidd 
a chyfriniol, sy’n gwneuthur y gwahaniaeth rhwng 
tragwyddoldeb ac amser yn wahaniaeth ansawdd (quality) 
ac nid yn wahaniaeth swm neu faintioli. Y mae 
tragwyddoldeb yn gwbl uwchamserol a diamser, yn 
hanfodol wahanoliamser. Hanfod amser yw olyniaeth— 
e.g., ddoe, heddiw ac yfory. Ond y mae tragwyddoldeb 
yn ddi-olyniaeth; nid oes iddo “na chynt na chwedyn,” 
na gorffennol na dyfodol. Anodd yw ei ddiffinio ond 
mewn termau negyddol; ond os ydys am ymadrodd 
cadarnhaol, y gorau efallai yw totum simul yr hen ddiwin- 
yddion cyfriniol, neu “ Simultaneity”’ neu “ Altogether- 
ness’ von Higel—popeth yn cydfod yr un pryd, nid 
y tu allan i’w gilydd new’n olynol 1’w gilydd ond yn cyd- 
ymdreiddio mewn un moment holl-bresennol, holl- 
gynhwysol. Yn 61 Spinoza y mae Duw’n dragwyddol 
mewn ystyr gyffelyb ag y mae gwirioneddau rheswm pur 
yn dragwyddol. Er enghraifft, nid dyfod i fod mewn 
amser y mae’r gwirionedd bod dau a dau’n bedwar, ond 
bod yn dragwyddol; felly, nid oes iddo na hanes na thyfiant 
na dirywiad. Yn gyftelyb Duw, o edrych arno (fel y dylid) 
sub specie aeternitatis. Awstin o bawb a roddodd y myneg- 
iant crefyddol cyfoethocaf i’r safbwynt a’r profiad hwn. 
Y mae rhannau helaeth 0’i Gyffesion mawr wedi eu trwytho 
yn y dull hwn o feddwl a theimlo. E.g., meddai, “ Dy 
flynyddoedd Di nid ydynt nac yn mynd nac yn dyfod; 
eithr ein blynyddoedd ni sydd yn mynd ac yn dyfod. 
Dy holl flynyddoedd a saif ynghyd, canys safant. Nid yw 
Dy flynyddoedd Di ond un diwrnod; a’th ddydd hwn, 

nid pob igre yw, ond Heddiw; Dy Heddiw Di, Tragwydd- 
oldeb yw.’ Ond mentrwn ddywedyd bod Awstin 
fawr a aie yn hyn o beth yn fwy o Neo-Platonydd 
nag o Gristion. Perygl y dull hwn o feddwl yw ymlithro 
i syniad cwbl negyddol am Dduw fel ‘‘ Bod” noeth, 
digynnwys, static, na ellir dywedyd dim pendant amdatio 
ond Ei fod, yn hytrach nag fel Ysbryd byw, cariadus, 
gweithgar, dynamic, Tad ein Harglwydd Iesu Grist a’n 
Tad ninnau, sy’n ymddatguddio ac yn gweithredu mewn 
hanes, gyda’i ddoe, heddiw, ac yfory, ac yn dyfod 1 
gymundeb 4 dynion mewn amser. Gesyd y syniad hwn 
Dduw ym myd “ Bod ”’ Ile nid oes ddim yn “ dyfod,” a 
ninnau ym myd “dyfod”’ Ile nid oes ddim yn “ bod.” 
Fel hyn sicrheir agendor rhwng Duw a dyn a gwneir 
cymundeb personol rhyngddynt yn amhosibl. 

(c) Rhaid inni, orau gallom, geisio cyfuno’r hyn sydd 
wir yn y ddau olygiad uchod. Y mae Duw ar yr un pryd 
yn hanfod uwchlaw amser ac er hynny mewn perthynas 
fywiol ag amser. Rhaid inni gredu bod i amser ei ystyr 
hyd yn oed i Dduw, bod amser yn real iddo, Ei fod yn 
““ mewnfodoli ” ynddo, Ei fod yn cydfyw 4 bywyd y byd 
ac yn meddu ar ymwybyddiaeth o ddigwyddiadau olynol 
hanes. Y mae’r profiad Cristnogol o leiaf yn tybio 
hyn. E.g., pan ganwn eiriau Morgan Rhys, 

Rhyfedd amynedd Duw 
Ddisgwyliodd wrthym cyd, 


yr ydym yn priodoli i Dduw brofiad mewn amser, oblegid 
y mae “amynedd” a “disgwyl”’ yn cynnwys edrych 
ymlaen yn bryderus neu hyderus at ddyfodiad rhywbeth 
nad yw eto’n bod. Nid oes ystyr i tension o’r fath ym myd 
static y totum simul. Ond mewn ystyr arall lawn mor 
bwysig y mae Duw yn hanfod uwchlaw llifeiriant amser 
ac yn annibynnol arno; nid yn ‘“‘ dyfod”’ y mae, ond yn 


% St. Awstin, Cyffesion (397 0.c.), xi, xli, 2. Y mae’r syniad o totum 
simul mor hen a’r athronydd Parmenides (tua 500 c.c), ond mor bell ag y 
gwyddom, Boethius (524 0.c.) oedd y cyntaf i ddefnyddio’r term. Y mae 
iddo le pwysig yn nysgeidiaeth Thomas o Acwino. 


YR ATHRAWIAETH AM DDUW 305 


“bod.’”” Y mae dyheadau crefyddol ein natur yn ogystal 
a’n dihewyd athronyddol yn gofyn am y tragwyddol a’r 
digyfnewid i bwyso arno yng nghanol dylif aflonydd y 
cyfnewidiol. Rhaid inni wrth “‘ y pethau sydd yn aros” 
i bwyso arnynt. Fel y dywedodd von Hiigel, “ We 
cannot lean on a flux.” Os teimlir anhawster i gyfuno’r 
ddwy wedd hyn—Duw (1) yn dragwyddol, uwchlaw 
amser, ac eto (2) yn gweithredu mewn amser—hynny 
sydd am ein bod yn diffinio Tragwyddoldeb ac Amser 
mewn modd rhy haniaethol fel petaent yn gwbl wrth- 
gyferbyniol i’w gilydd ym mhopeth,—e.g., yn diffinio 
Tragwyddoldeb fel cydfodaeth heb olyniaeth, ac Amser 
fel olyniaeth heb gydfodaeth. Eithr gwyddom trwy 
brofiad nad olyniaeth noeth atomau digyswllt yw momentau 
ein bywyd, pob moment yn Ilwyr ddiflannu er mwyn rhoi 
lle i’r foment sy’n e1 dilyn, heb ado mymryn 0’1 hargraff 
ar 61. Yn hytrach gwyddom fod atgofion am y gorffennol 
ac amcanion 1’w sylweddoli yn y dyfodol yn cyd-dreiddio ac 
yn ymgordeddu i’w gilydd yn y presennol byw, ac mai 
dyna a rydd radd o gysondeb ac unoliaeth i’n bywyd a’n 
codi uwchlaw safbwynt y foment. Rhydd hyn awgrym 
gwan inni o’r modd y dichon Duw 0’1 safbwynt tragwyddol 
Fi Hun gynnwys holl oesoedd hanes o fewn un mewn- 
welediad heb Ei fod trwy hynny yn torri Ei berthynas 
fyw ag olyniaeth hanes. Saif Ei dragwyddoldeb am 
gysondeb Ei bwrpas a sefydlogrwydd Ei gymeriad, nad 
ysgogir mohonynt gan gyfnewidiadau amser. Mewn 
geiriau eraill, saif am Ei anghyfnewidioldeb—nid anghyf- 
newidioldeb static, stagnant, marw, ond anghyfnewidioldeb 
y Duw byw sy’n dragwyddol gyson ag Ef Ei Hun, “ gyda’r 
Hwn nid oes gyfnewidiad na chysgod troedigaeth.” 
Trwy’r gwirionedd hwn gwarantir yr egwyddor bwysig y 
cyfeiriwyd ati’n barod, sef egwyddor cadwraeth gwerthoedd 
(conservation of values). ‘‘ Hwynt-hwy [sef pethau amser] 
a ddarfyddant; ond Tydi sydd yn parhau; hwynt-hwy oll 
fel dilledyn a heneiddiant, ac megis gwisg y plygi Di hwynt, 
a hwy a newidir; ond Tydi yr un ydwyt, a’th flynyddoedd 


20 

ni phallant.”35 Nid yw gwyfyn a rhwd amser yn Ei lygru 
Ef, ac nid is cancr darfodedigaeth yn peri siglo Ei orsedd 
dragwyddol. A dyna a rydd inni sicrwydd bod safonau 
gwerth yn aros yr un a theyrnas Ei ddibenion yn “ deyrnas 
ddisigl.” ‘‘ Dyddiau dyn sydd fel glaswelltyn. . . Ond 
trugaredd yr Arglwydd sydd o dragwyddoldeb hyd 
dragwyddoldeb.”’36 

(2) Hollalluowgrwydd Duw. “Y mae’r syniad bod 
Duw yn Fod sy’n meddu ar allu difesur yn un tra 
gwerthfawr, yn wir yn anhepgorol, i’r bywyd crefyddol. 
Ni ellir addoli na phwyso ar Dduw gwan, na fedd lywodraeth 
feistrolgar ar adnoddau’r cyfanfyd, ond sydd Ei Hunan 
at eu trugaredd. Y mae’r ymwybyddiaeth grefyddol 
yn hawlio, fel gwrthrych addoliad ac ymddiriedaeth, nid yn 
unig Dduw tra nerthol, ond un sy’n ffynhonnell derfynol 
pob nerth y sydd, un y mae holl nerthoedd y cyfanfyd 
at Ei wasanaeth,”37 Ni olyga hyn y gall Duw wneuthur 
unrhyw betha phopeth, heb nac amod na thelerau na therfyn 
o fath yn y byd. Y mae rhai pethau’n amhosibl hyd yn 
oed i Dduw. E.g., ni all beri i beth fod a pheidio 4 bod 
yr un pryd; niall beri i.ddau a dau fod yn bump; ni all 
bechu; “ nis gellir ei demtio 4 drygau.”38 Eithr Ei natur 
a’i gymeriad Ef Ei Hun a esyd y terfynau hyn ar Ei allu, 
ac nid dim sy’n hanfod o’r tu allan iddo ac yn annibynnol 
arno. Dyma lle y gwahaniaethwn oddi wrth ddeuoliaeth 
athronwyr Groeg, a ddysgai (fel y gwelsom) fod defnydd 
y byd yn bod yn dragwyddol yn annibynnol ar Dduw ac 
yn cyfyngu ar Ei allu; a dyma lle y gwahaniaethwn oddi 
wrth feddylwyr diweddar fel John Stuart Mill a William 
James, gyda’u sén am “ Dduw meidrol.” Y mae’n 
rhydd inni gydnabod bod Duw mewn ystyr yn feidrol, 
sef yn yr ystyr nad rhywbeth cwbl ddiamod, direol, pen- 
agored, anghyfrifol yw Ei allu, eithr rhywbeth y mae iddo 


35 Heb. 1, 36 Salm 1031547, 

37 Crist a Gwareiddiad (1921), t. 189. Yn y llyfr hwnnw, pen. vi, 
ymdriniais 4 phroblem “ Hollalluowgrwydd Duw”’ yn Ilawer llawnach nag 
y mae’n bosibl yma. 


38 Jago 113. 


YR ATHRAWIAETH AM DDUW 307 


derfynau yn codi o’i natur Ef Ei Hun ac o ganfansoddiad 
a deddfau’r byd a ordeiniwyd ganddo. Ond hunan- 
gyfyngiad ac nid cyfyngiad o'r tu allan yw hwn,— 
hunan-gyfyngiad cyffelyb ir un a osodir ar ddyn gan ei 
reswm a’i gydwybod a’i hunan-barch ei hun. Arwydd 
o nerth ac nid o wendid yw hunan-gyfyngiad o’r fath; 
cymeriad gwan yw hwnnw na all osod terfynau arno’i 
hun, un y mae unrhyw fath o weithred yn bosib] iddo. 
Ebr Goethe, “ Mewn /hunan-gyfyngiad y mae'r meistr 
yn ei ddatguddio’i hun,” sef y meistr mewn art neu lenydd- 
iaeth; ac y mae hyn yn wir ym mhob cylch. Ni all hyd 
yn oed yr Anfeidrol weithredu ond yn gyson 4’i natur a’i 
gymeriad. Ond ar y llaw arall fe a// wneuthur popeth 
sy'n gydweddol 4’1 berffeithrwydd ac 4’1 amcanion. Diau 
y cyfyngir arno gan ewyllys rydd bodau cyfrifol fel nyni, 
sydd 4 gallu gennym i lesteirio Ei amcanion. Ond ni 
allai hyd yn oed yr Anfeidrol lunio cymeriadau moesol 
oddieithr trwy ymwacau, megis, o gyfran 0’i hollalluowg- 
rwydd a rhoi benthyg rhan 0’i allu iddynt, er 1 hynny olygu 
y gallent wneuthur camddefnydd o’u hymddiriedaeth a 
dinistrid cynghanedd y cread. Dyna’r ffordd sicraf yn 
y pen draw, yn wir yr unig ffordd, y gall ‘‘ ddwyn meibion 
lawer 1 ogoniant.”’ 

(3) Hollbresenoldeb Duw. Gwirionedd crefyddol ac 
nid uwchanianol yn y lle cyntaf yw hollbresenoldeb Duw. 
Golyga fod Duw yn agos at enaid dyn ym mha le bynnag 
y bo, ac felly Ei fod ym mhobman o fewn cyrraedd y sawl 
a’i cais yn y ffordd iawn. Pa rwystrau bynnag a ddichon 
fod ar ffordd dyn i ddyfod i gymundeb 4 Duw ac i dderbyn 
o adnoddau Ei ras, nid yw pellter yn un ohonynt, gan nad 

amodau gofod yn cyfyngu mewn un modd ar Ei 
bresenoldeb. Rhoddodd un Salmydd fynegiant clasurol 
i’r gwirionedd cysurlon hwn, ac 4 i orfoledd telynegol 


wrth fyfyrio arno. 


Amgylchynaist fi yn 61 ac ym mlaen, 
A gosodaist dy law arnaf . . . 
I ba le yr af oddi wrth dy ysbryd? 
Ac i ba le y ffoaf o’th Wydd? 

Os dringaf i’r nefoedd, yno yr wyt ti: 

Os cyweiriaf fy ngwely yn uffern, wele di yno. 
Pe cymerwn adenydd y wawr, 

A phe trigwn yn eithafoedd y mér, 

Yno hefyd y’m tywysai dy law, 

Ac y’m daliai dy ddeheulaw. 

Pe dywedwn, Diau y tywyllwch a’m cuddiai, 
Yna y byddai y nos yn oleuni o’m hamgylch . . . 
Pan ddeffréwyf, gyda thi yr ydwyf yn wastad.39 


Gwirionedd crefyddol ac ymarferol yw hwn hefyd i'r 
emynwyr Cymraeg,—er._enghraifft 1 Ddafydd Jones, 
Treborth: 
Mae Duw yn Ilond pob Ile, 
Presennol ym mhob man; 
Y nesaf yw Efe 
O bawb at enaid gwan; 
Wrth law o hyd i wrando cri: 
Neséu at Dduw sy dda i mi. 


Dyna werth y gwirionedd 1’r profiad crefyddol,—* wrth 
law o hyd i wrando cri.” Yr un modd John Thomas, 


Rhaeadr: 


’R wyt Ti, O Dduw, ym mhob rhyw fan, 
Yn codi’r gweiniaid oll i’r lan. 


Er hynny y mae’n gyfreithlon i uwchanianeg ymofyn 
ynghylch dull a modd yr hollbresenoldeb. Nid mater o 
estyniad anfeidrol mewn gofod mohono. Priodoledd 
mater yw estyniad, eithr ysbryd yw Duw. Anodd yw inni 
feddwl am Ei hollbresenoldeb ond yn nhermau gofod 
anfeidrol, megis yn yr hen ddiffiniad hwnnw o Dduw fel 
“cylch sy 41 ganolbwynt ym mhobman ond nad oes iddo 
amgylchedd yn unman.” Ond a siarad yn fanwl nid yw 
ysbryd—na dyn na Duw—yn ymestyn allan mewn gofod 
o gwbl; ni pherthyn iddo nac ‘i fyny” nac “i lawr,” 
na hyd na Iled, na dwyrain na gorllewin, nac un math 
o faintioli y gellir ei fesur wrth y llath. (Pwy erioed a 
glywodd sén am enaid dwy droedfedd o drwch a dwylath 
o hyd?) Ond er nad yw ysbryd yn bod mewn gofod, 


39 Salm 1395cc, 


—s 

y mae rywfodd yn gallu gweithredu ar wrthrychau mewn 
gofod a thrwyddynt. Felly pan ddywedir bod Duw’n 
hollbresennol, yr ystyr yw nad yw gofod yn cyfyngu ar 
Ei allu i weithredu, Ei fod yn abl i roi Ei egni ar waith 
mewn unrhyw fan ac ym mhobman. Nid rhaid i ddyn 
deithio trwy ofod er mwyn dyfod o hyd i Dduw. Lle 
bynnag y bo dyn, yno y mae Duw. 

Ni olyga hyn fod Duw o angenrheidrwydd yn gwasgaru 
Ei bresenoldeb yx gyfartal trwy’r cyfanfyd. Gall fod 
graddau yn nwyster Ei bresenoldeb. Mewn ffordd o 
siarad y mae enaid dyxz yn “ hollbresennol”’ yn ei gorff, 
h.y., gall ddefnyddio pob rhan o’r corff fel cyfrwng ei 
weithgarwch; er hynny y mae mwy o'1 enaid mewn rhai 
rhannau o’r corff na’i gilydd, e.g., gweithia mewn modd 
dwysach trwy ymennydd y dyn na thrwy’r gwallt sydd ar 
ei ben. Yn gyftelyb y mae Duw’n bresennol ym mhob 
rhan o’r cread, onid e fe syrthiai’r rhan honno yn 6l i 
ddiddymdra; ond gweithreda mewn modd angerddolach 
mewn rhai mannau na’i gilydd. Yn yr ystyr hon gellir 
dywedyd bod ““mwy” o Dduw mewn rhosyn byw nag 
sydd mewn cruglwyth 0 ronynnau mater, “ mwy” ohono 
mewn dyn nag mewn rhosyn, ““mwy” mewn eglwys 
o bobl wir ysbrydol nag mewn clwb o bobl anianol, a 
“mwy ” yng Nghrist nag yn neb o’r saint. Nid o angen- 
rheidrwydd y mae Duw yn hollbresennol, fel y dysg y 
Pantheist, ond 0’1 ewyllys da, ac yn 61 mesur Ei ewyllys 
da y mae cyfoeth Ei bresenoldeb. Ar yr egwyddor hon 
y “‘ rhyngodd bodd 1’r Tad drigo 0 bob cyflawnder ynddo 
Ef,’’4° sef Crist. Ond cysur yw cofio “nad yw efe yn 
ddiau nepell oddi wrth bob un ohonom, oblegid ynddo ef 
yr ydym ni yn byw, yn symud, ac yn bod,’ 

(4) Hollwybodaeth Duw. Od yw Duw yn Fod 
tragwyddol a hollbresennol, yna ni all nac amser na gofod 
osod terfyn ar Ei wybodaeth. Gwirionedd crefyddol ac 
ymarferol ac nid athronyddol yn y lle cyntaf yw hwn 
hefyd. Mewn cysylltiad 4’u bywyd personol eu hunain 


40 Co]l. 179. 4 Act. 1727¢, 

ac nid 4’r cyfanfyd y meddylia’r saint yn y lle as am 
hollwybodaeth Duw. Gwelir hyn yn y Salm y dyfynnwyd 


ohoni uchod: 


Arglwydd, chwiliaist, ac adnabuost fi. 

Ti a adwaenost fy eisteddiad a’m a 

Dealli fy meddwl o bell. 

Amgylchyni fy llwybr a’m gorweddfa, 

A hysbys wyt yn fy holl ffyrdd. 

Canys nid oes air ar fy nhafod, 

Ond wele, Arglwydd, ti ai gwyddost oll. . . . 
Dy lygaid a welsant fy annelwig ddefnydd, 

Ac yn dy lyfr di yr ysgrifennwyd hwynt oll.# 


>> 66 


Sonia’r awdur at yr Hebreaid am “air Duw yn barnu 
meddyliau a bwriadau y galon. Ac nid oes greadur 
anamlwg yn ei olwg ef: eithr pob peth sydd yn noeth ac 
yn agored i’w lygaid ef am yr hwn yr ydym yn s6n.’’43 
Ond yn lle arswydo rhag yr Hwn sy’n adnabod dirgelion 

y fynwes, fel y byddai’n naturiol i greadur pechadurus, 
i yr un salmydd yn Se a yt Hollwybodol 1 chwilio 
ei feddyliau: 


Chwilia fi, O Dduw, a gwybydd fy nghalon: 
Prawf fi, a gwybydd fy meddyliau ; 
A gwél a oes ffordd annuwiol gennyf, 


A thywys fi yn y ffordd dragwyddol.4 


Gwelir bod gallu Duw i wybod dirgelion y galon yn ffaith 
sydd o werth ymarferol i fywyd crefyddol y salmydd hwn, 
bron fel petai wedi rhagflaenu ar y ddysgeidiaeth Grist- 
nogol mai hollwybodaeth Tad cariadus ac nid dinoethwr 
didrugaredd yw hollwybodaeth Duw. Y mae myfyrio 
ar yr hollwybodaeth yn foddion gras iddo. 

I’r athronydd cyfyd problemau anodd o’r syniad o 
hollwybodaeth. Yngl¥n 4’r dull a’r modd y gwWyr Duw, 
nid gweddus inni fod yn rhy ddogmatic. Ond rhaid inni 
gredu nad yw Ef o dan gaethiwed i ddull araf, llafurfawr 
dyn o gasglu gwybodaeth, sy’n symud bob yn gam o’r 
naill bwynt i’r llall ac yn gosod pethau wrth ei gilydd bob 


# Salm 13916, 43 Heb. 4mc. 44 Salm 1392¢. 

yn damaid. Nid yw dyn, yntau, yn fodlon ar wybodaeth 
rannolathameidiol. Amcana at gyfundrefn a chyfanrwydd 
gwybodaeth. Ond anorffenedig iawn yw gwybodaeth y 
gwybodusaf o ddynion, yn ogystal o ran swm ei chynnwys 
ac o ran ei gorffennedd fel system. Ond y mae’r wybod- 
aeth gyflawn a chyfundrefnus, ag y mae dyn yn ymestyn ati, 
er mor bell yw 0’i chyrraedd, yn rhyw argoel wan inni o’r 
teip o wybodaeth sydd ym meddiant yr Hollwybodus. 
Hynny yw, fe’1 nodweddir hi gan gyflawnder ei swm a 
chan ei gorffennedd fel cyfundrefn. Gwahaniaetha 
Spinoza rhwng tri lefel o wybodaeth ddynol. Y math 
isaf 0 wybodaeth yw opiniwn neu goel a fabwysiedir yn 
anfeirniadol ar sail awdurdod neu draddodiad yn unig. 
Yr ail yw'r math hwnnw o wybodaeth a ddaw trwy 
ymresymu a thynnu casgliadau cywir oddi wrth gynseiliau 
cydnabyddedig—dull rhesymeg. Ond y dull perffeithiaf 
yw'r un a eilw Spinoza yn Scientia intiutiva, gwybodaeth 
mewnwelediad, sef amgyftrediad uniongyrchol o wirionedd 
trwy fath o ddirnadaeth sy’n cynnwys y cynseiliau a’r 
casgliad mewn un cyfolwg. Nid oes ond dynion o athrylith 
a all ddyfod o hyd i wirionedd yn y ffordd hon, a hynny 
yn ambherffaith ac nid heb ddisgyblaeth yr ail ddull. 
Rhydd y trydydd math o wybodaeth ddynol ryw syniad 
gwan inni am ddull y wybodaeth ddwyfol, trwy fath o 
fewnwelediad a chydwelediad sy’n canfod y cyfan yn 
uniongyrchol mewn un cyfolwg ac yn yr un modd yn 
amgyffred y rhannau yn eu perthynas 4’r cyfan (yn Ile 
bod o dan orfod fel nyni i symud yn araf a llafurus o’r 
naill ran i’r llall ac yna geisio gosod y darnau wrth ei 
gilydd). 

Ond beth yw perthynas hollwybodaeth Duw 4 rhyddid 
ewyllys dyn? Onid yw rhagwybod yn golygu rhag- 
ordeinio? Os felly beth a ddaw o ryddid a chyfrifoldeb 
moesol dynion? Mor anghyson 411 gilydd i’n golwg 
ni yw rhagwybodaeth ddwyfol a rhyddid dynol fel y cawn 
ddiwinyddion yn ymrannu’n ddwy ysgol, y naill yn dadlau 
bod rhagwybodaeth yn cau allan ryddid, a’r Ilall bod 
thyddid dyn i ddewis a gwrthod yn cyfyngu i fesur ar 

ragwybodaeth Duw. Dysgid athrawiaeth rhagarfaeth neu 
ragderfyniad (predestination) gan feddylwyr fel Avwstin, 
Thomas o Acwino, Calfin a Jonathan Edwards; dalient 
fod rhagwybod yn cynnwys rhagbenderfynu’r dyfodol 
yn fanwl, ac felly nad oedd le i ryddid. Fe’n harwain 
hyn ni i’r hyn a alwai William James yn gyfanfyd ploc 
(“ block universe ’’), sef y byd caeth, clos na chaiff personol- 
iaeth foesol le i droi na chyfwng i anadlu ynddo, byd Ile 
mae popeth wedi ei lunio yn un darn a Ile nad oes dim 
yn bosibl ond yr hyn sydd. Yn 6l hyn nid yw amser 
ond ffug, nid yw hanes (chwedl Hegel) yn ddim ond ail- 
adrodd cytgan a gyfansoddwyd yn nhragwyddoldeb (“ the 
rehearsal of a symphony composed in eternity ’’), a daros- 
tyngir dyn i fod megis tegan neu ddelw bren yn llaw tynged. 
Y mae ein greddfau moesol beth bynnag am resymeg yn 
gwrthdystio yn erbyn syniad o’r fath sy’n gwneuthur 
tyfiant cymeriad yn beth amhosibl. Gwell na hyn fyddai 
mabwysiadu yma eto yr egwyddor o hunan-gyfyngiad yn 
Nuw y cyfeiriwyd ati o’r blaen. Mor bell ag y mae’r 
Creawdwr anfeidrol wedi “ creu creawdwyr ” meidrol ar 
Ei ddelw Ei Hun, rhaid bod Duw i’r graddau hynny wedi 
gosod terfynau ar Ei ragwybodaeth fel y gallo’r creadur 
meidrol fod yn rhydd i ddewis a gwrthod fel amod y 
posibilrwydd o feithrin cymeriad. Wrth gwrs, y mae ter- 
fynau i ryddid dyn hefyd; rhaid iddo gydymffurfio ag 
amodau cyffredinol y byd a ordeiniodd Duw, er y gall 
o fewn terfynau’r rheidrwydd hwnnw ddewis y da neu’r 
drwg, y gwaeth neu’r gwaethaf, y gwell neu’r gorau. 
Ymddengys i mi fod yr athrawiaeth Gristnogol mai cariad 
tadol (ac nid hollwybodaeth, etc.) yw hanfod Duw yn ei 
gwneuthur yn bosibl inni ddal syniad o’r fath. Ond y 
mae’n bwysig inni gofio bod Theistiaeth Gristnogol o hyd 
yn tybio bod gwybodaeth Duw yn ddifesur ac yn gwbl 
ddigonol i amcanion Ei lywodraeth fel Tad a Brenin.+s 


45 I’r un perwyl yr ysgrifennodd James Martineau: “ An infinite Mind, 
with prevision that is extended beyond all that is and all that can be, is 
lifted above surprise or disappointment, . . . yet, instead of being shut up 
in a closed and mechanized universe, lives amid the free play of variable 

Dyna o leiaf y dehongliad a ymddengys i mi y mwyaf 
boddhaol. Efallai mai’r ddoethineb uchaf ynom fyddai 
cydnabod yn wylaidd, gyda Descartes, na all amgyffrediad 
dyn gysoni’r ddau wirionedd—hollwybodaeth Duw a 
rhyddid dyn—er bod y profiad crefyddol a moesol yn ein 
harwain 1 dderbyn y naill a’r Ilall. Gwir bod ein deal/ 
yn rhwym yn 6l ei anian o chwilio am gysondeb rhesymegol 
fel ei ddelfryd; yn y pen draw ni all gwirionedd fod yn 
anghyson ag ef ei hun. Ond yn ein hystad bresennol y 
mae’n bosibl bod gwirionedd profiad yn fwy amlochrog 
a chyfoethog na gwirionedd rhesymeg. 

Gobeithio imi Iwyddo i osgoi’r perygl o roi catalog 
marw o'r priodoleddau dwyfol, nes cuddio’r ffaith bod 
Duw yn Ysbryd byw, brenhinol a goruchel, eto tadol 
ac agos, yn Un 1’w addoli gyda pharchedig ofn a’i wasan- 
aethu mewn cariad. Gweddus yw cofio o hyd nad yw'r 
Anfeidrol y soniwyd amdano yn y paragraffau uchod— 
y Bod tragwyddol, hollalluog, hollbresennol, hollwybodol— 
yn neb amgen na’r Cymeriad tadol a chariadlon, santaidd 
a chyfiawn, a ddatguddiwyd yng Nghrist. Ac mewn 
cymundeb addolgar ag Ef ac ymgysegriad i’w wasanaeth, 
gwneir i fyny am ddiffygion ein hathrawiaeth amdano. 
Ni allwn derfynu’r ymdriniaeth faith hon yn well nag 
mewn addoliad. Caiff Awstin arwain ein moliant: 

“Pa beth gan hynny ydwyt Ti, fy Nuw? Pa beth, 
onid yr Arglwydd Dduw? Canys pwy sydd Arglwydd 
heblaw yr Arglwydd, a phwy sydd Dduw heblaw ein 
Duw? ‘Tra aruchel, tra daionus, tra nerthol, tra holl- 
alluog; tra thrugarog, eto tra chyfiawn; tra dirgel, eto 
tra phresennol; tra phrydferth, eto tra chadarn; diysgog, 
eto anamgyffredadwy; digyfnewid, eto hollgyfnewidiol; 
nid byth yn newydd, nid byth yn hen; yn adnewyddu 
pob peth, ac yn dwyn henaint i’r balch er nas gwyddant; 
beunydd yn gweithio, beunydd yn gorffwys; o hyd yn 
character and contingent history. Is this a /imitation of God’s foresight ? 
Yes, but it is a se/f-limitation . . . : lending usa portion of his causation, he 
refrains from covering all with his omniscience.”—4 Study of Religion 
(2nd ed., 1889), cyf. ii, t. 263. 

casglu, eto heb fod arnat eisiau dim; yn cynnal, yn llanw, 
yn ymledu; yn creu, yn maethu, yn aeddfedu; yn ceisio, 
eto yn meddu ar bob dim. Caru yr ydwyt, eithr heb 
nwyd; yn eiddigus, eto heb bryder; yn edifarhau, eithr 
heb ymofidio; yn ddigllon, eto’n ddigynnwrf; Dy weith- 
redoedd a gyfnewidi, Dy bwrpas yn ddigyfnewid; der- 
bynni drachefn yr hyn a gesgli, eto ni chollaist erioed 
mohono; nid byth mewn angen, eto yn gorfoleddu mewn 
enillion; nid byth yn drachwantus, eto yn derbyn yr 
eiddot Dy Hun gyda llog. . . A pha beth a ddywedais 
yn awr, fy Nuw, fy mywyd, fy llawenydd santaidd ? Neu 
ba beth a ddywed neb dyn pan lefaro amdanat Ti? Er 
hynny gwae y neb na lefaro, canys mud yw hyd yn oed 
yr huotlaf. O! na orffwyswn ynot Ti! O! na ddeuet 
1 mewn i’m calon.” 

“Ti a’n gwnaethost i Ti Dy Hun, a diorffwys yw ein 
calon hyd oni orffwyso ynot Ti.’’4 


46 St. Awstin, Cyffesion (397 0.c.), Llyfr I. 

ATHRAWIAETH Y DRINDOD. 
AMLINELLIAD O’R BENNOD. 


I. Ruacarweiniap: Proriap A CHREDO ; r . tt. 320-323 


Pwysigrwydd yr athrawiaeth yn hanes diwinyddiaeth. Ond i lu o bobl 
nid yw ond gwirionedd traddodiadol segur. Y profiad a’r deall. 
Gwaith araf a graddol oedd llunio’r athrawiaeth. 


II. Hanesyppot: Datsiyciap yr ATHRAWIAETH. - tt. 323-3435 


(1) Y Paratoad. Datblygiad y syniad o Dduw yn y byd paganaidd a’r 
byd Hebreig, hyd at “ undduwiaeth foesegol ” ‘proffwydi’r H.D. 
Ond ni cheir Trindod yn yr H.D. Y Meseia. Dysgeidiaeth y 
Llenyddiaeth Doethineb a Philo am “ Ddoethineb Duw,” “ yr 
Ysbryd,” a’r “ Logos.” : ; « ‘th. 323-3927 


(2) Y Testament Newydd. eae Tesu Grist brofiad dynion o 
Dduw, fel un oedd yn Dad. Duw yng Nghrist. I’r credinwyr daeth 
Crist a Duw i sefyll yn ymarferol am yr un peth, yr un gwerth a nerth. 
Ond pa fodd yr oedd cysoni hyn 4 gwirionedd undduwiaeth? Ni 
cheir ateb llawn a rhesymegol yn y T.N. Efengylwyr yn fwy na 
diwinyddion cyfundrefnol oedd yr awduron. Y profiad o’r Ysbryd 
Glan ar y Pentecost ac wedi hynny. Paul yn cynnwys yr 4o// fywyd. 
Cristnogol o fewn cylch gweithrediad yr Ysbryd Glan. Tuedda i 
wneud y Crist byw—Crist y profiad mewnol—yn un a’r Ysbryd Glan. 
Ond mewn mannau eraill enwir Crist a’r Ysbryd yn gyfochrog fel 
ped faent yn ddau. Yn y T.N. ni cheir nac athrawiaeth ‘Trindod nac 
athrawiaeth Deuddod wedi ei datgan yn groywachyson. Ond ceir 
defnyddiau toreithiog a a ae yn ddiweddarach yn yr 
athrawiaeth eglwysig . ; 2 . tt. 327-7355 


(3) Datblygiad eglwysig yr athrawiaeth. Y broblem yn rhwym o godi, 
sut cysoni undod hanfodol Duw ag amrywiaeth Ei hunan-ddatguddiad, 
yn arbennig 4’r gred Ei fod yn Dada Mab? Bu’r Eglwys am ganrif- 
oedd yn chwilio am fformiwla athrawiaethol. Yr “ heresiau.” Rhai 
o’r prif ddiwinyddion yn anuniongred ar rai pwyntiau o’u barnu yn 
6] safonau diweddarach: Nid oeddynt yn glir bod y Mab yn gyd- 
dragwyddol a’r ‘Tad, nac ar y gwahaniaeth rhwng y Logos a’r Ysbryd. 
Tertwlian y cyntaf i ddefnyddio’r term “ Trindod,” a’r fformiwla 
‘un sylwedd, tri pherson.” Trindod ‘“ economaidd,” nid Trindod 
hanfodol, oedd eiddo Tertwlian. Prif gamau’r athrawiaeth eglwysig : 
(1) Yr “ Amddiffynwyr ” a’u hathrawiaeth am y Logos. (2) Dysg- 
eidiaeth Origen am Dragwyddol Genhedliad y Mab. (3) Cyngor 
Nicea a’r homodusion. (4) Athrawiaeth “ deilliad”” tragwyddol yr 
Ysbryd Glan. (5) Y Cappadociaid, “ un hanfod (ousia), tri pherson 
(Aypostasis).” Yn awr gwahaniaethir am y tro cyntaf rhwng ousia a 

Aypostasis. (6) Y gwahaniaeth rhwng credo’r Dwyrain a’r Gorllewin. 
(7) “Credo Athanasius.” Bellach age nid Trindod datguddiad 
ond Trindod bod . 4 . tt. 335-343 


III. Berrntapu a Denoncii ‘ 3 : . tt. 343-358 


Y termau “ hanfod” (ousia), “‘ person’ ey eer persona). ‘Termau 
technegol wedi eu benthyca o athrawiaeth Groeg a chyfraith Rhufain. 
Ni olygid ar y cyntaf dair hunan-ymwybyddiaeth neu dri gweithredydd. 
Ond daeth i olygu hyn mewn diwinyddiaeth boblogaidd tt. 343-346 


(1) “ Un Hanfod.” Saif y cymal hwn am unoliaeth Duw, ac am ddilys- 
twydd y profiad Cristnogol mai Duw Ei Hun sy’n gweithredu arnom 
yn Iesu Grist a thrwy’r Ysbryd. Ond “ hanfod” yn air rhy llwm a 
haniaethol. Cymeriad yw Duw . : é . tt. 346-347 

(2) “ Tri Pherson.” Amrywiaeth y bywyd dwyfol yn sylfaen amryw- 
jaeth y cread a phrofiad dyn. Ond nid oes reswm ar dir rhesymeg 
noeth dros gyfyngu’r amrywiaeth i dri. Methiant y ceisiadau i’w 
gyfreithloni ar sail cyfatebiaeth. Nid ar sail rhesymeg ond ar sail 
datguddiad a phrofiad y dewiswyd y rhif tri. ‘ tt. 347-349 


73 


Ym mha ystyr tri “ pherson?” Dosbarthu diwinyddion diweddar i 
dri grwp: (1) tri “myfi” yn y Drindod; (2) un “myfi” gyda 
thair o ansoddau parhaol; (3) syniad canol rhwng y ddau hyn. Anodd 
ir dehongliad “ cymdeithasol” o Dduw osgoi Triduwiaeth. Ac 
anodd yw meddwl am rywbeth sy’n llai na pherson (yn yr ystyr ddi- 
weddar) ac eto’n fwy nag ansawdd mewn person. Y cwestiwn o 
“ bersonoliaeth ” yr Ysbryd Glan. Iesu hanes yn berson dynol yn 
ystyr lawnaf y gair. A oedd y Logos tragwyddol hefyd yn berson 
yn yr un ystyr? oe Agios Ei fod yn ddau berson (heresi 
Nestoriaeth) . ‘ - tt. 349-355 


Dehongli ystyr y fformiwla drindodaidd i ni heddiw. Duw o dri 
safbwynt: (1) Duw ynddo’i Hun, y Duw uwchfodol, (2) yn Ei ddat- 
guddio’i Hun yn wrthrychol yn Iesu hanes, ac (3) yn Ei gyfrannu Ei 
Hun yn fewnol trwy Ei Ysbryd. Y tri hyn, un ydynt. Ysbryd Duw 
yw Ysbryd Crist, ac Ysbryd Crist yw’r Ysbryd Glan. Canlyniad 
ymarferol yr athrawiaeth: meddwl am Dduw yn nhermau Crist 


tt. 355-358 


Ruestr o Lyrrau . : , : f d ‘ ete FEM 


PENNOD X. 
Athrawiaeth y Drindod. 


i, 
RHAGARWEINIAD: PROFIAD A CHREDO. 


Yn Erthyglau Ffydd Eglwys Loegr, sef “y namyn un 
deugain erthyglau crefydd”’ a dynnwyd allan yn 1562, 
rhoddir y diffiniad a ganlyn o Athrawiaeth y Drindod: 
“Nid oes ond un gwir Dduw. . . Ac yn undod y Duwdod 
yma y mae tri Pherson, o un Sylwedd, Galluowgrwydd, 
a Thragwyddoldeb; y Tad, y Mab, a’r Ysbryd Glan.” 
Gellir cymryd y geiriau hyn fel diffiniad safonol byr o’r 
athrawiaeth uniongred. 

Y mae’n arwyddocaol mai hon yw’r gyntaf o’r deugain 
namyn un erthygl. A mynych y dywedwyd mai hon yw 
athrawiaeth fwyaf nodweddiadol y grefydd Gristnogol. 
Hi, meddir, yw sylfaen neu ynteu binacl holl adeiladwaith 
y gyfundrefn o wirioneddau a ffurfia’r ddiwinyddiaeth 
Gristnogol. A diamau y bu iddi le mawr a thra phwysig 
yn hanes diwinyddiaeth yr Eglwys. Er hynny, rhaid 
cydnabod nad yw’r athrawiaeth hon heddiw, os yn wir 
y bu ar unrhyw adeg, i fwyafrif Cristnogion proffesedig, 
fawr gwell na llythyren farw, rhywbeth a dderbynnir 
ganddynt yn barchus ar sail awdurdod neu draddodiad, 
ond sydd ymhell tu hwnt i’w profiad a’u hamgyffrediad. 
Credant mewn modd amwys ac annelwig fod yr athrawiaeth 
yn ffurfio cefndir angenrheidiol y ffydd a rodded unwaith 
1’r saint; ond prin y mae iddynt hwy yn argyhoeddiad 
byw y gallant sugno ohono faeth i’w bywyd crefyddol 
ac ysbrydiaeth i’w hymarweddiad beunyddiol. Ar y 
gorau erys iddynt, fel yn wir y disgrifir hi yn “ Hyfforddwr 
Charles,” yn “‘ ddirgelwch i’w gredu ac nid i’w amgyffred.” 

Ni olyga fawr mwy iddynt nag a olyga damcaniaeth 
relatifiaeth yn 6] Einstein i’r mwyafrif mawr ohonom nad 
awn i'r drafferth o geisio’i deall, ac y teimlwn na wna 

unrhyw wahaniaeth ymarferol i’n bywyd pes deallem. 
Nid sén yr ydwyf yn awr am y rheini sydd oherwydd 
anawsterau deallol yn tueddu i amau neu i wrthod yr 
athrawiaeth, am na allant ei chysoni 4’u rheswm ac 4’u 
profiad. Sdn yr ydwyf am y doreth fawr o bobl nas 
poenir gan amheuon, ond nad yw athrawiaeth y Drindod 
iddynt ond traddodiad eglwysig heb ei gymhathu 
erioed i’w profiad ac i’w cyfundrefn o argyhoeddiadau 
personol. 

Yn awr, ni welaf fod fawr o werth mewn athrawiaeth, 
hyd yn oed athrawiaeth gywir, tra na byddo’n ddim mwy na 
thraddodiad segur a diffrwyth. Nid creiriau neu ffosiliau 
mewn amgueddfa yw gwirioneddau crefydd i fod, ond 
canghennau pren byw sydd 41 wreiddiau yn naear profiad, 
ac a ddirywia 1 fod yn foncyff marw os dadwreiddir ef o’r 
tir hwnnw. Nid wyf yn bragmatydd, ond y mae elfen 
Oo wir mewn Pragmatiaeth, a ddysg nad oes dim yn wir- 
ionedd oni byddo’n meddu ar werth ymarferol, oni ellir 
ei wireddu yn y profiad a’i droi’n ddeunydd bywyd. Yn 
6l syniad ein hoes ni, maen-praw gwirionedd yw profiad. 
Nid gerbron brawdle awdurdod, boed Feibl anffaeledig 
neu Eglwys anffaeledig, y gofynnir heddiw i ddamcaniaeth 
neu athrawiaeth roddi cyfrif ohoni ei hun, eithr gerbron 
brawdle profiad. Nid oes a fynno’r oes hon 4 gwirioneddau 
honedig sy’n hofran mewn gwagle neu mewn rhyw uwchfyd 
allan o bob perthynas 4 phrofiad dyn. 

Cytunaf 4 hyn cyn belled ag y saif profiad yn gyfer- 
byniol i awdurdod noeth y tu allaniddyn. Ond gorwedd 
dau berygl yn y pwyslais a roddir heddiw ar brofiad. 
Yn gyntaf, y perygl o redeg i eithafion unigoliaeth, trwy 
gysylltu gormod o bwys 4 phrofiad y person unigol fel 
rhywbeth terfynol a safonol. Y perygl fydd 1 bob un 
edrych ar ei deimlad mewnol ei hun fel oracl neu Bab 
bach anffaeledig, ac i dybio bod ei brofiad ef 1 fod yn safon 
a phatrwm i bawb arall. Dylwn gofio nad yw fy mhrofiad 
unigol i ond peth tlawd a chyfyng o’1 gymharu 4’r gronfa 
fwy amrywiol a chyfoethog o brofiad a drysorwyd yn y 
cyfangorff yr wyf yn aelod ohono. 

Yr ail berygl yw inni edrych ar brofiad fel mater o 
deimlad uniongyrchol yn unig, ac alltudio ohono yr elfen 
ddeallol neu athrawiaethol. Diamau mai profiad personol, 
teimladol, yw’r peth mwyaf byw a real mewn crefydd a 
bywyd. Math o ail gynnyrch yn tarddu o brofiad yw 
athrawiaeth, trwy adfyfyrdod y deall ar gynnwys ac ystyr 
y profiad. Ac y mae perygl parhaus 1 athrawiaeth 
grwydro’n rhy bell oddi wrth fywyd a myned yn rhy 
haniaethol, a dyna a ddigwyddodd yn ddiamau yn hanes 
athrawiaeth y Drindod. Rhaid dwyn athrawiaeth yn 
6] beunydd at ei tharddell wreiddiol yn y bywyd ysbrydol, 
a’i chadw mewn cyffyrddiad organaidd 4’r profiad y cais 
fod yn fynegiant deallol ohono. Er hynny, y mae 1 
athrawiaeth ei lle gwir bwysig yn y bywyd crefyddol, 
ac y mae i’r deall swyddogaeth bwysig mewn ffordd 
o farnu a beirniadu a phuro a choethi’r profiad. Oblegid 
yn naear profiad tyf chwyn yn ogystal 4 blodau, a gwaith y 
deall yw chwynnu a gwyntyllio, “ nithio’r gau a nythu’r 
gwir.” Yr oedd y breuddwyd mwyaf disynnwyr a gefais 
erioed yn fy nghwsg yn brofiad imi ar y pryd; felly hefyd 
delirium tremens vy meddwyn. Y mae math ar brofiad 
o Dduw gan yr animist a’r HindW a’r Mohametan. 
Rhaid beirniadu a dehongli a threfnu a chysoni ein profiad 
a’i ddal wyneb yn wyneb 4’n gwybodaeth gynyddol, a 
dyna waith y deall wrth lunio athrawiaeth. Y mae’r 
profiad a’r athrawiaeth yn adweithio y naill ar y Ilall. 
Rhaid barnu’r profiad yng ngoleuni’r athrawiaeth, a’r 
athrawiaeth yng ngoleuni’r profiad. Ac wrth sén am 
athrawiaeth golygaf nid rhywbeth static, ond rhywbeth 
tyfiannol neu gynyddol, fel profiad ei hun. 

Deuwn yn awr at athrawiaeth y Drindod. Ni ddylid 
edrych arni fel dogma sefydlog a ddisgynnodd i lawr o’r 
nefoedd yn ei grynswth. Gwaith araf a graddol iawn a fu 
ei ffurfio’n athrawiaeth bendant a chymesur,—gwaith 
a gymerth bedair canrif o leiaf. Ond rhaid cofio nad 
chwilfrydedd deallol er ei fwyn ei hun oedd wrth wraidd 
yr athrawiaeth; ymgais oedd 1 ddehongli ystyr a chynnwys 
y profiad Cristnogol o Dduw, ac wrth ei ddehongli, ei 


ATHRAWIAETH Y DRINDOD 322 


gyfiawnhau, ei gymeradwyo i eraill, ei ledaenu yn y byd. 
Yr oedd troi’r profiad 0 Dduw yn athrawiaeth am Dduw 
yn rhan o’r gwaith efengylaidd a chenhadol o “ fynegi 
rhinweddau yr Hwn a’n galwodd allan o dywyllwch i’w 
ryfeddol oleuni Ef,” ac i ddangos i’r byd “‘ oleuni gwybod- 
aeth gogoniant Duw yn wyneb lIesu Grist.” Ond nid 
digon i ni heddiw yw ailadrodd y dogma eglwysig fel 
parot, heb geisio’1 ddwyn i berthynas fywiol a’n profiad 
ni a’r oes yr ydym yn byw ynddi, gan gynnwys yn y profiad 
hwnnw ein gwybodaeth bresennol am y byd ac am ddyn 
yn ogystal 4’n hymwybyddiaeth o’n hanghenion moesol 
ac ysbrydol. 

Hoffwn felly drafod y dyrysbwnc hwn yn hollol onest 
ac agored, heb waseidd-dra i ffurf a llythyren, ond gyd 
a phob gwyleidd-dra, a chyd 4 theyrngarwch eithaf (mi 
hyderaf) i hanfod y datguddiad o Dduw yng Nghrist 
ac ir gwirionedd ei hun yn Gl fel y deallaf ef. Ceisiaf 
yn gyntaf olrhain hanes datblygiad athrawiaeth y Drindod 
yn yr Ysgrythurau ac yn yr Eglwys yn y canrifoedd cynnar. 
Wedi hynny mentraf feirniadu, dehongli ac adeiladu o’m 
safbwynt fy hun. 


II. 


HANESYDDOL: 
DATBLYGIAD YR ATHRAWIAETH. 


Ceisiaf yn gyntaf olrhain yn hanesyddol y modd y 
datblygodd Athrawiaeth y Drindod allan o’r profiad 
o Dduw yng Nghrist. Y genetic method—dyna ddull 
ein hoes ni o astudio popeth, sef ei astudio yng ngoleuni 
hanes ei darddiad a’i dyfiant. Y ffordd orau inni ddeall 
Athrawiaeth y Drindod yw ceisio ail fyw bywyd ac ail 
feddwl meddyliau y rhai oedd yn byw ac yn meddwl yn 
ystod cyfnodau ffurfiol yr athrawiaeth. 

1. Y Paratoap. Credwn ni fod Cristnogaeth yn 
gyfraniad newydd a gwreiddiol, yn ogystal 4 therfynol, 
i wybodaeth y byd o Dduw. Er hynny, ni ddaeth Crist- 
nogaeth i’r byd yn gwhbl ddirybudd a dibaratoad, fel 

taranfollt o’r glesni. Daeth yn hytrach “ yng nghyflawnder 
yr amser,” fel eithafbwynt proses hirfaith o ragbatatot 
drwy arweiniad Ysbryd Duw. Cydnabu Iesu’r egwyddor 
hon pan ddywedodd, ‘‘Ni ddeuthum i dorri, ond 1 
gyflawni”’; a Phaul pan ddywedodd, “ Y ddeddf oedd 
ein hathro ni at Grist,” ein harweinydd ni at Grist fel 
caethwas yn arwain plant i’r ysgol; ac awdur yr Epistol 
at yr Hebreaid pan ddywedodd ddarfod i Dduw lefaru 
lawer gwaith a llawer modd cyn llefaru ohono wrthym ni 
mewn Mab: 


Y tu 61 i’r profiad Cristnogol o Dduw, ynteu, y mae’r 
profiad Hebreig a gofnodir yn yr Hen Destament a’r 
llenyddiaeth Iddewig tu allan i’r canon; a thu 6l i’r profiad 
Hebreig drachefn y mae’r profiad crefyddol yn gyffredinol, 
a gofnodir yn holl hanes teulu dyn, yn cynnwys anwariaid 
a phaganiaid y byd. Gormod o dasg 1 mi a fuasai olrhain 
y modd y tyfodd y syniad o Dduw allan o brofiadau 
amrywiol y ddynoliaeth, yn gyntaf yr ‘“‘ animist” ofer- 
goelus, gyd 41 lu aneirif o ysbrydion yn ei amgylchu ar 
bob llaw, gan beriarswyd a braw iddo bron bob eiliad; 
yna y “ polytheist,” gyd 41 dorf o dduwiau mwy neu lai 
ar lun a delw dynion, ond goruwchddynol eu gallu a’u 
safle; yna y ‘“‘ monolatrist,” a addolai un duw yn unig, 
sef duw ei lwyth neu ei genedl ei hun, tra y credai ym 
modolaeth wirioneddol llu o dduwiau eraill nad oedd a 
fynnai ef ddim 4 hwynt am mai “ duwiau dieithr”’ 
oeddynt; ac yn olaf y “ monotheist,”’ a gredai ym modol- 
aeth un Duw yn unig, ‘“‘ Creawdwr cyrrau’r ddaear ” 
a Llywodraethwr y cyfanfyd oll. Y mae olion y camau 
hyn 1 gyd 1’w gweled yn yr H.D. ei hun. Ond eithafbwynt 
y datguddiad o Dduw yn yr H.D. yw’r datganiad o un- 
dduwiaeth a wnaed gan y proffwydi o’r 8fed i’r 6ed ganrif 
C.C., ac a wasgwyd yn gryno i’r frawddeg honno yn Deut. 
oedd yn cynnwys prif erthygl ffydd yr Iddew: “ Clyw, 


O Israel: Iafe ein Duw ni, sydd un Iafe” (6+). Yn 


gyfochrog 4’r syniad hwn mai un Duw sydd, rhodder 
« Math. 517, Gal. 3%, Heb. 1. 


a 

dysgeidiaeth y proffwydi a’r salmwyr fod Duw yn fod 
aruchel, santaidd, cyfiawn, trugarog, a graslon, yn gyfuniad 
o bob mawredd a doethineb a pherffeithrwydd moesol y 
gall dychymyg santeiddiedig ac ysbrydoledig dyn feddwl 
amdanynt. Gosoder y ddeubeth hyn gyd 4'i gilydd— 
undod Duw a’i berffeithrwydd—a chawn yr hyn a elwir 
yn undduwiaeth foesegol (ethical monotheism), prif gyfraniad 
cened] Israel i olud meddyliol ac ysbrydol y byd. A dyna 
un cymal anhepgor yn yr athrawiaeth Gristnogol am 
Dduw,—Un Duw sydd, a hwnnw yn berffaith ddaionus.z 

Ond yn ofer y chwilir yn yr H.D. am y cymal arall o 
athrawiaeth y Drindod, sef bod yn yr Un Duw hwnnw 
Dri Pherson. Ceisiwyd cyn yma weled awgrym o’r 
Drindod, er enghraifft, yn y gair Hebraeg am Dduw, 
“Elohim” (rhif Iluosog); yn y frawddeg, “‘ Gwnawn 
ddyn ar ein delw ni, wrth ein llun ein hunain "3 (lluosog 
eto); ac ym moliant triphlyg y serafhaid yng ngweledig- 
aeth Eseia, “‘ Sant, Sant, Sant yw Arglwydd Dduw y 
Ilucedd ” (63). Gwnaed defnydd Trindodaidd o’r olaf, 
fel y cofir, yn emyn enwog yr Esgob Heber, lle y cenir, 
yn 6l cyfieithiad Nicander: 

Santaidd, Santaidd, Santaidd, mawr wyt a thrugarog, 
Duw mewn Tri Pherson—Trindod ddiwahan. 

Ond darllen yn 61] athrawiaeth lawer diweddarach nad 
oedd o gwbl ym meddwl yr awduron boreol yw hyn. 

Ond beth am y Meseia? Yn sicr nid Person Dwyfol 
yw'r Meseia yn 61 portread proffwydi’r Hen Destament, 
ond brenin dynol delfrydol wedi ei waddoli 4 doniau 
goruwchnaturiol fel cynrychiolydd Duw yn Israel. Ac 
am Feseia’r Apocalyptiaid, gwir y darlunnir ef fel Ysbryd 
goruwchnaturiol yn hanfod o’r dechreuad ac yn disgyn 
o’r nef i’r ddaear. Ond yr oedd hyn yn bell o olygu ei 
fod yn Berson tragwyddol o fewn y bywyd Dwyfol. Yr 


2 Am ddatblygiad y syniad o Dduw ar y Ilinellau a awgrymir yn y 
paragraff hwn, gweler yn Ilawnach fy Cristnogaeth a Chrefyddau Eraill; 
hefyd fy Philosophy of Religion, pen. ii a iv. 

o esen.) 1%: 

oedd syniadau uwchanianol o’r fath yn gwbl y tu allan 
i gyfundrefn feddyliol yr Apocalyptiaid. 

Yr ydym ar dir llawer cadarnach wrth ganfod paratoad 
ar gyfer yr athrawiaeth Gristnogol yn y duedd ddiweddar 
yn y byd Iddewig a Helenistaidd i ryw led bersonolt 
ansoddau neu briodoleddau dwyfol fel “* Ysbryd,” 
‘“* Doethineb,” “‘ Gair ”’ neu ‘“‘ Logos,” fel cyfrwng hunan- 
ddatguddiad a gweithgarwch Duw yn y byd. Sonnir 
llawer yn yr Hen Destament am Ysbryd Duw, fel enw ar 
bresenoldeb a gweithgarwch Iafe yn y byd. Ond nid 
oes awgrym yn yr H.D. am yr Ysbryd fel sylwedd neu 
hanfod tragwyddol yn y Duwdod. Nid oedd meddwl yr 
Hebrewr yn symud mewn tiriogaeth uwchanianol o’r 
fath. Ejithr tua diwedd cyfnod Canon yr H.D. ac wedi 
hynny, daethpwyd i feddwl am yr Ysbryd—mewn modd 
amwys a hanner barddonol 1 ddechrau, ond wedi hynny 
mewn modd mwy pendant, o dan ddylanwad athroniaeth 
Groeg—fel petai’n Fod ar wah4n, cyfochrog 4 Duw, er 
mewn perthynas agos ag Ef. Y peth oedd wrth wraidd 
hyn oedd yr ymdeimlad cynyddol o arucheledd anfeidrol 
Duw, fel Bod tra dyrchafedig a santaidd, ac fel un yr 
oedd yn rhaid iddo wrth gyfrwng neu gyfryngwr rhyngddo 
a’ifyd Ei Hun. Yn y cylchoedd Helenistaidd aethpwyd 
i s6n am yr egwyddor gyfryngol hon fel ‘‘ Doethineb 
Duw,”’ ac fel “‘ Logos (Gair neu Reswm) Duw,” yn ogystal 
ag fel Ei “ Ysbryd.”’ Yn 61 Llyfr y Diarhebion, yr oedd 
Doethineb gyd 4 Duw fel cydymaith er tragwyddoldeb 
ac fel pen-gweithiwr yng ngwaith y creu (822-31; cf. 
C.D.S.). A symudir ymhellach yn yr un cyfeiriad yn 
Llyfrau Doethineb yr Apocryffa (yn enwedig Doeth. 
Sol. 7276). Geilw Philo’r Logos yn “ail Dduw,” 0’i 
wahaniaethu oddi wrth Dduw Ei Hun yn Ei hanfod 
tragwyddol. Yn Ilenyddiaeth Doethineb, ac yn Philo, 
yr un ystyr bron yn hollol sydd i’r tri syniad—Ysbryd, 
Doethineb, a Logos. Yn sicr, nid dau fod neu berson 
gwahanol i’w gilydd yw’r Logos a’r Ysbryd, fel yn athraw- 
iaeth y Drindod. Yn wir, y mae’n amheus iawn a ydyw 


yn Berson real yn ein hystyr ni fel canolbwynt ewyllys 

ac ymwybyddiaeth ar wahan i Dduw. Y mae’n wir bod 
yr ysgrifenwyr hyn megis yn chwarae ar ffiniau’r syniad 
o bersonoliaeth y Logos. Y fath oedd eu pwyslais ar 
uwchfodaeth Duw, a’1 bellter anfeidrol, fel y tueddent 
weithiau i edrych ar Ddoethineb Duw, neu Ei Ysbryd, 
neu Ei Logos, fel personoliaeth a fodolai megis yn 
gyfochrog 4 Duw, eto’n israddol iddo, fel cyfryngwr 
rhyngddo a’i fyd. Ond ar y cyfan, nid yw ond egwyddor 
haniaethol, neu briodoledd, neu enw ar hunan-ddatguddiad 
a gweithgarwch Duw yn y cyfanfyd. Cadwodd Iddew- 
iaeth o fewn terfynau undduwiaeth, a gallai ddywedyd, 
os cawn wneuthur defnydd rhydd o eiriau a geir yn y 
Testament Newydd, “* Un Duw sydd, ac un Cyfryngwr 
thwng Duw a dynion, sef y Gair neu’r Rheswm sy’n bod 
yn dragwyddol fel priodoledd yn Nuw, ac yn pontio’r 
agendor anfeidrol rhyngddo a’i fyd.” 

I derfynu ein sylwadau ar y cyfnod cyn Crist, er 
cymaint oedd dyled Cristnogaeth i Iddewiaeth, rhaid 
cydnabod mai Duw pell, uwchfodol, ie, annirnadwy ac 
anghyraeddadwy, oedd Duw’r meddwl Iddewig diweddar. 
Yr oedd calon dynoliaeth yn dyheu am Dduw agosach 
a haws i’w adnabod a’i garu. 

2. Y TrstamMent Newypp. Yn y cyfwng hwn y 
digwyddodd y ffaith fwyaf yn hanes teulu dyn. Daeth 
i mewn i olyniaeth hanes y bersonoliaeth ryfeddaf a welodd 
y byd, sef Iesu Grist. Beth bynnag arall a wnaeth Iesu, 
fe wnaeth y profiad o Dduw yn beth anfeidrol mwy goludog 
a nerthol nag a fu erioed o’r blaen, a hynny nid trwy 
athronyddu’r syniad o Dduw, ond trwy gyfoethogi’n 
ddifesur adnabyddiaeth bersonol dynion ohono. Mab- 
wysiadodd yr elfennau o wir a gwerth oedd yn y datguddiad 
o Dduw yn yr H.D. ac yn y Ilén Apocalyptig. Ni ddaeth 
i dorri ond i gyflawni dysgeidiaeth y proffwydi mai un 
Duw sydd, a bod hwnnw yn foesol berffaith a’i fod hefyd 
yn Fod santaidd, aruchel, penarglwyddiaethol, yn 
“‘ Arglwydd nef a daear.”4 Ond ychwanegodd tuhwnt 


4 Math. 1125. 

i bob mesur at gynnwys y syniad o Dduw a’i werth 1 
brofiad dyn. Daeth 4’r Duw pell, anfeidrol, santaidd, yn 
Dduw agos atom, a hynny mewn dwy ffordd: (1) Trwy 
ddatguddio yn Ei ddysgeidiaeth y gwirionedd o Dadolaeth 
Duw. “Fy -Nhad,"?." Bich Tad,” fin Page ee 
Tad ”’—dyna’i enw parhaus ar Dduw. (2) Trwy 
- ddatguddio’r Tad, nid yn unig yn Ei ddysgeidiaeth, ond 
yn Ei fywyd a’i berson, yn Ei brofiad a’1 ymwybyddiaeth 
fabol o Dduw. Yr oedd yn byw ac yn llefaru fel un a 
safai o fewn cylch mwyaf mewnol a chyfriniol y berthynas 
fabol 4 Duw. Ac am hynny gallai yn dawel a diymhongar 
ddywedyd geiriau fel hyn, a fuasai’n rhyfyg beiddgar ar 
wefusau neb arall: ‘‘ Nid edwyn neb y Mab ond y Tad; 
ac nid edwyn neb y Tad ond y Mab, a’r hwn yr ewyllysio’r 
Mab ei ddatguddio iddo”’;s ‘“‘Y neb a’m gwelodd i 
a welodd y Tad.’ Nid damcaniaeth am Dduw sy yma, 


ond y profiad mwyaf mewnol, agos, sicr, pendant, golau, 


Ac vr credinwyr cyntaf, hwythau, daeth trwy Iesu 
Grist brofiad cwbl newydd o Dduw,—nid Duw pell tu 
hwnt ir sér, ac agendor rhyngddo 41 fyd, ond Duw 
mewn cnawd, Duw mewn person dynol, Duw yn ym- 
ddatguddio i ddynion o fewn terfynau ac amodau amser 
a hanes, Duw yng Nghrist. Ac angerddolwyd y profiad 
o Dduw yng Nghrist gan eu profiad o’r Crist byw a 
ddilynodd yr atgyfodiad. Nid person hanesyddol yn 
unig mohono iddynt bellach, ond un wedi Ei ddyrchafu 
ar ddeheulaw Duw ac yn gweithredu arnynt o'r ochr 
ddwyfol. Teimlent Ei fod mewn ystyr yn gyfochrog 
4 Duw mewn awdurdod a gallu. Wrth ymwneud 4 
Christ teimlent eu bod yn ymwneud 4 Duw Ei Hun, 
neu’n hytrach bod Duw yn ymwneud 4 hwynt. Gallent 
yn ddiamau wahaniaethu Crist oddi wrth Dduw yn eu 
meddwl, ond ni allent eu gwahanu yn eu profiad. “ Myfi 
a’r Tad un ydym”; pa un bynnag a ddywedodd Crist 
hyn mewn cynifer o eiriau ai peidio, yr oedd y geiriau 


yn adlewyrchiad cywir o brofiad y credinwyr. Yr oedd 


5 Math. 1127, Joan 149. 

Crist a Duw yn sefyll iddynt yn ymarferol am yr un peth,— ~ 
yr un gwerth a nerth, yr un gwirionedd a dylanwad. 
Credent fod “ Duw yug Neghrist yn cymodi’r byd ag Ef 
Ei Hun,’” a bod “ goleuni gwybodaeth gogoniant Duw ” 
yn llewyrchu arnynt “yn wyneb lIesu Grist.”8 Yn wir, 
m momentau mwyaf aruchel ac anturiaethus eu ffydd 
daethant i feddwl am Grist fel un a weithredai fel Duw, 
neu fel cyfryngwr Duw, yn y gwaith o greu a chynnal 
y cyfanfyd oll (loan 1:9, Col. 115-77, Heb. 17-3). Glynasant 
yn gyndyn wrth yr argyhoeddiad hollbwysig mai un Duw 
sydd (1 Cor. 84-6), er hynny, yn gyson neu’n anghyson, 
daeth Crist iddynt 1 sefyll am egwyddor greadigol a 
chynhaliol y cread, mewn rhyw ystyr yn gyfochrog 4 
Duw. Ac nid oedd y ddamcaniaeth feiddgar hon ond 
casgliad a dynasant, yn gywir neu’n anghywir, oddi wrth 
eu profiad personol o ddigonolrwydd hollol yr Arglwydd 
Iesu iddynt fel un y credent Ei fod yn “‘crynhoi ynghyd”’ 
ynddo’i1 Hun bopeth oedd o werth ysbrydol a moesol 
““yn y nefoedd ac ar y ddaear,”’» ac un yr oedd “ holl 
gyflawnder y Duwdod yn preswylio ynddo yn gorfforol.” 
Ac yn wir, profiad credinwyr yr oesau yw, eu bod wrth 
ddyfod at Grist yn dyfod at rywbeth terfynol, rhywbeth 
llwyr foddhaol a digonol, rhywbeth na fedrant feddwl am 
Dduw Ei Hun yn rhagori arno mewn gwerth; mewn gair, 
eu bod yn dyfod at Dduw Ei Hun ynddo a thrwyddo. 

Yn awr, yr oedd y cwestiwn yn rhwym o godi’n hwyr 
neu’n hwyrach, os yr un un yn ymarferol yw Crist a Duw 
i brofiad y credinwyr, ai’r un un ydynt hefyd mewn ffaith 
a gwirionedd? Ai’r un realiti gwrthrychol ydynt, ai 
ynteu dau? Os dau, beth yw Eu perthynas 4’1 gilydd ? 
Ai dau Dduw yw’r Tad a’r Mab? Os felly, pa fodd 
y cydsaif hyn 4’r argyhoeddiad sylfaenol mai un Duw 
sydd ’—argyhoeddiad a fabwysiadwyd gan Grist Ei Hun 
ac a etifeddwyd gan yr Eglwys. Ar y llaw arall, os 
yr un un yw Crist a Duw, pa fodd y cydsaif hyn 4 


72) Cor. 5%. “82 Con 46, 
OE, 1x0.) 0iGol) 29, ef. 119. 

A 


gwir ddyndod Crist ac 4 realiti ei brofiad mabol o 
Dduw ? Cwestiynau deallol neu athrawiaethol yw’r rhain, 
ond cwestiynau oedd yn dal perthynas agos 4’u profiad 
crefyddol, ac yn codi’n anorfod ohono. Ar y cyfan, 
dwyn tystiolaeth i’r profiad a wnaeth ysgrifenwyr y T.N., 
ac nid yw’r broblem ddeallol eto wedi ei gwahanu oddi 
wrth y profiad a’i thrafod yn rhesymegol yn null yr ath- 
ronydd cyfundrefnol. Efengylwyr oeddynt yn fwy na 
diwinyddion. Y mae hyn i raddau yn wir hyd yn oed 
am Baul ac awdur y Bedwaredd Efengyl, er bod y gynneddf 
athrawiaethol hefyd yn gryf ynddynt hwy. Yr Epistol 
at yr Hebreaid yw’r peth tebycaf i draethawd diwinyddol 
yn y T.N. Yn y llyfrau eraill, hyd yn oed y rhai mwyaf 
athrawiaethol, tystion i ffeithiau profedig y bywyd crefyddol 
sy'n llefaru’r hyn a welsent ac a glywsent, ac a deimlasai 
eu dwylo am Air y bywyd. Y mae’n amlwg, er hynny, 
fod Paul a Ioan yn ymwybodol fod yna broblem ddeallol 
fawr yn oblygedig yn y profiad o Dduw yng Neghrist, 
ac y mae eu gweithiau yn llawn awgrymiadau dyfnion, 
pell-gyrhaeddol, pa fodd i wynebu a datrys y broblem. 
Ond nid ydynt wedi eistedd i lawr yn hamddenol i weithio 
allan gyfundrefn gyflawn, gyson o athrawiaeth. Gwelsom 
eisoes (pen. vi) fod Paul, Ioan, a’r Hebreaid yn dysgu 
rhaghanfodiad y Mab cyn y geni ym Methlehem, er na 
cheir awgrym o hyn yn nysgeidiaeth Crist yn yr Efengylau 
Synoptig; bod y tri yn gwneuthur defnydd o’r syniad 
Helenistaidd am y Logos, er mewn termau gwahanol; 
er hynny, bod greddf undduwiaethol Paul yn ei atal rhag 
galw Crist yn groyw yn Dduw, er ei fod yn Ei alw yn 
Arglwydd, Mab Duw, Delw Duw, etc.; a’i fod yn dysgu 
is-raddoldeb y Mab o ran safle yn ogystal 4’i gydraddoldeb 
o ran gwerth. 

Ond y mae un elfen bwysig arall ym mbhrofiad y 
credinwyr boreol y mae’n rhaid sylwi arni i gyfrif am 
athrawiaeth y Drindod, sef y profiad o’r Ysbryd Glan 
a’1 ddwyfol ddawn ar ddydd y Pentecost ac wedi hynny, 
y profiad o rym argyhoeddiadol, achubol a santeiddiol 
Ysbryd Duw yn gweithredu yng nghalonnau dynion. 

Ym mlynyddoedd cyntaf yr Eglwys, cysylltid yr Ysbryd 
4 phrofiadau dieithr ac anghyffredin yn unig, megis 
llefaru 4 thafodau, gorfoledd a llesmair o dan ddylanwad 
teimladau crefyddol. Paul oedd y cyntaf, y mae’n debyg, 
i ddwyn yr holl fywyd Cristnogol 1 mewn 1 gylch gweith- 
rediad yr Ysbryd. ‘“‘ Yr un Ysbryd,” meddai, oedd yn 
gweithio trwy’r “amryw ddoniau,’™ y doniau cyffredin 
fel y rhai eithriadol. Yn 6] Paul, yr Ysbryd sy’n creu ac 
yn cynnal y bywyd Cristnogol o’r dechrau i’r diwedd, 
ac yn cynhyrchu ei holl fendithion a’i rasusau, megis 
ffydd, rhyddid, tangnefedd, llawenydd, cariad. Ac yr 
oedd effeithiau’r Ysbryd yn gyfryw fel na ellid edrych 
arno fel ansawdd mewnol neu gyflwr meddylegol mewn 
dyn yn unig; rhaid ei fod yn rhywbeth dwyfol sy’n bod 
y tu allan i’r dyn yn ogystal ag yn gweithredu o’r tu mewn 
iddo. 


Yn awr, ar un olwg, nid oedd profiad y Pentecost, 
na’r profiad o’r Ysbryd yn yr ystyr eang a rydd Paul iddo, 
yn beth mor newydd 4’r profiad o Dduw yng Nghrist. 
Yr oedd Iesu’n berson dynol, na bu, fel y cyfryw, yn y 
byd o’r blaen. Ond yr oedd y profiad a’r synidd o’r 
Ysbryd yn bod yn yr Hen Destament, ac yn draddodiad 
yn y gened] Iddewig. Yn yr Hen Destament priodolid 
i Ysbryd yr Arglwydd effeithiau mor amrywiol 4 
gorchestion a nwydau rhyfelgar barnwyr a brenhinoedd 
fel Samson a Saul, cywreinrwydd y gweithiwr mewn 
celfyddyd, gorffwylltra perlewygol y proffwydi cynnar, 
angerdd moesol y proffwydi llenyddol, brwdfrydedd y 
diwygiwr, ysbrydoliaeth y bardd, doethineb y gWr doeth.> 
Yr oedd cred yn yr Ysbryd yn yr ystyron hyn ac eraill 
yn rhan o'r traddodiad Iddewig. Ond credent hefyd 
mewn ysbrydion aflan yn ogystal ag mewn Ysbryd Glan, 
ac ni cheid safon y gellid adnabod Ysbryd Duw wrth 
rhagor yr ysbrydion eraill hyd nes i Baul a loan osod 


art Cort 2. 
2 Gwél, e.g., Barn. 3%, 1325, Exod. 317%, Num. 1125, 1 Sam. 105~, 
1933» 4, Mic. 38, Esec. 27, Sech. 4°. 

Crist yn safon. ‘‘ Na chredwch bob ysbryd, eithr profwch 
yr ysbrydion ai o Dduw y maent. Wrth hyn yr adna- 
byddwch Ysbryd Duw; pob ysbryd a’r sy’n cyffesu 
ddyfod Iesu Grist yn y cnawd, o Dduw y mae.”3  Gwir- 
ionedd yr ymgnawdoliad, felly, yn 61 Ioan, yw’r safon i 
wahaniaethu Ysbryd Duw oddi wrth yr ysbrydion nad 
oeddynt o Dduw. Yn gyffelyb dywed Paul: “Ni all 
neb ddywedyd, Y mae Jesu yn Arglwydd, ond yn yr Ysbryd 
Glan.""4 Cyffesu arglwyddiaeth Crist, felly, yw’r safon. 
Yr ysbryd sy’n unol 4-Christ yn unig yw’r ysbryd sydd 
o Dduw. 

Yn wir, fe 4 Paul ymhellach mewn llawer man, gan 
awerymu mai “ Ysbryd Crist” yw’r Ysbryd Glan. 
Tuedda i wneuthur y Crist byw, dyrchafedig, ysbrydol, 
yn un 4’r Ysbryd Glan. Gwna hynny’n bendant a chroyw 
mewn un man: “ Eithr yr Arglwydd yw’r Ysbryd.’"ss 
Mewn dwy adnod olynol sonia am “ yr Ysbryd,” “ Ysbryd 
Duw,” ‘“ Ysbryd Crist,” ‘‘ Crist,” gan lithro o’r naill 
ymadrodd i’r llall fel ped faent yn gyfystyron (Rhuf. 89- 7). 
A hyd yn oed lle ni-wna’r Crist byw a’r Ysbryd yn un 
mewn cynifer o eiriau, yn barhaus fe briodola’n ymarferol 
yr un swyddi (functions) ac effeithiau ir naill a’r Ilall. 
Gwelsom i Baul ddwyn holl fywyd y Cristion i mewn 1 
gylch dylanwad yr Ysbryd. Ond gellir dywedyd yr un 
peth am Grist hefyd; yr oedd Ei weithgarwch ysbrydol 
yntau yn gyfled 4 holl brofiad y credinwyr. Felly nid 
oes i'r Ysbryd ac 1 Grist ddwy dalaith wahanedig yn y 
bywyd. Rhai o ymadroddion mawr yr Apostol yw “ yng 
Nghrist,” ac ‘yn yr Ysbryd.”” Ond nid oes un gwahan- 
iaeth gwirioneddol rhwng bod “yng Nghrist” a bod 
“yn yr Ysbryd.” Golyga’r naill a’r Ilall fod yn Gristion. 
Os dywedir mai swydd yr Ysbryd yw eiriol drosom gerbron 
y Tad, gwir, oblegid dywed Paul, ‘‘ Y mae’r Ysbryd Ei 
Hun yn erfyn trosom ag ocheneidiau anhraethadwy ” 36 
ond ychydig yn nes ymlaen sonia am Grist fel “yr Hwn 
sydd yn erfyn trosom ni” (adn. 34). Un enghraifft yw 


31 Ioan 4%. ™1 Cor. 123. 152 Cor. 377. 6 Rhuf. 86, 

hon allan o lawer o’r modd y priodolai Paul yn fynych i’r 
Ysbryd Glan yr un ystyr a gwerth a swydd ag a briodolai 
hefyd i’r Crist byw, dyrchafedig sydd ar ddeheulaw Duw 
ac ar yr un pryd yn preswylio yn yr Eglwys ac yng 
nghalonnau’r saint. Y mae’n wir na sonnir am yr Ysbryd 
fel cyfryngwr yn y gwaith o greu a chynnal y cyfanfyd fel 
y sonnir weithiau am Grist. Ond o fewn cylch cyfyngach 
y bywyd crefyddol anodd gwahaniaethu rhwng gweith- 
garwch yr Ysbryd Glan ac eiddo’r Crist byw yr Hwn 
a ddywedodd, “‘ Wele, yr ydwyf fi gyda chwi bob amser 
hyd ddiwedd y byd,’"7 a’r Hwn a eilw Paul yn “ ysbryd 
yn bywhau.’*8 Mewn gair, ar y cyfan Ysbryd Crist yw’r 
Ysbryd Glan (Rhuf. v9, Gal. 46, Phil. 19; cf. Act. 167). 
Er hyn oll, mewn nifer o fannau eraill, enwa Paul 
lesu Grist a’r Ysbryd ochr yn ochr, fel ped ystyriai hwynt 
mewn ystyr yn fodau cyfartal neu gyfochrog. Gwna 
hyn egluraf oll yn y Fendith Apostolaidd: ‘“‘ Gras ein 
Harglwydd lIesu Grist, a chariad Duw, a chymdeithas 
yr Ysbryd Glan, a fyddo gyda chwi oll.» Tueddaf yn 
gryf 1 gytuno 4’r diweddar Dr. T. Rees mai ffyddlondeb 
ir traddodiad Iddewig, gyd 4’r lle amlwg a roddid yno i’r 
Ysbryd, a barodd i Baul mewn mannau gadw’r syniad 
o Ysbryd yn gyfochrog 4 Duw a Christ, ond mai’r Crist 
byw oedd y gallu effeithiol yn e1 brofiad, ac o ganlyniad 
y syniad llywodraethol yn ei ddiwinyddiaeth, a bod y Crist 
hwnnw, i raddau mwy nag y sylweddolai’r Apostol e1 
hun, yn cynnwys ac yn llanw’r holl faes yr oedd yr Ysbryd 
yn gweithio ynddo yn y profiad, ac felly bod yr Ysbryd fel 
trydydd bod, sef fel rhywbeth amgen nag Ysbryd y 
Tad neu Ysbryd Crist, yn ddianghenraid yn y ddiwinydd- 
iaeth sy’n fynegiant 01 brofiad dyfnaf2° Gellid dangos 
hefyd fod syniad y Bedwaredd Efengyl am y Logos, 
y goleuni sydd yn goleuo pob dyn a’r y sydd yn dyfod 


17 Math. 28%. 181 Cor. 1545. 
aad. Cor. 1393, cf. 1, Cor..12¢6. 


2 The Holy Spirit, gan 'T. Rees (1915), tt. 102-103. Gwél yr holl 
bennod (pen. v). 

i’r byd,” yn gorchuddio holl faes datguddiad a chyfryng- 
wriaeth, fel nad oes yn y prolog (Ioan 1-8) le 1 drydydd 
bod nac angen amdano, er yng nghorff yr Efengyl y 
gwahaniaethir yn glir rhwng lesu hanes a’r Ysbryd neu’r 
Diddanydd arall a anfonir ganddo neu yn Ei enw wedi 
dychwelyd ohono at y Tad. Ac am yr Epistol at yr 
Hebreaid, er y ceir rhai crybwyllion achlysurol a chymharol 
ddibwys at yr Ysbryd, nid oes wir le yn ei gyfundrefn 
ddiwinyddol ond i ddau, sef i Dduw a’r un cyfryngwr 
Iesu Grist. Y mae’n wir y credai’r disgyblion cynharaf 
mai lesu a anfonodd yr Ysbryd Glan yn unol ag addewid 
y Tad (Act. 233), ac yn yr ystyr honno gwahaniaethent 
rhwng yr Ysbryd a Christ a’r Tad. Yr un modd yn 
Efengyl Ioan, lle y dywedir mai swydd yr Ysbryd oedd 
dwyn tystiolaeth i Grist a’1 ogoneddu, a lle y sonia Iesu 
am yr Ysbryd fel “‘ Efe’”’ (nid ‘‘ Myfi’’) ac fel “arall” 
(Ioan 167, 1576, 16:3, ™4, 14%). Ond hyd yn oed yn y 
rhannau hyn o Efengyl Ioan, y mae gweinidogaeth yr 
Ysbryd a gweinidogaeth y Crist byw wedi’r atgyfodiad 
fel ped faent yn llithro i’w gilydd. Pan ddywed lIesu, 
“Myfi a ddeuaf atoch chwi,” “‘ eto ennyd bach a chwi 
a’m gwelwch ” (148-9, 28, 16%), anodd gweld pa wahan- 
iaeth ymarferol sy rhwng y dyfodiad hwn 0'1 eiddo a 
dyfodiad yr Ysbryd neu’r ‘‘ Diddanydd.”: 


Yn ddibetrus, rhoddir lle amlwg iawn yn y Testament 
Newydd i’r Ysbryd a’i waith, naill ai fel Ysbryd Duw neu 
fel Ysbryd Crist, neu ynteu fel Ysbryd Glan y gellir mewn 
ystyr Ei wahaniaethu oddi wrth y Tad a’r Mab. Ond 
nid yw’n glir beth yw’r broblem a adewir ar ein llaw gan 
y Testament Newydd—pa un ai cysoni’r gwirionedd mai 
un Duw sydd 4’r ffaith o ddau Fod dwyfol, sef Tad a Mab 
sy'n “ysbryd yn bywhau,” ai ynteu cysoni’r undod 4’r 
ffaith o dri Bod dwyfol, sef Tad, Mab, ac Ysbryd Glan. 
Hyn sy sicr, ni cheir nac Athrawiaeth Trindod nac Athraw- 
iaeth Deuddod wedi ei datgan yn groyw a chyson. Ceir 
ffram athrawiaeth y Drindod yn eglur iawn yn y Fformiwla 


a Cf. T. Rees, op. cit., t. 107. 

Bedydd: “ Gan eu bedyddio hwy yn enw y Tad, a’r Mab, 
a’r Ysbryd Glan.’22 Ond, 4 chymryd y Testament 
Newydd drwodd a thro, ni roddir agos cymaint o bwyslais 
ar yr Ysbryd fe/ trydydd bod ag a roddir ar y Tad a’r Mab, 
er y rhoddir llawer iawn o le i’r Ysbryd fel Ysbryd Duw 
ac Ysbryd Crist, sef i Dduw a Christ yn eu gweithgarwch 
ysbrydol, parhaol a gwastadol yn y byd. Ac am y 
Fformiwla Bedydd, barn llawer o ysgolheigion diweddar 
yw na lefarodd Iesu’r fformiwla driphlyg yn y wedd a 
briodolir iddo. Un rheswm cryf dros ddal hyn yw, mai 
am “ tedyddio yn enw Iesu” yn unig, ac nid yn enw’r 
Drindod, y sonnir yn ddieithriad yn llyfr yr Actau, ac 
anodd meddwl y buasai’r Eglwys mor fore yn gwyro oddi 
wrth ffurf-ymadrodd pendant a drosglwyddesid gan Iesu. 
Y mae felly le 1 gredu mai traddodiad diweddarach yw’r 
un a gorfforir ar ddiwedd Efengyl Mathew. 

I symio 1 fyny ar y Testament Newydd. Ni cheir 
ynddo athrawiaeth gyflawn, gyson, ddigamsyniol am 
Drindod o Bersonau mewn un Sylwedd neu Hanfod. 
Yn wir, nid yw’r gair “ Trindod ” na’r gair ‘‘ Person” 
yn y Beibl o gwbl23 Ond ceir yn y Testament Newydd 
ddefnyddiau toreithiog iawn a gyfundrefnwyd wedi hynny 
yn y ffurf o athrawiaeth y Drindod o dan ddylanwad 
athroniaeth Groeg. Ceir ynddo, yn wir, rywbeth gwell 
nag athrawiaeth ffurfiol, sef ‘‘ goleuni gogoniant gwybod- 
aeth Duw yn wyneb lIesu Grist,”’ a thystion yn dywedyd, 
“Ni a welsom Ei ogoniant Ef.’’ Ond etifeddodd yr 
Eglwys o’r Testament Newydd broblemau athrawiaethol 
anodd yn sialens ac yn dasg 1’w meddylgarwch. 

3. Darsiryciap Ectwysic yr ATHRAWIAETH. Ni 
chaniata gofod imi olrhain yn fanwl y modd, yng nghwrs 
y canrifoedd, y crisialodd y profiad a’r athrawiaeth a 
gofnodir yn y Testament Newydd yn ddogma unffurf 
yr oedd yn rhaid ei gredu, meddid, fel amod bywyd 


_ ™ Math. 28%. 
3 Nid yw “ person ” yn gyfieithiad cywir o Aypostasis yn Heb. 12. Yn 
gywir cawn substance (sylwedd) yn y CD.S., ac nid “ person.” 

tragwyddol. Ond rhaid nodi rhai o’r prif gerrig milltir 
yn fyr. 

Yr oedd y Cristnogion cyntaf, fel y gwelsom, yn un- 
dduwiaid, rhai o reddf a thraddodiad, eraill o argyhoeddiad 
goleuedig. Ar y llaw arall, daethai eu gwybodaeth a’u 
profiad o Dduw iddynt trwy Jesu Grist, sef Duw yn Ei 
datguddio’i Hun yn wrthrychol mewn person hanesyddol, 
a thrwy’r Ysbryd, sef Duw yn Ei ddatguddio’1 Hun yn 
fewnol trwy breswyliad parhaol. Yr oedd y broblem 
ddeallol yn rhwym o godi—pa fodd yr oedd cysoni undod 
hanfodol Duw ag amrywiaeth Ei hunan-ddatguddiad, 
yn arbennig 4’r gred Ei fod yn Dad ac yn Fab? Bu’r 
Eglwys am ganrifoedd yn chwilio am fformiwla athraw- 
iaethol a fuasai’n datrys yr anhawster, gan geisio torri 
llwybr canol rhwng heresi ar y dde a heresi ar yr aswy. 
Er enghraifft, ceisiai hwylio’i llestr yn ofalus rhwng craig 
Triduwiaeth ar y naill law, a chraig Undodiaeth neu 
Ariaeth ar y llaw arall, rhag gwneuthur llongddrylliad 
am y ffydd. Yn wir, yn wir, llwybr cul iawn a fu Ilwybr 
uniongrededd, heb fawr o le i droi ar y naill ochr na’r Ilall 
rhag syrthio 1 gyfeiliornad, gan ein hatgofio o gamp yr 
acrobat ar y fight-rope! Gorfu ir Eglwys ddiffinio’i 
ffydd yn erbyn (1) ymosodiadau’r byd paganaidd diwyll- 
iedig o’'1 chwmpas ar y naill law, ac (2) gau-ddysgeidiaeth 
thai oddi mewn, neu ar y ffin, i’r eglwys ei hun, ar y llaw 
arall. Yn y byd paganaidd ffynnai aml-dduwiaeth ronc, 
a theimlai’r eglwys fod yn rhaid iddi wrthsefyll paganiaeth 
drwy sefyll yn gadarn ar graig undduwiaeth. Ond 
edliwid iddi ei bod hithau yn dysgu daudduwiaeth, os 
nid triduwiaeth; ac os gellid addoli dau neu dri Duw, 
paham na ellid addoli rhagor? Ar y Ilaw arall yr oedd 
yn yr Eglwys ei hun rai yn gwadu elfennau yn y ffydd 
a ystyrid gan yr “uniongred”’ yn hanfodol; megis y 
Mabwysiadwyr a’r Ariaid, yn gwadu gwir Dduwdod y 
Mab, ac, wrth Ei wneuthur yn llai na Duw, yn Ei wneuthur, 
meddid, yn lIlai na Gwaredwr; a’r Sabeliaid, yn gwadu 
bod unrhyw wahaniaeth ond ymddangosiadol a thros 
amser yn unig rhwng Tad, Mab ac Ysbryd Glan, gan eu 


—— 2 

gwneuthur yn arweddau yn unig ar yr un a’r unrhyw Berson 
Dwyfol, rhywbeth yn debyg i’r fel y gall actor (dyweder) 
chwarae tair rhan wahanol mewn drama trwy newid ei 
ymddangosiad allanol er mai’r un person ydyw trwy’r 
cyfan. Daeth yr Eglwys i gondemnio’r syniadau hyn 


ac eraill fel ‘‘ heresiau.’’24 


Nid oedd gan yr Eglwys am rai canrifoedd athrawiaeth 
unffurf, orffenedig a swyddogol i gyfarfod 4’r anawsterau 
hyn ac eraill. Yr hyn a gawn yw diwinyddion yn 
gwneuthur arbrofion, megis, mewn athrawiaeth, gan 
ddefnyddio’r categoriau gorau oedd at eu gwasanaeth, 
yn bennaf eiddo athroniaeth Groeg, yn enwedig athron- 
iaeth ysgol Plato. Yn fynych yr oedd yr arbrofion hyn, 
hyd yn oed eiddo’r diwinyddion oedd yn gwhbl uniongred 
eu hysbryd a’u hamcan, yn anuniongred o’u barnu yn 6l 
safonau diweddarach, yn enwedig mewn dau bwynt: 
(1) Nid oeddynt yn glir bod y Tragwyddol Logos yn fwy 
na phriodoledd amhersonol yn Nuw cyn dyfod ohono’n 
Berson, neu’n Fab, i fod yn gyfryngwr yn y gwaith o 
greu’r byd. Dysgai gwyr o safle yn yr Eglwys fel lestyn 
Ferthyr a Thertwlian nad oedd y Mab fe/ Mad personol 
yn cydfod 4’r Tad er tragwyddoldeb, ond iddo ddyfod 1 fod 
cyn creu’r byd. Ejithr dyna’n ymarferol yr hyn yn ddi- 
weddarach a gondemniwyd fel heresi o dan yr enw Ariaeth. 


(2) Ni wahaniaethent yn glir a chyson rhwng y Logos a’r 
24 Defnyddiwn y geiriau “ uniongrededd ” a “ heresi” heb ragfarn o’r 
cychwyn naill ai yn ffafr nac yn erbyn y naill na’r Ilall. Arbrofion dilys 
mewn athrawiaeth ar y cyntaf oedd y ddysgeidiaeth uniongred a’r un an- 
uniongred fel ei gilydd. Y gwahaniaeth yw mai’r arbrofion “ uniongred ” 
a enillodd y dydd, am eu bod yn eu cymeradwyo’u hunain i farn a synnwyr 
cyffredin mwyafrif yr Eglwys neu eu harweinwyr. Ac nid oedd yr 
“ heresiau,” a dweud y gwaethaf, yn ddim ond datblygiad unochrog ac 
anghytbwys o elfennau oedd yn oblygedig yn y ffydd uniongred ei hun. 
Er enghraifft safai Sabeliaeth am y gwirionedd hollbwysig o undod hanfodol 
Duw, yn erbyn perygl Triduwiaeth. Dylem ystyried pob dysgeidiaeth 
yn 61 ei theilyngdod neu ei hannheilyngdod ei hun, ac nid yn 6] Iabedau 
fel “ uniongrededd ” neu “ heresi” sy’n creu rhag-farn. Ni olygwn wrth 
hyn ddibrisio barn ystyriol yr Eglwys yn y gorffennol; eithr na edrycher ar 
ei dyfarniad fel peth terfynol ac anffaeledig. 


22 

Ysbryd Glan. Priodolent yn fynych i’r Logos holl waith 
cyfryngwriaeth rhwng Duw a’i fyd, fel nad oedd le, gellid 
tybio, i’r Ysbryd ond yn unig fel enw arall ar y Logos. 
Er hynny, o barch i draddodiad, glynent yn ffurfiol wrth 
y Fformiwla Bedydd a’r arferiad eglwysig o gyfeirio at 
yr Ysbryd fel Trydydd. Y mae hyn yn wir am Hermas, 
Iestyn Ferthyr, a Chlement o Alecsandria2s Ac nid yw 
hyd yn oed Tertwlian, Trindodwr pendant, yn Ilwyddo 
i wahaniaethu’n glir swyddi’r Logos a’r Ysbryd. Mewn 
gwirionedd nid yw’r Ysbryd yn nysgeidiaeth y prif 
ddiwinyddion ond rhyw ddrychiolaeth gwan o’r Logos. 
Y Tad a’r Logos yw termau effeithiol eu diwinyddiaeth. 
Er hynny, fel yr awgrymwyd, meddylient yn nhermau’r 
fformiwla driphlyg. Tua dechrau’r drydedd_ ganrif 
dechreuodd Tertwlian ddefnyddio’r term “* Trindod,’¢ 
a daeth y gairiaros. Ond annelwig iawn oedd syniadau 
mwyafrif mawr diwinyddion yr Eglwys hyd y bedwaredd 
ganrif am le a swydd arbennig yr Ysbryd oddi mewn i’r 
Drindod. Yn ffurfiol, yr oeddynt yn Drindodwyr; ond 
n sylweddol a rhesymegol, Deuddodwyr oeddynt. 
ertwlian hefyd oedd y cyntaf i ddefnyddio’r ffurf ym- 
adrodd “‘un sylwedd, tri pherson.’27_ Yn ddiweddarach 
mabwysiadwyd y fformiwla hwn gan yr Eglwys fel safon 
uniongrededd, ond mewn ystyr bur wahanol i'r hyn a 
olygai Tertwlian wrtho. Meddyliai ef am y Drindod 
mewn termau cyfreithiol a pholiticaidd yn hytrach nag 
mewn termau uwchanianol. Y mae’r tri “ pherson ” 
yn un (nid mewn hanfod ond) mewn awdurdod, canys un 
yw'r llywodraeth ddwyfol (singulare et unicum imperium); 
ond y maent yn dri o ran swydd weinyddol yn yr un 
llywodraeth honno. Yr hyn a ddysg Tertwlian yw, nid 
Trindod hanfodol fel a geir yn y dogma diweddarach, 


a5 Gwél, e.g., Hermas, Simi/. V, a Iestyn, Apol. I, 33, lle y gwneir yr 
Ysbryd yn un a’r Mab. 

% Llad. trinitat(em) (Tertwlian, Adv. Prax., 2, 8, 11, etc.). Ond 
defnyddiesid y gair Groeg cyfatebol srias yn gynt, sef gan Theophilus o 
Antiochia (4d Autol., II, 15), tua diwedd yr ail ganrif. 


” Adv. Prax., 11, 12, “una substantia, tres personae.” 

ond Trindod ‘‘ economaidd ”’ yn ystyr hynafol y term hwn, 
sef trindod swydd yn yr un a’r unrhyw weinyddiaeth 
ddwyfol. 

Gellir nodi saith o gerrig milltir pwysig yn ymdaith 
yr Eglwys tuag at ei diffiniad safonol o’r Drindod fel 
“un hanfod (neu sylwedd) mewn tri pherson.” 

(1) Dysgeidiaeth “* Amddiffynwyr ” (Apologists) yr ail 
ganrif,—eu gwaith yn unoli’r Crist rhaghanfodol 4 Logos 
athroniaeth Groeg. 

(2) Dysgeidiaeth Origen am Dragwyddol Genhedliad 
y Mab. Fel y gwelsom, tueddai diwinyddion ar y cyntaf 
i wneuthur tarddiad y Mab fel person yn y Drindod yn 
ffaith mewn amser, er iddo ddigwydd cyn creu’r byd; 
a’r un modd yr Ysbryd. Origen oedd y cyntaf i symio’n 
glir am darddiad y Mab fel ffaith dragwyddol, trwy 
“genhedliad ” diddechrau a diddiwedd. Pan ddywed 
Duw trwy’r Salmydd ‘‘ Fy Mab ydwyt ti, myfi heddiw 
a’th genhedlais,’8 golygir nid ‘“‘ heddiw”’ amser ond 
“heddiw ” ’r Duw tragwyddol nad oes iddo na doe nac 
yfory, ebr Origen. Felly, nid un weithred unwaith am 
byth yw cenhedliad y Mab, eithr proses angenrheidiol a 
thragwyddol oddi mewn i'r bywyd dwyfol. Dyna 
gyfraniad gwir bwysig Origen i’r athrawiaeth eglwysig. 

(3) Yng Nghyngor enwog Nicea, 325 0.c., cyhoeddodd 
yr Eglwys, yn erbyn heresi Arius, fod y Mab “ wedi Ei 
genhedlu o’r Tad, yn unig-anedig, hynny yw o hanfod 
y Tad, . . . yn wir Dduw o wir Dduw, wedi Ei genhedlu, 
nid Ei wneuthur, yn gydsylweddol (homoéusion) a’r Tad.” 
Araf er hynny a fu buddugoliaeth y fformiwla homoéusion. 
Gorfu i Athanasius ymladd yn egniol am lawer blwyddyn 
ar 6l Cyngor Nicea i sicrhau i Gredo’r Cyngor le diogel yn 
yr Eglwys. 

(4) Tua hanner can mlynedd ar 61 Cyngor Nicea, 
dysgwyd yr un mor bendant, yn erbyn Macedonius, 
Esgob Caergustennin, fod yr Ysbryd Glan yntau yn 
gydsylweddol (homoéusion) ar Tad ac yn_ tarddu’n 


a8 Salm 27; cf. Act. 1333, Heb. 15, 55. 

dragwyddol o Dduw, nid trwy genhedliad fodd bynnag, 
ond trwy’r hyn a elwid yn ddeilliad (procession). Sail 
Ysgrythurol athrawiaeth “ deilliad”” yr Ysbryd ydoedd 
y geiriau hynny, ‘‘ Ysbryd y gwirionedd, yr hwn sydd 
yn deilliaw oddi wrth y Tad.’22 Ond nid yr un ystyr 
sydd i’r “ deillio ” yn yr adnod hon ac sydd iddo yn athraw- 
iaeth yr Eglwys o’r bedwaredd ganrif ymlaen. Cyfeirio 
a wneir yn Efengyl Ioan at weinidogaeth hanesyddol yr 
Ysbryd ar y ddaear ar ddydd y Pentecost ac wedi hynny; 
ond cyfeirio a wna’r dogma eglwysig at darddiad tragwyddol 
yr Ysbryd o’r Tad oddi mewn i’r Bod Dwyfol. Ond 
cydnebydd Athanasius na Wyr ef beth yw’r gwahaniaeth 
rhwng “cenhedliad” y Mab a “‘deilliad”’ yr Ysbryd; 
ac er defnyddio ohono ddau derm gwahanol 1 ddisgrifio 
tarddiad y Mab a tharddiad yr Ysbryd oddi wrth y Tad, 
ni lwydda ef mwy na’i ragflaenwyr i wahaniaethu’n 
glir rhnwng swydd a safle’r Mab ac eiddo’r Ysbryd. 

(5) Rhoddwyd y ffurf derfynol i athrawiaeth y Drindod 
yn y Dwyrain gan y “ Cappadociaid,” fel y’u gelwir, 
sef y tri diwinydd, Basil a’r ddau Gregory, tua diwedd y 
bedwaredd ganrif. Hwy gyfundrefnodd ogwydd dysg- 
eidiaeth ganolog yr Eglwys hyd yma, a sefydlogi termau’r 
athrawiaeth, gan risialu’r cwbl yn y fformiwla “ un hanfod 
(ousia) mewn tri pherson (hypostasis).” Gwelir y gwahan- 
iaethir yn glir bellach rhwng ousia a hypostasis. Yn 
flaenorol i hyn yr oeddynt yn ymarferol yn gyfystyr, a 
defnyddir hwynt fel cyfystyron yng Nghredo Nicea. 
Golygai’r naill a’r llall wir ‘“ hanfod” neu “ sylwedd ” 
peth,—yn Lladin essentia neu substantia (Saes. “ essence,” 
“ substance”). Ond gwnaeth y Cappadociaid wahan- 
jaeth artiffisial rhyngddynt nad oedd yn bod yn y geiriau 
eu hunain, er mwyn cwrdd ag anawsterau problem 
Drindod, gan ddefnyddio’r term ouwsia am yr hanfod dwyfol 
oedd yn gyffredin i’r tri “‘ pherson,” a’r term hypostasis am 
yr elfen a wahaniaethai bob un o’r tri oddi wrth y ddau 
arall. Yn Lladin daethpwyd i ddefnyddio’r term persona 


29 Joan 1526, 

i gyfieithu’r Groeg “ hypostasis,” a phasiodd y gair o’r 
Lladin i’r Saesneg a’r Gymraeg yn y ffurf “ person.” 
Ond rhaid dywedyd yn bendant na olyga’r gair modern 
“person”? ddim yr un peth o gwhbl 4’r gair Groeg 
“ hypostasis ” a’r gair Lladin “‘ persona” yn y fformiwla 
“un hanfod, tri pherson.” Rhaid dychwelyd at y pwynt 
hwn yn nes ymlaen. Dyma bellach athrawiaeth y Drindod 
wedi ei Ilunio’n ffurfiol a’1 thermau wedi eu sefydlogi’n 
derfynol. Dysgai’r Cappadociaid mai un oedd Duw o 
ran hanfod ond Ei fod yn dri “‘ sylwedd ”’ neu “‘ berson,”’ 
a gwahaniaethent rhwng y tri yn y modd hwn: Y Tad yn 
ddigenedledig, hynny yw, “a’i hanfod ynddo’i Hun,” 
yn derbyn Ei Fod ohono’i Hun yn unig; y Mab a’r 
Ysbryd yn derbyn Eu hanfod yn dragwyddol o’r Tad, 
y naill trwy genhedliad a’r llall trwy ddeilliad. 

(6) Rhaid ychwanegu gair ar y gwahaniaeth rhwng 
uniongrededd y Dwyrain ac eiddo’r Gorllewin. Yn 
niwinyddiaeth y Dwyrain erys elfen gref o israddoldeb 
yn yr athrawiaeth am y Mab a’r Ysbryd; rhoddir i’r Tad 
safle uwchraddol fel gwraidd a ffynhonnell eithaf y 
Duwdod, tra mai derbyn Eu bod o’r Tad (fel y gwelsom) 
ac nid ohonynt eu hunain a wna’r Mab a’r Ysbryd. Gan 
hynny y mae safle’r Mab a’r Ysbryd yn israddol i eiddo’r 
Tad oddi mewn i’r Drindod. Dyna fel y ceisiai diwin- 
yddion y Dwyrain ddiogelu unoliaeth y Duwdod, sef 
trwy ddangos mai un ffynhonnell sydd i’r tri, ac mai’r 
Tad yw’r un ffynhonnell honno. Ond yn y Gorllewin, 
trwy ddylanwad Awstin yn bennaf, gwnaed i ffwrdd yn 
Ilwyr 4 phob israddoliad, a dysgid bod y Tri Pherson yn 
hollol gydradd 41 gilydd ym mhob peth. (Rhan o’r un 
gogwydd yw’r ychwanegiad filiogue at Gredo’r Eglwys 
Orllewinol, ond ni allwn aros i egluro hyn.) 

(7) Crynhoir y cyfan ynghyd yng Nghredo fawr yr 
Eglwys Orllewinol, a gamenwir “Credo Athanasius,” 
tua’r bumed ganrif o.c. (Dengys y Gredo hon fwy o él 
dylanwad Awstin nag o 61 Athanasius.) Wele rai o 
frawddegau’r Gredo enwog hon: “ Y Ffydd Gatholig yw 
hon: Bod i ni addoli un Duw yn Drindod, a’r Drindod 

yn Undod. Nid cymysgu o honom y Personau: na 
gwahanu’r Sylwedd. Canys un Person sydd i’r Tad, 
arall i’r Mab, ac arall i’r Yspryd Glan. Eithr Duwdod 
y Tad, y Mab, a’r Yspryd Glan sydd unrhyw; Gogoniant 
gogyfuwch, Mawrhydi gogyd-tragwyddol. .. Hholl- 
alluog yw’r Tad, Holl-alluog yw’r Mab, Holl-alluog yw’r 
Yspryd Glan. Ac etto nid ynt dri Holl-alluogion, ond 
un Holl-alluog. Felly y Tad sy Dduw, y Mab sy Dduw, 
a’r Yspryd Glan sy Dduw. Ac etto nid fnt dri Duwiau, 
ond un Duw. . . Ac yn y Drindod hon, nid oes un cynt 
neu gwedi eu gilydd: nid oes un mwy na llai na’u gilydd. 
Eithr yr holl dri Phersonau ydynt ogyd-tragwyddol, a 
gogyfuwch. . . Yr Undod yn Drindod, a’r Drindod 
yn Undod, sydd i’w haddoli.” A cheir rhagor i’r un 
perwyl. Ac y mae’n werth dyfynnu brawddegau agor- 
iadol y Gredo hon: “‘ Pwy bynnag a fynno fod yn gadwedig, 
o flaen dim rhaid iddo gynnal [=ddal] y Ffydd Gatholig. 
Yr hon Ffydd, onis ceidw pob dyn yn gyfan ac yn ddihalog 
diameu y collir ef yn dragywydd.” Dyma’r Gredo a 
adroddir neu a genir gan yr holl gynulleidfa yn Eglwys 
Loegr ac eglwysi eraill ar y prif wyliau eglwysig hyd y 
dydd hwn.3 

Hyd heddiw, yn y rhan fwyaf o’r byd Cristnogol, 
edrychir ar Gredo Nicea a ‘“‘ Chredo Athanasius ”’ fel 
yn cynnwys y gair olaf ar athrawiaeth y Duwdod. Ac yn 
y credoau hyn nid Trindod ddatguddiadol yn unig a geir, 
sef tri modd y datguddiad o Dduw i’r byd, eithr Trindod 
hanfodol neu fodyddol (ontological), sef tri modd hanfod neu 
fodolaeth fewnol Duw yn dragwyddol. ‘Tu 6l i’r Drindod 
datguddiad y mae’r Drindod bod. Y mae’r gwahan- 
iaethau yn Nuw yn wahaniaethau sylweddol (Aypostaseis), 


3° Defnyddiasom gyfieithiad y Liyfr Gweddi Cyffredin Cymraeg o 

“ Gredo Athanasius.” Gellid ychwanegu un cam arall at y saith a nodwyd, 

sef athrawiaeth y perichérésis (Gr.) neu circumincessio (Llad.), bod y tri 

Pherson yn cydymdreiddio yn ei gilydd, neu fod yr holl Drindod ym mhob 

un o’r tri Pherson. Joan o Ddamascus (tua 700 0.c.) a roddodd fri ar yr 

re hon, oedd yn sail uniongrededd “ ysgolwyr” yr Ocesoedd 
anol. 

mewnol, tragwyddol, ac angenrheidiol, ac nid yn arddang- 
osiadau allanol neu arweddau dros amser yn unig fel y 
dysgai’r Sabeliaid. Collodd yr athrawiaeth bellach ei 
chysylltiad bywiol 4’r ymwybyddiaeth grefyddol a moesol, 
ac aeth yn ddogma uwchanianol ynglf¥n 4 bywyd mewnol 
a thragwyddol y Duwdod, gan hofran yn awyrgylch denau, 
nwyfreol haniaethau noeth ymhell tu hwnt 1 gylch profiad 
dyn. Aeth yr athrawiaeth yn “ddirgelwch i’w gredu 
ac nid i’w amgyffred,” ac eto dywedir mai derbyn y dogma 
yn gyfan a dihalog yw prif amod bywyd tragwyddol i 
bawb! Credu athrawiaeth uchel, yn hytrach na meddu 
ar adnabyddiaeth brofiadol o Dduw yng Nghrist ac ym- 
arweddiad cyfatebol, dyna bellach yw bod yn Gristion! 
Aeth lesu hanes o’r golwg bron yn Ilwyr yn y Tragwyddol 
Fab; llyncwyd y datguddiad hanesyddol o Dduw 1 mewn 
ir bywyd dwyfol goruwch hanes. Mabwysiadwyd 
dogma’r bumed ganrif gan y Diwygwyr Protestannaidd 
fel rhan anhepgor o’r traddodiad Cristnogol, a hynny heb 
ei archwilio o’r newydd a’i ailfynegi yng ngoleuni 
egwyddor a safbwynt gwreiddiol y ffydd Brotestannaidd. 
Ond yn ystod y bedwaredd ganrif ar bymtheg, trwy 
arweiniad dynion fel Schleiermacher a Ritschl, buwyd yn 
ceisio dwyn diwinyddiaeth i lawr o’r cymylau ac edfryd 
ei chysylltiad byw 4’r profiad Cristnogol ac 4 lesu hanes, 
Goi ffwys arnom ninnau, bobl yr ugeinfed ganrif, i barhau’r 


gwaith hwn o ailddehongli athrawiaethau’r ffydd. 


Ill. 
BEIRNIADU A DEHONGLI. 


Ni allwn lai nag edmygu’r gallu a’r egni, y 
treiddgarwch a’r beiddgarwch meddwl, a nodweddai 
ymdrech yr Eglwys i ddiffinio’r ffydd. Ond a lwyddodd 
yn yr anturiaeth anodd? Dywed y dogma eglwysig 
fod Duw ar unwaith yn Un ac yn Dri, yn Un mewn un 
ystyr ond yn Dri mewn ystyr arall, yn un Hanfod neu 
Sylwedd ond yn Dri Pherson. Rhaid cydnabod nad hawdd 


éé ” ? “ce 


yw cadw’r ddysgl yn wastad rhwng yr “un” a’r “tri.” 

Od ydym o ddifrif gyd 4’r Undod, anodd yw peidio 4 
llithro naill i Sabeliaeth neu i Undodiaeth. Ond od ydym 
o ddifrif gyd 4’r Drindod, anodd yw osgoi heresi Tri- 
duwiaeth. Y mae uniongrededd bob amser yn y cyflwr 
peryglus o gydbwysedd ansafadwy (unstable equilibrium) 
rhwng y gwahanol heresiau hyn. Fy nheimlad personol 
yw bod ofn bwganod heresi yn rhwystr pendant inni yn 
yt ymchwil am y gwir. Rhowch i’r ymchwil am wirionedd 
“*dragwyddol heol,” ac nid llwybr troed wedi ei gyfyngu 
ar bob llaw gan rybuddion bygythiol, Trespassers will be 
prosecuted. 

Yn awr, beth a wnawn 4’r fformiwla, Un Hanfod, 
Tri Pherson? Y peth cyntaf yw cofio mai termau 
technegol wedi eu benthyca o athroniaeth Groeg a chyfraith 
Rhufain yw’r rhain, ac y maent wedi newid eu hystyr 
gymaint yng nghwrs amser fel y maent bellach i ni yn dra 
chamarweiniol. Fel y gwelsom, yr oedd y gair Groeg 
“ hypostasis,” a gyfieithir yn “ berson,” ar y cyntaf yn 
golygu’n sym] “ sylwedd,” ac i bob pwrpas yn gyfystyr 
a’r term a gyfieithir yn “hanfod.” Felly yr oedd y 
fformiwla’n golygu “un hanfod, tri hanfod.’”” Ond wrth 
ddefnyddio dau air gwahanol am hanfod, pwysleisid nad 
oedd Duw yn un yn yr un ystyr ag yr oedd yn dri. Ceisid 
diogelu hyn trwy ddywedyd Ei fod yn un “ hanfod ” 
(ousia) ond yn dri “‘ sylwedd ”’ (hypostasis). Gelwid y tri 
yn “ sylweddau ” er mwyn dysgu bod y gwahaniaethau yn 
y Duwdod yn rhai sylweddol, tragwyddol ac angen- 
rheidiol, ac nid yn “‘ arweddau”’ dros amser a mwy neu 
lai damweiniol fel y dysgai’r Sabeliaid. Ond yn sicr ni 
olygid ar y cyntaf, mewn diwinyddiaeth ofalus a chywir, 
dri “‘ pherson ” yn yr ystyr a gysylltwn ni 4’r gair hwnnw 
heddiw, sef tair hunan-ymwybyddiaeth neu ewyllys yn 
gweithredu’n gymharol annibynnol ar ei gilydd er mewn 
perffaith gytgord moesol 4’i gilydd. 

Cyfieithiodd y diwinyddion Lladin y gair “‘ hypostasis ”” 
yn persona, ac o’r Lladin y daeth ein gair ni, “ person.” 
Ond ni olygai “persona ”’ chwaith ddim tebyg i’n syniad 
ni am “berson” fel canolbwynt hunan-ymwybyddiaeth 

a hunan-reolaeth. Golygai i ddechrau fwgwd (mask), 
yna y rhan a gymer actor mewn drama (fel yn yr ymadrodd 
“dramatis persona”), yna y rhan a gymer dyn mewn 
achos cyfreithiol, ei safle a’i hawliau yng ngolwg y 
gyfraith. Er enghraifft, nid oedd caethwas ac nid oedd 
benyw yn “berson”’ yng ngolwg cyfraith Rhufain, am 
nad ystyrid bod iddynt safle neu hawliau cyfreithiol o gwbl. 
Fel hyn yr cedd arlliw cyfreithiol yn drwm iawn ar y gair 
Lladin “ persona ’”’ pan gymerwyd ef drosodd gan ddiwin- 
yddion 1 gyfieithu’r Groeg ‘“‘ hypostasis,” ac nid oedd a 
fynnai o gwhbl 4’r syniad moesol neu ysbrydol o 
bersonoliaeth. 

Ond yn y defnydd poblogaidd o’r gair, hyd yn oed 
mewn cylchoedd uniongred, daeth y term “ tri pherson ” 
1 olygu rhywbeth tebyg i dri chanolbwynt hunan-ym- 
wybyddiaeth yn y Drindod, tri meddwl, tri gweithredydd, 
tri ““myfi”’? dwyfol oddi mewn i’r un hanfod. Yn wir 
daethpwyd 1 feddwl amdanynt bron fel tri unigolyn, yn 
gallu ymddiddan 4’i gilydd yn y “ cyngor bore ” a chyfarch 
ei gilydd fel ‘ tydi,” fel y darlunnir y Tad a’r Mab yn 
gwneud yn Paradise Lost Milton (ond rhaid cofio mai 
Ariad oedd Milton). Aed mor bell 4 sén am y Tad a’r 
Mab fel petaent yn cynrychioli mathau gwahanol o 
gymeriad,—y Tad yn sefyll am gyfiawnder anhyblyg 
a digofaint llym, y Mab yn cynrychioli cariad ac aberth, 
y Tad yn hawlio lawn am bechod dyn a’r Mab yn ei dalu 
iddo, a phrynedigaeth dyn yn ganlyniad math o drafod- 
aeth fargeiniol. Yr oedd pregethau’r hen bulpud Cymreig 
yn llawn o’r ddeuoliaeth neu’r ddeudduwiaeth hon; 
gweler er enghraifft alegoriau’r athrylithgar Christmas 
Evans. Gwnaeth pregethau o’r fath wasanaeth mawr yn 
eu dydd, yn ddiamau. Ond gwnaethant hefyd niwed 
dirfawr i ddiwinyddiaeth ofalus, ac yn y pen draw i grefydd 
ysbrydol. Nid rhyfedd bod y Dr. Garvie yn ei lyfr The 
Christian Doctrine of the Godhead yn dywedyd yn bendant 
y dylid taflu’r gair “‘ person ” dros y bwrdd yn athrawiaeth 
y Drindod, gan mor gamarweiniol a niweidiol yw3t Yn 

3 Gwél Garvie, t. 476. 

wir gwnaeth Awstin ei hun ymddiheuriad dros ei 
ddefnyddio, gan ychwanegu mai tlodi iaith a rydd orfod 
arnom i’w arfer, o ddiffyg gwells: Ac yr oedd y prif 
ddiwinyddion bob amser yn ofalus i’n rhybuddio rhag 
tybied bod y term “ tri pherson”’ yn golygu tri unigolyn, 
yn yr un ystyr ag yr oedd Pedr ac Iago ac Ioan yn dri. 
Ond yn awr, ar wah4n i’r termau fel y cyfryw, a oes 
wirionedd a gwerth i ni heddiw yn yr hyn y ceisid ei 
gyfleu drwy’r fformiwla, ‘un hanfod, tri pherson ?” 
1. “Un Hanrop.” — Saif y cymal hwn o’r athrawiaeth 
am y gwirionedd hollbwysig o unoliaeth Duw. Y mae 
credu bod Duw yn un yn anhepgorol fel sylfaen 1 unoliaeth 
profiad dyn mewn bywyd a chrefydd. Saif hefyd am 
ddilysrwydd y profiad Cristnogol mai Duw Ei Hun, ac 
nid dim llai, sy’n gweithredu’n wrthrychol yn y person 
hanesyddol Iesu Grist, ac yn fewnol ym mhreswyliad yr 
Ysbryd yn ein calonnau. Dyna’n wir a gymhellodd 
Athanasius i ymladd fel cawr yn erbyn heresi Arius ac 
o blaid fformiwla Cyngor Nicea fod y Mab “ o’r un hanfod ”’ 
a’r Tad. Brwydro’r oedd dros y ffaith a ategid ym 
mhrofiad y credinwyr mai Duw Ei Hun oedd “ yng 
Nghrist yn cymodi’r byd ag Ef Ei Hun.” Ond prin y 
mae’r gair ‘‘ hanfod’”’ erbyn hyn yn bortread addas o’r 
natur ddwyfol, nac yn gwneuthur cyfiawnder 4’r datguddiad 
o Dduw yng Nghrist. Yn lle’r gair haniaethol a llwm 
“ hanfod,” neu ‘‘ sylwedd,” gwell mynd yn 61 at ddullwedd 
fwy diriaethol a phersonol y Testament Newydd a’r profiad 
crefyddol ei hun, a meddwl am Dduw yn nhermau Ei 
briodoleddau moesol fel y deuant i’r golwg yn Ei holl 
ymwneuthur a’r byd, ac yn arbennig yn Iesu Grist, sef 
yn bennaf Duw fel cariad santaidd. ‘“* Duw, cariad yw.” 
“ Byddwch santaidd, canys santaidd ydwyf fi.” Yr hyn 


# Sant Awstin, De Trinitate, v. 9. Nid cywir, fodd bynnag, yw 
dywedyd, fel y gwna’r Parch. John Owen (Gwydodaeth y Sanctaidd, t. 84), 
fod Calfin yn gwrthwynebu defnyddio’r term “ personau ” am y gwahan- 
iaethau yn yr hanfod dwyfol. Dweud y mae Calfin, “ It betrays excessive 
fastidiousness and even perverseness to quarrel with the term” (Jstitutes 
of the Christian Religion, Cyf. Saes., Llyfr I, Pen. xiii). 

yw lesu Grist, sef cariad santaidd yn ymaberthu er mwyn 
achub y byd, dyna hefyd yw Duw. Rhodder “ cariad ” 
yn lle “‘ sylwedd ” neu “ hanfod,”’ a daw Duw yn berson 
byw, ysbrydol, gweithgar, ac nid yn rhywbeth static, yn 
ymguddio (megis) tu 61 i’w briodoleddau. Mewn gair, 
Cymeriad yw Duw, ac unoliaeth cymeriad yw Ei unoliaeth. 

2. “TRr Puerson.” Saif y cymal hwn am amryw- 
iaeth cyfoethog y bywyd dwyfol. Nid undod noeth yw 
Duw. Nid oes dim yn fwy Ilwm a diffrwyth nag undod 
syml. Unoliaeth mewn amrywiaeth yw egwyddor fawr 
y cyfanfyd, a rhaid bod yr egwyddor honno wedi ei gwaelodi 
ym mywyd mewnol Duw Ei Hun. Gan mai Duw yw 
ffynhonnell eithaf pob peth, rhaid Ei fod yn cynnwys 
ynddo’i Hun (a dweud y lleiaf) sylfaen posibilrwydd holl 
amrywiaeth diderfyn byda bywyd. Ond paham y cyfyngir 
amrywiaeth bywyd mewnol Duwi dri? Ar dir rhesymeg 
noeth, nid wyf yn gweled rheswm dros ei gyfyngu i dri, 
mwy nag y gallwn gyfyngu lluosowgrwydd phenomena’r 
cread i dri. Llawer ymgais a wnaed 1 gyfreithloni’r 
nifer tri ar dir rhesymeg, neu o leiaf ar yr egwyddor o 
gyfatebiaeth neu analogiaeth. Ffrwyth cywreinrwydd 
ffansiol a mympwyol oedd Ilawer o’r analogiau hyn, megis 
pan welai rhai o’r hen Dadau Eglwysig arwyddlun o’r 
Drindod yn yr haul, sef (1) yr haul ei hun, ynghyd ag 
(2) y goleuni ac (3) y gwres a dardd ohono, yn cyfateb 
ir Tad a’r Mab a’r Ysbryd Glan; neu drindod y rhosyn 
yn 6] Martin Luther, sef ffurf, lliw ac arogl. Y mae mwy 
i'w ddywedyd dros gyfatebiaethau meddylegol Awstin, 
megis pan sonia am y tair “ cynneddf,” y cof, y deall, a’r 
ewyllys, yn cyfansoddi undod meddwl dyn (De Trin. 
X, II); neu pan sonia mewn man arall yn yr un llyfr am 
(1) y meddwl ei hun, (2) ei wybodaeth, (3) cariad, a’r tri 
hyn yn un sylwedd (ix, 12); neu mewn man arall eto, 
pan gyfeiria at gariad fel yn cynnwys (1) un yn caru, (2) 
y gwrthrych a gerir, (3) cariad ei hun (ix, 2). Ond rywsut 
nid yw’r cyfatebiaethau hyn chwaith yn ein hargyhoeddi 
bod y rhif tri—ac nid dim mwy na dim Ilai—yn anorfod 
ac angenrheidiol. Buasai’n un mor hawdd darganfod 

analogiau yn ffafr y rhif dau, neu bump, neu saith, neu 
unrhyw nifer y gellid o fympwy ei ddewis. Er enghraifft, 
onid yw’n hen syniad mai saith yw “‘y rhif perffaith ” ? 
Yn wir fe sgrifennodd Cymro athrylithgar ond ecsentric 
yn y ddeunawfed ganrif, sef William Llewelyn o Lanllieni, 
lyfr i brofi bod saith o bersonau yn y Duwdod! Llawer 
mwy athronyddol yw trindod Hegel, yn unol 4’i fformiwla 
driphlyg adnabyddus, sef ‘ gosodiad, gwrthosodiad, 
cyfosodiad,” neu “‘ thesis, antithesis, synthesis.” Synia 
Hegel am yr Absolwt mewn tri modd, sef (1) fel Sylfon 
(Subject) pur,33 (2) yn myned allan ohono’i Hun, megis, 
i fod yn Wrthrych iddo’i Hun—a dyna yw’r cyfanfyd, 
sef Duw yn Wrthrych iddo’i Hun, (3) ac yna’n dychwelyd 
yn 61 iddo’i Hun mewn undod perffaith a hollgynhwysol. 
Nid oes, fodd bynnag, ond perthynas bell iawn rhwng 
trindod uwchanianol Hegel a Thrindod y dogma eglwysig, 
er y credai Hegel ei hun mai’r un oeddynt yn y gwaelod. 
Ond gwelir dylanwad Hegel ar ddiwinyddion fel John 
Caird a W. N. Clarke, a adeiladent athrawiaeth y Drindod 
ar yr egwyddor a awgrymir gan natur ymwybyddiaeth 
dyn fel (1) sylfon, (2) gwrthrych, ac (3) undod y ddau 41 
gilydd mewn un bersonoliaeth.34 

Yn awr, beth bynnag a all fod gwerth awgrymiadol 
y cyfatebiaethau uchod a’u cyffelyb, rhaid cydnabod 
gyda’r Dr. Dale eu bod yn gwhbl ddiwerth fel sail resymego/ 
vr gred bod y gwahaniaethau neu’r amrywiaethau ym 
mywyd mewnol a thragwyddol Duw yn di o ran nifer, 
ac nid yn fwy nac yn llai. Y ffaith yw, nid ar sail na 
rhesymeg na chyfatebiaeth y dewiswyd y rhif tri, eithr ar 

33 Nid wyf yn hoffi’r gair “sylfon” am sudject o'i gyferbynnu 4 
“gwrthrych ” (odject); fei defnyddiaf yn unig hyd nes i’n Cymreigwyr 
gorau gytuno 471 gilydd am air da. Awgryma’r Parch. D. G. Williams 
(Llawlyfr ar Feddyleg, t. 13) “ cytrych a gwrthrych” am “ subject and 
object.” Y mae sain gytgordiol y ddeuair hyn yn hwyluso’r defnydd 
ohonynt fel cymheiriaid, ond methaf 4 gweld bod “ cytrych ” ynddo’i hun 
yn cyfleu’r ystyr sydd i’r gair “ subject.” Er hynny y mae’r awgrym yn 
werth ei ystyried. 


34 Gwél John Caird, Fundamental Ideas of Christianity (1904), tt. 60-65 ; 
a W.N. Clarke, Outlines of Christian Theology (1898), tt. 172-176. 

sail y datguddiad o Dduw mewn hanes ac yn y profiad 
crefyddol, sef am fod Duw wedi ymddatguddio mewn tri 
modd arbennig, fel Iafe’r Hen Destament, Iesu Grist yr 
Efengylau, ac Ysbryd Glan Llyfr yr Actau a’r Epistolau; 
neu mewn geiriau eraill, Duw yn y cread fel Creawdwr a 
Rhagluniaethwr, Duw mewn cnawd neu berson dynol fel 
Datguddiwr a Gwaredwr, a Duw fel gallu byw a phres- 
wylydd mewnol yn adgenhedlu i fywyd, yn santeiddio ac 
yn tywys 1 bob gwirionedd. Daliai’r Eglwys mai’r tri 
hyn, un ydynt. Ac eto daliai fod y tri modd hyn ar 
hunan-ddatguddiad Duw yn fwy nag arweddau dros 
amser, eu bod yn fynegiant mewn hanes o wahaniaethau 
tragwyddol ac angenrheidiol a hanfodol ym mywyd 
mewnol Duw. Ac er mwyn diogelu eu gwahanfodaeth 
barhaol galwai’r Groegiaid y tri yn hypostaseis neu 
sylweddau, gair a gyfieithiwyd gan y Lladinwyr (fel y 
gwelsom) yn gamarweiniol yn “ bersonau.”’ 

Ym mha ystyr, ynteu, y gallwn ni heddiw gredu mewn 
tri ““ pherson”’ yn y Duwdod? Gellir dosbarthu diwin- 
yddion diweddar i dri grWp, yn 6l yr ystyr a gysylltant yn 
eu credo bersonol eu hunain 4’r gair “ person ”’ yn athraw- 
iaeth y Drindod. (1) Ceir rhai yn barod i gymryd y gair 
bron yn yr ystyr sydd iddo heddiw, fel canolfan hunan- 
ymwybyddiaeth wahaniaethol oddi mewn i’r un bywyd 
dwyfol, gan edrych ar y Duwdod fel cymdeithas neu 
gymundeb o bersonau sydd yn wrthrychau 1’w gilydd ac 
yn ymserchu yn ei gilydd, yn sefyll yn y berthynas o 
“Myfi” a ‘“ Thydi” i’w gilydd, er mewn rhyw ystyr 
gyfrin yn cynnwys ac yn cyd-dreiddio’i gilydd. Dyma, 
mi dybiaf, safle R. W. Dale, A. M. Fairbairn, yr Esgob 
Gore, a dyna ogwydd y Canon F. R. Tennant mewn ysgrif 
werthfawr yn y Congregational Quarterly (Ionawr, 1925).35 


35 Gwél R. W. Dale, Christian Doctrine (1894), pen. vii; A. M. 
Fairbairn, Christ in Modern Theology (1893), t. 394 2 mannau eraill, lle 
y sonia am Dduw fel Bod sy’n cynnwys cymdeithas 0’i fewn ; yr Esgob Gore, 
Belief in Christ (1924), pen. vii. Hefyd W. P. Paterson, The Rule of 
Faith (1912), tt. 220-223, lle y ceir y mynegiant gorau y gwyddom amdano 
o’r syniad “‘ cymdeithasol”” am Dduw. 

(2) I eraill, nid yw’r ‘“‘ personau”’ ond ansoddau, neu 
briodoleddau, neu foddau, yr un a’r unrhyw Berson 
Dwyfol; nid yw Duw ond un “ Myfi,” er bod o fewn 
yr undod hwnnw amrywiaeth o arweddau sydd o leiaf yn 
gyfartal i amrywiaeth Ei hunan-ddatguddiad. Gall hyn 
ymddangos i rai yn debyg iawn i “ heresi”’ Sabeliaeth. 
Ond y mae un gwahaniaeth tra phwysig rhyngddo 4 
Sabeliaeth, sef mai arweddau ymddangosiadol a thros 
amser yn unig oeddynt yn 6] Sabelius, ond priodoleddau 
mewnol, sylweddol a thragwyddol ydynt yn 61 y 
diwinyddion hyn. Eithr nid ydynt yn “ bersonau”’ yn 
61 ystyr feddylegol a moesol y gair i ni heddiw. Nid 
annhebyg i hyn yw safbwynt Hastings Rashdall (Doctrine 
and Development, 1896, pen. ii, a The Idea of Atonement, 
1919, tt. 444-445), y Dr. William Temple yn e1 Nature 
of Personality (1911, tt. 113-116), ac eraill y gellid eu 
henwi. (3) Y farn fwyaf cyffredin, efallai, yw mai rhywbeth 
yn y canol rhwng y ddau syniad uchod yw person yn e1 
ystyr drindodaidd, sef rhywbeth Ilai na pherson hunan- 
ymwybodol, ond rhywbeth sydd er hynny yn fwy na 
phriodoledd neu arwedd. Dorner yw’r diwinydd a 
roddodd y dehongliad Ilawnaf a galluocaf o’r syniad hwn.3 


Beth gan hynny a ddywedwn ni am y tri dehongliad 
uchod P Cymerwn y cyntaf. Anodd iawn gweld pa 
fodd y gall y dehongliad ‘‘ cymdeithasol””’ o’r Duwdod 
osgoi Triduwiaeth. Dywedir yn fynych mai Awstin yw 
tad y syniad hwn, a’i fod iddo ef yn deillio o’r gwirionedd 
mawr mai cariad yw Duw. Ond yn yr un adran 0’i lyfr 
lle y dywed Awstin fod cariad yn tybio tri, sef carwr, 
gwrthrych i’w garu, a chariad ei hun, dywed yn bwysleisiol 
mai un meddwl (una mens) yw Duw, ac fe gynnwys 


36 Dorner, System of Cristian Doctrine, Cyf. i, 379cc., Cyf. Saes. E.g., 
“The Hypostases . . . are not three severed Subjects with separate 
Self-consciousness . . ., but are to be regarded as intermediate between 
attributes and Egoity or Personality.” It was the “ Unity” which was 
“regarded by the Fathers of the Church as self-conscious and personal.” 
Cymharer John Owen, Caernarfon, Gwybodaeth y Sanctaidd (Darlith 
Davies, 1923), t. 89. 

hynny mai un ymwybyddiaeth yw. Gwelsom eisoes nad 
oedd yr ymadrodd “‘ tri pherson ”’ pan luniwyd ef yn golygu 
tair ymwybyddiaeth neu ewyllys wahanol, er 1 ddiwin- 
yddiaeth boblogaidd lithro’n rhwydd i’r syniad hwnnw. 
Ac am y trydydd dehongliad, cytunaf 4’r Dr. Tennant 
mai chwilio am yr amhosibl yw ceisio meddwl am beth mor 
gymysgryw a rhywbeth sy’n llai na pherson yn ystyr 
ddiweddar y gair, ac eto’n fwy na modd neu ansawdd 
mewn person. Ni all ein dychymyg ddelweddu dim o’r 
fath am nad oes gennym na phrofiad nac amgyffrediad 
ohono, ac felly nid oes i’r peth un ystyr o gwbli ni. A 
pheth gwell ydym o ddefnyddio term nad oes ystyr iddo 
nac 1’n dychymyg nac i’n deall nac i’n profiad ? 

Tuedd rhai diwinyddion yw symud fel pendil o un 
eithaf i’r llall fel bo’n taro ar y pryd, sef o’r dehongliad 
cyntaf (uchod) i’r ail, ac o’r ail yn 6l i’r cyntaf,—o briod- 
oledd i berson ac o berson i briodoledd—ar yr egwyddor 
a eilw’r Sais yn “ having it both ways.’ Y mae ymdrin- 
iaeth ragorol y Parch. John Owen, Caernarfon, yn ei 
Ddarlith Davies, yn bradychu’r duedd hon. Ar y naill 
law deil fod yn yr Undod dwyfol ‘‘ bersonau yn 
ymhyfrydu yn Ei gilydd mewn cariad anfeidrol,” yn sefyll 
yn y berthynas o berson:a pherson, myfi a thydi” (gwél 
tt. 76-83), a sonnir am yr Ysbryd Glan fel “ trydydd 
canolfan ymwybyddiaeth oddi mewn ir Drindod” 
(dyfyniad ar dud. 92). Ond yn nes ymlaen tynnir yn 
61 ag un llaw yr hyn a roddwyd inni 4 llaw arall pan 
ddywedir nad yw’r personau dwyfol yn “ fodau anni- 
bynnol, ymwybodol ” (gwél tt. 87-90). Nid yr un ystyr, 
meddai, sydd i’r gair ‘“‘ person” pan soniwn am Dduw fel 
“bod personol”’ a phan soniwn am y gwahaniaethau yn 
Nuw fel “ personau.” Ejithr camarweiniol, a dweud y 
lleiaf, yw defnyddio’r un term mewn dwy ystyr mor 
wahanol. Gwrthyd Mr. Owen roddi’r ystyr lawn i’r 
gair ‘‘ person ” yn y Drindod, rhag ofn triduwiaeth. Eto 
dywed ei fod ‘‘yn fwy, yn llawer mwy, nag agwedd ar 
ddatguddiad Duw ohono’i Hun.” Ein cwestiwn yw, 
beth yw’r “‘ Zawer mwy” hwn sydd eto’n Wai na pherson 

hunan-ymwybodol? Pa enw a roddir arno, gan fod ei 
alw’n “‘ berson”’ bellach yn gamarweiniol ? Pa ddarlun 
a dynnwn ohono i gynorthwyo’n dychymyg neu’n deall? 
O’m rhan i, nid yw’r syniad hwn yn cyfleu dim i mi, ac 
felly ni allaf ei ddefnyddio. Gwelir bod fy meddwl yn 
gogwyddo’n gryf yn ffafr yr ail o’r tri dehongliad a nodwyd 
uchod. Credaf mai hwn yw’r unig ddehongliad sy’n 
cyfleu’n gywir yr hyn a olygai’r Tadau cynnar pan sonient 
am dri “ hypostasis’’ yn Nuw, a’r unig un sy’n cyfleu 
ystyr i ni heddiw yn gyson 4 gwirionedd mawr undduw- 
iaecth. Ymddengys i mi hefyd ei fod yn diogelu’r 
gwerthoedd ysbrydol sy’n hanfodol i ddilysrwydd y 
profiad Cristnogol. 

A oes gan hynny dri “ pherson” yn y Duwdod, yn 
6l ystyr ddiweddar y gair? Cymerwn y trydydd yn 
gyntaf—yr Ysbryd Glan. Yn fy myw ni allaf weled 
beth sydd i’w ennill i’r profiad crefyddol wrth briodoli 
ir Ysbryd bersonoliaeth yn yr ystyr o hunan-ymwybydd- 
iaeth ac ewyllys o’r eiddo’1 Hun, ar wah4n i’r Tad neu i 
Iesu Grist. Yn ddibetrus, y mae presenoldeb a dylanwad 
yr Ysbryd Glan yn anghenraid anhepgor y bywyd crefyddol. 
Ni ellir pwysleisio gormod ar hyn, a cheisiaf ddywedyd 
gair yn fuan ar le a gwaith yr Ysbryd. Ond 4’ bersonol- 
iaeth yn unig y mae a fynnomy foment hon. Wrth gwrs, 
y mae’r Ysbryd Glan yn dersonol, am mai Ysbryd Crist 
ydyw, ac am fod Crist yn berson. Ond peth arall yw 
dywedyd bod yn rhaid wrth yr Ysbryd fel trydydd bod 
ymwybodol, yn gyfochrog (megis) 4 Duw a Christ. 
Meddai Gwilym o Occam, un o ddoethion pennaf yr 
Oesoedd Canol, “ Entia non multiplicanda sunt praeter 
necessitatem ’’—“‘ ni ddylid ychwanegu bodau (entities) 
yn ddianghenraid,”—dyna’r hyn a elwir yn “ ddeddf 
cynildeb”” ym myd meddwl. Os caf egluro fel hyn— 
onid digon yw ysbryd Socrates, heb wneuthur dau sylwedd 
neu berson ohonynt a galw’r naill yn “Socrates” a’r 
llall yn “‘ysbryd Socrates?” Y mae’n wir y_ gellir 
gwahaniaethu rhyngddynt, a meddwl am “ Socrates” 
fel person hanesyddol a gwrthrychol yn y gorffennol, ac 

am ei “ysbryd”’ fel ei ddylanwad mewnol ar feddyliau 
dynion ar hyd yr oesoedd. Ond nid ychwanegir dim at 
na gwerth na grym y dylanwad hwnnw wrth ei wneuthur 
yn berson cyfochrog mewn rhyw ystyr 4 Socrates ei hun. 
Yr un modd gyda’r Ysbryd Glan fel Ysbryd Crist. 

Ond erys eto ddau Berson, y Tad a’r Mab. Yn 
ddilys yr oedd Iesu’n berson yn ein hystyr lawnaf ni, ie, 
yn berson dynol perffaith yn meddu ar wir ymwybyddiaeth 
ddynol. Nid Duw’n gwisgo masg neu’n ffugio rhan 
mewn drama mohono,—dyna’r hyn a gondemniodd yr 
Eglwys fel docetiaeth. Ac ni allaf gytuno o gwhbl 4’r 
safle Sabelaidd sy’n gwneuthur y Tad a Iesu hanes yn 
ddau enw ar yr un peth, gan haeru nad oedd yr Iesua fu 
byw ac a groeshoeliwyd ym Mhalesteina yn ddim amgen 
na’r Duw Dad Ei Hun yn un 0’i ymddangosion dros dro. 
Hyd yn oed yn y geiriau ‘‘ Myfi a’r Tad, un ydym,”’ fe 
wahaniaethir rhwng y “ myfi” a’r “ Tad,” yn ogystal ag 
yn y geiriau “ Y mae fy Nhad yn fwy na myfi.” Gweddiai 
lesu ar Dduw fel person arall, gan ddywedyd, ‘“‘ myfi,” 
“tydi.” Os yr un un oeddynt, golyga hynny Ei fod yn 
gweddio arno’i Hun. Chwarae 4 geiriau oedd dywedyd 
“Nid edwyn neb y Tad ond y Mab ” od oedd yn gyfystyr 
4 dywedyd, “‘ Nid edwyn neb fi ond mi fy hun!” “ Nid 
fy ewyllys i, ond yr eiddot ti, a wneler.” Y mae’n amlwg 
bod yma ddwy ewyllys, er bod y ddwy yn un o ran cynnwys 
a phwrpas, mewn cytgord a chymundeb Ilawn 4@’1 gilydd. 
Gall dwy ewyllys fod yn gwbl un o ran cynnwys, er iddynt 
barhau yn ddau ganolbwynt meddylegol. I mi y mae 
ymwybyddiaeth fabol Iesu Grist, Ei brofiad personol o 
Dduw fel Tad, yn ffaith derfynol a sylfaenol, na ellir mo’i 
hesbonio ymaith fel math o hunan-dwyll 1 Iesu neu ffug- 
ymddangosiad i ni. Gan hynny, rhaid gwahaniaethu o 
leiaf rhwng Iesu hanes, fel Mab, a Duw Dad. Dyma ddau 
begwn sicr ein ffydd: Y mae Duw yn Dad, ac felly yn 
Berson: yr oedd Iesu Grist yn Fab, ac felly yn Berson 
arall, er yn un 4’r Tad mewn cariad, a chydweithrediad, 
a chymundeb, a chymeriad. 


23 

Y cwestiwn yn awr ydyw: A oes yn rhaid inni gario’r 
gwahaniaeth hwn rhwng Tad a Mab yn 61 i fywyd mewnol 
a thragwyddol y Duwdod, yn yr ystyr eu bod yn ddau 
berson fel y defnyddiwn ni’r gair heddiw, yn gallu cyfarch 
Ei gilydd fel ‘““Myfi” a “ Thydi?” A oedd y Gair 
neu’r Logos tragwyddol yn berson yn yr un ystyr ag yr 
oedd Iesu hanes yn berson, neu mewn ystyr gyffelyb ? 
Nid yw’n dilyn bod popeth y gellir ei ddywedyd am yr 
Iesu hanesyddol yn wir am y Logos tragwyddol, onid e 
ni byddai dim newydd wedi digwydd yn y geni ym 
Methlehem, ac ni byddai ystyr ir Ymgnawdoliad. Y 
mae diwinyddiaeth wedi hen arfer dadelfennu Person Crist 
fel hyn: (1) Y dyn Iesu, yr Hwn a anwyd ym Methlehem, 
ac felly a ddaeth i fod y pryd hwnnw am y tro cyntaf. 
(2) Y Gair neu’r Mab oedd yn y dechreuad gyd 4 Duw, yr 
Hwn a gymerth ato mewn amser gnawd dynol, neu natur 
ddynol. Os cytunwn fod Jesu yn berson dynol, ni ellir 
dywedyd bod y Logos a dabernaclodd ynddo yn berson 
hefyd yn yr un ystyr, heb Ei wneuthur yn ddau berson— 
yr hyn a gondemniwyd bob amser gan ddiwinyddiaeth 
uniongred a chan synnwyr cyffredin. Ac od yw’r hyn 
a ddywedais o’r blaen yn gywir, nad oedd y gair “ person,”’ 
pan gymerwyd ef i fyny gyntaf gan ddiwinyddion, yn 
golygu canolbwynt hunan-ymwybyddiaeth wahaniaethol fel 
gyd a ni, yna ni’n beichir gan y syniad anodd o ddau 
“myfi,” neu ddwy ymwybyddiaeth neu ragor o fewn yr 
un Duw. Wrth gwrs, yr oedd y Logos yn bersonol am 
mai Gair Duw ydoedd, ac y mae Duw, fel y credwn, yn 
Berson. Ond nid rhaid i hynny olygu Ei fod yn Berson 
arall, megis, yn gyfochrog 4 Duw’r Tad, er o’r un hanfod. 
Ar y llaw arall, gwn yn dda y deil rhai bod cael o leiaf 
ddau Berson neu ddau Myfi yn y Duwdod yn cyfoethogi’n 
fawr y syniad o Dduw, yn Ei wneuthur yn _ hanfodol 
gymdeithasol, a bod hynny’n fwy cydweddol 4’r gwirionedd 
mawr mai cariad yw Duw na’r syniad o Dduw fel unigolyn. 
Dewised pob un pa un bynnag o’r ddwy ddamcaniaeth 
sydd yn ei farn ef yn diogelu orau werthoedd y profiad 


— 

Cristnogol, ac yn setlo orau ei anawsterau deallol, a 
chaniataed 1 eraill yr un hawl i ddewis. 

Beth gan hynny a wnawn 4’r fformiwla driphlyg, 
“Tad, Mab, ac Ysbryd Glan?” Credaf y dylid ei 
chadw a’i defnyddio. Fel y dywedais, nid wyf yn gweld 
rheswm yn natur pethau 1 gyfyngu arweddau’r bywyd 
dwyfol i dair. Ond y mae’r tair arwedd hyn yn cyfateb 
yn ddigonol i anghenion dyfnaf y profiad a’r ddealltwriaeth 
Gristnogol, ac am hynny rhaid eu bod yn cynrychioli 
ffeithiau sylweddol ym mywyd mewnol yr hollgyfoethog 
Dduw od yw’r profiad Cristnogol yn rhywbeth dilys, yn 
seiliedig ar wirionedd gwrthrychol ac nid yn Iledrith 
pathologaidd.37 

Mentraf gynnig yr awgrymiadau canlynol ar ystyr 
y fformiwla drindodaidd i ni heddiw. Y mae ein profiad 
o Dduw, ynghyd 4’n myfyrdod deallol ar y gwirionedd 
sy’n gymhlyg yn y profiad hwnnw, yn ein harwain 1 edrych 
ar yr un a’r unrhyw Dduw o dri safbwynt: (1) Duw 
fel y mae ynddo’i Hun, sef y Duw uwchfodol, yr Absolwt 
(yn iaith yr athronwyr), 

Anfeidrol, annherfyno! Fod, 
A’i hanfod ynddo’i Hun. 


fel y canai Edward Jones, Maesyplwm; (2) yr un Duw yn 
Ei ddatguddio’i Hun yn wrthrychol ac yn gynyddol mewn 
natur a bywyd a hanes, y datguddiad hwnnw’n cyrraedd 
ei eithafbwynt a’i gyflawnder yn Iesu hanes; (3) yr un 
Duw yn Ei gyfrannu Ei Hun yn fewnol (subjectively) trwy 
Ei Ysbryd (sef Ysbryd y Crist byw) ym mhrofiad yr 
Eglwys a’r credinwyr trwy’r canrifoedd. Y mae (2) a (3) 
yn dilyn ei gilydd yn olynol yn nhrefn hanes; Iesu hanes 
yn gyntaf, yna gweinidogaeth yr Ysbryd. Ond nid yw’n 
dilyn o hynny mai arweddau ymddangosiadol a thros 
amser yn unig ydynt, yn yr ystyr Sabelaidd. Yn hytrach 
arweddau ydynt sydd 4’u sail angenrheidiol yn natur 
fewnol a thragwyddol Duw, sef y Duw uwchfodol, yn 


37 Perthyn i athroniaeth crefydd y mae cwestiwn dilysrwydd y profiad ; 
yma ni allwn ond ei gymryd yn ganiataol. 

unol 4’i natur gariadlon a graslon, yn dyfod yn Dduw 
mewnfodol ym mywyd y byd. Y tri ymadrodd yn y 
Testament Newydd sy’n cynnwys y dehongliad mwyaf 
cynhwysfawr ac awgrymiadol o natur Duw yw'r rhain: 
‘““O Dad, Arglwydd nef a daear,’’38 ‘‘ Ysbryd yw Duw,’’39 
a ‘“‘ Duw, cariad yw.” Y mae’r ymadrodd “ Arglwydd 
nef a daear”’ yn awgrymu uwchfodaeth a phenarglwydd- 
iaeth Duw. Ond y mae’r enw “ Tad,” a’r ymadrodd 
“ Duw, cariad yw,” yn awgrymu bod yr Hwn sydd o un 
safbwynt yn hunan-ddigonol, uwchfodol, absolwt, ar yr 
un pryd yn Un sydd o angenrheidrwydd Ei natur foesol 
yn gofyn gwrthrychau, byd, personau, plant ar Ei lun a’i 
ddelw Ei Hun, ac 01 raslonrwydd mawr yn Ei roi ei Hun 
iddynt yn 6] mesur eu gallu a’u parodrwydd 1’w dderbyn. 
Dywedir ym mhellach mai Ysbryd yw Duw; am hynny 
wrth s6n am Dduw yn Ei roi Ei Hun i’w blant golygir 
rhoddi Ei ysbryd iddynt. Ond, fel y gwelsom, sonia’r 
Testament Newydd hefyd yn fynych am “ Ysbryd Crist.” 
Dengys hyn mor ddisynnwyr yw cadw’r term ‘“‘ Ysbryd ” 
fel trydydd sylwedd, fel petai’n bod yn gyfochrog 4’r 
Tad ac 4 Christ. Ysbryd Duw yw Ysbryd Crist (“‘ oblegid 
nid wrth fesur y mae Duw yn rhoddi iddo ef yr Ysbryd ’’),4 
ac Ysbryd Crist yw’r Ysbryd Glan. Gellir yn gyfleus 
wahaniaethu rhwng ysbryd Jesu hanes, sef lesu Grist yn 
nyddiau Ei gnawd—sydd yn Ei ddysgeidiaeth, Ei berson 
a’1 waith yn ddatguddiad gwrthrychol o Dduw—a’r 
Ysbryd Glén, sef Ysbryd Duw neu Ysbryd y Crist byw 
yn preswylio yng nghalonnau dynion wedi dyddiau’r 
Ymgnawdoliad. Eithr yn sylweddol yr un Ysbryd ydynt, 
ond eu bod yn cynrychioli dwy wedd ar hunan-fynegiant 
grasol Duw yn Ei berthynas a’r byd, dwy ffurf ar Ei 
weithgarwch yn y byd yn unol 4’r cariad tadol sy’n hanfod 
Ei natur. Ysbryd Iesu sy’n rhoi inni ystyr a chynnwys 
1’r syniad o Ysbryd Duw, oblegid yn Ei ysbryd a’i gymeriad 
y mae’n “ddelw’r Duw anweledig,” yn ddatguddiad 


38 Math. 1175. 39Toan 44. 


41 Toan 48 1, 4 Joan 33. 

o Dduw a’n galluoga i ddywedyd, “un fel yna yw Duw,”’ 
“Ysbryd fel yr eiddo Crist yw Ysbryd y Duw byw.” 
Ac enw ar Ysbryd Duw a ddatguddiwyd inni yng Nghrist, 
fel y mae hwnnw’n trigo’n fewnol yn y credinwyr, yn eu 
cenhedlu i fywyd newydd, yn eu santeiddio, yn eu goleuo 
a’u harwain—dyna, hyd y gwelaf i, ywr Ysbryd Glan. 
Gwelsom fod profiad a rhesymeg yr Eglwys yn tueddu’n 
barhaus i unrhywioli’r Crist byw a’r Ysbryd Glan, er bod 
diwinyddiaeth ffurfiol yn eu gwahanu oddi wrth ei gilydd 
mewn modd mwy neu lai static. Ond y mae presenoldeb 
gwastadol yr Ysbryd wedi ei warantu gan Grist pan 
ddywedodd, “ Wele, yr ydwyf fi gyda chwi bob amser 
hyd ddiwedd y byd.” Yng ngeiriau Paul, “ Eithr yr 
Arglwydd [lesu Grist] yw’r Ysbryd”’; “‘ Yr Adda diweddaf 
(a wnaed) yn Ysbryd yn bywhau.” Ac “ Ysbryd yw 
Duw.” Diamau bod y Duw anfeidrol, uwchfodol— 
Duw fel y mae ynddo’i Hun yn holl gyfoeth Ei fod, 
uwchlaw amser a byd—yn anfeidrol fwy na’n profiad a’n 
hamgyffrediad ni ddynion ar y gorau. Ond cymaint o 
Dduw ag y gallwn ni feidrolion dynol ei feddiannu a’i 
gymhathu, y mae wedi Ei ddatguddio yn Iesu Grist ac 
yng ngwaith Ei Ysbryd ynom, yn ogystal ag yn holl 
gwrs y byd 01 farnu yn 6] safon yr Ysbryd hwnnw.# 

Canlyniad ymarferol athrawiaeth y Drindod ydyw ein 
bod yn meddwl am y Duw Tragwyddol yn nhermau 
Crist. Yr hyn a gawn yng Nghrist—Ei ddaioni, Ei 
gariad, Ei ras, Ei santeiddrwydd, Ei ddawn achubol,— 
fe’u cynhwysir oll ym mywyd a chymeriad a gweithredoedd 
Duw. Y mae Crist yn ddatguddiad o natur realiti 
yn nhermau profiad dynol ar ei orau. Er nad ydym yn 
adnabod Duw yn holl ddyfnderoedd a goruchterau Ei 
Fod, credwn fod yr hyn a ddatguddir inni yng Nghrist 
yn real—nid yn ymddangosiad neu arddangosiad mewn 
amser yn unig, fel petai rhyw agendor amhlymiadwy 


#2 Y dehongliad tebycaf i’r uchod y cofiaf amdano yw eiddo’r Dr. W. 
Adams Brown, Christian Theology in Outline, tt. 155cc. Cymbharer y 
Dr. T. Rees, Cenadwri’r Eglwys a Phroblemau’r Dydd, t. 76, nodiad ar 
waelod y ddalen. 

rhwng byd phenomena a byd realiti, fel yr. awgryma 
Agnosticiaeth ym mhob un 0’i hamrywiol ffurfiau, ond 
yn ymddangosiad sy’n ddatguddiad o’r Real. Yn yr 
ystyr hon, credwn fod Crist yn Nuw erioed, ac o 
dragwyddoldeb hyd dragwyddoldeb. 

Wrth derfynu’r bennod hon, apeliaf am inni arfer 
amynedd a goddefgarwch tra fyddom yn ceisio meddwl 
allan o’r newydd y broblem fawr hon. Nid oes gan neb 
hawl i ddeddfu mewn modd dogmatic ac anffaeledig ar 
ei gyd-ddyn mewn mater-o’r fath, ac nid oes hawl gan un 
Cyngor Eglwysig i osod i lawr unrhyw ddogma o’r fath 
fel amod bod yn Gristion. Gweled yr ydym yr awr hon 
trwy ddrych, mewn dameg; yn awr adwaenwn o ran. 
Yr ydym yma ym mhresenoldeb dirgelwch mawr a dwfn. 
Gweddus yw inni, ie gweddus yw i’r Eglwys yn ei llysoedd 
a’i chynghorau, fod yn wylaidd a gostyngedig iawn ym 
mhresenoldeb y fath ddirgelwch. Cofiwn rybudd Thomas 
a Kempis: ‘ Pa leshad iti dy fod yn gallu ymresymu 
yn gywrain a dwfn ar y Drindod, os wyt yn ddiffygiol 
mewn gostyngeiddrwydd, ac felly yn anfodloni’r 
Drindod ?’’43 Ond cawn oleuni ymarferol ar y dirgelwch 
yn lesu Grist a thrwy breswyliad Ei Ysbryd. Y peth 
mawr yw inni feddu profiad personol o “ ras ein Harglwydd 
Iesu Grist, a chariad Duw Dad, a chymdeithas yr Ysbryd 
Glan,” a chyflawni’r ewyllys ddwyfol yn ein bywyd hyd 
eithaf ein gallu. “Os ewyllysia neb wneuthur ei ewyllys 
ef, efe a gaiff wybod am y ddysgeidiaeth.’’44 Boed inni 
ddysgu adnabod Duw yn wyneb lesu Grist, a chredu 
4’n holl galon bod y nerth achubol, santeiddiol ac arweiniol 
sydd yng Nghrist yn llifo inni’n uniongyrchol o fywyd 
mewnol a chymeriad hollgyfoethog y Duw tragwyddol 
Ei Hun, a bod Duw yng Nghrist yn cymodi’r byd ag 
Ef Ei Hun. “ Canys ohono ef, a thrwyddo ef, ac iddo 
ef, y mae pob peth. Iddo ef y byddo’r gogoniant yn 
dragywydd. Amen.” 


43 De Imitatione Christi, i, 3. 
44 Ioan 7%, 

AMLINELLIAD O’R BENNOD. 


I." Teyragarwch personol i Iesu Grist fel Arglwydd bywyd yw hanfod y 


ffydd Gristnogol ac nid diffiniadau dogmatic y credoau. Cyffes ffydd 
gyntaf yr Eglwys oedd “ mai Iesu yw y Crist (=y Meseia).” Ond 
buan y cymerwyd ei lle gan y gyffes ehangach “ fod Iesu Grist yn 
Arglwydd.” Oddi mewn i’r gyffes hon y mae lle i ryddid ac amryw- 
iaeth barn mewn manylion athrawiaethol. Dyma’r sail orau i undeb 


yr eglwys. : aie : : : . tt. 363-366 


Il. 4 ddylai dyn gydnabod neb pwy bynnag yn arglwydd arno heblaw ef ei 


Il. 


hun? Ysbryd yr oes yn ymwrthod 4 phob awdurdod allanol. Dylid 
croesawu’r ysbryd hwn o fewn terfynau. Eto y mae lle i awdurdod 
o’r math iawn. Saif awdurdod dros egwyddor cyffredinolrwydd. 
Gwirioneddau  cyffredinol yn  awdurdodol. Awdurdod Duw. 
Awdurdod yr expert, a’r proffwyd. Nid peth gormesol yw awdurdod 
o'r iawn ryw, ond peth rhyddhaol. ; 2 . tt. 366-370 


Paham y dylai Iesu yn neilltuol hawlio arglwyddiaeth drosom? (1) 
I’r disgyblion cynnar Crist yn Arglwydd digymar. Paradocs y portread 
efengylaidd o Grist, arglwyddiaeth trwy wasanaeth ac aberth. Y 
nodyn cyffredinol ynddo. Ei ddylanwad ar Baul, “‘ caethwas Jesu 
Grist.” Yr Eglwys fore. (2) Ond beth amdanom ni heddiw? 
A allwn ni gydnabod arglwyddiaeth Crist? Erys Ef eto yr awdurdod 
bennaf yn nhiriogaeth pethau ysbrydol. Lilefarodd y gair olaf am 
Dduw, Ei natur a’i bwrpas. Crist a deddf datblygiad. Erys eto 
yn ddigymar fel Arweinydd bywyd. . : . tt. 370-374 


IV. Beth a olygir wrth arglwyddiaeth Crist? (1) Nid gormesol a llesteiriol 


ydyw, ond rhywbeth sy’n rhyddhau ein personoliaeth. (2) Derbyn 
Ei safonau i reoleiddio ein bywyd. Y Crist mewnol, nid awdurdod 
allanol. Arloesydd bywyd. (3) Cylch neu gwmpas Ei arglwydd- 
iaeth,—cyfled 4 bywyd oll. Dechreua Ei arglwyddiaeth yng 
nghalonnau personau unigol, ond ymleda allan nes cynnwys holl 
gylchoedd y bywyd cymdeithasol. Yr “efengyl gymdeithasol.” 
Ei arglwyddiaeth yn cynnwys teyrnas natur. Goruchafiaeth yr 
ysbrydol dros y materol. Gwyddoniaeth a deddfau natur. Crist yn 
ein rhyddhau o ormes deddfau anian. E.g. deddfau economeg. 
Masnach a pholitics i fod yn ddarostyngedig i Deyrnas Dduw. Apél 
am ddiffuantrwydd mewn crefydd. : ‘ - th, 97 gees 


Ruestr o Lyrrau . : , : : : ‘ - £ 38¢ 

Yr ydych chwi yn fy ngalw i, Yr Athraw, a’r Arglwydd: a da y 
dywedwch; canys felly yr ydwyf—lIoan 133. 


Ac fel y cyffesai pob tafod fod Iesu Grist yn Arglwydd, er gogoniant 
Duw Dad.—Phil. 2". 


if 


Yn y penodau blaenorol buom yn trafod pynciau dyrys 
a chymhleth. Ond tybed nad oes fodd crynhoi’r athraw- 
iaethau Cristnogol 1 un athrawiaeth gymharol seml, yn 
lle ein bod yn gorlwytho ffydd y saint ag athrawiaethau 
lluosog ac anodd y dichon fod llawer o wahaniaeth barn 
yn eu cylch ac felly beri ansicrwydd a dryswch? Onid 
oes fodd symio i fyny mewn un erthyg] nodwedd wahan- 
iaethol a hanfodol y ffydd Gristnogol ? Credwn y gellir, 
a bod yr erthygl honno i’w chael yng nghyffes ffydd yr 
Eglwys fore, “fod Iesu Grist yn Arglwydd.” 

I’r neb sy’n barod i fabwysiadu’r gyffes hon fel ei 
gyffes bersonol ei hun, a hyd y mae ynddo 1 fyw yn gyson 
a’r broffes, credaf y dylid caniatéu rhyddid llawn a 
dilyffethair 1 weithio allan ei gredo ei hun gyda’r cymorth 
gorau sydd o fewn ei gyrraedd, heb ei gaethiwo wrth 
hualau credoau swyddogol ynglyn a’r lawn, yr 
Ymgnawdoliad, y Drindod, etc., fel amod bod yn aelod 
eglwysig neu’n weinidog yr efengyl. Nid am nad yw’r 
athrawiaethau hyn yn bwysig yn eu lle, ond am mai 
teyrngarweh personol i Iesu Grist fel Arglwydd bywyd yw 
hanfod y ffydd Gristnogol yn hytrach na chydymffurfio 
4 chredoau nad ydynt ond ymgais fwy neu lai Ilwyddiannus 
neu aflwyddiannus 1 roi mynegiant deallol 1 gynnwys y 
ffydd. Atitiwd personol tuag at Grist sy’n gwneuthur 
dyn yn Gristion, ac nid derbyn unrhyw nifer o ddiffiniadau 
dogmatig fel eiddo Credo Nicea, “‘ Credo Athanasius,”’ 
Cyffes Augsburg, Cyffes Westminster, y Deugain namyn 

Un Erthyglau Eglwys Loegr, Cyffes Ffydd y Methodist- 
iaid Calfinaidd, etc. Y mae lle 1 ddiffiniadau o’r athraw- 
iaethau, ond nid fel dogm4u terfynol, static, anffaeledig 
i’w harosod fel llyffetheiriau ar y meddwl a’r gydwybod. 

Cyffes ffydd gyntaf yr Eglwys ydoedd “ mai Iesu 
yw y Crist,’ h.y., “ mai Iesu yw’r Meseia.’* Cydnabod 
Meseianaeth Iesu Grist oedd y peth mawr a wahaniaethai’r 
Cristnogion cyntaf wrth y rhai a ymlynai wrth y grefydd 
Iddewig. Ond gan fod ‘“ Meseia” yn derm technegol 
nad oedd yn ddealladwy oddieithr i’r rhai oedd wedi eu 
trwytho yn llén a thraddodiad yr Iddewon, nid oedd 
fawr o ystyr na gwerth yn y gyffes hon i'r rhai o’r tu allan 
ir cylch Iddewig. O ganlyniad, pan fentrodd yr Eglwys 
allan ar ei gyrfa genhadol yn y byd mawr Groegaidd a 
Rhufeinig, daeth y gyffes ‘‘ lesu yn Arglwydd ” i gymryd 
lle ‘“‘Iesu yn Grist neu Feseia,” gan fod y syniad o 
“Arglwydd”’ yn fwy cyffredinol e1 ystyr a’i apél na’r 
syniad o Feseia; a daeth y gair “ Crist” bellach yn rhan 
o’i enw priod yn lle bod yn ddisgrifiad 0’1 swydd a’i safle. 
“Os cyffesi 4’th enau Iesu yn Arglwydd’? (hwn yw’r 
cyfieithiad cywir); “‘ Fel y cyffesai pob tafod fod Iesu 
Grist yn Arglwydd,”’3—fel yna bellach y dynodir cyffes 
nodweddiadol y Cristion. ‘‘ Iesu Grist ein Harglwydd,” 
“yr Arglwydd lesu Grist,” neu’n syml “ yr Arglwydd,” 
dyna fel y sonia Paul yn barhaus am ei Geidwad. Ac 
arglwyddiaeth Crist oedd sylwedd ei bregethu. ‘‘ Canys 
nid ydym yn ein pregethu ein hunain, ond Crist Iesu fel 
Arglwydd.’" 

Y mae’n wir y ceir yn y T.N. ddiwinyddiaeth gymhleth 
a chyfoethog,—yn wir ceir rhyw hanner dwsin o ddiwin- 
yddiaethau gwahanol, eiddo’r Efengylau Synoptig, Iago, 
Paul, yr Hebreaid, Ioan, etc., heb un ymgais at gyfundrefn 
unffurf neu gysondeb ffurfiol. Ond nid edrychid ar y 
thai hyn fel “ cyffes ffydd’”’ safonol i’w arosod ar bawb 
yn yr Eglwys. Ni thybid mai ar yr amod o dderbyn 


t Marc 829; cf. Ioan 1127, 203%. 
2 Rhuf. 109, 3 Phil. 21. 42 Cor. 45, cf. C.D.S. 

diwinyddiaeth Paul neu Ioan neu’r Hebreaid yn unig 
y gellid bod yn ganlynwr i lesu Grist neu’n aelod o’r 
Eglwys. Ond ceir trwy holl rannau’r T.N. yr un atitiwd 
ysbrydol o deyrngarwch Ilwyr i Iesu Grist fel Arglwydd 
bywyd ac fel datguddiad o Dduw. Ac onid digon i 
ninnau heddiw, fel arwydd o awyddfryd i fod yn Gristion, 
yw'r gyffes seml ond cynhwysfawr a sylfaenol “ fod Iesu 
Grist yn Arglwydd, er gogoniant Duw Dad”? Oddi 
mewn i'r gyffes hon y mae lle i ryddid ac amrywiaeth 
barn mewn manylion, yn 6l fel y bo dealltwriaeth personol 
pob un yn ei arwain 1 roddi ffurf athrawiaethol i’r gwir- 
ioneddau a ragdybir yn y profiad o arglwyddiaeth Crist. 
Nid oes neb a ddarllenodd y gyfrol hon hyd yma yn debyg 
o’n cyhuddo o ddibrisio’r ymgais i roddi mynegiant 
athrawiaethol i'n ffydd yng Nghrist. Y mae’r awyddfryd 
i gael gafael ar wirionedd a fyddo’n ateb gofynion ein deall 
yn un o reddfau aruchelaf ein natur, ac y mae a fynno 
crefydd 4’n deall fel 4 phob than arall o’n natur. Mwy 
na hynny, y mae ymgais o’r fath yn ddisgyblaeth 
werthfawr i’r bywyd ysbrydol ei hun ac yn gymorth i buro 
a choethi’r profiad crefyddol. Ond rhodder y lle cyntaf 
ir pethau cyntaf. A’r peth cyntaf yn nhrefn pwysig- 

dd yw caethiwo ein holl bersonoliaeth yn wirfoddol 
i ufudd-dod Crist ein Harglwydd, a hyd y mae ynom 
ddwyn yr holl fyd hefyd i gydnabod Ei arglwyddiaeth 
dros holl gylchoedd bywyd. 

Ac onid y gydnabyddiaeth gyffredin o arglwyddiaeth 
Crist, yn hytrach nag unrhyw ddogma neu theori, a ddylai 
fod yn sail undeb holl eglwysi cred? Nid yw’n debyg 
y daw’r holl gyfundebau Cristnogol i gytuno 4’1 gilydd 
yn eu diffiniadau manwl o athrawiaethau’r ffydd.  Eithr 
oni ellid disgwyl iddynt gytuno 4’1 gilydd 1 gyffesu “ bod 
Iesu Grist yn Arglwydd er gogoniant Duw Dad,” ac yna 
gytuno i anghytuno ar lawer pwynt llai pwysig? In 


necessartis unitas, in dubiis libertas, in omnibus caritas,’’s 


5“* Mewn anhepgorion undeb, mewn pethau ansicr rhyddid, ym 
mbhopeth cariad.” 

Yn y gweddill o’r bennod hon ceisiaf argymell 
arglwyddiaeth Crist dros holl fywyd dyn, yn unigol ac yn 
gymdeithasol, yn breifat ac yn gyhoeddus, yn fewnol ac 
yn. allanol,—a’i argymell nid fel pwnc o athrawiaeth ond 
fel cenadwri at y gydwybod. Ar y cyfan ymarferol ac 
nid diwinyddol fydd amcan yr hyn a ddilyn. Ond ceisiaf 
ymdrin 4 rhai anawsterau sydd ar ffordd rhywrai 1 gyd- 
nabod yr honiad aruthrol bod Iesu Grist 1 fod yn arglwydd 
dros holl fywyd dyn a chymdeithas. Y mae dau anhawster 
yn ymgynnig i feddwl llawer heddiw. Yn gyntaf amheuir 
a ddylai dyn gydnabod neb pwy bynnag yn arglwydd 
ar ei fywyd heblaw ef ei hun. Yn ail gofynnir paham 
y dylai’r person hwn, Iesu Grist, yn neilltuol hawlio 


arglwyddiaeth Iwyr dros ein bywyd. 


+1; 


Y cwestiwn cyntaf yw: 4 ddylai dyn ymostwng i unrhyw 
awdurdod o gwhl oddieithr awdurdod ei feddwl a’i gydwybod 
ei hun? A all dyn wneuthur hynny heb aberthu ei ryddid 
a’i hunan-barch a’i urddas? Yr ydym yn byw, meddir, 
mewn oes ddemocrataidd. Yng ngoleuni ein delfrydau 
gwerinol onid yw’r syniad o arglwyddiaeth yn llawer rhy 
aristocrataidd a fiwdalaidd, yn sawru’n ormodol o ysbryd 
yr oesoedd canol? Nid yw’n hoes ni mewn cariad 4 
disgyblaeth neu reolaeth “‘oddi uchod”’ neu unrhyw 
beth sy’n cyfyngu ar ryddid dyn i’w fynegi ei hun yn ei 
ffordd ei hun. Hyd yn oed wrth ymwneud 4 phlant yr 
ydys yn gordyfu’r hen syniad am ddisgyblaeth ac awdurdod 
lem o’r tu allan. Dyna a ddywed rhai arweinwyr ym myd 
addysg heddiw: Peidiwch ag ymyrryd 4’r plentyn ond 
cyn lleied ag y bo modd; rhoddwch bob cefnogaeth iddo 
wneuthur prawf arno’i hun ym mhob modd posibl, fel 
y gallo’i ddarganfod ei hun a’i fynegi ei hun yn ei ffordd 
ei hun. Ac felly drwy fywyd i gyd. Hunan-fynegiant, 
hunan-sylweddoliad heb ymyriad o’r tu allan,—dyna’r 
delfryd. Mewn gair, ni ddylai dyn ymostwng i gael 
arglwyddiaethu arno gan neb pwy bynnag. Dylai fod 

yn feistr ac arglwydd arno’i hun. Rhoddodd W. E. 
Henley fynegiant grymus i’r syniad Stoicaidd hwn am 
hunan-lywodraeth a hunan-ddigonedd pob dyn. 

I thank whatever gods there be 

For my unconquerable soul... 


I am the master of my fate, 
I am the captain of my soul. 


Yn awr y mae gennyf y cydymdeimlad dyfnaf 4’r 
safbwynt hwn. Yn rhy hir y bu’r syniad awdurdodaidd 
am fywyd ac addysg a moesoldeb a chrefydd yn tra- 
arglwyddiaethu arnom nes llethu a chrebachu ein personol- 
iaeth. Credaf 4’m holl galon fod mudiadau fel y Diwygiad 
Protestannaidd a’r Chwyldroad yn Ffrainc, heb sén am 
lawer mudiad arall, wedi dyfod trwy ragluniaeth Duw 1 
ryddhau dynion oddi wrth ormes arglwyddi lawer a meistri 
lawer, ac i edfryd i ddynion yr hawl a’r gallu i reoli eu 
bywydau eu hunain. Ac y mae’r gwaith ymhell o fod 
wedieigwblhau. Er enghraifft ni orffennodd y Diwygwyr 
Protestannaidd mo’r gwaith. Tueddent hyd yn oed i 
orseddu gormeswyr newydd i gymryd lIle’r hen rai. Ac 
fel y canodd yr Athro Gwynn Jones: 


Onid gwell un Pab bellach 
Na degau o Babau bach? 


Ond wedi dywedyd ohonom hyn, ai ddywedyd gyda 
phwyslais, rhaid inni ychwanegu bod lle o hyd mewn 
bywyd i awdurdod, sef awdurdod o’r math iawn ac 0’i 
ddeall yn iawn. Dywedaf fel hyn: Saif awdurdod dros 
egwyddor cyffredinolrwydd (universality). Rhyddid yw 
egwyddor unigoliaeth, ond awdurdod yw egwyddor 
cyffredinolrwydd. Acymae’nrhaid wrth y ddau, awdurdod 
yn ogystal 4 rhyddid, y cyffredinol yn ogystal 4’r unigol. 
Nid ydynt o reidrwydd yn wrthwynebol i’w gilydd; yn 
hytrach gall y naill fod yn gyflenwad neu’n atodiad 1’r 
llall, fel dwy golofn pont yn ffurfio un bwa, neu ddwy ochr 
y geiniog. Saif awdurdod, meddaf, dros y wedd gyffred- 
inol i bethau. Ac od yw’r cread yn gyfanwaith rhesymol 
ac nid yn dryblith direol, rhaid bod yna wirioneddau 

cyffredinol, safonau cyffredinol o ddaioni ac iawnder, na 
ddibynnant ar fympwy unrhyw unigolyn ond sydd yr uni 
bawb, yn ymgodi uwchlaw unigolion bawb mewn urddas 
aruchel fel y ffurfafen fawr uwchben. Ac am eu bod yn 
gyffredinol y maent yn awdurdodol. Er enghraifft 
cymerer y gwirionedd syml ond sylfaenol fod dau a dau 
yn bedwar. Ni ddibynna hwn ar ddewisiad rhydd neu 
fympwyol unrhyw unigolyn nac un glymblaid o unigolion. 
Gwirionedd cyffredinol ydyw, ac felly gwirionedd awdur- 
dodol. Yr ydym yn fodau rhydd; ydym, o fewn terfynau. 
Ond nid oes neb ohonom yn rhydd i wneuthur dau a 
dau i fod yn bump. Ofer yw pob gwrthryfel yn erbyn 
y multiplication-table! Fe ganodd yr arch-wrthryfelwr 
hwnnw, Omar Khayydm (yn 6l cyfieithiad Fitzgerald): 


Ah Love! could you and I with Fate conspire 

To grasp this sorry scheme of things entire, 
Would not we shatter it to bits—and then 

Re-mould it nearer to the heart’s desire. 


Ond amhosibl i ni yw’r gorchwyl] o ddinistrio cyfansoddiad 
y cyfanfyd a’1 ailffurfio yn 61 dymuniad ein calon. “I 
accept the universe,” dyna gyffes ffydd Margaret Fuller 
gynt. ‘‘ Gad! she’d better!” oedd sylw miniog Carlyle. 
Mewn un ystyr rhaid inni gymryd y cyfanfyd fel y mae. 
Y mae i’r cread ei ddeddfau cyffredino/ na allwn mo’u 
newid. A dyna’r egwyddor o awdurdod. 

Ond nid egwyddor amhersonol yn unig yw awdurdod. 
Gall ymgnawdoli mewn personau. Yn un peth, ac yn 
bennaf oll, fe’i personolir yn Nuw Ei Hun, ffynhonnell 
pob gwirionedd cyffredinol a phob deddf neu safon 
gyffredinol. Y mae dau a dau’n bedwar am fod Duw yr 
hyn ydyw. Y mae deddfau natur yr hyn ydynt am eu 
bod yn fynegiant o rywbeth yn Nuw. Ac nid ydym yn 
fodau rhydd yn yr ystyr y gallwn wneuthur Duw i fod 
yn wahanol Ei natur i’r hyn ydyw, er inni’n ddirgel yn 
ein calonnau lunio duwiau bychain ac eilunod bychain ar ein 
delw’n hunain. ‘‘ Unlimited co-operation with God in 
world-making we have; not, however, in ultimate 

God-making.”’® Nid yw Duw yn newid Ei natur i ateb i bob 
dymuniad a mympwy a ffansi o’r eiddom ni. Yn hytrach 
nyni sydd i newid ac i gydymffurfio 4’i feddwl a’i ewyllys 
Ef. Ynddo Ef y mae safon ddigyfnewid gwirionedd a 
daioni. A dyna awdurdod Duw. 


Ac onid oes ddynion hefyd yn llefaru wrthym gyda 
rhyw fath o awdurdod, am iddynt wthio eu ffordd yn 
ddyfnach i fyd gwirionedd a realiti na ni? Ir graddau 
hynny onid ydynt yn arglwyddi arnom? Fe gydna- 
byddir Plato a Kant fel awdurdod mewn athroniaeth, 
Michael Angelo a Raphael mewn art, Dante a Shakespeare 
a Dafydd ap Gwilym mewn barddoniaeth, Newton a 
Darwin mewn gwyddoniaeth; ac y maent felly i’r graddau 
y treiddiasant yn nes 1 gyfrinach y Cyffredinol na’r gweddill 
o ddynion. A dyna’r expert, y gwr cyfarwydd sydd, fel 
y dywedir, yn “ awdurdod ” ar ei bwnc, am fod ganddo 
wybodaeth a phrofiad first-hand o fewn ei faes ei hun, 
nid wedi derbyn ei wybodaeth trwy sianeli ail-law ond 
wedi mynd at “lygad y ffynnon”’ drosto’i hun; efallai 
am ei fod wedi torri tir newydd, wedi mentro i mewn 1 
gyfandiroedd newydd o fodolaeth nad anturiodd neb 
iddynt oi flaen. Cydnabyddir bod Einstein, er enghraifft, 
yn brif expert mewn mathemadeg; edrychir arno fel 
arloesydd, fel meistr ac arglwydd yn ei faes ei hun, ac y 
mae dysgedigion trwy’r byd yn ei gydnabod fel awdurdod 
ac yn falch o gael eistedd wrth e1 draed. 


Ond rhaid sylwi nad yw’r gwir expert am inni ei gredu 
ar ei air yn unig, a llyncu popeth a ddywed heb farnu a 
beirniadu drosom ein hunain. Yr hyn a ddywed yw, 
“Canlyn fi; tyred a gwél drosot dy hun; profa a yw’r 
pethau hyn felly. Dangosais i y ffordd; dos dithau ar 
hyd-ddi, a cherdda ym mhellach os gelli.” Ac felly nid 
yw ei awdurdod yn rhywbeth llesteiriol, gormesol, ataliol, 
yn llethu ac yn caethiwo’r ysbryd. Yn hytrach peth 
ydyw sy’n torri cadwyni anwybodaeth a chyfyngder 


6 W. E. Hocking, The Meaning of God in Human Experience (1912), 

profiad ac yn rhyddhau dynion i fywyd mwy a Ilawnach. 
Y mae hyn mewn modd arbennig yn wir am awdurdod 
y proffwyd, sy’n meiddio dywedyd, ‘“‘ Fel hyn y dywed 
yr Arglwydd,’”’ am ei fod wedi treiddio ym mhellach i 
gyfrinach y Tragwyddol a’r Cyffredinol na’i gyd-ddynion. 
Ei waith yw datguddio’r gwirionedd i ddynion, ac y mae’r 
gwirionedd nid yn caethiwo ond yn rhyddhau. “ Chwi 
a gewch wybod y gwirionedd, a’r gwirionedd a’ch rhyddha 
chwi.” 


RAG 


Yn awr deuwn at yr ail gwestiwn: Paham y dylai Iesu 
yn neilltuol hawlio bod yn Arglwydd ein bywyd? Ymbhlith 
holl feistri a dysgawdwyr mawr y byd, paham y dylid 
Fi osod Ef yn arbennig yn y safle o awdurdod ac anrhydedd 
digymar y gosododd yr Eglwys Ef ynddo ym mhob oes ? 
Ar ba dir y dylai neb ildio ei ryddid a throsglwyddo 
drosodd reolaeth ei fywyd 1’r un person arbennig hwn, a fu 
byw mewn congl ddinod o’r ddaear ryw ddwy fil o 
flynyddoedd yn 6] ac a fu farw marwolaeth o waradwydd 
ar groesbren ? 

(1) Yn gyntaf oll edrychwn ar ffeithiau hanes. Rhaid 
inni yma ein cyfyngu’n hunain ir T.N. Ni chaniata 
gofod inni gyfeirio at dystiolaeth holl ganrifoedd cred. 
Y mae un peth yn sicr, i brofiad y disgyblion cynnar yr 
oedd Crist yn Arglwydd mewn modd digymar ac absolwt. 
Yn wir dyna nodwedd wahaniaethol y T.N. Dyma 
baradocs mawr y cofnodion efengylaidd,—y mwyaf 
gostyngedig o feibion dynion, yr Hwn nid oedd ganddo 
le 1 roddi Ei ben i lawr, yr Hwn a ddaeth nid i’w wasan- 
aethu ond i wasanaethu, yr Hwn a wrthododd yn bendant 
fabwysiadu dull y byd hwn o gyrraedd mawredd a dylanwad, 
yt Hwn a ddywedodd, “* Chwi a wyddoch fod penaethiaid 
y cenhedloedd yn tra-arglwyddiaethu arnynt, a’r rhai 
mawrion yn tra-awdurdodi arnynt hwy,”7 ond a wrthododd 
y dull yna o gyrraedd arglwyddiaeth ac awdurdod, gan 


7 Math. 2025. 

ddewis yn hytrach lwybr gwasanaeth ac aberth a ffordd 
y groes,—dyna’r Gwr a ddaeth i’r rhai a’i hadwaenai 
orau 1 fod yn Feistr hollorchfygol ar eu bywyd a rhoi 
arnynt argraff aruthrol o awdurdod ac arglwyddiaeth! 
Ac nid yn unig y disgyblion a deimlodd y dylanwad hwn,. 
ond hefyd rhai y tu allan i gylch Ei ganlynwyr. “ Y 
torfeydd a synasant wrth ei ddysgeidiaeth ef, canys yr 
oedd efe yn eu dysgu hwynt fel un ag awdurdod ganddo, 
ac nid fel yr ysgrifenyddion.”® “Beth yw hyn?” 
meddent mewn syndod, ‘‘ canys trwy awdurdod y mae 
efe yn gorchymyn, ie, yr ysbrydion aflan, a hwy yn 
ufuddhau iddo.”» Yr acen o awdurdod yn Ei bersonol- 
iaeth oedd y peth cyntaf a dynnodd sylw pobl ato, er bod 
yr awdurdod hwnnw’n gwbl wahanol i awdurdod arfog 
a rhwysgfawr penaethiaid a phreladiaid y byd. Ac onid 
sail Ei awdurdod oedd y nodyn o gyffredinolrwydd oedd 
yn Ei ddysgeidiaeth a’i bersonoliaeth, Ei agosrwydd at 
y Tragwyddol tu hwnt i’w gydoeswyr oll? 


Symudwn ymlaen i’r epistolau. Sylwn ar y modd 
y cafodd Paul ei feddiannu a’i feistroli gan y GWr o 
Nasareth, nes trawsnewid holl gwrs ei fywyd gan rym Ei 
bersonoliaeth. O hyn allan pwrpas mawr Ilywodraethol 
ei fywyd oedd “ ymaflyd yn y peth hwn hefyd yr ymaflwyd 
ynof gan Grist lesu,’’ gafaelyd fwyfwy yn yr Hwn oedd 
unwaith am byth wedi gafaelyd ynddo ef. Ei hoff air 
am Grist (fel y gwelsom) oedd “ Arglwydd’”’; ei hoff 
ddisgrifiad ohono’i hun oedd dou/os, “‘ gwas,”’ neu’n hytrach 
“caethwas yr Arglwydd Iesu Grist.” ‘“‘ Canys dwyn yr 
wyf fi yn fy nghorff nodau’r Arglwydd lesu,’"" sef stigmata, 
gwarthnodau Iesu, fel yr arferid llosgi enw’r meistr 1 
mewn i gnawd byw’r caethwas. Yn lle ymffrostio ei fod 
yn gapten ar ei enaid ei hun, ymffrostio y mae Paul ei 
fod yn gaethwas i Grist; yn lle ymffrostio yn ei ryddid, 
““anghenraid a osodwyd arnaf,’’ meddai. Ac nid Paul 
yn unig. ‘“‘Iesu Grist yn Arglwydd,” dyna gyffes ffydd 
yr holl eglwys, ac yr oedd y gyffes yn fynegiant o brofiad 


8 Math. 728 29, 9 Marc 177. Phil. 3% Gal. 617. 

y credinwyr. Dyna a wnaeth Gristnogaeth yn grefydd 
newydd yn lle bod yn sect newydd oddi mewn 1’r hen 
grefydd. Ac yr oedd digon o rym yn yr argyhoeddiad 
hwn i droi’r byd 4’i wyneb i waered ac i agor cyfnod 
newydd mewn hanes. 

(2) Ond yr oedd hyn amser maith yn Ol. Ancient 
history yw hyn oll bellach. A’r cwestiwn yw, A allwn ni 
goleddu’r argyhoeddiad hwn heddiw, nid fel proftes segur 
ar air ac ar dafod, ond fel rhywbeth byw a chreadigol ? 
Y mae’r amseroedd wedi newid, y mae ein dulliau o 
feddwl mor wahanol a’n problemau mor amrywiol a 
chymhleth. A feiddiwn ni heddiw, fel y dywedodd Pedr 
gynt, ado popeth a chanlyn Iesu (Math. 1927)? I ba 
le y’n harwain os canlynwn Ef? A allwn ni heddiw 
ymddiried ein tynged a throsglwyddo Ilywodraeth ein 
bywyd i Hwn? A allwn ni yn yr ugeinfed ganrif mewn 
gwirionedd gydnabod yr Iddew hwn o’r ganrif gyntaf fel 
Arglwydd a Meistr ein bywyd? Pa le y mae Ei 
dystlythyrau (credentials) i ni heddiw ? 

Awegrymaf fel ateb i’r cwestiynau hyn mai Crist yw’r 
expert pennaf sy gennym eto yn nhiriogaeth pethau 
ysbrydol. Ef yw’r awdurdod pennaf heddiw fel cynt yn 
y wybodaeth a’r profiad o Dduw. Clywir acenion dilys 
yr expert yn Ei eiriau, “ Pob peth a roddwyd i mi gan fy 
Nhad, ac nid edwyn neb y Mab ond y Tad, ac nid edwyn 
neb y Tad ond y Mab, a’r hwn yr ewyllysia’r Mab ei 
ddatguddio iddo,’’ ac ar sail y datguddiad hwn chwanega, 
““Deuwch ataf fi, bawb a’r y sydd yn flinderog ac yn 
llwythog, . . . a chwi a gewch orffwystra i’ch eneidiau.” 
Sylwer ar y gair “‘ edwyn,” ‘“‘adnabod.” Nid “‘ gwybod ” 
ond “‘adnabod.” Nid gwybodaeth ail-law am Dduw, ond 
cydnabyddiaeth ac adnabyddiaeth first-hand yn codi 
o brofiad byw personol ohono. A dyna nod y gwir 
expert, fel y gwelsom. Am hynny y Ilefarai lesu fel un ag 
awdurdod ganddo, ac nid fel yr ysgrifenyddion. Yr oedd 
yr ysgrifenyddion beunydd yn dyfynnu’r ‘“‘ awdurdodau,” 

ond lesu’n llefaru gydag awdurdod. Am hynny yr oedd 
geiriau lesu wrth eu geiriau hwy fel heulwen wrth oleuni 
benthyg y lloer. A gallwn ninnau hyd yn oed heddiw 
wrando arno gyda phob hyder a dilyn Ei arweiniad. Ni 
chollodd Ei ddysgeidiaeth ei ffresni na’i bersonoliaeth 
ei grym. 

Ymddengys i Iesu lefaru’r gair olaf am natur a phwrpas 
Duw. Symir i fyny Ei ddatguddiad o zatur Duw yn y 
gair “ Tad,” ac o 6wrpas Duw yn yr ymadrodd “ Teyrnas 
Dduw.” Parheir i ddarganfod dyfnderoedd newydd o 
ystyr yn Ei ddatguddiad, a moddion newydd 1’w gymhwyso 
at gyflwr ac angen y byd, ond ni lwyddwyd eto 1 chwanegu 
at werth ysbrydol y syniad o Dduw a gaed yng Nghrist. 
Y mae gwyddoniaeth a gwybodaeth wedi cynyddu’n 
enfawr. Ond os ydym am oleuni ar natur a phwrpas 
Duw rhaid inni fyned yn 6] at Iesu Grist, neu’n hytrach 
ymlaen at y Crist byw sydd 41 Ysbryd o hyd yn y byd 
yn arwain i bob gwirionedd. Ganddo Ef felly y mae’r 
allwedd i ddehongli ystyr bywyd ac i ddatrys ei brif 
broblemau. Fel y dywedodd Browning: 


I say, the acknowledgment of God in Christ 
Accepted by thy reason solves for thee 
All questions in the earth and out of it. 


Neu’n hytrach nid “ 01 derbyn gan ein rheswm ” yn unig, 
ond o’i derbyn gan ein holl bersonoliaeth. 


‘« 


Ai gwir yw ddarfod i Iesu lefaru’r “ gair olaf”’ am 
Dduw? Gellir dadlau na ddichon bod gair olaf am ddim 
mewn byd fel hwn, byd amser a chyfnewidiad a chynnydd 
gwybodaeth, byd lle mae popeth yn ddarostyngedig i 
ddeddf “‘ datblygiad,” ac nad oes le ym mhroses datblygiad 
i ddim terfynol ac anffaeledig. Derbyniaf o Iwyrfyd 
calon dystiolaeth gwyddoniaeth bod y cread a phopeth 
sydd ynddo yn ddarostyngedig 1 broses datblygiad. Ond 
yn unol 4 dysgeidiaeth ddiweddar yngl¥n ag “ emergent 
evolution,” gellir dadlau yr ymgyfyd gwerthoedd absolwt 
i’r golwg yng nghwrs y proses, gwerthoedd delfrydol nad 

oes wella arnynt o fewn eu cylchoedd eu hunain. Tybed 
y daw gwerth moesol uwch ei ansawdd byth i’r golwg 
yng nghwrs datblygiad y dyfodol na’r egwyddor o gariad 
a gorfforwyd yng Nghrist ac a ddatguddiwyd ganddo fel 
hanfod Duw a phenllad bywyd ? Ond hyn a ddywedwn: 
O bydd i “‘ddatblygiad”” yn y dyfodol gynhyrchu un 
a fyddo’n awdurdod uwch mewn pethau ysbrydol na Iesu 
Grist, yna gan hwnnw mwyach y bydd yr hawl i’n 
teyrngarwch eithaf. Os daw rhywun ymlaen i ddatguddio 
gwerthoedd uwch a phwrpas gwell i fywyd nag a ddat- 
guddiodd Iesu, dyna’r adeg ac nid cynt y gelwir arnom 
1 ymgrymu o flaen y cyfryw a dywedyd, ‘“* Fy Arglwydd 
a’m Duw.” Gweddus inni yw gadael y dyfodol 1’r dyfodol. 
Rhyfyg a fyddai ynom i osod y ddeddf i lawr ymlaen Ilaw 
ynglyn a’r hyn sydd i fod aciddyfod. Y mae gan Hanes 
neu Ragluniaeth ffordd o ddymchwelyd yr argoelion a’r 
daroganau a dwyn rhyw newydd wyrth o hyd i’r golau. 
Ond hyn a ddywedwn, yng nghwrs amser ni chododd 
neb yn ogyfuwch 4 Iesu o Nasareth, y Dyn Cyffredinol, 
i fod yn Arglwydd ac Arweinydd bywyd, a hyd y gwelwn 
nid yw'n debyg y cyfyd neb. Erys Hwn o hyd o flaen 
yr oes hon a phob oes, gan ein herio o’r pellteroedd 
disglair a dywedyd, “‘ Canlyn fi.” A thra bo hyn felly, 
nid rhaid inni wrth arall yn Ei le yn Arweinydd ac 
Arglwydd. 

Flynyddoedd lawer yn 61, yn nyddiau palmaidd 
William Ewart Gladstone, traddodai John Morley araith 
mewn Cynhadledd fawr o Ryddfrydwyr, yn absenoldeb 
Gladstone yr arweinydd. Gwefreiddiodd Morley y dorf 
fawr gydag un frawddeg seml ond awgrymiadol: “ We 
are not here to choose a leader, we have no vacancy.” Deallodd 
y dorf yr awgrym, a chododd fel un gwWr i roddi banllefau 
o gymeradwyaeth i’r gwWr nad oedd y siaradwr wedi 
cymaint 4’1enwi. Gyda diolchgarwch y dywedwn ninnau, 
Ni elwir arnom i ddewis Arweinydd yn y bywyd ysbrydol, 
there is no vacancy. Yn unig gelwir arnom i fod yn fwy 
teyrngar i'r Arweinydd sydd gennym, ac i gydnabod 
yn Ilwyrach Ei arglwyddiaeth dros ein bywyd. 

LV. 
Ond beth yn fanylach a olygir wrth arglwyddiaeth 


Crist? Rhoddwn awgrym neu ddau mewn atebiad. 

(1) Nid rhywbeth gormesol, Ilethol, Ilesteiriol, beichus 
yw arglwyddiaeth Crist i fod, nid rhywbeth i barlysu a 
chrebachu ein personoliaeth. Yn hytrach rhywbeth ydyw 
sy’n rhyddhau egnion cuddiedig ein personoliaeth, yn 
datod ein rhwymau, yn torri ein cadwyni, yn hyrwyddo 
ac yn cyfoethogi ein hunan-fynegiant. Awgrymwyd 
uchod fod hyn yn ffaith am y gwir expert ym mhob cylch 
o wybodaeth a phrofiad. Effaith ei feistrolaeth 0’1 bwnc 
ydyw nid caethiwo dynion ond eu rhyddhau. Pa faint 
mwy y mae’n wir am yr Hwn y mae Ei Deyrnas yn 
Deyrnas cariad a’i benarglwyddiaeth yn benarglwyddiaeth 
gras? Y mae’n wir y geilw Paul ei hun yn “ gaethwas ” 
Crist. Dyna’i ffordd o fynegi ei ymdeimlad o ddylanwad 
anorchfygol Crist arno. Ond “ cariad Crist,’’ meddai, 
sydd “‘yn ein cymell ni,” ac y mae cariad yn rhyddhau 
wrth gaethiwo, yn deffro grymusterau cuddiedig dyn wrth 
ei ddwyn o dan awdurdod uwch nag ef ei hun. Yr oedd 
Paul yn fwy o “ fe’i hunan ” wrth fod yn gaethwas Crist 
na phan oedd yn ganolbwynt iddo’i hun. Yn ei gaethiwed 
y cafodd ei wir ryddid. Trwy i Grist ei feistroli y 
cyrhaeddodd hunan-feistrolaeth. Pan ddaeth Crist yn 
Arglwydd arno, dyna’r pryd y dechreuodd fyw. “‘ Byw 
ydwyf, eto nid myfi, ond Crist sydd yn byw ynof fi.” 
“ Byw i mi yw Crist.” Newidier trefn y geiriau am dro, 
“Crist i mi yw byw.” “ Myfi a ddeuthum fel y caent 
fywyd, ac y caent ef yn helaethach.’’3 

(2) Golyga arglwyddiaeth Crist ein bod yn derbyn 
Ei safonau Ef i reoleiddio ein bywyd, yn barod 1’w ddilyn 
Ef yn yr anturiaeth fawr o fyw. Nid Ei dderbyn fel 
awdurdod o’r tu allan inni, ond bod Ei bersonoliaeth Ef yn 
dyfod yn fath o ail gydwybod ynom, yn oleuni mewnol, 
yn llais o’r tu mewn, yn safon a delfryd yn ein meddwl. 
““Y mae gennym ni feddwl Crist,” a’r meddwl hwnnw 


%3 Joan I0!, 

wedi ei gymhathu a’i feddiannu gennym i’r fath raddau 
fel prin y gallwn mwyach ei wahaniaethu oddi wrth ein 
meddwl ni ein hunain. Er hynny, gan mai i raddau 
amherffaith y mae’r gorau ohonom hyd yma wedi Ei 
feddiannu yn Grist mewnol, y mae mwy ohono o hyd o’r 
tu allan ac o’r tu blaen, yn galw arnom beunydd, “ Canlyn 
iyo 

Y mae derbyn Crist fel Arglwydd bywyd yn tybio 
Ei ddilyn Ef yn anturiaeth fawr bywyd. Geilw Pedr 
Ef yn “ Dywysog bywyd,”—gwell, Capten neu Ar- 
loesydd (Pioneer) bywyd (Act. 355). Ceir yr un ymadrodd 
am Grist ddwywaith yn yr Hebreaid: “‘ Tywysog (gwell, 
arloesydd) ein hiachawdwriaeth ni”’ (25); “* Pen-tywysog 
a Pherffeithydd ein ffydd ni,’”—gwell, capten, arloesydd, 
pioneer ffydd (127). Awgrymwyd eisoes fod pob 
expert yn arloesydd, yn ddarganfyddwr, yn fforiwr (explorer) 
yn ogystal 4 hyfforddwr. Crist yw arloesydd mawr 
bywyd, a’n braint ni yw Ei ddilyn, a chydag Ef chwilio 
allan bosibiliadau bywyd hyd yr eithaf, er i hynny olygu 
cerdded Ilwybr y groes, colli ein bywyd er mwyn ei gael. 
Golyga fwy na’i efelychu fel patrwm o’r tu allan—gallai 
hynny fod yn ddynwarediad peiriannol. Golyga godi, 
nid Ei groes, ond ein croes a’i ddilyn Ef, wynebu ein 
problem a’n tasg a’n cyfrifoldeb heddiw, yn Ei ysbryd 
a than Ei ysbrydiaeth. 

(3) Rhaid ychwanegu gair ar gylch neu gwmpas 
arglwyddiaeth Crist. Y mae Ef yn Arglwydd dywyd, sef 
bywyd yn ei gyfanrwydd ac yn ei fanylion ac nid rhyw 
ddarnau a gweddillion bratiog o fywyd. Y mae Ei 
arglwyddiaeth yn gyfled 4 Theyrnas Dduw, a honno’n 
gyfled o leiaf 4 holl fywyd dyn. “ Ac ar ei frenhiniaeth 
ef ni bydd diwedd,”"4 neu ni bydd terfyn neu fin. Nid 
oes iddi ororau oddieithr y rhai a osodwn ni arni trwy 
ein pechod a’n methiant a’n diffyg teyrngarwch. 

Y mae Crist yn Arglwydd yn gyntaf oll yn y cylch 
ysbrydol, \le y daw dyn i adnabyddiaeth a phrofiad o Dduw. 


4 Luc 133. 

Uwchlaw popeth y mae Ef yn datguddio Duw, yn ddelw’r 
Duw anweledig. Am hynny dechreua Ei lywodraeth 
yng nghalonnau personau unigol, lle y daw dynion i 
gymundeb personol 4 Duw trwyddo Ef. Ond ni ddylem 
gyfyngu Ei arglwyddiaeth i’r cylch “ ysbrydol’’ mewn 
ystyr gyfyng, fel petai modd gwahanu’r bywyd ysbrydol 
oddi wrth y gweddill o fywyd. Nid profiad mewnol a 
chyfriniol yx unig yw crefydd. Y mae i ledu allan o’r 
“galon”’ fel ei chanolbwynt hyd at gyrion pellaf bywyd 
a gweithredoedd dyn, gan gynnwys y bywyd ymarferol a 
chymdeithasol, y bywyd diwydiannol a gwleidyddol, y 
bywyd cenedlaethol a chydgenedlaethol, y bywyd diwyll- 
iannol ac addysgol,—a hyn oll nid fel atodiad y tu allan 
i ragfuriau’r bywyd ysbrydol ond fel arweddau ar y bywyd 
hwnnw ac fel mynegiant ohono. A dyna ystyr a neges 
yr hyn a elwir yn “efengyl gymdeithasol,”—gweithio 
allan egwyddorion Teyrnas Dduw trwy holl gylchoedd 
byd a bywyd, yn cynnwys y dref neu’r pentref yr ydym 
yn byw ynddo, y sefydliadau a’r genedl yr ydym yn aelodau 
ohonynt. Fel hyn y canodd Francis Thompson am 
Deyrnas Dduw: 


But (when so sad thou canst not sadder) 
Cry; and upon thy so sore loss 

Shall shine the traffic of Jacob’s ladder, 
Pitched betwixt Heaven and Charing Cross. 


Yes, in the night, my Soul, my daughter, 
Cry,—clinging heaven by the hems; 

And lo, Christ walking on the water, 
Not of Genesareth, but Thames. 


Neu fel y troswyd y geiriau i’r Gymraeg gan Wil Ifan: 


Ond (pan mor drist nas gellir tristach) 
Llef ;—ac ar dy angen prudd 
Daw gwawl trafnidiaeth ysgol Jacob 
Draw rhwng y nef a thref Caerdydd. 
Ie, yn y nos, fy mun, fy Enaid, 
Llef, cydia’n ymyl gwisgoedd Naf; 
Ac wele Grist yn rhodio dyfroedd, 
Nid Llyn Gennesareth, ond Taf! ts 


5 O’r Efrydydd, Mehefin 1928. 

Hynny yw, Teyrnas Dduw yn eich mysg chwi y mae,— 
‘nid mewn Gwlad Ddieithr’’ ond yn ein hymyl. “ Na 
ddywed yn dy galon, Pwy a esgyn i’r nef? (hynny yw, 
i ddwyn Crist i waered), neu pwy a ddisgyn 1’r dyfnder ? 
(hynny yw, i ddwyn Crist i fyny oddi wrth y meirw).’ 
Y mae Ef yn agos atom, a’i arglwyddiaeth yn ymestyn 
i holl gonglau bywyd. 

““And lo, Christ walking on the water,” ebr Francis 
Thompson uchod. Awgryma hyn fod arglwyddiaeth 
Crist yn ymestyn hyd at deyrnas natur ac yn ei chynnwys. 
““Pwy yw hwn, gan fod y gwynt a’r mor yn ufuddhau 
iddo ?’7 oedd gofyniad y disgyblion wedi iddo ostegu’r 
dymestl. Ni fwriadwn drafod pwnc y gwyrthiau yn y fan 
hon. Ond hyn a ddywedwn, beth bynnag am y 
““owyrthiau natur”’ fel y’u deellir yn gyffredin, y mae 
ystyr ag y mae Crist yn rheoli’r gwynt a’r mér, yn goruwch- 
lywodraethu pwerau anian i bwrpas Ei Deyrnas. Y mae 
penarglwyddiaeth Crist yn cynnwys goruchafiaeth yr 
ysbrydol dros y materol, darostyngiad y materol i’r ysbrydol. 
Ni olygwn wrth hyn Ei fod yn torri ar draws deddfau natur. 
Gwnaeth gwyddoniaeth. wasanaeth ambhrisiadwy trwy 
ddangos bod y cread yn ei holl rannau o dan deyrnasiad 
deddfau cyson a rheolaidd. Efallai mai’r syniad o ddeddf 
yw cyfraniad pennaf gwyddoniaeth i gynnydd meddwl 
a gwareiddiad, ac y mae’n gyfraniad nad oes fesur ar ei 
werth. Fe’n galluogodd nid yn unig i ddeall y byd yn 
well ond i’w ddefnyddio a’i feistroli, oblegid gwyddom 
erbyn hyn mai trwy ufuddhau i ddeddfau natur y mae 
gorchfygu natur a’i meddiannu. Er hynny tybed nad oes 
berygl bellach i’r syniad o ddeddf ein gorlethu a’n 
gorthrechu? Y mae dynion yn eu teimlo’u hunain yn 
fach a diymadferth mewn byd sy’n ymddangos yn rhy 
aruthrol o fawr a chymhleth iddynt allu ei drafod, byd 
sydd mor gaeth 1 olyniaeth achos ac effaith fel nad oes le 
mwyach nac 1 Dduw byw nac i ryddid dyn oddi mewn i 
rwydwaith deddfau anorfod. Fe’u Ilethir gan yr 


6 Rhuf. 1o&7. 17 Marc 44. 


CYFFES FFYDD SEML——-ARGLWYDDIAETH CRIST 379 


ymdeimlad o wendid yn wyneb hollalluowgrwydd deddfau 
etifeddiadaeth ac amgylchfyd a deddfau economeg sydd 
fel pe’n llesteirio’r breuddwyd am frawdoliaeth dyn a 
dyfodiad nefoedd newydd a daear newydd yn y rhai y bydd 
cyfiawnder yn preswylio. Ond ‘“‘ pwy yw hwn, gan fod 
y gwynt a’r mér yn ufuddhau iddo?” Nid yw Crist 
yn torri’r deddfau a ordeiniodd Ei Dad, y Creawdwr, ond 
y mae ’n torri gormes y deddfau. Dengys y gellir darostwng 
pwerau anian i amcanion moesol ac ysbrydol Ei Deyrnas, 
ac felly fe’n rhyddha o gaethiwed diymadferth i ddeddfau 
peiriannol ac isfoesol y cread. 

Difesur yw’r niwed a wneir gan y syniad bod teyrnas 
natur yn gyfundrefn beiriannol, gaeédig, gyflawn ynddi 
ei hun, ac o ganlyniad na ellir ei goruwchlywodraethu gan 
ddeddfau’r deyrnas foesol ac ysbrydol sy’n “ uwch” na 
hi. Er enghraifft, ar y dybiaeth bod economeg yn perthyn 
i system deddfau anian yn gyffredinol, tuedda dynion 
i gymryd yn ganiataol fod iddi hithau (economeg) ei 
deddfau naturiol (e.g. “‘deddf cyflenwad a galwad ’’) 
sy’n gweithredu ohonynt eu hunain, yn gwbl annibynnol 
ar unrhyw reolaeth o gyfeiriad egwyddorion moesol. 
Unig reol masnach, yn 6] hyn, yw “ prynu yn y farchnad 
rataf a gwerthu yn y farchnad ddrutaf”’ er mwyn sicrhau 
cymaint o elw ag sydd modd, ac nid oes a fynno cydwybod 
a dyngarwch ddim 4’r peth, mwy nag y mae a fynnont 
4 thrai a llanw’r mdr. “‘ Busnes yw busnes.” Yn 
gyffelyb politics yw politics, ac nid oes un awdurdod uwch 
a all ymyrryd 4 phenarglwyddiaeth y wladwriaeth a 
diplomatiaeth gyfrwys y gwleidyddwyr. O hyn oll y 
cyfyd y duedd 1 gydsynio’n oddefol a’r drygau cymdeith- 
asol enbyd sy’n waradwydd ar ein ‘“ gwareiddiad ” 
presennol, ar y dybiaeth eu bod yn gynnyrch deddfau 
economaidd anorfod. 

Ond yn sicr os cydnabyddwn arglwyddiaeth Crist 
rhaid inni wrthod cyfyngu ar Ei awdurdod a’i deyrnas 
yn y modd hwn. Rhaid inni gredu, a gweithredu ar y 
grediniaeth, fod deddfau natur ac economeg a_pholitics 
i fod yn ddarostyngedig i ddeddfau Teyrnas Dduw a’i 

gyfiawnder Ef, a bod amser i ddyfod pan fydd “ holl 
deyrnasoedd y byd ”’—1ie, teyrnasoedd masnach a pholitics, 
diwydiant a diwylliant—“ yn eiddo ein Harglwydd ni 
a’i Grist ef, ac efe a deyrnasa yn oes oesoedd.” Y mae’n 
wir y daw hyn i ben, nid yn unig trwy newid trefn neu 
beirianwaith cymdeithas, er y bydd yn rhaid wrth hynny, 
ond trwy i dersonau gydnabod arglwyddiaeth Crist a’1 
orseddu yn frenin ar eu holl fywyd, nid mewn proffes 
ond mewn gwirionedd. Ond rhagrith noeth yw sdn 
am arglwyddiaeth Crist tra fyddo ein gwareiddiad yn 
seiliedig i raddau mor fawr ar drachwant a chribddeil- 
iaeth a chydymgais ddigydwybod, tra fyddo’n bosibl i’r 
hapfasnachydd (speculator) diwerth ymdorheulo mewn 
moethau a gloddest tra mae lluaws o bobl sy 471 Ilafur 
yn anhepgor cymdeithas yn ymdrybaeddu mewn tlodi 
ac angen, a thra fo gwiedydd “ Cristnogol”’ yn gwario 
llawer mwy o’u hadnoddau ar offerynnau rhyfel nag ar 
foddion i hyrwyddo brawdoliaeth a phartneriaeth y 
cenhedloedd. 

Nid digon yw inni adrodd y fformiwla ‘“‘Iesu yn 
Arglwydd.” Nid yw proffes segur ar y wefus o ddim 
gwerth oni byddo’n cynrychioli argyhoeddiad mewnol ac 
ymarweddiad cyfatebol. ‘“‘ Nid pob un a’r sydd yn 
dywedyd wrthyf, Arglwydd, Arglwydd, a ddaw 1 mewn 1 
Deyrnas nefoedd; ond yr hwn sydd yn gwneuthur ewyllys 
fy Nhad yr hwn sydd yn y nefoedd.’*8 Gyda’r nodyn 
ymarferol hwn, a chydag apél am fwy o ddiffuantrwydd 
a realiti a thrylwyredd yn ein bywyd crefyddol, y dymunaf 
gloi i fyny drafodaeth y gyfrol hon ar brif athrawiaethau’r 
grefydd Gristnogol. Y praw gorau o wirionedd yr 
athrawiaethau Cristnogol fydd y cymeriad Cristnogol 
a’r gwareiddiad Cristnogol—pan ddeuant. ‘‘ Wrth eu 
ffrwythau yr adnabyddwch hwynt.”’ 

Terfynaf trwy ddyfynnu geiriau o eiddo Charles 
Lamb am Grist, yn 61 cofnodiad Hazlitt. Mewn cyfarfod 
cyfeillgar o lenorion, pwnce yr ymddiddan oedd “y 


18 Math. 721. 

personau yr hoffem fod wedi eu gweled.” Enwyd nifer 
fawr o enwogion y gorffennol. Ac yna: 


There is only one other person I can ever think of after this, 
continued Lamb; but without mentioning a name that once put 
on the semblance of mortality. If Shakespeare was to come into the 
room, we should all rise up to meet him; but if that person was to 
come into it, we should all fall down and try to kiss the hem of his 
garment !r9 


“Fel y cyffesai pob tafod fod Iesu Grist yn Arglwydd, 
er gogoniant Duw Dad.” 


19 Hazlite’s Essays, tua diwedd y traethawd “ Of Persons one would 
wish to have seen.’ Ni cheisiais yn y bennod hon drafod holl implications 
diwinyddol arglwyddiaeth Crist; daw’r rheini i’r golwg yn Ilawnach yn 
y penodau blaenorol. Yma cyfyngais fy hun yn bennaf i agweddau mwy 
ymarferol y pwnc. 

ATODIAD I. 
DIWINYDDIAETH KARL BARTH: 


a 


Ers tro bellach daeth sén a sibrwd drosodd i’r wlad hon am fudiad 
diwinyddol newydd sy’n tynnu sylw mawr ar y Cyfandir. Prif apostol y 
mudiad neu’r ysgol newydd yw Karl Barth, er bod iddo gefnogwyr galluog, 
megis Thurneysen, Gogarten, a Brunnen. Cafwyd nifer o ysgrifau ar 
ddysgeidiaeth Barth yn rhai o gylchgronau Lloegr ac America, ac ni bu heb 
ei ddehonglydd yng Nghymru hefyd (gweler ysgrifau galluog y Parch. J. 
Vernon Lewis yn Y7 Efrydydd, Gorffennaf ac Awst, 1927). Ond hyd yn 
awr ni chyfieithwyd un o’i lyfrau i na Saesneg na Chymraeg. O’r diwedd, 
fodd bynnag, wele gyfieithiad i’r Saesneg 01 Das Wort Gottes wedi ei 
gyhoeddi yn yr Unol Daleithiau. Nid dyna ei lyfr pwysicaf—tebyg mai 
ei Esboniad ar y Llythyr at y Rhufeiniaid yw hwnnw. Ond ceir yma 
egwyddorion hanfodol ei ddysgeidiaeth ac enghraifft nodweddiadol 071 
ddull gwreiddiol a grymus ond profoclyd o drafod pynciau mawr y ffydd. 
Da ywi ddarllenwyr Cymraeg wybod rhywbeth am gynnwys llyfr fel hwn, ac 
od yw’n bosibl, ei ddarllen ; oblegid er inni, efallai, anghytuno 4’1 safbwynt, 
dylem wybod am fudiadau pwysig a dylanwadol sy’n digwydd y tu allan i 
derfynau cyfyng ein gwlad ein hunain. 


Cyfres o anerchiadau a draddodwyd mewn gwahanol gynadleddau yw 
cynnwys y gyfrol y cyfeiriwn ati. Nid corff taclus o ddiwinyddiaeth ydyw, 
ond maniffesto proffwyd o argyhoeddiadau angerddol. Safbwynt, yn 
hytrach na chyfundrefn, a geir ynddo. Egni, yn hytrach na chydbwysedd 
a threfn, yw nodwedd y llyfr. Y mae’r awdur fel llosgfynydd yn bwrw 
ei lafa eiriasboeth ar y gwastadedd oi gwmpas, yn hytrach nag fel haul yn 
gwasgar yn dawel ei oleuni mwynaidd dros fro a bryn. 


Nid yw’r llyfr yn un hawdd ei ddeall. Y prif reswm am hynny yw bod 
yr awdur yn ymhyfrydu mewn paradocsau sy’n ymddangos yn drais ar 
resymeg a synnwyr cyffredin, o leiaf o safbwynt y meddwl modern a’r dyn 
anianol ; a drysir dyn beunydd gan gyflymder ei symudiadau chwimwth o 
un pegwn o feddwl i’r pegwn gwrthgyferbyniol, ac yntau heb ddangos 
inni’r llwybr sy’n arwain o’r naill i’r Ilall. Lilefara fel math o oracl Delphic, 
gan ein gadael weithiau mewn penbleth ynglfn ag ystyr ei broffwydoliaeth 
oraclaidd. Er hynny, gwna ei brif bwyntiau’n gwbl eglur trwy rym y 
pwyslais a esyd arnynt a chan mor fynych yr ailedrydd hwynt, gan eu taflu 


t The Word of God and the Word of Man, by Karl Barth, D.D., Professor 
at the University of Miinster, in Westphalia. Translated by Douglas Horton. 
(The Pilgrim Press, U.S.A.;10/-.) Adargreffir yr ysgrif hon o’r Traethodydd, 
rhifyn Gorffennaf, 1929, trwy ganiatad caredig. 

fel tanbelennau ar draws ein llwybr. Ni phroffesa roddi inni ddiwinydd- 
iaeth newydd. ‘‘ Nodiad ymyl y ddalen i bob diwinyddiaeth” (t. ro1) 
yw’r peth a rydd inni, ebr ef. ‘‘ Diwinyddiaeth gywirol ” (t. 103) y geilw’i 
ddysgeidiaeth. Hynny yw, ei amcan yw cywiro gogwyddiadau diweddar 
mewn diwinyddiaeth trwy bwysleisio o’r newydd ryw wirioneddau mawr 
sylfaenol a esgeuluswyd yn ystod, dyweder, y can mlynedd diwethaf. 


iT: 


Sylwer, yn gyntaf, ar ochr feirniadol ei ddysgeidiaeth. Y prif eilun y cais 
ei falurio yw tra-arglwyddiaeth y safbwynt hanesyddol a meddylegol mewn 
diwinyddiaeth ddiweddar. Yn bennaf trwy ddylanwad Schleiermacher 
tueddir heddiw i edrych ar athrawiaethau crefydd fel cynnyrch profiad 
mewnol dyn yn fwy nag fel datguddiad dwyfol, gwrthrychol, “ o’r uchelder ” 
megis. Canlyniad hyn yn 61 Barth yw dynoli’r efengyl, ei gwneud yn 
fynegiant o deimladau meddylegol, subjective, yn lle ein bod yn edrych 
arni megis egni anfeidrol yn gweithredu ar ddyn fel petai o’r tu allan tuag i 
mewn. Gwyddys hefyd y rhoir lle mawr mewn diwinyddiaeth ddiweddar, 
fel ym mhob cangen arall bron o astudiaeth, i’r dull Aamesyddo/. Er enghraifft 
telir sylw i ddatblygiad crefydd neu ymchwil dyn am Dduw fel proses 
mewn hanes, ac edrychir ar y Beibl a llyfrau crefyddol eraill fel cofnodion o 
gwrs a chynnydd y proses hwnnw. Nid yw Barth yn mynd mor bell a 
haeru nad oes le cyfreithlon mewn diwinyddiaeth i’r dull hwn, ac nid yw’n 
taflu dros y bwrdd gasgliadau’r “ uwchfeirniadaeth ” sy’n trafod y Beibl 
fel Ilenyddiaeth. Ond Ile hollol ailraddol a rydd i’r pethau hyn. Iddo ef 
nid ‘“‘ dociwment hanesyddol”’ yn bennaf yw’r Beibl, ond ‘‘ Gair Duw”’ 
mewn gwirionedd, Duw Ei Hun yn llefaru ac yn gweithredu’n wrthrychol 
gydag awdurdod a nerth. Felly hefyd, fel ei feistr Paul, le ailraddol a rydd 
i “ Tesu hanes,” ac yma eto nid oes ganddo fawr o amynedd tuag at ddiwin- 
yddiaeth ddiweddar. Y Crist atgyfodedig ac nid Iesu hanes sy’n hollbwysig 
yn ei olwg. 

Yr ochr ddynol a daearol yn unig a wél Barth yn y proses hanesyddol. 
Mynn ef symud y pwyslais o’r hanesyddol i’r tragwyddol, o fewnfodaeth 
Duw i’w uwchfodaeth, o’r dynol i’r dwyfol, o’r meddylegol i’r gwrthrychol. 
Dywed yn ei ffordd bendant ei hun nad oes un ffordd o gwbl oddi wrth 
ddyn at Dduw. Ni ellir, trwy ddiwylliant, na moesoldeb, na gwleidydd- 
iaeth, na hyd yn oed crefydd (yn yr ystyr o brofiad dynol, meddylegol) godi 
twr digon uchel i gyrraedd Duw. ‘“'TWr Babel” y geilw Barth bob un 
o'r dulliau hyn o geisio ymgodi o’r dynol i’r dwyfol, ac fe chwardd y diafol yn 
galonnog am ben pob ymgais ofer o’r fath! Y mae agendor na fedr dyn 
byth ei bontio rhyngddo a Duw. Ni wél Barth ddim ond tywyllwch ac 
anobaith o gyfeiriad y dynol; ond yn yr anobaith hwn y genir gobaith i 
ddyn. ‘Trwy inni farw i bopeth dynol y caiff Duw Ei gyfle i dorri trwodd 
in bywyd i’n gwaredu. Oblegid er nad oes ffordd oddi wrth ddyn at 
Dduw, y mae ffordd oddi wrth Dduw at ddyn. A Duw yn torri trwodd 
i’n bywyd yw’r datguddiad yn y Beibl. 


ATODIAD I 385 


“Nid meddyliau cywir dyn am Dduw sy’n ffurfio cynnwys y Beibl, ond 
meddyliau cywir Duw am ddyn. Dywed y Beibl wrthym nid pa fodd y 
dylem ni ymddiddan 4 Duw, ond pa beth a ddywed ef wrthym ni; nid 
pa fodd y mae i ni gael gafael ar y ffordd ato ef, ond pa fodd y ceisiodd ac 
y cafodd ef y ffordd atom ni” (t. 43). ‘“*‘ Cawsom yn y Beibl nid hanes 
dynion ond hanes Duw, . . . nid safbwyntiau dynol ond safbwynt 
Duw ” (t. 45). 


Gwelir nad yw Barth yn amcanu at gydbwysedd, onid e buasai’n barotach 
i gydnabod y ceir yn y Beibl feddyliau dyn am Dduw yn ogystal 4 meddyliau 
Duw am ddyn, hanes dynion yn ogystal 4 hanes Duw, safbwyntiau dynol 
yn ogystal 4 safbwynt Duw. (Dychwelwn at hyn yn nes ymlaen yn ein 
sylwadau beirniadol.) Ond nid yw proffwyd, meddir, yn amcanu at 
gydbwysedd. ‘Trwy ei bwyslais unochrog ar ryw wirionedd, heria ei gyd- 
ddynion i wrando arno, gan eu gorfodi i ddihuno ac i rwbio eu llygaid yn 
syn, i gael gweld beth sy’n mynd ymlaen ! 

Deil Barth fod hyd yn oed crefydd, fel ffaith hanesyddol, yn analluog i 
arwain dyn at Dduw. Rhaid iddi hithau, fel popeth arall, farw i fyw. 


“* Anghofia crefydd mai’r unig adeg y mae ganddi hawl i fodoli ydyw 
pan fyddo beunydd yn ei diddymu ei hunan” (t. 67). “ Oblegid y 
foment y daw crefydd yn ymwybodol ohoni ei hun, pan ddaw i fod yn ffaith 
yn y byd y gellir ci hamgyffred yn feddylegol a hanesyddol, fe syrth ymaith 
. . . oddi wrth ei gwirionedd at eilunod. Ei gwirionedd yw ei harall- 
fydolrwydd . . . ei hannibyniaeth ar hanes (its non-historicity)” (t. 69). 


Yn hyn oll a llawer rhagor, gwelir Barth yn gwrthryfela’n egniol yn 
erbyn y pwyslais diweddar ar wedd hanesyddol, feddylegol crefydd, ac ar 
fewnfodaeth Duw yn y byd. Ond beth am ei gyfraniad cadarnhaol ef ei 
hun? Daeth cyfeiriad cyffredinol ei ddysgeidiaeth i’r golwg yn y sylwadau 
uchod. Rhaid dywedyd gair yn fyr ar y du// neu’r ffordd o gyrraedd 
gwirionedd a ddefnyddir ganddo, sef ffordd dialectig neu gyfuniad 
cyferbyniadau. Gesyd yr Ie a’r Nage—y cadarnhaol a’r negyddol—y 
dwyfol a’r dynol—yn gyfochrog 47i gilydd gan chwilio am y gwirionedd 
rywle yn y canol rhwng y naill a’r llall neu drwy eu cyfuno 41 gilydd, a 
Ilamu’n wisgi yn 6l a blaen o’r Ie i’r Nage, fel gwiwer yn neidio o un pren 
i’r llall ac yn 6] drachefn, nes eich synnu gan mor ddeheuig ei champau, 
neu beri i chwi ddal eich anadl yn bryderus rhag iddi syrthio rhwng y 
ddeubren ! 

““Y mae’r hyn a ddywedwn,” meddai, “ beunydd yn ymwahanu oddi 
wrth ei gilydd . . . gan gynhyrchu paradocsau na ellir eu dal ynghyd mewn 
undod ymddangosiadol ond yn unig wrth inni redeg yn 61 a blaen yn chwim 
adiwyd” (t. 176). Wele enghraifft nodweddiadol 0’i ddull paradocsaidd : 
“Y mae’r Ie Awa, mewn gwirionedd, yn Nage. Y mae’r farnedigaeth 
hon yn ras. Y mae’r condemniad Azz yn faddeuant. Y mae’r farwolaeth 
hon yn fywyd. Y mae’r Duw ofnadwy 4wz yn Dad cariadus sy’n cymryd 
yr afradlon i’w freichiau. Y croeshoeliedig yw’r hwn a gyfodwyd oddi 

wrth y meirw. Ac y mae’r esboniad ar y groes fel y cyfryw yn fywyd 
tragwyddol . . . Y cwestiwn yw'r ateb ” (t. 120). 

Ystyr hyn holl yw mai yn y weithred o farw i bopeth dynol y daw 
bywyd tragwyddol i ddyn, trwy farn condemniad y daw iddo gyfiawnhad a 
maddeuant, trwy anobaith y daw iddo obaith (“‘ confident despair,” tt. 169, 
178), trwy’r groes y daw atgyfodiad. Gesyd Barth y pwyslais, fel y cyfeir- 
iwyd, nid ar yrfa hanesyddol Iesu, ond ar Ei groeshoeliad a’i atgyfodiad, a 
hynny nid fel dwy ffaith ar wahan i’w gilydd ond fel y Nage a’r Ie sy’n 
perthyn yn hanfodol i’w gilydd; nid ychwaith fel ffeithiau hanesyddol 
(“ the resurrection of Christ, or his second coming, which is the same thing, 
is not a historical event,” t. go), ond fel pwerau ysbrydol,—y groes yn 
cynrychioli’r Nage, barn, marwolaeth, anobaith a methdaliad dyn, a’r 
atgyfodiad yn cynrychioli’r Ie, bywyd, gobaith, gras a phenarglwyddiaeth 
Daw. Golyga atgyfodiad Crist fyd a bywyd zewydd, o ansawdd a math 
cwbl newydd, yn torri trwodd i fywyd yr hen fyd; ond cyn bod y “torri 
trwodd” hwn yn bosibl, rhaid wrth-y croeshoeliad neu farwolaeth yr hen 
drefn. A thrwy ras penarglwyddiaethol Duw y daw atgyfodiad neu fywyd 
trwy farwolaeth. “‘ Golyga’r atgyfodiad benarglwyddiaeth Duw ” (t. 88). 
A golyga Teyrnas Dduw “ drefn newydd gwbl uwchlaw meddwl dyn” 
(t. 80), y dwyfol 0’i benarglwyddiaeth yn torri i mewn i’r dynol. 

Dyna ni wedi cyffwrdd 4 phwynt canolog a sylfaenol dysgeidiaeth 
Karl Barth, sef uzochfodaeth a phenarglwyddiaeth Duw. Edrych Barth ar 
Dduw mewn modd a’n hatgofia ni am Otto, fel y Llwyr Anghyffelyb, y Bod 
digymar, dieithr, anghymesuradwy, anghyraeddadwy, goruchel, absolwt, 
“yn trigo yn y goleuni ni ellir dyfod ato.” Wele frawddegau nodweddiadol : 

““Rhaid iddo ef [Duw] fod yn gywir iddo’i hun; rhaid iddo fod yn 
santaidd ac aros felly. Ni ellir gafaelyd ynddo, na’i ddwyn o dan reolaeth, 
na’i ddefnyddio. Ni all wasanaethu. Rhaid iddo lywodraethu. Rhaid 
iddo ef ei hun afaelyd, rheoli, defnyddio. Ni all fodloni anghenion eraill 
ond yr eiddo’i hun. Nid peth ymhlith pethau eraill mohono, ond y Cwd/ 
Arall” (t.74). 

Brawddeg drawiadol yw hon: “ Y mae’r cyntaf Dwyfol yr ochr bellaf 
ir olaf dynol” (t. 87). ‘‘ Gan mai penarglwyddiaeth Duw sy’n rhoi ystyr 
i hanes, am y rheswm hwnnw nid yw mewn hanes. Nid un peth tymhorol 
ymhlith eraill mohono” (t. 88). “ Y Duw anghyraeddadwy hwnnw 
sy’n ddieithr i’r byd hwn ac i’r bywyd hwn ” (t. 262). “ Y mae’r Dwyfol 
yn rhywbeth cyflawn ynddo’i hun, yn fath o rywbeth newydd a gwahanol 
mewn cyferbyniad i’r byd ” (t. 277). 

Dyna’r Duw a’i datguddia’i Hun yn y Beibl. Ond cofier, yn rhannol 
yn unig yi datguddia’i Hun. “ Revelation is always in part concealment ” ; 
“‘a divine reserve is maintained even in revelation ” (t. 257). Ond mor bell 
ag y daw Duw i berthynas 4’r byd o gwbl, daw felly fel Brenin a Phen- 
arglwydd hollol, fel Bod cwbl hunan-ddigonol sydd er hynny’n hawlio 
ufudd-dod llwyr oddi ar law Ei greaduriaid. Gwelir bod Barth yn Galfin 
thonc, ac ni wna un ymddiheuriad am hynny. Cred mewn etholedigaeth 

a rhagarfaeth—‘ an eternal predestination which stretches out not only 
toward redemption but in the opposite direction as well ” (t.178). Dychwel 
Barth yn 6] heb gyfaddawd at egwyddor y Protestaniaid Calfinaidd cynnar,— 
soli Deo gloria, i Dduw’n unig y bo’r gogoniant. Methiant truenus dyn 
ar y naill law, penarglwyddiaeth a hollddigonedd Duw ar y llaw arall, dyna 
ddau begwn ei genadwri. A’r ddau hyn, un ydynt. Yr un yw’r Ie a’r 
Nage. Angen dyn yw cyfle Duw. 


Ill. 


Beth gan hynny a ddywedwn ni wrth y pethau hyn? Y mae rhai 
pethau yn y ddysgeidiaeth hon sy’n ein denu, a phethau eraill na allwn 
ddygymod 4 hwynt. Ceir yma ryw feiddgarwch ysgythrog sydd ar unwaith 
yn ein swyno ac yn ein synnu. Gwnaeth Barth a’i ysgol wasanaeth gwerth- 
fawr trwy alw ein sylw o’r newydd at rai o binaclau aruchel yr efengyl yn 
61 Paul, Luther, a Chalfin, a thrwy ddwyn yn 61 bwyslais y Protestaniaid 
cynnar ar bechod a methiant dyn ar y naill law ac ar ras achubol Duw yng 
Nghrist ar y llaw arall. Yn sicr hefyd yr oedd angen edfryd y pwyslais ar 
arglwyddiaeth Duw, Ei oruchelder, Ei fawrhydi, Ei uwchfodaeth (eithr 
heb golli golwg am foment ar ei dadolaeth a’1 fewnfodaeth). Gwnaed hyn 
yn effeithiol yn ddiweddar gan ddynion fel Otto a Barth ar y Cyfandir, 
a chan von Hiigel ym Mhrydain Fawr (ond nid gan neb gyda mwy o gyd- 
bwysedd a dyfnder gwelediad na chan von Hiigel). Yr oedd eisiau dysgu 
inni edrych ar Dduw fel Bod Gwrthrychol sy “ a’i hanfod ynddo’i Hun” 
ar wahan i’n profiad niohono. Pwncy telir sylw mawr iddo yn ein dyddiau 
ni yw Meddyleg Crefydd, nes bod perygl 1 rywrai fynd i feddwl mwy am 
grefydd fel cyflwr meddylegol o brofiad nag am wrthrych mawr y profiad 
hwnnw, ac i grefydd ddirywio i fod yn rhywbeth dynol a sudjective yn unig. 
Yn sicr, nid oes gennym efengyl sy’n werth s6n amdani oni chredwn mewn 
Gallu Dwyfol sy’n gweithredu arnom megis o’r uchelder, ac mai yng 
ngweithrediad y Gallu cyfiawn a chariadus hwnnw y mae gobaith y byd. 

Ond rhaid ychwanegu bod dysgeidiaeth Barth yn unochrog, anghytbwys 
ac eithafol. Yn wir, ymddengys ei fod yn amcanu at hynny. Cydnebydd 
mai ei amcan yw ychwanegu tipyn o spice at ddiwinyddiaeth ddof ein 
cyfnod. Dywedaf innau fod yn ofynnol inni gymryd rhai oi ddatgan- 
jadau eithafol cum grano salis, gyda gronyn o halen, yn y gobaith y bydd i’r 
halen a’r spice gymedroli tipyn ar ei gilydd ! 

Er enghraifft, ymddengys 1 mi ei fod yn rhedeg i ormod rhysedd yn ei 
ddibristod eithafol o’r wedd brofiadol, feddylegol a hanesyddol i grefydd a 
diwinyddiaeth. Jawn o beth yw pwysleisio’r wedd wrthrychol a thra- 
gwyddol, ond nid ar draul llwyr ddibrisio’r wedd ddynol a mewnol. Fel 
y dywedwyd gan athronwyr yn fynych, y mae gwrthrych yn tybio cytrych 
(object implies subject) yn ogystal 4 vice versa,—onid ydym yn barod i haeru 
mai’r un un yw'r ddau yn Nuw, ac nad oes un sudject ond Duw,a Phantheist- 
iaeth noeth yw hynny. Ebr Barth, “The subject in the religious relation 
is not God but man” (t. 251). I’r gwrthwyneb, credaf fod o leiaf ddau 

“sytrych? yn hanfodol i’r berthynas grefyddol, sef Duw a dyn. 
Ymorchesta Barth mewn s6n am “ wirionedd Duw” fel peth “ anam- 
gyffredadwy, anfeddylegol, anhanesyddol” (t. 69). Ond ni buasai i 
wirionedd o’r fath nac ystyr na gwerth na hyd yn oed fodolaeth i neb 
ohonom. J zi byddai’n gwbl fel pe na bai mewn bod. Y mae amodau 
dynol, meddylegol, a hanesyddol i bob datguddiad dwyfol. Sonia Barth 
am Dduw yn torri trwodd i fywyd dyn. Ond gyda pharchedigaeth y 
dywedaf na allai, neu o leiaf na fynnai, yr Anfeidrol Ei Hun dorri i mewni 
fywyd dyn ond ar linellau deddfau’r meddwl dynol, a ordeiniwyd ganddo 
Ef Ei Hun. Wrth dorri trwodd atom y mae Duw 0’i wirfodd yn dyfod i 
mewn i fyd hanes a phrofiad dyn, ac yn cydymffurfio ag amodau’r byd 
hwnnw (nid ym mhopeth, wrth gwrs—onid e buasai’n cydymffurfio 4 
phechod y byd—ond o leiaf i’r graddau y mae’n rheidiol er mwyn sefydlu 
points of contact 4 bywyd dyn yn y byd). 

Disynnwyr hollol yw sén am “ zon-historicity” y Beibl. Cau ein 
Ilygaid i wirionedd amlwg yw haeru hyn, a ni’n gwybod bod y datguddiad 
o Dduw yn y Beibl—a thu allan iddo—wedi ei drwytho mewn hanes ac yn 
cael ei gyfryngu trwy brofiadau dynion. Haera Barth, fel y gwelsom, 
mai meddyliau Duw am ddyn ac nid meddyliau dyn am Dduw sydd yn y 
Beibl. Trwy antithesis eithafol o’r fath try’r gwirionedd ei hun yn gyf- 
eiliornad dan ein dwylo. Y ffaith amlwg yw, cawn yn y Beibl feddyliau 
dyn am Dduw, a’r rheini weithiau yn feddyliau amrwd ac annheilwng. 
Er enghraifft, meddwl annheilwng am Dduw a geir yn Ecsod. 3%, lle y 
priodolir y geiriau 1 Dduw, “‘ A chwi a ysbeiliwch yr Eifftiaid.” Brydiau 
eraill ceir meddyliau aruchel ac ysbrydoledig am Dduw, a Duw Ei Hun yn 
Ilefaru’n hyglyw ynddynt. Ond hyd yn oed yn y mannau hynny, siarad a 
wna Eseia, Jeremeia, Paul, etc., yn idiom y ddaear ac yn iaith eu hoes a’u 
gwlad eu hunain (Hebraeg a Groeg, ac nid iaith tragwyddoldeb). Ac y mae 
arlliw eu profiad a’u dawn a’u personoliaeth ar y cyfan a ddywedant. Credwn 
fod yn eu profiadau elfen wrthrychol, ond bod y Gwrthrych yn dyfod i 
mewn i’w bywyd trwy gyfrwng ac o fewn amodau eu meddwil a’u hanes fel 
dynion. Cydnebydd Barth ei hun hyn, rhwng cromfachau megis. Ond 
ar y cyfan teifl lwch ei ddialectig i’n llygaid rhag inni weld yr ochr hon i 
bethau. Nid yw'n condemnio method a chasgliadau beirniadaeth Feibl- 
aidd, ond ei duedd gyffredinol yw troi bysedd y cloc yn él at y cyfnod cyn- 
feirniadol. Sonia ar brydiau am y Beibl fel “‘ Gair Duw” bron fel petai 
Duw’n Ilefaru ym mhob rhan ohono fel ei gilydd (cf. t. 241), a thuedda i 
guddio o’n golwg wirionedd pwysig graddoldeb (gradation) a chyanydd 
datguddiad. A chyda llaw, onid yw Duw, y Gwrthrych mawr, yn Ilefaru 
y tu allan i’r Beibl hefyd? 

Daw’r un duedd i orddibrisio’r hanesyddol i’r golwg yn y ffaith nad 
oes fawr o le yn ei ddysgeidiaeth i Jesu hanes. Ymddengys mai’r Crist 
atgyfodedig yn unig sy’n bwysig, ac nid edrychir hyd yn oed ar Ei atgyfodiad 
(0 leiaf yn bennaf) fel ffaith mewn hanes. “ Sut bynnag y bo gyda’r Iesu 
hanesyddol, y mae’n sicr nad yw Iesu’r Crist yn perthyn naill ai i hanes nac i 

feddyleg” (t. go). A sonia hyd yn oed am y Crist atgyfodedig fel ‘“ bod 
cuddiedig ac uwchfodol.” Bod tragwyddol, cuddiedig, goruwch hanes ac 
amser yw yntau, fel Duw Ei Hun. Anodd gweld pa berthynas sydd yn 
nysgeidiaeth Barth rhwng Iesu hanes a’r Crist atgyfodedig. Teimlwn fod 
rhyw agendor rhwng y naill a’r Ilall, ac nad ydynt yn perthyn i’r un drefn o 
bethau. Perthyn y cyntaf i fyd y dynol a’r marwol, a’r olaf i fyd y dwyfol 
a’r anfarwol sy’n “ gwbl anghyffelyb.” Yn wir, teimlwn fod y ddysg hon 
yn mynd o dan sail unrhyw syniad am Ymgnawdoliad o gwbl, sef y syniad o 
Dduw mewn hanes, y dwyfol yn y dynol, tragwyddoldeb mewn ameer. 
Od yw’r dwyfol yn “ gwbl anghyffelyb,” “* zon-historical,” anodd gweld 
pa fodd y gallai dorri trwodd i fywyd dyn a hanes o gwbl. Yr ateb gorau 
yw geiriau Barth ei hun,—geiriau sy’n groes i rediad cyffredinol ei ddysg- 
eidiaeth : “ The place where the Absolute witmesses to itself is the re/ative”’ 
Ki. 227). 

Er gwaethaf ambell frawddeg fel hon, y ffaith yw, rhed rhyw ddeuol- 
iaeth ddofn drwy holl ddysgeidiaeth Barth. Gesyd agendor anferth rhwng 
y ddeufyd. Drwg diobaith yw popeth dynol. .Cwbl ofer a diffrwyth yw 
holl ymdrechion dyn,—diwylliant, moesoldeb, gwleidyddiaeth, crefydd— 
“our ideals being impossible and our goals unattainable” (t. 281). Nid 
yw'n barod 1 wneud cymod 4’r syniad o “ hawliau ac urddas dyn” (t. 253). 
Yn adran ganol pennod olaf y llyfr tuedda i gymryd golwg mwy gobeithiol 
ar y byd fel y mae, ond cyn hir daw’r ddeuoliaeth ddofn yn ei hdl. Gwell, 
yn ddiamau, yw’r realism erwin hon a fyn edrych yn wyneb drygau a meth- 
jannau bywyd na’r optimistiaeth niwlog sy’n ceisio cuddio’r annymunol o’r 
golwg. Ond atolwg, paham y mae’n rhaid rhedeg o un eithafi’r llall? Y 
mae agendor, meddir, rhwng dyn a Duw na ellir mo’i bontio o ochr dyn, 
ond y mae Duw o’i ras penarglwyddiaethol yn taflu pont drosto o’i ochr Ef. 
Ond y mae dwy ochri bob pont. Ni allai hyd yn oed yr Anfeidrol bontio’r 
agendor mawr oni bai bod ar yr ochr ddynol rywbeth i’r bont gydio gafael 
ynddo, h.y., oni bai bod greddfau a dyheadau gorau dyn yn gyfryw ag a all 
ymaflyd yn Nuw. “ Dilyn yr wyf fel y gallwyf ymaflyd yn y peth hwn 
hefyd yr ymaflwyd ynof gan Grist Iesu,” ebr Paul; a dyna ddwy ochr y 
bont. Ac fel y gweddiodd Awstin Sant, “ Ti a’m gwnaethost i Ti Dy 
Huz, a diorffwys yw ein calon hyd oni orffwyso ynot Ti.” Nid cywir yw 
gosodiad Barth fod “‘ y cyntaf dwyfol yr ochr bellaf i’r olaf dynol ” (t. 87). 
Y mae’r dwyfol a’r dynol i ryw raddau yn gorgyffwrdd 4’i gilydd (over/ap). 
Nid y ffordd i hyrwyddo gogoniant Duw yw dibrisio popeth dynol. Yn 
hyn o beth teimlaf fod Barth yn or-Galfinaidd. 

Gor-Galfinaidd hefyd yw ei bwyslais ar Benarglwyddiaeth Duw nes 
colli golwg bron ar Ei Dadolaeth, a’i waith yn sn mwy am Ei gyfiawnder 
nag am Ei gariad. Y mae cred ym mhenarglwyddiaeth Duw ac yn Ei 
gyfiawnder yn anhepgor, a diolchwn i Barth am alw ein sylw o’r newydd 
a chyda’r fath rymuster at yr ochr hon i bethau. Ond rhaid parhau i roi’r 
Ile canol o hyd i’w Dadolaeth a’i gariad os ydym am fod yn ffyddlon i athrylith 
y Grefydd Gristnogol. 

Un o bethau godidocaf y gyfrol hon yw syniad aruchel Barth am bwys- 
igrwydd aruthrol pregethu. Ni ddarllenais nemor erioed ddim mwy 
symbyliadol ar bregethu nag a geir ym mhennod iv y llyfr. Addarlleno, 
ystyried. 


Nop1ap.—Cyfeiriwyd uchod, ac amryw droeon yn y llyfr hwn, at y 
Baron von Hiigel. Credaf y gwna’r sant-feddyliwr mawr hwn fwy o 
gyfiawnder ag amlochredd cyfoethog yr efengyl nag a wna Karl Barth. 
Cyfeiriaf y darllenydd at ei lyfrau, i gyflenwi’r hyn sy ddiffygiol yn ein gwaith 
hwn. Ni allaf dderbyn yr elfennau Pabyddol sydd yn ei ddysgeidiaeth, 
ond cydymdeimlaf 4’i gatholigrwydd. Gweler fy ysgrif ar von Higel 
yn Yr Efrydydd, Gorffennaf, 1929 (ac ysgrif arall sydd i’w dilyn yn 
ddiweddarach). : 


ATODIAD II. 


RHAI TERMAU TECHNEGOL. 


Rhoddwn yma nodiadau eglurhaol ar rai termau technegol a ddigwydd 
yn y llyfr hwn. Gormod o orchwy]l a fyddai rhoi rhestr gyflawn. 


AxsotwT, Yr (Saes. “ The Absolute”): Fel term athronyddol golyga’r Bod 
cyflawn, cyffredinol, hollgynhwysol, hunan-ddigonol, diberthynas, 
syn derfyn eithaf gwybodaeth a rhesymeg dyn. Prif waith uwch- 
anianeg (gwél isod) yw ceisio amgyffred y Realiti eithaf a chyfan hwn. 
Dehonglir ef yn wahanol gan wahanol athronwyr. E.g., yn 61 Plato 
yr Absolwt yw’r Hanfod pur a digyfnewid—neu’r Daioni perffaith— 
sydd tu hwnt i holl wrthrychau neilltuol ein profiad; meddylia Spinoza 
amdano fel “ y Sylwedd anfeidrol sy’n un 4’r cyfanfyd”; i Hegel 
yr Ysbryd rhesymol sy’n Ilyncu pob anghytgord mewn cynghanedd 
ydyw; i Herbert Spencer “yr Egni anhysbys ac anwybodadwy.” 
Mewn rhai systemau y mae’n gyfystyr 4 Duw (e.g. Spinoza, Hegel) ; 
i eraill y mae Duw yn fwy cyfyngedig, yn nes i fyd phenomena, na’r 
Absolwt hollgynhwysol (F. H. Bradley). Gweler fy Philosophy of 
Religion, pen. viii (““ God and the Absolute”). Nid oes air Cymraeg 
da amdano. Y mae “ Y Diamod” yn weddol agos, ond yn rhy 
negyddol. Hyd nes dyfod ei well defnyddiwn y term “‘ Yr Absolwt.” 


AnTHROPEG (= Saes. “ anthropology,” o’r Groeg anthropos = “ dyn,” 
a logos = “‘ gwyddor”’): yr ymchwil wyddonol i hanes dyn yn holl 
gwrs ei ddatblygiad. Gwelsom y ffurf Gymraeg “ anthropoleg.” 

. Ond nid oes synnwyr mewn cadw’r llythyren / heb gadw’r sillaf /og 
yn gyfan. Eithr cynrychiolir y terfyniad -/og(y) gan y terfyniad syml 
“eg,” ac nid oes eisiau yr of. Awgrymaf “ anthropeg” = gwyddor 
dyn. 

APOCALYPT-IAID, -IG (o'r Groeg apocalupsis = “ datguddiad”). Y Ilén 
apocalyptig (neu “ ddadlennol ”) yw’r llyfrau Iddewig a ddaeth i fod 
yn ystod y ddwy ganrif cyn Crist a’r ddwy ddilynol, sy’n proffesu 
datguddio’r dyfodol trwy gyfrwng gweledigaethau. Mewn iaith 
symbolig darlunnir dyfodiad buan “dydd yr Arglwydd,” pryd y 
difethir holl ormeswyr Israel ac y creir nefoedd newydd a daear newydd 
trwy ymyriad gwyrthiol yr Hollalluog. Yn rhai o’r llyfrau rhoddir 
lle amlwg i Fod goruwchnaturiol a elwir yn “Fab y dyn.” Yn 
perthyn i’r dosbarth hwn o lyfrau y mae Danie/ yn yr H.D., a’r 
Datguddiad (neu Apocalypsis Ioan) yn y T.N. Ond y tu allan i’r 
Canion y ceir mwyafrif mawr y llyfrau hyn,—Llyfr Enoch, Dyrchafael 
Moses, Datguddiad Baruch, Salmau Solomon, ac eraill. Bu astud- 
iaeth ddiweddar o’r llén hon yn help mawr i astudiaeth y T.N. Yn 
wir, ni ellir deall cefndir y T.N. hebddynt. Gwél yr _ ysgrif 

““Dadleniaeth” yn y Geiriadur Beiblaidd. Uefyd The New 
Testament in the 20th Century (1914) gan y Dr. Maurice Jones, 
pen. vi. 


Carecor -1, -iau (Groeg categoria). Wrth “ gategoriau” golyga’r ath- 
ronwyr (e.g. Aristotl a Kant) y gyfundrefn o ddosbarthiadau eithaf 
(summa genera) y gellir rhannu pethau iddynt; yr egwyddorion y 
gallwn drwyddynt osod trefn a dosbarth ar bethau. Yn y llyfr hwn 
golyga’r term yr egwyddorion gwybodaeth neu’r ffurf-feddyliau y gallwn 
drwyddynt ddehongli’r ffeithiau a fo dan ein sylw. Yn yr ystyr hon 
y soniwn am yr “ ymchwil am gategoriau ” (pen. vii, tt. 203-214). 


DiratartHoL a HantaeTHoL..= Saes. “concrete” ac “ abstract.” 
Haniaeth(au) = “ abstraction(s).” Gwél Cerdd Dafod Syr John 
Morris-Jones, tt. vili a ix. Oddi ar pan gyhoeddwyd y llyfr hwnnw 
(1925), daeth y termau Cymraeg newydd hyn i arferiad pur gyffredin. 
Ond gan na chawsant amser eto i ddyfod i mewn i'r Geiriaduron, 
weithiau rhown y gair Saesneg rhwng cromfachau ar 6l y gair Cymraeg. 


GwertTH(oEpp) = Saes. “ value(s).” Yn ei ystyr athronyddol saif am yr 
hyn sy’n bodloni ein dymuniadau puraf, yn digoni ein hanghenion 
dyfnaf. Gwél yn lawnach ben. vii, tt. 2t1c. Yr arferiad yw olrhain 
y gwerthoedd yn 61 i dri gwerth eithaf, sef Daioni, Prydferthwch, 
Gwirionedd. Ychwanega Otto bedwerydd gwerth, sef Santeidd- 
rwydd yn ystyr wreiddiol y gair. Rhaid inni ddysgu cynefino 4’r 
ffurf luosog “ gwerthoedd ” (= values). Gwerth-farn(au) = Saes. 
“* value-judgment(s).” 

HELENIST -IAETH, -AIDD, geiriau a ddefnyddir i ddisgrifio’r gwareiddiad 
Groegaidd yng nghyfnod ei ledaeniad eang yn y byd ar 61 dyddiau 
Alecsander Fawr (a fu farw 323 c.c.). Yn y cyfnod hwn daeth iaith 
a diwylliant Groeg i fod yn bwerau byw a grymus bron trwy’r holl 
fyd. Ond ar y llaw arall y mae’r hen wareiddiad Groegaidd bellach 
i raddau helaeth wedi ei weddnewid trwy ei gyfathrach 4 gwledydd 
amrywiol y Dwyrain ac Ymerodraeth Rufain. Rhaid gwahaniaethu, 
felly, rhwng gwareiddiad Groegaidd (neu “ Helenaidd”’) pur y cyfnod 
“ clasurol,” a gwareiddiad Helenistaidd y canrifoedd diweddarach, 
yn cynnwys cyfnod y T.N. a’r Eglwys Fore. Wrth y diwethaf y 
golygir diwylliant Groeg wedi ei liwio’n drwm a’i ehangu’n fawr gan 
ddylanwadau byd-eang y canrifoedd cyn ac ar 61 geni Crist. Gwél 
yr ysgrif ar “ Helenistiaeth” yn y Geiriadur Beiblaidd; hefyd lyfr 
y Prifathro D. Emrys Evans, Amserau’r Testament Newydd (1926). 
ac ysgrif wych y Dr. Maurice Jones ar “ Y Byd Hellenistaidd tu 61 
ir T.N.” yn Y Beirniad, cyf. vii, rhif 4 (Mawrth 1918). 

Meppyiec = Saes. Psychology. Gwell gennyf y gair hwn nag “ Eneideg ” 
(er gwaethaf Mr. Saunders Lewis yn ei Williams Pantycelyn, t. xi). 
Gwir mai fel enw ar wyddor yr enaid y daeth y gair Psychology i fod 
(o'r Groeg psyche = “enaid,” a /ogos = “ gwyddor”). Yr oedd y 

syniad o enaid yn gategori anhepgorol i feddyleg pan oedd hi eto’n 
than o uwchanianeg. Ond wedi dyfod ohoni yn un o’r gwyddorau 
naturiol, yr oedd y term “enaid” yn rhy ddiwinyddol neu uwch- 
anianol i ateb y diben. Canolir sylw bellach, nid ar yr “ enaid ” fel 
math o sylwedd parhaol o dan wahanol ystadau’r ymwybyddiaeth, 
eithr ar broses neu ddylifiad diorffwys yr ymwybyddiaeth ei hun, 
ynghyd a’r isymwybyddiaeth a’r diymwybod. Fel y dywedodd 
William James, “ psychology without a soul” yw meddyleg fodern. 
Nid yw’r term “ Meddyleg”’ yntau yn gwbl foddhaol, ond y mae’n 
llai camarweiniol na’r term arall. 


PANTHEISTIAETH = OLLDDUWIAETH (o'r Groeg paw = “ cwhl,” a theos = 
“Duw”): y gred mai Duw yw’r cwbl y sydd, neu a wna Dduw 
yn un 4’r cyfanfyd, gan wadu Ei uwchfodaeth. Fel rheol y mae 
pantheistiaid yn gwadu bodolaeth y byd oddieithr fel lledrith disylwedd. 
Duw yw'r unig wir realiti; nid yw pethau eraill ond moddau neu 
arweddau ar Dduw heb realiti annibynnol. Yn hanes crefydd yr 
enghraifft orau o’r gred hon yw Brahmaniaeth yn India; yn hanes 
athroniaeth, dysgeidiaeth Spinoza. 


Synoptic (= Cyfolwg): y term a ddefnyddir i ddisgrifio’r tair Efengyl 
gyntaf (Math., Marc, Luc), o’u gwahaniaethu oddi wrth y Bedwaredd 
Efengyl (“Ioan”). Fe’u gelwir felly ar gyfrif y tebygrwydd mawr 
ac amlwg sy rhyngddynt (yn gyfochrog 4 chryn lawer o annhebyg- 
rwydd). O hyn y cyfododd y “ broblem Synoptig,” sef y broblem 
pa fodd y daeth yr Efengylau Synoptig i fod yn eu ffurf bresennol. 


Uwcnanianec (= Metaffyseg): athroniaeth yn ei changhennau uchaf; 
yr ymgais 1 ddehongli hanfod ac ystyr eithaf y cyfanfyd, a pherthynas 
ymddangosion neu phenomena’r cread 4’r hanfod hwnnw. Mewn 
geiriau eraill, y wyddor sy’n astudio egwyddorion eithaf gwybod a 
bod. Fel rheol fe’i rhennir yn ddwy ran: (1) Gwybodeg, neu 
ddamcaniaeth Gwybod (epistemology); ac (2) Bodeg, neu ddamcan- 
iaeth Bod (ontology). Y mae “ uwchanianeg”’ yn gyfieithiad gweddol 
gywir o’r ystyr a ddarllenwyd 1 mewn i’r term metaphysics a’r ystyr 
sydd iddo ers canrifoedd lawer (= y wyddor sy’n trafod yr egwydd- 
or(ion) eithaf goruwck anian, sef tu hwnt i fyd phenomena); ond nid 
yw'n gyfieithiad cywir o ystyr wreiddiol y term (= yr hyn sy’n dilyz 
anianeg yn nhrefn astudiaeth). Galwodd Aristot] rannau cyntaf ei 
waith yn (ta) physica = “ physics,” “anianeg”; a galwodd ei 
ddisgyblion y rhannau dilynol yn “ meta (te) physica” = “yr hyn 
sy'n dyfod ar é/ anianeg.”” Am y rheswm hwn dywed yr Athro W. J. 
Gruffydd, “ Ni wna ‘ uwchanianol’ y tro o gwbl. Ar gamddeall 
y gair Groeg y seiliwyd y cyfieithiad ” (Y Lienor, Cyf. ii, Rhif 2, 
Haf 1923, t. 82). Ond byddai’n un mor briodol dywedyd mai ar 
gamddeall y gair Groeg y seiliwyd ystyr dechnegol y term “ meta- 
physics.” Er hynny nid oes gennyf wrthwynebiad i fabwysiadu’r 

term “ Metaffyseg,” ond yn unig bod y gair “ uwchanianeg ” erbyn 
hyn yn weddol adnabyddus ac i’w gael yn y Geiriaduron. 


Gorescyn.—Wrth ddarllen y proflenni, sylwais fy mod yn fynych yn 

defnyddio’r gair hwn mewn ystyr anarferol, sef =sranscend, ymgodi uwchlaw 

hywbeth, myned tu hwnt iddo, rhagori arno (ac nid yn yr ystyr arferol, = 
conguer). 

uwchfodaeth, 213-4, 256, 
271-2, 282-5, 384, 386, 387, 
389; Ei bersonoliaeth, 253, 
287-92; Ei unoliaeth, 286; 
undduwiaeth, 324-5 ; Ei ddir- 
gelwch, 261-3; Y Goruchaf, 
282-5; fel Ysbryd, 265-6; 
fel Goleuni, 266-7; Ei 
briodoleddau uwchanianol, 
230-3, 301-12; fel Creawdwr, 
131, 294-7; Ei Ragluniaeth, 
297-301. 

Ebioniaid, 183~4. 

Economeg, 379. 

Edifeirwch, 47, 70, 79, 116-7, 132, 
148, 155-6. 

Eglwys, yr, 52-5, 102-3, 157-8, 
160; Eg. Rufain, 24, 84, 86, 
102-7, 109, 159; Eg. y 
Dwyrain, 24, 96-102, 3413 
yr Eg. Brotestannaidd, 24, 
81, 108-12, 159, 193-4, 270, 
367; Eg. Loegr, 24, 159, 320. 
Gwél Cynghorau Eglwysig. 

Euogrwydd, rir. 

Enhypostasia, 191-2. 

Eutychiaeth, 188-90, 194. 


Ffydd, 20, 80-3, 156-7, 159, 246. 


Gnosticiaeth, 184. 

Gras, gwél Duw. 

Gwerth(oedd), 26, 28, 113, 137, 
211-3, 225, 392. 

Gwyddoniaeth, a chrefydd, 26-30, 
I12, 249: ei chategoriau, 
206-8. 

Gwyrth, 28, 133, 300, 378. 


Haeddiant (meritum), 105, 107, 109, 
118-9. 

Haniaethol a Diriaethol, 392. 
Hebreaid, diwinyddiaeth yr Epistol 
at yr, 89-91, 175-7, 334- 
Helenistiaeth, 62, 174, 181, 326, 

39% 

Hen Destament, 
324-6. 
Homoousion, 185-6, 189, 204, 339. 

Hypostasis, gwél Person(a). 


64-5, 251-4, 


Iawn, yr, pen. lii-v, passim (gwél 
amlinelliad) ; 71-3, 87-9, 102, 
105-6, 10Q—12, 113-20, 145— 


54. 

Iechydwriaeth, pen. ili-v passim 
(gwél amlinelliad). 

Tesu Hanes, 41, 43, 45, I12, 214, 
355, 356; Ei enedigaeth 
wyrtthiol, 98, 236; Ei brofiad 

crefyddol, 38-40; Ei ddysg- 
eidiaeth, 65-73, 254-60; Ei 
hunan-ymwybyddiaeth, 167— 
170. Gwél Crist. 

Ioan, diwinyddiaeth Efengyl, 51-2, 
74, 84-9, 177-82, 333-4. 

Isymwybyddiaeth, 21, 234-5, 236. 

Logos, athrawiaeth y, 98-9,174, 176, 
178, 181-2, 204, 207, 249, 
254, 269, 326-7, 337-8, 354- 

Lluosogaeth (Pluralism), 286-7. 

Mabolaeth, Mabwysiad, 75, 137-8. 

Mabwysiadaeth (Adoptionism), 171, 
184, 336. 

Maddeuant, 47, 72-3, 132-4. 

Meddwl, y, ei le mewn crefydd, 
19-26, 36, 201-2. 

Meddyleg, 30, 191, 201, 208-10, 
234-5, 387, 392-3. 

Meseia, y, gwél Crist. 

Metaffyseg, gwél Uwchanianeg. 

Mewnfodaeth, 213; Gwél Duw. 

Moeseg, 210-11. 

Monarchiaeth, 184. 

Monophysitiaeth, 190, 194, 229. 

Monothelitiaeth, 191, 237. 

Natur, gwél Crist, y ddwy natur. 

Nestoriaeth, 187, 190, 194. 

Nicea, Credo, gwél Cynghorau 
Eglwysig. 

Olidduwiaeth, gwél Pantheistiaeth. 

Ousia, 223, 340, 344. 

Pantheistiaeth, 213, 292, 303, 393. 

Patripassiaeth, 154, 185. 

Paul, ei grefydd a’i ddiwinyddiaeth, 
48-9, 55> 75-84, 131, 170-5, 
261-5, 331, 332-3, 371. 

Pechod, 46-7, 76-7, 125-8, 130, 
132,034. 

Pentecost, 48, 53, 170, 330. 

Penyd, sacrament, 103. 

Perichérésis, 342. 

Person (a), Personoliaeth, Hypostasis, 
ISI-2, 191, 208-10, 223-6, 

335, 340-1, 342, 344-6, 347— 


55+ 

Pridwerth, 72. 

Profiad crefyddol, pen. ii passim 
(gwél amlinelliad), 21 ; profiad 
ac athrawiaeth, 35, 61, 200-2, 
205-6, 321-2. 

Protestaniaeth, gwél Eg/wys (Brotest- 
annaidd). 

Prynedigaeth, 75, 78, 114, I15. 

Rabiniaeth, 62, 76, 77, 80. 

Rhagluniaeth, 297-301. 

Rheswm, gwél Dea//. 

Rhydychen, Mudiad, 113. 
Sabeliaeth, 185, 222, 223, 224, 336, 
437s $43, 950 $53. 95% 
Sacrament(au), 54, 83-5, I00-1, 

. 103-4, 108, 113, 158—6o. 

Santeiddhad, 76, 129, 156. 

Swper yr Arglwydd, 73, 
Sacramentau. 

Synoptig, yr Efengylau, 38, 41-2, 
66,71. 870, 393: 

Sylwedd, yn ei ystyr uwchanianol, 
113, 209, 224, 262, 272, 340, 
344, 346. 

Teyrnas Dduw, 66-9, 70, IIo, 
II5—6, 135-7, 257. 

‘Tragwyddoldeb ac Amser, 230-232, 
302-6. 

Trindod, pen x passim (gwél am- 
linelliad), 221-3. 


Undodiaeth, 83, 336. 
Uniongrededd a heresi, 101-2, 337. 
Uwchanianeg, 201, 209, 393. 
Uwchfodaeth, gwél Duw. 


Ymgnawdoliad, 84, 89, 9g8—100, 
179, 233. Gwél Crist, Logos. 

Ymwacad, 173, 179, 195, 228. 

Ysbryd Glan, yr, 44, 157, 326, 
330-5, 336, 338, 339-40, 
341, 352-3, 355-7. (Gwél 


amlinelliad pen. x). 


gwél 


MYNEGAI III: YSGRYTHUROL. 


Genesis 126, 325; 13-9, 23. 


Ecsodus 34 6, 253; 153 4, 248; 
317%, 325. 
Numeri 115, 3293; 2379, 228. 


Deuteronomium 13, 259; 64, 324; 
615, 252. 


Barnwyr 3", 3313 1375, 331. 


1 Samuel 619, 2°, 2523 r05-%, 331; 
1973 4, 3315 2529, 136. 
2 Samuel 67, 252. 


Job 37%, 298. 

Salman 27, £73, 3393 5%, 1273 
Bo7ar 2 83, 30; 114, 2835 
12%, 403 241, 136; 245, 65; 
369, 266; 37%, 266; 42', 
Bes =) 4335 2063. 514, 65.5 
85, 253; 8655, 253; gol, 
Boe. 10993, 165.3, 103%, 
2593; 1031517, 306; 139%, 
3103; 1395, 308; 139%, 310; 
13973, 310. 


Diarhebion 821, 174; 82-31, 326. 
Pregethwr 52, 283. 


Mseia, 5, 253; 6, 298; 63, 3253 
O5e252 5 83, 262 5 1273, 655 
44°, 2273 523-53”, 65, 71> 
752 1693 559% 2833 57% 
252, 284; 63°, 259. 


Teremeia 34, 259. 
Eseciel 22, 331. 
Amos 26 7, 252. 


Micha 38, 331. 


Sechareia 4°, 331. 
Eth. Enoch 483 6, 174. 


Doethineb Solomon 772-6, 
326. 


Mathew 171, 60; 57,2593 59,1373 


1743 


5*7, 249, 3245 543-48, 258; 
2793. 5%, .137,- 227, 200% 
548, 139, 2593 69, 256; 6%, 
257 7s dO) 2508 
3803.2 77; 3784 77 eiee 
3715 4 08, 7050 LPS, 2 tos 
Zig, 245, 25055 327.50350% 
1197, ‘40, 218, 238, 259 
32052..372,3 +12) O50 © 307 
31, 70, 128, 190; 710% 
SLs a LI we 70's lt See O ais 
1278, 68; 13333, 663; 165, 
71; 168,68; 18°5, 67, 703 
EB, 535) 1677, $725 20%, 
37031 (2045, 9258 3 2dtess, 
67; 253-4, 67; 26%, 72; 
289, 335, 3553 28%, 23, 
333- 


Mare 1%, 2593 135,703 147; 371; 
2, 161; 277, 218; 4", 257; 
426-32, 66; 44, 378; 658, 253; 
827-29, 1663; 829, 3645 827-31, 
169; 9, 68; 97, 2593 94-48, 
703 10% 5, 1693 10% 15, 70; 


1027, 703 1038, 140; 
10445, 1703 104, 723 1329, 
69; 133, 68; 14399-2195 
153, 71. 


Lie 1, 2, 2543 13,3765 gmt, 
605 2%, 479 5 655, 260, 282; 
129, 663 15-2, 260; 1771, 
67,0 bisGs, — 19% 0G" 70; 
1435 2279, 2593; 224, 39, 
2363 247-21, 170; 2438, 178; 

Ioan 11, 180; 13, 45; 19, 248, 4%, 52, §33 83,753 9”, 17% 
2664) 1%, 3203. 18) 40, 167, 73, 3333 76") Gey 
138, 5 2383-44, 845) ~ 86; 1735-29, 2643 1777, 309; 1728, 
TOTs 35540 S45: 207, 2505 227.5 


18, 180, 2473; 8; 178, 
179, 3343 2%, 89; 337, 85; Rhufeiniaid 17, 264; 18, 262; 


gr, 267 3003, aa.) BOF, 1%, 60.5 1%, 2653. 19, 4935 
267, 3°19, 52/5 4%, 266; 25, 2623 39,76, 1253 32% 22, 
3191, 87; 334, 356; 336, 85; 2655 3%, 76, 125; 354-6, 
4°, 1793 44, 268 ; 44, 44, 78; 325+ 26, 793 338, 81; ns 
84, 227, 265, 356; 519% 81; 58, 265; 5, 77, 80, 
180, 228; 5%, 85; 526, 180; 1263. 6", 323 (64 99s 
635, 47; 180, 260; 647, 51, 715-25,1263 734,127 3 735,128 ; 
139; 648, 180; 64858, 84; 84, 197; 3425-8 pages 
65, 85; 65, st; 655, 855 84. 15, 2643; 8:29, 137; 818, 
659, 85; 66, 85; 717, 87, 299; 8, 331, 332; 838, 
358; 82, 180, 266; 81236; 290, 299; 829, 238; 834, 
875 82, 87,370; 858, 1793 3323. 9", 290; Tos. 39785 
939-4, 266; 107, 180; 109; 109,572, $644. 10%, 4728 
186; ro, 48; 143, 180, ro'7, 83; 1268, 55; 13%, 74¢ 
3753 10%, 180; 104, 180; 15°, 264. 


1028, 46; 1030, 46; 1175, 180; 
1177, 364; 41135, 178; 182; I Corinthiaid 147, 83; 18, 74; 


12545, 88; 1297, 178; 133, 133, 745) 1%, 745 13,7 17s 
363; 133, 178; 146. 87, 33, 1723 §7, 783 67, 83; 
180; 145,31, 2084 14’, 31, 6, 191 ¢ BES,” 1a, 286) 
40, 106, 236,° 328: 147, 329; 8¢, 31979: TO", T7Fe 
2193 147, 3343; 141%19, 334; 113, 17243092, 33%) isa tyes 
14@, 443; 1428, 46, 180, 3303 82k, 9335 128, 38: 
3343; 15%, 87; 15%, 180; 12-13, §53 12-14, 823 13, 
155, 180; 1526, 334; 340; 49, 2653 1435, 213 15%-38, 
167, 3343 163-3, 235; 1613) 4, ya; gh,’ 455, 47, oes 
334; 16, 234; 49%, 513 154-38, 2213 Ig, 135% 
173, 81, 87; 175, 1793 1545, 44, 3333 1545-49, 2385 
178, 2563 973," 95 5° 17%, 1547, 1743 15%, 1413 167, 
1799" 17207 t Tbr, 37s 172. 
67 ; tot, 178; (203, 177, 
364. II Corinthiaid 13, 264; 317, 44; 
44, 1745 45, 3643 45, 153, 
Actau 14, 535; 21, 533 215, 376; 174, 225, 247, 3293 478, 
22m ls e203) 20 TT: 1grs- §™, Isr; 5%, 40s 
233, 3343 23°, 220; 24, 533 5%, 413 577, 1333 518, 225; 
244,52, 533 24,533 3,755 5t#19, 805 519, 433 51%, 80; 
335.3703 3%, 753.4"). 735 5%, 78; 84, 1795 89, 1733 


MOOS 4a 754. AM, 755 133, 3335 134 44. 


a 

Galatiaid 2», 82, 156; 3, 1373 
33, 783 3%, 3243 3%, 137, 
264-5) 94,5256 3. 45,785 46, 
33/5 88.40). 83; 


Effesiaid 13, 264; 15, 783 17, 793 


roy 298) 2393), Ij. 290; 
pire es S18, $35 27,78 s 
2°, 773 1433 29, 773 2™, 


2535 218, 2645 37,1575 37, 
158, 200; 4°, 286; 4", 53; 
EG7 5°33, 057 5 55. 2625.67, 
371. 


Philipiaid 119, 333; 25, 1793; 2&8, 
Dee es OOIse 2s el 7 25 
363, 3643 273, 144; 3%, 
B71 5+ 35,545 140, 


Colosiaid 155, 173, 185, 207, 
208, 255; 157,174, 3293 
115-18, 453 116, 2203 118, 533 
I, 173; 399, .329,. 3%, 
20s 34,05 373 29, 175s 245 
$20 59" 4, TAT 97%, 825 
Bye 553 37s" 231- 

I a II Thesaloniaid, 171. 

II Thesaloniaid 18, 262. 

I Timotheus 25, 1823; 43-4, 132. 

II Timotheus 19, 290. 


Philemon 1, 55. 

45, 
209, 
173, 
210, gI ; 


Hebreaid 1, 248, 3243; 1°, 
329, 335; 13, 45, 
220, 265... $20 3. tS 
3393 I1I-12, 306 ; 
1765) ae, 1753 
89, 90, 175, 
218, 1763 4”, 310; 435, OI, 
17O 5 1ht80 9.) OT. 1755-157 
173, 3293 57%, 1763 5% 9, 
I9I; I0!, 89; 10% %, 89; 
103!, 261; II'-12?, OI; 12, 
2469, 31.245 39,277,903 705 
1218, 261; 1238,90; 138, 182. 


Tago 13, 306; 15, 127. 


IT Pedr. 13,'2644) 15) 743 1952275 
2%, 2623 271, 393 234, 75. 


II Pedr 37-3, 74. 


I Joan 15, 266, 267; 19, 267; 


27, 207s 24, 886 Ate 3eo 
4 3, 1785 31, 138, 264; 
37, 138, 227, 238, 264; 


314, 186; 4%, 3323 42+3, 178; 
4°, 227, 2075, 350%,.45,.207 8 


47, 88; 41, 267, 3653 479, 
49- 

II Ioan 7, 178. 

Datguddiad 5°, 153; 115, 136; 
1619, 2625) 10, 4202 42-217, 
1353 213, 1353 21% 74. 

